
Frumoasei Alicky, care m-a acceptat 
aşa cum sunt, şi părinţilor mei, 
care m-au sprijinit întotdeauna, 

fară sa må forţeze. 


„Soldaţii trimişi împotriva amonienilor au pornit la drum 
din Teba şi urma lor se pierde undeva, lângâ aşezarea Oasis, 
care... este la şapte zile distanţă de mers prin deşert. Se ştie 
cu siguranţă cå armata a ajuns până aici, dar soarta a făcut în 
aşa fel încât să nu mai avem veşti despre ea după aceea. 
Amonienii nu i-au văzut niciodată, iar în Egipt nu s-au mai 
întors. Totuşi, a existat o poveste spusă chiar de amonieni şi 
de alţii care au auzit-o de la ei, cum cå oamenii pârăsiseră 
Oasis şi că, în timpul marşului lor prin deşert, undeva pe la 
jumătatea drumului dintre oraş şi graniţa amoniană, au fost 
prinşi în mijlocul unei furtuni extrem de violente şi înghiţiţi 
pentru vecie de deşertul nemilos.“ 


Herodot, Istorii, Cartea a III-a. 

PROLOG 
DEȘERTUL VESTIC, 523 î.Hr. 


Musca îl enervase pe grec toată dimineaţa. Acum avea un 
necaz în plus, de parcă n-ar fi fost suficiente căldura infernală 
a deşertului, marşul forțat şi merindele vechi. Îi înjură în gând 
pe zei, apoi îşi arse o palmă zdravână peste obrazul plin de 
sudoare, însă nu nimeri insecta. 

— Ale dracu’ muşte! se stropşi el. 

— Da” få-te şi tu că nu le vezi! îi spuse tovarâăşul lui. 

— Pâi, crezi că pot? Má scot din minţi! Aproape câ-mi vine 
să cred că sunt trimise de duşmanul nostru! 

Celălalt ridică din umeri. 

— Tot ce se poate. Se zice cå amonienii au puteri magice. 
Am auzit că se pot transforma în animale sălbatice. Şacali, lei 
şi nu numai... 

— Ei, pe naiba se transformă, mormâi grecul. Când oi pune 
mâna pe ei, o să plăteasca pentru drumul ăsta blestemat. De 
patru săptămâni mărşăluim! Patru săptămâni! 

Îşi smulse de pe umăr butelca din piele în care ţinea apa şi 
bău puţin, strâmbându-se când buzele atinseră lichidul uleios, 
fierbinte. Ar fi dat orice pentru o gură de apă proaspătă şi rece 
din râurile de lângă Naxos, care sigur nu ar fi avut un gust de 

parcă cincizeci de târfe bolnave de sifilis tocmai se balăciseră 
în ea! 

— Am de gând să mă las de meserie, rosti el printre dinţi. 
Campania asta e ultima. 

— Aşa spui de fiecare dată. 

— Acum vorbesc serios. Mā întorc în Naxos, îmi găsesc 
o soţie şi o bucată frumuşică de pământ. Cu măslini se fac 
bani buni. 

— Cum zici tu, dar niciodată nu te ţii de promisiuni. 

— Lasă, c-o să vezi, mai adaugă grecul, încercând så scape 
încă o dată de musca sâcâitoare. De data asta e altceva. 

Şi, într-adevăr, de data asta era altfel. Timp de douazeci de 
ani luptase pentru cauzele altora. Prea mult, o ştia foarte bine. 
Nu mai suporta marşurile. Iar durerea provocată de o rană mai 
veche devenise şi mai acută. De-abia putea să-şi ridice scutul 
la nivelul pieptului. Încă o expediţie și gata. Se va întoarce pe 
insula unde se născuse şi va cultiva măslini. 

— ŞI, ia zi, cine sunt amonienii ăştia, la urma urmei? în- 
trebă el, luând încă o înghiţitură de apă. 

— Habar n-am, răspunse tovarășul lui. Cică au nişte tem- 
ple pe care Cambyses vrea să le distrugă. Se pare că acolo e şi 
un Oracol. Asta-i tot ce ştiu. 

Grecul murmură ceva nedesluşit, dar nu mai continuă 
conversaţia. Nici nu-l prea interesa, de fapt, împotriva cui 
lupta. Libieni, egipteni, carieni, evrei, chiar şi greci — îi erau 
totuna. Te duceai unde ţi se poruncea, omorai pe cine trebuia, 
apoi plecai în altă expediţie, uneori tocmai împotriva oame- 
nilor care de-abia te plătiseră. Astăzi, stăpânul lui era Cambyses 
al Persiei. Nu cu mult timp în urmă luptase împotriva lui, 
alături de oastea Egiptului. Aşa stăteau lucrurile. 

Mai bâu o gură de apă, amintindu-și de Teba şi de ultima 
Zi, înainte de a pomi la drum prin deşert. El şi un prieten de-al 
sâu, Phaedis din Macedonia, cumpăraseră nişte bere, apoi 

traversaseră lteru, marele râu, până la valea numită Porţile 
Morților, unde se spunea că mulţi regi fuseseră îngropaţi. Îşi 
petrecuseră după-amiaza bând şi explorând. Într-un târziu, 
descoperiseră la poalele unei pante abrupte o deschizătură în- 
gustă, prin care s-au strecurat cu îndrăzneală. Înâuntru, pere- 
ţii şi tavanul erau pictaţi, şi grecul, scoțându-şi din teacă pum- 
nalul, începuse să-şi cioplească numele în tencuiala moale: 


AYMMAXOZ O MENENAOY NAZIOZ TAYTA TA 
OAYMAZTA EYAON AYPION TOIZ THI AMMONIAIL 
EAPAI ENOIKOYZIN EIIIZTPATEYZQ EITAP 


„Eu, Dymmachos, fiul lui Menendes din Naxos, am văzut 
aceste minuni. Mâine plec cu oastea împotriva amonienilor. 
Fie ca...“ 

Dar înainte de a apuca să termine, sărmanul Phaedis înge- 
nunchease, fără să-şi dea seama, pe un scorpion. Începuse 
atunci să urle ca din gură de şarpe şi se repezise afară ca o 
mâţă speriată. Ce-a mai râs! 

Din păcate, piciorul lui Phaedis se umflase cât un buş- 
tean, aşa că n-a mai fost în stare să se alăture marşului de a 
doua zi, ratând astfel patru săptămâni de coşmar în deşert. 
Sarmanul Phaedis? Mai degrabă norocosul! Chicoti, amintin- 
du-şi întâmplarea. 

Reveria lui fu întreruptă de vocea tovarăşului său: 

— Dymmachos! Hei, Dymmachos! 

— Ce-i? 

— Uită-te acolo, neghiobule! Drept înainte! 

Grecul îşi ridică privirea şi se holbă la şirul lung de trupe 
în marş. Treceau printr-o vale largă, aşezată între dune înalte, 
şi, undeva la orizont, se zărea, învăluită în strălucirea orbitoare 
a soarelui de amiază, o stâncă imensă în formă de piramidă, 
ale cărei laturi erau atât de uniforme, încât dădeau senzaţia că 

fuseseră sculptate. Avea un aer vag ameninţător, aşa cum se 
înălța singuratică şi tăcută în peisajul pustiu, de altfel, încât 
grecul apucă involuntar cu mâna amuleta lui cu Isis pe care o 
ţinea la gât, murmurând uşor o rugăciune de alungare a duhu- 
rilor rele. 

Mai mărşâluiră încă vreo jumătate de oră, înainte de a se 
opri pentru a lua masa de prânz, timp în care compania grecu- 
lui ajunsese chiar în dreptul stâncii. Bărbatul se apropie de ea 
clătinându-se şi se prăbuşi în umbra argintie. 

— Cât mai e? gemu el. Oh, Zeus, cât mai e de mers? 

Băieţii trecură pe la fiecare cu pâine şi smochine, şi bår- 
baţii mâncară şi băură. După aceea unii dintre ei se apucară 
să-şi scrijeleasca numele pe suprafaţa de piatră. Grecul se lasă 
pe spate şi închise ochii, bucurându-se de adierea răcoroasă ce 
apăruse din senin. Simţi gâdilătura unei muşte pe obraz şi fu 
aproape sigur că era aceeaşi care-l chinuise toată dimineaţa. 
De data asta însă nu mai Catadicsi să o alunge, lăsând-o să 
rătăcească de colo-colo, peste buze şi pleoape. Musca îşi luă 
zborul, apoi se aşeză din nou, iarâşi plecă şi se întoarse la loc, 
parcă vrând să-i încerce râbdarea. Totuşi, el nu făcu nici o 
mişcare şi vietatea, păcălită de o falsă siguranţă, se odihni 
într-un final pe fruntea bărbatului. Cu o grijă aproape delicată, 
grecul îşi ridică mâna, o ţinu un moment la doar câţiva cen- 
timetri de faţă, după care îşi arse una peste tâmplă. 

— Te-am prins, nememico! strigă el, uitându-se fix în podul 
palmei la rămăşiţele împrâştiate ale insectei. În sfârşit! 

Victoria lui nu dură prea mult, pentru cå dinspre capătul 
îndepărtat al coloanei se ridică un murmur de alarmă. 

— Ce e? întrebă, ştergându-se pe pantaloni şi apucându-şi 
sabia. Suntem atacați? 

— Nu ştiu, răspunse bărbatul de lângă el. Se întâmplă ceva 
acolo, în spatele nostru. 

Zarva crescu în intensitate. Patru câmile trecură gonind pe 
lângă ei, cu încârcătura atâmând în urma lor şi balele prelin- 
gându-li-se din gurile însetate. Se auzeau ţipete şi strigăte înfun- 
date. Adierea se înteţise, lovindu-i obrajii şi fluturându-i pletele. 

Grecul îşi duse mâna streaşină la ochi, încercând să pri- 
vească spre partea de sud a vâii. O masă neagră se apropia, ve- 
nind putemic din spate. La început, crezu că e vorba de o şarjă 
a cavaleriei. Apoi o rafală violentă îl izbi direct în faţă şi auzi 
clar ceea ce până atunci nu fusese decât un strigăt incoerent. 

— Oh, Isis, şopti el. 

— Ce-i? întrebă tovarăşul lui. 

Grecul se întoarse cu faţa la el. Avea ochii plini de groază. 

— Furtună de nisip. 

Nimeni nu mai scoase o vorbă şi nici nu mai făcu vreo 
mişcare. Cu toţii auziseră de furtunile din deşertul vestic, care 
apăreau din senin şi înghiţeau tot ce întâlneau în cale. Se 
zvonea că oraşe întregi fuseseră devorate de ele şi că multe 
civilizaţii dispăruseră astfel. 

— Dacă nimereşti într-o furtună de nisip, nu-ţi rămâne decât 
un singur lucru de făcut, le spusese una dintre câlâuzele libiene. 

— Ce? îl întrebaseră ei. 

— Să mori, fusese răspunsul lui. 

— Salvează-ne! ţipă răguşit cineva. Fie ca zeii så ne apere! 

Brusc, toţi începură så urle şi så alerge care încotro. 

— Salvaţi-ne! ţipară ei. Aveţi milă de noi! 

Unii îşi aruncară cât colo traistele şi se înghesuiră ca ne- 
bunii să iasă din vale. Alţii incercară să urce dunele sau se 
ghemuiră, căutând adăpost la poalele piramidei. Un barbat 
căzu cu faţa în nisip, plângând. Un altul fu călcat în picioare 
de calul pe care se chinuia så se urce. 

Numai grecul îşi păstrase calmul. Fără så rostească o vorbă, 
rămăsese drept ca o stană de piatră, aşteptând parcă norul 
întunecat ce se rostogolea cu repeziciune direct spre el. Un 

cârd de animale şi oameni trecură în goană pe lângă el, desfi- 
guraţi de groază. 

— Fugi! zbierau ei. A înghiţit deja jumătate dintre ai noştri! 
Fugi sau o să fii pierdut pe vecie! 

Vântul urla acum cu putere, biciuindu-i picioarele şi şol- 
durile cu valuri de nisip. Zgomotul devenise infernal. Soarele 
dispăruse. 

— Hai, Dymmachos, så plecăm naibii de aici! strigă tova- 
răşul lui. Dacă mai rămânem, o să fim îngropaţi de vii. 

Şi totuşi grecul nu se clinti din loc. Schiţă doar un zâmbet 
slab în colţul gurii. Dintre toate modurile de a muri pe care şi 
le imaginase, şi fuseseră multe, pe ăsta nu îl pusese la soco- 
teală. Aşa cum nu pusese nici campania asta, a lui, ultima! 
Soarta îşi bătea joc de el. Zâmbetul de pe chip se lărgi şi, în 
ciuda gândurilor negre, începu să râdă. 

— Dymmachos, te-ai ţăcânit de tot? Ţi-a sărit vreo doagă? 

— Pleacă! strigă grecul ca să acopere răgetul furios al fur- 
tunii. Fugi dacă vrei! Oricum n-are importanţă. Dacă e så mor, 
atunci prefer să mor chiar aici unde stau. 

Îşi scoase sabia din teacă şi o ridică în faţa lui, privind fix 
imaginea şarpelui încolăcit, gravat pe lungimea lamei, cu fàl- 
cile deschise în jurul vârfului ascuţit. O câştigase cu douazeci 
de ani în urmă, în timpul primei sale campanii, împotriva lidie- 
nilor, şi de atunci nu se mai despaârţise de ea, convins că-i 
poartă noroc. Îşi plimba degetul de-a lungul muchiei, încer- 
cându-i tâişul. Tovarăşul lui o luă la goană. 

— Eşti nebun de legat! îi strigă peste umar. Sărit de-a binelea! 

Grecul însă îl ignoră. Apucă şi mai strâns sabia, aşteptând 
mândru masa întunecată ce se apropia tot mai mult. Curând, 
va fi chiar deasupra lui. Muşchii i se relaxară. 

— Haide odată, şopti el. Să vedem cât eşti de tare. 

Mintea i se limpezi dintr-odată. Întotdeauna se întâmpla 
aşa înaintea unei bătălii: mai înt îi frica, picioarele ca de plumb 

şi apoi, brusc, bucuria înfruntării. La urma urmei, măslinii nu 
păreau så fie o alegere tocmai potrivită pentru el, care era un 
machimos. Avea lupta în sânge. Poate că aşa trebuia să se 
întâmple. Începu să rostească un vechi descântec egiptean, de 
alungare a duhurilor rele: 


Sageata lui Sakhmet să fie în tine! 

Magia lui Thoth să intre în corpul tàu! 
Blestemele lui Isis să pice pe sufletul tàu! 
Pedepsele lui Nephtys så vină peste tine! 
Şi lancea lui Horus direct în capul tau! 


Atunci furtuna îl lovi, împingându-l cu forţa a mii de care. 
Vântul aproape că-l dărâmă şi nisipul îl orbi, rupându-i hai- 
nele şi sfâşiindu-i carea. Din întuneric se iveau forme obscure, 
oameni disperaţi ale căror ţipete erau înghiţite de un muget 
asurzitor. Unul dintre steagurile armatei, smuls din suportul lui, 
i se agăţă de picioare câteva momente, înainte de a dispărea în 
mijlocul vârtejului. 

Grecul lovea cu sabia în dreapta şi-n stânga, dar vântul era 
prea puternic. În cele din urmă, se văzu nevoit så cadă în 
genunchi. Nisipul îi umplu gura, înecându-l. Reuşi totuşi să se 
ridice din nou în picioare, dar imediat fu aruncat la pământ şi 
de data asta rămase aşa. Un val de nisip îl acoperi complet. 

Se zbătu o vreme, după care se linişti. Se simţea frânt de 
oboseală, dar foarte calm, de parcă ar fi plutit pe apă. Încet, 
prin mintea lui începură så se deruleze tot felul de imagini — 
Naxos, unde se născuse şi-şi petrecuse copilăria; mormântul 
din Teba; Phaedis şi scorpionul; prima lui campanie împotri- 
va fioroşilor lidieni, unde câştigase sabia. 

Cu un ultim efort de voinţă îşi ridică arma în sus, astfel 
încât, chiar şi după ce ultima bucâţică din el dispăru îngropată, 
lama groasă străpungea suprafaţa nisipului, şarpele gravat 
indicând locul în care căzuse stăpânul lui. 


| 
CAIRO, SEPTEMBRIE 2000 


Limuzina se strecură silențios printre porţile ambasadei, 
lungă, lucioasă şi neagră ca o balenă, oprindu-se un moment 
înainte de a intra în trafic. Era încadrată de patru motociclete 
de poliţie, două în faţă şi două în spate. 

Convoiul înaintă în linie dreaptă cam o sută de metri, 
lăsând de-o parte şi de alta un şir de copaci şi de cladiri, după 
care viră la dreapta de două ori până la Comiche el-Nil. 
Ceilalţi şoferi priveau curioşi maşina, încercând să vadă cine 
este înăuntru, dar prin geamurile fumurii nu se întrezăreau 
decât două siluete vagi. Pe aripa stângă din faţă a limuzinei 
flutura steguleţul Statelor Unite. 

Dupa un kilometru, coloana ajunse într-o intersecţie cu 
nenumărate şosele şi pasarele. Motocicletele din faţă îşi redu- 
seră viteza, dădură drumul la sirene şi îşi făcură loc, ghidând 
limuzina cu grijă prin labirintul întortocheat, până intrară pe 
un drum cu sens unic unde traficul nu era atât de greoi. 
Maşina prinse viteză, urmărind indicatoarele ce semnalizau 
apropierea aeroportului. Motocicliştii din spate se aplecară 
unul spre celalalt şi începură să discute. 

Explozia avu loc atât de rapid, încât nimeni nu-şi dădu sea- 
ma imediat ce se întâmplase. Cu un zgomot înfundat, limuzina 

se ridică şi zbură prin aer, zdrobindu-se de un parapet de 
beton. De-abia când se-auzi o altă bufnitură dinspre vehicul şi 
de dedesubt izbucniră flăcări, deveni clar pentru toată lumea 
că nu era vorba de un simplu accident. 

Motocicletele frânară brusc. Uşa din faţă a maşinii se des- 
chise larg şi şoferul se repezi afară, împleticindu-se şi urlând, 
cu hainele în flăcări. Doi dintre poliţişti îl acoperiră repede cu 
jachetele lor; ceilalţi doi încercară să ajungă la uşile din spate, 
acolo unde o pereche de mâini bâteau disperate în geam. 
O coloană de fum negru se ridică înspre cer şi aerul se umplu 
de mirosul greu al cauciucului ars. Maşinile de pe drum înce- 
tineau şi se opreau, iar ochii avizi de senzaţional se înmulţeau 
cu fiecare secundă. Steguleţul de pe aripa din faţă fu cuprins 
de flăcări şi se transformă rapid în cenuşă. 


2 


DEȘERTUL VESTIC, O SĂPTĂMÂNĂ 
MAI TÂRZIU 


— Băga-mi-aş! 

Şoferului îi scăpă un strigât când Toyota lui 4x4 urcă pe o 
creastă a dunei şi îşi luă zborul, plutind prin aer ca o pasăre 
albă imensă, înainte să aterizeze cu o bufnitură surdă, pe panta 
opusă. O clipă avu senzaţia că o så piardă controlul volanului, 
maşina înclinându-se periculos într-o parte, dar reuşi să o 
echilibreze. Când ajunse la capătul pantei, apâsă şi mai tare 
pedala de acceleraţie, pregâtind maşina pentru următorul urcuş. 

— Băga-mi-aş să mi-o bag! zbieră el. 

Continuă în ritmul ăsta nebunesc alte douazeci de minute, 
cu muzica dată la maximum şi părul blond fluturându-i în 
vânt. În cele din urmă, frână brusc pe o movilă înaltă de nisip 
şi opri motorul. Îşi aprinse o ţigară cu marijuana din care trase 
adânc, apucă un binoclu şi se dâdu jos, pe nisipul care scârţâia 
sub paşii lui. 

Deşertul era nefiresc de tăcut, aerul încins de căldură, iar 
cerul lăptos părea să apese greu. Rămase nemișcat câteva mo- 
mente, cuprinzând cu privirea amestecul dezordonat de dune şi 
bolovâniş ce se întindea peste tot în jurul lui: un peisaj ciudat, 


20 . PAUL SUSSMAN 


de pe altă lume, lipsit de viaţă şi de mişcare. Mai trase un fum 
şi îşi puse binoclul la ochi, focalizându-l spre nord-vest. 

Un povâmiş de calcar se curba la orizont, adăpostind o mică 
oază de verdeață. Printre pâlcurile de palmieri şi lacurile cu 
apă sărată se întrezăreau câteva sâtuleţe, iar ceva mai la vest 
un conglomerat compact alb sugera prezenţa unui orăşel. 

— Siwa, zâmbi bârbatul, dând drumul unui rotocol de fum. 
Mulţumesc, Doamne! 

Rămase acolo câteva minute, privind cu atenţie prin bino- 
clu, după care se întoarse la jeep şi porni motorul. Muzica 
asurzitoare umplu iarâşi liniştea deşertului. 

Ajunse la marginea oazei în mai puţin de o oră şi intră pe 
un drum cu hârtoape. În dreapta lui, se ridicau trei antene 
radio şi un tum de apă din beton. O haită de câini sălbatici 
înconjurară maşina, lătrând. 

— Hei, băieţi, şi eu mă bucur să vă våd! 

Izbucni în râs, claxonă şi manevră maşina în zigzag, lă- 
sând în urmă un nor de praf şi forțând câinii să se împrăştie. 

Depaăşi câteva antene de satelit şi o tabără militară impro- 
vizată, apoi o luă pe un drumeag asfaltat până în centrul aşe- 
zării mai mari, pe care o văzuse de pe vârful dunei: oraşul Siwa. 

Locul nu părea deloc pustiu. Două câruţe trase de măgari 
treceau huruind, iar în piaţa principala un grup de femei, ale 
câror chipuri erau complet acoperite de şalurile cenuşii din 
bumbac, se adunaseră în jurul unei tarabe cu legume prăfuite. 
Ceilalţi oameni se ascunseseră prin case, alungaţi de câldura 
după-amiezii. 

Parcă maşina la marginea pieţei, în spatele unui munte de 
pietriş acoperit cu ruine. Luâă de pe bancheta din spate un plic 
mare, se dădu jos şi porni să traverseze piaţa, fară să se obo- 
sească să încuie uşile. Se opri la un magazin universal unde 
discută puţin cu patronul, câruia îi dadu o bucată de hârtie şi 
un teanc de bani, făcându-i un semn din cap spre Toyota. Îşi 

continuă drumul, cotind pe o strâduţă laterală, şi pătrunse într- 
o clădire coşcovită, ce se voia a fi hotel. Imediat după ce păşi 
înâuntru, bărbatul de la Recepție sân în picioare cu un strigât 
de bucurie şi se repezi să-l întâmpine: 

— Doctore John! Te-ai întors! Ce bine-mi pare să te văd! 

Vorbise în berberă, aşa că tânărul îi răspunse în aceeaşi 
limbă: 

— Şi eu, Yakub! Ce mai faci? 

— Bine. Tu? 

— Sunt murdar, replică tânărul bărbat, scuturându-şi praful 
de pe tricoul pe care scria I Love Egypt. Trebuie să fac un duş. 

— Sigur, sigur. Ştii unde e baia. N-avem apă caldă, din 
păcate, dar apă rece e din belşug. Mohammed! Mohammed! 

Dintr-o cameră laterală se iţi un băiat. 

— S-a întors doctorul John. Adu-i un prosop şi săpun ca så 
poată face un duş. 

Băiatul ieşi în grabă, lipâind zgomotos papucii pe po- 
deaua cu dale. 

— Vrei så mănânci? îl întrebă Yakub. 

— Normal că vreau. În ultimele opt săptămâni n-am trăit de- 
cât cu fasole şi sardele la conservă. În fiecare noapte nu visam 
decât la puiul tău în sos curry. 

Yakub izbucni în râs. 

— Să fie şi cartofi prăjiţi? 

— Oh, da, cartofi, pâine proaspătă, o Cola rece, vreau tot ce 
poţi sâ-mi dai. 

Hohotele lui Yakub se înteţiră. 

— Ai rămas acelaşi, doctore John! 

Băiatul reapâru şi îi întinse un prosop şi o bucată mică 
de săpun. 

— Dar mai întâi vreau să dau un telefon. 

— Nici o problemă. Vino! Vino! 

Proprietarul îl conduse într-o cameră sărăcăcioasă, în care 
se gâsea un raft lipit de perete, plin cu vederi îndoite la colţuri. 
Telefonul se gâsea pe un dulăpior. Puse plicul pe un scaun, 
ridică receptorul şi formă un număr. După câteva momente, la 
capătul celălalt al firului răspunse o voce. 

— Alo, spuse el, vorbind în arabă, fâ-mi, te rog, legătura cu... 

Yakub îi făcu un semn cu mâna şi ieşi din cameră. Se 
întoarse după câteva minute cu o sticlă de Cola, dar musafirul 
lui încă discuta, aşa că lăsă bâutura pe dulaăpior şi pleca să-i 
pregătească mâncarea. 

Treizeci de minute mai târziu, spălat, bărbierit şi cu părul 
pieptânat pe spate, tânărul bărbat înfuleca lacom în grădina 
hotelului, la umbra unui palmier noduros. 

— Şi, ia zi, Yakub, ce se mai petrece în lume? întreba el, în 
timp ce înmuia o bucată mare de pâine în sosul din farfurie. 

Yakub sorbi o gură de Fanta. 

— Ai auzit de ambasadorul american? 

— N-am auzit absolut nimic despre nimeni. Zici câ am fost 
pe Marte în ultimele doua luni. 

— Maşina lui a fost aruncată în aer. 

Tânărului îi scăpă un fluierat uşor. 

— Acum o săptămână, adâugă Yakub. În Cairo. Sabia 
Răzbunării. 

— A murit? 

— Nu, a supravieţuit. De-abia! 

— Păcat, mormâăi tânărul. Dacă ar dispărea toţi birocraţii, 
lumea ar fi un loc mult mai sânătos. Oh, Yakub, curry-ul tău 
e minunat. 

Două fete, europene, se ridicară de la masa lor, aşezată în 
fundul grădinii, şi trecură pe lângă ei. Una din ele întoarse capul 
şi îi zâmbi. Tânărul o salută cu o uşoară înclinare a capului. 

— Cred câ te place, chicoti Yakub imediat ce fetele ieşiră 
din raza lor vizuala. 

— Poate, ridică din umeri tovaráşul lui. Dar când i-oi zice 
că sunt arheolog, o să fugă mâncând pământul. Prima regulă a 
arheologiei, Yakub: nu-i spune niciodată unei femei ceea ce 
faci. Altfel, eşti mort. 

Înghiţi ultimul dumicat de pui și cartofi, apoi se lăsă relax- 
at pe spate, urmărind muştele ce bâzâiau deasupra. Se simţea 
miros de lemn ars şi de came prăjită. 

— Aşadar, cât ai de gând să stai? întrebă Yakub. 

— În Siwa? Înca vreo oră. 

— Şi după aia te întorci în deşert? 

— Da, după aia mă întorc în deşert. 

Yakub clâtină din cap. 

— Ai Stat un an acolo. Vii înapoi, iei provizii, apoi dispari 
iarâşi. Ce faci acolo, în pustietate? 

— Masurători, zâmbi tânărul. Sap gropi şi desenez planuri. 
Iar când va veni ziua cea mare, e posibil să fac şi ceva fotografii. 

— Şi ce cauţi? Vreun mormânt? 

Tânărul ridică din umeri. 

— Se poate spune şi-aşa. 

— L-ai găsit deja? 

— Cine ştie, Yakub? Poate că da. Poate că nu. Deşertul îţi 
joacă feste uneori. Ai senzaţia că ai descoperit ceva şi, de fapt, 
nu e nimic. Sau nu descoperi nimic şi, brusc, realizezi că ai 
dat peste ceva important. Sahara, aşa cum zicem noi acasă, 
este o curvă parşivă care te amăgeşte. 

Rosti ultima parte în engleză şi Yakub se chinui să repete 
şi el cuvintele: 

— O curfa parşifă care te amageste. 

Tânărul râse şi-şi scoase din buzunarul de la cămaşă 
țigările şi un săculeţ cu marijuana. 

— Aşa, Yakub, ai prins-o din zbor. O curfă parşifă care te 
amâgeşte. Şi asta în zilele ei bune. 

Îşi rula încet o ţigară, o aprinse, trăgând adânc fumul în 
plămâni. Îşi sprijini capul de trunchiul palmierului, pufăind 
mulțumit. 

— Fumezi prea multă „iarbă“, doctore John, îl dojeni egip- 
teanul. O să-ţi zăpăcească minţile. 

— Din contră, prietene, oftă tânărul, închizând ochii. Când 
mă aflu în mijlocul deşertului, „iarba“ este singurul lucru care 
mă ţine sânătos la cap. 


Părăsi hotelul o jumatate de oră mai târziu, cu plicul bine 
strâns în mână. Ziua se apropia de amurg, iar discul auriu al 
soarelui aluneca încet spre vest, căpătând o culoare portocalie. 
Traversă piaţa câtre jeep, care fusese între timp umplut cu 
provizii, sări în el, porni motorul şi merse alene vreo cincizeci 
de metri până în curtea unicului garaj din oraş. 

— Fă-i plinul, îi spuse el îngrijitorului, apoi umple-mi şi 
canistrele! Şi pune, te rog, nişte apă în bidoanele alea de plas- 
tic. De la robinet e bună. 

Îi aruncă cheile bărbatului şi merse pe jos cam vreo sută de 
metri, până la poştă. Intră, deschise plicul şi scoase un teanc de 
fotografii. Le verifică, apoi le bagă înapoi şi sigilă plicul la loc. 

— Aş vrea să trimit ăsta recomandat, îi spuse el barbatului 
de la tejghea. 

Funcţionarul luă plicul, îl cântări şi scoase un formular 
dintr-un sertar, pe care începu să-l completeze. 

- Profesorul Ibrahim az-Zahir, rosti el, citind cu voce tare 
numele scris, pentru a se asigura că e corect. Universitatea 
din Cairo. 

Tânărul primi şi el o copie a formularului, plăti şi se îndreptă 
spre garaj. Jeep-ul, canistrele şi bidoanele erau pline acum, aşa 
cå, după ce aruncă o ultimă privire prin piaţă, se urcă în maşină, 
porni motorul, deplasându-se încet către ieşirea din oraş. 

Se opri o secundă chiar la marginea deşertului şi privi cu 
nostalgie în urmă. Apoi, dând drumul la casetofon, demară în 
trombă de-a lungul dunelor de nisip. 

Cadavrul lui a fost descoperit două luni mai târziu. Sau, 
mai bine zis, ce mai rămăsese din corpul lui, ars complet. Un 
grup de turişti aflaţi într-un safari prin deşert au dat peste car- 
casa înnegrită a maşinii, cam la vreo cincizeci de kilometri 
sud-est de Siwa, răstumată la poalele unei dune înalte. Un 
conglomerat de metal contorsionat în care se zârea ceva ce 
aducea cu o formă umană. La prima vedere, părea câ s-a ros- 
togolit de sus de pe creastă, deşi nu era o dună atât de abruptă 
şi, ce era şi mai curios, în imediata apropiere puteau fi obser- 
vate şi alte urme de cauciucuri, sugerând că nu fusese singur 
în momentul accidentului. Corpul era atât de desfigurat, încât 
a fost nevoie de dosarul medical din Statele Unite pentru a 
putea fi identificat. 

Domnişoara doctor Tara Mullray îşi îndepaârtă o şuviţă de 
păr roşcat de pe ochi şi continuă să meargă de-a lungul schelei. 
Era cald acolo sus, chiar sub neoane, şi pe fruntea ei palidă 
străluceau broboane de sudoare. Dedesubt, prin gurile de ven- 
tilaţie, se întrezâreau șerpii în acvarii, dar nu le acordă nici cea 
mai mică atenţie. Lucra în adăpostul pentru reptile de peste 
patru ani, aşa că locuitorii lui nu mai reprezentau nici o nou- 
tate pentru ea. 

Dupa ce trecu de pitonul de stâncă, de viperă, de nâpârcă 
şi de vipera gaboneză, se opri, în cele din urmă, deasupra co- 
brei cu gâtul negru. Stătea încolacită într-un colţ al bazinu- 
lui, dar, imediat ce o simţi, se încordă şi-şi scoase limba, un- 
duindu-şi corpul gros, maroniu-verzui, dintr-o parte în alta, 
ca un metronom. 

— Ce faci, Joey? zise ea, aşezând jos coşul şi cârligul pen- 
tru şerpi. Cum te mai simţi astăzi? 

Şarpele cercetă atent şi curios partea de sus a acvariului, 
chiar sub capacul acestuia. Femeia îşi puse o pereche de mânuşi 
groase din piele şi ochelarii protectori, deoarece cobra obiş- 
nuia câteodată să scuipe venin. 

— Haide, băiete, spuse ea, apucând cârligul. Trebuie să-ți iei 
medicamentele. 

Se aplecă şi ridică încet capacul, dându-se puţin în spate 
când şarpele îşi ridică brusc capul, umflându-şi guşa ame- 
ninţător. Cu o mişcare sigură şi rapidă, prinse şarpele cu aju- 
torul cârligului şi, supraveghindu-l permanent, îi dădu drumul 
în coş. Trânti imediat capacul şi auzi fâşâitul şarpelui care alu- 
neca uşor înăuntru, explorând noul mediu. 

— E spre binele tău, Joey, adăugâă ea. Nu te înfuria, te rog! 

Cobra cu gâtul negru nu se număra deloc printre preferaţii 
ei. Cu ceilalţi, chiar şi cu taipanul, se descurca foarte bine. 
Cobra îi provoca întotdeauna o stare aparte de nervozitate. Era 
un şarpe viclean, agresiv şi sălbatic. În urmă cu un an, O 
muşcase în timp ce îl scotea din acvariu ca să curețe înăuntru. 
ÎI prinsese cu cârligul mult prea de jos, iar el reuşise cumva să 
se balanseze mai mult şi se repezise direct la mâna ei goală. 
Din fericire, a fost o simplă muşcătură, fără venin, dar o spe- 
riase tare. În cei zece ani de muncă în mijlocul şerpilor nu fu- 
sese niciodată atacată. De atunci îl tratase cu cea mai mare 
precauţie şi purta întotdeauna mânuşi când avea treabă cu el, 
lucru pe care nu-l făcea cu ceilalţi şerpi. Se asigură încă o dată 
că a strâns bine capacul şi pomi înapoi pe schela. Ajunse la un 
şir de trepte pe care le cobori încet şi o luă pe un coridor ce 
ducea la biroul ei. Simţi cum şarpele se mișcă neliniștit în 
interiorul conteinerului, aşa că îşi încetini pasul, făcând tot 
posibilul să nu-l zgâlţâie prea tare. Nu era cazul să-l agite mai 
mult decât trebuia. 

În birou o aştepta Alexandra, asistenta ei. ÎL scoaseră îm- 
preună din coş şi-l întinseră pe o bancă. Alexandra îl ţinu 
întins, iar Tara începu să-l examineze. : 

— Ar fi trebuit să se vindece până acum, oftå ea, pipåind 
spatele şarpelui, într-o zonă în care solzii erau mai inflamaţi. 

Iar s-a frecat de bolovanul lui. Cred cå ar fi mai bine să-i golim 
acvariul o vreme, până se face bine. 

Luă nişte antiseptic dintr-un dulap şi îi curăţă blând rana. 
Şarpele sâsâi zgomotos, ochii lui negri aruncându-i o privire 
amenințătoare. 

— La ce oră ai avionul? o întreba Alexandra. 

— La şase, răspunse Tara, uitându-se la ceasul de pe perete. 
Imediat ce termin aici, plec. 

— Mi-aş dori şi eu ca tatăl meu să locuiască în străinătate. 
Relaţia ar fi mai exotică, nu? 

Tara zâmbi. 

— Alex dragă, poţi descrie cum vrei tu relaţia mea cu tata, 
numai exotică nu. Fii atentă la capul lui, te rog! 

Termină de curăţat zona afectată, stoarse dintr-un tub pu- 
ţină cremă şi începu să ungå pielea şarpelui. 

— Cât o să fiu eu plecată, să-l cureţi o dată la două zile, da? 
Şi continuă cu antibioticele până vineri. Nu vreau ca infecția 
asta să se întindă. 

— Hai, du-te şi distrează-te! spuse Alexandra. 

— O să te sun la sfârşitul săptămânii, ca să mă asigur cå 
n-au apărut cine ştie ce complicaţii. 

— Aoleu, nu-ţi mai face atâtea griji! Totul o să fie bine. 
Chiar dacă nu-ţi vine să crezi, să ştii că Grădina Zoologică 
poate să supravieţuiască două săptămâni şi fără tine. 

Tara zâmbi. Alexandra avea dreptate. Era prea obsedata 
de munca ei. O trăsătură de caracter moştenită de la tatăl său. 
Având în vedere că era prima ei vacanţă din ultimii doi ani, 
trebuia să profite la maximum. Strânse uşor mâna asistentei. 

— lartâ-mă! Am exagerat. 

— Doar nu crezi că şerpii o să-ți ducă dorul? Ei n-au 
sentimente. 

Tara luă o figură de om jignit. 

— Cum îndrâzneşti să vorbeşti aşa despre copiii mei? O să 
plângă după mine în fiecare noapte. 

Izbucniră amândouă în hohote de râs. Tara luă cârligul şi 
puse şarpele la loc în coş. 

— Te descurci să-l duci singură înapoi? 

— Sigur că da, zise Alexandra. Hai, pleacă! 

Tara îşi înşfacă geaca şi casca şi se îndreptă spre uşă. 

— Să nu uiţi, antibiotice până vineri. 

— Pentru Dumnezeu, pleacă odată! 

— Şi scoate şi bolovanul ăla de-acolo! 

— Eşti incorigibilă, Tara! 

Alexandra luă o cârpă de jos şi o aruncă în ea. Tara se feri 
şi începu să alerge râzând pe coridor. 

— Şi să porţi ochelarii când îl pui la loc, ne-am înţeles? mai 
strigă ea. Ştii ce fiară e după ce îi dăm medicamentele! 


Traficul de după-amiază era aglomerat, dar tânăra se stre- 
cură uşor cu motoreta, traversă Tamisa pe podul Vauxhall şi 
acceleră putemic în drum spre Brixton. Din când în când îşi 
verifica ceasul. Avionul ei, pleca exact peste trei ore şi nu-şi 
facuse nici un bagaj. 

— La naiba, murmură ea sub cască. 

Locuia singură, la demisolul unei cladiri ce dădea spre 
Parcul Brockwell. Cumpărase apartamentul cu cinci ani în 
urmă, cu banii rămaşi de la mama ei, şi se mutase împreună 
cu cea mai bună prietenă, Jenny. 

Un timp au dus o viaţă boemă, organizând petreceri şi 
schimbând partenerii, fărâ a se implica în ceva serios. Apoi 
Jenny îl întâlnise pe Nick şi după câteva luni s-au mutat îm- 
preună, lăsând-o pe Tara să se descurce cu apartamentul. Ratele 
la ipotecă erau imense, dar nu-şi mai luă un alt chiriaş. Se 
bucura de libertatea singurătăţii. Uneori se întreba dacă va fi în 
stare vreodată să aibă şi ea o relaţie ca a lui Jenny. Odată, cu 

mulți ani în urmă, existase cineva, dar trecuse atât de mult de 
atunci! Una peste alta, se simţea bine în pielea ei. 

Intră în apartament şi ignoră harababura dinăuntru. Îşi tumă 
un pahar de vin, puse un CD cu Lou Reed şi pâşi în sufragerie 
unde dădu drumul robotului telefonic. O voce metalică de fe- 
meie anunţă: „Aveţi şase mesaje“. 

Două erau de la Nigel, un vechi amic de la universitate: în 
primul o invita să ia cina cu el sâmbătă, iar în al doilea îşi 
anula invitaţia deoarece îşi amintise că pleacă din oraş. Urmă- 
torul era de la Jenny, care o avertiza så evite cămilele pentru 
că proprietarii lor sunt nişte perverşi, alt mesaj era de la o 
şcoală care îi confirma o conferinţă despre şerpi şi penultimul 
era de la Harry, un agent de bursă care o tot bătea la cap de 
vreo două luni şi pe care nu-l sunase niciodată. Mesajul final 
era de la tatăl ei: 

— Tara, mă întrebam dacă nu ai putea să-mi aduci nişte 
scotch. Şi The Times. Dacă ai probleme, sunâ-mă! Oricum, ne 
vedem la aeroport. Eu... ăâââ... de-abia aştept să te vad. Da, 
àåå, chiar aştept să te våd. La revedere. 

Zâmbi. Întotdeauna cuvintele lui sunau straniu când în- 
cerca să-şi arate afecțiunea. La fel ca majoritatea savanților, 
profesorul Michael Mullray se simţea cu adevărat în largul lui 
numai în lumea ideilor. Emoţiile stăteau în calea unei judecăţi 
clare. Acesta era şi motivul pentru care pârinţii ei divorţaseră. 
Pentru că el nu făcuse faţă nevoilor ei sentimentale. Chiar şi 
atunci când mama ei murise, cu şase ani în urmă, se purtase 
foarte rece. La înmormântare se aşezase undeva în spate, sin- 
gur, lipsit de expresie, pierdut în propriile gânduri şi plecase 
imediat după aceea, pentru a susţine o conferinţă la Oxford. 

Îşi termină vinul şi intră în bucătărie pentru a-şi umple din 
nou paharul. Ştia cå ar fi trebuit să facă puţină curâţenie, dar 
timpul o presa, aşa că se mulţumi doar să arunce gunoiul şi să 
spele vasele înainte de a se apuca să împacheteze. 

Nu se mai văzuse cu tatăl ei de aproape un an, de când fu- 
sese el în Anglia. Vorbeau ocazional la telefon, dar conversa- 
tiile lor erau mai degrabă formale, decât calde. El îi povestea 
despre obiectele noi gâsite sau despre cursurile pe care le ţinea, 
iar ea îi împărtăşea mici bârfe despre prieteni şi serviciu. 
Discuţiile durau rareori mai mult de câteva minute. În fiecare 
an, îi trimitea o felicitare de ziua ei de naştere şi de fiecare 
dată aceasta ajungea cu o săptămână întârziere. 

De aceea fusese atât de surprinsă când, cu o lună în urmă, 
din senin, tatăl ei o sunase şi o invitase la el. Trăia în străinătate 
de cinci ani şi era prima dată când îi făcea o astfel de propunere. 

— Sezonul nu s-a terminat încă, îi spusese el. Ce-ar fi să te 
urci în avion şi să vii la mine? Poţi să stai în casa mea de la 
şantier şi vom merge să-ţi arăt împrejurimile. 

Prima ei reacţie a fost una de îngrijorare. Tatăl ei era 
batrân, trecut de şaptezeci de ani şi avea o inimă slăbită pen- 
tru care lua permanent medicamente. Poate că àsta era felul 
lui de a spune câ se simte din ce în ce mai râu şi că doreşte să 
facă pace cu ea înainte de muri. Când îl întrebase de sânătate, 
insistase så o convingă că nu are nimic şi câ se gândise doar 
că ar fi frumos ca tatăl şi fiica så petreacă puţin timp împre- 
ună. Nu prea îi stătea în fire un astfel de comportament, aşa că 
senzaţia de suspiciune persistase, dar, în cele din urmă, îşi rez- 
ervase un bilet. Când îl sunase să-i spună cå soseşte, pâruse 
sincer încântat. 

— Splendid! zisese el. O så ne distram de minune. 

Studie hainele întinse pe pat, le alese pe cele pe care le 
voia şi le aruncă într-o valiză mare. Simţea o nevoie stringentă 
să fumeze, dar rezistă tentaţiei. Renunţase la fumat cu aproape 
un an în urmă şi nu dorea s-o ia de la capăt, hotărârea ei având 
o oarecare legătură cu faptul că, dacă rezista douasprezece 
luni fără ţigări, câştiga o sută de lire de la Jenny. Ori de câte 

ori nevoia devenea insuportabilă, lua un cub de gheaţa din 
frigider şi-l băga în gură. 

Se întrebă dacă n-ar fi trebuit să-i cumpere tatălui ei un ca- 
dou, dar oricum nu mai avea timp şi, chiar dacă i-ar fi luat ceva, 
sigur nu i-ar fi plăcut. Îşi aminti dezamågirile crunte din copi- 
lărie în perioada Crăciunului când plănuia săptămâni întregi 
ce cadou să-i ia, iar el o răsplătea cu un mormâit în colţul 
gurii: „Minunat, dragă. Exact ce-mi doream“, după care îşi 
băga din nou nasul în cărţi. De data asta o să-i ia nişte whisky 
de la duty-free, ziarul Times şi poate nişte loţiune după ras. 

După ce aruncă ultimele lucruri în valiză, se duse la baie 
să facă un duş. O parte din ea nu-şi dorea această câlătorie. 
Ştia că o să se certe, oricât de tare ar fi încercat să evite discu- 
tiile în contradictoriu. În acelaşi timp, nu-şi putea stăpâni 
entuziasmul. Trecuse multă vreme de când nu mai fusese în 
străinătate, iar dacă lucrurile aveau să se deterioreze, putea 
pleca oricând câteva zile de capul ei. Nu mai era un copil care 
depinde de părintele lui. Putea să facă tot ce voia. Dădu dru- 
mul mai tare la apa caldă şi-şi lăsă capul pe spate, astfel încât 
apa să-i atingă sânii şi stomacul. Începu să îngâne un cântecel. 

După aceea închise ferestrele, ieşi afară, trăgând valiza în 
urma ei, şi trânti uşa. Se lăsase întunericul şi începuse o ploaie 
măruntă, făcând asfaltul să strălucească în lumina felinarelor. 
În mod normal o astfel de vreme ar fi deprimat-o, dar nu şi în 
seara asta. 

Verifică paşaportul şi biletele de avion şi porni spre staţie, 
zâmbind. În Cairo, se pare, temperatura atingea cote maxime. 


4 
CAIRO 


— Trebuie să închid fetiţo, spuse bătrânul Iqbar. Nu ştiu pe 
unde-oi sta, dar a venit vremea să te duci acasă. 

Copila rămase nemişcată, jucându-se cu parul. Avea faţa 
murdară şi din nas îi curgeau mucii. 

— Haide, valea, mai spuse Iqbar. Poţi să vii mâine să mă 
ajuţi, dacă vrei. 

Fetiţa nu scoase nici un cuvânt, ci continuă să-l privească fix. 
Făcu un pas înspre ea, şchiopătând greoi şi de-abia respirând. 

— Hai, termină cu prostiile! Sunt bătrân şi obosit. 

Magazinul era învăluit în întuneric. Un singur bec chior 
arunca o lumină slabă, însă colţurile încăperii erau cufundate 
în beznă. Maldarele de vechituri erau cuprinse încet de întu- 
neric, ca de o apă. De afară se auzi claxonul unei motorete şi 
un huruit putemic. 

Iqbar mai făcu un pas, împingându-şi pântecele umflat 
înainte. Dinţii lui negri, cariaţi şi ochiul acoperit cu un petic 
negru alcătuiau o imagine amenințătoare. Vocea, în schimb, 
era blândă, iar fetiţa nu dădea nici un semn că i-ar fi frică. 

— Pleci acasă sau nu? 

Fata scutură din cap. 

— Atunci, spuse el, târându-şi picioarele câtre ieşire, mi-e 
teamă că voi fi nevoit să te închid aici peste noapte. Iar tu ştii 
foarte bine că noaptea apar fantomele. 

Se opri la uşă şi scoase din buzunar un mânunchi de chei. 

— Ţi-am povestit vreodată despre fantome? Sunt sigur că 
da. Toate magazinele de antichităţi au aşa ceva. De exemplu, 
în lampa aia veche de-acolo — arătă el o lampâ de alamă, aşe- 
zată pe un raft — trăieşte un duh pe care-l cheamă al-Ghul. Are 
zece mii de ani şi poate să se transforme în orice doreşte el. 

Fetiţa privi lampa cu ochii mari. 

— Şi vezi cufărul ăla de lemn de-acolo, din colţ, âla cu încu- 
jetoarea mare şi bare de fier? Ei bine, înăuntru sălăşluieşte un 
crocodil verde, uriaş. Ziua doarme, dar noaptea iese afară ca 
să caute copii. De ce? Ca să-i mănânce, desigur. Îi înhaţă între 
colții lui şi îi înghite cu totul. 

Fetiţa îşi muşcă buzele, privind nesigură când spre lampă, 
când spre cufăr. 

— lar cuțitul acela, pus sus pe perete, cu tâişul curbat, 
eheee... A fost al unui rege. Un om foarte crud. În fiecare 
noapte se întoarce, îşi ia cuțitul şi le taie gâtul tuturor celor pe 
care-i întâlneşte în cale. Oh, da, da, magazinul ăsta e plin de 
fantome. Aşa că, dacă vrei să rămâi aici peste noapte, mica 
mea prietenă, n-ai decât! 

Chicotind în sinea lui, bărbatul deschise larg uşa. Clopo- 
teii atârnaţi de ea începură să sune melodios. Fetiţa făcu vreo 
câţiva paşi, crezând câ avea să fie închisă înâuntru. Imediat 
ce-i auzi mişcarea, Iqbar se întoarse şi, ridicându-şi mâinile de 
parcă ar fi fost nişte gheare, începu så urle. Fetiţa ţipă şi ea la 
rândul ei şi izbucni în hohote de râs, retrăgându-se la adăpos- 
tul umbrelor din spatele magazinului. Acolo se ghemui, ascun- 
zându-se în spatele unor coşuri împletite, vechi de când lumea. 

— Care va să zică, vrei så ne jucăm de-a v-aţi ascunselea, 
nu? bombâni bărbatul şi plecă în câutarea ei, cu un rânjet mare 

pe faţa. Pai, trebuie să te chinui din greu ca så te piteşti de Iqbar. 
O avea el numai un ochi, dar e unul tare bun. Nimeni nu se 
poate ascunde de bătrânul Iqbar. 

O vedea cum îl pândeşte din spatele coşurilor, privind pe 
furiş printre ele. Nu voia să-i strice distracţia prea repede, aşa că 
trecu pe lângă ea, prefăcându-se că n-a observat-o şi deschise 
uşile unui bufet vechi din lemn. 

— Mă întreb dacă n-o fi aici? 

Îşi bagă intenţionat capul în interiorul acestuia. 

— Nu, nu e în dulap. Phiii, e mai isteaţă decât am crezut! 

Închise dulapul şi păşi într-o cameră din fundul magazinu- 
lui, unde făcu zgomot cât de mult putu, trăgând de sertare şi 
umblând prin dulăpioare. 

— Eşti aici, monstruleţule? strigă el cu vădită plăcere în 
glas. Adică, te ascunzi tu în micul meu birou secret? Oh, 
Doamne, Doamne, ce fată deşteaptă! 

Se mai agită de colo-colo o vreme, apoi reveni în încă- 
pere, oprindu-se chiar în dreptul coşurilor. Fetiţa de-abia îşi 
înăbuşea chicotelile. 

— Aşaaa, să ne gândim puţin. În dulap nu era, în birou nici 
atât şi sunt Sigur că nu e aşa de prostuţă să se ascundă în cu- 
fârul de lemn în care trăieşte crocodilul. Drept care, mai rà- 
mâne doar un singur loc unde ar putea fi. Şi anume, exact aici 
în Spatele acestor coşuri. la să vedem dacă bătrânul Iqbar a 
avut dreptate. 

Se apleca. În acel moment, clopoţeii de la uşă anunţară că 
cineva intrase în magazin. Se îndreptă de spate şi se întoarse. 
Fetiţa rămase ascunsă, acolo unde era. 

— Tocmai închideam, spuse Iqbar, îndreptându-se alene spre 
cei doi bârbaţi care se zăreau în prag. Dar dacă doriţi să arun- 
cați o privire, vă rog! 


Bărbaţii îl ignorară. Erau tineri, cu puţin peste douăzeci de 
ani, bărboşi; fiecare era îmbrăcat într-o robă neagră soioasă şi 

avea capul înfăşurat într-o 'imma neagră din lână. Studiară ra- 
pid magazinul, măsurând încăperea din priviri, după care unul 
din ei pâşi afară şi dadu un semnal. Se întoarse, urmat la câte- 
va secunde de un alt bărbat, alb. 

— Pot să vă ajut? întrebă Iqbar. Căutați ceva anume? 

Noul sosit era un uriaş, înalt şi lat în spate, mult prea mare 
pentru costumul ieftin de pânză, care plesnea sub presiunea 
coapselor şi a umerilor masivi. Într-o mână ţinea un trabuc pe 
jumătate fumat, iar în cealaltă, o servietă, pe care erau ştanţate 
în piele maro literele CD. Pe obrazul stâng, de la tâmplă până 
la gură, se întindea un semn din naştere violaceu. Iqbar simţi 
un fior de spaimă. 

— Vă pot ajuta cu ceva? repetă el întrebarea. 

Bărbatul cel uriaş închise încet uşa, răsuci cheia şi înclină 
capul înspre cei doi însoțitori, care se îndreptară spre Iqbar. 
Chipurile lor păreau nişte măşti inexpresive. Bătrânul se dădu 
înapoi, până când se lovi de tejgheaua magazinului. 

— Ce vreţi? spuse el, începând să tuşească. Vă rog, spu- 
neţi-mi ce vreţi! 

Necunoscutul se opri în faţa lui, atât de aproape, încât sto- 
macurile aproape li se atingeau. Îl privi un moment zâmbind, 
apoi, ridicându-şi trabucul, îl înfipse cu putere în peticul 
negru ce acoperea ochiul drept al bâtrânului. Iqbar ţipă, dând 
din mâini neputincios. 

— Vă rog, vă rog! tuşi el. N-am bani! Sunt sărac! 

— Ai ceva care ne aparţine, spuse uriaşul. Un obiect antic. 
L-ai primit ieri. Unde e? 

Iqbar stătea acum îndoit, cu braţele ridicate deasupra capului. 

— Nu ştiu despre ce vorbiţi! gâfâi el aproape sufocat. N-am 
antichităţi. E ilegal să faci comerţ cu ele! 

Bărbatul cel solid le făcu un semn celor doi bandiți, iar 
aceştia îl apucară pe bătrân de coate, forțându-l să stea drept. 
Îşi ținea capul într-o parte, cu obrazul adâncit în umăr, ca şi 

când ar fi încercat să se ascundă. Eşarfa ce acoperea capul unuia 
din tineri se desfăcu uşor, scoțând la iveală o cicatrice groasă, 
ce-i străbătea fruntea chiar pe mijloc, fină şi palidă ca o lipitoare 
prinsă de piele. La vederea ei, bătrânul îngheţă de spaimă. 

— Vă rog! se tângui el. Vă rog! 

— Unde e? strigă din nou uriaşul. 

— Vă rog, vå rog! 

Bărbatul lat în umeri murmură ceva printre dinţi, puse ser- 
vieta pe podea şi scoase din ea un obiect care părea a fi o mis- 
trie de tencuit. Lama ei rombică era mată şi doar pe margini 
metalul lucea de parcă ar fi fost ascuţit. 

— Ştii ce e asta? întrebă el. 

Bătrânul se holba la unealtă, amuţit de groază. 

— Este o mistrie arheologică, rânji uriaşul. Noi o folosim 
ca să îndepărtâm pământul de pe obiecte, cu grijă, uite, cam 
aşa... Îi arată cum, mişcând mistria într-o parte şi-n alta, chiar 
prin faţa bătrânului. Dar mai are şi alte utilizări, totuşi. 

Cu o mişcare agilă — extrem de iute pentru un bârbat de 
dimensiunile lui — tâie cu ea obrazul lui Iqbar. Pielea se crapă 
ca o gură şi sângele ţâşni, împroşcând hainele bătrânului. 
Iqbar urlă şi se zbătu, dar fără folos. 

— Acum, spuse uriaşul, te întreb din nou. Unde e obiectul? 

În spatele coşurilor, fetiţa se ruga ca al-Ghul, duhul, să iasă 
din lampă şi să-l ajute pe prietenul ei. 


LIS 


Trecuse de miezul nopții când a aterizat avionul. 

— Bine ați venit la Cairo, spuse stewardesa în timp ce Tara 
påşi în afara cabinei, într-un vârtej de aer fierbinte şi fum. Vă 
dorim un sejur plăcut. 

Zborul se desfăşurase fără evenimente. Nimerise lângă o 
persoană care îşi petrecuse jumătate din călătorie avertizând-o 

cu privire la problemele de stomac pe care le va avea din cau- 
za bucătăriei egiptene, iar cealaltă jumătate, dormind. Tara buse 
două pahare de vodcă, urmărise o vreme un film, cumpărase 
o sticlă de scotch de la duty-free, după care se relaxă, studiind 
alene tavanul. Simţea o nevoie nebună să fumeze, aşa cum i 
se întâmpla ori de câte ori zbura cu avionul, aşa că se văzuse 
obligată să comande câteva porţii în plus de cuburi de gheaţă. 

Tatăl ei lucra în Egipt de când era o copila. Conform 
părerii celor din domeniu, era unul dintre cei mai apreciaţi 
egiptologi în viaţă. „E de calibrul lui Petrie şi Carter, îi spu- 
sese odată unul dintre colegii lui. Dacă există cineva care a 
facut tot ce se poate ca să înţelegem mai bine istoria Vechiului 
Regat, atunci el e.“ 

Ar fi trebuit să se simtă mândră. Şi totuşi, realizările aca- 
demice ale tatalui său o lasaseră întotdeauna rece. Tot ceea ce 
ştia, de fapt, tot ceea ce ştiuse încă din copilărie era că tatăl ei 
pârea mai mulţumit într-o lume moartă de mai bine de 4 000 de 
ani decât alături de familia sa. Până şi numele ei, Tara, fusese 
ales deoarece conţinea numele zeului egiptean al soarelui, Ra. 

În fiecare an, călătorea în Egipt ca să sape. La început, a 
fost vorba doar de o lună, două, căci pleca în noiembrie şi se 
întorcea chiar înainte de Crăciun. Când Tara crescuse mai 
mare şi căsnicia părinţilor ei se destrâmase, el îşi petrecea din 
ce în ce mai mult timp acolo. 

— Tatăl tău are altă femeie, îi spusese mama ei odată. Nu- 
mele ei este Egipt. 

Intenţionase să fie o glumă, dar nici una din ele nu râsese. 

Apoi apâruse cancerul şi, implicit înrâutăţirea rapidă a 
sănătăţii mamei ei. În acea perioadă, Tara şi-a dat seama pen- 
tru prima dată câ-şi urăşte tatăl. Pe măsură ce boala îi mânca 
mamei ei plămânii şi ficatul, iar tatăl ei continua să păstreze dis- 
tanţa, incapabil să ofere fie şi câteva cuvinte de sprijin, Tara 
simţise o furie imensă faţă de acest bărbat care dădea senzaţia 

că apreciază mormintele şi vasele antice mai mult decât pro- 
pria familie. Cu doar câteva zile înainte de moartea mamei, 
Tara îl sunase în Egipt şi îi urlase la telefon tot felul de 
obscenităţi, mirându-se până şi ea de violenţa furiei ce o 
cuprinsese. La înmormântare de-abia daca schimbaseră două 
vorbe şi după aceea el se mutase definitiv în Egipt, unde preda 
opt luni pe an la Universitatea Americană din Cairo şi såpa 
celelalte patru. Nu şi-au vorbit timp de doi ani. 

În ciuda acestor lucruri, avea şi amintiri plăcute cu el. Odată, 
de exemplu, când era mică şi începuse så plânga din cine ştie 
ce motiv, ca s-o liniştească, i-a arătat un număr de magie în 
care degetul lui mare părea să fie „secţionat“ de restul mâinii. 
Atunci izbucnise în hohote de râs nestăvilite şi îl rugase så 
repete trucul şi, din nou, privise cu gura căscată cum tatăl ei 
îşi desprindea degetul mare de palmă, prefăcându-se câ suferă 
îngrozitor în timp ce îl flutura prin aer. 

Când împlinise cincisprezece ani — şi asta era amintirea ei 
preferată — se trezise dimineaţa şi găsise pe poliţa de deasupra 
şemineului un plic cu numele ei. Deschizându-l, a descoperit 
înăuntru primul dintr-o serie de indicii care duceau la o 
comoară. A făcut ocolul casei, apoi a trecut prin grădină pen- 
tru a ajunge în final în pod, unde a dat peste un lânţişor de aur 
superb, ascuns pe fundul unui cufâr vechi. Fiecare indiciu avea 
forma unor versuri rimate, care fuseseră scrise pe un perga- 
ment plin cu desene şi simboluri ce adăugau un aer de mister. 
Probabil că tatăl ei petrecuse ore întregi ca så aranjeze aşa 
ceva. Mai târziu, au plecat toţi trei să ia cina în oraş şi tatal ei 
le-a încântat pe amândouă cu poveşti minunate despre sâpă- 
turi, descoperiri şi savanţi excentrici. 

— Arâţi foarte bine, Tara, îi spusese el, aplecându-se să-i 
aranjeze noul lânţişor de aur, pe care şi-l pusese special la gât. 
Cea mai frumoasă fata din lume. Sunt foarte, foarte mândru 
de tine. 

Momente de genul acesta — chiar dacă puţine şi tare înde- 
pârtate — contrabalansau râceala şi egocentrismul tatălui ei, şi 
o legau puternic în continuare de el. De aceea îl sunase după 
doi ani de la înmormântarea mamei ei, cerându-i să se împace, 
după lunga perioadă de tăcere. Şi, într-un fel, acesta era şi 
motivul pentru care călătorea acum în Egipt. Pentru cå ştia, în 
adâncul sufletului ei, cå, în ciuda greşelilor nenumărate pe 
care le făcuse, el era un om bun care o iubea şi avea nevoie de 
ea aşa cum şi ea avea nevoie de el. Şi, desigur, exista întot- 
deauna speranţa — de fiecare dată când se întâlneau — că poate 
de data asta lucrurile vor fi diferite. Poate că nu se vor mai 
contrazice şi nici nu vor mai ţipa unul la altul furioși, ci, din 
contră, vor fi fericiţi, relaxaţi şi încântați de prezenţa celuilalt, 
aşa cum ar trebui să fie un tată cu fiica lui. Poate că acum vor 
reuşi să schimbe lucrurile. 

„Slabe şanse“, se gândi ea în timp ce avionul îşi începuse 
coborârea. O să fie încântată să-l vadă cinci minute, după care 
vor începe din nou să se ia la harţă. 

— Presupun că ştiţi, îi spuse vecina ei jovial, că majoritatea 
avioanelor se prăbuşesc mai degrabă în timpul aterizării. 

Tara comandase atunci şi mai multe cuburi de gheaţă. 


Intră, în sfârşit, în holul de la „Sosiri“, după aproape o oră 
de la aterizare. Coada de la controlul paşapoartelor fusese 
interminabilă, apoi urmase o întârziere la ridicarea bagajelor, 
cei de la securitate verificând, prin sondaj, genţile şi valizele. 

— Sayf al-Tha'r, îi spusese un pasager de lânga ea, dând 
din cap. El e capul răutăţilor. Bărbatul asta poate să paralizeze 
O ţară întreagă! 

Înainte de a mai apuca să-l întrebe ce voia să spună cu 
asta, bărbatul îşi recunoscuse deja bagajele şi îi facu semn 
unui hamal să le ridice, după care se pierdu în mulţime. 
Geanta ei de voiaj apâru câteva minute mai târziu şi, uitând pe 


ARMATA LUI CAMBYSES “4 
moment orice altceva, o aruncă pe umăr şi porni spre vamă, 
cu inima bâtându-i putemic. 

Din clipa în care tatăl ei îi spusese că o să vină să o întâm- 
pine îşi imaginase că intră în hol şi îl găseşte acolo, aşteptând-o. 
Apoi ar fi sărit amândoi în sus de bucurie şi s-ar fi aruncat unul 
în braţele celuilalt. În realitate, singura persoană care o întâm- 
pină fu un şofer de taxi, în câutare de clienţi. Privi şirul de 
chipuri din zona sosirilor, dar nu-şi găsi tatăl. 

Terminalul, chiar şi la ora aceea, era aglomerat. Familiile 
se reîntâlneau, îmbrăţişându-se zgomotos, copiii se jucau 
printre scaunele de plastic, iar turiştii se îngrămădeau în jurul 
ghizilor cu feţe hărţuite. Poliţiştii în uniformă neagră ieşeau în 
evidenţă cu armele lor ţinute pe piept. 

O vreme aşteptă în zona barierei, după care începu să se 
plimbe de-a lungul holului. leşi afară, unde unul dintre ghizi 
o confundă cu o turistă din grupul lui şi încercă să o convingă 
să urce în autocar. Intră din nou în aeroport, râtăcind aiurea o 
perioadă, după care se hotari să schimbe nişte bani, îşi 
cumpără o cafea şi se aşeză strategic într-un loc de unde putea 
supraveghea atât intrarea cât şi bariera de la „Sosiri“. 

După o oră îşi sună tatăl de la un telefon public, dar 
nu-i răspunse nimeni nici în casa de la şantier, nici în aparta- 
mentul din centrul oraşului. Se întrebă dacă nu cumva taxiul 
lui fusese blocat în trafic — cel mai probabil luase un taxi, pen- 
tru că nu învâţase niciodată să conducă — sau dacă nu e bol- 
nav, sau dacă nu uitase pur şi simplu că trebuie să o ia de la 
aeroport, lucru de altfel foarte posibil în cazul tatălui ei. 

Dar nu, n-avea cum să uite aşa ceva. Nu de data asta. Nu 
după ce pâruse atât de încântat de venirea ei. Întârzia. Da, 
atâta tot. Întârzia. Îşi mai cumpără o cafea, se aşeză din nou 
pe scaun şi deschise o carte să citească. 

„La naiba, se gândi ea. Am uitat să-i cumpăr ziarul Times.“ 


5 
LUXOR, DIMINEAȚA URMĂTOARE 


Inspectorul Yusuf Ezz el-Din Khalifa se trezi înainte de 
răsăritul soarelui şi, după ce-şi făcu duş şi se îmbrâcă, pomi 
spre living ca să-şi spună rugăciunile de dimineaţă. Era obosit 
şi nervos, ca în fiecare zi la ora aceea. Ritualul religios, cu în- 
genuncheatul, plecăciunile şi rostirea versurilor sfinte, îl ajuta 
sâ-şi pună ordine în gânduri. La sfârşit se simţea revigorat, 
calm şi putemic. 

— Wa lillah al-shukr. Mulţumescu-Ţi Ţie, Doamne! Pu- 
terea Ta e nemăsurată, îşi spuse el, îndreptându-se spre bucătă- 
rie să facă o cafea. 

Puse nişte apă la fiert, îşi aprinse o ţigară şi se uită pe 
geam la femeia care întindea rufe pe acoperişul de vizavi, ce 
se pâsea cu un nivel mai jos de fereastra bucătăriei, cam la o 
distanţă de trei metri. Întotdeauna se întrebase dacă ar fi în 
stare să sară pe clădirea alăturată, pe deasupra aleii înguste 
care le despârţea. Dacă ar fi fost mai tânăr, probabil că ar fi 
încercat. Ali, fratele lui, cu siguranţă ar fi acceptat provocarea. 
Ali era însă mort, iar el avea propriile responsabilităţi. Până 
jos erau douăzeci de metri şi nu-şi putea permite, având o 
soţie şi trei copii, sâ-şi asume asemenea riscuri. Sau poate asta 

era doar o scuză. La urma urmei, nu se omorâse niciodată prea 
tare după înălțimi. 

Adăugă cafea şi zahăr în apa care fierbea şi o lăsă så se um- 
fle până la marginea ibricului, înainte de a-şi turna într-o cană. 
Pomi spre antreu, un spaţiu mare, întunecat, din care se deschi- 
deau toate celelalte camere. De şase luni se chinuia să constru- 
iască o fântână aici şi podeaua gemea de saci de ciment, gresie 
şi ţevi de plastic. Era o fântână mică şi ar fi trebuit s-o termine 
în două săptămâni. Dar întotdeauna intervenea ceva care-i 
distrăgea atenţia, aşa că săptămânile se transformaseră în luni 
şi ajunsese cu lucrul de-abia pe la jumătate. Spaţiul era şi-aşa 
insuficient şi soţia sa se plângea tot timpul de mizerie şi de 
cheltuieli, dar el îşi dorise întotdeauna o fântână, mai ales că ar 
fi adus puţină culoare apartamentului lor mohorât. Se aşeză pe 
vine şi scormoni într-un morman de nisip, gândindu-se că ar 
putea să pună câteva plăci de gresie înainte de pleca la servi- 
ciu. Atunci sună telefonul. 

— Pe tine te caută, rosti somnoroasă soţia lui când el intră 
în dormitor. Mohammed Sariya. 

Îi dadu receptorul şi se dădu jos din pat, ridicând bebelușul 
din pătuţ şi ducându-se la bucătărie. Fiul lui veni în cameră şi 
sări în pat lângă el, ţopâind în sus şi în jos. 

— Bass, Ali! se răsti el, dând băiatul de-o parte. Gata! Salut, 
Mohammed! E devreme. Ce s-a întâmplat? 

Vocea adjunctului său se auzi la capătul celălalt al firului. 
Khalifa ţinea telefonul cu mâna dreaptă, în timp ce pe cea 
stângă o folosi să-şi potolească băiatul. 

— Unde? întrebă el. 

Adjunctul lui răspunse. Părea emoţionat. 

— Eşti acolo acum? 

Fiul lui Khalifa râdea şi încerca să-l lovească cu o pernă. 

— Ţi-am zis så te potoleşti, Ali! Iartă-mă, vrei să mai repeţi? 
În regulă, aşteaptă-mă acolo! Şi nu låsa pe nimeni să se apro- 
pie. Vin imediat. 

Puse receptorul în furcă şi, prinzându-şi fiul, îl råstumå cu 
capul în jos, sărutându-i tălpile goale. Băiatul aproape cå se 
îneca de atâta râs. 

— Leagână-mă, tati, ţipă el. Învârteşte-mă! 

— Te învârt şi te arunc pe fereastră, spuse Khalifa. Atunci 
o să scap de tine şi o så am şi eu un moment de linişte. 

Îi dadu drumul pe pat şi se duse la bucătărie, unde Zenab, 
soţia lui, îşi făcea o cafea, în timp ce bebeluşul sugea fericit la 
sân. Din living se auzi vocea fetiţei lor care cânta. 

— Ce face micuțul în dimineaţa asta? întrebă el, sărutân- 
du-şi soţia şi gâdilând degetele copilului. 

— Îi e foame, zâmbi ea. Seamână cu tatăl lui. Vrei să må- 
nânci ceva? 

— N-am timp, spuse Khalifa. Trebuie så ajung în zona de 
vest. 

— Fără să iei micul dejun? 

— A intervenit ceva. 

— Ce? 

Se uită la femeia care întindea rufe pe acoperişul de alături. 

— Un cadavru, răspunse el. Probabil câ n-o să vin la prânz. 


Traversă Nilul într-una dintre bărcile cu motor proaspăt 
vopsite, care făceau curse între cele două maluri. În mod nor- 
mal ar fi luat feribotul, dar se grâbea, aşa câ plăti nişte bani în 
plus şi se urcă în barcă. Exact când se pregăteau să pornească 
la drum, veni în grabă un bătrânel care ducea sub braţ o cutie 
de lemn. Acesta se apucă de marginea bărcii şi sări înâuntru. 

— Bună dimineaţa, inspectore, gâfâi el, punând cutia jos, la 
picioarele lui Khalifa. Ce ziceţi de un lustru la pantofi? 

Khalifa zâmbi. 


ARMATA LUI CAMBYSES “45 | 


= a 


— Nu te dai niciodată bătut, Ibrahim, nu-i aşa? 

Bătrânul chicoti, arâtându-i două şiruri de dinţi inegali 
din aur. 

— Un om trebuie să mânânce. Şi un om trebuie să aibă şi 
pantofii curaţi. Aşa că ne ajutăm unul pe celălalt. 

— Bine atunci, då-i drumul! Dar repede! Am treabă pe ma- 
lul celălalt şi nu am de gând să pierd vremea. 

— Doar mă cunoşti, inspectore. Sunt cel mai rapid lustra- 
giu din Luxor. 

Îşi scoase cârpele, o perie şi crema de ghete şi bâtu cu 
palma cutia, arătându-i lui Khalifa unde să-şi pună picioarele. 
Un băiat stătea tăcut la pupa şi mânuia ambarcaţiunea cu o 
expresie impasibilă. 

Alunecau încet pe apele liniştite. La orizont se ridicau Co- 
linele Tebane, a căror culoare cenuşie căpăta acum o nuanţă 
gălbuie în lumina dimineţii. Pe lânga ei treceau şi alte şalupe, 
iar într-una dintre ele zări un grup de turişti japonezi. Probabil 
că se pregăteau pentru o câlătorie cu balonul pe deasupra Văii 
Regilor, se gândi Khalifa, ca să vadă răsăritul. Era un lucru pe 
care şi-l dorise dintotdeauna, dar, din păcate, nu-și permitea 
preţul de trei sute de dolari. Probabil că niciodată nu va avea 
ocazia să vadă cum e, luând în consideraţie salariile din poliţie. 

Atinseră ţărmul vestic şi se strecurară între alte două bărci 
cu motor, până când pietrişul scârțâi sub greutatea lor. Bă- 
trânul dădu un lustru final vârfurilor de pantofi şi îşi bătu 
palmele pătate de cremă, arătându-i lui Khalifa că a terminat. 
Detectivul le dădu atât lustragiului, cât şi băiatului două lire 
egiptene şi sări pe mal. 

— Vă aştept, spuse băiatul. 

— Nu e nevoie, replică el. Pe curând, Ibrahim! 

Se întoarse şi urcă până în vârf malul abrupt unde o mare 
de oameni aştepta feribotul. Îşi facu loc prin aglomeraţie, stre- 
curându-se printr-o spărtură între un zid şi un gard metalic 

ruginit, după care pomi pe un drumeag îngust de pământ ce 
mergea paralel cu râul. Ţăranii ieşiseră pe câmp, ca să strângă 
porumbul şi trestia de zahăr. Doi barbaţi smulgeau buruienile 
dintr-un şanţ de irigaţii. Grupuri de copii cu cămâşi albe, 
curate, trecură grăbiţi pe lângă el, îndreptându-se spre şcoală. 
Era din ce în ce mai cald. Îşi aprinse o ţigară. 

Îi lua douazeci de minute până ajunse la locul cu pricina. 
Cladirile din Luxorul de vest se zăreau ca prin ceaţă, iar pan- 
tofii lui proaspăt lustruiţi erau deja plini de praf. Traversă 
stufărişul şi se trezi în faţa sergentului Sariya, care stătea pe 
vine lângă un morman de zdrenţe umede. Se ridică în picioare 
la vederea lui Khalifa. 

— Am Sunat la spital, spuse el. O să trimită pe cineva. 

Khalifa încuviinţă din cap şi cobori până la marginea apei. 
Cadavrul zăcea cu faţa în jos. Avea braţele întinse în lateral, 
capul îngropat în noroi şi cămaşa ruptă şi pâtată de sânge. De 
la brâu în jos încă mai era în apă, valurile făcând corpul să se 
deplaseze într-o mişcare de du-te-vino, ca şi când s-ar fi legă- 
nat relaxat în somn. Un iz slab de putrefacție îi atinse nările. 

— Când a fost gasit? 

— Chiar înainte de răsărit, răspunse adjunctul lui. Probabil 
că a plutit pe râu în jos şi a fost prins în elicea vreunei bărci 
de are rânile alea pe mână. 

— Asta era poziţia lui când ai venit? N-ai atins nimic? 

Sariya clătină din cap. 

Khalifa examină pământul din jurul cadavrului. Ridică 
încheietura mâinii, observând un tatuaj chiar pe mijlocul ante- 
braţului. 

— Un scarabeu, spuse el, schiţând un zâmbet. Cât de 
nepotrivit! 

— De ce? 

— Pentru vechii egipteni scarabeul era un semn al renaş- 
terii şi al reînnoirii. Or, judecând după cum arată amicul nos- 
tru, nu cred că mai are vreo şansă să experimenteze aşa ceva. 

Dăâdu drumul braţului. 

— N-ai idee cine a anunţat poliţia? 

Sariya dadu din cap. 

— Nu şi-a dat numele. A sunat la sediu de la un telefon 
public şi a zis că l-a găsit în timp ce se ducea la pescuit. 

— Eşti sigur că era un telefon public? 

— Aproape sigur. Legătura s-a întrerupt în mijlocul con- 
versaţiei, ca şi când ar fi rămas fără monede. 

Khalifa tăcu un moment, gândindu-se, apoi îşi ridică pri- 
virea şi făcu un semn din cap înspre un pâlc de copaci ce se 
găseau cam la vreo cincizeci de metri distanţă şi în spatele că- 
rora se vedea acoperişul unei case. Pe sub streaşină se întindea 
vizibil cablul telefonic, negru şi subţire. Saryia se încruntă. 

- Ei şi? 

— Cel mai apropiat telefon public este la doi kilometri de- 
pârtare, în oraş. De ce n-a sunat pur şi simplu de acolo? 

— Probabil că era şocat. Nu prea dai în fiecare zi peste 
cadavre prin zona asta. 

— Exact. Şi-atunci nu ți s-ar pârea normal să anunţi poliţia 
cât mai repede? Şi de ce să nu-şi spună numele? Ştii foarte 
bine cum sunt oamenii de pe-aici. Nu ratează niciodată ocazia 
să apară la ştiri. 

— Crezi că ştia ceva? 

Khalifa dădu din umeri. 

— Mi se pare doar ciudat. Ca şi când ar fi vrut să nu ştie 
nimeni că el este cel care a descoperit cadavrul. Ca şi cum i-ar 
fi fost frică. 

Se auzi brusc un plescâit putemic în timp ce un bâtlan îşi 
luă zborul din mijlocul stufârişului, ridicându-se greoi în aer şi 
îndreptându-se în josul râului. Khalifa îl urmări câteva clipe, 

apoi, scuturând din cap, se concentră din nou asupra cadavru- 
lui. Îşi bagă mâinile în buzunarele mortului şi scoase un bri- 
ceag, o brichetă ieftină şi o bucată împăturită de hârtie umedă, 
pe care o aşeză pe spatele cadavrului, desfâcând-o cu grijă. 

— Un bilet de tren, spuse el, aplecându-se şi mai mult ca să 
examineze scrisul şters. Direcţia Cairo. E de acum patru zile. 

Saryia îi întinse o pungă de plastic, în care dădu drumul 
obiectelor. 

— Vino, te rog, şi ajută-mă! 

Se apropiară amândoi de cadavru şi, apucându-l de 
ambele braţe, îl răsturnară cu faţa în sus, pe pământul noroios 
în care picioarele li se afundară şi mai tare. Imediat ce îi văzu 
faţa, Sariya sări înapoi ca ars. 

— Allah u akbar — Doamne, Dumnezeule! rosti el înecându-se. 

Khalifa îşi muşcă buza, forţându-se să privească. Văzuse 
multe cadavre de-a lungul carierei sale, dar nici unul atât de 
rău mutilat. Chiar şi acoperită de o mască de noroi, era clar că 
din faţa omului nu prea rămăsese mare lucru. Orbita stângă 
era goală, nasul o masă de carne şi cartilagii sfâşiate. Îl studie 
atent o vreme, încercând din răsputeri să-şi imagineze cum a 
arătat în realitate. Apoi, ridicându-se în picioare, se duse lângă 
Sariya şi îi puse o mână pe umăr. 

— Te simţi bine? 

Saryia aprobă din cap, îşi acoperi o nară cu degetul şi îşi 
suflă cu putere nasul. O masă compactă de mucozităţi lovi 
nisipul. 

— Ce s-a întâmplat cu el? 

— Nu ştiu. Probabil o barca cu elice, aşa cum ai spus, deşi 
nu våd cum elicele i-ar fi putut scoate ochiul sau i-ar fi provo- 
cat astfel de râni. 

— Vrei să zici că cineva i-a făcut chestia asta intenţionat? 

— Nu vreau să spun nimic. Doar cå o barcă cu elice i-ar fi tå- 
iat carnea şi nu l-ar fi sfâşiat în halul ăsta. Uită-te la piele cum... 

Vázu cå adjunctul sâu e pe punctul de a vomita şi se opri 
în mijlocul frazei, nedorind să-l chinuie şi mai mult. 

— O så aşteptam rezultatele autopsiei, adâugâ el după o pauză. 

Aprinse două ţigări şi îi înmână una lui Sariya, care trase 
adânc fumul în plămâni, înainte de a o arunca şi a se îndepaârta 
de mal, pentru că simţea că i se face râu iarăşi. Khalifa se în- 
toarse şi rătăci pe marginea apei, privind fix ţărmul celălalt. 
De-a lungul Nilului stăteau aliniate frumos în şir vase de croa- 
zieră, iar în spatele lor se zărea prima coloană a Templului 
Kamak. O felucå trecu prin raza lui vizuală, imensul ei catarg 
triunghiular proiectându-se la orizont ca o lamă ascuţită. 
Aruncă ţigara în apă şi oftå. Bânuia că va trece o bucată bună 
de vreme până când va putea să lucreze din nou la fântâna lui. 

În timp ce inspectorul Khalifa statea lânga râu, un grup de 
turişti, cåțårați pe mågari, îşi făceau drum printre dealurile din 
spatele lui. Erau douăzeci la număr, majoritatea americani, un 
băiat egiptean în faţă pe post de ghid şi un altul în spate, care 
se asigura că nu rămâne nimeni în urmă. Unii se agăţau ner- 
voşi de şa, cu o expresie neliniştită din cauza potecii abrupte, 
strâmbându-se la fiecare denivelare şi hurducătură. O femeie 
mai ales, care avea umerii arşi de soare, nu dădea senzaţia că 
se bucură prea tare de câlătorie. 

— Nu ne-au spus nici o clipă că va fi atât de abrupt, ţipa ea 
încontinuu. Ziceau că o să fie uşor. Isuse Hristoase! 

Alţii pâreau mai relaxaţi, întorcându-şi capetele ca så admire 
peisajele spectaculoase. Soarele era sus pe cer acum şi câmpia 
din spatele lor vibra și strălucea în câldură. În depărtare se zà- 
reau apele argintii ale Nilului, iar dincolo de el talmeş-balme- 
şul Luxorului de est. Puțin mai în spate, se profila la orizont 
un petic de munţi şi deşert, un strop pictat pe cerul azuriu. 

Ghidul se oprea din când în când, arătându-le câteva dintre 
priveliştile de dedesubt: Coloşii lui Memnon, ce păreau mici 
cât o jucărie de la distanţa aceea; ruinele lui Ramesseum; 
imensul templu mortuar al lui Ramses al III-lea din Medinet 
Habu. Cei care se simțeau ceva mai în largul lor îşi ridicară 
aparatele şi făcură poze. Cu excepţia tropâitului copitelor şi a 
trăncânitului femeii cu umerii arşi, grupul urca într-o linişte 
profundă, copleşit de peisaj. 

— Bate tot ce-am văzut vreodată în Minnesota, murmură un 
bărbat către soţia lui. 

În cele din urmă, ajunseră în vârful dealurilor, unde poteca 
se lărgea şi se netezea, întinzându-se dreaptă până la următoa- 
rea vale imensă, plină de stânci. 

— În faţa noastră se află Valea Regilor, strigă ghidul. Ține- 
ţi-vă bine! Drumul pe care vom cobori este foarte abrupt. 

— Isuse! se auzi o voce stridentă din spatele lui. 

Tocmai porniseră de-a lungul coastei, măgarii mergând în 
zigzag printre stâncile împrâştiate pretutindeni, când brusc, 
chiar în faţa lor, un bărbat sări din umbra unui bolovan. 
Djelaba lui era împuţită şi numai zdrenţe, iar părul încâlcit îi 
atârna dincolo de nivelul umerilor. Avea un aspect sălbatic, 
neîngrijit. În mână ducea ceva înfâşurat într-o hârtie maronie. 
Se apropie de ei în grabă. 

— Salut salut bună dimineaţa noapte bună, sporovâi el în- 
truna, rostind cuvintele dintr-o singură suflare. Uite aici vă rog 
prieteni. Am ceva bun, eu ştiu că place la voi. 

Ghidul strigă la el ceva în arabă, dar bărbatul îl ignoră şi 
se îndreptă spre una dintre turiste, o femeie tânără cu o pălărie 
mare de paie. Ridicând în sus obiectul din mână, trase de hâr- 
tie şi îi arătă o pisică sculptată din piatră neagră. 

— Vezi doamnă obiect foarte foarte drăguţ. Tu cumperi tu 
cumperi. Eu foarte sărac nevoie mâncare. Tu doamnă fru- 
moasă tu cumperi! x 

li vâri în faţă cu o mână sculptura, în timp ce pe cealaltă 
şi-o duse la gură, arâtându-i că vrea să mănânce: 

— Tu cumperi tu cumperi. Eu nu mâncat de trei zile. Va 
rog tu cumperi. Foame. Foame. 

Femeia se uita fix în faţă, prefăcându-se că nu-l observă. 
Dupâ ce se mai agită în jurul ei vreo câţiva metri, vagabondul 
renunţă şi-şi îndreptă atenţia spre bărbatul din spatele ei. 

— Uite uite domnule sculptură drăguță. Calitate foarte bună. 
Cât plăteşti da-mi preţ dă-mi preţ. 

— Ignoraţi-l, îi strigă peste umăr ghidul. E nebun. 

— Da da nebun, râse omul în zdrenţe, învârtindu-se în loc de 
câteva ori şi bătând cu piciorul în pământ într-un soi de dans. 
Nebun nebun. Vă rog tu cumperi eu nu mâncare eu foame. 
Cea mai bună calitate dă-mi preţ domnule. 

Bărbatul îl ignoră la rândul lui, aşa cå zdrenţărosul o luă 
la goană pe lângă grup, tipetele lui devenind din ce în ce mai 
râguşite şi mai disperate. 

— La tine nu place pisică am alte sculpturi. Multe multe. 
Va rog vă rog tu cumpără. Antichitâţi? Am antichităţi. Trei 
mii la sută adevărate. Tu nevoie ghid eu foarte bun ghid eu 
cunosc toate dealurile fiecare bucăţică cunosc. Arăt la tine 
valea regilor şi valea reginelor foarte ieftin. Eu arăt la tine 
mormânt foarte frumos. Mormânt nou nimeni nu ştie. Eu 
nevoie mâncare. Eu nu mâncat trei zile. 

Ajunse la capătul grupului, unde bâiatul care încheia şirul 
îşi înghionti măgarul şi, când ajunse în dreptul lui, îi arse una 
cerşetorului drept între coaste. Bărbatul zdrenţăros căzu la på- 
mânt într-un nor de praf şi turiştii plecară mai departe. 

— Eu mulţumesc mulţumesc mulțumesc! strigă el, rostogo- 
lindu-se ca un animal rânit, dintr-o parte în alta. Aşa amabil 
turist drăguţ să ajute la mine. Nimeni vrea pisică nimeni vrea 
să vadă mormânt nimeni vrea ghid. Eu mor! Eu mor! 

Îşi îngropă fața în ţârână, plângând şi lovind nisipul 
cu pumnii. 

Turiştii nu-l mai vedeau pentru că trecuseră deja în spatele 
unui conglomerat de stânci şi începuseră să coboare în Valea 
Regilor. Drumul era abrupt, aşa cum îi informase şi ghidul, cu 
o prăpastie aproape verticală chiar în dreapta lor. Femeia 
nemulțumită strângea cu putere gâtul măgarului şi tremura din 
toate încheieturile, prea înspâimântată ca să se mai plângă. 
Vaietele nebunului se stinseră treptat, până când nu se mai 
auziră deloc. 


6 
CAIRO 


Tara aşteptă la aeroport până pe la ora zece dimineaţa, când 
ochii o usturau deja de somn şi se simţea ameţită din cauza 
oboselii. Îl sunase pe tatal ei din jumatate în jumaâtate de ora, 
rătăcise dintr-o parte în alta a terminalului de „Sosiri“ şi chiar 
luase şi un taxi până la terminalul principal, gândindu-se că 
poate nimerise într-un loc greşit. Dar în zadar. Nu era nici la 
aeroport, nici la casa de la şantier şi nici în apartamentul din 
Cairo. Vacanţa ei se terminase chiar înainte de a începe. Se 
răsuci pe scaun pentru a mia oară şi privi în jurul sălii. Prin 
furnicarul de oameni care se mişcau agitaţi de colo-colo îi era 
imposibil să-l vadă pe tatăl ei, chiar dacă el s-ar fi aflat prin- 
tre aceştia. Sări în picioare, se îndreptă spre cabina telefonică 
şi sună pentru ultima oară acasă la el. Pentru că telefonul sună 
în gol şi de data asta, îşi aruncă geanta pe umăr, îşi puse 
ochelarii de soare, ieşi afară şi făcu semn unui taxi. 

— Cairo? întrebă şoferul, un bărbat voinic cu o mustață 
groasă şi degetele îngaâlbenite de tutun. 

— Nu, răspunse Tara, prăbuşindu-se epuizată pe scaunul din 
spate. Saqqara. 

În ultimii cincizeci de ani, tatăl ei făcuse săpături la Saqqara, 
necropola vechii capitale egiptene Memphis. Mai săpase şi în 

alte locuri din Egipt, de la Tanis şi Sais în nord până la Qustul 
şi Nauri în partea de sus a Sudanului, dar Saqqara rămăsese 
întotdeauna marea lui dragoste. În fiecare an se retrâgea în 
casa de la şantier şi rămânea acolo trei sau patru luni, lucrând 
conştiincios la o zonă mică de ruine acoperite de nisip, în 
încercarea de a oferi lumii noi date istorice. Uneori nu såpa 
deloc, în schimb, îşi petrecea timpul cu munca de restaurare 
sau de înregistrare a descoperirilor din anul anterior. 

Ducea o viaţă simplă, aproape monahala — doar el, un bu- 
Cătar şi un mic grup de voluntari — dar era singurul loc de pe 
lume, credea Tara, în care el se simţea cu adevărat fericit. Scri- 
sorile lui rare scoteau în evidenţă, prin descrierea minuțioasă 
a progreselor, un sentiment de mulţumire care lipsea aproape 
cu desăvârşire în celelalte zone ale vieţii sale. De aceea a fost 
atât de surprinsă când a rugat-o să vină să stea cu el o peri- 
oadă — aceasta era lumea lui, locul lui special şi probabil că 
viaţa lui se schimbase radical dacă se hotărâse s-o invite să 
facă parte din ea. 

Drumul de la aeroport nu a fost unul foarte plăcut. Şofe- 
rul părea să nu aibă nici un fel de idee privind siguranţa trafi- 
cului, depăşind în toate curbele şi trecând la limită pe lângă 
maşinile ce se scurgeau din sens invers. La un moment dat, 
după ce intraseră pe o şosea îngustă, de-a lungul unui canal 
verde ce puţea îngrozitor, se angajă în depăşirea unei camio- 
nete şi se trezi că din faţă se apropia vertiginos un tir imens. 
Tara crezu că o så intre la loc pe banda lui. Nici vorbă de aşa 
ceva. Barbatul începu să claxoneze cu putere şi apâsă pedala 
de acceleraţie până la fund, mergând pe lângă camionetă. 
Aceasta, în loc să încetinească, mări viteza şi mai mult, de 
parcă s-ar fi luat la întrecere. Silueta tirului devenea din ce în 
ce mai mare şi Tarei i se făcu stomacul ghem, convinsă de imi- 
nenţa accidentului. Exact în ultima secundă, când coliziunea 

frontală era ca şi inevitabilă, şoferul trase mult de volan 
dreapta, tâind faţa camionetei şi trecând razant pe lângă tir. 

— Tu speriată? râse el, accelerând din nou. 

— Da, râspunse Tara tâios. M-am speriat. 

În cele din urmă, spre uşurarea ei, ieşiră de pe şoseaua prin- 
cipală şi, după ce merseră câţiva kilometri pe un drum mai în- 
gust, încadrat de copaci, se opri la poalele unui povâmiş nisipos 
şi abrupt, deasupra câruia se ridicau muchiile unei piramide. 

— lei bilet acolo, spuse şoferul, arâtându-i un ghişeu într-o 
clădire situată în dreapta. 

— Chiar trebuie să cumpâr unul? întrebă ea. Tatâl meu lu- 
crează aici. Am venit în vizită la el. 

Şoferul scoase capul pe geam şi îi strigă ceva omului de la 
ghişeu. Dupa o scurtă conversaţie în arabă, din clădire ieşi un 
alt bărbat, tânăr, care se apropie de taxi. 

— Tatăl dumneavoastră lucrează aici? întrebă el, cu un 
accent putemic. 

— Da, zise ea. Profesorul Michael Mullray. 

— Excelent! 

Bărbatul zâmbi larg. 

— 'Toată lumea cunoaşte la dom” doctor. El cel mai celebru 
egiptolog din lume. El bunul meu prieten. El învaţă la mine 
engleza. Vă duc eu la casa de la şantier. 

Trecu pe partea cealalta a maşinii şi se strecură pe scaunul 
din dreapta şoferului, dându-i acestuia instrucţiunile de rigoare. 

— Ma cheamă Hassan, spuse el după ce pomiră. Lucrez 
aici la teftish-ul principal. Dumneavoastră binevenită. 

Îi întinse o mână pe care Tara o scutură cu putere. 

— Trebuia så mă întâlnesc cu tata la aeroport, spuse ea. 
Cred că pur şi simplu nu ne-am găsit unul pe altul. Ştii cumva 
dacă e aici? 

— Eu pare râu, de-abia venit. El probabil în casa de la ṣan- 
tier. Ştiţi, dumneavoastră semânaţi exact ca el. 

— Cu el, zâmbi Tara. Semăn cu el. Pui „cu“ în loc de „ca“. 

Bărbatul râse: 

— Semânaţi cu el, rosti tânărul cu grijă. Şi sunteți profesor 
bun la fel cu el. 

Merseră cu maşina până în vârful povâmişului şi apoi co- 
tiră la dreapta, pe un drumeag plin de hârtoape, ce se întindea 
de-a lungul marginii platoului. Piramida se afla acum în spa- 
tele lor, încadrată de alte două piramide mai mici, ambele atât 
de ruinate, încât Tara avu senzaţia cå reprezentau imaginile 
aceleiaşi piramide în etape diferite de prăbuşire. În dreapta, 
câmpurile de pe malul Nilului străluceau în căldura dimineţii; 
în stânga, deşertul se rostogolea în valuri, pierzându-se la ori- 
zont, golaş, pustiu şi părăsit. 

După vreo sută de metri, trecură prin mijlocul unei mici 
aşezări şi Hassan îi făcu semn şoferului să oprească. 

— În teftish-ul asta, spuse el, arâtându-i cu degetul o cladire 
mare zugrăvită în galben. Principalul birou al Saqqarei. Eu må 
opresc aici. Beit Mullray, casa la tatâl dumneavoastră, mai de- 
parte. Eu zic la şofer cum să meargă acolo. Dacă aveţi pro- 
bleme veniţi înapoi aici. 

Se dadu jos din maşină, vorbi ceva cu şoferul şi pomiră 
din nou la drum, mergând alţi doi kilometri, apoi opriră lângă 
o casă fără etaj, construită chiar la marginea platoului. 

— Beit Mullray, zise şoferul. 

Era o clădire lungă, dărăpânată şi zugrăvită într-un roz pră- 
fuit, înconjurată pe trei laturi de o curte plină de nisip, în mij- 
locul căreia trona cupa imensă a unui excavator arheologic. 
Un tum şubred din lemn cu un cazan de apă deasupra era aşe- 
zat la un capăt al casei, în timp ce la celălalt un câine murdar 
moţăia la umbra unui maldăr de coşuri împletite. Toate feres- 
trele erau închise şi acoperite cu obloane. Nu părea să fie 
nimeni prin preajmă. 

Şoferul o informă că o aşteaptă, spunându-i că, în cazul în 
care tatăl ei nu va fi acasă, o va duce înapoi în Cairo, unde el 
ştia multe hoteluri bune. Îi refuză oferta şi, după ce-şi recuperă 
geanta din portbagaj, îi plăti cursa şi porni spre casă. Maşina 
demară în trombă, lăsând în spate un nor de praf. 

Traversă curtea, observând în treacăt ceea ce părea a fi un 
şir de pietre pictate, ascunse sub o prelată într-un colţ, şi ciocâni 
la uşa din faţă. Nici un răspuns. Apâsă clanţa. Uşa era închisă. 

— Tată! strigă ea. Sunt eu, Tara! 

Nimic. 

Ocoli casa până în spate. Acolo dadu peste o terasă lungă, 
umbroasă, pe care erau aşezate ghivece prăfuite cu geranium 
Şi cactuşi, nişte lămâi cu ramurile cioturoase şi câteva bâncuţe 
de piatră. În partea de est se profilau priveliştile fabuloase ale 
câmpiei Nilului, dar Tara le ignoră. Își scoase ochelarii de soare, 
se apropie de unul dintre obloane şi încercă să se uite printre 
şipcile scorojite. Înăuntru era întuneric şi nu zări altceva decât 
un colţ de masă pe care era aşezată o carte. Se mută la fereas- 
tra următoare, unde zări un pat şi o pereche de ghete scâlciate 
îndesate sub el. Ocoli iarâşi casa şi ciocâni pentru a doua oară 
la uşa din faţă. Tot nici un răspuns. leşi în drum şi rămase 
acolo câteva momente, privind în stânga şi în dreapta, apoi se 
întoarse pe terasă şi se aşeză pe una dintre bâncile de beton. 

Era îngrijorată acum. Tatăl ei o dezamăgise în numeroase 
ocazii — prea multe ca să şi le amintească — dar simţi că de data 
asta e ceva diferit. Dacă se îmbolnăvise sau suferise vreun acci- 
dent? Tot felul de scenarii care mai de care mai supărătoare 
începură să îi treacă prin cap. Se ridică în picioare şi bâtu din 
nou în obloane, mai mult din frustrare decât sperând să pri- 
mească vreun răspuns. 

— Unde eşti, tată? murmură ea încet. Unde naiba eşti? 

Aşteptă două ore, rătăcind în jurul casei, uitându-se prin- 
tre obloane şi bătând disperată la uşă. Fruntea i se umpluse de 

broboane de transpiraţie, iar ochii o usturau cumplit de la obo- 
seală. Un grup de copii care se jucau în satul de mai jos o ob- 
servară şi veniră la ea, urcând panta plină de praf din spatele 
clădirii şi strigând: „Pixuri! Pixuri!“. Scoase nişte pixuri din 
geantă şi le dărui fiecăruia câte unul, întrebându-i dacă nu 
văzuseră cumva un bărbat înalt cu părul alb. Nu pareau că au 
înţeles întrebarea şi imediat ce se văzură cu pixurile în mână, 
o luară la goană înapoi, lăsând-o singură cu muştele, câldura 
toridă, tăcerea şi casa cu obloanele trase. 

În cele din urmă, când soarele se apropia de zenit, iar ea era 
atât de obosită încât de-abia îşi mai putea ţine ochii deschişi, 
se hotări să-l caute pe Hassan, bârbatul cu care se întâlnise 
mai devreme. Ştia că, dacă tatăl ei fusese obligat să întârzie pe 
undeva, ar fi furios pe ea cå a făcut atâta tam-tam, dar era mult 
prea îngrijorată ca să-i mai pese. Scrise un bilet cu singurul 
pix rămas, în care îi explica ce are de gând så facă şi îl prinse 
în uşa de la intrare. Plecă pe drumeagul pe care venise, îndrep- 
tându-se spre silueta înaltă a piramidei. Razele soarelui ardeau 
încă putemic, iar liniştea nu era deranjată decât de scrâşnetul 
nisipului şi de bâzâitul vreunei muşte în zbor. 

Mergea aşa, cu capul în jos, de vreo cinci minute, când 
observă ceva cu coada ochiului drept, o licărire de moment. 
Se opri şi privi în direcţia respectivă, ducându-şi mâna la ochi. 
Cam la vreo două sute de metri distanţă, în mijlocul deşertu- 
lui, zâri câţiva bărbaţi care stăteau pe o movilă de nisip. Erau 
mult prea departe şi soarele prea strălucitor ca să-i vadă clar, 
dar unul dintre ei părea foarte înalt şi era îmbrăcat în alb. 
Observă din nou licărirea şi îşi dădu seama că uriaşul folosea 
un binoclu, iar soarele se reflecta în lentilele acestuia. 

Le întoarse spatele, bânuind că e vorba de turişti care ex- 
plorează ruinele. Apoi îi trecu brusc prin cap ideea câ ar putea 
fi un arheolog care să ştie ceva de tatăl ei. Se răsuci din nou, 
cu intenţia să-i strige, dar persoanele dispăruseră. Studie cu 

atenţie dâmburile ondulate de nisip şi pietriş, dar nu mai era 
nimeni acolo şi, după un moment, îşi continuă drumul, nefiind 
prea sigură că nu avusese cumva vreo halucinație din cauza 
epuizării şi a grijilor. Capul îi plesnea de durere, iar tâmplele 
îi pulsau nebunește. Ar fi dat orice pentru un pahar cu apă. 

Îi lua încă douazeci de minute ca să ajungă la teftish. Ca- 
maşa îi era plină de sudoare şi de-abia se mai ţinea pe picioare. 
Îl gasi pe Hassan şi îi explică ce se întâmplase. 

— Sunt sigur cå totul OK, spuse el, invitând-o să ia loc pe 
un scaun din biroul său. Poate că tatăl dumneavoastră a ieşit 
la plimbare. Sau la excavații. 

— Fără să lase un bilet? 

— Poate aşteaptă în Cairo? 

— Am sunat la apartamentul lui şi nu mi-a răspuns. 

— Ştia cå veniţi azi? 

— Normal că ştia c-o să vin astăzi, se răsti ea. 

Urmă un moment de tăcere. 

— Îmi pare râu, rosti ea. Sunt obosită şi îngrijorată. 

— Eu înţeleg la dumneavoastră, domnişoara Mullray. Va 
rog, fiţi calmă! Noi găsim la el. 

Luaă aparatul de emisie-recepţie de pe birou, apăsă un bu- 
ton lateral şi vorbi în el, rostind cu grijă cuvintele „doctor 
Mullray“. Aparatul cârâi câteva secunde, după care mai multe 
voci răspunseră pe rând. Bărbatul ascultă, vorbi din nou, apoi 
puse aparatul pe masă. 

— El nu la şantier şi nimenea nu a văzut la el. Aşteptaţi aici, 
vă rog! 

Intră într-o camera alăturată de pe hol, de unde se auzi un 
murmur de voci. Se întoarse în mai puţin de un minut. 

— EI plecat la Cairo ieri dimineaţă, apoi întors Saqqara 
dupâ-masă. Nimeni nu a văzut la el de atunci. 

Ridică receptorul. Urmă din nou o conversaţie scurtă, pu- 
nând accent pe cuvintele „doctor Mullray“. Se încruntă când 
închise telefonul. 

— Asta Ahmed. El conduce taxi pentru tatăl dumneavoas- 
tră. El spune că tatâl dumneavoastră a zis să vină la Beit 
Mullray noaptea trecută, să ducă la el la aeroport, dar când 
Ahmed venit, tatăl dumneavoastră nu acolo. Acum eu îngrijo- 
rat la fel. Dom” doctor nu aşa. 

Tacu o vreme, bătând cu degetele în masă şi apoi, deschi- 
zând un sertar, scoase un set de chei. 

— Asta, chei de rezervă la casa din şantier, explică el. Mer- 
gem acolo vedem. 

leşiră din birou şi îi arâtă un Fiat alb, ponosit, parcat afară. 

— Luăm maşină. Mai repede. 

Conduse cu viteză, făcând maşina să se zgâlţâie la toate 
hârtoapele peste care treceau, şi se opriră în cele din urmă în 
faţa casei. Merseră până la uşa de la intrare, unde Tara observă 
imediat că biletul lăsat de ea dispaâruse. Inima începu să-i bată 
cu putere şi se repezi înainte, apăsând clanţa. Uşa era în con- 
tinuare închisă şi nu primi nici un răspuns la ciocâniturile ei 
frenetice. Hassan alese o cheie de pe inel, o strecură în broască 
şi o răsuci de două ori, apoi deschise larg uşa şi pâşi înăuntru. 
Tara îl urmă imediat. 

Se aflau într-o cameră zugrăvită în alb, cu o masă drep- 
tunghiulară la cel mai apropiat capăt, două canapele mâncate 
de molii în partea opusă şi un şemineu. Celelalte camere se 
deschideau în stânga şi în dreapta, şi într-una din ele Tara ob- 
servă marginea de lemn a unui pat. Era râcoare şi întuneric, iar 
în aer plutea o aromă vagă, dulce, pe care ea o recunoscu după 
un moment ca fiind mirosul lăsat de fumul de trabuc. 

Hassan traversă camera şi deschise o fereastră. Lumina 
soarelui invadă încăperea. Tara văzu cadavrul imediat, căzut 
într-o rână, chiar lângă perete. 

— Oh, Doamne, rosti ea sufocându-se. Oh, nu! 

Alergă şi se lăsă în genunchi, apucându-l de mână. Era rece 
şi ţeapână. Nu se mai chinui să încerce så îl readucă la viaţă. 

— Tată, şopti ea, mângâindu-l pe părul sur şi încâlcit. Oh, 
sârmanul meu tată! 


1 
LUXOR 


Privind fix cadavrul întins pe jos, inspectorul Khalifa îşi 
aminti ziua în care fusese adus acasă corpul fără viaţă al ta- 
tâlui sâu. 

Avea şase ani pe vremea aceea şi nu prea înţelegea ce se 
petrece. Îi câraseră corpul în sufragerie şi-l puseseră pe masă. 
Mama lui îngenunchease, jeluindu-se şi smulgându-şi hainele 
negre, în timp ce el şi fratele lui, Ali, stăteau unul lângă altul 
chiar la capul lui, ţinându-se de mână şi privind chipul palid, 
acoperit cu praf. 

— Nu-ţi face griji, mamă, spusese Ali. Voi avea grijă de tine 
şi de Yusuf. Jur. 

Accidentul se întâmplase la doar câteva blocuri mai încolo 
de casa lor. Un autobuz cu turişti, care mergea cu viteză prea 
mare pentru străzile înguste, pierduse controlul şi spulberase 
schela de lemn şubred pe care lucra tatăl sâu. Trei oameni fu- 
seseră omorâţi, printre care şi tatăl lor, zdrobiţi sub tona de 
cărămizi şi de lemn. Agenţia de voiaj refuzase sâ-şi asume res- 
ponsabilitatea şi nu primiseră niciodată vreo compensație. Cei 
din autobuz scăpaseră fără nici o zgârietură. 

În zilele acelea locuiau în Nazlat al-Sammam, chiar la baza 
platoului Giseh, într-o cocioabă înghesuită din chirpici, de pe 
al cârei acoperiş puteai zâri Sfinxul şi piramidele. 

Ali era cu şase ani mai mare ca el, puternic, deştept şi ex- 
trem de curajos. Khalifa îl adora, urmărindu-l peste tot, imi- 
tându-i mersul şi vorbele. Chiar şi acum, ori de câte ori se 
enerva, zicea: „Pe toţi dracii!“, o expresie învățată de la fratele 
lui, care o auzise şi el, la rândul lui, de la un turist englez. 

După moartea tatălui lor, ţinându-se de promisiune, Ali se 
lăsase de şcoală şi se apucase de muncă pentru a-i putea în- 
treţine. Îşi gaâsise o slujba la grajdurile locale pentru cămile, 
unde rânea podelele, repara şeile, ducea cămilele pe platou ca 
să fie folosite de turişti. Duminicile, Khalifa avea voie să-l 
ajute. Dar în nici un caz în timpul săptămânii. Se rugase cu 
cerul şi cu pământul să fie lăsat să muncească tot timpul ală- 
turi de fratele său, dar Ali insistase că ar fi de preferat să se 
concentreze asupra studiilor. 

— Învaţa, Yusuf, îl îndemnase el. Umple-ţi mintea! Fă lu- 
crurile pe care eu nu am putut să le fac! Fâ-mă să fiu mândru 
de tine! 

De-abia mulţi ani mai târziu a descoperit că în fiecare zi, 
pe lângă mâncarea şi hainele cumpărate şi chiria plătită, Ali 
punea de-o parte câţiva bânuţi din câştigurile lui mizere, ast- 
fel încât, la un moment dat în viitor, Khalifa să-şi poată per- 
mită să urmeze cursurile universitare. Îi datora fratelui său 
atât de multe! Totul. De aceea îi dăduse primului său fiu 
numele de Ali — să-i arate că este conştient de datoria pe care 
o are faţă de el. 

Băiatul lui însă nu-şi văzuse niciodată unchiul şi nici nu 
mai avea cum de acum înainte. Ali era dus dintre ei pentru tot- 
deauna. Ce dor îi era de el! Ar fi dat orice ca lucrurile să se fi 
întâmplat altfel. 


Se scutură şi-şi îndreptă din nou atenţia spre situaţia din 
prezent. Se afla într-o cameră cu faianţă albă de la subsolul 
spitalului municipal din Luxor şi, în faţa lui, întins pe o masă 
de metal, era aşezat cadavrul gol pe care-l descoperiseră de 

dimineaţă. Deasupra lui se învârtea un ventilator, iar lumina 
chioară a unui bec sublinia şi mai tare atmosfera rece, sterilă. 
Doctorul Anwar, medicul legist local, era aplecat deasupra 
corpului, pe care-l examina cu mâinile acoperite cu mânuşi 
de cauciuc. 

— Foarte curios, continua el să murmure pentru sine. N-am 
mai văzut niciodată ceva similar. Foarte curios! 

Fotografiaseră cadavrul acolo unde îl adusese apa, apoi îl 
băgaseră într-un sac special cu fermoar şi-l aduseseră la Luxor 
cu barca. Fuseseră nevoiţi să completeze tot felul de hârtii 
înainte de a-l putea examina, iar acum deja se apropia seara. 
ÎI trimisese pe Sariya să se intereseze de cazurile persoanelor 
date dispărute în ultima vreme pe o rază de treizeci de kilo- 
metri, scutindu-şi astfel adjunctul de momentul neplăcut al 
autopsiei. Chiar şi el de-abia se putea abţine să nu icnească. 
Simţea o nevoie acută să fumeze şi îşi ducea instinctiv mâna 
la buzunar să-şi scoată pachetul de Cleopatra, dar se oprea 
la timp. Doctorul Anwar era renumit pentru stricteţea sa în 
ceea ce priveşte interzicerea fumatului în incinta morgii. 

— Ei bine, ce poţi să-mi spui? întreba Khalifa, sprijinin- 
du-se de faianţa rece a peretelui şi jucându-se cu un nasture de 
la cămaşă. 

— Păi, răspunse Anwar, oprindu-se o clipă så se gândească 
mai bine. Cu siguranţă, e mort. 

Scoase un chicotit înfundat, lovindu-se amuzat peste buntă. 
Glumele proaste ale lui Anwar erau la fel de notorii, ca şi dez- 
gustul lui faţă de fumat. 

— Scuze, adâugâ acesta. E într-o stare foarte proastă. 

Râse din nou, după care îşi relua mina serioasă. 

— Vasăzică, ce vrei să ştii? 

— Vârsta? 

— Greu de precizat, dar aş spune că aproape de treizeci, 
posibil chiar mai mult. 

— Ora decesului? 

— Aproximativ acum optsprezece ore. Poate douăzeci. Ma- 
ximum douăzeci şi patru. 

— Şi a stat în apă tot timpul? 

— Aş spune că da. 

— Cât de departe crezi că a plutit în douăzeci şi patru de ore? 

— Habar n-am. Pe mine mă interesează cadavrele, nu cu- 
renţii de apă. 

Khalifa zâmbi. 

— OK, cauza decesului? 

— Şi eu care credeam că este evident, spuse Anwar, uitân- 
du-se în jos la faţa mutilată. 

Aceasta fusese spălată de noroi şi avea un aspect chiar mai 
grotesc decât atunci când Khalifa găsise cadavrul — ca o halcă 
de came prost tranşată. Restul corpului prezenta nenumărate 
râni — pe braţe şi pe umeri, de-a lungul stomacului, pe coapse. 
Până şi pe scrot avea o mică înţepătură, pe care Anwar i-o 
arătă cu plăcere nedisimulată. „Uneori, se gândi Khalifa, tipul 
arăta mult prea mult entuziasm pentru slujba sa.“ 

— Ceea ce voiam så spun... 

— Da, da, ştiu, zise medicul legist. Am glumit prea mult. 
Vrei să ştii ce a cauzat astfel de râni. 

Se sprijini cu spatele de masa de autopsie şi îşi scoase 
mânuşile, cauciucul pocnind zgomotos când se desprinse de 
pe mâini. 

— OK, să începem cu începutul. A murit din cauza șocului 
Şi a pierderii masive de sânge, ambele rezultând din rânile pe 
care le-ai văzut şi tu mai devreme. În plămâni nu am găsit foarte 
multă apă, ceea ce înseamnă cå nu s-a înecat mai întâi şi apoi 
a căpătat rânile. Totul s-a întâmplat pe uscat, după care corpul 
a fost aruncat în râu. Probabil cå nu foarte departe de locul în 
care l-aţi găsit. 

— Aşadar, nu poate fi vorba de o şalupă cu elice? 

— În nici un caz. Ar fi avut un alt tip de râni. Mai puţin 
curate. Carnea ar fi fost facută harcea-parcea. 

— Vreun crocodil? 

— Nu fi idiot, Khalifa! Omul ăsta a fost mutilat în mod 
deliberat. Şi oricum, dacă vrei să ştii, la nord de Assuan nu 
sunt crocodili. Şi în nici un caz unul care fumează. 

Îi arată câteva puncte de pe fața, braţele şi pieptul barbatului. 

— Trei urme de arsuri. Uite, aici, aici şi aici. Trabuc, pro- 
babil. Sunt prea mari ca să fi fost făcute cu ţigara. 

Scotoci prin buzunare şi scoase o pungă cu alune, oferin- 
du-i şi lui Khalifa. Detectivul refuză. 

— Cum vrei, spuse Anwar, apoi îşi dădu capul pe spate şi 
îşi tumă în gură mai multe alune. 

Khalifa îl privi, întrebându-se cum poate să mănânce având 
chipul acela măcelârit la doar trei metri de el. 

— Şi tâieturile? Cu ce au fost făcute? 

— Habar n-am, mormăi Anwar, clefăind. Un fel de obiect 
din metal, evident ascuţit. Posibil un cuţit, deşi am văzut 
multe răni făcute de cuţit, dar nici una nu arăta aşa. 

— Ce vrei să spui? 

— Cum să-ţi zic, tăieturile nu sunt suficient de netede. E greu 
de explicat. Mai degrabă e vorba de intuiţie, decât de ştiinţă. 
Oricum, vorbim de o lamă ascuţită, dar nu este una cu care sunt 
familiarizat. Uită-te aici, de exemplu! 

Îi arată o crestâtură pe pieptul barbatului. 

— Dacă ar fi fost făcută cu un cuţit, rana ar fi fost mai în- 
gustă şi nu aşa de... cum să zic eu... de îndesată. În plus, e 
puţin mai adâncă la un capăt decât la celalalt. Nu-mi cere să 
fiu mai precis de atât, Khalifa, pentru că nu pot. Acceptă fap- 
tul că avem de-a face cu o armă neobişnuită. 

Inspectorul scoase un mic blocnotes din buzunar şi-şi notă 
câteva observaţii. Camera răsuna de mestecatul lui Anwar. 

— Mai poţi sâ-mi spui ceva despre el? 

— Îi plăcea så bea. Am găsit un grad foarte mare de alcoo- 
lemie în sânge. Şi se pare că era interesat de Egiptul antic. 

— Te referi la scarabeul tatuat? 

— Exact. Nu întâlneşti astfel de tatuaje prea des. Şi uită-te 
aici! 

Khalifa se apropie. 

— Vezi vânătaia asta din jurul braţelor? Aici şi aici, unde 
carnea este decolorată. Omul a fost ţinut aşa. 

Anwar trecu în spatele lui Khalifa şi îl prinse de mâini, 
strângându-l puternic cu degetele. 

— Vânătaia de pe mâna stângă este mai mare şi se întinde 
perfect în jurul braţului, ceea ce sugerează că, cel mai proba- 
bil, a fost ţinut de doi oameni, fiecare apucându-l în mod 
diferit. Se poate vedea clar după adâncimea vânătăii că a opus 
rezistenţă. 

Khalifa clătină din cap şi-şi mai notă câte ceva în agendă. 

— Aşadar, cel puţin trei persoane, spuse el. Doi care l-au 
ţinut şi unul care a mânuit cuțitul sau ce-o fi fost. 

Anwar încuviinţă şi, traversând spre uşă, scoase capul pe 
coridor şi strigă pe cineva de la capătul holului. Un moment 
mai târziu apărură doi bărbaţi care împingeau o targă. Puseră 
corpul pe ea, îl acoperiră cu un cearşaf şi ieşiră din cameră. 
Anwar îşi termină alunele şi se duse så se spele pe mâini la 
chiuvetă. Nu se auzea decât zgomotul ventilatorului. 

— Sincer, sunt şocat, spuse medicul legist, pe un ton lipsit 
de obişnuita ironie. Fac slujba asta de treizeci de ani şi n-am 
mai văzut niciodată aşa ceva. Este — se opri, săpunindu-și mâi- 
nile încet, cu spatele spre Khalifa — un act de ticâloşie împo- 
triva lui Dumnezeu, zise el în cele din urmă. 

— Nu te ştiam aşa religios. 

— Nu sunt. Dar nu am cum să descriu altfel ce i s-a întâm- 
plat omului. Vreau să spun câ nu s-au mulţumit să-l omoare 
pur şi simplu. L-au măcelărit pe bietul nenorocit. 

Închise robinetul şi se şterse pe mâini. 

— Gaăseşte-i pe cei care au făcut asta, Khalifa! Gaseşte-i 
rapid şi închide-i! 

Sinceritatea din vocea lui îl surprinse pe Khalifa. 

— O să-mi dau toată silinţa, spuse el. Dacă mai apar şi alte 
informaţii, să mă anunţi, da? 

Îşi baga blocnotesul la loc în buzunar şi se îndreptă spre 
uşă. Pe la jumătatea drumului, Anwar îl strigă: 

— Ar mai fi ceva. 

Khalifa se întoarse. 

— E doar o bânuială, dar cred că tipul s-ar putea să fi fost 
sculptor. Ştii tu, genul care face obiecte artizanale pentru 
turişti. Sub unghiile lui am găsit din belşug praf de alabastru, 
iar antebraţele erau puternice, ceea ce poate sugera că a folosit 
ciocanul şi dalta destul de mult. E posibil sa mă înşel, dar eu 
de aici aş începe investigaţiile. În magazinele care vând 
alabastru. 

Khalifa îi mulţumi şi porni pe coridor, scoţându-şi pache- 
tul de ţigări din buzunar. Din spate se auzi vocea lui Anwar: 

— Şi să nu îndrăzneşti să fumezi până când nu ieşi afară 
din spital! 

— Nu putea să sufere trabucurile, spuse Tara. 

Reprezentantul ambasadei îi aruncă o privire. 

— Pardon? 

— Trabucurile. Tata nu le putea suferi. Sau, mai bine zis, 
orice formă de tutun. Spunea cå este un obicei dezgustător. La 
fel ca şi lectura ziarului Guardian. 

— Ah, rosti barbatul, confuz. Înţeleg. 

— Când am intrat prima dată în casa de pe şantier am simţit 
un miros. La început, nu mi-am dat seama ce e. Apoi am rea- 
lizat că e vorba de aromă de trabuc. 

Reprezentantul ambasadei, un ataşat pe nume Crispin Oates, 
îşi întoarse privirea la drum, claxonând putemic camionul din 
faţa lor. 

— Şi chestia asta are vreo semnificaţie? 

— După cum v-am menţionat înainte, tata nu putea să su- 
fere fumatul. 

Oates ridică din umeri. 

— Atunci probabil că a fost altcineva acolo. 

— Este exact lucrul la care mă gândeam şi eu, adăuga Tara. 
Fumatul era interzis în casa de pe şantier. Era o regulă de aur. 


r> 


70 e PAUL SUSSMAN 


Ştiu pentru că mi-a scris odată cum l-a dat afară pe un volun- 
tar pentru că a încâlcat-o. 

O motocicletă îi depăşi şi le tåie faţa, obligându-l pe Oates 
să apese brusc frâna. 

— Idiotu” dracului! 

Îşi continuară drumul în linişte. 

— Nu înţeleg totuşi încotro bateţi, spuse el, în cele din urmă. 

— Nici eu, oftă Tara. Doar câ... n-ar fi trebuit să fie miros 
de trabuc în casă. Nu pot să-mi scot chestia asta din minte. 

— Sunt sigur că e doar... în fine, sunteţi încă sub şoc. 

Tara oftă şi mai profund. 

— Da, rosti ea cu greutate. Probabil, e vorba de şoc. 

Mergeau acum pe o autostradă suspendată ce ducea în 
centrul oraşului Cairo. Se întunecase şi luminile oraşului 
punctau cu strălucirea lor împrejurimile. Era încă foarte cald 
şi Tara cobori geamul până jos, lăsându-şi părul să fluture în 
adierea vântului. Avea un sentiment ciudat de detaşare, ca şi 
cum întâmplările din ultimele ore nu fuseseră decât un vis. 

Aşteptaseră lângă corpul tatălui ei aproape o orâ până 
când sosise un medic. Acesta îl examinase rapid înainte să le 
spună ceea ce ştiau deja — că bătrânul era mort, probabil din 
cauza unui infarct grav, deşi urmau să se mai facă şi alte teste. 
Venise şi o ambulanţă, urmată la scurt timp de doi poliţişti în 
uniformă, care îi puseseră Tarei tot felul de întrebări tâmpite 
legate de vârsta tatălui ei, de sănătate, de naţionalitate şi de pro- 
fesie. („Este arheolog, replicase ea iritată. Ce dracu’ credeaţi 
că putea să facă el aici?“) Menţionase şi aspectul cu fumul de 
trabuc, explicându-le, ca şi lui Oates mai devreme, că fumatul 
era interzis în casa de la şantier. Poliţiştii luaseră notițe, dar nu 
părură să acorde vreo importanţă observaţiei sale. Nici ea nu 
mai insistase. Nu plânsese în nici un moment. Într-adevăr, sin- 
gura ei reacţie la moartea tatălui såu fusese să nu aibă nici un 
fel de reacţie. Privise impasibilă cum corpul lui este dus la 

ambulanţă şi nu simţise nimic, absolut nimic, ca şi când era 
vorba despre o persoană pe care nu o cunoştea. 

— Tata e mort, murmurase ea, încercând să aibă o reacţie 
cât de mică. E mort. Mort. 

Dar cuvintele i se păreau goale. Se chinuise sâ-şi reamin- 
tească momentele bune petrecute împreună — cârţile de care se 
bucuraseră amândoi, zilele de la Gradina Zoologică, cadoul 
atât de special pe care i-l făcuse când împlinise cincisprezece 
ani — dar îi fusese imposibil să stabilească o legătură emoţio- 
nală cu ele. Singurul lucru pe care îl simţise — şi îi era ruşine 
pentru asta — a fost o senzaţie acută de dezamăgire că vacanţa 
ei era distrusă. 

„Îmi voi petrece următoarele doua săptămâni completând 
formulare şi făcând aranjamentele necesare pentru funeralii, 
se gândise ea. O vacanţă a naibii de frumoasă.“ 

Oates ajunsese exact când ambulanţa pleca, ambasada fiind 
anunţată imediat ce se confirmase moartea tatălui ei. Blond, 
cu o bărbie ca şi inexistentă, spre treizeci de ani, englez până 
în măduva oaselor, el îşi exprimase condoleanţele foarte poli- 
ticos, dar fără convingere, într-un mod care sugera clar că mai 
trecuse prin astfel de situaţii de multe ori. 

Vorbise cu doctorul într-o arabă şovâitoare, iar apoi o între- 
base pe Tara unde locuieşte. 

— AICI, îi spusese ea. Sau cel puţin aşa aveam de gând. 
Presupun cå nu mai am cum să rămân, în condiţiile actuale. 

Oates fusese de acord. 

— Cred că totuşi cel mai bun lucru ar fi să vă întoarceţi la 
Cairo şi să vă cazaţi undeva. Daţi-mi voie să mă interesez eu 
de câteva locuri! 

Îşi scosese mobilul de la buzunarul costumului — cum naiba 
puteau oamenii să poarte costume pe câldura aia, se întrebase 
Tara — ieşi afară şi se întoarse câteva minute mai târziu. 

— În regulă, spusese el, v-am făcut rezervare la Ramesses 
Hilton. Nu cred că mai e mare lucru de făcut pe-aici, aşa cå 
atunci când sunteţi gata... 

Tara mai zâbovise o vreme în casă, privind biblioteca şi 
canapelele mâncate de molii, imaginându-şi cum se relaxa 
tatal ei acolo după o zi întreagă de săpături, apoi se urcase în 
maşina lui Oates. 

— Ce ciudat, spusese el, pornind motorul. Sunt în Cairo de 
trei ani, dar este pentru prima dată când vin la Saqqara. Ca să 
fiu sincer, nu m-am omorât niciodată după arheologie. 

— Nici eu, adăugase ea trist. 


Se întunecase de-a binelea când au ajuns la hotel, un 
zgârie-nori din beton, foarte urât, construit chiar lângă Nil, la 
marginea unei intersecţii de drumuri aglomerate. Interiorul 
era putemic luminat şi dotat cu un hol imens din marmură, din 
care pomeau nenumărate baruri, saloane şi magazine. O 
armată de hamali în uniformă roşie trebâluiau de zor cu 
braţele pline de valize scumpe. Răcoarea dinâuntru i se păru 
Tarei aproape o binecuvântare după căldura de afară. Camera 
ei se afla la etajul al paisprezecelea: spațioasă, curată, albă, cu 
vedere la Nil. Îşi aruncă geanta pe pat şi-şi dadu jos pantofii 
din picioare. 

— Vă las atunci să vă odihniţi puţin, spuse Oates, îndrep- 
tându-se spre uşă. Restaurantul e foarte bun şi puteţi coman- 
da şi în cameră. 

— Mulţumesc, zise Tara. Nu prea mi-e foame. 

— Desigur. Înţeleg. 

Puse mâna pe clanţa uşii. 

— Mâine va trebui să încheiem tot felul de formalităţi, aşa 
că, dacă sunteţi de acord, o să trec să vă iau pe la unsprezece, 
så zicem, după care vom merge la ambasadă. 

Tara încuviinţă din cap. 

— Şi încă un lucru. Vă recomand să nu ieşiţi noaptea, nu 
de una singură, în orice caz. Nu vreau să vă alarmez, dar în 
prezent există unele riscuri pentru turişti. Activitatea funda- 
mentaliştilor s-a intensificat în ultima vreme. Ştiţi, atacuri... 
E mai bine să staţi la loc sigur, decât să vă pară rău după aceea. 

Tara se gândi la bărbatul pe care-l întâlnise la aeroport, 
lângă caruselul pentru bagaje. 

— Sayf al-Tamar, rosti ea, amintindu-şi numele menţionat 
de acesta. 

— Al-Tha'r, o corectă Oates. Al-ta-ar. Da, se pare cå el se 
ascunde în spatele atacurilor. Nişte fanatici nenorociţi. Cu cât 
autorităţile încearcă să-i saboteze mai tare, cu atât provoacă şi 
mai multe nenorociri. Multe zone din ţară sunt în momentul 
de faţă locuri interzise. 

Îi înmâna cartea lui de vizită. 

— Sunaţi-mă dacă aveţi nevoie de ceva şi încercaţi să vă 
odihniţi. Noapte bună. 

Dădu mâna cu ea, apoi deschise uşa şi pâşi pe coridor. 

După plecarea lui, Tara îşi desfâcu o bere din mini-bar şi 
se aruncă pe pat. O sună pe Jenny în Anglia şi îi lăsă un mesaj 
pe robot, spunându-i unde se află şi rugând-o så îi dea tele- 
fon cât de repede posibil. Ştia cå ar fi trebuit să mai dea câ- 
teva telefoane — surorii tatălui ei; la Universitatea Americană, 
unde el fusese profesor la Catedra de Arheologie —, dar se ho- 
tări să sune a doua zi dimineaţă. leşi pe balcon şi privi strada 
de dedesubt. 

Un Mercedes negru tocmai parcase lângă hotel, blocând o 
parte din şosea, astfel încât maşinile din spate erau nevoite 
să-l ocolească, lucru pe care şoferii se pare cå nu-l agreau, 
judecând după claxoanele ascuţite şi prelungi care se auzeau. 

Iniţial, Tara nu-i acordă prea mare atenţie. Apoi uşa maşi- 
nii se deschise şi un bărbat cobori. Tara simţi cum se încor- 
dează brusc. Nu era foarte sigură că e cel pe care îl văzuse la 

Saqqara — bărbatul care o privise în timp ce traversa platoul — 
dar ceva îi spunea că el e. Purta un costum deschis la culoare 
şi, chiar de la o asemenea distanţă, se vedea clar că era imens, 
depăşind cu un cap pietonii din jurul lui. 

Bărbatul se aplecă şi îi spuse ceva şoferului, care strecură 
maşina în trafic. Imediat după aceea, bărbatul se întoarse şi, 
brusc, îşi ridică privirea chiar spre ea sau cel puţin aşa îşi ima- 
gină Tara deşi, în realitate, se găsea mult prea departe ca să-şi 
dea seama încotro se uita el. După câteva secunde, barbatul îşi 
lăsă privirea în jos şi porni spre intrarea hotelului, ducându-și 
mâna la gură şi trăgând din ceea ce părea a fi un trabuc. Tara se 
cutremură şi, părăsind balconul, închise bine uşile în urma ei. 

Spuma se învolbura neliniştită în urma vasului Horus, care 
urca încet pe râu, luminile lui aruncând strâluciri stranii de-a 
lungul apelor. Stufărişul des încadra ambele maluri şi ici-colo 
se mai itea câte o cocioabă sau o casă, dar trecuse bine de mie- 
zul nopţii şi pe punte mai rămăseseră doar câţiva oameni care 
ar fi putut să le vadă. Un cuplu tânăr se giugiulea pe o ban- 
chetă la pupa şi, sub un cort ridicat în spate, un grup de doamne 
în vârstă jucau cârţi. În rest, puntea era pustie. Mare parte din- 
tre pasageri fie se culcaseră, fie se găseau în salon, ascultând 
muzică de cabaret — un egiptean burtos care făcea playback 
după o casetă cu melodii celebre. 

Cele două explozii avură loc aproape simultan. Prima se 
petrecu la proră şi îi spulberă pe cei doi îndrăgostiţi. A doua 
urmă în salonul principal, aruncând în toate direcţiile mese, 
scaune şi fragmente de sticlă. Cântărețul de cabaret fu zvârlit 
cu putere în spatele scenei, cu faţa arsă de suflu; un grup de 
femei din apropiere căzură în mijlocul unei ploi de lemn şi 

metal. Peste tot se auzeau vaiete, gemete şi urletul unui bârbat 
ale cărui picioare fuseseră smulse de la genunchi. Doamnele 
care jucau cărţi scăpaseră nevâtămate şi stăteau acum nemiş- 
cate la adăpostul prelatei. Una dintre ele începu să plângă. 

Departe de râu, dincolo de pădurea de trestii, urcați pe o 
mică movilă, trei bărbaţi priveau vasul. Strălucirea flăcărilor 
de pe punte le lumina chipurile bărboase şi cicatricea adâncă, 
verticală, din mijlocul frunţii fiecăruia. Zâmbeau. 

— Sayf al-Tha'r, şopti unul dintre ei. 

— Sayf al-Tha'r, repetară tovarâşii lui. 

Daduraă din cap şi, ridicându-se în picioare, dispărură în 
noapte. 

Aşa cum stabiliseră, Oates şi Tara se întâlniră în holul 
hotelului la ora unsprezece şi plecară împreună la ambasadă, 
aflată la zece minute distanţă de mers cu maşina. 

În ciuda epuizării, Tara nu dormise foarte bine. Imaginea 
barbatului înalt îi umpluse gândurile, dându-i o stare de neli- 
nişte inexplicabilă. În cele din urmă, căzuse într-un somn 
uşor, dar telefonul sunase, trezind-o imediat. Era Jenny. 

Vorbiseră aproape o jumătate de oră, prietena ei oferin- 
du-se să vină acolo cu următorul zbor. Tara fusese tentată så 
accepte oferta, dar la sfârşit îi spusese să nu-şi facă griji. Si- 
tuaţia era sub control şi, oricum, urma să se întoarcă acasă pro- 
babil peste câteva zile, imediat ce finaliza formalităţile. Căzură 
de acord să vorbească a doua zi, după care puse receptorul în 
furcă. Dăduse drumul la televizor, mutând de pe un canal pe 
altul, la întâmplare: CNN, MTV Asia, apoi BBC World. Aţipi. 

Trecuse bine de miezul nopţii când se trezi pentru a doua 
oară, simțind că totuşi ceva e în neregulă. Tăcerea era adâncă 
şi camera plină de umbre, iar razele lunii se strecurau printr-o 
crăpătură dintre perdele, aruncând o strălucire fantomatică 
asupra oglinzii de pe peretele opus. 

Se întinsese din nou în pat, încercând să-şi dea seama ce 
o deranja, apoi se întoarse pe o parte ca så se culce la loc. 
Atunci auzi un zgomot uşor din direcția uşii. Ascultă câteva 
secunde şi realiză că cineva apăsa pe clanțà. 

— Hei! 

Vocea ei răsună nefiresc de ascuţit. 

Zgomotul se întrerupse un moment, după care reapăru. 
Traversase camera cu inima bâtându-i să-i sară din piept şi 
privise neputincioasă mişcarea incredibil de lentă a clanţei, 
care se deplasa de sus în jos. Se gândise så strige din nou, dar 
înhăţase clanţa, ţinând-o strâns. De partea cealaltă simţise o 
uşoară rezistenţă, apoi sunetul unor paşi îndepărtându-se. Nu- 
mărase până la cinci înainte să deschidă uşa, dar coridorul era 
gol. Sau aproape gol, pentru că în aer mai plutea încă mirosul 
unui trabuc. 

Ţinuse luminile aprinse tot restul nopţii, reuşind să adoarmă 
din nou de-abia când se crăpa de zori. Când Oates o întrebase 
dacă dormise bine, replica ei fusese tăioasă: 

— Da, al dracu’ de bine! 


Oates se opri în faţa ambasadei zugrăvite în crem, îi arătă 
gardianului de la poartă legitimaţia şi trase maşina într-o mică 
parcare, după care intră împreună cu Tara pe o uşă laterală. 
Trecură printr-un coridor lung, urcară un şir de trepte şi ajun- 
seră la birourile de la etajul unu, unde fură întâmpinați de un 
bărbat zvelt, cu un uşor început de chelie, cu părul alb, sprân- 
cene groase şi o pereche de ochelari ce-i atâmau la gât. 

— Bună dimineaţa, domnişoară Mullray. 

Zâmbi, întinzându-i mâna. 

— Charles Squires, ataşat cultural. 

Avea o voce blândă, sfătoasă, spre deosebire de strângerea 
de mână, care era putemică, sigură. 

— Crispin, vrei să ne aduci nişte cafea, te rog? Ne găseşti în 
birou la mine. 

O conduse pe Tara într-o cameră mare, luminată de soare, 
cu patru fotolii aranjate în jurul unei mese. Lângă fereastră 
mai era un bărbat, care stătea în picioare. 

— El este doctorul Sharif Jemal de la Consiliul Suprem al 
Antichităţilor, spuse Squires. M-a rugat în mod expres să fie 
şi el prezent în dimineaţa aceasta alături de noi. 

Era un bărbat scund şi lat în umeri, cu faţa plină de urme 
de vărsat de vânt. Făcu un pas înainte. 

- Pnmiţi condoleanţele mele sincere pentru moartea tatălui 
dumneavoastră, rosti el solemn. A fost un mare învăţat şi un 
prieten adevărat al ţării noastre. O să îi simţim lipsa cu toţii. 

— Mulţumesc, spuse Tara. 

Luară loc toţi trei. 

— Ambasadorul vă roagă să-l iertaţi, continuă Squires. 
Având în vedere statutul tatălui dumneavoastră, ar fi vrut să 
vină el personal. Din nefericire, după cum probabil aţi aflat 
deja, azi-noapte a mai avut loc un atac terorist, pe râul Assuan, 
şi două dintre victime erau englezi, aşa că este destul de ocu- 
pat în prezent. 

În timp ce vorbea, îşi păstră o poziţie neclintită, ţinându-şi 
mâinile subțiri, fără păr, încrucişate în poală. 

— Vorbesc în numele lui şi, cu siguranţă, în numele întregii 
ambasade: ne pare extrem de râu pentru moartea tatălui dum- 
neavoastră. Am avut plăcerea să-l întâlnesc de câteva ori. E o 
mare pierdere pentru noi. 

Oates se întoarse cu o tavă. 

— Lapte? întrebă Squires. 

— Nu, mulţumesc, şi fără zahăr, spuse Tara. 

Squires îi facu un semn din cap lui Oates, care tumnă cafele 
pentru toţi trei. Urmă un moment de tăcere stânjenitoare. 


ARMATA LUI CAMBYSES “î) 


— Când eram student, am avut şansa extraordinară de a sta 
un an de zile alături de tatăl dumneavoastră în Saqqara, rosti 
Jemal în cele din urmă. Asta se întâmpla în 1972. Anul în care 
am gâsit mormântul lui Ptah-hotep. Nu voi uita niciodată 
emoţiile pe care le-am trăit când am intrat în camera mortuară 
pentru prima dată. Era aproape intact, neatins din ziua în care 
fusese sigilat. Chiar lângă intrare se găsea o statuie magnifică 
de lemn, cam atât de înaltă — arătă el cu mâna — de un realism 
minunat, cu ochi incrustaţi, într-o stare perfectă. Acum este 
expusă la muzeul din Cairo. Trebuie să-mi permiteţi să vă 
însoțesc acolo ca să o vedeţi. 

— Mi-ar face plăcere, spuse Tara, încercând să pară entuzi- 
asmată. 

— Tatăl dumneavoastră m-a învăţat o mulţime de lucruri, 
continuă Jemal. Îi datorez aşa de mult! A fost un om bun. 

Îşi scoase o batistă şi-şi suflă nasul cu putere, copleşit de 
emoţii. Toţi patru se cufundară în tăcere, sorbindu-şi cafeaua. 
Trecu o bună bucată de vreme înainte ca Squires să vorbească 
din nou: 

— Doctorul m-a asigurat că tatăl dumneavoastră a avut un 
sfârşit rapid şi fără dureri. Se pare că a fost vorba de un atac 
de cord. Probabil cà moartea a survenit aproape instantaneu. 

Tara dădu din cap. 

— Lua medicamente pentru inimă, spuse ea. 

— Vă rog să nu mă înţelegeţi greşit, interveni Jemal, dar 
cred că, dacă tatăl dumneavoastră ar fi putut să aleagă locul în 
care să moară, atunci acesta ar fi fost Saqqara. Întotdeauna a 
fost fericit acolo. 

— Da, zise Tara. Acolo se simţea ca acasă. 

Oates începu să umple ceştile din nou. 

— Mi-e teamă că vor trebui îndeplinite o serie de for- 
malităţi, rosti Squires pe un ton de scuză, iar Crispin vă poate 
ajuta în acest sens. 

Îşi acoperi ceaşca cu mâna. 

— Nu, mulţumesc, nu mai vreau. În acelaşi timp va trebui să 
vă hotărâți ce doriţi să faceţi cu corpul tatălui dumneavoastră, 
să rămână aici sau să se întoarcă în Anglia. Pentru moment, aş 
vrea să accentuez faptul că, dacă aveţi nevoie de ceva trebuie 
doar să ne cereţi. i 

— Mulţumesc, spuse Tara, după care câzu pe gânduri, ju- 
cându-se cu ceaşca. Ar fi totuşi ceva... ååå... 

Se opri, nefiind prea sigură cum să continue. Squires îşi 
arcui sprâncenele. 

— Nu ştiu cum să vă explic. Sună ridicol. Dar... 

- Da? 

— Päi... 

Se opri din nou. 

— Ieri când am intrat prima dată în casă am observat un 
miros de trabuc, care mi s-a părut ciudat pentru că tatăl meu 
nu permitea nimânui să fumeze în preajma lui. Am menţionat 
lucrul acesta şi celor de la poliție, şi lui Crispin. 

Oates încuviinţă din cap. Jemal îşi scoase din buzunar un 
şirag de mătânii din jad şi începu să le numere una câte una. 
Tara simţea privirile celor trei. 

— Ceva mai devreme văzusem un bărbat, un bărbat foarte 
solid... 

— Solid? întrebă Squires, aplecându-se uşor înainte. 

— Da, foarte înalt şi foarte solid. Îmi pare rău, ştiu că pare 
stupid când zic că... 

Englezul îi aruncă o privire lui Jemal, după care îi făcu semn 
Tarei să continue. Zgomotul mătâniilor care se loveau acum 
într-un ritm mai susţinut semâna cu cel al paşilor de step. 

— Mda, păi, mi s-a părut că mă priveşte printr-un binoclu. 

— Bărbatul respectiv? întrebă Jemal. 

— Da. Apoi, noaptea trecută l-am revăzut, sau cel puţin mi 
s-a pârut că e aceeaşi persoană, intrând în hotel şi sunt sigură 

că fuma trabuc. lar după miezul nopţii am auzit pe cineva care 
încerca să intre la mine în cameră. Când am deschis uşa nu 
mai era nimeni, dar pe coridor rămăsese miros de trabuc. 

Schiţă un zâmbet uşor, conştientă de faptul că spusele ei 
erau de-a dreptul paranoice. Întâmplările, care i se păruseră 
suspecte şi amenințătoare, relatate acum în faţa altor oameni, 
căpătau aspectul unor simple coincidenţe. 

— V-am spus că sunt doar nişte lucruri ridicole, mormăi ea. 

— Ba deloc, sări Squires, aplecându-se în faţă şi punându-i 
mâna pe braţ. Este o perioadă grea pentru dumneavoastră. 
Având în vedere împrejurările de faţă, nu mi se pare deloc sur- 
prinzător să vă simţiţi puţin... nesigură. Vă aflaţi într-o ţară 
străină la urma urmei şi tocmai v-a murit o persoană dragă. 
Este foarte uşor să-ţi pierzi simţul realităţii în astfel de situaţii. 

Tara putea să jure că încerca să fie doar politicos. 

— Am avut senzaţia că se petrece ceva, mai adâugă ea. 
Ceva... 

— Sinistru? 

- Da. 

Squires nu se putu abţine să nu schiţeze un zâmbet. 

— Nu cred cå ar trebui să vă faceţi griji, domnişoară Mullray. 
Egiptul este genul de ţară în care e uşor să-ţi imaginezi că se 
petrec tot felul de lucruri necurate pe la spatele tău, când de 
fapt nu se întâmplă nimic. Nu sunteţi de aceeaşi părere, doc- 
tore Jemal? 

— Sigur că da, gâfâi Jemal. Nu trece nici o zi fără să mă 
gândesc totuşi cå cineva complotează împotriva mea. E ceva 
normal în Serviciul de Antichităţi! 

Cei trei bărbaţi izbucniră în râs. 

— Sunt sigur că toate lucrurile menţionate de dumneavoas- 
tră au o explicaţie absolut nevinovată, spuse Squires. 

Facu o pauză, după care adăugă: 

— Asta în cazul în care ne-aţi spus tot. 

Se voia a fi o glumă, dar vocea lui avea ceva vag amenin- 
ţător, ca şi când ar fi acuzat-o că ascunde ceva. 

— Ne-aţi spus tot ce era de spus? întreba el. 

Urmă o scurtă tăcere. 

— Cred că da, răspunse Tara. 

Squires o privi lung câteva secunde, după care se lăsă pe 
spate şi râse din nou. 

— Acestea fiind zise, puteţi dormi liniştită la noapte, dom- 
nişoară Mullray. Doriţi să gustaţi nişte biscuiţi? 

Continuară conversaţia de convenienţă încă zece minute, 
după care Squires se ridică în picioare, urmat imediat de cei- 
lalţi doi bărbaţi. 

— Cred că v-am răpit suficient timp. Crispin vă va conduce 
în biroul lui şi vă va ajuta să rezolvaţi toate formalităţile de 
rigoare. 

Îi înmână cartea lui de vizită şi se îndreptară câtre uşă. 

— Puteţi să mă sunaţi ori de câte ori doriţi să discutăm de- 
spre ceva anume. Acesta este telefonul meu direct. Vom face 
tot ce ne stă în putinţă så vă ajutăm. 

Îi scutură mâna ŞI o însoţi până în anticameră. Jemal îşi 
luă şi el rămas-bun. 

— Veniţi cu mine, spuse Oates. Haideţi să mâncăm ceva 
de prânz! 


O vreme Squires şi Jemal nu scoaseră o vorbă; primul se 
uita pe fereastră şi cel de-al doilea se juca în continuare cu 
mătăniile lui. În cele din urmă, Jemal sparse tăcerea: 

— Spune adevărul? 

— Oh, eu aşa zic, răspunse Squires, cu un zâmbet uşor în 
colțul gurii. Nu ştie nimic. Sau, cel puţin, nu-şi închipuie că 
ştie ceva. 

Băgă mâna în buzunar şi scoase o acadea, căreia începu 
să-i desfacă ambalajul. 

— Şi-atunci ce se întâmplă? întrebă Jemal. 

Squires ridică din sprâncene. 

— Asta mă întreb şi eu. Este clar că Dravic a prins urma, dar 
cum a ajuns să fie implicat şi Mullray în toată chestia asta... 
habar n-am. E un adevărat mister. 

Îndepaârtă şi ultima bucăţică de celofan şi îşi băgă aca- 
deaua în gură, sugând-o meditativ. Camera răsuna de zgomo- 
tul mătâniilor. 

— Ai vorbit cu Massey? întrebă Jemal. Americanii trebuie 
să ştie. 

— Stai liniştit, bătrâne! Nu au fost prea fericiţi, dar nici nu 
ne aşteptam la altceva. 

— Aşadar, ce facem acum? 

— Nu prea avem ce. Sub nici o formă nu trebuie så ştie că 
noi am aflat de mormânt. Ar fi fatal. Trebuie să stăm în banca 
noastră şi să sperăm că lucrurile se vor termina cu bine. 

— Şi dacă nu va fi aşa? 

Squires îşi înclină capul, dar nu zise nimic. Jemal continuă 
să învârtă mătâniile. 

— Nu-mi place deloc, spuse el. Poate ar trebui s-o lăsăm 
moartă. 

— Haide, haide! E o şansă unică în viaţă. Gândeşte-te la 
recompense! 

— Nu ştiu ce så zic. Chiar nu ştiu. Lucrurile scapă de sub 
control. 

Egipteanul se ridică în picioare şi începu să se agite prin 
cameră. 

— Şi cu fata? 

Squires bătea darabana cu degetele pe braţul canapelei, 
rotind cu limba acadeaua în gură. 

— Am impresia, spuse el după o pauză lungă, că s-ar putea 
chiar să ne fie de folos. Să ne ajute... să clarificăm situaţia. 
Atâta timp cât nu tulbură prea mult apele. În caz contrar, ar fi 

o chestie total neproductivă. Dar am încredere că te vei ocupa 
personal de asta, nu? 

— Poliţia face exact ce-i spun eu, mormâi Jemal. Nu vor 
pune întrebări suplimentare. 

— Excelent. Atunci aş putea să am eu grijă de domnişoara 
Mullray. Crispin va sta cu ochii pe ea. Şi mai am şi alţi oameni 
implicaţi. Lucrul cel mai important este ca ei să nu-şi dea 
seama că ne folosim de ea. Ar fi un dezastru. 

Se ridică şi se duse la fereastră, privind încântat peluzele 
proaspăt tâiate din jurul ambasadei. 

— Trebuie doar să ne folosim atuurile cu atenţie. Atâta timp 
cât vom proceda astfel, sunt ferm convins că ne vom atinge țelul. 

— Sper, spuse Jemal. Pentru binele nostru. Altfel, ne-am 
tâiat craca de sub picioare. 

Squires chicoti. 

— Îmi plac expresiile tale, batrâne! 

Apoi, cu un sunet prelung şi sonor, dinţii lui sparseră 
acadeaua. 

Khalifa nu-şi imaginase niciodată cà în Luxor există 
atâtea magazine care comercializează alabastru. Ştia că sunt în 
număr mare, desigur, dar când se apucă să le viziteze pe fie- 
care în parte, îşi dădu seama la ce treabă grea se înhămase. 

El şi Saryia începuseră cercetările cu o seară în urmă, ime- 
diat după autopsie, mergând din magazin în magazin cu 
fotografia scarabeului, întrebând dacâ-l recunoaşte cineva. 
Continuaseră până târziu în noapte şi dimineaţă, la şase, îşi 
reluaseră investigaţiile. Acum era vremea prânzului şi, după 
un calcul scurt, Kahlifa realiza că văzuseră deja peste cinci- 
zeci de locuri, fără vreun rezultat pozitiv. Se întreba dacă nu 
cumva Anwar îl trimisese după cai verzi pe pereţi. 

Se opri totuşi în faţa unui alt magazin: „Regina Tyie a 
Alabastrului, cel mai bun din Luxor“. Pe faţadă erau pictate 
un aeroplan şi o cămilă lângă cubul negru al lui Ka'ba — un 
semn că proprietarul fusese la Mecca. Un grup de muncitori 
cu braţele şi feţele acoperite de praf alb stăteau pe jos cu pici- 
oarele încrucişate, la umbra unei copertine de pânză, cioplind 
bucăţi de alabastru. Khalifa le dadu bineţe şi, aprinzându-şi o 
țigară, intră înăuntru. Dintr-o cameră din spate, ieşi un bărbat 
care-l întâmpină zâmbind. 

— Poliţia, spuse Khalifa, arătându-i legitimaţia. 

Zâmbetul bărbatului pāli. 

— Avem autorizaţie, zise el pierdut. 

— Vreau så vă pun câteva întrebări. Despre muncitorii 
dumneavoastră. 

— E vorba de asigurări? 

— Nu, nu e vorba nici de asigurări, nici de autorizaţie. Câu- 
tâm o persoană dispărută. 

Scoase fotografia din buzunar şi i-o arătă: 

— Recunoşti tatuajul asta? 

Bărbatul luă fotografia şi o privi lung. 

— Ei bine? 

— S-ar putea. 

— Ce vrei să zici cu „s-ar putea“? Ori îl recunoşti, ori nu. 

— Da, OK, îl recunosc. 

„În sfârşit“, se gândi Khalifa. 

— Este unul dintre muncitorii tâi? 

— A fost până mai acum o săptămână, dar l-am dat afară. 
De ce, a intrat în bucluc? 

— Se poate zice şi aşa. E mort. 

Bărbatul privi din nou fotografia. 

— Asasinat, adăugă Khalifa. I-am găsit corpul ieri, în râu. 

Urmă un moment de tăcere, după care bărbatul îi înapoie 
poza şi se întoarse: 

— Veniţi după mine! 

Trecură printr-o perdea de margele şi intrară într-o cameră 
mare. De un perete era lipit un pat nu foarte înalt, în faţa lui 
se afla un televizor, iar pe masă se găsea o pâine, ceapă şi o 
felie de brânză. Deasupra patului atârna o fotografie sepia a 
unui bătrân bărbos, cu fes pe cap şi îmbrăcat într-o djellaba — 
vreun Sstrămoş al patronului, bânui Khalifa — iar lângă ea era 
înrămată prima sura din Coran. O uşă deschisă dădea într-o 
curte unde lucrau alţi oameni. Bârbatul închise uşa cu piciorul. 

— ÎI chema Abu Nayar, spuse el, întorcându-se cu faţa spre 
Khalifa. A lucrat aici cam un an. Era un meşter bun, dar beţiv. 
Obişnuia să vină târziu la lucru şi nu se concentra suficient. 
Întotdeauna mi-a făcut probleme. 

— Ştii unde locuia? 

— În Quma veche. Sus, lângă mormântul lui Rekhmire. 

— Familie avea? 

— Casatorit, doi copii. Fete. O trata pe nevasta-sa ca pe-un 
animal. O bătea. Ştiţi şi dumneavoastră cum stau lucrurile. 

Khalifa trase din ţigară, privind într-un colţ un bust din 
calcar vopsit, o copie a celebrei Nefertiti, statuie ce se găsea 
într-un muzeu din Berlin. Îşi dorise mereu să vadă originalul, 
încă din copilărie când admira imitaţiile ce umpleau vitrinele 
magazinelor din Giseh şi Cairo. Se îndoia că dorinţa i se va 
împlini vreodată. Nu-şi putea permite o câlătorie la Berlin, aşa 
cum nu-şi putea permite să vadă Valea Regilor din balon. Se 
întoarse spre proprietarul magazinului. 

— Şi acest Abu Nayar avea ceva duşmani? Cineva care-i 
purta pică? 

— De unde să încep? Datora bani în stânga şi-n dreapta, in- 
sulta pe toată lumea şi sârea imediat la bătaie. Îmi vin în cap cel 
puţin cincizeci de persoane care să-i dorească sfârşitul. O sută. 

— Dar cineva anume? Vreo duşmănie de moarte? 

— Nu, din câte ştiu eu. 

— Era implicat în activităţi ilegale? Droguri? Antichităţi? 

— De unde să ştiu eu? 

— Pentru că toată lumea de aici cunoaşte pe toată lumea. 
Haide, fără şmecherii! 

Bărbatul îşi scărpină bărbia şi se aşeză greoi pe marginea pa- 
tului. Afară, muncitorii începuseră să cânte o melodie populară. 

— Droguri nu, spuse el după câteva momente de tâcere. 
N-avea nici o legătură cu drogurile. 

— Dar antichități? 

Bărbatul ridică din umeri. 

— Cum e cu antichităţile? îl presă Khalifa. Făcea afaceri 
cu ele? 

— Mărunţişuri, poate. 

— Ce fel de mărunţişuri? 

— Nimic special. Câteva shabti, nişte scarabei. Toată lumea 
face tranzacţii cu aşa ceva, ce Dumnezeu? Nu-i mare lucru. 

— Este ilegal. 

— O fi, dar numai aşa supravieţuieşti. 

Khalifa stinse ţigara într-o scrumieră. 

— Ceva de valoare? întrebă el. 

Bărbatul ridică din umeri şi, lăsându-se într-o rână, dădu 
drumul la televizor. 

— Nimic care să-i aducă moartea, spuse el. 

Pe ecranul alb-negru se derula un spectacol-concurs. După 
ce privi o vreme, bărbatul oftă. 

— Umblă nişte zvonuri. 

— Zvonuri? 

— Că cică ar fi gâsit ceva. 

— Ce? 

— Dumnezeu ştie. Un mormânt. Ceva mare, spuse el um- 
blând la volum. Dar zvonuri circulă mai mereu, nu-i aşa? În 
fiecare săptămână cineva descoperă un nou Tutankhamon. Cine 
poate şti care este cel real? 

— Ăsta era real? 

Omul ridică din nou din umeri: 

— Poate da, poate nu. Eu nu mă bag în aşa ceva. Am o afa- 
cere bună şi nu mă mai interesează altceva. 

Nu mai zise nimic, concentrându-se asupra imaginilor de 
la televizor. Afară oamenii continuau să cânte, zângânitul şi 
bufniturile uneltelor lor răsunând înfundat în aerul calm al 
după-amiezei. Când bărbatul vorbi din nou, vocea lui era mai 
mult o şoaptă: 

— Acum trei zile, Nayar i-a cumpărat mamei lui un televi- 
zor şi un frigider nou. O grămadă de bani pentru unul care 
n-are slujbă. Trageţi singur concluziile. 

Izbucni în râs. 

— Uita-te la el, ţipă el, arătându-i un concurent care tocmai 
dăduse un răspuns greşit. Ce idiot! 

Râsul lui avea ceva forţat. lar mâinile, observă detectivul, 
îi tremurau. 


Khalifa fusese dintotdeauna fascinat de istoria ţării sale. Îşi 
aminti cum stătea în copilărie pe acoperişul casei, privind cum 
răsare soarele dincolo de piramide. Ceilalţi copii din sate nu 
dădeau doi bani pe monumente, dar pentru Khalifa erau impor- 
tante. Acele triunghiuri imense ce străpungeau ceața de dimi- 
neaţă, deschizând uşile unor timpuri şi lumi diferite, răspân- 
deau ceva magic. Faptul că a crescut lângă ele îi insuflase o 
dorinţă nesâţioasă de a afla mai multe despre trecut. 

Împartaşea aceeaşi pasiune cu fratele său, Ali, care era 
îndrăgostit până la fanatism de istorie, pentru că reprezenta 
sanctuarul în care se retrăgea din faţa greutăților vieţii. În 
fiecare noapte, se întorcea murdar şi stors de vlagă de la lucru 
şi, după ce se spăla şi mânca ceva, se aşeza într-un colţ al 
camerei, cu o carte de arheologie în mână. Strânsese o colecţie 
impresionantă — unele împrumutate de la şcoala locală, dar 
cele mai multe probabil furate — iar tânărului Khalifa nu-i 
plăcea nimic mai mult decât să şadă lângă el, în timp ce Ali îi 
citea la lumina pâlpâitoare a unei lumânări. 

— Povesteşte-mi despre Rases, Ali, se ruga el, vârându-se 
sub braţul fratelui său. 

— Ramses, râdea Ali, corectându-l. Se zice câ a fost odată 
ca niciodată un rege mare, care se chema Ramses al II-lea şi 
era cel mai putemic bărbat din toată lumea. El avea un car de 
aur şi o coroană făcută din diamante... 

„Ce noroc pe capul lor că trăiau în Egipt“, se gândea Khalifa 
atunci. Ce ţară se mai putea mândri cu astfel de poveşti mira- 
culoase? „Mulţumesc, Allah, pentru că mi-ai permis să mă 
nasc pe tărâmul acesta minunat!“ 

Amândoi obişnuiau så facă mini-expediţii pe platoul Giseh, 
unde săpau după pietre şi bucăţi de vase vechi, imaginându-şi 
că sunt nişte arheologi celebri. Odată, imediat după moartea 
tatălui lor, descoperiseră chiar la baza Sfinxului un obiect mic 
din calcar ce reprezenta capul unui faraon şi Khalifa rămăsese 
mut de uimire, crezând că în sfârşit dăduseră peste ceva antic 
şi valoros. De-abia după mulţi ani aflase că Ali îngropase el 
însuşi obiectul doar ca să-i mai aline fratelui său mai mic du- 
rerea provocată de pierderea tatălui lor. 

Făcuseră excursii până în Saqqara, Dhashur şi Abusir, 
apoi până la Cairo, unde se strecuraseră pe furiş în Muzeul 
Antichităţilor, amestecându-se în grupurile de elevi care veni- 
seră în vizită. Chiar şi astăzi putea descrie perfect fiecare colţ 
al muzeului, aşa de bine îl cunoscuse atunci, în copilărie. 
În timpul unei astfel de vizite se împrieteniseră cu un savant 
în vârstă, profesorul al-Habibi. Impresionat de entuziasmul 
lor tineresc, profesorul le arâtase toate colecţiile, încurajân- 
du-le interesul sincer. Peste mulţi ani, când Khalifa câştigase 
o bursă la secţia de istorie antică din cadrul Universităţii, ace- 
laşi profesor îi devenise tutore. 

Da, iubea trecutul. Era înconjurat de o aură mistică, ceva 
care strălucea, ca un lanţ de aur ce se întindea până la începu- 
turile lumii. lubea trecutul pentru culoarea şi vastitatea lui, dar 
şi pentru felul în care facea prezentul să pară mult mai bogat. 

Dar cel mai mult îl iubea pentru că şi Ali nutrea aceleaşi 
sentimente faţă de el. Era ceva special, împărtăşit de amân- 
doi: o inimă unită din care îşi trăgeau forţa şi viaţa. Mâinile 
lor se atingeau şi acum, făcând un arc peste timp, chiar dacă 
Ali era mort şi dus pentru totdeauna. Mai mult decât orice, 

lumea antică reprezenta pentru Khalifa o afirmare a dragostei 
sale pentru fratele pierdut. 

— Cine erau regii Dinastiei a Optsprezecea? îl întreba Ali, 
testându-l. 

— Ahmosis, pronunţa Khalifa încet cuvintele, Amenhotep I, 
Tutmosis I şi al II-lea, Hatsepsut, Tutmosis al III-lea, Amenhotep 
al II-lea, Tutmosis al IV-lea, Amenhotep al III-lea, Akhenaton, 
mmm... ååå... of, întotdeauna îl uit p-ăsta.... mmmmm.... 
of... 

— Smenkhkare, îi spunea Ali. 

— Pe toţi dracii! Ştiam eu! Smenkhkare, Tutankhamon, Ay, 
Horemheb. 

— Învațà, Yusuf! Învață şi fà-te mare! 

Ce zile frumoase! 


Gasi destul de greu locuinţa lui Nayar. Era ascunsă în spa- 
tele unui grup de case, la jumătatea unui deal, iar deasupra ei 
se zărea un şir de cavităţi tâiate în piatră unde se făceau odată 
ceremonii funerare, dar care acum erau pline de gunoaie. În 
faţa casei, priponită cu o funie, stătea o capră pricăjită, căreia 
îi ieşeau coastele prin piele. 

Bătu la uşă şi îi deschise o femeie micuță, cu ochi verzi, 
strălucitori. 

Nu avea mai mult de treizeci de ani şi probabil că odi- 
nioară fusese o frumuseţe. Dar la fel ca majoritatea femeilor 
fellah, chinurile naşterilor şi greutăţile de zi cu zi o îmbă- 
trâniseră înainte de vreme. Pe obrazul drept, Khalifa observă 
semnele clare ale unor vânătăi. 

— Mă scuzaţi că vă deranjez, spuse el blând, arâtându-i le- 
gitimaţia. Am venit să... 

Se opri, căutând cuvintele potrivite. Mai făcuse lucrul 
acesta de multe ori, dar nu se obişnuise niciodată cu ideea. Îşi 
aminti de mama lui cum reacţionase când îi aduseseră ştirea 


92 - PAUL SUSSMAN 


morţii tatălui lor, cum se prăbuşise şi începuse să-şi smulgă 
hainele, urlând ca un animal rânit. Ura ideea de a provoca o 
asemenea durere. 

— Ce? spuse femeia. S-a îmbătat din nou, nu? 

— Pot să intru? 

Femeia ridică din umeri şi se întoarse în casă, conducân- 
du-l în camera principală, unde două fetiţe se jucau împreună 
pe podeaua goală de beton. Era răcoare şi întuneric înăuntru 
şi, în afara unei canapele lipite de perete şi a unui televizor 
aşezat pe o masă în colţ, nu exista nici un fel de mobilă. 
Oricum, televizorul era nou, observă Khalifa. 

— Aşadar? 

— Mi-e teamă că vă aduc veşti proaste, spuse detectivul. 
Soţul dumneavoastră... 

— A fost arestat? 

Khalifa îşi muşcă buza: 

— A murit. 

O clipă îl privi fix, apoi se lăsă greu pe canapea, acope- 
rindu-şi faţa cu mâinile. El se gândi cå plânge şi făcu un pas 
înainte să o linişteasca. Numai că atunci când se apropie rea- 
liză că gemetele înfundate nu erau suspine, ci hohote de râs. 

— Fatma, Iman, spuse ea, chemându-şi cele doua fete. S-a 
întâmplat ceva minunat. 


11 
CAIRO 


Dupa ce termină cu ambasada, Tara se hotări så treacă pe 
la apartamentul tatălui său. 

Îşi luase foarte puţine lucruri cu el în cele patru luni petre- 
cute la Saqqara — un schimb de haine, câteva agende, un apa- 
rat de fotografiat. Restul rămăsese în apartamentul din Cairo. 
Aici îşi ţinea jurnalele, diapozitivele, hainele, diverse arte- 
facte pe care autorităţile egiptene îi permiseseră să le păstreze. 
Şi, desigur, colecţia sa impresionantă de cărţi: mii de volume, 
toate legate în piele şi adunate de-a lungul anilor. „Cărţile, 
obişnuia el să spună, pot schimba orice cocioabă într-un palat. 
Ele fac viaţa mult mai suportabilă.“ 

Oates se oferi så o ducă până acolo cu maşina, dar aparta- 
mentul era doar la câteva minute de mers pe jos şi, oricum, 
simţea nevoia să fie singură o vreme. Oates dădu un telefon în 
prealabil pentru a se asigura că portarul are chei de rezervă, îi 
schiță o hartă ca să ştie cum ajunge acolo şi o însoţi pânâ la 
poarta principală. 

— Sunaţi-mă când vă întoarceţi la hotel, spuse el. Şi, cum 
v-am mai zis, încercaţi så nu vă prindă noaptea pe drum. Mai 
ales acum, după incidentul de pe vas. 

Zâmbi şi dispăru înapoi în ambasadă. 

Era după-amiaza târziu şi soarele care apunea desena 
umbre pe asfaltul neregulat. Se uită în jurul ei, observând am- 
plasamentele poliţiştilor de-a lungul zidului ce înconjura 
ambasada, apoi cerşetorul care stătea pe vine la marginea dru- 
mului, bărbatul care trăgea după el un câruţ plin ochi cu 
pepeni. Aruncă o privire peste schiţă şi pomi la drum. 

Oates îi explicase cå această parte din Cairo era cunoscută 
sub numele de Gradina Oraşului şi, în timp ce traversa labi- 
rintul de străzi, îşi dădu seama de ce. Era mai liniştită decât 
restul metropolei, o rămăşiţă palidă a epocii coloniale, cu vile 
imense, înconjurate de copaci şi arbuşti cu flori — hibiscus, 
oleandru, iasomie, arbori de Jacaranda purpurii. Aerul răsuna 
de ciripitul păsărilor şi mirosea putemic a iarbă proaspăt 
cosită şi a flori de portocal. Pe stradă nu prea erau oameni, 
doar două femei care împingeau cărucioare cu copii şi un 
director cu un costum ciudat. Multe dintre vile aveau limuzine 
parcate în faţă, cu câte un poliţist în faţa uşii. 

Făcu vreo zece minute până la strada Sharia Ahmed 
Pasha, în colţul căreia se găsea blocul unde locuise tatăl ei, o 
clădire veche de la începutul secolului, cu ferestre imense şi 
balcoane din fier forjat. Probabil că, iniţial, fusese zugrăvită 
într-un galben vesel. Acum exteriorul era gri, plin de praf şi 
de funingine. 

Urca scările de la intrare şi împinse uşa, pâşind într-un hol 
răcoros din marmură. Într-o parte, în spatele unui birou, se 
afla un bărbat în vârstă, probabil portarul. Se apropie şi, după 
o scurtă conversaţie susţinută prin limbajul semnelor, reuşi 
să-i spună cine este şi de ce venise. Bombânind, bărbatul se 
ridică în picioare, scoase un set de chei dintr-un sertar şi se 
îndreptă spre liftul din colţ, unde îi deschise uşa şi îi făcu 
semn să-l urmeze. 

Apartamentul era la etajul al treilea, la capătul unui cori- 
dor tăcut şi sumbru. Se opriră în faţa unei uşi şi portarul în- 
cercă trei chei înainte de a o nimeri pe cea potrivită. 

— Mulţumesc, spuse Tara după ce bărbatul reuşi să des- 
chidă uşa. 

Acesta rămase locului, neclintit. 

— Mulţumesc, repetă ea. 

Dar el părea că nu are de gând să plece. Urmă un moment 
stânjenitor de tăcere şi apoi, după ce îşi dădu seama ce aştepta 
de la ea, Tara îşi desfăcu geanta şi-i dădu câteva bancnote. El 
se uită la ele, mormâi ceva şi o porni pe coridor, lăsând cheile 
în uşă. Tara aşteptă până când dispăru, se întoarse şi de-abia 
atunci intră în apartament, scoțând cheile şi închizând uşa în 
urma ei. 

Se trezi într-un vestibul întunecat, cu parchet pe jos, care 
dădea în cinci camere — un dormitor, o baie, o bucătărie şi alte 
două încăperi umplute până la refuz cu cârţi. Toate ferestrele 
erau închise şi aveau obloanele trase, dând locului un aer în- 
chis, de casă părăsită. O clipă avu impresia că percepe o aromă 
vagă de trabuc, dar după ce inspiră de câteva ori senzaţia 
dispăru. „Probabil că de vină era soluţia de lustruit sau cine 
ştie ce“, se gândi ea. 

Intră în camera de zi şi aprinse lumina. Peste tot zăceau 
teancuri de cărţi şi hârtii. Pereţii erau plini cu fotografii ale 
monumentelor şi ale obiectelor gâsite în pământ, în colţul 
îndepărtat trona un dulap prăfuit, plin cu vase sparte din lut şi 
shabit-uri din faianţă. Plantele lipseau cu desăvârşire. 

„Ca şi cum locul ar fi fost păstrat pentru posteritate, se 
gândi ea. Ca să le arate oamenilor cum s-a trăit într-o epocă 
diferita.“ 

Rătaci prin cameră de colo-colo, ridicând lucrurile, uitân- 
du-se prin sertare, câutând ceva care să-i dezvăluie adevărata 
faţă a tatălui ei. Gâsi unul dintre jurnalele lui din tinereţe, de 
prin anii 1960, pe vremea când făcuse săpături în Sudan, scri- 
sul său cu litere mici şi precise fiind întrerupt de desene ale 
obiectelor descoperite, făcute cu pixul. Într-una dintre camere 

descoperi o parte din cărţile scrise de el — Viaţa în Necropola: 
Excavaţii la Saqqara, 1955-1985; De la Snofru la Shepseskaf — 
Eseuri despre Dinastia a Patra; Mormântul lui Mentu-Nefer; 
Domnia şi revoltele din Prima Perioada Intermediara. Răsfoi 
un album cu poze — fotografii ale unui şanţ care, pe măsură ce 
albumul înainta, devenea din ce în ce mai adânc, pânâ când, 
în ultimele file, scotea la iveală un zid de piatră. Apartamentul 
părea un loc dedicat muncii. Nimic nu vorbea despre câldură, 
dragoste sau sentimente. Nimic din prezent. 

Şi-atunci, exact când începuse să se simtă apăsată de at- 
mosferă, apârură două surprize. Lângă patul tatălui său — tare, 
îngust, ca un pat de campanie — descoperi fotografia părinţilor 
din ziua căsătoriei, în care tatăl ei râdea, cu un trandafir alb 
prins la rever. 

lar în dulapul prăfuit din living, prins între două vase de 
lut, desenul unui înger, ale cărui aripi aveau marginile colo- 
rate cu argintiu. Tara îşi aminti că îl făcuse cu mult timp în 
urmă, în clasa întâi, cu ocazia Crăciunului. Tatăl ei îl păstrase 
tot acest timp. Îl scoase afară, îl întoarse şi citi pe spate scrisul 
copilăros: „Pentru tăticul meu“. 

Îl privi fix un moment după care, brusc, necontrolat, iz- 
bucni în hohote de plâns. Se prabuşi pe un scaun, cutremurată 
de suspine. 

— Oh, tată, se înecă ea. Îmi pare rău, îmi pare râu. 

Mai târziu, după ce îşi mai ostoi lacrimile, luă fotografia 
din dormitor şi o băgă în rucsac, alături de desenul din copi- 
lărie. Mai luă şi o poză de-a tatălui sâu, care îl înfăţişa lângă 
un sarcofag imens de piatră, flancat de doi lucrători egipteni. 
(Îşi aminti cum îi explica. atunci când era doar o fetiţă, câ 
„Sarcofag“ înseamnă în greacă „mâncător de came“, o ima- 
gine care o marcase atât de mult, încât îi fusese imposibil så 
adoarmă în noaptea aceea.) 

Tocmai încerca să se hotărască dacă să ia şi câteva cărţi 
când sună telefonul. Se opri, neştiind ce så facă. După un mo- 
ment, decise că mai bine ar râspunde şi pomi spre sufragerie, 
repezindu-se spre biroul din celălalt capăt al camerei, spre 
aparatul aşezat pe un vraf de manuscrise. Exact când atinse 
receptorul, se declanşă robotul telefonic şi încăperea se umplu 
cu vocea tatălui ei: 

— Bună ziua, sunt Michael Mullray. Sunt plecat până în 
prima săptămână a lunii decembrie, aşa cå o să vă rog să nu-mi 
lăsaţi mesaj. Mā puteţi suna la întoarcere, dar dacă este o 
chestiune legată de Universitate, vă rog să contactaţi direct 
facultatea la 7.94.39.67. Vă mulţumesc. La revedere. 

Se opri brusc, speriată la auzul vocii lui, ca şi cum o parte 
din tatăl ei nu ar fi dispărut pentru totdeauna, ci ar fi rămas 
suspendată într-un soi de purgatoriu electronic: nici în lumea 
reală, nici în cea de dincolo. Când îşi mai reveni puţin, apara- 
tul scoase un sunet şi începu să înregistreze. 

La început, Tara crezu că interlocutorul închisese, pentru 
că nu se auzea nimic de la capătul celălalt al firului. Apoi sur- 
prinse un susur slab, o respiraţie uşoară şi realiză că acela care 
apelase se afla încă pe linie. Făcu un pas spre telefon, dădu să 
ridice receptorul, dar îşi retrase mâna în ultima clipă. Şi totuşi, 
el încă nu închisese — ceva îi spunea că e vorba de un barbat — 
aştepta, respirând, ascultând, parcă simțind că ea este în apar- 
tament şi că trebuie să priceapă cå el ştie asta. Liniştea pâru să 
se prelungească la nesfârşit. În cele din urmă, se auzi un clic Şi 
huruitul metalic al aparatului care se reseta. Rămase nemişcată 
câteva secunde, după care, strângându-şi lucrurile, ieşi grăbită 
din apartament, trântind uşa în spatele ei. dintr-odată se simţi 
ameninţată de clădire: interiorul mohorât, liftul care scârţâia, 
tăcerea. Traversă grăbită coridorul, dorind så iasă afară. Pe la 
jumătatea lui surprinse ceva cu coada ochiului, un cărâbuş 
mare ce zăcea pe podeaua curată de marmură. Încetini pasul ca 

să îl privească mai bine şi, când se apropie mai mult, observă 
că, de fapt, era o grămăjoară cenuşie de scrum de trabuc, mare 
cât un pul de table. Începu să alerge. 

Liftul nu era sus şi decât să aştepte, alese să coboare pe 
scări, sărind câte două trepte o dată, disperată să ajungă în aer 
liber. La capătul scărilor, se îndreptă spre holul principal, dar 
brusc cineva îi blocă drumul. Ţipă, speriată. Era doar portarul. 

— Îmi pare râu, spuse ea, respirând greu. M-aţi luat prin 
surprindere. 

Îi dadu cheile şi barbatul mormâi ceva cu o voce gâjâită. 

- Poftim? 

El repetă cuvintele. 

— Nu înţeleg. 

Ridicase deja tonul. Îşi dorea mai mult decât orice să iasă 
afară, la lumină. 

Portarul îi vorbi din nou, repede şi nedesluşit, apoi băgă 
mâna în buzunar. Tara crezu pentru o clipă cå el va scoate o 
armă Şi, când bărbatul ridică din nou mâna spre ea, sân ca arsă 
înapoi, ridicându-şi braţul într-un gest de apărare. Dar era 
doar un plic. Un plic alb şi mic. 

— Profesor Mullray, rosti el, fluturându-i plicul prin faţă. 
Vino, profesor Mullray! 

ÎI privi fix câteva secunde, respirând cu greutate, apoi iz- 
bucni în râs. 

— Mulţumesc, zise ea, luând scrisoarea. Mulţumesc. 

Portarul se întoarse şi pomi spre biroul lui, târşâindu-şi 
picioarele. Tara se întrebă dacă n-ar fi bine să-i mai dea un 
bacşiş, dar pentru că el părea că nu mai aşteaptă nimic de la 
ea, ieşi în grabă pe uşa de la intrare şi, după ce făcu stânga, o 
luă în jos pe stradă, bucurându-se de spaţiul din jurul ei şi de 
aerul cald. Trecu pe lângă câţiva elevi îmbrăcaţi în cămâşi 
albe, apretate şi pe lângă un bărbat în uniformă, cu o mulţime 
de medalii prinse în piept. Pe partea cealaltă a drumului, 

un grădinar în salopetă uda cu furtunul un şir de tufişuri cu 
trandafiri veştejiţi. 

Dupa vreo douazeci de metri, îşi aminti de plicul pe care-l 
ţinea în mână. Se uită la el şi pâli instantaneu. 

— Oh, nu, şopti ea, recunoscând scrisul care îi era atât de 
familiar. Nu după atâta timp, nu acum. 

Grădinarul privi lung după ea şi apoi, lăsându-și capul 
într-o parte, începu să vorbească înăbuşit lângă guler. 


12 


__ SUDANUL DE NORD, 
LANGA GRANITA CU EGIPTUL 


Băiatul ieşi din cort şi începu să alerge, împrâştiind nisi- 
pul în toate părţile, spre un cârd de capre risipite care încotro. 
Depâşi un foc de tabără stins, un elicopter acoperit cu plasă, 
câteva grâmezi de cutii şi se opri în faţa unui alt cort, plasat 
oarecum mai izolat faţă de restul taberei. Scoase o bucată de 
hârtie dintre haine şi se strecură înăuntru. 

Aici, un bărbat stătea în picioare, cu ochii închişi. Buzele 
lui se mişcau uşor, ca şi cum ar fi rostit nişte rugăciuni în 
tăcere. Avea faţa lungă, suptă şi purta barbă. Nasul coroiat 
accentua o cicatrice adâncă şi verticală, chiar în mijlocul 
frunţii, unde pielea era fină şi strălucitoare, de parcă ar fi fost 
lustruită cu putere. Zâmbea, pierdut în meditaţie. 

Îngenunche, punându-și palmele pe pământ și atinse co- 
vorul cu nasul şi fruntea, ignorând prezenţa băiatului, care 
rămăsese locului, privind cu admiraţie. Trecu un minut, apoi 
două, trei, iar bărbatul cu nasul coroiat îşi continuă rugăciu- 
nile, aplecându-se şi ridicându-se încontinuu, cu un zâmbet 
satisfăcut pe chip. Părea cå nu o să termine niciodată şi bâia- 
tul schiţă un gest să plece, dar chiar atunci credinciosul îşi 
înclină capul până la pământ pentru ultima oară, rosti „amin“, 

se ridică în picioare şi se întoarse. Băiatul fâcu un pas înainte 
şi îi dădu bucata de hârtie. 

— A venit asta, Ståpâne. E de la doctorul Dravic. 

Bărbatul luă hârtia şi o citi, ochii verzi strălucindu-i în 
semiintunericul dinăuntru. 

Avea ceva ameninţător în înfăţişare, un aer de violenţă stâpâ- 
nită şi, în mod straniu, un soi de blândeţe în felul în care îşi aşe- 
ză mâna pe capul băiatului, într-un gest de liniştire. Bâiatul îşi 
ţinea privirea în jos, copleșit de amestecul de teamă şi adorare. 

Bărbatul termină de citit şi îi dadu hârtia înapoi. 

— Allah, binecuvântat fie numele lui, ne dăruieşte şi Allah, 
binecuvântat fie numele lui, ne ia înapoi. 

Băiatul continua să-ţi ţină privirea în podea. 

— Te rog, Stăpâne, şopti el, nu înţeleg. 

— Nu este datoria noastră să înţelegem, Mehmet, spuse 
barbatul, ridicându-i barbia, ca să se poată uita în ochii lui. 

Băiatul avea şi el aceeaşi cicatrice în mijlocul frunţii. 

— Noi ştim pur şi simplu că Dumnezeu are scopul Lui şi 
noi facem parte din El. Noi nu punem la îndoială voia 
Atotputemicului. Facem doar cum vrea El. Fara să întrebam. 
Fară ezitare. 

— Da, Stăpâne, rosti bâiatul copleșit. 

— El ne-a dat o sarcină grea. Un drum. Dacă ajungem la 
capătul lui, recompensa va fi uriaşă. Dacă dåm greş... 

— Ce, Stăpâne? Ce se întâmplă dacă dâm greş? 

Băiatul părea îngrozit. Bărbatul îl mângâie pe păr, 
liniştindu-l. 

— Nu vom da greş. 

Zâmbi. 

— E posibil ca drumul să fie dificil, dar vom ajunge la ca- 
pătul lui. Nu ţi-am spus? Suntem aleşii Domnului. 

Băiatul zâmbi şi el şi-şi aruncă braţele în jurul taliei bår- 
batului, îmbrăţişându-l. Acesta îl împinse deoparte. 

— Avem treburi de făcut. Sună-l pe doctorul Dravic. Spu- 
ne-i că trebuie să găsească piesa care lipseşte. Înţelegi? Tre- 
buie să găsească piesa care lipseşte. 

— El trebuie să găsească piesa care lipseşte, repetă băiatul. 

— Între timp, totul continuă conform planului. Nu se schimbă 
nimic. Poţi să ţii minte asta? 

— Da, Stăpâne. 

— Lovim tabăra într-o oră. Du-te! 

Băiatul ieşi din cort şi o luă la goană înapoi. Sayf al-Tha'r 
privi lung în urma lui. 

Îl gasiseră acum patru ani, un copil orfan al străzii, scor- 
monind ca un animal după mâncare prin tomberoanele din 
Cairo. Analfabet, fără pâninţi, sâlbatic, fusese îmbăiat şi hrănit 
Şi, de-a lungul timpului, devenise unul de-al lor, primindu-şi 
semnul credinţei pe frunte şi jurând că se va îmbrăca numai în 
negru, culoarea puterii şi a loialității. 

Era un băiat bun — simplu, inocent, devotat. Ca el mai erau 
sute, poate chiar mii. În timp ce bogaţii îşi umpleau burţile şi 
se închinau unor idoli falşi, copiii ca Mehmet mureau de 
foame. Lumea era bolnavă. Posedată. Condusă de Kufr. Totuşi, 
el se lupta să îndrepte lucrurile. Sa-i ridice pe cei câlcaţi în 
picioare. Să-i aducă pe calea cea dreaptă pe necredincioşi. Sa 
reinstaureze legea dreptăţii. 

lar acum, în mod miraculos, mijloacele prin care putea 
să-şi atingă scopurile îi fuseseră arătate. Arătate, doar atât. 
Dumnezeu dăruia şi Dumnezeu lua înapoi. Era frustrant. Dar 
el ştia că toate au un scop. Dumnezeu avea întotdeauna un 
scop. În cazul lui, să-şi încerce slujitorul. Sa-i încerce hota- 
rârea. O viaţă uşoară era pentru cei cu credinţa slabă. Doar la 
necaz se vedea cât sunt de profunde sinceritatea şi credinţa. 
Allah îi testa devotamentul. Iar el nu-l va dezamăgi. Lucrul 
respectiv va fi găsit. Oricât de multe sacrificii umane s-ar fi 
impus. El, slujitorul, nu-şi va dezamăgi stăpânul. lar stăpânul, 

ştia cu certitudine, nu-l va dezamăgi atâta timp cât credința lui 
era sinceră. Atâta timp cât nu dădea dovadă de slăbiciune. Îl 
mai privi pe băiat câteva secunde, apoi se întoarse în cort, unde 
căzu în genunchi, îşi plecă faţa la pământ şi îşi reluă rugăciunile. 


13 
CAIRO 


Tara deschise plicul imediat ce ajunse la hotel. Ştia că ar 
fi trebuit mai degrabă să-l arunce, dar nu se putu abţine. Chiar 
Şi după șase ani, o parte din ea nu uitase deloc. 

— Naiba så te ia, murmură ea, rupând plicul cu degetul. Sa 
te ia naiba pentru că te-ai întors. Uite-aşa, să te ia naiba! 


Salut Michael, 

O sa stau în oraş câteva săptămâni. Te-ai întors de la 
Saqqara? Daca da, te invit să bem ceva impreună. Eu stau la 
Hotel Salah al-Din (753127) şi mà poţi găsi aproape în 
fiecare seară în ceainăria de la intersecţia Ahmed Maher cu 
Bursa'id. Cred că-i zice Ahwa Wadood. 

Sper că ai avut un an bun şi doresc să ne vedem cât mai 
curând. 


Daniel L. 


P.S. Ai auzit despre Schenker? Crede cà a gasit mor- 
mântul lui Imhotep! Un prost. 


Zâmbi fâră să vrea. Atât de tipic pentru Daniel să simuleze 
seriozitatea pentru ca mai apoi să trântească cine ştie ce 

remarcă total nepotrivită. Pentru prima dată, după multă vreme, 
simţi un nod în gât şi un mare gol în stomac. Dumnezeule, cât 
o făcuse să sufere! 

Reciti biletul, îl mototoli şi-l aruncă într-un colţ. Scoase o 
sticlă de vodcă din mini-bar şi ieşi afară pe balcon, dar reveni 
în cameră imediat şi se aruncă pe pat, privind fix tavanul. Tre- 
cură cinci minute, zece, douăsprezece. Se ridică în picioare, 
înhăţă rucsacul şi pleca. 

— Ceainăria Ahwa Wadood, îi spuse ea primului şofer de 
taxi care aştepta în faţa hotelului. La intersecţia dintre Ahmed 
Maher şi... 

— Bursa'id, completă barbatul, deschizându-i portiera. Ştiu. 

Urcă şi maşina demară. 

„Ce idioată eşti, se gândi Tara, privind pe fereastră vitrinele 
frumos luminate ale magazinelor. Eşti o idioată tristă şi slaba.“ 

Pe partea cealaltă a străzii, un Mercedes cobori de pe bor- 
dură şi se strecură în spatele lor, ca o panterà în urmărirea prăzii. 


Îşi amintea atât de bine ziua în care se întâlniseră! Cât 
timp trecuse de atunci? Doamne, aproape opt ani! 

Era anul doi la Colegiul Universitar din Londra, specia- 
litatea zoologie, şi împărțea un apartament cu alte trei pri- 
etene. Părinţii ei locuiau în Oxford, consumându-şi ultimele 
zile ale căsniciei. Într-o seară, plecase să ia masa cu ei. 

Trebuia să fie o reuniune de familie, doar ei trei, deci se 
anunțau câteva ore destul de neplăcute, având în vedere cå 
părinţii ei de-abia daca mai schimbau două vorbe între ei. 
Când sosise, tatăl ei îi spusese că li se va alătura mai târziu şi 
un coleg de-al lui. 

— Un tânăr interesant, zise el, jumătate englez, jumătate 
francez, puţin mai mare ca tine. Îşi face doctoratul în practi- 
cile funerare din Regatul Târziu, de la necropola tebană; toc- 
mai s-a întors din Valea Regilor unde a săpat vreo trei luni. 

Absolut genial. Cunoaşte mai bine decât oricine iconografia 
mormintelor şi a textelor privind viaţa după moarte. 

— Pare fascinant, mormăi Tara. 

— Da, cred cå o să-l placi, zâmbi tatăl ei, ignorându-i sar- 
casmul. E un tip mai ciudat. Pasionat. Desigur, toți suntem 
pasionaţi, dar nu avem atâta ardoare. Îți dă senzația că şi-ar 
tăia o mână dacă aşa ar putea afla mai multe despre un anume 
subiect. Şi poate chiar mâna altcuiva. E fanatic de-a dreptul. 

— Cine se aseamână se-adună. 

— Poate cå ai dreptate, dar eu, cel puţin, te am pe tine şi pe 
mama ta. Daniel nu pare să aiba pe cineva. Sincer, îmi fac griji 
pentru el. E prea obsedat. Dacă nu ia măsuri, are toate șanse- 
le să moară tânăr. 

Tara dăduse pe gât un pâhârel de vodca. Practicile fune- 
rare din Regatul Târziu de la necropola tebană. Isuse! 

Întârzie aproape o oră şi tocmai discutau dacă să în- 
ceapă masa fâră el, când se auzi soneria de la intrare. Tara se 
duse så râspundă, uşor ameţită de alcool, propunându-şi să 
fie politicoasă. 

Cu puţin noroc, poate va pleca imediat după cină. „Dă, 
Doamne, să se care imediat după masă!“ gândi ea. 

Se opri o clipă să-şi aranjeze ţinuta, apoi deschise uşa. 

„Oh, Doamne, cât eşti de arătos!*“ 

Din fericire nu rosti cuvintele decât în gând, deşi o urmă 
de surpriză probabil că se vedea şi pe faţa ei, pentru că tipul 
era exact opusul a ceea ce-şi imaginase ea: era înalt, smead, 
cu pomeţi frumoşi şi ochii negri tăciune. Tara nu-şi mai putea 
lua privirea de la el. 

— Îmi pare atât de râu cå am întârziat, spuse el cu un uşor 
accent galic. Am avut ceva de terminat. 

— Practicile funerare din Regatul Târziu de la necropola 
tebană, răspunse ea, cu evidentă stânjeneală în glas. 

Tânărul izbucni în râs. 

— De fapt, am completat nişte formulare pentru o bursă. 
Probabil că e o activitate mult mai interesantă. 

Îi întinse mâna. 

— Daniel Lacage. 

— Tara Mullray. 

Stătură cu mâinile lipite mai mult decât era necesar, după 
care intrară în casă. 

Cina a fost minunată. Cei doi bărbaţi petrecuseră mare 
parte din timp, discutând în contradictoriu despre un subiect 
obscur din istoria Noului Regat — dacă existase sau nu o co- 
regență între Amenhotep al III-lea şi fiul său, Akhenaton. Mai 
auzise astfel de conversații de o sută de ori înainte. De data 
asta însă, datorită lui Daniel, discuţia căpătase alt aspect, total 
diferit de dezbaterile academice teme, cu privire la eveni- 
mente uitate până şi de istorie. 

— Îmi pare râu. 

Îi zâmbi Tarei, în timp ce mama ei servea budinca. 

— Trebuie să fie un chin pentru tine. 

— Deloc, răspunse Tara. Pentru prima dată în viaţa mea 
Egiptul mi se pare şi mie interesant. 

— Îți mulțumesc foarte mult, rosti tatăl ei, aproape supărat. 

Dupa cină ieşiră amândoi în grădina din spate la o ţigară. 
Era o noapte caldă şi cerul părea îmbrăcat în stele. Se plim- 
bară pe peluză, apoi se aşezară pe un balansoar ruginit. 

— Ai fost de-a dreptul politicoasă mai adineauri, spuse el, 
în timp ce băgă douâ ţigâni în gură, le aprinse şi îi întinse şi ei 
una. Nu era nevoie. 

— Nu sunt niciodată politicoasă, rosti ea, acceptând ţigara. 
Sau, cel puţin, nu în seara asta. 

O vreme au rămas aşa, fără să mai scoată nici o vorbă, legă- 
nându-se încet, aproape unul de altul. Daniel avea un miros 
aparte, nu de aftershave, ci de ceva mai puternic, natural. 

— Tata spune că ai făcut săpături în Valea Regilor, sparse ea 
tăcerea în cele din urmă. 

— Ceva mai sus, de fapt. Sus pe dealuri. 

— Al câutat ceva anume? 

— Oh, nişte morminte din Regatul Târziu. Dinastia Douazeci 
şi şase. Nimic excepţional. 

— Credeam că eşti un fanatic al mormintelor. 

— Sunt, spuse el. Dar nu în seara asta. 

Izbucniră în râs şi se fixară din ochi înainte de a-şi în- 
toarce amândoi privirile spre cer. Deasupra lor ramurile unui 
pin bătrân se încolăceau ca nişte braţe. Urmă o tăcere lungă. 

— Ştii, Valea Regilor este un loc magic, spuse el în cele din 
urmă, Cu o voce joasă, aproape şoptită, ca şi când ar fi vorbit 
singur. Te trec fiori doar când te gândeşti ce comori trebuie să 
fi fost îngropate acolo. Gândeşte-te şi tu ce au gâsit în mor- 
mântul lui Tutankhamon. Iar el a fost un faraon minor. Un ni- 
meni. Gândeşte-te ce trebuie să fie în mormântul unui mare 
conducător. Ca Amenhotep al III-lea sau Horemheb, sau Seti I. 

Îşi lasă capul pe spate, zâmbind, pierdut brusc în propriile 
gânduri. 

— Må întreb adesea cum e să găseşti aşa ceva. Oricum, nu 
se va mai întâmpla niciodată. Tutankhamon a fost unic, o şansă 
la un miliard ca mormântul lui să reziste. Şi totuşi, nu mă pot 
abţine să nu mă gândesc. Imaginează-ţi emoţiile! Intensitatea. 
Nimic nu se compară cu asta. Nimic de pe pământ. Dar apoi, 
desigur... Oftă. 

— Ce? 

— Pâi, probabil câ entuziasmul nu va dura la infinit. E tipic 
arheologiei. O singură descoperire nu este niciodată sufi- 
cientă. Întotdeauna cauţi să te întreci pe tine. Vezi cazul lui 
Carter. După ce a terminat cu mormântul lui Tutankhamon şi-a 
petrecut ultimii zece ani din viaţă, spunându-le tuturor că ştie 
unde este îngropat Alexandru cel Mare. Ai crede că, de fapt, 

cea mai mare descoperire din istoria arheologiei este de ajuns, 
dar nici pe departe. Îți petreci toată viața în cåutarea secretelor 
trecutului şi, în acelaşi timp, îți faci griji ca nu cumva så nu 
mai existe nimic de descoperit. 

Tăcu un moment, încruntându-şi sprâncenele, după care 
bătu o ţigară de marginea leagânului şi râse. 

— Ia uite ce vorbesc! Pun pariu câ ai fi preferat să rămâi în 
casă şi să ajuţi la spălatul vaselor. 

Privirile li se întâlniră din nou şi, parcă acţionând inde- 
pendent de restul corpului, degetele lor se apropiară şi se 
atinseră. A fost un gest inocent, delicat, dar plin de intensitate. 
Fiecare se uită brusc în altă parte. Degetele însă rămăseseră 
înlănţuite, străbătute de un flux inefabil. 

Trei zile mai târziu s-au întâlnit la Londra și, în mai puţin 
de o săptămână, au devenit iubiţi. 

A fost o perioadă magică, cea mai frumoasă din viaţa ei. 
Fl stătea pe strada Gower, într-o mansardă micuță — cu două 
luminatoare întunecate şi nici un fel de încălzire centrală — pe 
care o transformară în cuibul lor. Fâceau dragoste zi şi noapte, 
jucau table, improvizau picnicuri între cearşafuri şi se iubeau 
din nou, devorându-se unul pe altul. 

Era extrem de talentat la desen, aşa cå ea se întindea goală 
pe pat, timidă şi îmbujorată toată, în timp ce el o desena în 
creion sau cărbune, umplând coală după coală cu imaginea ei, 
ca şi cum fiecare desen ar fi devenit o confirmare oficială 
a legăturii lor. 


Un prieten de-al lui avea o motoretă veche Triumf şi în 
weekend plecau la ţară. Tara îşi prindea strâns mâinile în ju- 
rul taliei lui şi porneau în căutarea unor colţuri secrete în care 
să fie singuri — o pădure tăcută, malul pustiu al unui râu, o 
bucată de plajă goală. 

Au mers împreună la Muzeul Britanic, unde Daniel i-a 
arătat obiectele la care ţinea în mod special. Discutau apoi 

despre istoria lor: o tăbliță cu scriere cuneiformă din Amama; 
un hipopotam din ceramică albastră; un vas din perioada lui 
Ramessid, pe care era pictat un bărbat care strângea o femeie 
pe la spate. 

— „Liniştea este dorinţa trupului meu“, spuse el, traducân- 
du-i textul hieroglific. 

— A mea în nici un caz, râse ea, luându-i faţa în mâini şi 
sârutându-l cu pasiune, ignorându-i pe turiştii care stăteau la 
coadă în spatele lor. 

Vizitaseră împreună şi alte colecţii — Petrie, Bodleian, 
Muzeul Sir John Soane unde vazuseră sarcofagul lui Seti I — 
iar ea, în schimb, l-a dus la Grădina Zoologică din Londra, 
unde o prietenă de-a ei, care lucra acolo, le-a adus un piton ca 
să-l ţină în braţe, lucru care nu l-a încântat deloc pe Daniel. 

Părinţii ei se despârţiseră deja, dar ea fusese atât de preo- 
cupată de viaţa ei cu Daniel, încât separarea lor nu o afectase 
mai deloc. Absolvi cursurile pe care le urma şi se înscrise la 
masterat, mai mult din inerție, pentru că nu prea era conştientă 
de ceea ce i se întâmpla, ca şi cum ar fi trăit într-un univers 
paralel. Era atât de fericită! Se simţea, în sfârşit, împlinită. 

— Ce-ar mai putea fi? întrebă ea în timp ce stăteau întinşi 
unul lângă altul, după o noapte fierbinte de dragoste. Ce altce- 
va mi-aş mai putea dori? 

— Ce altceva ţi-ai mai putea dori? întrebă şi Daniel. 

— Nimic, răspunse ea, ghemuindu-se lângă el. Absolut 
nimic. 

— Daniel este o persoană extrem de talentată, îi spusese 
tatăl ei când îi mărturisise relaţia lor. Unul dintre cei mai buni 
elevi, căruia am avut privilegiul să-i fiu profesor. Alcătuiţi un 
cuplu minunat. 

Făcuse o pauză, după care adâugase: 

— Dar ai grijă, Tara! La fel ca toţi oamenii talentaţi, are în 
el o parte întunecată. Nu-l lăsa să te rănească. 

— N-o va face, tată, spusese ea. Ştiu că n-o va face. 

În mod ciudat, pentru faptul că Daniel o rânise în final, un- 
deva, în adâncul sufletului, Tara îl învinovăţise mai degrabă pe 
tatăl ei, ca şi cum avertismentul acela ar fi fost cauza rupturii 
relaţiei lor, şi nu persoana în privinţa căreia fusese avertizată. 


Ceainăria Ahwa Wadood era o bodegă murdară, cu po- 
deaua plină de praf şi mese înghesuite, în jurul cărora stăteau 
îingrămădiţi bătrâni care îşi sorbeau ceaiul şi jucau domino. 
Tara îl văzu imediat ce intră, în capătul celalalt al încăperii, 
pufâind dintr-o pipă shisha, cu capul aplecat peste o cutie de 
table, concentrat la maximum. Nu se schimbase prea mult în 
ultimii şase ani, deşi acum avea părul puţin mai lung şi faţa 
arsă de soare. Rămase neclintită câteva secunde, simțind că i 
se face râu, după care porni spre el. Când ajunse în dreptul lui, 
el îşi ridică privirea. 

— Tara! 

Ochii lui negri se facură mari de uimire. Se uitară lung unul 
la altul, fără să scoată o vorbă. Brusc, Tara se înclină peste masă, 
îşi ridică mâna şi îi arse una peste faţă. 

— Porcule, rosti ea printre dinţii încleştaţi. 


LO 
LUXOR, COLINELE TEBANE 


Nebunul se aşeză pe vine lângå foc, învârtind tåciunii cu un 
băț. În jurul lui, colinele se conturau amenințătoare şi tăcute, 
singurul semn de viaţă fiind urletul ocazional al vreunui câine 
sălbatic. În spatele lui, razele strălucitoare ale lunii luminau 
uşor în noapte. 

Flacâările jucâuşe aruncau umbre pe chipul murdar, înca- 
drat de şuviţe soioase de păr, ce-i atârnau până la umeri. I se 
părea că vede zei în mijlocul focului: fiinţe ciudate cu corp de 

om şi cap de animal. Unul dintre ei avea cap de şacal, unul de 
pasăre, în timp ce altul, cu o parură înaltă, avea o faţă alungită 
de crocodil. ÎL înspăimântau și-l încântau în acelaşi timp. Începu 
să se legene, cu buzele tremurând, hipnotizat de imaginile 
care se derulau la picioarele lui. 

Acum flăcările îi arătau şi alte secrete: o cameră întune- 
cată, un coşciug, bijuterii, obiecte îngrămădite lângă un 
perete, săbii, scuturi, cuțite. Holbă ochii uimit. 

Flăcările părură că se sting, dar numai pentru o clipă, şi, 
după ce se aprinseră din nou, camera dispăruse şi în locul ei 
apăruse altceva. Un deşert. Kilometri de nisip arzător şi, în 
mijlocul lui, o armată imensă care mărşâluia. Auzea tropăitul 
paşilor, clinchetul armurilor, murmurul unui cântec. Dar mai 
era un zgomot, îndepărtat, ca râgetul unui leu. Părea să vină 
de sub nisipuri şi crescu în intensitate, până când le acoperi pe 
toate celelalte. Pleoapele bărbatului începură să se zbată, iar 
respiraţia îi deveni sacadată. Flăcările săreau, vântul începuse 
să bată şi atunci, în timp ce privea îngrozit, nisipurile deşertu- 
lui se porniră să fiarbă şi să facă spume, ca valurile oceanului. 
Se unduiră şi se rotiră, apoi se înâlţară chiar în faţa lui, ca un 
tsunami, din ce în ce mai sus, înghițind întreaga armată. Ţipă 
şi se aruncă pe spate, simțind că va fi şi el înghiţit de vârtej 
dacă nu se ferea din calea lui. Sări în picioare şi o luă la goană 
printre coline, jeluindu-se. 

— Nu! 

Strigătele lui răsunară în noaptea calmă: 

— Apaărăâ-mă, Allah! Allah, ai milă de sufletul meu! 
Nuuuuuu! 


14 
CAIRO 


Jenny o catalogase drept „săptămâna Mike Tyson“. Mai 
întâi Daniel o părăsise, apoi, aproape imediat, aflase că mama 
ei are cancer în ultimă faza. Doua lovituri de graţie apărute 
din senin, una după alta, care o doborâseră. 

— Mda, spusese Jenny, nici Mike Tyson nu ar putea s-o în- 
caseze mai râu. 

Privind în urmă — iar în ultimii şase ani nu făcuse altceva 
decât să privească în trecut şi să întoarcă lucrurile pe toate fe- 
tele — vedea că, încă de la început, existaseră anumite semne. 

În ciuda legăturii lor strânse, o parte din Daniel rămăsese 
întotdeauna necunoscută. După ce făceau dragoste, el se afunda 
imediat în lectură, parcă speriat de profunzimea sentimentului 
pe care îl arătase. Vorbeau o mulţime şi totuşi nu-i spusese ni- 
ciodată nimic despre el. După mai bine de un an petrecut îm- 
preună tot nu ştia mai nimic despre trecutul lui. Era ca şi cum 
ar fi săpat cu excavatorul şi ar fi dat peste stâncă solidă, la 
doar câţiva centimetri de suprafaţă. Se nâscuse la Paris, îşi 
pierduse ambii părinţi într-un accident de maşină, venise să 
locuiască la mătuşa lui din Anglia şi intrase primul la Oxford. 
Cam atât. Părea că se cufundă cât se poate de mult în istoria 
Egiptului doar ca să compenseze lipsa lui de trecut. 

Da, semnele existaseră încă de la început. Ea le ignorase 
însă. Refuzase să le conştientizeze. Îl iubea atât de mult... 

Sfârşitul venise fără nici un fel de avertisment. Într-o seară 
ajunsese acasă la el — trecuseră deja optsprezece luni de când 
erau împreună — se îmbrăţişaseră, se sârutaseră şi după aceea 
el se îndepârtase de ea. 

— Astăzi am primit veşti de la Consiliul Suprem al Anti- 
chităţilor, spuse el, ferindu-şi oarecum privirea. Mi s-a acor- 
dat permisiunea să sap în Valea Regilor. Voi conduce propria 
expediţie. 

— Daniel, dar asta-i minunat! strigă ea, apropiindu-se de el 
şi înconjurându-l cu braţele. Sunt aşa mândră de tine! 

Se agăţă de umerii lui, dar se dădu înapoi după un moment, 
simțind că el nu-i răspunde la îmbrăţişare, bânuind că mai ur- 
mează ceva: 

— Ce e? 

Ochii lui pâreau mai negri ca niciodată. 

— Asta înseamnă că voi locui o vreme în Egipt. 

Ea izbucni în râs. 

— Normal că o să stai în Egipt. Ce te aşteptai să faci? Sa 
faci naveta? 

Daniel zâmbi, dar expresia de pe chipul lui nu era una 
prea fericită. 

— Este o responsabilitate uriaşă, Tara. Sa am permisiunea 
de a excava în paradisul arheologilor. Este o mare onoare. Va 
trebui să-mi concentrez toată atenţia asupra acestui lucru. 

— Desigur că va trebui să-ţi concentrezi toată atenţia. 

— "Toată atenţia. 

Modul în care el subliniase „toată“ o făcu să se înfioare, 
ca şi cum de-abia acum urma să vină marele cutremur. Se 
dădu un pas înapoi, încercând să-i prindă privirea, dar el îşi 
ferea ochii cât putea de mult: 

— Ce vrei să spui, Daniel? 


c> 

Tacere. Se apropie din nou de el şi-l apucă de mâini. 

— Nu e nici o problemă. Pot să trăiesc fără tine câteva luni. 
O så fie bine. 

În spatele lui, pe birou, se afla o sticlă de vodca. El îşi 
desprinse mâinile din ale ei şi-şi turmă un pahar. 

— E mai mult de atât. 

Un alt fior îi îngheţă inima. 

— Nu înţeleg ce vrei să spui. 

Daniel dadu vodca peste cap. 

— S-a terminat, Tara. 

— S-a terminat? 

— Îmi pare râu că sunt atât de direct, dar chiar nu ştiu cum 
să zic altfel. Am aşteptat toată viaţa o astfel de ocazie. Nu-mi 
pot permite să-mi stea ceva în cale. Nici măcar tu. 

Ea continuă să-l privească fix câteva secunde, ca şi când 
ar fi primit un pumn în stomac, se clătină şi făcu vreo câţiva 
paşi înapoi pentru a se sprijini de tocul uşii. Camera îşi pier- 
dea conturul şi aerul o sufoca. 

— Cum aş putea eu... să-ţi stau în cale? 

— N-am cum Să-ţi explic, Tara. Trebuie pur şi simplu să 
mă concentrez asupra muncii mele. Trebuie să elimin ori- 
ce... povară. 

— Povară! 

Se luptă din toate puterile sâ-şi controleze vocea, să gå- 
sească nişte cuvinte potrivite. 

— Asta sunt eu pentru tine, Daniel? O povară? 

— N-am vrut să spun asta. Doar cå... trebuie să fiu liber ca 
să pot lucra. Nu-mi pot permite să må ţină ceva în loc. Îmi pare 
rău. Ultimul an a fost cel mai frumos din viaţa mea. Dar... 

— Ai găsit ceva mai bun. 

Se lasă o tăcere grea. 

— Da, răspunse el în cele din urmă. 

Tara se prăbuşi pe podea, hohotind, incapabilă să-şi con- 
troleze lacrimile. 

— Oh, Doamne, suspină ea. Oh, Doamne, Daniel, te rog 
nu-mi face asta! 

Când plecă, douazeci de minute mai târziu, în sufletul ei 
rămăsese un mare pustiu. Două zile nu avu nici o veste de la 
el, apoi, pentru că nu mai rezistă, trecu pe la mansarda lui. 
Ciocâni, dar nu-i răspunse nimeni. 

— S-a mutat, o informase un student care stătea cu un etaj 
mai jos. A plecat în Egipt sau cam aşa ceva. Săptămâna vii- 
toare vine un nou chiriaş. 

Nici măcar un bilet nu-i lăsase. 

Atunci îşi dorise să moară. Cumpărase chiar cinci tuburi 
de aspirină şi o sticlă de vodcă. 

În aceeaşi săptămână primi şi vestea despre boala mamei 
ei, care mai diminuase întrucâtva durerea despărțirii de Daniel, 
suferinţa agonizantă fiind înlocuită de alta nouă. 

Îşi îngrijise mama timp de patru luni şi, în perioada aceea, 
în care fusese martora stingerii ei puţin câte puţin, reuşise 
cumva să se împace cu ideea că relaţia cu Daniel nu mai exista. 
Când, în cele din urmă, mama ei murise, Tara se ocupase de 
înmormântare şi plecase imediat după aceea în Australia, apoi 
în America de Sud. Dupa ce s-a întors, şi-a cumpărat aparta- 
mentul, s-a angajat la Grădina Zoologică şi şi-a regăsit un 
oarecare echilibru. 

Durerea totuşi nu o părăsise niciodată. A mai avut şi alte 
relaţii, dar fusese foarte reţinută în sentimente, nemaidorin- 
du-şi nici o clipă măcar să treacă prin chinuri similare. 

Nu-l mai văzuse şi nici nu mai auzise nimic de el. Până în 
seara asta. 


— Banuiesc că am meritat palma ta, spuse el. 
— Da, replică ea. Din plin. 


O à 

Plecară de la ceainărie, urmăriţi de privirile şi şuşotelile 
celorlalți clienţi, iar acum mergeau pe Ahmed Maher, îndrep- 
tându-se spre inima cartierului islamic, acolo unde se vindeau 
lămpi şi pipe shisha, haine şi legume. Aerul era greu, plin de 
aroma dulce-amăruie a mirodeniilor, dar şi de izul gunoaielor; 
sute de zgomote diferite le asaltau urechile — lovituri, muzică, 
țiuituri, iar din fața unui magazin, scrâşnitul ritmic al unei 
maşini imense de făcut fidea. 

Ajunseră la o intersecţie şi o luară la stânga trecând pe sub 
o poartă din piatră sculptată, deasupra căreia se înălţau două 
minarete. În faţă se întindea o străduţă îngustă şi mai aglome- 
rată decât cea pe care o lăsaseră în urmă. După vreo cincizeci 
de metri intrară pe o alee şi se opriră în faţa unei uşi de lemn 
masiv. Pe zid era prinsă o placă pe care scria: „Hotel Salah al- 
Din“. Daniel împinse uşa şi păşiră amândoi într-o curte mică, 
plină de praf, în mijlocul căreia trona o fântână arteziană. 
Chiar pe deasupra lor trecea o galerie de lemn. 

— Casă, dulce casă, spuse el. 

Camera lui se găsea la etajul superior, deschizându-se spre 
galerie. Era simplă, dar curată. Aprinse lumina, trase obloa- 
nele şi tumă whisky în două pahare. De jos se auzeau scâr- 
țâitul câruţelor şi un amestec de glasuri. Între ei se lăsă o 
tăcere lungă. 

— Nu ştiu ce să spun, rosti el, în cele din urmă. 

— Ce-ai zice de un „îmi pare râu“? 

— Ar schimba cu ceva situaţia? 

— Ar fi un început. 

— Atunci, îmi pare râu, Tara! Sincer! 

Pe masă zăcea un pachet de ţigări de foi, din care Daniel lua 
una, o aprinse, scoțând un nor dens de fum. Părea stânjenit, ner- 
vos şi-şi rotea privirea neliniștit. În lumina rece a camerei ea 
văzu că îmbâtrânise mai mult decât avusese senzaţia prima 

data. Avea fie de păr alb şi fruntea îi era brăzdată de riduri. Era 
însă în continuare foarte aråtos. Doamne, cât era de frumos! 

— Când ai început să fumezi din astea? întrebă ea. 

El ridică din umeri. 

— Acum câţiva ani. Carter obişnuia să fumeze aşa ceva. Am 
crezut că poate o să capăt şi eu puţin din norocul lui. 

— Şi? Ai căpătat? 

— Nu prea. 

Umplu din nou paharele. De afară răsună claxonul prelung 
al unei motorete care încerca sâ-şi facă loc prin mulţime. 

— Şi cum m-ai găsit? întrebă el. Bânuiesc că nu ai intrat în 
ceainărie aşa, din întâmplare. 

— Am văzut biletul pe care i l-ai lăsat tatălui meu. 

— Ah, da. Ce mai face? 

Atunci îi spuse. 

— Oh, Isuse! Îmi pare râu. N-am ştiut. Serios, n-am ştiut. 

Puse deoparte paharul şi se apropie de ea, deschizându-şi 
braţele, ca şi cum ar fi vrut s-o îmbrâţişeze. Ea ridică mâna, 
oprindu-l, şi Daniel îşi lasă braţele în jos, pe lângă corp. 

— Îmi pare râu, Tara. Pot să face ceva pentru tine? 

— Am avut grijă de tot. 

El dadu din cap şi se retrase. Tăcerea se lăsă din nou între 
ei. Tara se întreba ce caută acolo, ce încerca să obţină de fapt. 
Firicelele de fum se încolăceau în jurul becului. 

— Şi, ce-ai fâcut în ultimii şase ani? întrebă ea într-un final, 
fiind conştientă de cât de superficial suna întrebarea. 

Daniel dadu pe gât bautura: 

— Lucruri obişnuite. Am săpat. Am citit. Am scris câteva 
cărţi. 

— Locuieşti aici acum? 

El dadu din cap câ nu: 

— În Luxor. Am venit în Cairo doar pentru câteva zile. 
Afaceri. 

— N-am ştiut că încă mai ţii legătura cu tata. 

— Păi, nu mai ţineam. N-am mai vorbit de când... 

Se opri, tumându-şi din nou un pahar: 

— M-am gândit că ar fi plăcut să-l revâd. Nu ştiu de ce. 
Probabil cå de dragul vremurilor trecute. Mā îndoiesc însă cå 
mi-ar fi răspuns. Mă ura pentru ceea ce ţi-am făcut. 

— Nu e singurul. 

— Da, spuse el, banuiesc cå nu. 

Terminară sticla de whisky, povestindu-şi te miri ce, dar 
păstrând conversaţia la un nivel superficial. Afară zgomotul 
se înteţi, se transformă la un moment dat în hărmâălaie, după 
care forfota începu să se domolească pe măsură ce magazinele 
trăgeau obloanele şi mulţimea se risipea. 

— Nici măcar nu mi-ai scris, spuse ea, jucându-se cu paharul. 

Fra târziu şi se simţea ameţită şi epuizată. Strada era pustie 
şi tăcută; doar bucățele de hârtie pluteau prin aer, împinse de 
colo-colo de o adiere uşoară. 

— Ai fi vrut să-ţi scriu? 

Tara se gândi, după care scutură din cap. 

— Nu. 

Stătea pe marginea patului. Daniel se aşezase pe o cana- 
pea lipită de peretele opus. 

— Mi-ai distrus viaţa, adâugă ea. 

Daniel se uită la ea şi privirile li se întâlniră scurt, înainte 
ca Tara să-şi dea capul pe spate, înghițind şi ultimul strop de 
whisky. 

— Oricum, ce-a fost, a fost. Totul s-a terminat. 

Exact în clipa în care rosti cuvintele, îşi dădu seama că nu 
e aşa. Că, de fapt, ceva urma să se întâmple. Ceva profund. 

Afară, dincolo de poarta cenuşie de piatră, pe sub care tre- 
cuseră amândoi mai devreme, Mercedesul negru aştepta li- 
niştit pe trotuar. 


15 
LUXOR 


— Şi nu ştii nimic despre nici o descoperire? întrebă 
Khalifa plictisit, aruncând chiştocul într-un pahar gol în care 
fusese cafea. 

Bărbatul din faţa lui clătină din cap. 

— Un mormânt? Un depozit secret? Ceva ieşit din comun? 

Din nou o negaţie din cap. 

— Haide, Omar! Dacă a apărut ceva, noi oricum vom afla, 
aşa că ai face bine så ne spui, dacă ştii. 

Bărbatul ridică din umeri şi îşi suflă nasul în mâneca 
tunicii. 

— Nu ştiu nimic, spuse el. Nimica, nimicuţa. Îți pierzi vre- 
mea cu mine. 

Era opt dimineaţa şi Khalifa nu dormise nici un pic noap- 
tea care trecuse. Ochii îl dureau, gura îi era uscată, iar capul îi 
vâjâia. În ultimele șaptesprezece ore nu făcuse decât o scurtă 
pauză pentru rugăciuni și ca să mănânce ceva. În rest, el şi 
Saryia chestionaseră toate persoanele din Luxor care aveau 
legătură cu comerţul de antichităţi, sperând să găsească un fir 
în cazul Abu Nayar. Toată după-amiaza, toată noaptea şi toată 
dimineaţa un şir neîntrerupt de comercianţi cunoscuţi trecu- 
seră prin secţia de poliţie din Sharia el-Karmak, toţi dându-i 

acelaşi răspuns la întrebarea lui: nu, nu ştiau nimic despre nici 
un fel de descoperire nouă; nu, nu ştiau nimic despre vreun 
obiect antic ieşit pe piaţă de curând; şi da, dacă îşi aminteau 
ceva, îi vor contacta. Era ca şi cum ar fi ascultat aceeaşi ca- 
setă, derulându-se întruna. 

Khalifa îşi aprinse o altă ţigară. Nu prea mai simţea 
nevoia să fumeze, dar trebuia să-l ţină şi pe el treaz ceva. 

— Ce crezi tu, cum de un om ca Abu Nayar şi-a permis să-i 
cumpere un televizor şi un frigider nou mamei lui? întrebă el. 

— De unde dracu” să ştiu? mormâi Omar, un bărbat scund, 
subțirel, cu părul tuns scurt şi un nas borcânat. ÎI cunoşteam 
din vedere. 

— A găsit ceva, nu-i aşa? 

— Cum ziceţi dumneavoastră. 

— A găsit ceva şi a fost asasinat din cauza asta, că doar ştii 
şi tu cum stau treburile în branşa voastră, nu? 

— Nu ştiu nimic. 

— Tu eşti un Abd el-Farouk, Omar! Nu se întâmplă nimic 
în Luxor fără ca familia ta să ştie. 

— Ei bine, de data asta nu ştim nimic. De câte ori trebuie 
să vă spun asta? Nu ştiu nimic. Nimic. Nimic. 

Khalifa se ridică în picioare şi se duse la fereastră, 
trăgând din ţigară. Ştia că-şi pierde vremea. Omar nu avea de 
gând să-i spună nimic şi pace. Putea să-i pună întrebări până 
la paştele cailor că tot degeaba. Oftă din toţi rărunchii. 

— Bine, Omar, spuse el fără să se întoarcă. Poţi så pleci. 
Caută-mă dacă îţi mai aminteşti ceva. 

— Sigur cå da, zise Omar, strecurându-se grăbit spre uşă. 
Te sun imediat. 

leşi afară, lăsându-i singuri pe Khalifa şi pe adjunctul său. 

— Câţi au mai rămas? întrebă el. 

— Gata, râspunse Saryia, întinzându-se şi frecându-şi ochii 
cu pumnii. l-am adus pe toţi. N-a mai râmas nici unul. 

Khalifa se trânti pe un scaun şi-şi aprinse o ţigară, nebă- 
gând de seamă că mai avea una aprinsă, lăsată într-o scru- 
mieră pe pervazul geamului. 

Poate că se înşelase. Era posibil ca moartea lui Nayar să 
nu aibă nimic de-a face cu tranzacţiile de antichităţi. Din câte 
aflase, existau milioane de motive pentru care cineva i-ar fi 
dorit moartea. N-avea nici măcar cea mai mică dovadă cå fu- 
sese implicat în ceva legat de obiectele antice. 

Şi totuşi, simţea — nu-şi putea explica exact de ce — unde- 
va, în adâncul lui, că moartea lui Nayar era în strânsă legătură 
cu comerțul de artefacte, aşa cum unii arheologi ştiu că sunt 
pe punctul de a face o descoperire importantă. Al şaselea 
simţ, instinct? Imediat ce văzuse cadavrul bărbatului cu 
scarabeul tatuat ştiuse: acesta va fi un caz în care prezentul 
poate fi explicat doar prin trecut. 

Şi au mai fost şi câteva indicii. Suficiente, încât şirul lui 
nesfârşit de întrebări să nu mai pară fără sens. Nayar fusese, 
cu siguranţă, implicat în comerţul cu antichităţi. Intrase 
recent în posesia unei sume de bani destul de măricică şi care 
nu se justifica având în vedere slujbele mizere pe care şi le 
lua pentru a-şi întreţine familia. Soţia lui, pe care o interogase 
cu o zi în urmă, îi spusese că nu avea la cunoştinţă ca soţul ei 
să posede astfel de obiecte, lucru care nu-l miră deloc, cu ex- 
cepţia faptului că ea îi menţionase asta înainte să o întrebe el, 
ca şi cum s-ar fi pregătit pentru o astfel de întrebare. Nu în 
ultimul rând, mai era vorba şi de reacţia tuturor dealerilor pe 
care îi interogase. 

— Teamă, spuse el, suflând un cerc de fum înspre tavan şi 
privindu-l cum se ridică, se întinde şi apoi se risipeşte încet. 

— Ce? 

— Sunt speriaţi, Mohammed. Dealerii. Cu toţii. Îngroziţi. 

— Nu mă miră. Ar putea lua cinci ani pentru traficul cu 
antichităţi furate. 

Khalifa mai scoase un cerc de fum. 

— Nu le este frică de noi. E altceva la mijloc. Sau mai de- 
grabă cineva. 

Saryia îşi miji privirea. 

— Nu înţeleg. 

— Cineva i-a speriat. Au încercat să ascundă lucrul ăsta, 
dar n-au reuşit. Mai ales când le-am arătat fotografia lui Nayar. 
S-au albit la faţă, ca şi cum şi lor li s-ar putea întâmpla la fel. 
Toţi dealerii de antichităţi din Luxor fac pe ei de frică. 
Niciodată n-am mai văzut aşa ceva. 

— Crezi că ştiu cine l-a omorât? 

— Cu siguranţă. Dar n-o să vorbească. Problema e că le 
este mai frică de cei care l-au tăiat pe Nayar decât de noi. 

Saryia căscă. Khalifa observă cå gura colegului sâu avea 
mai multe plombe decât dinţi. 

— Păi, tu cu cine crezi că avem de-a face? întrebă sergen- 
tul. Mafia locală? Tipii din Cairo? Fundamentaliştii? 

Khalifa ridică din umeri. 

— Ar putea fi oricare dintre ei. Un lucru e sigur: miza e 
uriaşă. 

— E posibil să fi găsit un mormânt nou? 

— Da. Sau poate altcineva l-a descoperit şi Nayar a aflat. 
Ori poate fi vorba doar de câteva obiecte. Oricum, ceva de 
valoare. Ceva pentru care merită să ucizi. 

Aruncă ţigara pe fereastră. Saryia câscă din nou. 

— Îmi pare râu, domnule, spuse el. Nu prea am apucat să 
dorm în ultima vreme din cauza bebeluşului. 

— Nici o problemă, zâmbi Khalifa. Uitasem. Câţi ai acum? 

— Cinci. 

Khalifa dadu din cap. 

— Nu ştiu de unde mai ai atâta energie. Eu am trei şi sunt 
epuizat. 

— Ar trebui să mâncaţi mai mult nâut. Ştiţi, vă dă putere. 

Gravitatea cu care adjunctul său îi dăduse sfatul îl amuză 
pe Khalifa, aşa cå începu să chicoteascaă. O clipă, Saryia păru 
ofensat. Apoi începu så râdă şi el. 

— Du-te acasă, Mohammed, spuse Khalifa. Manâncă nişte 
nâut, trage un pui de somn şi relaxează-te. Apoi poţi să te 
duci pe malul de vest şi să vorbeşti cu familia şi nevasta lui 
Nayar. Vezi ce poţi să mai scoţi de la ei. 

Saryia se ridică în picioare şi-şi luă jacheta de pe spătarul 
scaunului. Se îndreptă spre uşă, după care se întoarse. 

- Domnule? 

- Mmm? 

Se juca absent cu mâneca de la cămaşă, fără să se uite la 
Khalifa. 

— Credeţi în blesteme? 

— Blesteme? 

— Da. Blestemele vechi. Ştiţi, cum a fost blestemul lui 
Tutankhamon. 

Khalifa zâmbi. 

— De exemplu, cei care îi vor deranja somnul de veci îşi 
vor găsi sfârşitul în chinuri groaznice? 

— Da, ceva de genul asta. 

— Crezi că avem de-a face cu aşa ceva în cazul nostru? Cu 
un blestem? 

Adjunctul lui ridică nesigur din umeri. 

— Nu, Mohammed, nu cred în ele. Sunt doar nişte super- 
stiţii prosteşti, după părerea mea. 

Îşi desfacu pachetul de ţigări, dar pentru că era gol îl mo- 
totoli şi-l aruncă în colțul camerei. 

— Totuşi, cred în diavol. Ceva necurat care îi ia omului 
minţile şi îl transformă într-un monstru. Am fost martorul 
unei astfel de schimbări. Şi îmi dau seama cå, acum, cu asta 
ne confruntăm. 

Se aplecă puţin în faţă şi-şi masă ochii cu degetele. 
— Allah să ne arate calea, murmură el. Allah să ne dea putere. 


Mai târziu, după ce mâncă nişte ouă fierte şi o bucată de 
brânză, Khalifa traversă râul şi merse cu un taxi până la Dra 
Abu el-Naga, unde plati douăzeci şi cinci de piaştri pentru 
cursă. De acolo se îndreptă spre Templul lui Hatsepsut din 
Deir el-Bahri. 

Templul fusese dintotdeauna unul dintre monumentele lui 
preferate. Complexul de sâli, terase şi colonade, care îţi tăia 
respiraţia cu frumuseţea lui, era sculptat în piatră şi aşezat la 
baza unei stânci înalte de vreo sută de metri. Ori de câte ori îl 
vedea, rămânea uluit de măreţia lui. Era una dintre minunile 
Luxorului. Ale Egiptului. Ale lumii. 

O minune îndoliată însă. În 1997, şaizeci şi doi de oameni, 
turişti în mare parte, fuseseră masacrați de fundamentalişti. 
Khalifa tocmai interoga pe cineva dintr-un sat apropiat şi fu- 
sese printre primii poliţişti ajunşi la locul atentatului. Luni 
de-a rândul după aceea, se trezea noaptea, acoperit de transpi- 
raţie, auzind încontinuu lipâitul picioarelor pe podeaua plină 
de sânge. Acum, de fiecare dată când vedea templul, admi- 
raţia lui era dublată de o senzaţie de greață. 

Ajunse la un şir de magazine prăfuite cu suveniruri, aşe- 
zate pe partea dreaptă a drumului. Proprietarii stăteau în faţa 
lor, strigându-i pe turiştii care treceau pe acolo, rugându-i så 
intre şi să privească bijuteriile, cărţile poştale, pălăriile de soare 
şi figurinele din alabastru, fiecare dintre ei susţinând insistent 
că au preţurile cele mai mici din Egipt. Unul dintre ei se 
repezi la Khalifa cu un tricou pe care era imprimat un motiv 
cu hieroglife, dar detectivul îl respinse imediat. Coti la un 
moment dat, traversă o parcare asfaltată şi se opri în faţa unei 
toalete publice. 

— Suleiman! strigă el. Hei, Suleiman, eşti aici? 

Un barbat micuţ într-o djellaba verzuie ieşi, şchiopătând 
uşor. Fruntea îi era brăzdată transversal de o cicatrice lungă, 
care pornea de la ochiul stâng şi dispărea sub firele de păr. 

— Inspector Khalifa, tu eşti? 

— Salaam Alekum. Ce mai faci, prietene? 

— Kwayys, hamdu-lillah. Bine, mulţumesc lui Allah, zâmbi 
bărbatul. Bei un ceai? 

— Mulţumesc, da. 

— Ia loc, ia loc! 

Bărbatul îl pofti pe Khalifa pe o bancă, la umbra aruncată 
de o clădire din apropiere şi puse la fiert un ibric. Turnă ceai 
în două pahare şi se apropie de Khalifa, mergând cu grijă, ca 
nu Cumva să se împiedice. Îi întinse unul poliţistului şi se 
aşeză şi el pe bancă. Khalifa luă mâna bărbatului şi îi îndesă 
o pungă de plastic: 

— Uite, nişte ţigări. 

Suleiman desfăcu punga şi scoase un cartuş de ţigări 
Cleopatra: 

— Nu trebuia, inspectore. Eu îţi sunt dator. 

— Nu-mi datorezi nimic. 

— Cu excepţia vieţii. 

Cu patru ani în urmă, Suleiman al-Rashid lucra ca gardian 
la templu. Când veniseră fundamentaliştii, fusese împuşcat în 
cap exact când încerca să protejeze un grup de femei şi de 
copii din Elveţia. Imediat după atac, toată lumea crezuse cå 
murise, dar Khalifa văzuse că încă mai are puls şi îi chemase 
pe medici să-l ajute. Staătuse în comă câteva săptămâni bune, 
dar, în cele din urmă, îşi revenise. Orbise în urma rânilor, aşa 
că nu-şi mai putuse relua munca de gardian. Acum suprave- 
ghea una dintre toaletele templului. 

— Ce-ţi mai face capul? întrebă Khalifa. 

Suleiman ridică din umeri şi-şi frecă tâmplele. 

— Aşa şi-aşa, spuse el. Astăzi mă doare un pic. 

— Te duci la doctor mereu, da? 

— Doctori! Bleah! Cine are nevoie de ei? 

— Dacă te doare, ar trebui să-ţi faci un control. 

— Mulţumesc, dar mi-e bine aşa cum sunt. 

Suleiman era un bărbat mândru şi Khalifa ştia că n-avea 
rost să mai insiste. Îl întrebă despre familie şi soţie şi-l tachină 
puţin pe tema echipei lui favorite, el-Ahli, care pierduse în faţa 
echipei lui Khalifa, el-Zemalek, în derbiul recent desfăşurat la 
Cairo. Apoi tăcură amândoi. Detectivul urmărea un grup de 
turişti care coborau din autocar. 

— Am nevoie de ajutorul tău, Suleiman, spuse el în cele 
din urmă. 

— Desigur, inspectore. Orice. Ştii cå trebuie doar să-mi ceri. 

Khalifa sorbi din ceai. Se simţea prost cå profita de prie- 
tenul lui, bazându-se pe obligaţia pe care acesta o avea faţă de 
el. Şi-aşa trecuse prin multe. Dar avea nevoie de informaţii. Şi 
Suleiman îşi ciulea întotdeauna urechile. 

— Am impresia că s-a descoperit ceva, rosti el. Un mor- 
mânt sau un depozit secret. Ceva important. Nimeni nu vor- 
beşte, ceea ce nu mă miră, numai că de data asta tăcerea nu e 
dictată de lăcomie, ci de frică. Oamenii sunt îngroziţi. 

Înghiţi şi ultima gură de ceai. 

— Ai auzit ceva? 

Bărbatul nu zise nimic, continuând să-şi frece tâmplele. 

— Nu-mi face nici o plăcere cå te întreb, crede-mă! Dar un 
om a fost deja ucis şi nu mai vreau să urmeze şi alţii. 

Suleiman continuă să păstreze tâcerea. 

— A apărut vreun mormânt nou? întrebă Khalifa. Nu se în- 
tâmplă nimic pe-aici fără să ştii şi tu. 

Suleiman se foi puţin şi, ridicându-şi paharul, începu să 
soarbă încet. 

— Am auzit nişte chestii, spuse el, privind fix în faţa lui. 
Dar nimic clar. Aşa cum zici şi tu, oamenii sunt speriaţi. 

Îşi întoarse capul brusc, uitându-se spre dealuri, miş- 
cându-şi ochii fără vedere de-a lungul zidurilor strălucitoare 
ale templului. 

— Crezi că suntem urmăriţi? întrebă Khalifa, uitându-se în 
aceeaşi direcţie. 

— Ştiu sigur că suntem supravegheați, inspectore! Sunt peste 
tot. Ca fumicile. 

— Cine, cine e peste tot? Ce ştii, Suleiman? Ce ai auzit? 

Suleiman continuă să soarbă din ceai. Khalifa observă 
atunci că ochii bărbatului încep să lăcrimeze. 

— Zvonuri, murmură el în cele din urmă. O vorbă de-aici, 
o vorbă de-acolo. 

— Despre? 

Vocea lui Suleiman se transformă într-o şoaptă: 

— Cică ar fi găsit un mormânt. 

— Şi? 

— Şi că e ceva extraordinar în el. Ceva nepreţuit. 

Khalifa amestecă apoi cu degetul în resturile de frunze de 
pe fundul paharului. 

— Ai idee unde? 

Suleiman arătă din cap spre dealuri. 

— Undeva, acolo. 

— „Undeva, acolo“ înseamnă mult spaţiu. Un loc anume? 

Suleiman negå din cap. 

— Eşti sigur? 

— Sigur. 

Urmă o pauză lungă. Asfaltul din parcare se ondula sub 
căldura arzătoare. De undeva, din spate, se auziră răgetele 
unui măgar. În apropiere, un cuplu european se tocmea cu un 
şofer de taxi asupra unei curse până la râu. 

— De ce sunt atât de speriaţi, Suleiman? întrebă Khalifa 
blând. Cine îi ameninţă? 

Tacere. 

— Cu cine am de-a face? 

Suleiman se ridică în picioare, luând şi cele doua pahare 
goale. Părea câ nu auzise întrebarea. 

— Suleiman? Cine sunt oamenii ăştia? 

Bărbatul porni spre toaletă. Când vorbi nu-şi întoarse capul. 

— Sayf al-Tha'r, spuse el. De Sayf al-Tha'r le este frică. 
Îmi pare râu, inspectore, dar am treabă de făcut. Îmi pare bine 
că ai venit pe la mine. 

Urcă treptele rulotei şi dispâru înăuntru, închizând uşa 
după el. 

Khalifa îşi aprinse o ţigară şi se lipi cu spatele de perete. 

— Sayf al-Tha'r, şopti el. De ce am ştiut că e vorba de tine? 

Tânărul egiptean se amestecă în mulţime, cu şapca de 
base-ball trasă bine pe ochi. Nu ieşea cu nimic în evidenţă 
printre turiştii care se înghesuiau în jurul picioarelor celor 
patru statui gigantice, decât poate prin faptul cå părea så vor- 
bească singur, în şoaptă, şi prin interesul scăzut arătat faţă de 
figurile imense. Atenţia sa era îndreptată spre cei trei gardieni 
în uniformă albă, care stăteau pe o bancă din apropiere. Se 
uită la ceas, îşi dădu jos rucsacul din spate şi începu să 
desprindă cataramele. 

Era aproape de prânz. Doua autocare cu turişti americani 
tocmai Sosiseră, parcarea umplându-se brusc de un val de oa- 
meni, care purtau cu toţii tricouri galbene. Vânzătorii de carți 
poştale şi diverse fleacuri roiau în jurul lor. 

Tânărul desfăcuse deja sacul. Se lăsă într-un genunchi şi 
câută ceva în el. În stânga lui, un grup de turişti japonezi se 
strânseseră în jurul ghidei, care flutura în mână un steguleţ 
pentru a fi văzută de ei. 


130 - PAUL SUSSMAN 


— Marele templu a fost construit de Faraonul Ramses al 
II-lea, în secolul al treisprezecelea înainte de Hristos, strigă 
ea, şi a fost închinat zeilor Re-Harakhty, Amun şi Ptah... 

Unul dintre cei trei gardieni se uita la tânărul ale carui 
buze murmurau ceva. Cei doi tovarăşi ai lui fumau şi discutau 
unul cu altul. 

— Cele patru statui îl reprezintă pe Regele-Zeu Ramses. 
Fiecare statuie are peste douazeci de metri înălţime... 

Turiştii americani începură să sosească, râzând şi pâlă- 
vrăgind. Unul dintre ei avea o cameră video şi îi dădea 
instrucţiuni soţiei lui, spunându-i så meargă înainte, să se 
mişte mai la stânga, să se uite în sus, să zâmbească. Tânărul 
egiptean se ridică din nou în picioare cu mâna încă în rucsac. 
Gardianul continua să-l privească, apoi le făcu un semn din 
cap colegilor lui care-și încetară conversaţia şi îşi îndreptară 
privirile spre el. 

— Statuile mai mici dintre picioarele lui Ramses o repre- 
zintă pe mama regelui, Muttuya, pe soţia lui preferată, 
Nefertari, şi o parte dintre copiii sâi... 

dintr-odată vocea tânărului se ridică peste mulţime. Câţiva 
oameni se întoarseră să-l privească. Îşi închise ochii o clipă, 
apoi, zâmbind larg, îşi scoase din rucsac mâna în care ţinea un 
pistol-mitralieră Heckler şi Koch. În acelaşi timp, îşi luă şapca 
de pe cap, dând la iveala o cicatrice adâncă, verticală, chiar 
între sprâncene. 

— Sayf al-Tha'r! strigă el, îndreptând arma câtre mulţime 
şi apăsând pe trăgaci. 

Se auzi un clic, dar gloanţele nu pomiră. 

Cei trei poliţişti săriră în picioare, luptându-se cu puştile 
lor. Toţi ceilalţi rămăseseră împietriţi, prea îngroziţi ca să mai 
facă vreo mişcare. Pentru o clipă, timpul păru să se oprească 
în loc, apoi bărbatul smuci mitraliera cu putere şi apâsă din 
nou pe trăgaci, care de data asta funcţiona. Ploaia de gloanţe 

acoperi mulţimea, sfâşiind carne, zdrobind oase, stropind på- 
mântul cu sânge. Oamenii începură să alerge înnebuniţi, unii 
îndepărtându-se de terorist, alţii, confuzi, direct spre el. Urle- 
tele de durere şi de groază umplură aerul. Bărbatul cu camera 
video căzu secerat, cei trei gardieni căzură şi ei pe spate. Pe 
deasupra gemetelor şi ţipetelor se insinua cântecul şi hohotele 
de râs ale tânărului. 

Teroarea continuă încă aproximativ zece secunde, sufi- 
ciente pentru ca spaţiul din faţa statuilor så se umple de 
cadavre. Atunci mitraliera se blocă din nou şi se lăsă o tăcere 
ciudată. Teroristul se mai chinui puţin cu arma, după care o 
aruncă şi fugi spre deşert. 

Nu ajunse însă prea departe. Cinci dintre vânzătorii de 
fleacuri îl urmăriră şi, trântindu-l la pâmânt, începură să-l 
lovească încontinuu cu picioarele, în timp ce capul lui se 
balângânea într-o parte şi-n alta ca o minge. 

— Sayf al-Tha'r, ţipa el, râzând, până când sângele îl podi- 
di pe gură şi pe nas. Sayf al-Tha'r! 

Tara se trezi brusc. Se ridică ameţită şi privi în jur, dân- 
du-şi seama că se află în patul din camera de hotel a lui Daniel. 
Pentru o clipă se gândi îngrozită că poate... Apoi văzu că este 
încă îmbrăcată şi observă şi cearşafurile de pe canapeaua din 
capătul celalalt al camerei, unde probabil că dormise el. Se 
uită la ceas. Era aproape miezul zilei. 

— La naiba, murmură ea, dându-se jos din pat. 

Capul îi plesnea de durere. 

Gaâsi o sticlă cu apă minerală şi, desfâcându-i dopul, båu o 
înghiţitură zdravână. Zgomotul străzii urca până în cameră. 
Nu era nici urmă de Daniel. Nici un bilet. 

Ceva din ea o facu să se simtă în mod inexplicabil mur- 
dară din cauza întâlnirii din noaptea trecută, ca şi cum prin ve- 
nirea ei aici şi-ar fi încâlcat principiile. Îşi dori atunci să plece 
cât mai repede, înainte ca el să se întoarcă, aşa că, după ce bau 
toată apa din sticlă, mâzgali un bilet în care îşi cerea scuze că 
a adormit, îşi luă rucsacul şi plecă. Nu-i spusese unde stă. 

Ajunsă în stradă, se îndreptă spre poarta de piatră pe sub 
care trecuseră cu o noapte în urmă. Apoi, temându-se cå va da 
nas în nas cu Daniel, fâcu pe dată cale întoarsă şi o luă în 

direcția opusă, pe stråduța îngustă care ducea spre vechiul 
cartier islamic. 


Aerul era fierbinte şi oamenii se îngrămădeau în jurul 
ei — femei care cărau pe cap coşuri cu pâine proaspăt făcută, 
comercianţi care îşi prezentau marfa, copii care ţipau gâlă- 
gioşi pe spatele măgarilor. În alte împrejurări, scena i-ar fi 
făcut plăcere: sunete şi arome ciudate, tarabe colorate şi 
coşuri pline cu mirodenii şi petale uscate de hibiscus, cuşti cu 
iepuri, rațe şi pui. 

Dar acum se simţea obosită şi confuză. Nişte zgomote pu- 
temice îi zgâriară brusc auzul — zângânitul ciocanelor, claxo- 
nul prelung al unei motorete, notele unei melodii de la radio — 
ameţind-o şi făcând-o să se simtă dezorientată. Mirosul gu- 
noaielor şi al mirodeniilor îi provocă o uşoară greață, dublată 
şi de sentimental de claustrofobie din cauza mulţimii care o 
îimpingea din toate părțile, strângând-o ca într-un cleşte. Trecu 
pe lângă un grup de băieţi care descărcau nişte foi de alamă 
dintr-un camion, apoi pe lângă o fată care stătea în vârful unor 
saci de iută şi pe lângă doi bărbaţi care jucau domino pe mar- 
ginea drumului şi toţi păreau că se holbează la ea. Un barbat 
de pe o schelă de lemn îi strigă ceva, dar ea îl ignoră şi se 
amestecă din nou în mulţime, făcându-şi loc cu coatele, lup- 
tându-se pentru o gură de aer şi dorindu-și să fie din nou în 
camera ei de hotel, răcoroasă, liniştită şi sigură. 

După vreo zece minute dădu peste un măcelar care omora 
pui de gâină chiar lângă drum. Scotea păsările pe rând, le 
prindea de cioc şi le tăia gâtul, după care le dadea drumul 
într-un butoi de plastic albastru, în timp ce aripile lor încă se 
zbăteau uşor. Câţiva curioşi se strânseseră în jurul lui şi Tara 
li se alătură şi ea, scârbită de scenă, dar împinsă de o curiozi- 
tate morbidă. 

La început nu-i observă pe bărbaţii care o urmăreau, atât 
era de hipnotizată de imaginea măcelarului care trecea cuțitul 

peste carnea moale şi rozalie a gâtului păsărilor. De-abia după 
câteva minute, când ridică întâmplător privirea, îi văzu chiar 
în faţa ei, doi bărboşi, îmbrăcaţi în djellaba negre şi 'imma ce 
le acoperea aproape toată faţa. Amândoi o priveau fix. 

Le susţinu privirea pentru o clipă, apoi îşi îndreptă atenţia 
spre măcelar. Acesta mai tăie două păsări şi Tara îşi ridică 
privirea din nou. Ei continuau să se uite fix la ea, cu o expre- 
sie dură, hotărâtă. Era ceva neliniştitor în privinţa lor, aşa că 
Tara se desprinse de grup şi pomi din nou în jos, pe stradă. 
Bărbaţii aşteptară câteva secunde după care o urmară. 

După cincizeci de metri, Tara se opri în faţa unui magazin 
care vindea jocuri de table. Cei doi se opriră şi ei, nefâcând 
nici cel mai mic efort să ascundă faptul cå o urmăreau. Plecă 
şi bărbaţii pomiră şi ei, păstrând o distanţă de treizeci de 
metri, dar nescăpând-o din ochi. Tara grăbi pasul şi o luă la 
dreapta pe o altă stradă. Zece paşi, cincisprezece, douăzeci, 
dar ei se găseau tot în spatele ei. Inima începu să-i bată cu put- 
ere. Strada era chiar mai îngustă decât cea dinainte şi părea să 
se îngusteze tot mai mult, iar cladirile de-o parte şi de alta se 
apropiau ca braţele unei menghine, comprimând mulţimea şi 
mai mult. Avea senzaţia că aceia care o urmăreau îi suflă în 
ceafă. În dreapta se deschise o nouă stradă, aşa că făcu tot 
posibilul să o ia pe acolo. 

Ulicioara era pustie şi pentru o clipă răsuflă uşurată, bucu- 
roasă că a scăpat de aglomeraţie. Apoi se întreba dacă nu 
cumva făcuse o greşeală. Aici era expusă; ar fi strigat degea- 
ba după ajutor. Pustietatea părea dintr-odată amenințătoare. 
Se întoarse cu intenţia de a se amesteca din nou în mulţime, 
dar dădu cu ochii de cei doi bărbaţi care se aflau la numai zece 
metri de ea. O clipă se uită fix la ei, îngheţată, apoi se răsuci 
şi începu să alerge. Cinci secunde şi din spate se auziră paşii 
grăbiţi ai celor doi. 

— Să mă ajute cineva! strigă ea, cu vocea sufocată şi slabă, 
ca şi cum ar fi avut o cârpă la gură. 

După vreo cincizeci de metri o luă la stânga pe o altă 
stradă, apoi la dreapta, după care iar la stânga, fără să mai ţină 
cont încotro se îndreaptă, nedorind altceva decât så scape. 
Vedea cu coada ochiului uşile de lemn masiv şi, la un moment 
dat, chiar se opri şi bâtu la una dintre ele, dar pentru că nu 
primi nici un răspuns începu din nou să alerge, îngrozită că ar 
putea fi prinsă dacă mai stă puţin. Sunetul paşilor care o urmă- 
reau părea să răsune peste tot, distorsionat de străzile înguste, 
astfel încât părea cå vine chiar şi din faţa ei. Îşi pierduse orice 
simţ al direcţiei. Inima batea să-i iasă din piept. Îi venea sa 
vomite de frică. I se părea cå aleargă de o veşnicie, afundân- 
du-se tot mai tare în labirintul de străzi, până când ajunse într- 
o piaţetă plină de soare. În centrul ei era un palmier, la umbra 
câruia stătea un bătrân. Fugi direct spre el. 

— Vā rog, imploră ea. Vā rog. Puteţi să mă ajutaţi? 

Bărbatul îşi ridică privirea. Avea ochii albi, lâptoşi. Îşi 
întinse mâna. 

— Bacşiş, spuse el. Bacşiş. 

— Nu, gâfâi ea disperată, fâră bacşiş. Ajută-mă! 

— Bacşiş, repetă el, tragând-o de mânecă. Dă bacşiş! 

Încercă să-l împingă, dar el nu-i dădu drumul, ţinându-o 
strâns cu degetele, ca nişte gheare. 

— Bacşiş! Bacşiş! 

Se auzi un strigăt şi sunetul unor paşi care alergau. Se uită 
înapoi cu o privire sâlbatica. Din piaţă se deschideau patru 
străzi. Le cercetă rapid pe toate, încercând să realizeze de 
unde venea zgomotul, întreaga piaţă duduind de tropâitul 
picioarelor, ca şi cum cineva ar fi bătut la tobă. O clipă rămase 
nemişcată, incapabilă să se hotărască în ce direcţie să o ia. 
Apoi, groaza dându-i o forţă neaşteptată, îşi smulse mâna din 
strânsoarea cerşetorului şi o luă la goană spre strada opusă 

celei pe care venise. Când se apropie, îi văzu pe cei doi bărbaţi 
barboşi, apărând pe dupâ un colţ şi îndreptându-se direct spre 
ea. Se răsuci şi vru să o ia prin altă parte, dar, mânată de un 
instinct pe care nu şi-l putea explica, se întoarse din nou şi o 
apucă pe strada prin care intrase în piaţă. Se opri la capătul ei, 
gâfâind. Cei doi bârbaţi în negru intrau acum în piaţă. O 
observară şi încetiniră ritmul, aruncând o privire spre strada 
pe care ea intenţionase så o ia prima dată. Din senin, în faţa ei 
apăru un bărbat solid, uriaş, aceeaşi siluetă pe care o văzuse la 
Saqqara şi în faţa hotelului. Purta un costum mototolit, iar faţa 
lui spână era acoperită de transpiraţie. Câteva secunde se uită 
fix la ea fără så spună nimic, respirând greoi, apoi scoase din 
buzunar un obiect care semâna cu o mistrie. 

— Unde e? mârâi el, îndreptându-se spre ea. Unde-i piesa? 

— Nu înţeleg la ce vă referiţi, şopti Tara îngrozită. Cred câ 
mă confundați. 

— Unde e? repetă el. Piesa care lipseşte. Hieroglifele. Un- 
de sunt? 

Ajunsese la mijlocul pieţei deja, chiar lângă palmier. 

— Bacşiş! se văicări cerşetorul cel orb, prinzându-se de ja- 
cheta uriaşului. Bacşiş! 

Bărbatul încercă să-l dea la o parte, dar nu reuşi. Înjura ŞI, 
apucând mistria de coadă, îl pocni pe orb chiar în nas. Se auzi 
un pocnet ca de cracă ruptă şi un urlet asurzitor de durere. Tara 
văzuse suficient. Se întoarse şi fugi mâncând pământul. Din 
spate tropâiau paşii care o urmăreau. 

Alergă fâră oprire, cu sângele bubuindu-i în urechi, coti la 
stânga pe sub o arcadă şi intră într-un fel de tunel care o con- 
duse într-o curte plină cu femei care spâlau rufe. Trecu pe 
lângă ele, apoi ieşi pe o poartă chiar în stradă, unde erau mai 
mulţi oameni. Făcu dreapta pe o altă străduţă şi brusc se trezi 
în mijlocul unei mări de oameni, tarabe şi magazine. Încetini 
puţin, trăgându-şi sufletul, apoi se împinse în mulţime. 

În secunda următoare, o pereche de mâini puternice o apucară 
şi o întoarseră brusc. 

— Nu! ţipă ea. Nu! Dă-mi drumul! 

Se luptă, lovind cu pumnii în dreapta şi-n stânga. 

— Tara! 

— Dâ-mi drumul! 

— Tara! 

Era Daniel. Deasupra lui, se profilau pe cerul senin de 
după-amiază două minarete. Se găsea chiar în faţa porţii de 
piatră de lânga hotelul lui. Alergase în cerc. 

— Încearcă să mà omoare! reuşi ea să îngaime. Încearcă så 
må omoare şi cred că tot ei l-au omorât pe tata. 

— Cine? Cine încearcă să te omoare? 

- Ei. 

Se întoarse şi îi arătă cu degetul. Strada gemea însă de 
atâta lume, încât, chiar dacă urmăritorii ei s-ar fi aflat printre 
oameni, era imposibil să-i vadă. Cercetă cu privirea câteva 
secunde, apoi, întorcându-se spre Daniel, îşi îngropă faţa în 
umărul lui şi se agâţă disperată de el. 


LL 
LUXOR 


În timp ce Khalifa se întorcea de la Templul lui Hatsepsut, 
meditând la cele spuse de Suleiman, trecu pe lângă doi băieţi 
care veneau dinspre Dra Abu el-Naga pe spatele unor cămile. 
Se hlizeau unul la altul, lovind animalele cu băţul, îndemnân- 
du-le cu tradiționalul strigât: Yalla besara! şi Yalla nimsheh! 
(„Hai, mai repede! Mişcă-te!“*). Se întoarse să-i privească şi, 
brusc, prezentul pâru că se evaporă şi era din nou copil, 
împreună cu fratele lui, Ali, la grajdurile de cămile, chiar cu o 
zi înainte de dezastru. 

Khalifa nu fusese niciodată sigur când trecuse Ali în ta- 
băra lui Sayf al-Tha'r. Nu se întâmplase peste noapte, ci în 
urma unui proces de asimilare; un fel de undă insesizabilă îl 
îndepârtase pentru totdeauna pe fratele lui, de prieteni şi fami- 
lie, făcându-l să apuce pe calea violenţei. Khalifa se gândise 
adesea că poate, dacă ar fi sesizat din timp transformarea lui 
Ali, ar fi reuşit să facă ceva. Dar fusese orb. Sau, cel puţin, 
încercase să se convingă totuşi câ lucrurile nu sunt atât de rele 
pe cât păreau. Şi din cauza asta Ali murise. Din cauza lui. 

Islamul facuse parte mereu din viaţa lor şi, ca în orice altă 
mare credinţă, existase dintotdeauna un sâmbure de furie 
latentă. Khalifa îşi aducea aminte cum imamul de la moscheea 
lor, în khutbar-ul de vinerea, ridica glasul împotriva sio- 
niştilor, a americanilor şi a guvemului egiptean, spunându-le 
cum Kufr încercau să distrugă ummah, comunitatea musul- 
mană. Fără îndoială că vorbele lui lăsaseră urme adânci în 
sufletul lui Ali. 

Dacă ar fi să recunoască, acelaşi efect l-a resimţit şi el, 
pentru că mare parte din ceea ce spunea imamul era adevarat. 
Peste tot în lume domina corupţia şi răutatea. Ceea ce le 
faceau israelienii palestinienilor era de neconceput. Cei săraci 
şi nevoiaşi erau ignoraţi, în timp ce bogaţii îşi umpleau 
buzunarele pe seama lor. 

Totuşi, Khalifa nu fusese niciodată în stare să facă o 
legătură între această stare de fapt şi folosirea violenţei. Ali, 
pe de altă parte, se transformase încet, încet într-un fanatic. 

Iniţial, totul a fost destul de inocent. Conversaţii, lecturi, 
întâlniri ocazionale. După aceea, Ali a început så participe la 
întruniri, så împartă manifeste şi chiar să vorbească în public. 
Petrecea din ce în ce mai puţin timp cu cârţile de istorie, dedi- 
cându-se scrierilor religioase. „Ce este istoria fâră adevăr?“ îi 
spusese el lui Khalifa odată. „Iar adevărul nu poate fi găsit în 
faptele omului, ci în cuvintele lui Dumnezeu.“ 


“> 


ARMATA LUI CAMBYSES 139. 


Mare parte din ceea ce fâcea Ali erau lucruri bune şi de 
aceea Khalifa nu considerase câ e cazul să se sperie de trans- 
formările prin care trecea fratele lui. Aduna bani pentru cei 
săraci, îi învăţa carte pe copiii analfabeți, vorbea în numele 
celor care nu aveau putere să spună ceva. 

În timp, discursurile sale s-au înăsprit, iar sufletul i se um- 
pluse de mânie nestăpânită. Se implicase în organizaţiile fun- 
damentaliste, una mai extremistă decât cealaltă, afundându-se 
din ce în ce mai tare în vârtej, graniţa dintre credinţă şi furie 
devenind tot mai subţire. Până când, în cele din urmă, inevi- 
tabil, ajunsese la Sayf al-Tha'r. 

Sayf al-Tha'r. Numele era înfierat în mintea lui Khalifa, 
ca numărul de pe spatele unei vite. El fusese cel care l-a 
corupt pe Ali definitiv. El l-a determinat să facă lucrurile pe 
care le-a făcut. El fusese cel care îl trimisese la moarte în ziua 
aceea teribilă, în urmă cu paisprezece ani. 

Iar acum cercul se închidea din nou. Acum nu mai inves- 
tiga o simplă moarte. Acum câuta răzbunare. Sayf al-Tha'r. 
Ştiuse din prima clipă că despre el este vorba. Simţise. Tre- 
cutul îşi cere drepturile în final, oricât de tare te-ai feri de el. 

Un sunet putemic de claxon îl readuse în prezent. Rătăcea 
chiar pe mijlocul drumului şi din spate venea cu viteză un 
autocar plin cu turişti. Sări pe trotuar, uitându-se după cei doi 
băieţi, dar aceştia dispăruseră. Îşi aprinse o ţigară, aşteptă så 
treacă autocarul, după care îşi continuă drumul, pe şoseaua 
care strălucea în canicula amiezii. 


ZT 
CAIRO 


— N-ar fi trebuit să plec de lângă tine, spuse Daniel. 
— Azi-dimineaţă sau acum şase ani? 
El o privi. 

— Mă refeream la azi-dimineaţă. 

Se aflau în camera lui de hotel. Tara se aşezase pe cana- 
pea cu genunchii la gură, iar Daniel stătea lângă fereastră. 
Fata bâuse un pahar de whisky, dar încă mai tremura, la gân- 
dul întâmplărilor recente. 

— Trebuia să mă întâlnesc cu cineva la muzeu, continuă 
el. A durat mai mult decât m-am aşteptat. Ar fi trebuit så te 
avertizez cu privire la străzile dosnice din jur. Pot fi foarte 
periculoase pentru străini, şi mai ales pentru femei. Sunt pline 
de tâlhari, de hoţi de buzunare... 

— știa nu erau hoţi de buzunare, spuse Tara, sprijinindu-şi 
fruntea pe genunchi. Îi cunoşteam. 

Daniel ridică din sprâncene. 

— Cel puţin pe unul dintre ei, adăugă ea. L-am văzut la 
Saqqara în ziua în care l-am găsit pe tata. Apoi mai târziu la 
hotel. Nu era egiptean. 

— Vrei să zici că cineva te urmăreşte special? 

— Da. 

Daniel tācu un moment, apoi traversă camera şi se aşeză 
pe canapea, luându-i mâna. 

— Uite, Tara, ai avut nişte zile îngrozitoare. Mai întâi tatăl 
tău, acum chestia asta. Cred că, probabil, exagerezi... 

Tara îşi smulse mâna. 

— Auzi, Daniel, mie să nu-mi vorbeşti de sus. Aici nu-i 
vorba de vreo fantezie isterică. Bărbatul ăsta mă urmăreşte. Nu 
ştiu de ce, dar mă urmăreşte. 

Se ridică în picioare şi se duse la fereastră, exact acolo unde 
stătuse Daniel ceva mai devreme, privind peste acoperişurile 
înghesuite. Aerul era fierbinte şi simţea cum transpiraţia i se 
scurge pe piept. 

— Spunea ceva de o piesă care lipseşte. Må tot întreba unde 
e. Credea că am ceva ce-i aparţine. Dumnezeu ştie ce, dar aşa 
mi-a dat senzaţia. 

Se întoarse spre el. 

— Şi mai credea că şi tata avea ceva. A fost în casa de pe 
şantier. Şi, posibil, şi în apartamentul de aici. A lăsat în urma 
lui o aromă de trabuc. Ceva se petrece, Daniel. Trebui să mă 
crezi. Ceva râu. 

El nu zise nimic, doar se uita la ea fix, ochii lui negri râta- 
cind pe chipul ei. Scoase o ţigară de foi din buzunarul de la 
cămaşă şi o aprinse. 

— Ceva se petrece, repetă ea, întorcându-se iar cu spatele. 
Crede-mă, te rog! 

Urmă un moment de tăcere, după care Tara îl auzi cum se 
ridică şi vine spre ea. Daniel îi puse o mână pe umăr. Ea se 
scutură, dar el insistă şi, de data asta, îl lasă så o atingă. Îi 
simţea puterea care-i iradia din palmă. 

— Te cred, Tara, rosti el blând. 

O întoarse cu faţa la el şi o luă în braţe. O clipă rezistă îm- 
braţişării, după care se lasa în voia lui. Îi dadea putere, sigu- 
ranţă. Îşi îngropă faţa în umărul lui, cu ochii plini de lacrimi. 

— Nu ştiu ce să fac, Daniel. Nu ştiu ce se întâmplă. Cineva 
încearcă să mă omoare şi nici măcar nu ştiu de ce. Am încer- 
cat să le spun celor de la ambasadă, dar nu m-au crezut. Au 
crezut că e doar imaginaţia mea, dar nu e adevărat. Deloc. 

— În regulă, în regulă, spuse el. Totul o să fie bine. 

O strânse şi mai tare în braţe şi ea nu opuse rezistenţă, deşi 
ştia cât de periculos este să fie atât de aproape de el. De afară 
răzbi un claxon prelung scos de o maşină care se chinuia să 
treacă prin mulţime. 

Stâtură aşa multă vreme, după care el o îndepântă cu blân- 
deţe, ştergându-i lacrimile cu degetul. 

— Şi zici că erau trei. 

Ea încuviinţă din cap. 

— Doi egipteni şi un bărbat alb, spuse ea. Bărbatul alb era 
uriaş şi avea un semn de naştere pe faţă. După cum ţi-am mai 

spus, îl văzusem şi înainte. La Saqqara şi în faţa hotelului în 
care stau. 

— Şi ce ţi-a spus mai exact? 

— M-a întrebat unde este. Tot mă întreba: „Unde e? Unde 
e piesa care lipseşte?“ 

— Asta a fost tot? 

— Şi a mai zis ceva de nişte hieroglife. 

Daniel îşi îngustă privirea. 

— Hieroglife? 

— Da. A zis: „Unde sunt? Unde sunt hieroglifele?* 

— A folosit chiar cuvântul ăsta? Hieroglife? Eşti sigurâ? 

— Da, cred cå da. Eram foarte speriată atunci. 

Daniel trase încet din ţigară, fumul ieşindu-i în valuri ce- 
nuşii pe la colţul gurii. 

— Hieroglife? rosti el, parcă pentru sine. Hieroglife? Ce 
hieroglife? 

Mai trase un fum, după care începu să se plimbe cu paşi 
mari prin cameră. 

— Ai cumpărat ceva de când ai venit în Egipt? Antichităţi, 
obiecte, orice? 

— N-am avut timp de aşa ceva. 

— Şi spui că bărbatul ăsta a fost în casa tatălui tău? 

— Da, sunt sigură de asta. 

Daniel tăcu, frecându-şi tâmplele, şi căzu pe gânduri. O 
viespe intră pe fereastră şi se aşeză pe gura paharului de 
whisky. Linişte. 

— Este clar că ei cred că tu ai ceva ce le aparţine, spuse el 
în cele din urmă. Şi se pare cå ei cred asta pentru cå tatăl tău 
a avut lucrul ăsta înaintea ta. Aşadar, trebuie să răspundem la 
două întrebări: mai întâi, despre ce obiect este vorba? Şi în al 
doilea rând, de ce credeau că este în posesia tatălui tău? 

Se îndreptă spre canapea şi se aşeză pierdut în gânduri. 
Tara îşi reaminti, aşa cum stătea acum, de vremea când erau 

împreună: cum cădea într-un soi de transă meditativă, preocu- 
pat de ceva anume, cu o expresie pe jumătate îndurerată, pe 
jumătate fericită, de parcă procesul gândirii i-ar fi provocat 
chinuri şi plăcere în acelaşi timp. Păstră linştea câteva minute 
bune, după care se ridică în picioare. 

— Haide! 

Îşi luă ţigările şi se îndreptă spre uşă. 

— Unde? La poliţie? 

El mormăi: 

— În nici un caz, dacă vrei nişte răspunsuri. Îți vor lua o 
declarație şi asta-i tot. Îi cunosc foarte bine. 

— Şi-atunci, unde? 

El ajunse la uşă şi o deschise larg. 

— La Saqqara. La casa tatălui tău. De acolo vom începe. Vii? 

Se uită în ochii lui. Recunoştea atât de multe lucruri în 
adâncul lor — forţă, hotărâre, putere. Dar mai era şi altceva. 
Ceva ce nu mai văzuse niciodată în ei. După o clipă, o recu- 
noscu — vina. 

— Da, spuse ea, ridicându-şi rucsacul şi urmându-l pe cori- 
dor. Vin. 


A 
LUXOR 


În drum spre casà, Khalifa se opri să-l vadă pe doctorul 
Masri al-Masri, Directorul Antichităţilor pentru Teba de Vest. 

Al-Masri era o legendă în domeniul lui. Se alăturase Ser- 
viciului de Antichităţi încă din tinereţe şi, având în vedere cå 
acum avea peste şaptezeci de ani, ar fi trebuit să deţină o func- 
ţie mult mai înaltă decât cea actuală. I se oferiseră multe pos- 
turi în numeroase ocazii, dar el le refuzase întotdeauna. Era 
născut în această parte a lumii şi simţea o afinitate specială 
pentru monumentele ei. Îşi dedicase întreaga viaţă conservării 

şi protejării lor şi, deşi nu avea nici un fel de calificare aca- 
demică oficială, toată lumea îi spunea „doctor“, atât din res- 
pect cât şi din teamă. Se zicea cå temperamentul lui Al-Masri 
era mai aprins decât cel al lui Seth, zeul egiptean al tunetelor. 

Se afla în mijlocul unei întâlniri când sosi Khalifa, aşa cå 
detectivul îl aşteptă afară, în faţa biroului. Își aprinse o ţigară, 
privind peste drum la ruinele împrâştiate ale templului mor- 
tuar ce-i aparţinea lui Amenhotep al III-lea. Din spate se auzea 
zarva unei discuţii aprinse. 

Fusese o vreme când şi Khalifa îşi dorise să intre în Servi- 
ciul de Antichitâţi. Şi probabil câ aşa s-ar fi întâmplat dacă Ali 
nu ar fi fost luat de lângă ei, iar el nu ar fi trebuit să-şi asume 
responsabilitatea întreţinerii mamei lor. Era student atunci şi o 
perioadă încercase să-şi continue studiile, câştigând ceva bani 
din munca de ghid. Din păcate, câştigurile lui se dovediseră in- 
suficiente, mai ales după ce se căsătorise cu Zenab şi aceasta 
rămâsese însărcinată. 

Aşa cå abandonase egiptologia şi se alăturase forțelor de 
poliţie. Mama lui şi Zenab insistaseră să nu facă aşa ceva, la 
fel ca şi tutorele său, profesorul al-Habibi, dar el nu văzuse 
nici o altă cale prin care să asigure o viaţă decentă familiei 
sale. Salariul nu era nemaipomenit, dar era mai bun decât al 
unui inspector începător în antichităţi, iar poliţia îi oferea un 
soi de siguranţă a viitorului. 

Fusese foarte trist atunci. Şi astăzi mai păstra un pic de amă- 
răciune în suflet. Ar fi fost frumos să lucreze printre obiectele 
şi monumentele pe care le iubea atât de mult. Totuşi, nu regre- 
tase niciodată decizia de a-i pune pe primul plan pe cei dragi. 
Şi, oricum, arheologia şi munca de detectiv aveau câteva ele- 
mente în comun. Ambele presupuneau urmărirea unor indicii, 
analizarea dovezilor, rezolvarea misterelor. Singura diferenţă 
era că arheologii obişnuiau så dezgroape lucruri minunate, în 
timp ce detectivii descopereau de multe ori lucruri oribile. 

Trase adânc din ţigară. Cearta din spatele lui se intensifica. 
Se auzi o bufnitură, ca şi când cineva ar fi lovit cu pumnul în 
masă şi, brusc, uşa de la biroul lui al-Masri se deschise, iar pe 
ea ieşi un bărbat mâărunţel, înveşmântat într-o djellaba mur- 
dară. Se întoarse puţin şi ţipă: „Să dea Domnul ca un câine să 
se cace pe mormântul tâu!“ după care se repezi furios afară 
din clădire, gesticulând larg. 

— lar eu sper ca doi câini så se cace pe-al tàu! strigă al-Masri 
după el. Şi så se şi pişe pe el, uite-aşa! 

Khalifa zâmbi în sinea lui, azvârli chiştocul şi se ridică în 
picioare. Uşa de la birou era deschisă, aşa că îşi băgă capul 
înăuntru. 

— Ya Doktora? Domnule doctor? 

Bătrânul stătea în spatele unui mic birou de fumir, acope- 
rit cu teancuri de hârtii. Era înalt şi zvelt, cu o faţă tuciurie 
slabă, alungită şi cu pâr creţ, tuns scurt — un Saidee tipic, 
născut în Egiptul de sus. Îşi ridică privirea. 

— Khalifa, mormâi el. Haide, vino! Vino! 

Detectivul intră şi al-Masri îi facu semn să ia loc pe unul 
dintre fotoliile lipite de perete. 

— Un ţăran nebun şi prost, pufni el, arătând spre uşă. Am 
descoperit ceva ce pare a fi o prelungire a templului lui Seti I 
pe unul dintre terenurile lui şi tâmpitul vrea să sape şi să plan- 
teze molochia pe ea. 

— Trebuie să mănânce şi el, zâmbi Khalifa. 

— Nu, nu trebuie, dacă asta înseamnă så distrugi istoria. Sa 
moară de foame! Barbar ignorant! 

Lovi cu palma în birou şi un teanc de hârtii zbură pe jos. 
Se apleca så le pună la loc. 

— Ceai? întrebă el, cu capul ascuns sub masă. 

— Da, mulţumesc. 

Al-Masri strigă şi un tânăr intră în cameră. 

— Ne aduci şi nouă nişte pahare cu ceai, Mahmoud? 

Făcu un Singur teanc din toate hârtiile de pe birou, îl îm- 
părți în două, după care deschise un sertar şi le îndesă înâuntru. 

— La dracu” cu ele! Şi-aşa n-o så le citesc niciodată. 

Se aşeză la loc pe scaun şi se uită la Khalifa, ducându-şi 
mâinile la ceafă. 

— Ia spune, ce pot să fac pentru tine? Ai venit să-mi ceri 
de lucru, nu-i aşa? 

Doctorul ştia trecutul lui Khalifa şi îi facea plăcere să-l 
tachineze, dar prieteneşte. Deşi nu recunoscuse niciodată în 
faţa lui, îl admira pe detectiv. Khalifa era unul dintre puţinii 
oameni pe care-i cunoştea, a cărui pasiune pentru trecut se 
ridica la nivelul pasiunii lui. 

— Nu prea, zâmbi Khalifa. 

Apoi îl informa pe al-Masri despre moartea lui Abu Nayar. 
Bătrânul îl ascultă liniştit, trosnindu-şi degetele din când în când. 

— Aţi auzit cumva ceva despre toate astea? întrebă Khalifa 
când termină. 

Al-Masri mârâi: 

— Normal câ n-am auzit nimic. Dacă se face vreo desco- 
perire pe aici, noi suntem ultimii care aflăm. Şi aia de pe lună 
sunt mai bine informaţi. 

— Dar e posibil så fi descoperit ceva? 

— Sigur că da. Până astăzi am scos la iveală cam douăzeci 
la sută din ceea ce ne-a rămas de la Egiptul antic. Poate chiar 
mai puţin. Colinele Tebane sunt pline de morminte nedesco- 
perite. Vreo cinci sute de ani de-aici înainte tot să såpåm. 

Mahmoud se întoarse cu ceaiul. 

— Cred că de data asta e vorba despre ceva mare, zise 
Khalifa sorbind o gură de ceai. Ceva pentru care oamenii sunt 
pregătiţi să ucidă. Sau să păstreze secretul. 

— Pe-aici există oameni care ar omori şi pentru câteva 
shabite. 

— Nu, e mai mult de-atât. Oamenii sunt speriaţi. I-am inte- 
rogat pe toţi dealerii de antichităţi din Luxor şi fac pe ei de 
frică. Vorbim despre ceva important. 

Bătrânul sorbi şi el din paharul lui cu ceai. Părea relaxat, 
dar Khalifa putea să jure că îi stârnise interesul. Mai luă o 
înghiţitură, lăsă paharul pe tavă, sări în picioare şi începu să 
se plimbe agitat prin cameră. 

— Interesant, murmură el. Foarte interesant. 

— Aveţi vreo idee despre ce-ar putea fi? întrebă Khalifa. Un 
mormânt regal? 

— Mmm? Nu, puţin probabil. În nici un caz. Majoritatea 
mormintelor regale importante au fost descoperite, cu excepţia 
celui al lui Tutmosis al II-lea şi al lui Ramses al VIII-lea. Şi, 
posibil, Smenkhkare, dacă accepţi faptul cå trupul găsit în 
KVS5 era al lui Akhenaton, lucru cu care eu nu sunt de acord, 
sincer să fiu. 

— Eu credeam că mormântul lui Amenhotep I s-a pierdut, 
spuse Khalifa. 

— Prostii. El a fost înmormântat în KV 39, aşa cum ştie 
orice arheolog de bun-simţ. Oricum, ideea e că, dacă ar fi fost 
vorba de o cameră mortuară regală, atunci trebuia să fie în 
Valea Regilor, or aici poţi să omori pe capete, că tot nu poţi să 
ascunzi un astfel de lucru. Locul viermuieşte de turişti printre 
care de-abia poţi så te mişti. 

Îşi ţinea mâinile la spate, rotindu-şi încet degetele mari. 
Din când în când, îşi lingea buza de jos cu limba. 

— Sa fie în Valea de Vest? întreba Khalifa, referindu-se la 
un defileu mai mic şi mai puţin frecventat, situat undeva pe 
lateralul vâii principale. 

— S-ar putea, e mai puţin populată, dar tot am fi aflat dacă 
s-ar fi descoperit ceva. Nu e decât un golf amaărât. 

— Un depozit secret cu mumii? 

— Ce mumii? Că n-a mai rămas nici una ascunsă. Cu ex- 
cepţia câtorva din neamul lui Ramessid, dar chiar nu våd de 
ce s-ar apuca să omoare pentru aşa ceva. 

— Atunci, un mormânt regal minor. Un prinţ. O prinţesa. 
O regină secundară. 

— Repet, ar fi fost îngropaţi în Valea Regilor sau în Valea 
Reginelor. Undeva, aproape de centrul necropolei. Astora le 
plăcea să fie aproape unul de altul. 

Khalifa se aplecă înainte şi îşi aprinse o ţigară: 

— Un oficial important? Un nobil? 

— Mai degrabă, admise bătrânul, deşi aş fi surprins. Aproape 
toate mormintele semnificative care au fost descoperite sunt 
situate în vale sau aproape de ea. Prea aproape ca să poţi face 
săpături clandestine. lar mormintele astea rareori conţin lucruri 
valoroase. Adică, din punct de vedere istoric sunt de valoare, 
dar eu mă refeream la obiecte din aur şi din astea. Ca să nu 
mai vorbim de obiecte care să justifice o crimă. Excepţiile au 
fost Yuya şi Tjuju, dar astea ies din discuţie. 

Se opri în faţa ferestrei, încetinind ritmul de rotire a 
degetelor: 

— M-ai pus în încurcătură, Khalifa! Descoperirea unui nou 
mormânt nu e aşa o mare bombă. După cum ţi-am spus, coli- 
nele astea sunt pline cu aşa ceva. Dar ca să apari pe piaţă cu 
un mormânt pentru al cârui conţinut să te apuci să omori în 
stânga şi-n dreapta şi să mai şi reuşeşti să nu sufle nimeni o 
vorbă despre el, chiar că e ceva neobişnuit. 

— Nu ştiţi ce-ar putea fi, nu? 

— Habar n-am! Sigur că există poveşti despre comori fabu- 
loase îngropate sus acolo, pe coline. Se zice că preoţii din 
Kamak au ascuns tot aurul din templu într-o grotă, undeva 
sub Qum, ca să nu intre pe mâna invadatorilor persani. Cam 
zece tone, din câte se ştie. Dar astea sunt doar nişte basme. 
Nu, inspectore, mi-e teamă că sunt la fel de în ceaţă ca şi tine. 

Bărbatul se întoarse la birou şi se lăsă pe scaun. Khalifa îşi 
termină ceaiul şi se ridică în picioare. Nu dormise de aproape 
patruzeci şi opt de ore şi brusc se simţi epuizat. 

— Bine, bine, spuse el, dar dacă auziţi ceva, anunţaţi-mă şi pe 
mine. Şi fără prostii de detectivi amatori. Asta-i treaba poliţiei. 

Al-Masri îi facu un semn de concediere cu mâna. 

— Tu chiar îţi imaginezi că o să mă apuc să umblu de nebun 
pe coclauri, ca să găsesc nu ştiu ce rahat de mormânt? 

— Da, chiar aşa mi-am imaginat, spuse Khalifa, aruncân- 
du-i bătrânului un zâmbet cald. 

O clipă Al-Masri se încruntă, deranjat de remarcă, după 
care începu să chicotească. 

— OK, inspectore! Fie cum zici tu! Dacă aud ceva, vei fi 
primul care va afla. 

Khalifa se îndreptă spre uşă. 

- Ma'a salama, ya Doktora. Rămâi în pace! 

— Şi tu la fel, inspectore. Deşi, dacă e adevărat ce mi-ai 
spus, nu prea cred că vei avea parte de ea. 

Khalifa dadu din cap şi ieşi. 

— Oh, inspectore, strigă al-Masri după el. 

Khalifa îşi bagă din nou capul pe uşă. 

— Dacă te hotărăşti vreodată să-mi ceri un loc de muncă, 
voi fi mai mult decât bucuros să-ţi pot oferi unul. Îți doresc o 
zi bună. 


17 
SAQQARA 


Luară un taxi până la Saqqara, alegând aceeaşi rută făcută 
de Tara cu două zile înainte. Hassan, bărbatul împreună cu care 
găsise corpul tatălui ei, nu era la birou. Unul dintre colegii lui 
o recunoscu şi îi dădu cheile de la casa. Merseră de-a lungul 
platoului şi traseră maşina în faţa cladirii, spunându-i şoferu- 
lui să-i aştepte. 

Înauntru era rece şi întuneric. Daniel deschise câteva fe- 
restre şi deschise obloanele. Tara se uită în jur cu tristeţe la pe- 
reţii zugrăviți în alb, la canapelele roase de vreme, la rafturile 
ponosite pentru cărţi, gândindu-se cât de fericit trebuie să fi 
fost tatăl ei aici şi cum devenise locuinţa asta o parte din viaţa 
lui. Îşi şterse ochii cu mâneca şi se întoarse spre Daniel, care 
admira un tablou prins pe perete. 

— Ce căutăm, mai exact? întrebă ea. 

— N-am nici cea mai vagă idee, ridică el din umeri. Ceva 
care pare vechi, bănuiesc. Şi så conţină hieroglife. 

Plecă de lânga tablou şi începu să scormonească prin- 
tr-unul dintre rafturi. Tara îşi aruncă geanta pe un scaun şi 
intră într-una dintre camerele care porneau din living. Într-un 
colţ era aşezat un pat îngust, apoi venea un şifonier, iar de uşă 

era apâţata o geacà de safari zdrențuità. Îşi băgă mâna într-unul 
dintre buzunare şi scoase un portofel. Era al tatălui ei. 

— Asta-i camera lui, strigă ea. 

Daniel intră şi se apucară amândoi să caute printre lucruri. 
Nu erau prea multe, doar câteva haine, un aparat de foto- 
grafiat, nişte agende, iar pe un scaun de lângă pat, un jurnal 
îmbrăcat în piele. Însemnările erau scurte, deloc relevante şi 
se refereau la progresul muncii depuse de-a lungul anului. 
Gasiră şi câteva fraze cu privire la Tara — ultima chiar înainte 
cu o zi de sosirea ei în Egipt, penultima zi din viaţa lui: 


Dimineaţă la Cairo. Întâlnire la Universitatea Americană 
ref. la programa pentru anul viitor. Prânz: Serviciul de 
Antichitâţi. Dupa-amiaza cumpărături la Khan al-Khalili 


pentru venirea Tarei. Înapoi la Saqqara seara. 


Asta era tot. Nimic din ceea ce ar fi putut arunca o lumină 
asupra evenimentelor recente. Lasară jurnalul deoparte. 

— Probabil că au găsit deja ceea ce câutau, spuse ea. 

— Mā îndoiesc. Atunci de ce te-ar mai fi urmărit? 

— Dar cum ştim că se află aici, şi nu la Cairo? 

— Păi, nu ştim. Presupun că, indiferent ce este lucrul ăsta, 
a fost în posesia tatălui tău doar pentru câteva zile. Şi, de 
vreme ce ultimele trei luni şi le-a petrecut aici mi se pare de 
bun-simţ să începem câutările la Saqqara. Încearcă și în cele- 
lalte camere. 

Timp de o oră au întors pe toate părţile fiecare sertar şi 
dulap şi chiar s-au aşezat în genunchi, ca să se uite sub pat. 
Fără succes însă. Cu excepţia aparatului de fotografiat, nimic 
nu putea stârni interesul nici măcar al unui hoţ ordinar. 

— Cred că m-am înşelat, spuse, în cele din urmă, dezamă- 
git, Daniel. 

Tara se afla într-unul dintre dormitoare. Câutarea îi pusese 
sângele în mişcare. Acum se simţea brusc epuizată. Durerea 
provocată de moartea tatălui ei, uitată pe moment, reveni cu şi 
mai mare intensitate, copleşind-o cu o senzaţie de pierdere şi 
neajutorare. Îşi trecu mâinile prin păr şi se trânti pe un pat, 
sprijinindu-se de pemă. Auzi zgomotul unei hârtii mototolite. 
Se ridică şi dădu la o parte perna. Văzu pe cearşaf o bucată de 
papirus împăturit pe care era scris cu cerneală neagră numele 
ei. Îl desfacu şi citi. 

— Daniel, strigă ea, vino så vezi asta! 

El intră în cameră şi Tara îi dădu hârtia. Daniel citi cu 
voce tare: 


Una din opt, prima za dintr-un lanţ, 

Una câte una, ca treptele unei scări, 

Iar la sfârşit un premiu, bine ascuns, 

O fi oare o comoară sau doar un vechi os? 

Zeii o să te ajute dacă îi rogi frumos, 

Imhotep, probabil, sau Isis, sau Seth, 

Deşi pe lângâ casă sà cauţi ar fi mai înţelept, 

Pentru câ nimeni nu-i mai deştept ca bătrânul Mariette. 


— Nu crezi că eşti un pic prea bâtrână pentru vânătoarea de 
comori? o întrebă el. 

— Când am împlinit cincisprezece ani, tata mi-a pregâtit 
aşa ceva pentru ziua mea de naştere, spuse ea zâmbind trist. A 
fost unul dintre puţinele momente în care am simţit că ţine cu 
adevărat la mine. Bânuiesc că a procedat aşa ca så vindece 
nişte râni mai vechi. Un fel de solie de pace. 

Daniel îi strânse umărul şi privi din nou papirusul. 

— Mā întreb... zise el încet. 

— Crezi că poate... 

— Premiul despre care pomeneşte tatăl tău så fie lucrul 
căutat de noi? N-am idee. Dar merită să-l găsim. 

Intră din nou în living. 

— Mariette este Auguste Mariette, spuse el peste umăr. Unul 
dintre părinţii fondatori ai egiptologiei. A lucrat mult aici, la 
Saqqara. A descoperit Serapeum-ul. 

Tara intră şi ea în cameră şi-l găsi pe Daniel în faţa ta- 
bloului de pe perete. 

— Auguste Mariette, zise el. 

Pictura prezenta un bărbat cu barbă, îmbrăcat în haine tra- 
diţionale egiptene. Ridică tabloul şi-l întoarse cu faţa în jos. 
Pe dos, prins cu scotch, era un alt papirus împăturit. 

— Bingo! exclamă el, cu ochi strălucitori. 

— Haide, desfa-l! rosti Tara, simțind cum o cuprinde un nou 
val de adrenalină. 

Desprinse hârtia din ramă şi o desfăcu. 


Regina unui faraon, dar faraon ea însăşi, 
Domnind ea între soţul şi fiul soţului ei, 
Nefertiti pe nume, un nume frumos, 

Odată cu ea cel frumos a sosit. 

Soţul eretic, blestematul Akhenaton, 
Abandonat de zei, căci şi el se lepădase de ei, 
Împreună trâit-au, dar oare ea unde-a trâit? 
Răspunsul, probabil, într-o carte va fi găsit. 


— Ce naiba vrea să spună cu asta? întrebă Tara. 

— Nefertiti a fost prima soţie a faraonului Akhenaton, îi 
explică el. Numele ei însemna „Cel frumos a venit“. După ce 
Akhenaton a murit, şi-a schimbat numele în Smenkhkare şi a 
domnit ca faraon cu puteri depline. La succesiune i-a urmat 
Tutankhamon, fiul lui Akhenaton cu o altă soţie. 

— Normal, mormâi Tara. 

— Generaţiile de mai târziu l-au ponegrit pe Akhenaton 
pentru că renunţase la zeii tradiţionali egipteni în favoarea 
adorării unui singur zeu: Aten. El şi Nefertiti au construit o 
nouă capitală cam la vreo două sute de kilometri de-aici. Au 
numit-o Akhenaton, „Sursa luminii lui Aton“, deşi astăzi este 
cunoscută cu numele ei arab: Tel el-Amama. Am făcut şi eu 
săpături acolo. 

Daniel se îndreptă spre bibliotecă. 

— Se pare cå trebuie să găsim o carte despre Amarna. 

Tara veni lângă el şi începură să cerceteze din priviri şiru- 
rile de cărţi. Erau câteva ale căror titluri includea şi numele 
Amama, dar nu găsiră nici un indiciu în interiorul lor. Într-unul 
din dormitoare mai era o bibliotecă, aşa că încercară şi acolo, 
dar fără succes. Tara clătină din cap frustrată. 

— E atât de tipic pentru tata! Adică, dacă nici măcar un 
arheolog nu mă poate ajuta, ce şansă aş fi avut de una singură? 
Niciodată n-a fost în stare să accepte faptul că nu mă interesa 
nici măcar cât negru sub unghie arheologia lui! 

Daniel nu o asculta. Se aşezase pe vine, îngustându-şi 
privirea. 

— Unde a trâit? murmură el. Unde a trâit Nefertiti? 

San brusc în picioare. 

— Merde! strigă el. Ce idiot sunt! 

Se repezi înapoi în living, unde îngenunche în faţa biblio- 
tecii şi trecu cu degetul peste cărţi. La un moment dat, scoase 
un volum subţire. 

— Am încercat să fac pe deşteptul. Indiciul era mai mult la 
propriu, decât la figurat. 

Ridică volumul, arătându-i titlul: Nefertiti a locuit aici. 
Zâmbea, teribil de încântat. 

— Probabil, cea mai bună carte scrisă vreodată despre exca- 
vaţii. De Mary Chubb. Am întâlnit-o odată. O femeie fascinantă. 
la să vedem ce găsim noi aici! 

Următoarele versuri — despre dinastiile Egiptului antic — 
se dovediră mai uşoare decât cele anterioare, ducându-i la un 
afiş cu masca mortuară a lui Tutankhamon, ce se gâsea în 
bucătărie. Indiciul numărul cinci era în interiorul unei amfore 
din dormitor, al şaselea prins în interiorul homului, iar al şap- 
telea în spatele bazinului din baie. Indiciul final îl gåsirå rulat 
înăuntrul unui dulap din living. Erau amândoi emoţionați. 
Citiră ultimele versuri împreună, sărind peste cuvinte, în încer- 
carea de a vedea ce spune. 


Ultima, în sfârşit, a opta dintre ele, 

Gândeşte atent că-i printre cele mai grele, 

Aproape de tine, dar nu înăuntru, 

O bancaâ pentru morţi, de cinci mii de ani, 
Cincisprezece paşi la sud (sau cincisprezece la nord), 
Cu ochii în patru, priveşte în centru, 

Caută semnul lui Anubis Şacalul, 


Pentru cå Anubis e cel care apără premiul. 


— O bancă pentru morţi? întrebă ea. 

— Mastaba, răspunse Daniel. Un soi de mormânt dreptun- 
ghiular, făcut din cărămizi de lut. Mastaba este cuvântul arab 
pentru bancă. Vino! 

Îşi înhăţă rucsacul şi îl urmă afară, unde, după râcoarea 
din interior, câldura o lovi cu putere. Şoferul taxiului trăsese 
maşina undeva, la umbră, în faţa casei, şi se lungise pe spate, 
ținându-şi picioarele scoase pe geam. Daniel se opri un 
moment şi se uită în jur cu privirea mijită, apoi îi arătă cu 
degetul o movilă lunguiaţă ce se înălța dintre nisipuri, cam la 
cincizeci de metri undeva, în stânga lor. 

— Asta trebuie să fie, spuse el. Nu ştiu ce altceva ar mai 
putea fi mastaba. 

Se îndreptară grăbiţi într-acolo şi, când mai aveau doar 
foarte puţin, Tara observă că era o construcţie din cărămizi de 
pământ, mâncate de vreme. Daniel pomi dintr-un colţ al ei şi 
numără cincisprezece paşi de-a lungul ei, vârful mastabei 
ajungându-i undeva la nivelul gâtului. 

— Undeva pe-aici, spuse el, indicând mijlocul zidului. Cău- 
tâm imaginea unui şacal. 

Se aşezară pe vine şi începură să cerceteze suprafaţa nere- 
gulată. Tara îl găsi imediat. 

— Uite! ţipă ea. 

Scrijelita pe o cărămidă, de-abia vizibilă, se zărea silueta 
unui şacal ce stătea tolânit, cu labele întinse, dar urechile ciu- 
lite. Cărămida pârea să se desprindă, aşa că Tara o prinse cu 
degetele şi trase încetişor de ea. leşi destul de repede şi, în 
urma ei, se deschise o gaură adâncă. Daniel îşi suflecă mâneca, 
verifică rapid din ochi să nu fie vreun scorpion, apoi îşi bagă 
mâna până la cot înăuntru şi scoase o cutie de carton. O aşeză 
pe genunchi şi începu să desfacă sfoara cu care era prinsă. 

— Ce e? întrebă ea. 

— Nu sunt sigur, spuse el. E destul de grea. S-ar putea să 
fie... 

O umbră apâru deasupra lor şi se auzi un clinchet metalic. 
Speriaţi, priviră în sus. În vârful mastabei, stătea un bărbat, 
înarmat îmbrăcat în haine negre şi cu un turban pe cap care-i 
acoperea aproape toată faţa. Le facu semn så se ridice în 
picioare, mormâindu-le ceva în arabă. 

— Ce-a spus? întrebă Tara îngrozită. 

— Cutia, spuse Daniel. Vrea cutia. 

Exact când era pe punctul de a-i da cutia, Tara îl apucă 
de braţ. 

— Nu, spuse ea. 

— Ce? 

— Nu, până când nu våd ce e înăuntru. 

Bărbatul vorbi din nou, agitându-şi arma. Daniel vru să-i 
dea iarăşi cutia, dar Tara îl prinse de mână şi-l trase înapoi. 

— Am spus nu, şuieră ea. Nu, până când nu aflam de ce fac 
oamenii ăştia aşa ceva. 

— Pentru Dumnezeu, Tara, nu e de joacă! Ne va omori. 
Ştiu cum sunt oamenii ăştia. 

Bărbatul devenea din ce în ce mai agitat. Ridică arma şi o 
îndreptă spre capul fetei, apoi spre Daniel, după care trase câte- 
va gloanţe în jos, făcând cărămizile să explodeze în bucățele 
mici. Daniel se smulse din strânsoarea Tarei şi lăsă cutia să 
cadă lângă movilă. 

— Uită de ea, Tara! Şi eu vreau la fel de mult să ştiu ce e 
înăuntru, dar nu merită. Ai încredere în mine, e mai bine să 
uiţi de ea. 

Ţinându-şi arma îndreptată spre ei, bărbatul îngenunche şi 
întinse mâna după cutie. Se aplecă mult în stânga, dar dege- 
tele lui de-abia o atingeau şi, pentru un moment, îşi lăsă ochii 
în jos. În aceeaşi clipă, fără măcar să-şi dea seama ce face, Tara 
sări, îl apucă de haine şi-l trase spre ea cu o mişcare bruscă. 
Bărbaţul ţipă şi se rostogoli peste marginea mastabei, căzând 
pe nisip chiar între ei, cu gâtul sucit într-o poziţie nefirească. 

Un moment, nici unul din ei nu se mişcă. Apoi, uitându-se 
la Tara, Daniel se lasă pe vine şi ridică mâna bărbatului, încer- 
când să-i simtă pulsul. 

— E leşinat? şopti ea, din motive numai de ea ştiute. 

— E mort. 

— Oh, Doamne! exclamă Tara, acoperindu-şi gura cu mâi- 
nile. Oh, Doamne! 

Daniel privi corpul din nou, apoi se aplecă şi-i desfăcu de 
pe faţă 'imma neagră din lână, scoțând la iveală o cicatrice 
adâncă şi verticală în mijlocul frunţii. Se uită fix la ea câteva 
secunde, după care sări în picioare şi o apucă de braţ. 

— O ştergem imediat de aici. 

Începu să o tragă după el, dar după câţiva metri Tara se 
smulse din strânsoare şi fugi înapoi spre mastaba, luând cutia 
care zăcea pe jos. 

— Isuse Hristoase! strigă Daniel, venind după ea şi apu- 
când-o de umăr. Las-o naibii! Se petrec nişte lucruri aici... pe 
care tu nu le înţelegi... o så vină mai mulţi... 

Ea îl împinse cu o mișcare dură. 

— Ei l-au omorât pe tata, rosti ea pe un ton îndrăzneţ. Fă ce 
vrei, dar nu-i las să pună mână pe cutia asta! Înţelegi, Daniel? 
Nu vor pune mâna pe ea. 

Privirile li se întâlniră scurt, apoi ea trecu pe lângă el, îm- 
brâncindu-l, şi porni spre casă, bâgând cutia în rucsac. O clipă, 
Daniel privi în urma ei, cu faţa contorsionată de furie neputin- 
cioasă, apoi se luă după ea, bombânind. 

Focul de armă îl trezise pe şofer, care stătea pe mașină, 
uitându-se spre ei. 

— Ce întâmplat? întrebă el când ajunseră lângă taxi. 

— Nimic, rosti Daniel răspicat. Du-ne înapoi la Cairo! 

— Eu auzit puşcă. 

— Tu pomeşte dracului...! 

Se auzi o rafala de mitalieră. Rasucindu-se, vazură două 
siluete înveşmântate în negru care alergau spre ei. Se auzi din 
nou o rafală, dar de data asta din spate. Alte două siluete apă- 
ruseră din deşert şi se îndreptau tot spre ei, două pete negre 
profilate pe galbenul strălucitor al nisipului. Şoferul ţipă şi se 
aruncă la pământ. 

— Şi doar ţi-am zis că o să vină şi mai mulţi! strigă Daniel. 
În casă! Fugi! 

O apuca de braţ şi o luară la goană spre casâ. Un glonţ 
zbâmâi pe lângă urechea Tarei, iar un al doilea se înfipse în 
nisip chiar în faţa lor. Ajunseră pe partea laterală a clădirii şi 
săriră pe terasa de dedesubt. Dincolo de ea şerpuia o pantă 
abruptă, care ducea până în satul din apropiere, unde oamenii 

jeşeau din case şi se uitau în sus, întrebându-se ce era cu tot 
zgomotul ăla. 

— la-o pe pantă, strigă Daniel. 

— Şi tu? 

— Sări odată! Vin şi eu. 

— Nu te las aici! 

— Isuse! 

Se auzi zgomotul unor paşi care alergau. Daniel se uită 
disperat în jur, descoperi o rouna veche sprijinită lânga o 
bancă şi, apucând-o, fugi din nou lângă casâ şi se lipi de zid. 
Paşii se apropiau şi mai mult. Ridică rouna, inspiră adânc de 
câteva ori, apoi o roti şi lovi cât putu de tare, exact când unul 
dintre urmăritori apăru după un colț. Capul metalic izbi faţa 
bărbatului cu un sunet îngrozitor, aruncându-l la pâmânt. 
Daniel se repezi şi îi smulse din mână arma pe care victima o 
ţinea încă strâns. 

— Acum! ţipă el. Cât mai avem o şansă! 

Alergară la marginea terasei şi săriră direct pe pantă, 
ridicând un nor de praf. În capatul pantei se vedea o fâşie de 
nisip, apoi o cărare şi imediat satul, ce se întindea de-a lungul 
unei pădurici dese de palmieri. O maşină se îndrepta hurdu- 
câind spre ei şi Daniel fugi în faţa ei, dând din mâini. Şoferul 
încetini şi, văzând arma din mâna lui, frână brusc. De dea- 
supra se pomi o rafală cu gloanţe. Daniel se întoarse şi trase 
şi el. Sătenii începură să ţipe şi să se împrâştie care încotro. 
Trase din nou, ţinându-şi degetul pe trăgaci, până când goli tot 
încărcătorul. Aruncă arma într-o parte şi se răsuci spre ma- 
şină. Şoferul fugise, lăsând cheile în contact şi motorul mer- 
gând. Daniel sări la volan. 

— Urcă! ţipă el la Tara. Urcaă repede! 

Tara se aruncă pe scaunul din dreapta şi Daniel apăsa până 
la podea pedala de acceleraţie. Plecarăa cu scrâşnet de roţi, 
zvârlind cu putere în toate părţile pietrişul de pe şosea. Un 

glonţ atinse geamurile laterale, iar un altul pătrunse prin 
capotă. Maşina intră într-o groapă şi derapă, iar pentru o clipă 
păru că se va lovi de un zid, dar Daniel reuşi să redreseze 
vehiculul şi mări viteza. În spate gloanţele continuau să curgă, 
iar casa rămase învâluită într-o perdea de praf. 

— Nu ştiu ce dracu” e în cutia aia a ta, gâfâi Daniel, dar 
după toate astea, sper să merite! 


18 
LUXOR 


Când Khalifa ajunse, în cele din urmă, acasă, pe la amiază, 
era atât de obosit, încât de-abia îşi mai putea ţine ochii deschişi. 

Imediat ce intră pe uşă fiul lui sări pe el. 

— Tati! Tati! Îmi iei şi mie o trompetă de Abu Haggag? 

Sărbatoarea de Abu el-Haggag era peste câteva zile. De 
mai multe săptămâni Ali şi colegii lui de şcoala decoraseră o 
plută pentru procesiunea copiilor şi băiatul nu-şi mai putea 
stapâni nerâbdarea la gândul festivităților ce vor urma. 

— Îmi iei? ţipă el, agăţându-se de geaca lui Khalifa. Mustafa 
are una. Şi Said la fel. 

Khalifa îl ridică şi-i ciufuli părul. 

— Sigur câ-ţi iau. 

Ali ţopăi în sus şi-n jos în braţele lui, foarte încântat. 

— Mami! ţipă el. Tati spune că o să-mi ia o trompetă de 
Abu Haggag! 

Khalifa îşi aşeză fiul pe umeri şi, făcându-şi loc printre 
materialele de construcţie din hol, intră în living. Zenab era 
aşezată pe canapea, cu bebeluşul în braţe. Lângă ea stăteau 
sora ei, Sama, şi soţul acesteia, Hosni. Khalifa oftă înăbuşit. 

— Bună, Sama. Salut, Hosni, spuse el, dându-l jos pe Ali. 

Hosni se ridică în picioare şi cei doi bărbaţi se îmbraâţişară. 
Băiatul înconjură canapeaua şi se ascunse în spatele ei. 

— Tocmai s-au întors din Cairo, spuse Zenab, cu un ton 
vag, acuzator. 

Mereu îl bătuse la cap pe Khalifa să meargă cu ea în capi- 
tală pentru câteva zile, dar nu reuşise niciodată să pună la cale 
excursia. Şi, oricum, presiunile financiare erau destul de mari 
ca să-şi poată permite. 

— Am zburat cu avionul, zise Sama, umflându-se în pene. 
E mult mai rapid decât trenul. 

— Am avut nişte afaceri, adăugă Hosni. Trebuia să mă 
întâlnesc cu un fumizor nou. 

Hosni lucra la o firmă ce comercializa ulei comestibil şi 
vorbea tot timpul despre asta. 

— Ce să-ţi zic, de-abia facem faţă cererilor, continuă el. 
Oamenii trebuie să mănânce, iar ca să mânânce au nevoie de 
ulei. E o piaţă excelentă. 

Khalifa afişă o expresie cât putu de entuziasmată. 

— Nu ştiu dacă ţi-a spus Zenab, dar suntem pe punctul de 
a lansa un nou sortiment de ulei, din susan. E puţin mai scump 
decât uleiul obişnuit, dar calitatea este excepţională. Dacă 
vreţi, O să vă trimit şi vouă câteva sticle. 

— Mulţumesc, spuse Khalifa. Ne-ar plăcea foarte mult, 
nu-i aşa, Zenab? 

Se uită înspre soţia sa, care zâmbi afectat. O amuzau întot- 
deauna încercările lui de a părea interesat de munca lui Hosni. 

— Haide, Sama, spuse ea, ridicându-se în picioare. Să-i 
lăsăm pe bărbaţi cu ale lor. Vrei un pahar cu karkaday, Hosni? 

— Da, foarte mult. 

— Yusuf? 

— Te rog! 

Cele două surori dispărură în bucătărie. Khalifa şi Hosni 
se aşezară stânjeniţi, încercând să-şi ferească privirile. Se lasă 
o tăcere lungă. 

— Şi ce se mai întâmplă prin poliţie? întreba Hosni, în cele 
din urmă. Ai prins vreun criminal astăzi? 

Cumnatul lui era chiar şi mai puţin interesat de munca tui 
Khalifa decât era acesta de a lui. În realitate, mai degraba îl 
dispreţuia pe detectiv. Sa lucrezi aproape toate orele lăsate de 
Dumnezeu şi pentru un salariu de mizerie! Zenab se căsăto- 
rise cu o persoană mult sub nivelul ei. Sigur, ar fi putut nimeri 
şi mai râu. Dar ar fi putut să aleagă şi mai bine. De exemplu, 
pe cineva din domeniul lui. Acolo era viitorul. Iar cu uleiul 
asta nou de susan, lucrurile se vor dezvolta şi mai mult. 

— Nu, astăzi nu, râspunse Khalifa. 

— Poftim? 

— N-am prins nici un criminal astăzi. 

— Ah, da, spuse Hosni. Bine. Sau mai degraba râu. 

Se opri, confuz, încercând să reia firul conversaţiei: 

— Hei, am auzit că ai şanse så promovezi. Crezi că vei reuşi? 

Khalifa ridică din umeri. 

— Insha-Allah. Cu voia lui Allah. 

— Şi eu care credeam că e mai mult voia şefului tău decât 
a lui Allah! 

Hosni râse la gluma sa, lovind cu palma canapeaua. 

— Sama! srigă el. Hei, Sama! Yusuf zice cå va fi promovat 
cu voia lui Allah, iar eu i-am spus că pare mai degrabă voia 
şefului său. 

Din bucătărie se auzi un hohot de râs, Sama găsind comen- 
tariul tot atât de amuzant ca şi soţul sâu. Ali ieşise din spatele 
canapelei şi se pregătea să-l lovească în cap pe Hosni cu o 
permă. Khalifa îl mustră din priviri şi băiatul dispåru din nou. 

— Cum mai merge lucrul la fântână? îl întreba Hosni, după 
o altă pauză lungă, luptându-se să zică ceva. 

— Binişor. Vrei s-o vezi? 

— De ce nu? 

Cei doi bărbaţi ieşiră pe hol şi trecură printre sacii de ciment 
şi gâleţile cu vopsea, studiind bazinul de plastic ce avea un 
aspect destul de jalnic şi din care Khalifa spera ca într-o zi să 
țâşneascâ apa. 

— E un pic cam înghesuit, observă Hosni. 

— Va fi spaţiu mai mult când vom arunca toate resturile astea. 

— De unde vine apa? 

— O să legăm fântâna de instalaţia de la bucătărie. 

Hosni îşi scărpină bărbia, preocupat de întreaga aventură. 

— Nu ştiu de ce, pur şi simplu nu... 

Fu întrerupt de Ali, care tocmai atunci gâsi de cuviinţă să 
vină alergând spre ei, dărâmând o găleată cu pensule ce fus- 
eseră puse la curăţat în alcool. Un lichid vâscos, cenuşiu, se 
răspândi pe podeaua de beton. 

— La naiba, Ali, se râsti Khalifa. Zenab! Vrei să aduci 
o cârpă, te rog? 

Soţia lui privi supărată mizeria de pe jos. 

— N-am de gând sâ-mi stric cârpele cu chestia aia. Foloseşte 
şi tu nişte ziare. 

— Dar n-am nici un ziar. 

— Am eu un al-Ahram mai vechi în servietă, spuse Hosni. 
Puteţi să-l folosiţi pe âla. 

Aduse hârtiile din camera cealaltă şi începu så întindă 
foaie cu foaie peste balta de alcool. 

— Vezi, spuse el, suge tot lichidul. Un absorbant excelent. 

Mai desprinse o foaie şi se aplecă să o aşeze. Chiar atunci 
Khalifa îl apucă de braţ. 

— Aşteaptă! 

Detectivul se aşeză în genunchi. 

— De când e ziarul ăsta? 

— Aaa... 

— De când? repetă el întrebarea, surescitat. 

— De ieri, răspunse Hosni, puţin supărat. 

Khalifa se aşezase cu un genunchi în balta de alcool, dar 
nu părea să-şi dea seama de asta. Se aplecâă în faţă din ce în ce 
mai mult, citind ceva în colţul din dreapta al paginii, urmărind 
cu degetul rândurile articolului. Ali veni şi se aşeză şi el în 
genunchi, mişcându-şi degetul pe deasupra hârtiei umezite, în 
încercarea de a-şi imita tatăl. 

— De ieri, îşi spuse Khalifa când termină de citit. Ieri, deci. 
la să vedem: Nayar a fost omorât vineri, ei apar în aceeaşi 
zi... La naiba! ţipă el şi sări în picioare, pe pantalon apărând 
acum o mare pată ce se întindea în jos dinspre genunchi. 

— La naiba! ţipă Ali, sărind şi el în sus. 

— Ce? spuse Hosni. Ce e? 

Khalifa îl ignoră şi porni în grabă spre bucătărie, uitând 
brusc de oboseală. 

— Zenab, trebuie så plec. 

— Sa pleci? Unde? 

— La Cairo. 

— Cairo! 

O clipă avu senzaţia că soţia lui o să facă scandal. În 
schimb, ea se apropie şi-l sărută pe frunte. 

— Îți pregătesc nişte pantaloni curaţi. 

Pe hol, Hosni se uita la articolul pe care îl citise Khalifa. 
În mijloc era fotografia unui bărbat bătrân şi urât, cu un ochi 
acoperit, iar deasupra ei scria cu litere mari: „Un dealer de 
antichităţi din Cairo asasinat în mod brutal“. Clatină din cap. 
Astfel de lucruri nu se întâmplau niciodată în domeniul uleiu- 
lui comestibil. 


19 
CAIRO 


Nici unul din ei nu scoase o vorbă în drum spre Cairo. 
Daniel se concentră asupra drumului, privind agitat în oglin- 
da retrovizoare pentru a verifica dacă nu cumva sunt urmăriţi. 
Tara se uita fix la geanta pe care o ţinea în poală. De-abia când 
intrară pe şoseaua principală Cairo-Giseh şi făcură la dreapta 
într-un trafic infernal, îndreptându-se spre centru, Daniel 
sparse tăcerea: 

— Îmi pare râu, Tara! Dar se pare câ nu înţelegi cât e de 
periculoasă situaţia. Bârbaţii ăştia... erau acoliţii lui Sayf 
al-Tha'r. Cicatricea de pe frunte este semnul lor distinctiv. 

Ea continua să se joace cu fermoarul de la rucsac. 

— Cine e Sayf al-Tha'r asta? Îi tot aud numele peste tot. 

— Un lider fundamentalist, spuse Daniel, trăgând de volan 
pentru a evita un biciclist care se bâţâia în stânga şi-n dreapta, 
cu o tavă de pateuri pe cap. Numele înseamnă Sabia Răzbu- 
nării. Predică un amestec de naționalism egiptean şi islamism 
extremist. Nimeni nu ştie prea multe despre el, cu excepţia 
faptului că undeva, pe la sfârşitul anilor optzeci, a ţinut dis- 
cursuri în public şi că de atunci a asasinat o mulţime de oa- 
meni, occidentali de regulă. Acum un an şi ceva l-a aruncat în 
aer pe ambasadorul american. Guvernul a pus un milion de 
dolari recompensă pe capul sâu. 

Întoarse ochii spre ea şi îi zâmbi fără umor. 

— Bine lucrat, Tara! Tocmai ţi l-ai făcut duşman pe cel mai 
periculos om din Egipt. Isuse! 

Merseră în tăcere câţiva kilometri, după care traversară o 
autostradă suspendată şi nimeriră într-un blocaj. Aşteptară 
vreo cinci minute, apoi, înjurând, Daniel viră la stânga, for- 
ţând intrarea printre maşinile care se scurgeau din sens opus. 
Parcară maşina pe o străduţă laterală plină de gunoi şi se dā- 
dură jos. 

— Ar trebui să încercăm så ne cârâm de pe stradă, spuse el, 
uitându-se în jur. Suntem prea expuşi. Nu cred că ne-au 
urmărit, dar nu se ştie niciodată. Au oameni peste tot. 

O luară pe jos până ajunseră la un gard de sârmă în spatele 
căruia era un parc, crezu Tara iniţial, pentru a descoperi că e 
vorba, de fapt, despre o grădină zoologică. La vreo treizeci de 
metri depârtare se zărea intrarea şi Daniel o apucă de braţ, 
îndreptându-se într-acolo. 

— Hai så intrăm! Sunt mai puţine şanse så fim văzuţi aici. 
Şi au şi un telefon public. 

Plătiră o taxă de douazeci de piaştri şi trecură prin mica 
barieră rotativă. Zgomotul oraşului părea så se risipească în 
urma lor şi brusc se lăsă o linişte profundă. Păsările ciripeau 
în copaci, familii se plimbau împreună, tinerii îndrăgostiţi 
stăteau pe bânci mână în mână. De undeva, din apropiere, se 
auzea susurul unei ape curgătoare. 

Pomiră în jos pe o alee umbroasă, privind în toate părţile 
în Câutarea vreunui posibil urmăritor. Trecură pe lângă un ţarc 
cu rinoceri, o cuşcă cu maimuțe, un bazin cu o morsă şi un lac 
plin cu flamingo. În cele din urmă, ajunseră lângă un ficus 
indian prâfuit şi se aşezară pe bâncuţa de sub el. Cinci metri 
mai încolo se zårea o cabină telefonică, iar pe partea opusă, 
într-o cuşcă, un elefant ursuz, legat cu un lanţ greu de picior. 

Daniel cercetă aleile din jur, apoi ridică rucsacul, îl defaăcu şi 
scoase cutia. 

— Sa începem cu începutul. Sa vedem despre ce este 
vorba, spuse el. 

Se uită în jur din nou, apoi trase de sfoară şi deschise 
cutia. Înâuntru, aşezat pe un rând de paie, se găsea un obiect 
plat, înfăşurat în hârtie de ziar. Pe el era prins cu scotch un mic 
bileţel. 


Tara. M-am gândit cå e un cadou potrivit. Cu dragoste, 
ca întotdeauna, 
Tata. 

Daniel o privi iute pe Tara, după care scoase obiectul din 
cutie şi rupse hârtia. Era un fragment dintr-un material ce 
aducea cu ipsosul, de formă aproximativ pătrată, cu marginile 
sparte şi neregulate. Suprafaţa era pictată într-un galben pal, cu 
trei coloane de imagini hieroglifice negre, iar mai la stânga se 
vedea puţin dintr-o figură de pe a patra coloană. În partea de 
Jos, era desenat un şir de şerpi cu capetele ridicate — motivul 
principal, presupuse Tara, pentru care tatăl ei alesese obiectul. 

Daniel întoarse obiectul pe toate părţile, clatinând uşor 
din cap. 

— Ştii ce reprezintă? întrebă ea. 

El nu răspunse imediat, aşa cå Tara repetă întrebarea. 

— O bucată de ipsos, spuse el distrat. O decoraţiune dintr-un 
mormânt. Probabil că hieroglifele au făcut parte dintr-un text 
mai lung — vezi, la astea de-aici textul chiar se întrerupe la 
mijloc. O piesă realizata binişor. Foarte bine, de fapt, continuă 
el, zâmbind. 

— E veritabila? 

— Absolut. Regatul Târziu, după cum arată. Grecească sau 
poate romană. Posibil din timpul ocupaţiei persane, dar nu 
mai devreme. Dar sunt sigur că e din zona Luxorului. 

— De unde ştii asta? 

Daniel înclină din cap în direcţia hârtiei în care fusese 
înfăşurată. Chiar în susul paginii era scris ceva în arabă. 

— Al-Uqsur, traduse el. Luxor. Este din ziarul local. 

Ea luă fragmentul de la Daniel şi îl privi fix, dând din cap. 

— Nu pot înţelege cum de l-a cumpărat tata, ştiind că e veri- 
tabilă. El dispreţuia traficul cu antichităţi. Întotdeauna bom- 
bânea despre consecinţele lui negative. 

Daniel ridică din umeri. 

— Probabil că a crezut că are de-a face cu un fals. Nu e peri- 
oada în care era el specialist. Dacă nu eşti expert în mormintele 

regale din Regatul Târziu, e destul de greu så faci diferenţa. 
Dacă era din Vechiul Regat l-ar fi recunoscut imediat. 

— Bietul tata! oftă ea. Ar fi fost devastat dacă ar fi ştiut. 

Îi dădu piesa înapoi. 

— Şi ce înseamnă hieroglifele? 

Daniel aşeză fragmentul pe genunchi şi cercetă textul. 

— Se citeşte de la dreapta la stânga. Vezi, textul este trans- 
pus prin intermediul semnelor. Prima coloană înseamnă abed, 
ceea ce se traduce prin „lună“, iar liniile astea reprezintă 
numărul trei, apoi vine peret, care era una din diviziunile anu- 
lui egiptean şi care e echivalentul cuvântului „iamâ“. Aşadar, 
„în a treia lună a lui peret“. Apoi avem — se aplecă mai mult 
deasupra ei —- mmm, pare un soi de nume, ib-wer-imenty. 
„Marea Inimă a Vestului“; ib-wer, „inimă mare“; imenty, „din 
vest“. Nu este un nume propriu-zis, mai degrabă o porecla. Şi 
nu este nici parte a unei titulaturi regale. Oricum, nu una de 
care să fi auzit eu. 

Se gândi un moment, repetând numele, apoi îşi mută dege- 
tul pe cea de-a doua coloană. 

— Cuvântul de aici de sus este mer, care înseamnă „pira- 
midă“. Apoi iteru, care este o unitate de măsură din Antichi- 
tate, apoi un număr, nouăzeci. Aşadar, „piramida are nouăzeci 
de iteru“. Următoarea coloană începe cu ceea ce pare a fi 
Kheper-en, deşi cele doua hieroglife de sus sunt sparte... 

Ridică fragmentul în lumină. 

— Nu, sigur e kheper-en, „s-a întâmplat“, apoi dja wer, „o 
mare furtună“. Figura asta ciobită din stânga pare a fi un alt 
număr, deşi e imposibil de stabilit care. Cam asta-i tot. 

Privi lung fragmentul pentru câteva clipe, întorcându-l pe 
toate părţile, dadu din cap, apoi îl bagă în cutia pe care o stre- 
cură în geanta Tarei. 

— Dacă vine dintr-un templu teban din Regatul Târziu, 
atunci e o raritate, spuse el. Nu prea mai există decoraţiuni 

pictate în morminte după Noul Regat. Dar chiar şi-aşa, mă 
îndoiesc că valorează mai mult de câteva sute de dolari. Şi nu 
văd nici un motiv ca să ucizi pentru ea. 

— Şi-atunci de ce o vor oamenii ăştia? 

— Dumnezeu ştie. Poate că doresc versiunea completă a 
textului din care face parte. Dar de ce ar fi un text atât de 
important, habar n-am. 

Îşi scoase o ţigară de foi din buzunarul de la piept, o aprinse 
şi trase putemic în piept. 

— Aşteaptă aici. 

Se îndreptă spre cabina telefonică, ridică receptorul, băgă 
o cartelă şi formă un număr. Se uită o clipă la ea, apoi se 
întoarse cu spatele şi începu så vorbească. Discută aproxima- 
tiv trei minute, gesticulând furios, după care trânti receptorul 
şi se întoarse pe bancă. Tara observă că fruntea lui se umpluse 
de sudoare. 

— Au fost la mine la hotel. Trei bărbaţi. Se pare că mi-au 
întors camera cu fundu-n sus. Proprietarul era îngrozit, bietul 
de el! Hristoase, ce porcărie! 

Se aplecă înainte, frecându-şi faţa cu palmele. Apăru în 
goană o fetiţă care se uită la ei şi apoi fugi din nou, râzând. 
Undeva în apropiere se auzi strigătul unei maimuțe. 

— Ar trebui să mergem la poliţie, spuse Tara. 

— După ce am furat o maşină şi am omorât doi egipteni? 
Nici să nu-ţi treacă prin cap! 

— Dar ne apâram! Erau nişte teroriști! 

— Poliţia nu va vedea aşa lucrurile. Crede-mă, ştiu cum 
gândesc âştia. 

— Trebuie să... 

— Am spus nu, Tara! Nu am face altceva decât să înrâu- 
tâțim lucrurile. Dacă se poate mai râu de atât. 

Între ei se lăsă o tăcere tensionată. 

— Atunci ce facem? întrebă ea. Că doar n-o să stăm aşa la 
infinit. 

Un nou moment de tăcere. 

— Ambasada, spuse el în cele din urmă. Mergem la Amba- 
sada Britanică. Este singurul loc sigur. Aici suntem în voia 
sorții. Avem nevoie de protecţie. 

Tara aprobă din cap. 

— Ai numărul lor? întrebă el. 

Tara scotoci în buzunar şi scoase cartea de vizită pe care 
i-o dăduse Squires cu o zi înainte. 

— OK. Sună! Povesteşte-le ce s-a întâmplat! Spune-le că 
avem nevoie de ajutor. Urgent. 

Îi dadu cartela lui şi Tara se îndreptă spre cabina telefonică. 
Formă numărul şi după numai două apeluri răspunse cineva. 

— Charles Squires. 

Vocea aceea moale şi plină de solicitudine falsă. 

— Domnule Squires? Tara Mullray la telefon. 

— Bună ziua, domnişoară Mullray. 

Nu părea prea surprins că o aude. 

— S-a întâmplat ceva? 

— Aâă, da. Sunt cu un prieten şi noi am... 

— Cu un prieten? 

— Da. Un arheolog. Daniel Lacage. ÎI cunoştea pe tatăl meu. 
Ştiţi, avem probleme. Nu pot să vă explic la telefon. S-a în- 
tâmplat ceva. 

Urmă o pauză. 

— Puteţi sâ-mi daţi mai multe amânunte? 

— Cineva încearcă să ne ucidă. 

— Sa va ucidă! 

— Da. Sa ne ucidă. Avem nevoie de protecţie. 

O alta pauză. 

— Are vreo legătură cu bărbatul de care mi-aţi spus ieri? 
Bărbatul care vă urmărea? 

— Da. Am găsit ceva, iar ei încearcă să ne omoare din cau- 
za asta. 

Era conştientă că vorbele ei sună confuz. 

— OK, spuse el blând, să ne păstrăm calmul. Unde sunteţi? 

— În Cairo. La Gradina Zoologică. 

— Unde anume, mai exact? 

— Aaa... lângă cuşca elefantului. 

— Şi aveţi artefactul la dumneavoastră? 

- Da. 

El tăcu un moment. Tara avu senzaţia câ bărbatul acoperise 
receptorul cu mâna, în timp ce vorbea cu cineva de lângâ el. 

— În regulă, îl trimit pe Crispin imediat. Ramâneţi acolo 
unde sunteţi. M-aţi înţeles? Rămâneţi exact unde sunteţi! Vom 
ajunge acolo cât putem de repede. 

— Sigur. 

— Totul o să fie bine. 

— Da. Mulţumesc. 

— Pe curând. 

El închise telefonul. 

— Ei bine? întreba Daniel după ce Tara se aşeză la loc pe 
bancă. 

— O så trimită pe cineva. Zice să rămânem aici. 

Daniel dădu din cap şi între ei se lăsă din nou tăcerea, 
Daniel continuând să pufâie din ţigara lui de foi, iar Tara pri- 
vindu-şi fix geanta. Sperase ca misteriosul obiect să-i dea 
vreun răspuns legat de ce se petrecea, dar, în schimb, lucrurile 
păreau şi mai obscure acum, ca şi cum un cod complex ar fi 
primit în plus un şir criptat de informaţii. Se simţea confuză şi 
înspâimântată. 

— Poate că doctorul Jemal ne poate ajuta, spuse ea în cele 
din urmă. 

Daniel ridică din sprâncene întrebator. 

— Este un vechi coleg de-al tatălui meu, explică ea. L-am 
întâlnit ieri la ambasadă. Poate că el ştie de ce este obiectul 
ăsta atât de important. 

Daniel ridică din umeri. 

— N-am auzit niciodată de el. 

— Este vicepreşedintele Serviciului de Antichităţi. 

— Mohammed Fesal deţine funcţia asta. 

— Ah! Atunci e ceva pe-acolo, oricum. 

Urmă o pauză. Daniel trase din nou din ţigară. 

— Jemal? 

— Da. Doctorul Sharif Jemal. Ca Omar Sharif. 

— N-am auzit niciodată de doctorul Sharif Jemal. 

— Ar fi trebuit? 

— Dacă este cineva important din Serviciu, da, desigur. 
Am de-a face cu ei în fiecare zi. 

Ridică ţigara din nou, dar de data asta nu mai trase din ea, 
lăsând-o să fumege chiar în faţa lui. 

— Şi ce a mai zis doctorul Jemal ăsta? 

— Nu prea multe. Mi-a spus că a lucrat cu tata la Saqqara. 
Au descoperit un mormânt împreună. Prin 1972. În anul în 
care m-am născut eu. 

— Ce mormânt? 

— Nu-mi amintesc. Hotep sau cam aşa ceva. 

— Ptah-hotep? 

— Da, da, asta. 

Daniel continua să ţină ţigara suspendată, după care o 
privi lung. 

— Cu cine ai vorbit, Tara? 

— Ce? 

— La ambasadă. Cu cine ai vorbit? 

— De ce? Ce s-a întâmplat? 

Picăturile de transpiraţie de pe fruntea lui pâreau să se fi 
înmulţit. Privirea lui era neliniştită. 

— Tatăl tâu a descoperit mormântul lui Ptah-hotep în 1963. 
Anul în care m-am născut eu. Şi e vorba de Abydos, nu de 
Saqqara. 


Brusc, aruncă ţigara şi se ridică în picioare. 

— Cu cine ai vorbit acum? o întrebă cu o voce agitată. 

— Cu Charles Squires. Ataşat cultural. 

— Şi ce-a zis? 

— A zis să aşteptăm zici. O să trimită pe cineva så ne ia. 

— Asta-i tot? I-ai spus unde suntem? 

— Normal că i-am zis unde suntem. Altfel, cum ne-ar putea 
găsi? 

— Şi piesa. I-ai spus despre ea? 

— Da. I-am spus că... 

— Ce? 

Dintr-odată o trecu un fior neplăcut pe şira spinării. 

— M-a întrebat dacă avem artefactul cu noi. 

- Şi? 

Fiorul îşi spori intensitatea. 

— lar eu nu am menţionat că e vorba de un artefact. l-am 
zis doar că am găsit ceva. 

O clipă Daniel rămase nemişcat, după care o ridică în 
picioare: 

— Plecăm imediat. 

— Dar e o nebunie. O nebunie. De ce ne-ar minţi cei de la 
ambasada? 

— Nu ştiu. Dar doctorul Jemal ăsta nu e deloc cine zice că 
e, iar dacă am dreptate, atunci nici prietenul tu, ataşatul, nu e 
în regulă. 

— Dar de ce? De ce? 

— Ţi-am mai zis că nu ştiu! Trebuie så plecam de aici. Vino! 

Alarma din vocea sa era clară. Apucă rucsacul şi o luară 
la goană, trecură pe lângă cuşca elefantului şi cotiră pe o 

potecă ce ducea la o movilă acoperită cu copaci. Când ajun- 
seră în vârf, se întoarseră şi se uitară înapoi. 

— Uite! 

Îi arată în jos unde trei bărbaţi, în costume şi cu ochelari 
de soare negri, tocmai apăruseră lângă banca pe care stăâtu- 
seră până atunci. Unul se îndreptă spre cabina telefonică şi se 
uită înăuntru. 

— Cine sunt? şopti Tara. 

— Nu ştiu. Dar n-au venit la plimbare, te asigur. Hai să ne 
cărăm de aici! Înainte să ne vadă. 

Se întoarseră şi pomiră zoriţi spre capătul îndepărtat al grå- 
dinii. Pe strada, Daniel facu semn unui taxi în Care se urcară. 

— Am senzaţia că am intrat în încurcâtură, Tara, spuse el, 
privind neliniștit prin oglinda laterală. Într-o mare încurcătură. 

Squires ridică receptorul imediat ce sună. 

- Da? 

Vocea de la capătul firului vorbi iute. Ascultă, ţinând recep- 
torul cu o mână, pe când cu cealaltă desfăcea încet ambalajul 
unei acadele. Nu spuse nimic şi chipul lui rămase inexpresiv. 
Când persoana respectivă termină ce avea de spus, adăugă: 

— Mulţumesc. Căutaţi în continuare. 


LO 


Squires aşeză cu grijă, pe biroul din faţa lui, acadeaua 
desfăcută şi mai dădu trei telefoane, unul după altul, într-o 
succesiune rapidă. De fiecare dată când persoana de la celălalt 
capăt răspundea, nu zicea decât: „A plecat după ea“, apoi 
închidea. De-abia după cel de-al treilea apel se aşeză pe scaun, 
luă acadeaua şi începu så o lingă. 

Rămase nemişcat o vreme, cu ochii pe jumătate închişi, 
atingându-şi vârful degetelor ca într-o rugăciune. Când aca- 
deaua se topi de tot, se aplecă înainte, deschise un sertar şi 

scoase o carte. Pe copertă era fotografia unui zid acoperit de 
hieroglife multicolore şi un titlu: „Regatul Târziu: Practica 
funerară în necropola tebanăâ“. Autor: Daniel Lacage. 

Îşi puse ochelarii pe nas, se lăsă pe spate şi deschise volu- 
mul, aşezându-se picior peste picior şi zâmbind larg. 


20 
LUXOR 


— Crimele au legâtură între ele, insistă Khalifa. Sunt sigur 
de asta. 

Se afla într-o cameră mare, foarte curată, de la primul etaj 
al sediului Poliţiei din Luxor. În faţa lui, în spatele unui birou 
Şi aşezat într-un scaun directorial din piele neagră, stătea 
inspectorul-şef Abdul ibn-Hassani, şeful lui. Khalifa stătea pe 
un scaun mic, fâră spătar, special ales pentru a scoate în evi- 
denţă poziţia superioară a lui Hassani în ierarhia poliție- 
nească. Şeful lui rareori rata ocazia de a le arăta subalternilor 
sâi cine taie şi spânzură acolo. 

— OK, mai zi-mi încă o dată, oftă Hassani. Dar încet, de 
data asta. 

Era un bărbat solid, cu umeri laţi şi păr tuns scurt, chipul 
lui aducând vag cu al preşedintelui Hosni Mubarak, al cărui 
portret era atârnat pe peretele din spatele lui. 

El şi Khalifa nu prea se aveau la inimă. Khalifa dispreţuia la 
şeful său obsesia de a face totul conform ordinelor, Hassani avea 
rezerve în ceea ce privea educaţia universitară a lui Khalifa, 
aplecarea lui spre intuiţie în defavoarea dovezilor concrete, 
precum şi fascinația pentru antichitate. Şeful lui era un prag- 
matic. Nu acorda importanţă lucrurilor care se întâmplaseră 

cu mii de ani în urmă. El era interesat de rezolvarea crimelor 


din prezent. Iar aşa ceva nu se putea realiza decât prin muncă 
susţinută, atenţie pentru detalii şi respect faţă de superiori şi în 
nici un caz visând cu ochii deschişi la oameni cu nume impo- 
sibil de pronunţat, care dăduseră ortul popii cu trei milenii în 
urmă. Istoria era un mod de a-şi petrece timpul liber, un 
hobby. Iar Khalifa, după părerea lui, era un om prea distrat, 
prea visător. De aceea încă mai stătea pe gânduri cu privire la 
promovarea lui. Omul nu poseda însuşirile necesare. Ar fi tre- 
buit să lucreze într-o biblioteca, nu la poliţie. 

— Conform raportului din ziar, spunea Khalifa, barbatul 
ăsta, Iqbar, a fost găsit în magazinul lui, cu faţa şi corpul 
măcelărite râu. 

— Ce ziar? 

— Al-Ahram. 

Hassani pufni dispreţuitor şi îi făcu semn să continue. 

— Are aceleaşi râni pe care le-am gâsit la omul nostru, 
Nayar. Nayar făcea comerţ cu antichităţi. La fel şi Iqbar. Sau, 
cel puţin, avea un magazin de antichităţi, ceea ce practic e 
acelaşi lucru. Doi barbaţi, ambii implicaţi în acelaşi tip de 
afacere, ucişi în acelaşi stil, la o zi diferenţă. E foarte clar că 
nu e vorba doar de o simplă coincidenţă. Mai ales dacă luăm 
în consideraţie biletul de tren al lui Nayar. Fusese în Cairo, cu 
o zi înainte ca Iqbar să fie omorât. Trebuie să existe o legătură 
între ei. 

— Dar avem vreo dovadă concretă? Nu vreau bânuieli. Ci 
fapte. 

— Păi, încă n-am văzut raportul medical din Cairo... 

— Vasăzică, e posibil så nu fie aceeaşi cauză a morţii. Ştii 
foarte bine cum exagerează ziarele. Mai ales astea de scandal, 
ca al- Ahram. 


5n 
í 180 ) PAUL SUSSMAN 


— N-am văzut raportul medical încă, repetă Khalifa, dar 
ştiu că va arăta că amândoi bărbaţii au fost omorâţi în acelaşi 
fel. Cazurile sunt legate între ele. Bag mâna-n foc că e aşa. 

— Continuă atunci, oftă Hassani obosit. Care-i teoria ta? 

— Cred cå Nayar a găsit un mormânt... 

— Ştiam eu cå trebuie să fie vorba şi de vreun mormânt în 
toată istoria asta! 

— Sau altcineva l-a descoperit şi Nayar a prins de veste. 
Indiferent de scenariu, discutăm despre ceva important. Apoi 
el s-a dus la Cairo. I-a vândut lui Iqbar câteva obiecte. A fost 
plătit. S-a întors. A cheltuit toţi banii. Probabil câ se gândea 
că i-a surâs şi lui soarta, în sfârşit. Doar că mai ştia şi altcine- 
va de mormânt. lar acelui altcineva nu prea i-a convenit să 
împartă şi cu alţii. 

— Sunt simple speculaţii, Khalifa. Da, da, simple speculaţii. 

Detectivul îl ignoră şi vorbi mai departe: 

— Poate că Nayar a luat ceva valoros, iar tipii îl voiau 
înapoi. Poate că, prin simplul fapt de a şti de existenţa mor- 
mântului, şi-a semnat singur condamnarea la moarte. Posibil, 
ambele variante. Oricum ar fi, oamenii ăştia au dat de el, l-au 
torturat pentru a afla cine mai ştie despre descoperire, apoi s- 
au dus la Cairo şi i-au aplicat acelaşi tratament şi lui Iqbar. Şi 
dacă nu-i prindem, s-ar putea să procedeze la fel şi în contin- 
uare, după cum s-a văzut. 

— Şi cine sunt oamenii ăştia? Cine sunt nebunii despre care 
vorbeşti şi care sunt pregătiți să mâcelărească de dragul unor 
biete obiecte vechi, prăfuite? 

Tonul lui suna de parcă s-ar fi adresat unui copil cu imag- 
inaţie prea bogată. Khalifa se opri un moment înainte de a 
răspunde: 

— Am motivele mele să cred cå Sayf al-Tha'r este implicat. 

Hassani exploda: 

— Pentru Dumnezeu, Khalifa! Nu e suficient că mă baţi la 
cap cu un criminal în serie, acum mi-l mai bagi pe gât şi pe 
nenorocitul ăsta de Sayf al-Tha'r. Ce dovezi ai? 

— Am o Sursă. 

— Ce sursa? 

— Cineva care lucrează la Deir el-Bahri. La templu. Înainte 
a fost gardian. 

— A fost? 

— Da. A fost rânit într-un atentat. 


— Şi acum? Ce face sursa asta a ta acum? 

Khalifa îşi muşcă buza, ştiind care va fi reacţia lui Hassani. 

— Are grijă de toaletele de acolo. 

— Oh, minunat! ţipă şeful lui. Marea sursă a lui Khalifa: un 
amărât de om de serviciu care are grijă de veceuri. 

— Ştie mai multe decât oricine despre ce se întâmplă în 
Luxor. Este o persoană de încredere. 

— Sunt sigur că aşa e atunci când şterge rahatul. Dar când 
e vorba de treburi de-ale poliţiei? Scuteşte-mă, te rog! 

Khalifa îşi aprinse o ţigară şi privi afară pe fereastră. 
Biroul şefului său dâdea exact spre templul Luxor, una dintre 
cele mai impresionante perspective asupra monumentului din 
câte ştia el. „Ce păcat că doar un prost ca Hassani poate bene- 
ficia de ea“, se gândi el. De afară se auzi strigătul amplificat 
al unui muezin, care-şi chema credincioşii la rugăciunile de 
după-amiază. 

— Toți dealerii din oraş sunt înspăimântați, spuse Khalifa 
în cele din urmă. Tuturor celor cu care am vorbit în cazul ăsta 
le este frică. Ceva se petrece, domnule! 

— Cu siguranţă că aşa e! se răsti Hassani. Dar numai în 
capul tău. 

— Dacă aş putea så mă duc măcar o zi la Cairo, să arunc o 
privire în jur... 

— Alergi după cai verzi pe pereţi, omule! Pe Nayder sau 
cum l-o fi chemat l-a tăiat vreunul căruia îi datora bani... 
Chiar tu ai spus că avea datorii, nu? 

— Da, domnule, dar... 

— Sau cineva pe care l-a insultat... Chiar tu ai spus că-i 
înjura pe oameni, nu? 

Khalifa ridică din umeri. 

— lar Iqbar a fost tăiat de vreun hoţ, asta în cazul în care a 
fost tâiat până la urmă şi, după cum îi ştiu eu pe reporterii de 
la al-Ahram, puţin probabil. Citeşti prea mult printre rânduri. 

— Am sentimentul câ... 

— Sentimentele n-au nici o legătură cu munca de poliţist. 
Faptele, da. Gândirea clară, da. Dovezile concrete, da. 
Sentimentele nu provoacă altceva decât confuzie. 

— Ca în cazul al-Hamdi? 

Hassani îi aruncă o privire furioasă. 

Cazul lui Ommaya al-Hamdi îi şocase pe toţi, inclusiv pe 
Hassani. Corpul gol al acesteia fusese gâsit pe fundul unui 
puț. Avea doar paisprezece ani şi fusese strangulată. 

Un băiat din satul ei, un retardat, fusese arestat şi în urma 
unui interogatoriu dur recunoscuse crima. Din motive ne- 
ştiute, Khalifa rămăsese cu o senzaţie de nelinişte, bânuind că 
lucrurile nu erau atât de clare pe cât păreau. Dubiile sale i-au 
atras mânia lui Hassani şi glumele răutăcioase ale colegilor 
sâi, dar el îi ignorase şi continuase investigația pe cont pro- 
priu, până când dovedise, în cele din urmă, cå vinovat de 
crima oribilă era chiar vărul fetei, care făcuse o pasiune 
aprinsă pentru ea. Nu i se recunoscuseră niciodată meritele 
pentru rolul său în rezolvarea cazului, dar de atunci înainte 
flerul lui fusese tratat cu ceva mai mult respect. 

— OK, spuse inspectorul şef, ce-mi ceri mai exact? 

— Vreau să merg în Cairo, răspunse Khalifa, văzând câ 
şeful lui se mai înmoaie. Poate descopâr ceva despre moartea 

lui Iqbar, care să aducă puţină lumină în cazul nostru. Am 
nevoie doar de o zi. 

Hassani se roti cu tot cu scaun, până când ajunse cu faţa 
spre geam. Degetele lui bateau nervos în birou. Se auzi un 
ciocânit la uşă. 

— Aşteaptă! ţipă el. 

— lau trenul de noapte, spuse Khalifa. Şi economisesc şi 
banii pe avion. 

— Normal că o să te duci cu trenul! rosti acru Hassani. Că 
doar nu-ţi imaginezi că suntem agenţie de voiaj! 

Se întoarse cu faţa spre detectiv. 

— O zi. Atâta tot. Doar o singură zi. Şi pleci la noapte. Te 
întorci mâine seară. Şi vreau un raport la prima oră dimi- 
neaţa. Clar? 

— Da, domnule. 

Khalifa se ridică în picioare şi se îndreptă spre uşă. 

— Sper să ai dreptate, mormâi Hassani. Pentru binele tău. 
Pentru că, dacă dai greş, o să am o pârere şi mai proastă 
despre tine. 

— Şi dacă am dreptate, domnule? 

— leşi afară! 

— Unde mergeţi? întrebă şoferul de taxi. 

— Oriunde, spuse Daniel. În centrul oraşului. 

— Midan Tahrir? 

— Da, e în regulă. 

Merseră vreo câteva minute, apoi Daniel se aplecă în faţă. 

— Nu, nu Midan Tahrir. Zamalek. Du-ne la Zamalek! Sharia 
Abdul Azim. 

Şoferul dâdu din cap şi Daniel se lăsă la loc pe spate. 

— Unde mergem? întrebă Tara. 

— Să vorbesc cu un amic care învârte tot felul de afaceri. 
Probabil că e cea mai puţin de încredere persoană din Cairo în 
momentul de faţă, dar nu-mi vine nimeni altcineva în cap, 
care ar putea så ne ajute. 

În timp ce taxiul se strecura alene prin trafic, cei doi 
priviră pe geam. După o vreme, Daniel se întinse şi luă mâna 
Tarei în mâna lui. Nu vorbiră şi nici nu se uitară unul la altul. 


Zamalek era un cartier şic, plin de verdeață, cu vile ele- 
gante şi blocuri înalte. Se opriră în faţa unei clădiri cu aspect 
modern, înconjurată de grădini bine îngrijite şi cu un hol mare 
la intrare. Plătiră taxiul şi urcară scările spre uşile principale 

din sticlă. Pe perete zăriră un interfon din metal șlefuit. Daniel 
apăsă butonul din dreptul numărului 43. 

Aşteptă treizeci de secunde, apoi apăsă din nou. Urmă un 
alt moment lung de aşteptare, după care dinspre interfon 
răsună o voce: 

- Da? 

— Samali? Sunt Daniel Lacage. 

— Daniel, ce surpriză plăcută! răsună o voce calmă, muzi- 
cală, uşor peltică. M-ai prins într-un moment cam nepotrivit. 
Ar fi posibil să... 

— E urgent. Trebuie să vorbim. Acum. 

Se lasă tăcerea. 

— Aşteaptă, te rog, jos, cinci minute şi apoi poţi să urci. 
Etajul patru, după cum bine ştii. 

Se auzi un declic şi uşa se deschise. Păşiră într-un hol 
mochetat, în care aerul condiţionat se simţea din plin. Aşa 
cum fuseseră rugaţi, aşteptară cinci minute şi apoi urcară cu 
liftul la etajul al patrulea. Apartamentul lui Samali era situat 
pe la mijlocul unui coridor, ai cârui pereţi erau omaţi cu pic- 
turi reprezentând statuete antice. Bătură la uşă şi, după câteva 
momente, desluşiră sunetul fin al unor paşi. 

— Ai grijă ce-i spui, îi şopti Daniel. Şi ţine cutia în geantă. 
E mai bine så n-o vada. Samali ar vinde-o şi pe maică-sa dacă 
i-ar ieşi şi lui ceva profit. Cu cât ştie mai puţine, cu atât 
mai bine. 

Se auzi zgomotul mai multor yale, după care uşa se des- 
chise larg. 

— Îmi cer scuze câ v-am fâcut să aşteptaţi. Vâ rog, intraţi! 

Samali era un bărbat înalt şi foarte slab, complet chel şi cu 
o piele lucioasă, de parcă tocmai s-ar fi dat cu cremă. Se în- 
toarse şi îi conduse pe un hol până în livingul cu parchet des- 
chis la culoare, pereţi albi, canapele de piele şi mobilă din 
metal. Printr-o uşă laterală, Tara zări cu coada ochiului doi 

băieți tineri, din care unul purta un halat de baie. Uşa se închise 
aproape imediat şi imaginea lor dispâru. 

— Nu cred că ne-am cunoscut, zâmbi Samali. 

— Tara Mullray, spuse Daniel. O prietenă veche. 

— Sunt încântat. 

Făcu un pas înainte, îi luă mâna şi i-o ridică, sârutându-i 
vârfurile degetelor. Nările lui se umflară o clipă ca şi cum i-ar 
fi mirosit pielea. Îi lasă mâna jos şi le facu semn sā ia loc pe 
o canapea mare de piele. 

— Vreţi ceva de băut? 

— Whisky, spuse Daniel. 

— Domnişoară Mullray? 

— La fel. Mulţumesc. 

Se îndrepta spre dulapiorul cu băuturi, scoase o sticlă şi 
tură puţin lichid în două pahare, după care adâugă în fiecare 
câte un cub de gheaţă. Le dădu paharele şi se aşeză în faţa lor, 
în mână cu un ţigaret de jad în care înfipse încet o ţigară. 

— Nu bei şi tu? întrebă Daniel. 

— Prefer să mă uit, spuse Samali zâmbind. 

Îşi aprinse ţigara şi trase adânc din muştiuc. Avea sprânce- 
nele foarte subţiri şi foarte negre, iar Tara îşi dădu seama cå 
erau făcute cu dermatograful. 

— Aşadar, spuse el, cărui fapt îi datorez plăcerea acestei 
vizite? 

Daniel îşi ridică privirea spre el, apoi se uită pe fereastră, 
batând nervos cu degetele pe marginea canapelei. 

— Avem nevoie de ajutor. 

— Sigur că da, spuse Samali, zâmbind în continuare. 

Se întoarse spre Tara, punându-și picior peste picior şi 
netezind cu grijă materialul pantalonilor. 

— Se spune despre mine, în termeni destul de cruzi, domni- 
şoară Mullray, că sunt o persoană care învârte tot felul de afa- 
ceri dubioase. O specie malignă chiar, dar asta, bineînţeles, 

până când cineva are nevoie de serviciile mele. Apoi, din senin, 
devin indispensabil. Este o meserie plină de recompense — făcu 
un gest larg cu mâna, arâtându-i apartamentul scump — dar 
totuşi demoralizantă. Un om cu o astfel de profesie află foarte 
curând câ nu este niciodată obiectul unei vizite pur sociale. 
Întotdeauna va fi, cum se zice, un punct din agenda de lucru. 

Rostise cuvintele pe un ton glumeţ, deşi în ochii lui se zărea 
o lumină rece, ca şi când ar fi înţeles cå politeţea lor era doar 
teatru, iar el dorea ca ei så ştie că şi reciproca era valabilă. Îşi 
lăsă capul pe spate şi trase încet din ţigaret, fixând tavanul. 

— Deci aşa, spuse el. Cu ce te pot ajuta, Daniel? Ai pro- 
bleme cu permisul pentru săpături? Sau poate Steven Spielberg 
şi-a exprimat interesul pentru munca ta şi ai nevoie de autori- 
zaţiile necesare pentru filmări? 

Chicoti, vădit amuzat de gluma sa. Daniel dadu pe gât bâu- 
tura şi lăsă jos paharul cu whisky. 

— Am nevoie de informaţii, spuse el brusc. 

— Informaţii! râse Samali înfundat. Mă flatezi. Un savant 
cu reputaţia ta să-mi ceară mie sfaturi. Chiar nu-mi vine nimic 
în cap din ce aş putea şti eu, iar tu nu, dar oricum, întreabă-mă, 
te rog! 

Daniel se aplecă înainte, mişcarea lui producând un scârţâit 
al tapiţeriei de piele. Se uită mai întâi la Samali, apoi spre fe- 
reastră, nedorind să întâlnească privirea bărbatului din faţa lui. 

— Vreau să aflu câte ceva despre Sayf al-Tha'r. 

Urmă o pauză aproape insesizabilă. 

— Ceva anume? întrebă Samali. Sau doar un CV general? 

— Vreau să ştiu ce legătură e între Sayf al-Tha'r şi antichităţi. 

Samali ezită din nou pentru un scurt moment. 

— Aş putea să te întreb de ce te interesează? 

— E mai bine så nu intru în detalii. Pentru siguranţa ta şi a 
noastră. Avem toate motivele să credem câ vrea un obiect 
anume şi am dori să ştim de ce. 

— Ce criptic eşti astăzi, Daniel! 

Îşi ridică mâna stângă şi începu să-şi studieze unghiile. 
Tara putea să jure cå aude şoapte din camera cealaltă. 

— Şi obiectul ăsta misterios, spuse Samali. Să presupun că 
se află în cutia aceea din geanta domnişoarei Mullray? 

Nici Tara, nici Daniel nu scoaseră o vorbă. 

— O så iau tăcerea voastră ca pe un râspuns afirmativ. 

Îşi îndreptă privirea spre Tara. 

— Aş putea să mă uit la el, vă rog? 

Ea îl privi fix pe Samali, apoi pe Daniel, după care îşi lasă 
ochii în jos spre rucsacul din poală. Tăcerea care se adâncea 
tot mai mult fu întreruptă de chicotitul aspru al lui Samali: 

— N-am nici cea mai mică îndoială că doctorul Lacage v-a 
spus să nu mi-o arâtaţi. O altă lecţie pe care o învaţă cineva în 
meseria mea. Că nu trebuie să ai încredere în nimeni. 

Îi privi lung pe amândoi, după care dadu din mâna: 

— N-are nici o importanţă. Păstraţi-o pentru dumneavoas- 
tră, dacă aşa preferaţi. Doar că îmi va face mai dificilă sarcina 
de a vă răspunde la întrebări. Ca şi cum ai juca pocher fără så 
vezi cărţile. 

Termină de studiat unghiile. 

— Din câte văd, vreţi să ştiţi ce legătură e între Sabia 
Razbunării şi antichităţi, nu? reflectă el. O curiozitate foarte 
periculoasă. Şi ce, mă întreb... 

— Ce ai tu de câştigat? 

Daniel se ridică în picioare, luă paharul de jos şi se în- 
dreptă spre minibar, unde-şi mai tumă o porţie. Mâna îi tre- 
mura uşor. 

— Nimic. Te rog să ne ajuţi din pure sentimente umane. 

Samali îşi arcui sprâncenele: 

— Ia te uită! Mai întâi, sunt văzut ca o fântână a înţelep- 
ciunii, apoi ca marele filantrop. La sfârşitul întâlnirii nici n-am 
să mă mai recunosc. 

— Pot så-ți dau câteva sute de dolari. Trei, poate patru. Dacă 
e nevoie, ţi-i dau. 

Samali rânji. 

— Te rog, Daniel. Oi fi eu un parvenit, dar cel puţin sunt 
unul cu clasă. Eu nu sunt o curvă de stradă care ia bani pen- 
tru serviciile prestate. Poţi sâ-ţi ţii banii liniştit. 

Trase din nou lent din ţigaret, zâmbind uşor, ca şi cum s-ar 
fi bucurat de disconfortul resimţit de Daniel. 

— Deşi, pe de altă parte, nimic în viaţă nu este complet gra- 
tuit. În special informaţii despre cineva atât de periculos ca 
Sayf al-Tha'r. Aşa cå hai să spunem că îmi vei rămâne dator. 
Într-o zi poate am să-ţi cer în schimb o favoare. Ce zici? 

Se uitară fix unul la altul pentru câteva momente, după 
care Daniel dădu pe gât restul de whisky. 

— De acord. 

Daniel îşi umplu paharul din nou şi se întoarse pe canapea. 

Ţigara lui Samali arsese până la capăt, aşa că bărbatul se 
aplecă şi o stinse într-o scrumieră de metal. 

— Îți spun încă din capul locului că nu am nici un fel de 
legături cu organizaţia lui Sayf al-Tha'r. Să fim bine înţeleşi. 
Tot ce îţi voi relata am aflat şi eu din auzite. 

— Dăâ-i drumul! 

— Päi, rosti el, netezindu-şi pantalonii din nou, se pare că, 
de vreo câţiva ani încoace, personajul nostru îşi finanţează 
operaţiunile cu ajutorul traficului de antichităţi. 

Fixă o nouă ţigară în ţigaret. 

— După toate aparențele, ştie mai multe despre artefactele 
egiptene decât majoritatea experţilor, deci le-a transformat 
într-o sursă clară de venit. De fapt, singura sursă, având în 
vedere că prin activitatea sa s-a înstrăinat de toate grupările 
fundamentaliste din Egipt. Nici măcar al-Jihad nu vrea să aibă 
de-a face cu el. 

Se ridică în picioare şi se îndreptă alene spre fereastră. Lu- 
mina soarelui de amiază se reflecta în chelia sa, dând senzaţia 
că are capul făcut din alamă şlefuită. 

— Conduce o veritabilă afacere cu artizanate. Artefactele 
sunt furate de pe şantiere, sustrase din mormintele proaspăt 
descoperite sau şparlite pur şi simplu din depozitele muzeelor. 
Apoi le trimite în sudul Sudanului, de unde sunt expediate în 
Europa şi în Orientul Îndepartat, iar intermediarii le vând colec- 
ţionarilor privaţi. Profiturile fac drumul înapoi şi sunt folo- 
site... ei bine, cred că ştim cu toţii foarte bine în ce scopuri. 

— Am văzu un bărbat solid, spuse Tara, cu un semn din 
naştere pe faţă. 

Samali rămase lângă fereastră, privind în jos spre stradă. 

— Dravit, zise el. Drakici, Dravici sau cam aşa ceva. E ger- 
man, cred. Reprezintă ochii şi urechile lui Sayf al-Tha'r aici, 
în Egipt. Mi-e teamă că nu vă pot spune prea multe în această 
privinţă. Cu excepţia faptului că zvonurile legate de el nu sunt 
prea plăcute. 

Se întoarse cu faţa la ei. 

— Nu ştiu ce e în cutia aia a voastră, Daniel, dar dacă Sayf 
al-Tha'r o vrea, atunci vă asigur că, mai devreme sau mai târ- 
ziu, Sayf al-Tha'r o va avea. Antichităţile sunt viaţa sa. Când 
e vorba de ele, nu cunoaşte mila. 

— Dar nici măcar nu are valoare, spuse Daniel. De ce ar fi 
aşa de disperat să pună mâna pe ea? 

Samali ridică din umeri. 

— Cum să ştiu dacă nici măcar nu mi-o arâtaţi? Nu pot 
decât să repet ce v-am spus înainte: dacă Sayf al-Tha'r o vrea, 
atunci o va avea. 

Paâşi încet spre scaunul în care stâtuse mai înainte şi, sco- 
țându-şi bricheta, îşi aprinse ţigara. 

— Poate câ voi bea şi eu un pahar la urma urmei, adâugă 
el. Dupâ-amiaza pare să devină din ce în ce mai fierbinte. 

Traversă camera până la dulăpiorul cu băuturi, unde îşi 
tură în pahar un lichid auriu, opalescent. 

— Şi cu Ambasada Britanică ce se întâmplă? întrebă Tara. 

Urmă un moment de tăcere, întrerupt de zgomotul puter- 
nic al cubului de gheaţă pe care Samali îl aruncă în pahar. 

— Ambasada britanică? 

Vocea lui sună inocent, deşi timbrul ei căpătă câteva note 
mai înalte, de parcă cineva l-ar fi strâns de gât. 

— Se pare că şi ei vor acelaşi lucru, spuse Daniel. Sau, cel 
puţin, ataşatul cultural îl vrea. 

Un alt clinchet. Samali puse deoparte cleştele pentru gheaţă 
şi sorbi îndelung, rămânând în continuare cu spatele la ei. 

— De unde aţi scos-o şi pe-asta câ ataşatul cultural ar vrea 
obiectul vostru? 

— Pentru că ne-a minţit, spuse Tara. 

Samali mai luă o înghiţitură şi se duse din nou la fereas- 
trå. O vreme păstră tăcerea. 

— Vă dau un sfat, rosti el în cele din urmă, şi vi-l dau gra- 
tis. Scăpaţi de porcăria aia şi părăsiţi Egiptul! Cât mai repede, 
astăzi! Pentru că, dacă nu procedaţi astfel, veţi muri. 

Pe Tara o trecu un fior pe şira spinării. Întinse mâna invo- 
luntar şi se agâţă de Daniel. Palma lui era transpirată. 

— Ce ştii, Samali? întrebă el. 

— Foarte puţin. Şi nici nu sunt curios så aflu mai multe. 

— Dar ştii ceva? 

— Te rog, adâugâă Tara. 

Urmă o nouă pauză lungâ. Samali termină ce mai avea de 
băut şi rămase nemișcat cu paharul în mână, pufâind din ţiga- 
ret. Ferestrele păreau să fie bine izolate pentru cå din stradă nu 
răzbătea nici un zgomot. Şuşotitul din camera alăturată încetase. 

— Există... cum să vă zic eu... o filieră, rosti el greoi în 
cele din urmă. În ceea ce priveşte antichităţile furate. Prin 
Ambasada Britanică. Şi prin cea americană, dacă e adevărat 

ce am auzit. Înţelegeţi că e vorba de bârfe. Zvonuri. Aluzii. 
Se pare cå obiectele sunt sustrase din muzee, scoase din ţară 
sub acoperire diplomatică, vândute peste graniţă, iar câşti- 
gurile sunt vărsate în conturi secrete — totul făcut cu cea mai 
mare discreţie. 

— Doamne, Dumnezeule, murmură Daniel. 

— Oh, dar asta-i numai jumătate din poveste, spuse Samali, 
întorcându-se. Ambasada organizează exportul obiectelor. Iar 
serviciul nostru de securitate este cel care aranjează din capul 
locului furturile. Sau, cel puţin, cineva din cadrul serviciului. 
Totul se petrece la nivel înalt, Daniel. Oamenii ăştia au con- 
tacte peste tot. Şi ştiu tot. E foarte posibil ca în clipa asta să ne 
supravegheze şi să ne asculte. 

— Trebuie să mergem la poliţie, spuse Tara. Trebuie. 

Samali râse amar. 

— Nu prea ascultați ceea ce spun, domnişoară Mullray. 
Oamenii ăştia reprezintă poliţia. Ei sunt baza. Nu am cuvinte 
ca să scot în evidenţă puterea de care dispun. Vă manipulează 
fară să aveţi nici cea mai vagă idee că sunteţi manipulată. În 
comparaţie cu ei, Sayf al-Tha'r este aliatul dumneavoastră cel 
mai apropiat. 

— Dar de ce? întreba Daniel. De ce atâta tâmbâlâu pentru 
un obiect? 

Samali dădu din umeri: 

— Aşa cum v-am mai spus şi înainte, habar n-am. Din câte 
văd eu, pe de-o parte vă râzboiţi cu ambasada şi serviciile 
secrete... 

Îşi ridică mâna în care ţinea paharul. 

— Şi pe de altă parte cu Sayf al-Tha'r, continuă, ridicân- 
du-şi şi cealaltă mână. Iar la mijloc, gata să fie zdrobiţi în mi- 
lioane de bucățele... 

— Noi, şopti Tara cu stomacul strâns. 

Samali zâmbi. 

— Ce putem face? întrebă ea. Unde ne putem duce? 

Egipteanul nu răspunse. Daniel stătea aplecat, cu capul în 
jos, fixând podeaua. Cutia din braţele Tarei pâru să cântărească, 
brusc, o tonă. Chiar simţea cum i se înmoaie picioarele. Se lăsă 
o tăcere adâncă. 

— Avem nevoie de un mijloc de transport, spuse Daniel în 
cele din urmă. O maşină, o motocicletă, orice. Poţi să-mi 
aranjezi ceva? 

Samali se uită un moment la ei cu o privire uşor îmblân- 
zită, după care traversă camera, ridică telefonul, formă rapid 
un număr şi vorbi cu cineva. La capătul celălalt se auzi un 
murmur uşor, apoi Samali închise. 

— În cinci minute veţi găsi o motocicletă în faţa scărilor, 
zise el. Cheile vor fi în contact. 

— Cât ne costă? întrebă Daniel. 

— Oh, nimic, nimic, rânji Samali. Nici un mizerabil ca 
mine nu ar putea lua bani de la un om condamnat. 

Era cald în cameră, dar Tara tremura din toate înche- 
ieturile. 


Motocicleta — de fapt o motoretă Jawa 350 portocalie — îi 
aştepta acolo unde spusese Samali. Nu se vedea nici ţipenie 
de om afară. Daniel o ambală puţin, dând viaţă motorului. 
Tara îl înconjură cu braţele pe după mijloc şi îşi puse rucsacul 
în spate. 

— Unde mergem? întreba ea. 

— În singurul loc în care putem afla de ce este atât de 
important acest artefact, răspunse el. 

— Şi anume? 

— De unde a venit. În Luxor. 

Ambală puternic, băgă în viteză şi pornirà înainte. Parul 
Tarei începu să fluture în bătaia vântului. 

De la fereastra apartamentului sâu, Samali îi urmări până 
când dispârură după un colţ, apoi se apropie de telefon, ridică 
receptorul şi formă un număr. 

— Tocmai au plecat, spuse el. Şi au şi piesa cu ei. 


LO 
SUDANUL DE NORD 


Elicopterul zbură pe deasupra taberei şi aterizà pe o fâşie 
întinsă, cam la o sută de metri departare de ea. Curentul stâr- 
nit de elice arunca în toate părţile nori deşi de nisip şi pietriş, 
care cădeau peste corturi ca o grindină. Baiatul care venise în 
întâmpinarea lui se întorsese cu spatele şi îşi acoperise faţa cu 
braţul. De-abia când aparatul atinse pământul şi motoarele se 
opriră, se răsuci în loc şi alerga până la el, unde deschise una 
din uşile laterale. 

Un bărbat într-un costum mototolit sări afară, ţinând în 
mână o valiză şi în cealaltă un trabuc. Era de două ori mai 
înalt decât baiatul. 

— Vă aşteaptă, ya Doktora! 

Porniră amândoi spre tabără, baiatul păstrându-şi privirea 
în pământ, ocolind ochii celui de lângă el. Pata purpurie oribila 
care acoperea obrazul stâng al acestuia îl îngrozea. Bărbatul 
mergea cu paşi mari, legănându-şi valiza, pierdut în gânduri. 

Ocoliră printr-o parte tabăra şi se opriră în faţa unui cort, 
aşezat la o oarecare depărtare de celelalte. Băiatul ridica pre- 
lata de la intrare şi păşiră înăuntru. 

— Bine ai venit, doctore Dravic, se auzi o voce. Vrei un ceai? 

Sayf al-Tha'r stătea cu picioarele încrucişate în mijlocul 
cortului, cu faţa luminată pe jumătate de strălucirea soare- 
lui. Lângă el se zărea o carte, al cărui titlu nu se vedea din 
cauza penumbrei. 

— Aş prefera o bere, răspunse Dravic iritat. 

— După cum bine ştii, aici nu se bea alcool. Mehmet, adu-i 
doctorului Dravic un ceai. 

— Da, stăpâne, spuse băiatul şi plecă. 

— Te rog, ia loc. 

Uriaşul se trânti greoi pe covor. Se vedea clar câ nu este 
obişnuit să stea pe pământ, pentru că se fâţâi dintr-o parte în 
alta agitat, încercând să-şi găsească o poziţie confortabilă. În 
cele din urmă, se stabili într-o poziţie semiingenuncheată, cu 
un picior sub el, iar celălalt ridicat până la piept. 

— Nu înţeleg de ce nu-ţi iei şi tu nişte scaune, mormăi el. 

— Noi preferăm să trăim simplu. 

— Ei bine, eu nu. 

— Atunci îţi sugerez ca data viitoare să-ţi aduci propriul 
scaun. 

Vocea lui Sayf al-Tha'r nu era furioasă, ci doar fermă. 
Dravic mai bâlmăji ceva, dar nu mai insistă. Părea supus şi lip- 
sit de vlagå în prezenţa bărbatului din faţa lui. Scoase o batistă 
din buzunar şi îşi şterse fruntea care se umpluse de sudoare în 
primele doua minute, după ce se dăduse jos din elicopter. 

— Aşadar? spuse Sayf al-Tha'r. Avem obiectul? 

Spre deosebire de Dravic, stătea neclintit, odihnindu-şi 
mâinile pe genunchi. 

— Nu, îngăimă germanul. Era la Saqqara, exact cum am spus 
eu, dar fata l-a luat înainte să apucăm s-o oprim. Ne-a omorât 
doi oameni. 

— Fata? 

— Ea şi cu un tip care o însoțea. Un arheolog. Daniel Lacage. 

— Lacage? 

Ochii verzi ai bărbatului străluciră în întuneric. 

— Ce... interesant! Cartea lui despre iconografia mormin- 
telor din Regatul Târziu este una dintre favoritele mele. 

Dravic ridică din umeri. 

— N-am citit-o niciodată. 

— Ar trebui. Este o lucrare excelentă. 

O grimasă nervoasă strâbâtu faţa uriaşului. Nu era prima 
dată când se întreba de ce tipul ăsta se mai chinuise sâ-l anga- 
jeze când se vedea clar că Egiptul antic nu prea mai avea secrete 
pentru el. Părea o bătaie de joc când îi scotea ochii câ el, un 
egiptean, ştia oricum mai multe despre trecutul ţării sale decât 
orice străin. Ce ticălos! Dacă ar fi fost după el, Egiptul n-ar 
mai fi avut nici un fel de trecut. L-ar fi scormonit în lung şi-n 
lat şi ar fi vândut tot cui ar fi dat mai mult. Îşi încleştă pum- 
nul şi apoi îl descleşta. 

Mehmet sosi cu ceaiul, oferindu-i un pahar lui Dravic şi 
punându-l pe celălalt jos, lângă stăpânul lui. 

— Mulţumesc, Mehmet. Aşteaptă afară. 

Baiatul se retrase, evitând pe cât posibil să se uite la Dravic. 

— De ce o ajută Lacage pe fată? întrebă Sayf al-Tha'r. 

— Dumnezeu ştie. A rămas la el noaptea trecută, apoi au fost 
la Saqqara azi după-masă, au luat piesa şi au dispărut din nou. 

— Şi acum? 

— Acum nu ştiu. 

— Au fost la poliţie? 

— Nu. Am fi aflat. 

— La ambasadâ? 

— Nu. l-am urmărit toată ziua. 

— Atunci unde? 

— În Lună, de unde så ştiu eu? Ţi-am zis doar că au dis- 
părut. Ar putea fi oriunde. 

— Să înţeleg cå vor marele premiu pentru ei? Asta e? 

— Uite care-i treaba, să dea dracu” dacă am habar. Ce sunt 
eu, ghicitor în stele? 

Sayf al-Tha'r îşi strânse abia vizibil buzele, primul semn 
de nemulţumire. 

— Mare păcat cà nu ai fost mai atent la Saqqara, doctore 
Dravic! Dacă te-ai fi purtat mai blând cu bătrânul, acum am fi 
fost scutiţi de o mulţime de neplăceri. 

— Ţi-am mai zis că n-a fost vina mea. Nu l-am atins nici 
măcar cu un deget pe boşorogul ăla nenorocit. L-am aşteptat 
în casă, dar înainte de a apuca să-l întreb ceva, a făcut infarct. 
A aruncat o privire la mistrie şi a picat secerat chiar în faţa 
mea. Nu l-am atins. 

— Atunci e mare păcat că nu ai cercetat casa mai cu grijă. 

— Piesa nu era acolo. De aceea n-am găsit-o. O ascunsese 
afară, în zidul unei mastabe. 

Bărbatul clătină încet din cap şi se aplecă după ceai, fâră 
să-și mute privirea de pe chipul lui Dravic. Îşi ridică paharul 
la gură şi gustă doar un strop, udându-şi buzele mai mult. 
Dravic luă şi el ceaiul şi sorbi zgomotos. Sudoarea i se scur- 
gea pe faţă. Respira greu din cauza căldurii. 

— O să-i găsim, spuse el. E doar o chestiune de timp. 

— Nu dispunem de timp, doctore Dravic, după cum bine ştii. 
Nu putem păstra taina la infinit. Avem nevoie de piesă acum. 

— Supraveghem staţiile, gările, aeroportul. Avem oameni 
peste tot. O sa-i găsim. 

— Sper. 

— O să-i găsim! 

Din nou Dravic păru că se luptă din râsputeri să-şi ţină ner- 
vii în frâu. Apoi, ca şi cum ar fi vrut să-şi elibereze furia, iz- 
bucni în hohote de râs înăâbuşite, ştergându-şi fruntea cu batista. 

— Dumnezeule, dacă lucrurile merg bine, o så fim milionari! 

Comentariul stârni interesul lui Sayf al-Tha'r. Se aplecå 
uşor înainte. 

— Perspectiva te entuziasmează, doctore Dravic? Ideea de 
a fi milionar? 

— Glumeşti? Normal că mă entuziasmează. Pe tine nu? 

— Ce? Så am un milion de lire pe care să le cheltuiesc de 
unul singur? Sa arunc banii în vânt pe obiecte de lux inutile, 
în timp ce copiii din mahalale mor de foame? întrebă bărba- 
tul zâmbind. Nu, nu mă entuziasmează. Deloc! Din contră, 
mă plictiseşte. 

Ridică din nou paharul cu ceai şi atinse marginea acestuia 
cu buzele: 

— Dar pe de alta parte, så am un milion de lire pentru a rås- 
pândi cuvântul Domnului... 

Zâmbetul lui se lărgi. 

— Un milion de lire cu care să-i opresc pe asupritori şi să 
restabilesc legea Shariei... Să curâţ pământul şi să împlinesc 
voia Domnului... Asta, doctore Dravic, asta mă entuzias- 
meazâă. Chiar foarte mult. 

— Sâ-l ia dracu’ pe Dumnezeu! râse Dravic, ştergându-şi 
transpiraţia de pe ceafă. Eu aş alege banii în orice moment! 

Brusc zâmbetul se şterse de pe faţa lui Sayf al-Tha'r. Se 
uită la doctorul Dravic cu priviri aprinse, strângând paharul 
atât de tare în mână, încât acesta părea că se va sparge din 
clipă-n clipă. 

— Ai grijă ce spui, şuieră el. Fii foarte atent! Există insulte 
care nu trebuie rostite. 

Îl fixa pe Dravic cu ochi mari, verzi, fara să clipească. 
Uriaşul îşi tamponă fruntea din nou, incapabil să-i susţină 
privirea celuilalt. 

— OK, OK, murmură el, tu ai priorităţile tale, eu le am pe 
ale mele. S-o lăsăm aşa. 

— Da, aprobă din cap Sayf al-Tha'r, pe un ton dur. S-o 
lăsăm aşa. 

Tăcură câteva momente, după care bărbatul îl chemă pe 
băiatul de afară: 

— Mehmet, însoţeşte-l pe doctorul Dravic înapoi la elicopter. 

Dravic se ridică în picioare, strâmbându-se din cauza 
amorţelii, şi se îndrepta spre ieşire, uşurat că pleaca. 

— Te sun imediat ce am veşti, mai spuse el. Mā duc în 
Luxor. Ala e singurul loc în care s-ar putea duce. 

— Sa sperăm că ai dreptate. Noi suntem pregătiţi. Putem tra- 
versa graniţa în câteva ore. Trebuie doar să ştim unde anume. 

Uriaşul dădu din cap şi era cu un picior în afara cortului 
când auzi vocea lui Sayf al-Tha'r din nou: 

— Gaseşte piesa care lipseşte, doctore Dravic! Oportunităţi 
ca acestea nu apar decât o dată în viaţă. Trebuie să beneficiem 
de ea cât avem şansa. Gâseşte piesa! 

Dravic mormâi şi plecă mai departe. Două minute mai târ- 
ziu, elicopterul decolă zgomotos şi începu să survoleze deşertul. 


Rămas singur, Sayf al-Tha'r se ridică în picioare şi se apro- 
pie de un cufâr mare din spatele cortului. Scoase o cheie din 
haină, desfăcu încuietoarea şi ridică capacul. 

Se simţea ruşinat că era nevoit să se asocieze cu un Kufr 
ca Dravic, dar n-avea de ales. Era prea riscant så treacă graniţa 
şi să se ocupe personal de tot. Era urmărit. Îl aşteptau. Întot- 
deauna îl aşteptau. Curând poate, o va face, dar numai după 
ce va găsi fragmentul. Dacă ar fi avut posibilitatea de a folosi 
pe altcineva, pe oricine altcineva, ar fi facut-o, dar Dravic era 
singurul calificat şi, mai ales, nu avea scrupule. Aşa cå se baza 
pe el. Scursura pământului, un putregai. Într-adevăr, caile lui: 
Allah erau misterioase. 

Se aplecă şi scoase din interiorul întunecat al cufârului un 
mic lânţişor. Îl ridică în dreptul unei raze slabe de lumină şi 
obiectul sclipi. Aur. Îl scutură şi zalele delicate din care era fà- 
cut scoaseră un clinchet muzical. Îl puse deoparte și mai scoase 
şi alte obiecte. O pereche de sandale. Un pumnal. Un pieptar 
din piele fin lucrat. O amuletă de argint de forma unei pisici. 
Le ridică, pe rând, în lumină, cercetându-le cu atenţie. 

N-avea nici o îndoială că erau veritabile. Iniţial, când Dravic 
îi adusese vestea noului mormânt, refuzase să creadă. Era de 
neconceput. Posibilităţile depăşeau orice imaginaţie. lar Dravic 
mai făcuse greşeli şi înainte. Judecata lui în astfel de chestiuni 
nu trebuia interpretată ca literă de lege. 

De-abia când atinsese obiectele prima dată, aşa cum o 
facea şi acum, şi le văzuse cu propriii ochi, ştiuse cu siguranţă 
că sunt autentice. Că mormântul găsit de Dravic era real. Ca 
Allah îi zâmbise. Că îşi plecase cu bunăvoință ochii câtre ei. 

Băgă artefactele înapoi în cufăr, după care închise capa- 
cul şi îl încuie. Din depărtare încă se mai auzea duduitul eli- 
copterului. 

Mormântul era doar începutul. Şi va fi şi sfârşitul dacă nu 
găsea piesa care lipsea. Acesta era cheia de boltă de care 
depindea destinul lor. Piesa lipsă. 

Părâsi cortul, îngustându-şi privirea sub lumina orbitoare 
a soarelui, dar fără så fie deranjat de câldura toridă. Ocoli 
tabăra printr-o latură şi se urcă în vârful unei dune nu foarte 
înalte, unde se opri să admire spre est întinderile nesfârşite de 
nisip, o pată neagră în vidul imens. Undeva, acolo, se gândi 
el. Undeva, în marea nemărginită a pustiului arzător. Undeva. 
Închise ochii şi încercă sâ-şi imagineze cum o så fie. 


22 
CAIRO 


Drumul de la Luxor dură vreo zece ore. Trenul era plin şi 
Khalifa îşi petrecu mare parte din timp înghesuit în colţul unui 
vagon, între o femeie care căra un coş plin cu porumbei şi un 
bărbat în vârstă care tuşea întruna. În ciuda condiţiilor nu toc- 
mai grozave şi a hurducăturilor trenului, dormi pe tot parcursul 
drumului, cu jacheta sub cap pe post de pemă şi cu picioarele 
întinse pe un sac mare de curmale uscate. O zdruncinătură vio- 
lentă îl trezi şi, deşi se lovi cu capul de fereastra compartimen- 
tului, se simţi revigorat şi odihnit. Rosti în şoaptă rugăciunile 
de dimineaţă, îşi aprinse o ţigară şi se apucă să mânânce pâi- 
nea şi brânza de capră pe care i le pusese Zenab la pachet, 
dându-i şi bărbatului de lângă el o bucata. 

Ajunse la periferia oraşului Cairo puţin înainte de şase 
dimineaţa. Urma să se întâlnească cu Mohammed Tauba, de- 
tectivul care se ocupa de cazul lui Iqbar, de-abia pe la nouă, 
aşa că-i mai rămâneau vreo trei ore la dispoziţie. În loc să 
rămână în tren, se dădu jos la Giseh şi, ieşind din gară, luă un 
taxi până la Nazlat al-Sammam, satul său natal. 

Era a treia oară când trecea pe aici de când plecase, cu 
treisprezece ani în urmă. Când era copil îşi imagina că va trâi 
toată viaţa aici. Totuşi, după moartea lui Ali şi a mamei lui, 

care nu suportase prea multă vreme pierderea fiului său, locul 
nu i se mai påruse la fel. Fiecare stradă, fiecare casă, fiecare 
copac îi aminteau cât de prost mersese totul. Nu mai putea să 
rămână acolo, fără să fie copleşit de o senzaţie de pustiu. Aşa 
că acceptase postul din Luxor şi se mutase. Celelalte călătorii 
în Sat fuseseră ocazionate de funeralii. 

Se dâdu jos din microbuz într-o intersecţie aglomerată şi, 
aruncând o privire spre piramida lui Keops, ascunsă pe jumă- 
tate într-un nor de ceaţă, pomi pe strada principală a satului, 
emoţionat şi nervos în acelaşi timp. 

Locul se schimbase între timp. Când era copil, satul arăta 
ca un loc obişnuit — o mică adunătură de magazine şi case 
răspândite de-a lungul platoului Giseh, învăluite în privirea 
tăcută a Sfinxului. 

În prezent, odată cu dezvoltarea turismului şi influenţat de 
expansiunea continuă a periferiilor de vest ale oraşului, satul 
îşi pierduse mult din identitate. Străzile gemeau de magazine 
cu suvenire, iar casele vechi, din chirpici, făcuseră loc ex- 
ploziei de clădiri de beton, fâră personalitate. Ratâci o vreme 
fără ţintă, studiind construcţiile, unele familiare, dar cele mai 
multe noi. Nu prea era sigur de ce venise, dar ceva din el îi 
spunea că trebuia să-şi vadă satul natal. Trecu pe lângă casa în 
care locuise sau, mai bine zis, pe lângă locul pe care existase 
odată casa lui — aceasta fusese între timp demolată şi înlocuită 
cu un hotel din beton cu patru niveluri — apoi pe la grajdurile 
pentru cămile unde lucraseră el şi fratele lui când erau mici. 
Din când în când, mai întâlnea câte un chip familiar. Urma, 
fireşte, un schimb de saluturi mai degrabă politicoase decât 
calde şi uneori chiar reci, distante. Deloc surprinzâtor, având 
în vedere ce se întâmplase cu Ali. 

Se plimbă prin orăşel aproape o oră, copleşit de melanco- 
lie şi întrebându-se dacă nu făcuse o greşeală venind acolo. 
La un moment dat ajunse la marginea localităţii, acolo unde 

începea platoul nisipos. Soarele răsărise complet, iar ceața 
dispăruse, dezvåluind piramidele ce se ridicau mândre la ori- 
zont. Le contemplă o vreme, apoi o luă la stânga spre un ci- 
mitir înconjurat de un zid de piatră, aşezat la poalele unei 
pante abrupte de calcar. 

Partea de jos a cimitirului era situată pe o fâşie de pământ 
neted, iar mormintele frumos împodobite se ascundeau la um- 
bra pinilor şi a eucalipţilor. Acolo unde terenul începea să 
urce, mormintele deveneau mai simple, mai sărăcăcioase, fâră 
verdeață, asemenea mahalalelor de la marginea unui oraş bogat. 

Khalifa urcă în această parte a cimitirului, făcându-şi loc 
printr-o aglomerare de morminte dreptunghiulare, până aproape 
de capâtul de sus al aşezământului, unde se opri în faţa unor 
lespezi simple, fără nici un fel de ormamente, cu excepţia unei 
pietre pe care fuseseră pictate câteva versete coranice. Mor- 
mintele pârinţilor săi. 

Îngenunche şi le saruta pe fiecare, mai întâi pe al mamei, 
apoi pe al tatălui, murmurând în şoaptă câte o rugăciune. Zăbovi 
câteva clipe, cu capul plecat, apoi se ridică, după care, încet, de 
parcă s-ar fi trezit cu nişte pietre de moară prinse de picioare, 
pomi şi mai sus pe pantă, acolo unde zidul împrejmuitor era 
spart, iar pământul plin de gunoi şi de excremente de capră. 

Chiar în colţul cel mai îndepărtat se zărea un singur mor- 
mânt, lipit aproape de zid, parcă izolat special. Era chiar mai 
modest decât al părinţilor lui, un dreptunghi simplu de ciment, 
fără nici un fel de inscripţii sau versete coranice. Îşi aminti 
cum trebuise să implore autorităţile pentru a obţine autorizaţia 
de a-l îngropa acolo; cum sâpase groapa în miezul nopţii, de 
unul singur, departe de ochii sătenilor, cum mai plânsese şi 
cum mai muncise. Doamne, cât de mult plânsese... 

Îngenunche lângă mormânt şi, aplecându-se înainte, îşi 
lipi obrazul de suprafaţa lui rece. 

— Oh, Ali, şopti el. Fratele meu, viaţa mea. De ce? De ce? 
Te rog, spune-mi, de ce? 


Mohammed Abd el-Tauba, detectivul care se ocupa de 
cazul lui Iqbar, arâta ca o mumie. Pielea lui era uscată ca 
pergamentul, obrajii supţi, iar gura afişa în permanenţă un ric- 
tus, pe jumătate zâmbet, pe jumătate grimasă. 

Îşi facea veacul într-un birou murdar, unde avea o masă în 
colţul camerei îmbâcsite pe care o mai împaârţea cu alţi patru 
ofiţeri. Khalifa sosi imediat după ora nouă şi, după ce bâură 
împreună un pahar cu ceai şi schimbară câteva amabilităţi, cei 
doi atacară direct miezul problemei. 

— Şi zi, te interesează bătrânul Iqbar, spuse Tauba, stingân- 
du-şi ţigara într-o scrumieră care gemea deja de mucuri şi 
aprinzându-şi imediat una nouă. 

— Cred că are legătură cu un caz pe care-l avem noi în 
Luxor, răspunse Khalifa. 

Tauba scoase fumul pe nări. 

— E o afacere urâtă. Avem şi noi crimele noastre pe aici, dar 
nimic de genul ăsta. L-au măcelărit pe bietul nenorocit. 

Deschise un sertar şi scoase un dosar, pe care îl trânti pe 
masă. 

— Raportul medicului legist. Multiple râni deschise pe faţă, 
pe braţe şi pe piept. Şi arsuri. 

— De la trabuc? 

Trauba mormăi afirmativ. 

— Şi tăieturile? întrebă Khalifa. Care e cauza lor? 

— Asta-i partea ciudată, spuse Tauba. Legistul n-a putut să 
dea un verdict clar. Un obiect metalic, dar mai puţin ascuţit ca 
un cuţit. El crede cå ar fi vorba de o mistrie. 

— O mistrie? 

— Da, o unealtă de-aia folosită în construcţii la tencuit, la 
cimentat, ceva de genul ăsta. Scrie acolo, în raport. 

Khalifa deschise dosarul şi îl răsfoi. Mai întâi, erau in- 
cluse fotografii ale bătrânului, căzut pe podeaua magazinului 
său, urmate de cele ale cadavrului gol, întins ca un peşte mort 
pe masa de la morgă. Simţi că-i vine să vomite. Comentariile 
legistului semânau ca două picături de apă cu cele ale lui Anwar 
din raportul despre Abu Nayar. 

„Natura instrumentului folosit pentru a provoca rânile 
rămâne necunoscută, concluziona medicul în limbajul sărac, 
dezumanizant al unor astfel de documente. Aspectul lor nu 
dovedeşte neapărat folosirea unui cuţit. Forma şi unghiul 
rânilor sugerează mai degraba utilizarea unei mistrii, de genul 
celor folosite de constructori, arheologi etc., deşi nu există 
dovezi clare în acest sens.“ 

Khalifa zăbovi un moment asupra cuvântului „arheologi“, 
înainte de a-şi ridica privirea spre Tauba. 

— Cine a găsit corpul? 

— Proprietarul de vizavi. A devenit suspicios când Iqbar nu 
a apărut la lucru. A încercat uşa şi a văzut că e deschisă, aşa 
că a intrat şi a găsit totul exact ca acolo, în fotografii. 

— Şi când s-a întâmplat totul? 

— Sâmbătă dimineaţă. Dumnezeu ştie cum au aflat ziarele 
atât de repede. Eu bânuiesc cå jumătate din crimele din Cairo 
sunt comise de ei, doar ca så aiba ce scrie. 

Khalifa zâmbi. 

— Iqbar fâcea afaceri cu antichităţi? 

— Probabil. Când lucrezi în domeniu, e imposibil să nu faci, 
nu-i aşa? Nu-l aveam în vizor, dar asta nu înseamnă nimic. 
Resursele de care dispunem ajung doar pentru grangurii mari. 
Când e vorba de câteva obiecte nesemnificative mai închidem 
şi noi ochii, că altfel am umple toate închisorile din Abu Simbel. 

Khalifa mai cercetă puţin dosarul, oprindu-se din nou asu- 
pra cuvântului „arheologi“. 

— Ai auzit ceva neobişnuit în ultima vreme legat de piaţa 
antichităţilor? 

— Neobişnuit? 

— Ştii tu, ceva de valoare. Ceva pentru care merită să omori 
pe cineva. 

Tauba ridică din umeri. 

— Din câte îmi amintesc eu, nu. A fost acum câteva luni un 
grec care exporta artefacte deghizate în reproduceri, dar... Ceva 
mai recent, în nici un caz. Cu excepţia situaţiei de la Saqqara. 

Khalifa tresari. 

— Saqqara? 

— leri după-amiază. Un cuplu de englezi a fost implicat 
într-un schimb de focuri de armă şi apoi a fugit cu un taxi 
furat. Se pare că fata luase ceva dintr-una din casele de la 
şantierul arheologic. 

ÎI strigă pe unul dintre colegii lui, un bărbat supraponde- 
ral, cu pete mari de transpiraţie la subraţ. 

— Hei, Helmi! Tu parcă aveai un prieten la poliţia din Giseh. 
Care-s noutăţile cu împuşcăturile alea de la Saqqara? 

— Nu prea multe, mormâi Helmi, muşcând dintr-o prăjitură 
mare. Se pare că nimeni nu ştie ce s-a petrecut de fapt, cu 
excepţia faptului că fata şparlise ceva. O cutie. 

— Aveţi idee cine era? întrebă Khalifa. 

Helmi îşi îndesă şi mai multă prăjitură în gură, siropul 
scurgându-i-se pe buze şi pe bărbie. 

— Fiica unui arheolog, se pare. Unul dintre inspectorii de 
la teftish a recunoscut-o. Murray sau cam aşa ceva. 

„Murray, se gândi Khalifa. Murray“. 

— Nu Mullray? Michael Mullray? 

— Da, da, ăsta e. A murit acum două zile. Atac de cord. Fata 
a găsit cadavrul. 

Khalifa îşi scoase din buzunar o agendă şi un pix. 

— Daţi-mi voie să recapitulez: fata găseşte corpul tatălui ei 
acum două zile, apoi se întoarce ieri şi ia ceva din casa de la 
şantier... 

— Şoferul de taxi a avut senzaţia că au scos cutia dintr-un 
mormânt, spuse Helmi. El zice că au mers puţin în deşert şi au 
luat lucrul ăsta care semâna cu o cutie de pizza... 

— Să ştii cå avea şi mâncare în ea, Helmi! strigă unul din- 
tre colegii lui. 

— Pupâ-mă în Cur, Aziz... deci au luat cutia asta, s-au întors 
şi cineva a început să tragă în ei. Dar oamenii din satul de jos 
au zis cå tipul care o însoțea era âla care a ripostat. Aşa cum 
am Spus, nu ştie nimeni ce naiba s-a întâmplat acolo. 

— Aţi aflat cine e bărbatul? 

Helmi dădu din cap că nu. Khalifa tăcu un moment, 
gândindu-se. 

— Aş putea discuta cu prietenul tău din Giseh? 

— Sigur, dar nu cred că îți poate spune ceva în plus. Şi, 
oricum, i s-a luat cazul. De ieri seară se ocupă Al-Mukhabarat. 

— Serviciul Secret? rosti mirat Khalifa. 

— Am senzaţia că vor să muşamalizeze totul. Ştii şi tu cum 
e, publicitate proastă pentru Egipt, mai ales că este implicat și 
un turist. N-a apărut nici măcar la ştiri. 

Khalifa mâzgali ceva în agendă. 

— Mai există cineva cu care aş putea discuta? întreba el 
după o pauză. 

Helmi strângea cu mâna firimiturile de pe biroul lui. 

— Cred că la Ambasada Britanică e un tip care o cunoştea 
pe fată. Orts sau cam aşa ceva. Asta-i tot ce ştiu. 

Khalifa notă numele şi puse agenda deoparte. 

— Crezi că se poate stabili vreo legătură? întrebă Tauba. 

— Habar n-am, spuse Khalifa. Nu vad nici o conexiune 
evidentă. E doar o senzaţie... 

Se opri; apoi, fără să se mai chinuie să-şi termine propo- 
ziţia, ridică raportul despre Iqbar. 

— Poţi să-mi dai şi mie o copie? 

— Sigur că da. 

— Şi aş vrea să våd şi magazinul bâtrânului. Este posibil? 

— Nici o problemă. 

Tauba scotoci pe birou şi puse mâna pe un plic. 

— Adresa şi cheile. E sus, în Khan al-Khalili. Am terminat 
cu amprentele şi investigaţiile. 

I-l aruncă lui Khalifa, care îl prinse şi se ridică imediat în 
picioare. 

— Mă întorc peste câteva ore. 

— Nu te grăbi! Pe mine mă găseşti oricum până seara. 
Întotdeauna stau aşa de mult. 

Îşi strânseră mâinile şi Khalifa pomi spre ieşire. Ajunsese 
aproape de uşă când Tauba strigă după el: 

— Hei, am uitat să te întreb. Khalifa... familia ta nu e 
cumva din Nazlat al-Sammam? 

Urmă o pauză scurtă. 

— Din Port Said, răspunse Khalifa şi ieşi pe coridor. 


LO 
LUXOR 


Cel mai mare regret din viața lui Dravic, de fapt singurul 
lui regret, era cå nu omorâse fata. Dupå ce se culcase cu ea, 
ar fi trebuit să-i taie gâtul şi să o arunce într-un şanţ, undeva. 
Dar nu procedase astfel. O lasase s-o şteargâă. Iar ea se oprise 
direct la poliţie, le spusese ce s-a întâmplat şi pac! cariera lui 
s-a dus dracului! 

Îşi angajase un avocat bun, care reuşise să-i convingă pe 
juraţi că actul fusese comis de comun acord. Totuşi, reputaţia 
lui fusese pătată. Lumea egiptologilor e una mică şi Cât ai zice 

peşte toată lumea aflase că Dravic Casper o violase pe una 
dintre voluntare şi, ce era şi mai rău, scăpase basma curată. 
Posturile de profesor se evaporaseră brusc, toate concesiunile 
i se refuzaseră, iar editorii încetaseră să-i mai răspundă la tele- 
fon. La treizeci de ani cariera lui se încheiase definitiv. Oh, de 
ce nu o omorâse pur şi simplu? Nu avea să mai repete nicio- 
dată greşeala asta. 

Scutură din cap pentru a reveni în prezent şi îi făcu un 
semn cu mâna proprietarului cafenelei că mai vrea o cafea. 
Lângă el, doi tineri blonzi, scandinavi, stăteau aplecaţi asupra 
unui ghid pe care încercuiau din când în când cu un pix anu- 
mite obiective turistice. Fata era atrăgătoare, cu buze pline şi 
picioare lungi, albe. Îşi imagină câteva secunde cum ar fi s-o 
vadă ţipând în extaz, în timp ce el se împingea cu tărie în 
anusul ei strâmt şi roz, dar imediat se forţă să se gândească la 
afacerea cu mormântul. 

Mare parte din noaptea trecută şi-o petrecuseră îndepartând 
şi ultimele artefacte — lespedea funerară de lemn, Anubis-ul de 
bazalt, vasele de alabastru. Nu mai rămaăsese decât coşciugul 
în sine, cu panourile sale pictate strălucitor şi textele hierogli- 
fice. Urmau să le ia în noaptea asta. Restul fusese strâns şi 
trimis deja în sudul Sudanului, de unde vor fi expediate pe 
pieţele din Europa şi din Orientul Îndepartat. 

Era o pradă bună, una dintre cele mai bune pe care le 
văzuse. Regatul Târziu, Dinastia a Douăzeci şi şaptea, o sută 
de obiecte separate, lucrate rudimentar, dar în bună condiţie — 
valorau câteva sute de mii de dolari şi poate chiar mai mult. 
Şi dacă facea un calcul, comisionul lui de 10 la sută reprezen- 
ta o sumă frumuşică. Totuşi, comparat cu premiul cel mare, 
era un mizilic. În raport cu premiul cel mare, toate obiectele 
traficate de el vreodată păreau nişte nimicuri. Asta era ocazia 
pe care o aştepta de-o viaţă. Sfârşitul tuturor problemelor sale. 

Nu-i mai rămânea decât să găsească piesa care lipsea. Aici 
era cheia. Lacage şi muierea aia de Mullray îi ţineau viitorul 
în mâini. Unde erau? Ce plânuiau? Cât de mult ştiau? 

Grija lui cea mai mare fusese cå vor preda piesa direct au- 
torităţilor. Faptul că nu o făcuseră devenise un motiv atât de 
uşurare cât şi de îngrijorare. Uşurare, pentru că încă mai avea 
şanse să o recupereze. Grijă, pentru că era foarte probabil ca 
totuşi cei doi să plece singuri în căutarea comorii. 

Asta era cea mai mare temere a lui în prezent. Timpul îl 
presa, aşa cum spusese şi Sayf al-Tha'r. Nu puteau aştepta o 
veşnicie. Cu cât cei doi rămâneau mai multă vreme în posesia 
obiectului, cu atât lui Dravic îi scădeau mai vertiginos şanse- 
le de a câştiga premiul cel mare. Toate speranţele lui, toate 
visele lui... 

— Ce faci? murmurá el. Ce căcat o să faci acum? 

Din apropiere se auziră câteva cuvinte de dezaprobare. 
Ridicându-şi privirea, îi văzu pe cei doi tineri uitându-se 
fix la el. 

— Ce? se răsti el. Aveţi vreo problemă? 

Cuplul plăti rapid şi plecă. 

Sosi şi cafeaua lui, aşa că sorbi câteva înghiţituri, privind 
Colinele Tebane ce se întindeau în faţa lui, maronii şi masive, 
sub cerul cu nori albastrii. 

Ceea ce nu reușea el så înţeleagă era cum ar putea Lacage 
şi fata să plece în căutarea premiului celui mare, având doar 
un singur fragment. Sigur, Lacage era unul dintre cei mai buni 
egiptologi în viaţă. Dar Dravic se îndoia că reuşise să afle 
toate informaţiile necesare. Ar avea nevoie de mai multe. Şi 
pentru asta ar trebui să vină în Luxor. De aceea se hotărâse să 
aştepte aici, nu în Cairo. Aici vor ieşi la suprafaţă. În mod 
sigur. Era doar o chestiune de timp. De care, din păcate, el nu 
prea dispunea. 

Îşi termină cafeaua şi scoase din buzunarul de la haină un 
trabuc lung şi gros. Îl răsuci între degetul mare şi arătător, 

bucurându-se de sunetul scos de frunzele uscate de tutun, apoi 
îl băgă în gură şi-l aprinse. Mângâierea caldă a fumului îl 
calmă şi-i îmbunătăţi starea de spirit. Îşi întinse picioarele şi 
începu să viseze la femeia Mullray, corpul ei devenind brusc 
un subiect interesant de meditaţie — coapse subţiri, sâni fermi, 
fund tare. Apoi se gândi la lucrurile pe care i le-ar face. 
Lucrurile pe care i le va face. Filmul ce se derula în capul lui 
îl facu să toarcă de plăcere. Ceva de care ea nu se va bucura 
deloc. Se uită în jos la umflătura ce se întrezărea în pantaloni 
şi izbucni în râs. 


25 
CAIRO 


Magazinul lui Iqbar era situat pe o străduţă îngustă, din- 
colo de Sharia al-Muizz, magistrala superaglomerată care se 
întindea ca o arteră prin inima cartierului islamic din Cairo. 
Khalifa se chinui ceva vreme până găsi strada şi magazinul, 
care avea tras în faţa uşii un oblon murdar din oţel, ascuns pe 
jumătate în spatele unei tarabe unde se vindeau nuci şi bom- 
boane. Când dădu peste el în cele din urmă, detectivul ridică 
oblonul, descuie uşa şi pâşi înuntru, însoţit de clinchetul clo- 
poţeilor prinşi deasupra. 

Înauntru domnea dezordinea şi întunericul. Camera gemea 
de rafturi pline de antichităţi ce se ridicau până în tavan, iar 
prin colţuri erau aruncate de-a valma lampi de alamă, mobi- 
lier şi diverse alte vechituri. Pe pereţi atârnau măşti de lemn; 
pe la mijlocul tavanului fusese agăţată o pasăre împâiată. 
Aerul mirosea a piele, a metal coclit şi — i se păru lui Khalifa — 
a moarte. 

Privi în jur un moment, adaptându-şi ochii la întuneric, 
apoi se îndreptă spre tejgheaua din spatele încăperii, unde pe 
podea se zărea o zonă încercuită cu cretă şi petele maro închis 
ale sângelui lui Iqbar. Câteva cercuri mici, desenate cu creta 
în jurul cercului mare, ca sateliții în jurul unei planete, scoteau 

în evidenţă urmele cenuşii ale scrumului de trabuc. Se lasă pe 
vine, atinse cu mâna una dintre ele, apoi se îndreptă de spate, 
trecând în spatele tejghelei. 

Nu spera cå va găsi mare lucru. Dacă, aşa cum bânuise, 
Iqbar cumpărase antichităţi de la Nayar, atunci acestea fie fuse- 
seră vândute deja, fie fuseseră sustrase de oamenii care îl asa- 
sinaseră. Şi chiar dacă ar mai fi existat încă aici, tot i-ar fi fost 
greu să le găsească. Traficanţii de antichităţi din Cairo erau 
extrem de talentaţi când venea vorba să-şi ascundă obiectele 
de valoare. Şi totuşi, merita să arunce o privire în jur. 

Deschise vreo două sertare şi scotoci înăuntrul lor. Întoarse 
cu spatele o oglindă mare care atârna pe perete, sperând câ va 
descoperi sub ea un seif, dar se înşelă. Se strecură printre nişte 
coşuri vechi, împletite, şi intră într-o cameră din spatele ma- 
gazinului, bâjbâind după un întrerupător ca să aprindă lumina. 

Era o încăpere mică, la fel de dezordonată ca şi prima. Un 
şir de dulapioare ponosite stăteau lipite de zid, iar în colţ zări o 
statuie de lemn în mărime naturală, vopsită în negru şi auriu — 
o reproducere ieftină a statuilor de la mormântul lui 
Tutankhamon. Khalifa se apropie de ea şi i se uită fix în ochi. 

— Bau! spuse el. 

Dulapioarele erau pline până la refuz cu tot felul de hârtii 
mototolite şi, după douăzeci de minute de căutare inutilă prin- 
tre ele, renunţă şi se întoarse în magazin. 

— Caută acul în carul cu fân! murmură el, privind rafturile 
încărcate cu vechituri. Şi nici măcar nu ştiu dacă există vreun 
ac pe-aici. 

Se învârti de colo-colo peste o oră, deschizând ba un ser- 
tar, ba o cutie, până când se lasă păgubaş. Dacă exista vreun 
indiciu legat de moartea bătrânului, atunci acesta se pierduse 
în talmeş-balmeşul din jur şi singura modalitate de a-l recu- 
pera era golirea completă a locului. Mai aruncă o ultimă 
privire în spatele tejghelei, stinse lumina în camera din fund 

şi, oftând resemnat, scoase cheile din buzunar şi se îndreptă 
spre ieşire. 

Pe fereastră cineva îl privea fix. 

Avea o faţă mică, murdară şi se lipise atât de tare de geam, 
încât vârful nasului se turtise. Khalifa deschise uşa. O fetiţă 
zdrenţăroasă, nu mai mare de cinci, şase ani, stătea chiar în 
prag, privind fix prin el, spre fundul magazinului. Khalifa se 
lasă pe vine. 

— Bună, spuse el. 

Fetiţa părea cå nu-l observă, atât era de concentrată la ceea 
ce vedea înâuntru. El îi luă mâna. 

- Bună, zise el din nou. Pe mine mă cheamă Yusuf. Pe tine? 

Ochii căprui ai fetiţei se opriră puţin asupra lui, apoi se 
îndreptară iarăşi spre scena din spate. Îşi retrase mâna şi 
întinse degetul spre întuneric. 

— Acolo e un crocodil, spuse ea, arâtându-i un cufăr vechi 
de lemn, cu o încuietoare de alamă complicată. 

— Serios? zâmbi Khalifa, amintindu-şi de anii copilăriei 
când era ferm convins că sub patul părinţilor lui trăia un dra- 
gon. De unde ştii? 

— E verde, continuă ea, ignorând întrebarea, iar noaptea iese 
de acolo şi mănâncă oameni. 

Avea picioarele incredibil de subţiri şi stomacul umflat. 
„Un copil al străzii, se gândi el, trimis la cerşit de pânnţii care 
nu-i pot oferi nimic.“ Îi dadu la o parte de pe frunte o şuviţă 
de păr, copleşit de un sentiment adânc de milă. Nu e de mirare 
că fundamentaliştii se bucurau de atâta sprijin. Metodele lor 
or fi fost violente, dar cel puţin încercau să facă ceva pentru 
oamenii ăştia, să le ofere o speranţă pentru un viitor mai bun. 

Se ridică în picioare. 

— Îţi plac bomboanele? întreba el. 

Pentru prima dată fetiţa îşi îndreptă atenţia spre el. 

— Da, răspunse ea. 

— Aşteaptă aici. 

leşi din magazin şi se opri în faţa tarabei care vindea dul- 
ciuri de unde cumpără două bucăţi mari de prăjitură. Când se 
întoarse, văzu că fata se aventurase înăuntrul magazinului. Îi 
dădu prăjitura, pe care ea începu să o înfulece imediat. 

— Tu ştii ce e acolo? întrebă ea, arâtându-i o lampă mare 
de alamă. 

— Nu, nu ştiu. 

— Un duh, spuse ea, cu gura plină. ÎI cheamă al-Ghul. Are 
zece milioane de ani şi se poate transforma în orice vrea el. 
Când au venit bărbaţii eu am vrut să-l ajute pe domnul Iqbar, 
dar n-a făcut nimic. 

Rostise cuvintele pe un ton atât de inocent, încât Khalifa 
nu-şi dădu seama imediat de semnificaţia vorbelor ei. Punân- 
du-i uşor mâna pe umăr, o întoarse cu faţa spre el. 

— Frai aici când au venit oamenii ăia şi i-au făcut rău dom- 
nului Iqbar? 

Fata era preocupată de bucata ei de prăjitură, aşa că nu-i 
răspunse. Khalifa ramase nemişcat, tăcut, aşteptând râbdator 
să termine de mâncat. 

— Cum ziceai că te cheamă? întrebă ea, în cele din urmă, 
ridicându-şi privirea. 

— Yusuf, răspunse el. Şi pe tine? 

— Maia. 

— Ai un nume frumos. 

Fetiţa cerceta acum lacomă şi cea de-a doua prăjitură. 

— Pot s-o mănânc mai târziu? întrebă ea. 

— Sigur că da. 

Se duse în spatele tejghelei, de unde luă un şerveţel în care 
înfăşură prăjitura şi apoi o băgă în buzunarul de la rochie. 

— Vrei să vezi ceva? întrebă ea. 

— Da. 

— Închide ochii atunci. 

Khalifa se conformă. Auzi lipâitul iute al paşilor fetiţei 
care ieşi de după tejghea şi fugi spre fundul magazinului. 

— Acum poţi să te uiţi, zise ea. 

Când Khalifa deschise ochii, văzu că fetiţa dispăruse. 

Aşteptă un moment, apoi se mişcă încet spre direcţia de 
unde se auzise vocea ei, privind în stânga şi-n dreapta, până 
când o zâri ascunsă în spatele unuia dintre coşurile împletite. 

— E o ascunzătoare foarte bună, zise el, aplecându-se. 

Îşi ridică ochii spre el şi zâmbi. Pe nesimţite însă, zâmbe- 
tul se şterse de pe faţa ei şi izbucni în hohote de plâns, lacri- 
mile fierbinţi lăsându-i urme pe chipul murdar. Micul ei trup 
tremura ca o frunză. Întinse mâinile spre ea şi o ridcă în braţe, 
lipindu-i capul de umărul lui. 

— Gata, gata, şopti el, mângâind-o pe părul năclăit. Totul o 
să fie bine, Maia! Totul o să fie bine. 

Începu să străbată încăperea de la un capăt la altul, îngâ- 
nând un cântec de leagân pe care mama lui obişnuia să i-l 
cânte și lăsând-o să plângă în voie. În cele din urmă, fetiţa se 
opri din tremurat şi suspinele se potoliră. 

— Erai ascunsă în spatele coşurilor când au venit bărbaţii 
aia, nu-i aşa, Maia? întrebă el blând. 

Fetiţa încuviinţă din cap. 

— Şi nu vrei să-mi povesteşti despre ei? 

Urmă o pauză lungă, după care fetiţa rosti încet: 

— Erau trei, îi şopti ea la ureche. Tacere şi apoi: Unul avea 
O gaură în cap. 

Fetiţa se lăsa puţin pe spate. 

— Uite, aici! zise ea, atingând fruntea lui Khalifa cu degetul. 
Iar altul era mare cât un uriaş şi alb, şi avea o faţă caraghioasă. 

— Caraghioasă? 

— Era mov, spuse ea, mângâindu-şi obrazul. Uite, aici era 
mov. lar aici era albă. Şi avea un lucru ca un cuţit cu care l-a 

rânit pe domnul Iqbar. Iar ceilalți doi îl ţineau. Şi eu am vrut 
ca al-Ghul să iasă şi să-l ajute, dar n-a ieşit. 

Vorbea repede acum, scuipând cuvintele fără să-şi tragă 
răsuflarea: cum veniseră oamenii cei râi şi cum începuseră să-i 
pună întrebari lui Iqbar; cum privise totul din ascunzâtoarea ei 
secretă; cum îl tâiaseră pe bătrân şi cum continuaseră să-l taie 
chiar şi după ce el le spusese tot ce doriseră să afle; cum râmă- 
sese acolo după ce ei plecaseră, pentru că era prea speriată de 
fantomele din magazin; cum fugise în cele din urmă şi nu spu- 
sese nimânui ce văzuse pentru că, dacă mama ei ar fi aflat că 
se dusese la Iqbar în loc să fie pe stradă la cerşit, ar fi bătut-o. 

Khalifa ascultă în tăcere, mângâind-o pe păr, lăsând-o să 
spună cu propriile cuvinte, punând cap la cap informaţiile stre- 
curate în comentariile ei amestecate. Când termină, în sfârşit, 
de povestit, oprindu-se brusc în mijlocul unei fraze ca o ju- 
cărie căreia i se consumase bateria, Khalifa o lasă pe tejghea 
şi, scoțându-şi batista, îi şterse lacrimile de pe faţă. Ea scotoci 
după cea de-a doua prăjitură şi muşcă dintr-un colţ. 

— Nu trebuie să fii supărată pe al-Ghul, spuse el, punând-o 
să-şi sufle nasul. Sunt sigur că a vrut să te ajute. Dar, vezi tu, 
n-a putut să iasă din lampă. 

Fetiţa îşi ridică privirea spre el. 

— De ce? 

— Pentru că un duh poate ieşi de acolo numai dacă cineva 
freacă lampa. Numai aşa poate intra în lumea noastră. 

Fetiţa îşi încruntă fruntea, absorbind informaţiile, apoi 
zâmbi larg, ca şi cum un prieten despre care ea crezuse că o 
înşelase îi dovedise cumva că îi este credincios. 

— Să frecăm acum lampa? întrebă ea. 

— Ei bine, am putea, răspunse Khalifa, dar trebuie să ţii 
minte că nu poţi chema un duh decât de trei ori. Şi ar fi păcat 
să-l chemi aşa, fără motiv, nu? 

Din nou fetiţa se încruntă. 

— Da, spuse ea, în cele din urmă. 


PAUL SUSSMAN 


E 
ai 
le =) 


Apoi, brusc, pe negândite, rosti: 

— Îmi place de tine. 

— Şi mie îmi place de tine, Maia. Eşti o fetiţă curajoasă. 

Aşteptă un moment, după care adaugă: 

— Maia, aş vrea să-ţi pun câteva întrebări. 

Ea nu răspunse imediat, ci mai muşcă o bucâţică de prà- 
jitură şi începu să-şi legene picioarele, cu câlcâiele lovindu-se 
de tejghea. 

— Ştii, eu vreau să-i prind pe oamenii care i-au făcut râu 
lui Iqbar. Şi cred că numai tu poţi să-mi dai o mână de ajutor. 
Ce zici, mă ajuţi? 

Calcâiele continuau să lovească ritmic tejgheaua. 

— Bine, răspunse aceasta. 

Khalifa se aşeză lângă ea, iar fetiţa se lipi de el. 

— Ai spus că oamenii râi voiau ceva de la domnul Iqbar, 
Maia. Îţi aminteşti despre ce era vorba? 

Fetiţa se gândi un moment, după care clătină din cap câ nu. 

— Eşti sigură? 

Din nou clatină din cap. 

— Îți aminteşti ce le-a spus domnul Iqbar bărbaţilor? Ce le 
zicea atunci când aceştia îi făceau rău? 

— Le zicea că l-a vândut, răspunse ea. 

— Şi cui spunea că l-a vândut? Îţi aduci aminte? 

Fetiţa se uită în jos, preocupată şi gânditoare, privindu-şi 
picioarele cum se bălăngâne în sus şi-n jos. Când, în cele din 
urmă, îşi ridică privirea spre el, expresia de pe faţa ei era una 
de părere de râu. 

— Nu-i nimic, o linişti el, mângâindu-i părul. Te descurci 
bine. Minunat. 

Trebuia s-o ajute mai mult. Să-i dea câteva indicii care să-i 
stimuleze memoria. Se gândi la conversaţia lui anterioară cu 
Tauba şi se hotâri să-şi încerce norocul. 

— Le-a zis domnul Iqbar că a vândut lucrul ăsta unui englez? 

Fetiţa aprobă ferm din cap. 

— Le-a spus că l-a vândut unui englez care lucrează într-un 
loc numit Saqqara? 

Khalifa rosti cuvintele încet, pe silabe. Urmă o scurtă 
pauză, după care fetiţa încuviinţă din cap. Detectivul se hotări 
să meargă şi mai departe. 

— Maia, îţi aduci aminte vreun bărbat care a venit la maga- 
zin cu câteva zile în urmă? 

Îl vazuse pe profesorul Mullray la câteva conferinţe la 
Universitatea Americană cu câţiva ani în urmă şi se chinui să 
încropească pe loc o imagine a bărbatului. 

— Un bărbat înalt, Maia. Batrân. Cu mult păr alb şi oche- 
lari rotunzi, caraghioşi şi... 

Ea îl întrerupse, emoţionată. 

— Da, putea să-şi taie degetul şi să-l lipească la loc, strigă 
ea. Era foarte amuzant. 

Venise în magazin cu puţine zile în urmă şi, în timp ce 
Iqbar căuta ceva în camera din spate, el o întrebase dacă vrea 
să vadă un truc magic şi, când ea a zis: „Da!“, el şi-a îndoit 
degetul mare şi l-a smuls de la locul lui. 

— M-a făcut să râd, mai adâugă ea. 

— Şi a cumpărat ceva de la domnul Iqbar? întreba Khalifa. 

Fetiţa îşi bagă degetul în nas. 

— Un tablou, zise ea. 

— Un tablou? 

Îşi scoase degetul din nas și desenă pe tejghea cu vârful lui 
lucios un pătrat. 

— Aşa arăta. Iar la fund avea nişte şerpi care se încolă- 
ceau şi... 

Se opri, cautându-şi cuvintele: 

— Forme, continuă ea. 

„Forme, se gândi Khalifa. Forme. Puteau fi hieroglife. Un 
obiect cu hieroglife pe el.“ 

— L-am ajutat pe domnul Iqbar s-o împacheteze, mai spuse 
Maia. Într-o cutie. Întotdeauna îl ajutam la împachetat. 

Muşcă încet din prăjitură. Khalifa se dadu jos de pe tej- 
ghea şi începu să se plimbe prin magazin. 

„Astea sunt piesele unui puzzle, îşi spuse el. Nayar vine la 
Cairo şi îi vinde lui Iqbar un artefact. Mullray îl cumpără de 
la Iqbar şi îl duce la Saqqara. Nayar este ucis. Apoi şi Iqbar 
este ucis. Mullray moare de atac de cord, fapt care s-ar putea så 
nu fie o simplă coincidenţă. Fiica lui Mullray vine la Saqqara şi 
ia obiectul. Oameni necunoscuţi încearcă s-o împiedice.“ 

Departe de a se clarifica, lucrurile deveneau din ce în ce mai 
confuze. Ce facea Mullray cu antichităţi furate? Ce se întâm- 
plase, mai exact, ieri, la Saqqara? De ce era implicată şi fiica 
lui Mullray? 

„Obiectul este cheia“, se gândi Khalifa. Dar despre ce 
obiect era vorba? Ce? Ce? 

Se întoarse lângă fetiţă. N-avea nici un sens să o mai 
întrebe despre tablou. Era clar câ îi spusese tot ce ştia. Singura 
posibilitate care mai rămăsese era ca fetiţa să ştie şi despre alte 
artefacte pe care Iqbar le luase de la Nayar şi care se găseau 
în continuare ascunse pe undeva. 

— Maia, o întrebă el blând, avea domnul Iqbar o ascun- 
zătoare secretă aici, în magazin? Un loc special în care îşi 
punea lucrurile importante? 

Maia nu răspunse, ferindu-şi privirea şi uitându-se spre ge- 
nunchi. Ceva din atitudinea ei — gura strânsă, pumnii încleştaţi — 
îl avertizau că atinsese o coardă sensibila. 

— Te rog, Maia, ajuta-mă! Te rog! 

Ea continuă să tacă. 

— Cred că domnul Iqbar ar fi vrut să-mi spui, zise el, 
luând-o de mâini. Pentru că, dacă nu-mi spui, nu pot să-i prind 
pe oamenii care i-au făcut lucrurile alea rele. 

Fetița păstră tăcerea în continuare, apoi îşi ridică privirea 
spre el. 

— Dacă-ţi arât unde e, pot să iau lampa cu al-Ghul? 

Khalifa zâmbi şi o dădu jos de pe tejghea. 

— Mi se pare un târg cinstit. Îmi arâţi ascunzătoarea, iar tu 
primeşti duhul. 

Fetiţa chicoti, încântată de afacerea făcută şi, luându-l de 
mână pe Khalifa, îl trase pâna în camera din spate. 

— Sunt singura fiinţă din lume care ştie despre ea, zise 
Maia, îndreptându-se spre statuia de lemn din colţul încăperii. 
Nici măcar fantomele nu ştiu. E secret. 

Statuia era neagră, cu o coafură aurie, cu toiag, sandale şi 
un kilt auriu. Fetiţa băgă mâna pe sub fusta statuii şi împinse 
cu putere. Se auzi un declic uşor şi un sertar ascuns se lăsă în 
jos, încet. Fetiţa îl scoase din locul lui şi îl puse pe podea, apoi 
se întoarse la statuie şi deşurubă cu atenţie unul dintre 
degetele ei, scoțând la iveala o cavitate de unde luă o cheie 
micuță de metal. O introduse în încuietoarea capacului de la 
sertar şi învârtind-o de două ori îl deschise. 

— E bună, nu-i aşa? întrebă ea. 

— Ai perfecta dreptate, răspunse Khalifa, lasându-se în ge- 
nunchi lângă ea. 

Sertarul era împărţit în două compartimente. Într-unul era 
un teanc gros de bancnote, nişte documente legale şi un bor- 
can plin cu turcoaze neprelucrate. În cel de-al doilea gasi o 
legătură strânsă cu o sfoară. Khalifa desfacu nodul şi fluieră 
uimit când văzu ce era înăuntru. 

Şapte obiecte: un pumnal de fier cu mâner de piele aspră; 
o amuletă de argint; o bijuterie de aur, un vas mic de teracotă 
pentru uleiuri, cu chipul zeului pitic Bes imprimat pe el; şi 
trei shabite de faianţă albastru-deschis. Le examină pe rând, 
întorcându-le pe toate feţele, apoi se întoarse spre fetiţă. A- 
ceasta dispăruse. 

— Maia, strigă el, sărind în picioare, şi, când văzu câ nu 
răspunde, se repezi în magazin: Maia! 

Dar ea plecase luând şi lampa de bronz cu al-Ghul. Se 
duse la uşa din faţă, ieşi afară, dar fetiţa nu se vedea nicăieri. 

— La revedere, Maia, rosti el încet. Allah så te vegheze. 

Suleiman al-Rashid moţăia pe un preş la umbră, în spatele 
toaletei, când auzi scârţâitul treptelor metalice, anunțând cå 
cineva urca în rulota de deasupra lui. În mod normal, ar fi fà- 
cut o tură să vadă dacă persoanele nu au cumva nevoie de hâr- 
tie igienică şi să-şi aleagă un loc propice pentru bacşiş odată 
ce acestea ieşeau. De data asta însă, căldura era atât de in- 
tensă, încât rămase acolo unde stătea, cu capul aşezat pe braţe. 
Deasupra se auzeau zgomotele înfundate ale paşilor. 

Nu sesiză nimic ieşit din comun, cu excepţia unui sunet 
Curios, ca un pleoscâit, dar presupuse cå cel de sus lua apă din 
găleata aflată în colţul rulotei şi o răstuma în closet ca să 
curețe. Nu era nevoie să procedeze astfel pentru că Suleiman 
ţinea curat lună, dar unii clienţi, şi mai ales nemţii, erau obse- 
daţi de lucrurile astea. Baârbatul se răsuci pe-o parte gemând şi 
îi lăsă în pace cu obiceiurile lor. 

Apoi simţi un miros de benzină şi în acelaşi timp auzi un 
lichid picurând cu putere ca şi cum de sus s-ar fi scurs ceva, 
căzând pe pământul nisipos din spatele lui. Se ridică în picioare. 

— Hei, strigă el, ajungând în faţa rulotei. Ce se... 

O lovitură putemică în ceafă îl trânti pe treptele de metal. 

— Adu-l aici, şuieră o voce de deasupra. 

O pereche de braţe puternice îl înconjură pe Suleiman după 
talie şi simţi cum este ridicat pe sus. Altcineva îl prinse de 
mâini şi îl târî înăuntru. Încerca så opună rezistenţă, dar era 

încă ameţit de lovitura primită în cap. Mirosul de benzină îl 
făcu să icnească. 

— Pune-i cătuşele, se auzi vocea din nou. Şi prinde-l de 
teava aia. 

Cineva se apropie de el, îi smuci mâna cu brutalitate în sus 
şi se auzi un declic. Se strâmbă când cătuşa îi pătrunse în carne. 

— Acum benzina. 

Încercă să se ferească de lichidul care curgea peste el, dar 
mişcările îi erau limitate din cauza cătuşei. Benzina îi ardea 
gura şi ochii lipsiţi de vedere. Nu-şi vedea atacatorii, dar nici 
nu era nevoie. Ştia cine sunt. 

Bărbaţii se opriră din turnat. Se auzi un zdrângânit de ca- 
nistră goală, apoi nişte bufnituri scoase de bărbaţii care sări- 
seră din rulotă. Pentru un moment se lăsă o tăcere adâncă, 
întreruptă de scăpăratul unui chibrit. În mod curios, nu simţea 
nici un fel de frică. Furie, da, şi durere pentru familia sa. Cum 
vor supravieţui fără el? Dar nu frică. 

— Ibn sharmouta! Ya kha-in! Fiu de curvă! Trădătorule! 
strigă o voce de afară. Asta păţesc cei care dau informaţii 
despre Sayf al-Tha'r! 

Urmă o pauză scurtă, după care Suleiman auzi fâşâitul 
flacarilor şi simţi o fierbinţeală îngrozitoare repezindu-se spre 
el prin podeaua subţire de furnir. 

— Dumnezeu să aibă milă de sufletele voastre! şopti el, 
zbătându-se disperat să scape de câtuşe. Să vă ierte Domnul! 

Apoi focul îl înghiţi şi locul se umplu de ţipetele sale. 


LTE 
CAIRO 


La o orå dupå ce plecase de la magazinul lui Iqbar, Khalifa 
se gåsea în fața lui Crispin Oates în biroul lui de la Ambasada 
Britanică. Nu se mai deranjase så sune înainte pentru a stabili 

o întâlnire, aşa că apăruse la poarta cladirii pe neaşteptate. Se 
vedea clar că Oates nu era prea mulțumit de aşa o apariţie, dar 
fu nevoit să-l invite pe detectiv înăuntru. Îşi luase revanşa, 
vorbindu-i de sus şi arătându-i o totală lipsă de cooperare, deşi 
îşi păstrase în permanenţă politeţea englezească impecabilă. 

— Aşadar, nu aveţi nici cea mai mică idee unde s-a dus Tara 
Mullray? întrebă Khalifa. 

Oates oftă, vadit plictisit. 

— Aşa e, domnule Khalifa. După cum v-am explicat acum 
câteva minute, ultima dată când am văzut-o pe domnişoara 
Mullray a fost alaltăieri, când am luat-o de la hotel şi am con- 
dus-o la ambasadă. De atunci nu am mai avut nici un fel de 
contact cu ea. Aâă, mi-e teamă că aici nu se fumează, dacă nu 
vă Supâraţi. 

Khalifa tocmai îşi scosese pachetul de ţigări din haină. ÎL 
puse la loc, aplecându-se uşor înainte din cauza artefactelor 
lui Iqbar care atârnau greu în buzunarul interior. 

— Vi s-a părut că s-a comportat straniu, cumva? întrebă el. 

— Domnişoara Mullray? 

- Da. Domnişoara Mullray. 

— Ce înţelegeţi prin straniu? 

— Adică părea... preocupată? 

— Tocmai găsise corpul tatălui ei. Presupun că toţi am fi 
puţin preocupaţi în astfel de împrejurări, nu? 

— Ce voiam eu să spun... vă rog să-mi scuzaţi engleza, 
care nu este... 

— Dimpotrivă, domnule Khalifa, engleza dumneavoastră este 
excelentă. Mult mai bună decât araba mea. 

— Aşadar, ce voiam eu să spun este dacă atunci când aţi 
văzut-o ultima dată pe domnişoara Mullray vi s-a pârut că are 
probleme? Era speriată? Se simţea ameninţată? 

Oates negă o astfel de posibilitate, din câte îşi amintea el: 

— Le-am spus şi celor din Giseh toate astea. Sigur, sunt 
mai mult decât fericit să cooperez, dar ştiţi, nu fac altceva decât 
să mă repet. 

— Îmi pare râu, spuse Khalifa. O să încerc så nu vă răpesc 
prea mult din timpul dumneavoastră. 

Mai rămase vreo douazeci de minute. Cu cât punea mai 
multe întrebări, cu atât devenea mai convins că Oates ştie mai 
multe decât voia să arate. Totuşi, ce ştia şi de ce dorea să pâs- 
treze secretul erau nişte lucruri pe care n-avea nici cea mai 
mică intenţie să le dezvăluie şi, în cele din urmă, Khalifa de- 
cise câ nu are cum så le afle. Împingându-şi scaunul în spate, 
se ridică. 

— Vă mulţumesc, domnule Orts, spuse el. Îmi cer iertare 
dacă v-am creat probleme. 

— Nici vorbă, domnule Khalifa. Placerea a fost de parea 
mea. lar numele meu este Oates. OATES, rosti el literă cu litera. 

— Da, desigur. Mii de scuze. Iar eu sunt Inspector Khalifa. 

Îşi strânseră mâinile cu râceală şi Khalifa porni spre uşă. 
Dupa câţiva paşi, se opri şi, scoţându-şi agenda, îşi notă ceva 
pe o pagină goala. 

— O ultimă întrebare. Asta vă spune ceva? 

Îi arătă pagina lui Oates. Era un pătrat, aşa cum îl dese- 
nase fetiţa în magazinul lui Iqbar, iar în interiorul lui 
mâzgălise nişte hieroglife şi deasupra laturii de jos un şir de 
şerpi. Oates privi nedumerit desenul şi colţurile gurii i se 
strânseră uşor. 

— Nu, spuse el după o pauză scurtă. Mi-e teamă că nu. 

„Mincinosule“, îşi zise Khalifa în gând. 

Se uită în ochii lui Oates câteva secunde, după care 
închise agenda şi o băgă la loc în buzunar. 

— Atunci, spuse el, asta e. Am încercat şi eu. Vă mulţu- 
mesc încă o dată pentru ajutorul acordat. 

— Nu am senzaţia că v-am fost de prea mare ajutor, râs- 
punse Oates. 

— Dimpotrivă. Întâlnirea a fost extrem de... informativă. 

Zâmbi şi ieşi afară din cameră. 

În biroul lui, Charles Squires decuplă interfonul prin inter- 
mediul căruia ascultase toată discuţia şi se sprijini de spătarul 
scaunului. O vreme, rămase nemişcat, uitându-se în tavan şi 
strâmbându-se uşor, după care reveni la poziţia verticală, ri- 
dică receptorul şi formă alene un număr. După cel de-al trei- 
lea apel cineva răspunse. 

— Jemal, spuse el. Cred că s-ar putea să avem o problemă. 


24 


LUXOR 


Ajunseră la Luxor pe la jumătatea amiezii, după ce câla- 
toriseră aproape douăzeci de ore. 

Calătoria ar fi putut să dureze de trei ori mai puţin. Dar 
Daniel insistase să meargă pe o rută cât mai ocolitoare, pentru 
a evita centrul Egiptului. 

— La sud de Beni Suef întreaga zonă geme de fundamen- 
talişti, explicase el. Nu poţi să tragi un scuipat că Sayf al-Tha'r 
afla. Şi, oricum, la fiecare intersecţie este un filtru de poliţie. 
Străinii nu au voie să călătorească prin zonă fară escortă. După 
zece kilometri am fi săltaţi imediat. 

Decât så se îndrepte direct spre sud, de-a lungul Nilului 
până la Luxor, preferaseră să meargă spre est până la al-Wasta, 
traversând deşertul. 

— O să traversâm spre Marea Roşie, îi spusese el, trasându-i 
drumul pe o hartă, apoi mergem paralel cu coasta de sud până 
la al-Quseir. Acolo ne întoarcem până la Q'us, chiar la nord de 
Luxor. Astfel reuşim să evităm toată partea asta din mijloc. 

— Pare un ocol al naibii de mare. 

— Da, recunoscu el, dar obţinem şi beneficii. Unul dintre 
ele ar fi că ajungem la Luxor în viaţă. 

Spre uimirea ei, date fiind împrejurările, Tarei îi plăcuse 
foarte mult câlătoria. Traficul fusese relativ lejer şi Daniel 
reuşise să meargă cu 140 de kilometri la oră. Încet, încet, 
lăsară soarele în spatele lor până când se făcu întuneric şi se 
treziră singuri în mijlocul deşertului. Aerul era proaspăt şi 
rece, iar deasupra lor strălucea aprins un cer înstelat. 

— E aşa de frumos, strigă ea în timp ce se afundau şi mai 
tare în întuneric. Niciodată nu am văzut atât de multe stele. 

Daniel reduse uşor viteza. 

— Egiptenii credeau că stelele sunt copiii lui Nut, zeiţa ce- 
rului, răspunse el. Se zice că le dadea naştere în fiecare 
noapte, apoi îi înghiţea la loc dimineaţa. Tot ei mai credeau câ 
sunt sufletele celor morţi, aşteptând în întuneric întoarcerea 
lui Ra, zeul Soarelui. 

Tara se lipi şi mai tare de el, strângându-l cu putere de 
talie, bucurându-se de căldura şi de forţa corpului lui. Brusc, 
tot ce se petrecuse în ultimele două zile părea să se şteargă din 
mintea ei. 

Înnoptară într-un mic sat pescăresc de lângă mare, unde 
primiră o cameră cu două paturi şi o fereastră ce dădea spre 
apă, deasupra unei cafenele. 

Daniel adormi aproape instantaneu. Tara rămase trează 
până mai târziu, ascultând foşnetul valurilor şi privind în 
lumina lunii chipul putemic şi ars de soare al lui Daniel, care 
şi în somn rămăsese încruntat. La un moment dat bărbatul 
începu să murmure ceva şi, împinsă de un imbold nestavilit, 
Tara se apropie de el ca så audă mai bine. Era un nume. Un 
nume de femeie. Mary sau cam aşa ceva. ÎI rostea încontinuu. 
Mary. Stomacul i se strânse şi, întorcându-se pe-o parte, privi 
pe fereastră, simțindu-se dintr-odată tristă. 

Nu menţionă nimic despre toate astea dimineaţă şi, după 
un mic dejun frugal, îşi continuară drumul spre sud, trecând 
pe lângă Hurghada, Port Safaga şi El-Hamarawein până când, 
în cele din urmă, ajunseră la Al-Quseir. Aici se îndreptară spre 

vest, cu vântul bătându-le putemic în faţă, înconjurați doar de 
deşertul stâncos. Daniel mergea cu viteza maximă, iar Tara îşi 
îngropă faţa în umărul lui, temându-se de momentul când 
câlătoria se va termina, iar ei vor trebui să înfrunte din nou 
cruda realitate a situaţiei lor. 

Pe la ora două intrară în Q'us şi, o jumătate de oră mai 
târziu, se aflau în partea de vest a Luxorului. Pe măsură ce clă- 
dirile şi maşinile îi înconjurară din toate părţile, iar străzile 
începură să geamă de oameni, Tara îşi lipea şi mai tare capul 
de spatele lui Daniel, de parcă o mare greutate s-ar fi pogorât 
asupra ei. Ofta din adâncul inimii, plămânii ei strigând dure- 
ros după o ţigară. 


— Şi acum, ce facem? întrebă ea, după ce opriră în faţa 
unui mic garaj de la marginea oraşului. 

— Mergem la Omar. 

— Omar? 

— E un vechi prieten. Omar Abd el-Farouk. El a fost rais-ul 
meu aici, în vale. Timp de o sută de ani membrii familiei sale 
au fost cei mai renumiţi jefuitori de morminte din Egipt. 
Acum lucrează pentru expedițiile arheologice şi conduc câteva 
magazine cu suvenire. Nimic nu se întâmplă fără ca ei să ştie. 

Unul dintre băieţii de la garaj se apropie de ei şi începu să 
le umple rezervorul. 

— Şi dacă nu ne poate ajuta? întrebă Tara. Dacă nu găsim 
NIMIC aici? 

Daniel o luă de mână. 

— Totul o să fie bine, spuse el. O să ieşim din asta. Ai 
încredere în mine. 

Tonul lui era însă departe de a fi convingător. 


Omar locuia într-o casă mare de cărămidă, construită chiar 
lângă ruinele fostului palat Malqata. L-au gâsit lucrând în 
grădină, strângând cu grebla nişte crengi uscate de palmier, pe 

care le ducea apoi într-un colţ unde un măgar bătrân ronţâia 
plictisit frunzele maronii, arse de soare. Imediat ce-i văzu 
scoase un strigăt de bucurie şi se repezi înspre ei. 

— Ya Doktora! ţipă el. A trecut atâta vreme! Bine ai venit! 

Cei doi bărbați se îmbrăţişară, sărutându-se de două ori pe 
fiecare obraz. Daniel i-o prezentă pe Tara, explicându-i cine e. 

— Am auzit de tatal dumneavoastră, spuse Omar. Îmi pare 
tare rău. Odihnească-se în pace! 

— Mulţumesc. 

Strigă ceva în direcţia casei, apoi îi conduse spre o masă, 
la umbra unui bananier. 

— Eu am săpat cu doctorul Daniel mulţi ani, spuse el în 
timp ce se aşezau. Am lucrat şi cu alţi arheologi, dar doctorul 
Daniel e cel mai bun. Nimeni nu ştie mai multe despre Valea 
Regilor decât el. 

— Omar spune asta tuturor celor cu care lucrează, zise 
Daniel, zâmbind. 

— Are dreptate, făcu egipteanul cu ochiul. Dar e adevărat 
numai pentru doctorul Daniel. 

Din casă apăru o fată drăguță, cu trei sticle de Cola în 
mână pe care le aşeză pe masă. Îi aruncă o privire lui Daniel, 
se îmbujoră şi plecă repede înapoi. 

— Fiica mea cea mare, explică Omar mândru. A avut deja 
două cereri în căsătorie. Bâieţi de pe-aici, din familii bune. Ea 
se gândeşte însă la unul singur. 

Făcu un semn din cap câtre Daniel şi chicoti. 

— Tu bea-ţi Cola aia şi taci din gură, Omar! 

O vreme discutară lejer: despre copiii lui Omar, despre 
călătoria lor la Cairo şi despre proiectele la care se lucra acum 
în zonă. Fata cea drăguță apăru din nou cu o supieră plină cu 
supă de linte şi, după ce terminară felul întâi, primiră un pla- 
tou cu pui prăjit, orez şi un piure verde de molochia. La sfârşit 
veni şi soţia lui Omar cu o pipă shisha, pe care o aşeză între 

cei doi bărbaţi. Acceptă mulţumirile lor pentru masă, strânse 
farfuriile şi, după ce-i aruncă o privire curioasă Tarei, dispâru 
din nou în casă. 


— Aşadar, spuse Omar, scoțând fumul pe nări, să înţeleg cå 
ai venit la mine cu un motiv anume, Daniel, nu-i aşa? Nu doar 
ca prieten. 

— Nu poţi să ţii nimic ascuns de voi, ăştia, din neamul lui 
Farouk, zâmbi Daniel. 

— Familia mea lucrează cu arheologii englezi de peste o 
sută de ani. 

Omar râse, făcându-i Tarei cu ochiul. 

— Stră-strâbunicul meu a fost cu Petrie. Strâbunicul meu 
cu Carter. Unchiul meu cu Pendlebury la Amama. Vedem prin 
ei ca prin sticlă. 

Îi dadu pipa lui Daniel. 

— Aşa că vorbeşte, prietene! Dacă pot să te ajut cu ceva, 
am s-o fac cu dragă inimă. Faci parte din familia mea. 

Se lasa tăcerea şi Daniel se întoarse spre Tara. 

— Aratâ-i, spuse el. 

Ea ezită un moment, apoi, aplecându-se, scoase cutia din 
rucsac şi i-o dădu lui Omar. El desfăcu capacul şi scoase frag- 
mentul omat, învârtindu-l pe toate părțile. 

— Cred că vine de undeva, de pe-aici, spuse Daniel. Dintr- 
un mormânt probabil. L-ai mai văzut? Ştii ceva despre el? 

Omar nu răspunse imediat şi continuă să examineze piesa, 
după care o puse la loc şi închise capacul. 

— De unde o aveţi? întrebă el, în cele din urmă. 

— Tata a cumpărat-o pentru mine, răspunse Tara. Se opri şi 
apoi adâugă: Sayf al-Tha'r o vrea. La fel şi oamenii de la 
Ambasada Britanică. 

Fata îl simţi pe Daniel cum se foieşte neliniștit şi îşi dădu 
seama că el ar fi vrut să nu pomenească de asta. Omar se 

mulţumi să clatine din cap şi, după ce luă narghileaua, pufâi 
încet din muştiucul de alamă: 

— De-aia aţi ocolit atâta ca să ajungeţi aici? 

- Da, recunoscu Daniel. Ne-am gândit că e mai bine så 
evităm centrul Egiptului. Ştii ceva, nu-i aşa? 

Egipteanul scoase un rotocol gros de fum, pierdut în gân- 
duri. 

— leri dimineaţă am fost chemat la poliţie pentru nişte in- 
vestigaţii, spuse el. De altfel, nu era nimic neobişnuit. Când 
are loc o nelegiuire care implică şi antichităţi, primul lucru pe 
care-l face poliţia este să aducă la sediu un el-Farouk. Le spu- 
nem de fiecare dată că nu ne mai ocupăm cu astfel de chestiuni 
de peste o sută de ani, dar nu ne bagâ în seamă. De data asta însă, 
n-am mai avut parte de întrebările prosteşti. De data asta a fost 
vorba de o crimă. Un om de pe-aici. Detectivul credea că 
poate a găsit vreun mormânt nou. Şi-a însuşit câteva lucruri 
de-acolo. A deranjat câţiva oameni putemici. Voia să afle dacă 
ştim ceva despre asta. 

Se opri, aplecându-se în faţă ca så aţâţe puţin tâciunii 
Shish-ei. 

— Nu le-am spus nimic celor de la poliţie, evident. Sunt 
nişte câini şi mai degrabă mor decât să-i ajut. Adevărul e că 
am auzit câte ceva. Despre un mormânt nou acolo sus, pe co- 
line. Unde mai exact, nu ştiu, dar se pare că va fi o descoperire 
uluitoare. Ceva pe care Sayf al-Tha'r şi-l doreşte râu de tot. 

— Şi tu crezi cå bucata noastră poate fi o parte din acel ceva? 
spuse Daniel. 

Omar ridică din umeri. 

— Poate da, poate nu. Nu ştiu. Decât cå, dacă aşa stau 
lucrurile, atunci aţi dat de belea. E periculos să te pui cu Sabia 
Răzbunării. 

Îşi mută privirea de la unul la altul. Măgarul încetase să se 
mai joace cu frunzele de palmier şi adulmeca în jurul gurii 

cuptorului de pâine, construit lângă unul dintre colţurile casei. 
Se lăsă o tăcere profunda. 

— Trebuie să aflu de unde provine piesa asta, spuse Daniel. 
Trebuie să ştim de ce este atât de importantă. Ajută-ne, Omar! 
Te rog! 

Egipteanul nu scoase o vorbă pentru multă vreme, conti- 
nuând să pufâie din pipă. Apoi, încet, se ridică şi se îndreptă 
spre casâ. O clipa, Tara crezu că i-a abandonat. Totuşi, când 
ajunse în pragul uşii bărbatul se întoarse: 

— Sigur cå o să te ajut, doctore Daniel! Doar eşti prietenul 
meu şi, când un prieten are nevoie de ajutor, un Abd el-Farouk 
nu-l dezamăgeşte. O să fac nişte investigaţii. Între timp, rămâ- 
neţi amândoi aici, ca oaspeţi ai mei. 

Îşi deschise braţele larg şi îi pofti în casă. 

În timp ce Khalifa stătea în faţa foaierului Muzeului de 
Antichităţi Egiptene din Cairo, privind în sus la cupola de 
sticlă şi la statuile imense din atrium, îşi dori să fi avut la dis- 
poziţie mai mult timp. Trecuseră doi ani de când vizitase 
colecţia şi i-ar fi plăcut să mai arunce o privire în jur, ca să 
revadă exponatele lui favorite: sicriele lui Yuya şi Tjuju, 
comorile lui Tutankhamon, statuia din calcar pictat al piticu- 
lui Seneb. 

Era deja după-amiaza târziu şi trebuia så prindă trenul, aşa 
că, fără să mai stea prea mult pe gânduri, o luă la stânga prin 
galeria Vechiului Regat, apoi urcă o scară maiestuoasă din 
capătul celalalt al sălii, uitându-se cu coada ochiului la statu- 
ile pe lângă care trecea, dar rezistând tentaţiei de a se opri. 

În capul scărilor deschise o uşă pe care scria „Intrarea 
Interzisă“ şi mai urcă un rând de scări, de lemn de data asta, 
după care străbătu un coridor lung şi îngust, până când ajunse 
la o altă uşă pe geamul căreia fusese inscripţionat „Profesor 
Mohammed al-Habibi“. Bâtu de două ori şi o voce veselă îl 
invită înăuntru. 

Bătrânul său profesor stătea cu spatele la el, aplecat peste 
biroul lui, examinând ceva cu ajutorul unei lupe. 

— Nu durează mult, spuse el, păstrându-şi poziţia. Fă-te 
comod! 

Khalifa închise uşa şi se sprijini de ea, privind cu afec- 
ţiune la spatele barbatului. Ştia că e inutil să-i atragă atenţia. 
Când profesorul era preocupat de un artefact, nici o turmă de 
elefanţi nu l-ar fi clintit din loc. 

Arăta exact ca întotdeauna: aceeaşi siluetă rotundă, acelaşi 
sacou larg şi aceeaşi blugi cu tivul la vreo zece centimetri dea- 
supra gleznelor. Umerii erau puţini mai aduşi şi capul chel 
ceva mai ridat, dar asta nici nu era de mirare, având în vedere 
că se apropia de optzeci de ani. 

Khalifa îşi aminti ziua în care se cunoscuseră, în urmă cu 
douăzeci şi cinci de ani. Se întâmplase chiar acolo, în muzeu. 
El şi Ali stăteau în faţa unei mese de alabastru pentru libaţie, 
întrebându-se cu glas tare ce-o fi aia, iar profesorul, care tre- 
cea atunci pe lângă ei, se oprise şi le explicase. 

L-au plăcut imediat — aspectul lui neglijent, firea veselă, fe- 
lul în care le descrisese masa ca pe o fiinţă, şi nu ca pe un obiect. 
Profesorul îi îndrăgise şi el la rândul lui, impresionat probabil 
de interesul lor pentru trecut, de sărăcia lor şi poate — deşi 
Khalifa a descoperit asta mulţi ani mai târziu — de faptul că 
propriul băiat avea vârsta lui Ali când fusese omorât într-un 
accident de maşină, cu câţiva ani înainte. 

Profesorul devenise ghidul lor neoficial, întâlnindu-se cu 
ei în fiecare vineri şi plimbându-i prin muzeu o oră sau două, 
înainte de a cumpăra fiecăruia o sticlă de Coca-Cola şi o felie 
de basbousa, de la taraba de pe Midan Tahrir. După ce mai 
crescuseră, Cola şi basbousa au fost înlocuite cu o masă de 
prânz chiar acasă la profesor, unde le gătea soţia lui, care era 
şi mai rotundă şi mai şleampătă decât el, dacă se putea aşa 
ceva. Le împrumutase cărţi şi le dăduse artefacte pe care să le 
studieze, îi lăsase să se uite la televizor, lucrul de care se bucu- 
rau cel mai tare, deşi nici unul nu ar fi recunoscut-o. 

Apâăruse în viaţa lui Yusuf şi a lui Ali într-un fel în care 
umplea golul lasat în urmă de moartea tatălui lor. Profesorul 
le acorda celor doi bâieţi un soi de atenţie paternă. Mândria pe 
care o resimţise atunci când Khalifa intrase la Universitate era 
mai degrabă a unui părinte pentru fiul sâu, decât a unui pri- 
eten pentru alt prieten. La fel şi lacrimile pe care le vârsase 
mai târziu pentru Ali, când auzise ce s-a întâmplat. 

După câteva minute bune, puse în sfârşit lupa deoparte şi 
se întoarse spre vizitatorul care îl aştepta liniştit să-şi termine 
treaba. 

— Yusuf, strigă când îl vazu pe Khalifa, un zâmbet larg 
luminându-i faţa. De ce naiba n-ai spus nimic, omule? 

— N-am vrut să te deranjez. 

— Prostii! 

Khalifa se apropie şi cei doi bârbaţi se îmbrâţişară. 

— Ce fac Zenab şi copiii? 

— Sunt bine, mulţumesc. Îi transmit toată dragostea lor. 

— Şi micul Ali? Se descurcă bine la şcoală? 

Profesorul era naşul bâiatului şi se interesa în mod special 
de educaţia lui. 

— Foarte bine. 

— Ştiam eu că aşa o să fie. Spre deosebire de tatăl sâu, 
băiatul are şi ceva creier în cap. 

Îi facu cu ochiul şi, ocolind biroul, ridică telefonul. 

— O sun pe Arwa. Să-i spun că vii la cină. 

— Îmi pare râu, dar nu pot. Mā întorc la Luxor diseară. 

— N-ai timp nici măcar pentru un sandviş? 

Khalifa râse. În casa profesorului al-Habibi nu exista nimic 
de genul sandvişurilor. Ideea soţiei lui despre o gustare consta 
în cinci feluri de mâncare în loc de zece. 

— N-am timp. Sunt doar în trecere. 

Habibi mormăi supărat şi puse receptorul în furcă. 

— O să fie furioasă când o auzi cå ai fost pe-aici. Şi va da 
vina pe mine. O să spună că ar fi trebuit să depun mai multe 
eforturi să te ţin pe loc. Să te droghez, dacă era necesar. N-ai 
idee în ce bucluc m-ai băgat! 


— Îmi pare râu. Dar a fost ceva de moment. 

Profesorul se strâmbă. 

— Ei bine, momentele astea ar trebui să se întâmple mai 
des. Nu ne vedem suficient de mult. 

Scotoci printr-un sertar de unde scoase o sticlă de sherry 
şi tumă o porţie zdravână într-un pahar de pe masă. 

— Presupun câ legile lui Allah le respecţi tot atât de strict 
ca şi ultima oară când ne-am întâlnit, aşa-i? 

— Mi-e teamă că ai dreptate. 

— Atunci n-o să-ţi ofer nimic de băut. 

Ridică paharul în sus. 

— Mă bucur să te våd, Yusuf. A trecut atât de mult timp! 

Dadu lichidul pe gât dintr-o singură înghiţitură, râgâi uşor, 
apoi îl lua pe Khalifa pe după umeri şi-l conduse lânga birou: 

— la uită-te la asta! 

Aşezat pe o sugativă se găsea un fragment de papirus gal- 
ben, foarte fragil, imprimat cu şase coloane de hieroglife 
negre, iar într-un colţ, aproape decolorat, capul unui şoim cu 
un disc solar deasupra lui. Habibi îi dădu lupa lui Khalifa. 

— Opinia ta, te rog! 

Era un joc pe care-l jucau întotdeauna. Profesorul îi arăta 
un artefact oarecare, iar Khalifa trebuia să îşi dea cu părerea 
ce este. Detectivul se aplecă şi studie papirusul. 

— Nu mă mai pricep aşa bine la hieroglife, spuse el. Nu 
prea e nevoie de ele în munca de poliţist. 

Studie cu atenţie, încă o dată, un rând de text. 

— Una dintre cărțile despre viaţa de după moarte? se 
aventură el. 

— Foarte bine! Dar care dintre ele? 

Khalifa îşi plecă privirea din nou. 

— Amduat? întrebă el nesigur. Apoi, înainte ca Habibi să 
comenteze, strigă: Nu, Cartea Morților. 

— Bravo, Yusuf! Sunt de-a dreptul impresionat. Dar poţi 
s-o datezi? 

Asta era ceva mai greu de ghicit. Rugăciunile şi ritualurile 
incluse în Cartea Morților apăruseră prima dată în mormintele 
regale ale Dinastiei a Optsprezecea şi nu se schimbaseră mai 
deloc în următorii 1 500 de ani. Chiar şi hieroglifele îți puteau 
spune ceva despre dată — din punct de vedere stilistic, semnele 
se modificau de-a lungul secolelor — dar, din păcate, Khalifa nu 
dispunea de suficientă experienţă ca să o poată ghici. Singurele 
indicii posibile erau capul de şoim, înconjurat de discul solar 
şi un nume din text: Amenemheb. 

— Noul Regat, spuse el într-un final. 

— Motivul? 

— Figura Re-Harakhty. 

Re-Harakhty era zeul principal al Noului Regat. 
Amenemheb era şi el un nume tipic Noului Regat. 

Habibi încuviinţă din cap. 

— Un raţionament impecabil. Greşit, dar impecabil. Mai 
încearcă, hai, continuă! 

— Chiar n-am idee, profesore. Etapa a Treia Intermediară? 

— Greşit! 

— Regatul Târziu? 

— Greşit! Profesorul era încântat: Mai ai o ultimă şansă, 
chicoti el. 

— Dumnezeu ştie. Greco-romană? 

— Mi-e teamă că nu. Râse, bătându-l pe Khalifa pe umăr. 
De fapt, e din douazeci. 

— A douăzecea Dinastie? Dar am stabilit deja că e din Noul 
Regat! 

— Nu Dinastia a Douăzecea, Yusuf! Secolul douazeci. 

Khalifa råmase cu gura căscată. 

— E un fals? 

— Exact. Unul foarte bun, dar un fals. 

— De unde ştii? Arată absolut autentic. 

Habibi izbucni în râs. 

— O să fii uimit când o să vezi cât sunt de talentaţi falsifi- 
catorii. Nu numai cu partea de creaţie, dar şi cu materialele. 
Folosesc diverse metode ca să îmbătrânească cemeala şi 
papirusul, astfel încât să pară vechi de mii de ani. Este un ta- 
lent excepţional. Ce păcat însă că şi-l folosesc ca să-i păcă- 
lească pe oameni! 

Întinse mâna după sticla de sherry şi-şi mai tumă un pahar. 

— Dar de unde ştii? întrebă Khalifa din nou. Ce îi dă de gol? 

La fel ca şi înainte, profesorul dădu pe gât toată bâutura 
dintr-o singură sorbitură. 

— Pâi, sunt tot felul de teste pe care le poţi face. Carbon-l4 
pentru colile de papirus. Analize la microscop pentru cerneala. 
În cazul de faţă însă, nu trebuie så apelez la ştiinţă. A fost sufi- 
cient doar s-o studiez cu ochiul liber. Hai, mai uită-te odată! 

Khalifa se aplecă din nou deasupra papirusului şi îl ana- 
liză prin lupă. Oricât se chinui să descopere ceva suspect, lui 
1 se păru veritabil în continuare. 

— Pe mine m-a păcălit definitiv, spuse el, îndreptându-se de 
spate şi dându-i înapoi lupa profesorului. Este absolut perfect. 

— Exact! Asta e unul dintre motivele care trebuie să-ţi dea 
de gândit. Priveşte orice manuscris, inscripţie, zid pictat din 
Egiptul Antic şi vei descoperi cå nu sunt perfecte. Există 
întotdeauna un mic defect: o picătură de cerneală, o hieroglifă 
poziționată prost, un chip pictat greşit. Oricât de mică, tot gå- 
seşti cel puţin o greşeală. Dar nu şi pe falsuri. Întotdeauna 
sunt realizate fără greş. Şi asta le dă de gol. Sunt prea bune. 
Anticii nu au lucrat niciodată atât de precis. Atenţia pentru 
detalii îi trădează pe falsificatori. 

Se aplecă peste Khalifa şi luă papirusul, pe care-l moto- 
toli, aruncându-l la coş. Apoi ocoli biroul şi se aşeză greoi pe 
vechiul său scaun de piele. Trase de pe raftul din spatele lui o 
pipă din lemn de trandafir sălbatic, o umplu cu tutun, după 
care o aprinse. Khalifa îşi aprinse şi el o ţigară, apoi scoase 
din buzunar cârpa în care învelise artefactele şi o puse pe 
masă în faţa lui Habibi. 

— Bine, zâmbi el. Acum e rândul tău. Ce poţi sâ-mi spui 
despre astea? 

Habibi se uită la el printre norii azurii de fum şi, zâmbind 
intrigat, desfacu legătura. Înaintea lui se aflau cele şapte obiecte 
pe care Khalifa le găsise în magazinul lui Iqbar. Profesorul se 
aplecă şi le atinse pe fiecare cu mâna, cu blândeţe şi dragoste, 
ca şi cum ar fi vrut să le câştige încrederea. 

— Interesant, spuse el. Foarte interesant. De unde sunt? 

— Asta tu să-mi spui, zise Khalifa. 

Habibi chicoti şi îşi îndreptă atenţia spre obiecte. Aprinse 
lampa de lângâ el şi apucă lupa. Ridică pe rând artefactele şi 
le examină, răsucindu-le pe-o parte şi pe alta în lumină, 
apropiindu-le de faţă, până când ochiul lui cu vinişoare roşia- 
tice aproape că se lipi de ele. În încăpere nu se auzea decât 
respiraţia lui gâjâită. 

— Ce zici? întrebă Khalifa după ce trecură vreo cinci minute. 

Habibi aşeză pe masă shabii-ul la care se uita şi se lasă pe 
spate. Pipa se stinsese, aşa că mai petrecu un minut până când 
o umplu şi o aprinse din nou. Degusta momentul, exact ca unul 
care fusese rugat să identifice un vin roşu rar şi, după ce-l ana- 
lizase cu atenţie, era perfect sigur că ştie ce e. 

— Ocupaţia persană, spuse el, în cele din urmă. 

Khalifa îşi arcui sprâncenele mirat: 

— Ocupaţia persană? 

— Exact. 

Urmă o pauză scurtă. 

— Prima sau a doua? 

Habibi râse încet. 

— Un examinator nemilos! Nu-i scapă nimic. Prima aş zice, 
deşi nu-ţi pot da o dată precisă. Undeva între 552 şi 404 î.Hr. 
Aceste shabri-uri par să fie de mai târziu. 

— Mai târziu? 

— Din a doua ocupaţie persană, probabil, deşi pot fi şi din 
A Treizecea Dinastie. Obiecte ca astea sunt greu de legat de o 
dată anume, mai ales cele simple, fâră vreo legendă sau vreun 
înscris. Nu există indicaţii stilistice evidente. Nu poţi decât 
să-ţi asculţi instinctul. 

— Şi tu simţi că ar fi din a doua ocupaţie persană? 

— Sau A Treizecea Dinastie. 

Khalifa tăcu un moment, gândindu-se. 

— Sunt veritabile? 

— Oh, da, răspunse Habibi. N-am nici un dubiu. Toate sunt 
reale. 

Pufâi cu voluptate din pipă. Undeva, dintr-un difuzor, se 
auzi o voce care anunţă că muzeul se închide peste zece minute. 

— Altceva? întrebă Khalifa. 

— Depinde de ceea ce doreşti să afli. Vasul din teracotă pen- 
tru ulei probabil că a aparţinut unui soldat. S-au mai descoperit 
o mulţime de astfel de vase. Se pare cå făceau parte din echipa- 
mentul militar standard al acelei perioade. Pumnalul sugerează, 
de asemenea, o legătură militară. Vezi, aici, lama este uzată, 
aşadar nu era folosit doar în scop ceremonial. Bijuteria este 
interesantă. Arată o poziţie socială înaltă. De mai bună calitate 
decât celelalte. 

— Ce înseamnă asta? 

— Păi, căzu pe gânduri profesorul, trăgând din pipă, fie 
provine din altă sursă decât celelalte obiecte, fie proprietarul 
vasului şi al pumnalului s-a bucurat de o îmbunătăţire consi- 
derabilă a averii sale. 


09 d 
242 ) PAUL SUSSMAN 


— Ar fi trebuit să lucrezi în poliţie. Cu o astfel de putere de 
deducție ai fi ajuns inspector-şef până acum, râse Khalifa. 

— Poate. Dar e foarte posibil ca tot ce spun eu să fie sim- 
ple prostii. Asta e riscul când lucrezi cu trecutul antic. Poţi så 
trânteşti orice teorie fantasmagorică — nimeni nu poate să 
aducă dovezi că greşeşti. Totul ţine de interpretare. 

Se întinse după sticla de sherry şi îşi turmă un al treilea 
pahar. De data asta nu-l mai dădu pe gât, ci sorbi tacticos o 
înghiţitură mică. 

— Spune-mi, Yusuf! De unde sunt? 

Khalifa mai trase un ultim fum din ţigară, după care o stinse 
în scrumieră: 

— Luxor, cred. Dintr-un mormânt nou. 

Habibi clatină din cap încet. 

— Sunt legate de cazul la care lucrezi în prezent? 

Khalifa clatină şi el din cap. 

— Nu-ţi cer detalii. 

— Probabil că aşa e cel mai bine. 

Habibi luă un pix de pe birou şi goli pipa de cenuşa care 
se strânsese. Din difuzoare răsună un nou anunţ. O vreme 
râmaseră în tăcere. 

— Are legătură cu Ali, nu-i aşa? întreba Habibi, în cele 
din urmă. 

— Poftim? 

— Cazul, obiectele astea... au legătură cu Ali? 

— Ce te face să... 

— Se citeşte pe faţa ta, Yusuf! În vocea ta. Nucţi poţi petrece 
viaţa studiind oamenii morţi fără a învăţa câte ceva despre cei 
în viaţă. Se vede, Yusuf! E vorba de fratele tău. 

Khalifa nu spuse nimic. Profesorul se ridică în picioare şi 
ocoli biroul încet. Trecu prin spatele detectivului şi pentru o cli- 
pă Khalifa avu senzaţia că bărbatul se îndreaptă spre biblioteca 
din capătul celălalt al camerei. Apoi simţi mâna profesorului pe 

umărul său. În ciuda vârstei lui înaintate, strânsoarea acestuia 
era fermă. 

— Eu şi Arwa... începu profesorul cu voce nesigură. Când 
tu şi Ali aţi apărut în viaţa noastră... 

Se opri în mijlocul frazei. Khalifa se întoarse şi îl apucă de 
mână pe bâtrân. 

— Ştiu, spuse el de-abia şoptit. 

— Ai grijă, Yusuf! Asta-i tot ce-ţi cer. Ai grijă de tine! 

Rămaseră astfel un moment, după care Habibi se înde- 
pârtă şi se aşeză din nou pe scaunul lui. 

— Hai să mai aruncâm o privire peste minunăţiile astea, ce 
zici? spuse el pe un ton de veselie forţată. Să vedem ce ţi-aş 
mai putea povesti despre ele. Unde naiba am pus lupa aia? 


26 

Omar îi conduse la etajul casei, într-o cameră simplă, cu 
podea de beton şi fară geamuri la ferestre. În timp ce soţia şi 
fiica lor cea mare aduseră perne şi cearşafuri, ceilalţi trei copii 
se iţiră în prag, privind lung la strâinii sosiți în mijlocul fami- 
liei lor. Cel mai mic dintre ei, un băiat, pârea fascinat de părul 
Tarei. Ea îl ridică în braţe, iar el îşi răsuci pe deget o şuviţă, 
şoptindu-i ceva mamei lui. 

— Ce-a spus? întrebă ea. 

— Ca seamână cu o coadă de cal, spuse Omar. 

— Halal balsam de păr! zâmbi Tara ciupindu-l de nas pe 
băieţel, după care îl dadu jos. 

Curios, dar se simţea bine cu această familie în jurul ei, ca 
şi cum aceştia ar fi format o barieră de câldură şi inocenţă 
între ea şi lumea exterioară. Imediat ce se asigură cå au tot ce 
le trebuie, Omar îi dădu afară din cameră pe toţi ceilalți. 

— O să ies un pic în oraş acum, să våd ce pot să aflu. Între 
timp, simţiţi-vă ca acasă! O să fiţi în siguranţă aici. În Luxor 
cel puţin, numele el-Farouk încă mai poate oferi protecţie. 

După ce acesta plecă, fâcură un duş şi se urcară pe aco- 
perişul plat al casei, unde erau întinse rufe pe sârmă, iar pe un 
cearşaf era o grămadă de smochine roşii-maronii puse la uscat. 

Priviră o vreme Colinele Tebane care se unduiau la orizont ca 
un mare val arâmiu, apoi îşi întoarseră privirile spre est, către 
râu. Fumul se ridica de pe câmpuri, acolo unde fermierii ardeau 
resturile rămase în urma recoltârii porumbului şi a trestiei de 
zahăr, o câruţă plină cu paie se mişca încet, trasă de o pereche 
de bivoli. Un stol de egrete albe zburau deasupra unui canal 
noroios; un grup de copii se jucau pe o movilă de pământ, 
aruncând cu bețe într-un câine legat cu lanţul la poalele ei. Din 
depărtare răzbătea până la ei susurul unei pompe de irigaţii. 

— Simt cå ar trebui så facem ceva, spuse ea, după o lungă 
tăcere. 

— Ca de exemplu... 

— Nu ştiu. Mi se pare complet aiurea să batem atâta cale 
până aici, doar ca să stăm şi să admirâm priveliştea. După tot 
ce s-a întâmplat. 

— Nu putem să facem mare lucru, Tara! Cel puţin, nu până 
când se întoarce Omar. Mişcarea următoare depinde de ce va 
descoperi el. 

— Ştiu, ştiu. Dar mă simt neputincioasă aşa, aşteptând. Ca 
şi cum am fi la mila destinului. Tata e mort. Oamenii încearcă 
să ne asasineze. Vreau să fac ceva. Sà găsesc nişte râspunsuri. 

El întinse mâna şi îi atinse umărul. 

— Ştiu cum te simţi. Şi eu sunt la fel de frustrat. Dar avem 
mâinile legate. 

Rămaseră tăcuţi în continuare, privind un bătrân care îşi 
mâna din spate cămila chiar pe drumul ce trecea pe dedesubt. 
Daniel se întoarse din nou spre coline, rotindu-şi privirea pe 
deasupra zidului ondulat de stânci, pierdut complet în gân- 
duri. Brusc, de parcă ar fi luat o decizie, o prinse de mână şi 
o trase după el spre scări. 

— Haide! S-ar putea să nu ne rezolve toate problemele, dar, 
cel puţin, vom avea ceva de făcut. 

— Unde mergem? 

— Acolo. Îi arâtâ cu degetul o creastă netedă ca o lamă, 
chiar în vârful colinelor: Nu există un loc mai bun în Egipt de 
unde poţi admira apusul soarelui. 

Pomiră în jos, pe scări. 

— Şi ai face bine să iei şi cutia cu tine, spuse el. 

— De ce? Ţi-e teamă că Omar ar putea s-o fure? 

— Nu. Dar nu vreau să fie omorât din cauza ei. E problema 
noastră. Se cuvine s-o ţinem cu noi. 


Drumul până în vârf dură cam o oră. Mai întâi, urcară un 
şir de trepte de beton, apoi, când acestea deveniră prea deterio- 
rate pentru a mai fi folosite, apucară pe o cărare abruptă, plină 
de praf. În cele din urmă, trecură printr-o vâlcea îngustă şi 
ajunseră în vârful dealurilor. Urcuşul în zigzag îi secase de 
puteri pe amândoi şi erau transpiraţi leoarcă. Se opriră o clipă 
ca să-şi tragă sufletul, apoi Daniel se aşeza pe o stâncă mare 
şi-şi aprinse o ţigară de foi, bătând darabana cu degetele pe 
coapsă, ca şi cum ar fi aşteptat pe cineva. Tara îşi dădu jos 
rucsacul din spate şi se aşeză lângă el, copleşită de peisajul 
senzaţional: soarele la zenit, imens şi roşu ca jăraticul, o biju- 
terie enormă suspendată pe cerul turcoaz; panglica argintie a 
Nilului, ce strălucea în depărtare; colinele ce păreau câ se 
întind la nesfârşit, tăcute, pustii şi misterioase. 

— Vârfului i se spune el-Qum, spuse Daniel, cornul. Din 
aproape toate direcţiile, arată ca o creastă. Dar dacă te uiţi din- 
spre nord, din Valea Regilor, se vede ca o piramidă. Egiptenii 
antici îi spuneau Dehenet. Fruntea. De-aia au ales să-şi în- 
groape morţii în vale. 

— E atâta pace aici! spuse Tara. 

— Aşa gândeau şi ei acum trei mii de ani. Vârful àsta era 
locul sacru al zeiţei Meret-Seger: „Cea care iubeşte tăcerea“. 

Se ridică în picioare, aruncând o privire scurtă spre dru- 
mul pe care veniseră, apoi se aşeză din nou lângă ea. 

— Uită-te acolo, spuse el, arătându-i cu mâna, spațiul acela 
dreptunghiular, uite, acolo, la dreapta: âla e Medinet Habu, 
templul mortuar al lui Ramses al III-lea. Unul dintre cele mai 
frumoase monumente din Egipt. Iar acolo, unde sunt palmierii, 
e casa lui Omar. O vezi? 

Ea se uită înainte, urmărind direcţia arătată de el. 

— Da, cred c-o våd. 

— Şi dacă te muţi un pic mai la stânga, unde e drumul, cel 
care duce spre râu, acolo sunt Coloşii lui Memnon. Şi mult mai 
la stânga — se sprijini de ea, până când, practic, obrajii li se 
atinseră — lângă complexul acela de clădiri se vede Ramesseum, 
templul mortuar al lui Ramses al II-lea. 

Tara îi simţea răsuflarea chiar lângă urechea ei şi se lăsă 
un pic pe spate, uitându-se în sus spre el. Ochii lui reflectau o 
nelinişte ciudată. 

— Ce? întrebă ea. 

- Eu... 

Se opri, incapabil sa-şi găsească vorbele. Îşi lasă privirea 
în jos. 

— Ce e, Daniel? 

— Voiam să... 

Din spatele lor se auzi brusc un scârţâit de pietriş. Se 
răsuciră într-acolo şi dădură peste chipul sălbatic al unui 
barbat, cu obrajii supţi şi ochii roşii, hâituiţi, care se iţea chiar 
dintre pereţii vâlcelei prin care urcaseră ei. 

— Isuse Hristoase, murmură Daniel. 

— Salut vă rog, salut vå rog! bălmăji nou-venitul, facând 
doi paşi înainte. 

Djellaba pe care o purta era atât de ruptă şi de uzată, încât 
era un miracol cum de mai rezista. 

— Aşteptaţi, aşteptaţi, aşteptaţi, eu arăt la voi ceva foarte 
bun. Aici, aici, vezi. 

Urcându-se în vârful crestei, se repezi spre ei şi întinse o 
mână scheletică, în care ţinea un scarabeu mare dintr-o piatră 
neagră. 

— Eu văzut la voi cum venit sus, rosti el grăbit. Cale foarte 
lungă. Foarte lungă. Aici, uite, uite, cea mai bună lucrare. 
Foarte, foarte bună, cât dai la mine. 

— La, spuse Daniel, dând din cap. Mish delwa'tee. Nu acum. 

— Calitate, calitate! Vă rog, cât dai la mine. 

— Ana mish aayiz. Nu vreau. 

— Preţ, preţ. Dă preţ. Douazeci de lire egiptene. Aşa ieftin. 

— La, repetă Daniel, cu vocea aspră. Ana mish aay1z. 

— Cincisprezece. Zece. 

Daniel dădu din nou din cap. 

— Antika, spuse bărbatul, coborându-şi vocea. Am antika. 
Tu vrei să vezi. Foarte bun. Foarte real. 

— La, rosti Daniel ferm. Imshi! Pleacă! 

Bărbatul devenea disperat. Cazu la picioarele lor. 

— Oameni buni. Oameni buni. Încearcă înţelegi. Nu bani, 
nu mâncare, foame, foame, ca un câine. 

Îşi lasă capul pe spate şi scoase brusc un urlet ce-ţi spârgea 
urechile. 

— Vezi, rosti el repede. Eu sunt câine. Nu om. Câine. Animal. 

Un alt urlet. 

— Khalas! Ajunge! se råsti Daniel. 

Îşi bagă mâna în buzunar, de unde scoase câteva bancnote, 
pe care i le dădu cerşetorului. Acesta le luă, vaietele lui trans- 
formându-se într-un zâmbet larg, ce îi dezveli dinţii cariaţi. 
Începu să lalaie un cântec vesel, sărind de colo-colo fericit. 

— Om bun om bun om bun, cânta el. Prietenul meu aşa bun 
la mine. 

Se uită în sus spre Tara. 

— Doamnă frumoasă, vrei văzut morminte? Vrei văzut 
Hatshepsut? Valea Regilor. Valea Reginelor. Morminte spe- 
ciale. Morminte secrete. Eu ghid la tine. Foarte ieftin. 

— Gata, ajunge, spuse Daniel. Ţi-ai luat bacşişul. Pleacă! 
Imshi! 

Bărbatul se opri din dansat şi, după ce ridică din umeri, se 
îndreptă spre vâlcea, mormâind şi numărându-şi banii: 

— Bani, pleaca, bani, pleacă, bani, pleacă. 

Îşi dadu drumul prin defileul îngust, până când nu i se mai 
văzu decât capul. Atunci se întoarse brusc şi se uită fix în 
ochii Tarei. 


— Nu e ceea ce crezi că este, spuse el simplu, cu vocea 
calmă şi lucidă dintr-odată. Fantomele mi-au spus să-ţi spun. 
Nu e ceea ce crezi că este. Sunt multe minciuni. 

Apoi dispăru cu totul şi nu se mai auzi decât scrâşnetul din 
ce în ce mai îndepartat al pietrelor. 

— Ce-a vrut să spună? întrebă ea, înspăimântată inexplica- 
bil de cuvintele cerşetorului. Că nu e ceea ce credem noi că e? 

— Dumnezeu ştie, zise Daniel. 

Sări de pe stâncă şi se îndreptă spre marginea crestei, pri- 
vind dedesubt, la Valea Regilor. 

— Se vedea clar cå e nebun, bietul nenorocit! Părea că n-a 
mai mâncat de o lună. 

Rămaseră nemişcaţi în tăcere, Daniel privind în jos spre 
vale, iar Tara, privind în jos spre Daniel. 

— Voiai să-mi spui ceva, zise ea în cele din urmă. 

—- Mmm? Îşi întoarse capul spre ea. A, n-are importanţa. Hai, 
vino să vezi şi tu! E cel mai bun moment al zilei să priveşti 
valea, atunci când e pustie. Aşa cum trebuie să fi arătat în vre- 
murile de demult. 

Sari şi ea jos şi se apropie de el, degetele lor atingându-se 
uşor. Dedesubt, albia secată, imensă, era tăcută şi pustie, iar 
văile colaterale se ramificau ca degetele unei mâini întinse. 

— Unde e mormântul lui Tutankhamon? întrebă ea. 

El îi arătă. 

— Vezi, acolo, unde valea se îngustează, chiar la mijloc. lar 
la stânga, se vede un fel de trecătoare spre coline. Acela e 
KV9, mormântul lui Ramses al VI-lea. Tutankhamon se află 
chiar în spatele lui. 

— Şi şantierul tău? 

Daniel tresâri uşor înainte de a răspunde: 

— Nu se vede de aici. E mult mai sus în vale, spre Tutmosis 
al III-lea. 

- Îmi aduc aminte că am fost odată aici cu mama ŞI cu 
tata, spuse Tara, când eram copil. Tata urma să ţină o con- 
ferinţă într-una din croazierele de pe Nil şi a trebuit să 
mergem şi noi. Era aşa de emoţionat când ne arâta mor- 
mintele, dar eu nu voiam decât să må întorc pe vas şi să mă 
arunc în piscină. Cred că atunci şi-a dat seama că nu aveam så 
fiu fiica pe care şi-o dorise. 

Daniel întoarse capul spre ea. Îşi mişcă umărul încet, ca şi 
când ar fi urmat să o ia de mână. Nu-şi finaliză intenţia şi, 
după un moment, îşi mută din nou privirea, terminându-şi 
ţigara de foi şi aruncând-o pe jos. 

— Tatăl tău te-a iubit foarte mult, Tara, spuse el încet. 

Ea ridică din umeri. 

— Aşa o fi. 

— Crede-mă, Tara, te-a iubit. Unora dintre oameni le vine 
pur şi simplu greu să-şi exprime astfel de sentimente. Să 
spună ceea ce simt. 

Şi, brusc, Daniel o lua de mână. Nici unul nu mai scoase 
o vorbă, nici unul nu se mai mişcă, ca şi cum contactul dintre 
ei era atât de fragil, încât s-ar fi distrus în urma oricărui gest. 
Soarele coborâse la orizont şi lumina începea să pălească. 
Câteva stele începuseră să strălucească slab deasupra caselor. 
În partea opusă, pe vârful unor stânci, doi soldaţi își faceau 

rondul în jurul unei mici clădiri — unul dintre posturile de 
gardă înfiinţate după masacrul de la Deir el-Bahri. Vântul se 
înteţea din ce în ce mai tare. 

— Mai există şi altcineva? întrebă ea încet. 

— Iubite? zâmbi el. Nu, nu chiar. Au fost. Dar nici una... 
Caută un cuvânt potrivit. Semnificativă. Tu? 

— La fel. 

Se opri şi apoi îl întrebă: 

— Cine e Mary? 

Încercase să se abţină, dar nu reuşise. 

— Mary? 

— Noaptea trecută, în timp ce dormeai, ai tot strigat nu- 
mele ei. 

— Nu cunosc nici o Mary. 

Părea sincer nedumerit. 

— Ai repetat numele întruna. Mary şi încă ceva. Mary. Mary. 

Daniel se gândi un moment, repetând numele în sinea lui, 
apoi se lăsă brusc pe spate şi izbucni în hohote de râs. 

— Mary! Oh, dar asta-i bună! Erai geloasă, Tara? Hai, zi-mi 
că erai geloasă! 

— Nu, strigă ea, apărându-se. Doar interesată. 

— Pentru numele lui Dumnezeu! Mery. Asta spuneam. Nu 
Mary. Mery. Mery-amun. „Cel iubit de Amun“. Nimic pentru 
care să-ţi faci griji, îţi jur. „Ea“ este, de fapt, un bărbat şi încă 
unul mort de vreo două mii şi ceva de ani. 

Tara izbucni şi ea în râs, stânjenită de greşeala ei, dar 
încântată în acelaşi timp. Mâinile lor se strânseră într-un soi 
de regăsire aşteptată şi înainte ca vreunul din ei så realizeze ce 
se întâmplă, Daniel se răsuci spre ea şi o sărută. 

O secundă, Tara rezistă, vocea din capul ei avertizând-o cå 
el era periculos, că putea s-o rânească din nou. Dar totul nu 
dură decât o secundă, după care îşi deschise buzele, îşi aruncă 
braţele în jurul lui şi-l trase strâns lângă ea, dorindu-l, în ciuda 


“=> 
í 252 ) PAUL SUSSMAN 


a ceea ce îi făcuse sau poate tocmai de aceea. Mâinile lui îi 
mângâiară gâtul şi spatele, în timp ce sânii ei se striveau de 
pieptul lui. Uitase cât de bine putea să fie. 

Nu-şi dădu seama cât rămaseră astfel, dar când se despăr- 
tirå, în final, descoperiră că afară se facuse noapte de-a bine- 
lea. Se aşezară pe o stâncă, iar el o luă în braţe, protejând-o 
împotriva vântului. Departe, undeva în dreapta, un şir de 
lumini şerpuia de-a lungul muntelui, marcând cârarea pe care 
urcaseră mai devreme. Pe câmpia de dedesubt sclipeau şi mai 
multe lumini, albe cele mai multe, dar şi câteva verzi, care 
indicau minaretele unei moschei. 

— Aşadar, cine e Mary ăsta? întrebă ea, cuibărindu-se lângă 
umărul lui. 

El zâmbi. 

— Fiul Faraonului Amasis. Prinţul Mery-amun Sehetep-ib-re. 
A trăit prin anul 550 î.Hr. Am eu o teorie cum că ar fi fost în- 
gropat în Valea Regilor. La asta lucrez de cinci ani. Am încer- 
cat să-l găsesc. Sunt convins că mormântul lui este intact. 

Mai scoase o ţigară de foi din buzunarul de la camaşă, 
aplecându-se în spatele ei pentru a se adăposti de vânt şi o 
aprinse cu bricheta. 

— Şi când te apuci din nou de săpat? întrebă ea. 

Daniel reveni la poziţia iniţială şi trase adânc în piept din 
ţigară, în timp ce vântul împrâştia fumul în toate părţile. Se 
lăsă o tăcere adâncă. Când vorbi din nou, vocea lui era schim- 
bată. Tonul era amar, plin de resentimente: 

— N-o să mai sap iarăşi. 

— Ce vrei så spui? 

— Exact ce am spus. N-o să mai sap iarâşi. 

— Faci excavații în alta parte? 

— Poate. Dar nu în Egipt. 

Îşi aţinti privirea asupra picioarelor, cu buzele strânse şi 
palide. Îşi încleştase pumnii, de parcă se pregătea să lovească 

pe cineva. Tara se strecură din brațele lui şi se råsuci, astfel 
încât acum se uita direct în ochii lui: 

— Nu înțeleg, Daniel. Ce vrei să spui cu „n-o så mai sap în 
Egipt din nou“? 

— Ce vreau să spun, Tara, e că, orice aş face, cariera mea 
ca arheolog în Egipt s-a sfârşit. S-a terminat. Caput. 

Amărăciunea din tonul lui era evidentă acum. O privi cu 
ochi negri, goi, de parcă toată viaţa şi lumina ar fi fost supte 
din ei, apoi îşi pleca învins capul. 

— Mi-au luat concesiunea, murmurá el. Nenorociţii mi-au 
luat concesiunea. Şi, având în vedere împrejurările, e puţin 
probabil să o capăt înapoi. 

— Oh, Dumnezeule! 

Tara crescuse înconjurată de arheologi şi ştia ce lovitură 
reprezintă asta pentru el. Îi lua mâna şi-l mângâie protector: 

— Ce s-a întâmplat? Povesteşte-mi! 

Daniel îşi aprinse o altă ţigară, dar o aruncă imediat, 
strâmbându-se, ca şi cum ar fi gustat ceva neplăcut: 

— Nu sunt prea multe de povestit. Am găsit urmele a ceea 
ce părea să fie un zid antic de apărare şi am vrut să sap de-a 
lungul lui, să văd unde duce. Din nefericire, ieşea de pe bucata 
pe care aveam autorizaţie så sap şi se continua în zona unei 
echipe poloneze. Este complet interzis să treci pe concesiunea 
altcuiva, dar cum ei urmau să sosească de-abia peste câteva 
săptămâni, m-am gândit că nu are ce să se întâmple şi am 
săpat în continuare. Ar fi trebuit să-i contactez sau să vorbesc 
cu egiptenii, dar n-am mai avut răbdare så aştept. Trebuia să 
aflu unde duce zidul, înţelegi? N-am putut så mă abţin. 

Daniel începuse să îşi plimbe agitat degetele pe suprafața 
stâncii. 

— Când au sosit polonezii a ieşit un întreg scandal. Şeful 
misiunii lor a spus că sunt iresponsabil şi că n-am nici un fel 
de respect pentru trecut. Mi-am închinat întreaga viaţă Egiptului, 

Tara! Nimeni nu-i respectă istoria mai mult ca mine. Când 
mi-a zis lucrurile alea mi-am pierdut controlul. L-am atacat. 
La propriu. A fost nevoie de câţiva oameni, ca să-l scoată din 
mâinile mele. Credeam c-o să-l omor. După aia, normal câ 
mi-a făcut un raport. Ambasada poloneză a înaintat o plângere 
oficială direct forurilor superioare. Rezultatul: concesiunea 
mea a fost revocată. Din păcate, nu s-au mulțumit doar cu atât, 
mi S-a interzis să lucrez cu orice altă misiune pe teritoriul 
Egiptului. „Dezechilibrat.“ Aşa m-au caracterizat. „Un pericol 
pentru el şi colegii lui.“ „Labil psihic.“ Nişte cretini căcăcioşi. 
Aş vrea să-i împuşc pe toţi. Să le zbor creierii. 

Vorbea repede acum, sacadat şi tremura din cauza furiei. 
Îşi smulse mâna din mâna ei, se ridică în picioare şi se îndreptă 
spre marginea crestei, privind fix valea de dedesubt. În ciuda 
întunericului, pământul deschis la culoare se vedea clar, şer- 
puind spre nord ca un râu de lapte. Treptat, respiraţia lui se 
calmă şi umerii i se relaxară. 

— Îmi pare râu, murmură el. M-am aprins ca un... 

Îşi frecă tâmplele şi oftă adânc. Se lăsă o tăcere profundă, 
întreruptă doar de rafalele de vânt. 

— Asta s-a întâmplat acum optsprezece luni, spuse el în 
cele din urmă. Am fâcut câteva tururi, am vândut câteva pic- 
turi, sperând că lucrurile se vor schimba, dar în zadar. Şi nici 
nu se va întâmpla vreodată. Undeva, acolo, jos există un mor- 
mânt intact, care aşteaptă să fie descoperit, iar mie nu mi se då 
voie să-l caut. Niciodată nu voi avea permisiunea să-l caut. Ai 
idee cât de greu îmi e? Cât de frustrant? Isuse! 

Îşi lasă capul în jos. 

— Nu ştiu ce să zic, spuse ea neajutorată. Îmi pare atât de 
rău! Ştiu foarte bine cât de mult înseamnă locul ăsta pentru tine. 

El ridică din umeri. 

— Acelaşi lucru i s-a întâmplat şi lui Carter. În 1905. A fost 
demis din Serviciul de Antichităţi pentru câ s-a bătut cu nişte 

turişti francezi la Saqqara. A ajuns să lucreze ca ghid şi ca pic- 
tor. Aşadar, într-un fel, visul meu de a deveni un nou Carter 
s-a adeverit. Deşi nu chiar aşa cum mi-am imaginat eu. 

Amărăciunea şi furia dispăruseră acum şi fuseseră înlo- 
cuite cu o disperare adâncă. Tara se ridică şi ea în picioare şi 
se apropie de el, înconjurându-i talia cu braţele. El o lăsa sa-l 
îmbrăţişeze. 

— Şi ştii care-i partea cea mai amuzantă? şopti el. Zidul 
antic s-a dovedit a fi construit de Belzoni în secolul nouăspre- 
zece. Lumea mea s-a prăbuşit din cauza unui zid construit cu 
două sute de ani în urmă de un alt nenorocit de arheolog! 

Izbucni în râs, dar era un râs rece, sec, lipsit de umor. 

— Îmi pare atât de râu, repetă ea. 

— Chiar aşa? 

Se întoarse şi acum se aflau faţă-n faţă. 

— Credeam că o să te bucuri. Justiţia divină şi chestii din 
astea... 

— Normal că nu mă bucur, Daniel! Niciodată nu ţi-am 
dorit răul. 

Se uită fix în ochii lui, apoi se ridică pe vârfuri şi-l sărută 
blând pe buze. 

— Te vreau, spuse ea simplu. Te vreau acum, aici, sub stele. 
Deasupra lumii. Cât încă mai avem o şansă. 

Daniel o privi lung, apoi o înconjură cu braţele şi-şi lipi 
buzele de-ale ei, sărutând-o cu pasiune, devorând-o cu limba, 
în timp ce mâinile îi râtăceau frenetic pe spatele ei. Presiunea 
barbaăţiei lui îi provocă Tarei un gol în stomac. Se dezlipi de 
ea şi o luă de mână. 

— Ştiu eu un loc, spuse el. 

Îi ridică rucsacul şi pomira pe o cărare îngustă, care ducea 
spre interiorul colinelor. Câmpia dispărea încet, încet, în 
spatele lor, iar lumea devenea din ce în ce mai tăcută, singu- 
rul zgomot ce strâbâtea aerul fiind cel al paşilor lor. După 

douăzeci de minute ajunseră într-un punct în care cărarea se 
termina brusc şi dădea într-un platou neted, lat, ca un disc, pe 
care se zăreau patru forme pietroase, curbate ca nişte virgule 
pe o pagină goala. Când se apropiară, Tara văzu că erau nişte 
ziduri mici, de vreo trei metri lungime, care ajungeau până la 
înălțimea genunchilor ei. 

— Parapete împotriva vântului, explică Daniel. În vremu- 
rile antice, patrulele care păzeau colinele astea se adăposteau 
după ele. 

Se aplecă şi luă de pe jos ceva ce semâna cu o piatră netedă. 

— Vezi, spuse el, ţinând obiectul în lumina lunii. Ceramică. 

Se îndreptară spre cel mai mare dintre ziduri şi, fără să scoată 
un cuvânt, îngenuncheară în spatele lui, faţă-n faţă. O adiere 
de vânt uşoară le înconjura partea superioară a trupurilor. De 
la brâu în jos, aerul era liniştit şi cald, ca şi cum s-ar fi aşezat 
într-un bazin cu apă calda. Se uitară prelung unul în ochii 
celuilalt, după care Daniel întinse mâna şi îi desfăcu încet nas- 
turii de la cămaşă, eliberându-i sânii ce strâluceau palid în 
lumina lunii. Sfârcurile i se întăriseră şi Daniel se aplecă şi-i 
sârută. Tara îşi dădu capul pe spate, îşi închise ochii şi gemu 
de plăcere, uitând tot ce ţinea de viaţa ei şi lăsându-se îmbaă- 
tată de extaz. 

De-abia pe la şapte seara se întoarse Khalifa în biroul lui 
Tauba. Detectivul stătea la masa lui, pe care era aprinsă o 
lampă, şi dactilografia cu două degete la o maşină de scris 
veche de când lumea. Podeaua din jurul lui era acoperită de 
un strat subţire de scrum, de parcă ar fi nins uşor chiar în 
colţul în care lucra el. 

Khalifa îi dădu înapoi cheia de la magazinul lui Iqbar şi îi 
povesti despre fetiţă şi despre artefacte. Tauba fluieră. 

— Ştiu că nu asta e procedura, adăugă Khalifa, dar am lăsat 
obiectele la un prieten de-al meu de la muzeu. Le va examina 
în seara asta şi mâine dimineaţă, la prima oră, le va trimite 
aici. Sper cå nu te superi. 

Tauba dădu din mână. 

— Nici o problemă! Oricum, n-aş fi facut nimic cu ele până 
atunci. 

— Fetiţa mi-a dat o descriere bunicică a atacatorilor lui 
Iqbar, spuse Khalifa. Se pare că doi dintre ei erau oamenii lui 
Sayf al-Tha'r. 

— Asta ne mai lipsea. 

— Cel de-al treilea nu era egiptean. După cum mi-a po- 
vestit, se pare că era european, poate chiar american. Solid, cu 
un soi de semn din naştere pe partea stângă... 

— Dravic. 

— ÎI ştii? 

— Toată poliţia din Orientul Apropiat îl cunoaşte pe Casper 
Dravic. Mă mir că n-ai auzit de el. Un rahat de om. Neamţ. 

Strigă ceva unuia dintre colegii lui, care începu să caute 
ceva într-un dulap. 

— Cu siguranţă, are legătură cu Sayf al-Tha'r, spuse Tauba. 
Din informaţiile pe care le deţinem, Dravic lucrează pentru el 
de câţiva ani. Autentifică antichităţi, după care se ocupă de 
expedierea lor în afara ţării. Sayf al-Tha'r nu îndrăzneşte să 
pună piciorul în Egipt, aşa că stă bine mersi în Sudan, iar 
Dravic se ocupă de toate matrapazlâcurile. 

Colegul lui Tauba puse pe birou trei dosare roşii, groase. 
Tauba îl deschise pe cel de deasupra. 

— Dravic, spuse el, extrâgând o fotografie alb-negru şi dân- 
dui-o peste masă. 

— Foarte arâtos, n-am ce zice, mormâi Khalifa. 

— A stat câteva luni închis la Tura acum ceva vreme pen- 
tru posesie de antichităţi, dar n-am putut să-l prindem nici- 
odată cu ceva gras. E deştept. Pune pe alţii să-i facă treburile 
murdare. Şi pentru că face parte din clica lui Sayf al-Tha'r nu 
vine nimeni să depună mărturie împotriva lui. Doar o fata pe 
care a violat-o odată a făcut asta şi uite ce-a pâţit. 

Tauba îi aruncă o altă fotografie peste birou. 

— Dumnezeule mare! şopti Khalifa. 

— După cum ţi-am zis, o căzătură de om. 

Tauba îşi împinse în spate scaunul, îşi încrucişă picioarele 
şi le sprijini pe colţul mesei, aprinzându-şi o ţigară. Khalifa 
răsfoi dosarele. 

— Am fost să-l våd pe tipul ăla de la ambasadă, spuse el 
după o vreme. 


- Şi? 

— Nimic important. Nu mi-a zis nimic nou. Dar am avut sen- 
zația că îmi ascundea ceva. Ai vreo idee de ce ar proceda aşa? 

— Tu de ce crezi? se răsti Tauba. Nu ne-au iertat niciodată 
pentru cå am naționalizat Canalul Suez şi pentru că le-am 
spus să se care dracului în ţara lor. Nu scapă nici o ocazie să 
ne pună bețe în roate. 

— Cred că era vorba de mult mai mult. Ştie ceva legat de 
caz şi nu vrea ca eu să aflu ce ştie el. 

Tauba îl privi pe sub sprâncene: 

— Vrei să zici că Ambasada Britanică e şi ea implicata? 

— Ca să fiu sincer, nici eu nu ştiu ce să mai zic. 

Khalifa oftă obosit, aplecându-se înainte şi frecându-se 
la ochi. 

— Se petrece ceva, dar nu-mi dau seama exact ce. Nu în- 
teleg deloc. Pe toţi dracii! 


LTO 


Charles Squires îşi puse ochelarii pe nas şi începu să 
studieze meniul. Timp de două minute, se adânci într-o tăcere 
profundă, după care scoase un sunet de satisfacţie. 

— Prepeliţă, cred. Da, întotdeauna prepeliţa e bună aici. Iar 
pentru început o plăcintă cu fructe de mare sună foarte intere- 
sant. Jemal? 

— Nu mi-e foame. 

— Ei, haide, haide! Trebuie să mânânci ceva. 

— Am venit aici ca să discutăm, nu ca să mânânc. 

Squires bombâni dezaprobator şi se întoarse spre persoana 
din stânga lui, un bărbat supraponderal, chel şi cu un ceas 
Rolex imens la mână. 

— Şi tu, Massey? Sunt sigur că n-o să mă laşi să mănânc 
singur, nu? 

Americanul privi în jos spre meniu, frecându-şi ceafa cu o 
batistă care, în ciuda aerului condiţionat din resturant, era deja 
plină de sudoare. 

— Au friptură aici? întrebă el cu un puternic accent sudic. 

Squires îi arătă ceva în meniu. 

— Cred cå filet mignon este ceea ce cauţi tu. 

— Are şi sos? Nu vreau nimic cu sos. Doar o friptură goală. 

Squires îi făcu un semn chelnerului. 

— Filet mignon-ul are şi sos? întrebă el. 

— Da, domnule. Un sos cu piper. 

— Nu vreau sos de piper, insistă Massey. Doar o friptură. 
Fără alte rahaturi pe ea. Puteţi sâ-mi faceţi o friptură obişnuită? 

— Sigur că da, domnule. 

— Atunci, dă-mi o porţie, nu prea prăjită, cu cartofi pai. 

— Şi ca antreu, domnule, ce doriţi? 

— Isuse, habar n-am! Tu ce iei, Squires? 

— Plăcintă cu fructe de mare. 

— OK, dâ-mi şi una d-asta! Şi nu uita, friptura nu prea prăjită. 

— Excelent, zâmbi Squires. Pentru mine plăcintă cu fructe 
de mare, prepeliţă şi te rog să-mi aduci şi lista cu vinuri. 

Îi dadu meniul înapoi ospătarului, care se înclină politicos 
şi dispăru. 

Massey rupse o jumătate de chifla, o unse cu unt şi o băgă 
în gură pe toată. 

— Aşadar, care-i treaba? întrebă el, mestecând. 

— Pai, spuse Squires, uitându-se la gura americanului cu 
un amestec de fascinaţie şi dezgust, se pare că prietenii noştri 
au apărut în sfârşit la Luxor. Am dreptate, Jemal? 

— Au ajuns după-amiază, confirmă egipteanul. 

— Toată şarada asta este a dracului de ridicolă, gemu Massey. 
Ştim unde e piesa. De ce nu ne ducem s-o luăm? Ce-aşteptaţi 
de-o frecaţi atâta? 

— Pentru că este prea periculos să ne dăm de gol, explică 
Squires. N-ar trebui să ieşim la suprafaţă, decât dacă într-ade- 
văr suntem obligaţi s-o facem. 

— Iar noi nu jucăm tabinet aici, pufni americanul. Miza e 
a dracului de mare. 

— Exact, spuse Squires. Pentru moment, e mai bine să stăm 
în umbră. De ce să ne asumâm riscuri inutile, când Lacage şi 
fata o pot face în numele nostru? 

— Nu-mi place, mormăi Massey, molfăind. Să dea dracu’ 
dacă-mi place. 

— Totul se va rezolva. 

— Adică, Sayf al-Tha'r... 

— Totul se va rezolva, repetă Squires, uşor iritat, atâta timp 
cât ne păstrăm calmul. 

Chelnerul se întoarse cu lista de vinuri şi Squires începu 
să o studieze după ce-şi puse ochelarii la loc pe nas. Massey 
se apucă să-şi ungå cu unt şi cealaltă jumătate de chifla. 

— Există o singură problemă, spuse Squires după un mo- 
ment, fără să-şi ridice privirea. 

— Ştiam eu, rosti Massey. Ce anume? 

— Un poliţist. Din Luxor. Se pare cå a aflat de hieroglifele 
care lipsesc. 

— Isuse Hristoase, ce rahat! Tu ai idee câte sunt în joc aici? 

— Bineînţeles că da, spuse Squires pe un ton vădit iritat de 
data asta. Dar n-am nici cea mai mică intenţie să mă isterizez. 

— Auzi, tu så nu-mi vorbeşti de sus, măi vierme linguşitor... 

Jemal bâtu cu pumnul în masă, făcând vesela şi paharele 
să zângâne. 

— Opriţi-vă! şuieră el. Ce faceţi voi nu ne este de foarte 
mare ajutor. 

Cei trei se adânciră într-o tăcere furioasă. Massey îşi de- 
voră restul de chiflăa. Squires se juca distrat cu furculiţa. Iar 
Jemal începu să învârtă şiragul său de mătânii. 

— Jemal are dreptate, spuse englezul în cele din urmă. 
Cearta nu este deloc productivă. Întrebarea e ce facem cu tipul 
asta din Luxor? 

— Credeam că este evident, se râsti Massey. Chestia asta e 
prea importantă, ca să lăsăm un coate-goale de poliţist să ne 
strice ploile. 

— Dumnezeule mare, şopti Jemal. Vrei să zici că ar trebui 
să-l ucidem? Un poliţist? 

— Nu, îi cumpărăm o rochie şi-l invităm la dans diseară! 
Tu ce dracu’ credeai că vreau să zic? 

Egipteanul se uită la Massey cu un dispreţ nedisimulat, 
încleştându-şi cu furie pumnii. Squires lasă deoparte lista de 
vinuri Şi, împreunându-şi mâinile, îşi sprijini bărbia de vârful 
degetelor. 

— Eliminarea pare o măsură drastică date fiind impreju- 
rările, rosti el încet. E ca şi cum ai folosi un baros ca så spargi 
o nucă. Nu våd nici un motiv pentru care nu am putea rezolva 
problema şi fără a recurge la violenţă. Jemal? 

— O să fac în aşa fel încât să i se ia cazul, spuse el. Nici o 
problemă. 

— Cred câ e soluţia cea mai bună, fu de acord Squires. Un 
poliţist mort ar putea conduce la tot felul de complicaţii 
inutile. Însă ai grijă să fie supravegheat, totuși. 

Jemal clătină din cap. 

— Eu sunt tot de părere că ar trebui să-l scoatem din joc, 
mormâi Massey. Atunci locul ar rămâne curat. 

— E posibil s-o facem şi pe-asta în final, spuse Squires. 
Dar, momentan, aş sugera doar înlăturarea lui. Şi-aşa povestea 
asta are prea multe morţi suspecte în spate. 

— Dacă vrei premiul Nobel pentru pace, atunci să ştii că 
te-ai orientat greşit. 

Squires ignoră sarcasmul şi reveni la studiul listei cu vi- 
nuri, mișcându-şi degetul de-a lungul rândurilor. În capătul 
îndepârtat al restaurantului un bărbat începu så cânte la pian. 

— E ceva interesant legat de tipul ăsta, de poliţist, spuse el. 
Se pare că are o problemă veche cu Sayf al-Tha'r. Nu-i aşa, 
Jemal? 

— Aparent, are nişte conturi de reglat, spuse egipteanul, 
lovind mărgelele una câte una. Afaceri de familie. 

— Ce rahat! se răsti Massey. 

— Da, nu-i aşa că e extraordinar? 

Squires zâmbi, recăpâtându-şi din nou stăpânirea de sine. 

— Ce mică e lumea, nu? Ah! Uite că sosesc şi plăcintele 
noastre cu fructe de mare. Cred că o så luăm o jumătate de 
sticlă de Chablis pentru ele, iar pentru felul principal o sticlă 
de Burgundy. 

Îşi desfăcu şervetul şi-l aranjă cu atenţie pe picioare, în 
aşteptarea felurilor de mâncare. 


LO 


Profesorul Mohammed al-Habibi simţea câ îi ard ochii în 
cap. Îi freca încet, înfundându-şi nodurile degetelor în orbitele 
ridate şi, pentru o clipă, durerea se mai domoli. Însă imediat 
ce începu så studieze următorul artefact durerea reveni, fâcân- 
du-i tâmplele să pulseze. În ultimele zile i se întâmplase des 
lucrul ăsta. Îmbatrânea şi ochii nu mai aveau putere. Ştia câ ar 
fi trebuit să strângă şi să plece acasă să se odihnească, dar 
ceva îl reţinea în continuare. Nu încă. Nu până când nu desco- 
perea tot ce aveau obiectele să-i spună. Yusuf era prietenul 
său, la urma urmei. Era dator faţă de el. Şi faţă de Ali, într-un 
fel. Bietul Ali! 

Îşi mai turmă o gură de sherry în pahar, ultima de altfel, 
pentru că sticla era goală, îşi aprinse pipa şi, ridicând lupa, se 
aplecă să studieze bijuteria de aur. 

Obiectele aduse de tânărul său prieten aveau ceva care îl 
nedumerea. Nu neapărat prin felul în care arătau, cât mai 
ales prin felul în care le simţea. Artefactele erau pentru 
Habibi nişte fiinţe vii. Ele trimiteau semnale. Comunicau. 
Dacă ştiai să asculţi, îţi puteau spune tot felul de lucruri in- 
teresante. În cazul de faţă, cu cât asculta mai mult, cu atât 
devenea mai nedumerit. 

Când le examinase prima dată, alături de Khalifa, nu i se 
păruse nimic ieşit din comun. Artefactele aveau o lucrătură 
simplă şi un model comun, uşor de datat, la fel ca zeci de alte 
obiecte similare ce erau expuse în muzeu. 

De-abia după ce plecase Khalifa începuse să aibă dubii. 
N-avea un motiv anume: doar o senzaţie persistentă că, în ciuda 
aspectului lor banal, obiectele încercau să-i spună ceva anume. 

— Ce ziceţi voi? se întrebă el cu glas tare, trecând lupa peste 
bijuteria de aur. Ce vreţi voi să aud? 

În încăpere era complet întuneric, cu excepţia luminii pe 
care o dădea lampa de birou. Din când în când mai auzea paşii 
gardianului care mergea de-a lungul coridorului, dar altfel, 
muzeul era cufundat în tăcere. Un nor gros, albăstrui de fum 
plutea deasupra capului său. 

Puse de-o parte bijuteria şi ridică pumnalul, ţinându-l de 
lamă şi întorcând mânerul pe toate părţile la lumina lămpii. 
Era un cuţit simplu, absolut ordinar, de vreo treizeci de cen- 
timetri lungime, din fier, cu o incrustaţie de bronz în vârf şi o 
fâşie de piele maronie înfăşurată strâns în jurul mânerului. Tipic 
pentru perioada aceea. Tocmai autentificase unul, cu vreo câ- 
teva luni înainte. 

Termină de băut ce-i mai rămăsese în pahar şi mai pufâi 
puţin, norul de fum ascunzând pentru o clipă obiectul din faţa 

lui. După ce fumul se împrăștie şi imaginea deveni mai clară, 
observă că învelitoarea de piele nu era bine strânsă în locul în 
care se unea cu lama. Trase uşor şi fâşia începu să se desprindă. 

La început, crezu că are de-a face cu mici zgârieturi. 
De-abia după ce răsuci mânerul, astfel încât lumina så nu cadă 
direct pe el şi plasă lupa deasupra, realiză că semnele sunt de 
fapt nişte litere. Nu persane sau egiptene, aşa cum s-ar fi 
aşteptat, ci greceşti. O serie de litere greceşti micuţe, scrijelite 
în metalul mânerului: AYMMAXOZ MENENAOY - 
„Dymmachos, fiul lui Menendes“. Ochii îi clipiră a surpriză. 

— Ia te uită, ia te uită, murmură el. Aşadar, âsta era micul 
vostru secret, nu? 

Scrise cuvintele pe o agendă de lângă el, literă cu literă, 
verificându-le de mai multe ori, ca să se asigure că le-a notat 
corect. Apoi lăsă pumnalul, ridică agenda şi se sprijini de 
spătarul scaunului. 


— Unde am mai văzut eu asta înainte? spuse el cu voce 
tare. Unde? Unde? 

Timp de douazeci de minute rămase nemișcat, privind în 
gol şi doar din când în când ducându-şi paharul la buze, deşi 
nu mai era nici un strop de sherry în el. Apoi, brusc, aruncă 
agenda într-o parte, se ridică în picioare agitat şi se repezi la 
biblioteca din capătul celalalt al camerei, mişcându-se sur- 
prinzător de iute pentru un om de vârsta lui. 

— Imposibil! spuse el. N-are cum! 

Trecu rapid cu degetul peste rândurile de carți până se opri 
la una din mijloc: un volum vechi, îmbrăcat în piele, cu pagi- 
ni groase, ca de papirus, care avea titlul imprimat cu litere 
aurii pe cotor: Inscriptions grecques et latines de tombeaux 
des rois ou syringes a Thebes. J. Baillet.! Se întoarse grăbit la 


l „Inscripţii greceşti şi latineşti pe mormintele regale din catacombele de la 
Teba“, de J. Baillet (n.tr.) 

biroul lui şi puse cartea chiar sub lampă, după care începu să 
răsfoiască rapid paginile. De afară, gardianul strigă: „Bună 
seara, profesore“, când trecu pe lângă uşă, dar bătrânul îi 
ignoră salutul, atât era de cufundat în lectură. Tăcerea din 
cameră părea să amplifice respiraţia lui gâfâită. 

— Este imposibil, murmură el. Imposibil! Dar, Doamne, 
Dumnezeul meu, dacă nu este... 


28 
LUXOR, COLINELE TEBANE 


Era prea frig ca să rămână goi mai mult timp, chiar şi în 
spatele parapetului. După ce au făcut dragoste, s-au îmbrăcat 
Şi au rătăcit printre coline, cu vântul în spate. Peisajul sclipea 
în lumina argintie a lunii. Tara îl prinse pe Daniel de braţ, sim- 
ţindu-şi corpul inundat de o strălucire caldă, bogată, dublata de 
durerea plăcută dintre picioare. Uitase ce amant viguros era. 

— Ce cauţi? întrebă ea după un timp, observând cum îşi tot 
întoarce capul în toate direcţiile, cercetând fiecare pantă umbrită. 

- Hmmm? Oh, nimic anume. A trecut multă vreme de 
când n-am mai fost aici, sus. 

Ea se strânse şi mai tare lângă el. 

— Ai fi vrut så n-o fi făcut? 

— Ce, dragoste? 

Daniel zâmbi. 

— Nu, a fost minunat. De ce, tu aşa ai fi vrut? 

Tara îl opri şi, ridicându-se în vârful picioarelor, îl sărută 
pasional pe buze. 

— O så interpretez asta ca pe o negaţie, spuse el, râzând. 

Continuară să meargă, îmbrăţişaţi pe după mijloc, afundân- 
du-se şi mai tare printre coline, înconjurați de tăcerea mormântală 
întreruptă doar de zgomotul paşilor lor, de şoapta vântului şi, 
uneori, de urletul îndepartat al unui câine salbatic. 

Din câte îşi dadea seama Tara, traversau un platou larg din 
vârful masivului. În dreapta lor, pământul urca uşor, blocând 
orice privelişte în direcţia aceea. În stânga, se întindea neted 
pe câteva sute de metri, înainte de a dispărea într-un conglo- 
merat întunecat de stânci şi vâlcele. În faţa lor se ridicau vâr- 
furile mai înalte, învâluite în bezna ca de cerneală a nopții. 
Habar n-avea încotro se îndreptau şi nici nu-i prea pâsa. Era 
fericită că e cu el, că îl ţine de mână, că îi simte căldura, forța 
şi puterea. 

În cele din urmă, după ce se plimbaseră peste o oră, Daniel 
se opri. Poteca se adâncea uşor, dând într-o albie îngustă şi 
secată care trecea drept prin faţa lor, unduindu-se de la dreapta 
spre stânga precum un şarpe imens. Tara îl cuprinse cu braţele 
în jurul taliei. 

— Tremuri, spuse ea. 

— Mi-e frig. Am uitat cât de rece poate să fie aici, sus, 
noaptea. 

Tara îşi băgă mâinile în buzunarele din spate ale blugilor 
lui şi îşi lipi faţa de gâtul iubitului ei. 

— Presupun că ar trebui să ne întoarcem. Suntem plecaţi de 
mai bine de trei ore. Omar s-ar putea îngrijora. 

— Da, spuse el. Ar trebui. 

Nici unul din ei nu se mişcă însă. O stea căzătoare trecu 
pe deasupra lor. 

— Dacă ar fi fost lumină am fi putut încerca să coborâm 
prin altă parte, zise el. Sunt tot felul de poteci pe unde poţi s-o 
iei. Dar e mai bine să nu riscåm pe întuneric. Colinele astea 
sunt pline de puțuri vechi. Dacă te abaţi de la drumul corect şi 
cazi într-unul, ai toate şansele să nu mai ieşi niciodată. Acum 
câţiva ani o femeie din Canada a plecat de una singură spre 
Deir el-Bahri. Nimeni n-a auzit-o ţipând. A murit de inaniţie 
până la urmă. Când i-au găsit corpul... 

Se opri brusc, cu trupul tensionat. 

— Ce e? întrebă Tara. 

— Am crezut că aud... Ascultă! 

Ea îşi înclină capul, dar nu auzi nimic, cu excepţia vântului. 

— Ce? repetă ea. 

— Era un... acolo, din nou! Ascultă! 

Acum auzi şi ea. În stânga lor, departe, spre costișe. Un 
zgomot uşor de pietre, ca şi cum un ciocan ar lovi încet o 
nicovală. Cineva venea spre ei. Tara îşi îngustă privirea, încer- 
când să-l zărească, dar era prea întuneric. 

— Probabil o patrulă de-a armatei, spuse Daniel, coborân- 
du-şi vocea. Ar fi mai bine să ne ascundem. 

O trase peste albie, în spatele unui bolovan uriaş, la adå- 
postul căruia se ghemuiră. 

— Care-i problema? şopti ea. 

— Devin suspicioşi dacă găsesc pe cineva aici noaptea. Ei 
cred că nu e de bine. Noi suntem occidentali, aşa că tot ce se 
poate så nu avem probleme, dar în situaţia noastră actuală sunt 
de părere să evităm orice contact cu autorităţile. 

Se uitară atenţi peste bolovan. 

— Dar dacă ne văd? întrebă ea. 

— Rămâi unde eşti şi faci tot posibilul să vadă că eşti turistă. 
Tipii ăştia sunt tineri recruți şi, din câte am auzit, sunt foarte 
nerâbdători să apese pe trâgaci. 

Sunetul paşilor se apropia din ce în ce mai tare acum. Se 
auzeau şi voci înăbuşite, precum şi sunetul lălâit al unei per- 
soane care cânta. Tara îşi muşcă buza. Ce porcărie, se gândi 
ea, după toate câte li se întâmplaseră să moară împuşcaţi din 
greşeala. Simţea mâna lui Daniel în jurul ei. O ţinea strâns. 

După un minut, patrula intră în vizorul lor. Cu o secundă 
înainte locul era gol, un amestec confuz de umbre şi lumini 
palide, apoi brusc, de nicăieri, începu să apară câte o siluetă, 
înaintând de-a lungul canalului secat. La început, păreau că 
se contopesc într-o singură fiinţă, ce se unduia în întuneric. 

Treptat însă, fiecare căpâtă contur precis până când Tara îi 
văzu clar la lumina lunii: nouă oameni, mergând în șir indian, 
cei din spate cărând ceva ce părea a fi un sicriu. În capul co- 
loanei, ceva mai departe de ceilalţi, era un bârbat solid, îm- 
brăcat cu un costum deschis la culoare. Tara tresări violent. 

— Oh, Doamne, şuieră ea. El e! 

Se aplecă puţin înainte ca så vadă mai bine, piciorul ei dis- 
locând o mică grămăjoară de pietre ce se rostogoliră înspre 
canal. Zgomotul păru să umple noaptea. Daniel o apucă de 
mână Şi o trase în spatele stâncii, punându-i palma la gură. 

Amândoi râmaseră complet nemişcaţi, de-abia îndrăznind 
så respire. Paşii se apropiau şi mai mult acum, până când 
ajunseră atât de aproape, încât Tara auzea clar vocea fiecăruia. 
Părea inevitabilă descoperirea lor în ascunzătoare şi muşchii i 
se tensionară, gata să o ia la fugă. În ultima clipă, exact când 
oamenii erau practic deasupra lor şi putea simţi aroma de tra- 
buc a lui Dravic, ei cotiră brusc la dreapta pe o cărare, îndepăr- 
tându-se de valea Nilului şi afundându-se printre coline. 

Câteva minute, Tara şi Daniel rămaseră pe loc. Apoi, încet, 
cu precauţie, Daniel se ridică în picioare şi privi peste vârful 
stâncii. Tara veni şi ea lângă el, uitându-se cum coloana dis- 
pare în întuneric. 

— Ce făceau aici? şopti ea. 

— Au fost la mormânt. 

Îi aruncă o privire interogativă. 

— Păi, ce naiba te aşteptai să facă aici, sus? O plimbare 
liniştită de seară? Cu un sicriu după ei? 

leşi din spatele bolovanului şi privi în urma lor. 

— Probabil că ştiu un alt drum de întoarcere, spuse el. Unul 
care evită trecerea pe lângă posturile gardienilor din Valea 
Regilor. Aşa cum ţi-am zis, colinele astea sunt pline de poteci, 
dacă ştii unde să cauţi. 

Se ridică în picioare, privind câteva momente în întuneric, 
apoi, trăgând aer în piept, îşi băgă mâinile printre curelele ruc- 
sacului şi-l urcă în spate. 

— Vreau să te întorci la Omar acasă, spuse el, luând-o de braţ 
şi conducând-o spre cărare. Mergi pe poteca asta până ajungi 
la Qum, apoi cobori fără să te abaţi de la ea. Du-te la Omar şi 
stai acolo. 

— Tu ce ai de gând să faci? 

— Nu-ţi face griji! Hai, du-te! 

Ea se eliberă din strânsoarea lui. 

— Te duci să cauţi mormântul, nu-i aşa? 

— Normal câ mă duc să caut nenorocitul âla de mormânt! 
De-aia am venit aici, nu-i aşa? Hai, du-te! O să vin şi eu. 

Încercă s-o apuce de mână din nou, dar ea se feri. 

— Merg şi eu cu tine. 

— Tara, eu cunosc colinele astea. E mai bine dacă merg 
singur. 

— Mergem împreună. Şi eu vrea să ştiu la fel de mult ca şi 
tine ce este acolo. 

— Pentru Dumnezeu, Tara, n-am timp de ceartă! S-ar putea 
întoarce oricând! 

— Atunci ar fi mai bine s-o luăm din loc. 

Trecu pe lânga el şi pomi în josul albiei. Daniel se duse 
după ea şi, prinzându-i umărul, o întoarse cu putere spre el. 

— Te rog, Tara! Nu înţelegi. Colinele astea... sunt pericu- 
loase. Eu am lucrat aici, cunosc locurile. Tu o să fii... 

— Ce, Daniel? se răsti ea, cu ochii arzând. O piedica? Asta 
o så fiu? 

— Nu, nu o piedică, eu doar... nu vreau să fii rânită. 

În vocea lui se simţea o undă de disperare. În ciuda vân- 
tului, fruntea lui era presărată cu broboane de transpiraţie. Îi 
simţea tremuratul corpului. 

— Nu vreau să fii rănită, repetă el. Nu poţi să înţelegi asta? 
Nu e un joc. 

Un moment rămaseră în tăcere, privindu-se în ochi. Apoi 
ea se smulse din strânsoare: 

— Nu-mi datorezi nimic, Daniel! Nu ai datorii de plătit. Nu 
trebuie să dovedeşti ceva. Am intrat în asta împreună. Dacă tu 
pleci, plec şi eu. OK? 

Daniel deschise gura să comenteze, dar ochii ei îi comu- 
nicară că ar fi inutil. 

— Nu ştii în ce te bagi, murmură el. 

— Indiferent despre ce e vorba, sunt deja băgată până la 
gât, răspunse ea. Aşa că n-are sens să fii grijuliu tocmai acum. 
Cred că mai bine am merge. 

Se ridică pe vârfuri şi-l sărută pe bărbie. 

— Nu vreau să fii rănită, mai spuse el, vlăguit. 

— Ţi-a trecut vreo clipă prin cap că nici eu nu vreau ca tu 
să păţeşti ceva? 


Urmară malul canalului secat, căutând ruta folosită de 
Dravic şi de oamenii sâi. Aerul nopţii era rece şi fuioare de 
ceaţă începuseră să apară, plutind chiar deasupra pământului, 
strălucind în lumina lunii ca nişte fantome. Un câine sălbatic 
începu să urle în departare. 

Vreo două sute de metri canalul unduia peste platoul neted. 
Apoi terenul începea să coboare şi albia râului secat odată cu 
el, până spre marginea de sud a masivului. 

— Colinele de pe partea asta se termină cu o serie de stânci, 
spuse Daniel privind înainte prin întuneric. Probabil cå mor- 
mântul se găseşte undeva pe-aici, chiar lângă albia pe care 
mergem acum. Unde mai exact, rămâne să aflăm. Ar putea fi 
complet inaccesibil fără echipament de căţărat corespunzător. 

Îşi continuarà drumul, canalul transformându-se treptat 
într-un defileu abrupt, îngust, cu marginile ce se ridicau ca 

nişte ziduri la stânga şi la dreapta lor. Albia se umplu de bolo- 
vani Şi roci argiloase, aşa că trebuiră să-şi facă loc printre ele 
cu atenţie. Daniel scoase o lanternă de buzunar şi o aprinse, 
luminând în măsura posibilităţilor drumul pe care mergeau. 


— Dacă pământul începe să alunece, suntem morţi, mur- 
mură el. O să ne tragă în jos şi o să picăm ca într-o cascadă. 
Daca devine şi mai abrupt de atât, ne întoarcem. Dumnezeu 
ştie cum au trecut cu sicriul pe aici. 

Se afundară şi mai mult, defileul fiind şi mai povâmit, iar 
pâmântul din ce în ce mai puţin stabil. Pereţii erau atât de 
apropiaţi acum, că îi puteau atinge doar întinzându-şi ambele 
mâini. Daniel se rugă de două ori de Tara să se întoarcă şi să-l 
lase singur, dar ea insistă să rămână alături de el. 

— Dacă am mers până aici, spuse ea, n-am de gând să re- 
nunţ tocmai acum. 

În cele din urmă, ajunseră într-un punct în care defileul se 
termina brusc, cu o pantă de vreo şase metri, argiloasă, abruptă 
şi alunecoasă ca un patinoar. Râpa se continua încă vreo 
douăzeci de metri şi apoi, dintr-odată, ca şi cum s-ar fi deschis 
o uşă, pereţii dispăreau şi nu se mai vedea nimic, doar o 
bucăţică de cer şi departe, dedesubt, licărul argintiu al unui 
platou neted. 

— Acolo e marginea stâncii, spuse Daniel, arătându-i cu 
lanterna. Dincolo de ea este o prăpastie cam de o sută de 
metri. Mai departe, nu putem merge. 

Se prinse de o crăpătură din zidul micului defileu, o testa 
să vadă dacă îi suportă greutatea şi se aplecă peste margine, 
luminând în jos cu lanterna. 

— Mai e ceva acolo jos? 

— Se vede un soi de deschizătură, răspunse el. E tăiată 
chiar în rocă, sub locul în care stăm acum. 

Se aplecă şi mai mult. 

— Nu reuşesc să văd mare lucru. E acoperit cu pietriş. Dar 
sigur e o intrare acolo. Se trase înapoi şi îi dădu lanterna: Ţine 
asta şi luminează în jos. 

Se întoarse şi, sprijinindu-se de pereţii defileului, îşi facu 
vânt peste margine şi sări pe fâşia îngustă de dedesubt. Se 
mişcă iute, ca şi cum ar fi fost obişnuit cu un astfel de teren 
Şi, în mai puţin de treizeci de secunde, ajunse la fund. Tara îl 
urmă mult mai încet, pâșind cu grijă şi încercând solul de 
fiecare dată înainte de a se lăsa cu toată greutatea. 

Jos îl găsi pe Daniel, aşezat pe vine, în faţa unei intrări 
dreptunghiulare, tăiate chiar în stâncă. 

— Asta e? şopti ea. 

— E un mormânt, cu siguranţă, spuse el, luându-i lanterna 
din mână. Vezi, stânca a fost tăiată special pentru a crea o 
intrare. Dacă te uiţi mai atent, poţi să observi urmele de daltă. 

Jumătate din deschizătură era acoperită cu grohotiş şi pietre, 
lăsând un spaţiu liber cam de un metru pe unde te puteai stre- 
cura. Daniel îşi băgă capul înâuntru şi lumină bezna adâncă. 
Pe neaşteptate, ceva flutură pe lângă ei şi zbură în noapte. 

— Ce naiba a fost asta? se sperie Tara. 

— Lilieci, răspunse el zâmbind. Iubesc mormintele. N-ai 
de ce să-ţi faci griji. 

Mai aruncă o privire în jur, apoi intră cu totul în cavitate. 
Tara se ridică şi ea în picioare, gata să-l urmeze. Câlcă pe o 
bucată de pământ argilos şi alunecă, pierzându-și echilibrul. 
Se clătină un moment, agăţându-se disperată de pereţii micu- 
lui defileu, dar grohotişul ceda. Tara căzu pe spate şi începu 
să alunece la vale spre marginea stâncii, pietrele rostogolin- 
du-se sub ea ca apele năvalnice ale unui râu. 

— Tara! strigă Daniel. 

Braţele ei se zbătură sălbatic, în încercarea de a găsi ceva de 
care să se prindă. În pâlnia îngustă a defileului, zgomotul ploii 
de pietre care alunecau se amplifică de zece ori, astfel încât 

Tara avea senzaţia că e aruncată în mijlocul unui torent furios. 
În spatele ei, gura defileului scuipa grohotişul dislocat care dis- 
părea brusc în neant. Daniel încremenise neajutorat, privind-o 
cum aluneca din ce în ce mai jos. Abia când atinse marginea 
stâncii Şi părea că şuvoiul de pietriş avea s-o tragă după el în 
hău, Tara reuşi så se oprească, proptindu-se într-o bucată de rocă. 
Se lasă o linişte profundă, urmată la câteva secunde de zgo- 
motul scos de pietre la impactul cu fundul prăpastiei. 

— Rahat, gâfâi ea. 

Rămase nemişcată un moment, trăgându-şi suflarea, apoi, 
cu grijă, se ridică în picioare, sprijinindu-se cu mâinile de 
pereţii defileului, unde roca era solidă. 

— Eşti bine? strigă el. 

— Aşa s-ar zice. 

— Stai acolo! Să nu te mişti! 

Daniel pleca de lângă mormânt, îndreptă lanterna peste 
zona argiloasă, apoi o poziţionă astfel încât să-i lumineze dru- 
mul. Îi dadu câteva indicaţii cum să urce puţin câte puţin, apoi 
se aplecă, o apucă de mână şi o trase în sus cu putere. Tara 
avea faţa şi hainele acoperite de praf, iar în dreptul cotului, 
unde cămaşa se rupsese, o mare pată de sânge. 

— Te-ai rânit, spuse el. 

— N-am nimic, răspunse ea, scuturându-şi praful din păr. 
Hai să mergem să vedem ce e în mormânt. 

Daniel nu se putu abţine să nu zâmbească. 

— Şi eu care credeam cå sunt un obsedat. Ar fi trebuit să te 
faci arheolog, Tara! 

Ea se strâmbă la el. 

— Prea puţine emoţii, replică ea. 


Chiar din faţa intrării se deschidea un coridor îngust. 
Înauntru observară că partea de jos a deschizăturii era blocată 
cu un zid de cârâmizi din lut, deasupra căruia se formase un 

strat gros de grohotiş. Daniel rămase tăcut o vreme, cercetând 
locul cu atenţie. 

— Iniţial, întreaga intrare a fost închisă cu cărămizi, spuse 
el în cele din urmă. De-a lungul anilor depunerile s-au strâns 
peste ea, acoperind-o perfect. Cine a găsit mormântul a darâ- 
mat numai jumătatea superioară. 

Direcţionă lanterna în partea opusă. 

— Uite, aici sunt cărămizile. 

Lângă zid se zărea o grămadă de cărămizi din lut, unele 
întregi, altele sparte. Umblă printre ele şi ridica una. Pe o latură 
era imprimat un desen ce reprezenta nouă oameni înge- 
nuncheaţi, cu mâinile legate la spate, iar deasupra lor, un şacal. 

— Ce-i asta? întreba ea. 

— Sigiliul necropolei regale, spuse el, zâmbind. Noua cap- 
tivi supravegheați de Anubis, şacalul. Daca intrarea era in- 
tactă, cu sigiliul pe ea, asta înseamnă că şi mormântul era 
intact când l-au găsit. Neatins încă din antichitate. Lucru, de 
altfel, foarte rar. 

Mai studie cărămida câteva momente, apoi o puse încet pe 
pământ şi îndreptă lanterna spre coridor, raza ei străpungând 
spaţiul îngust şi întunecat. Panta se înclina încet în jos şi, după 
vreo treizeci de metri, dădea într-un soi de cameră. Dincolo de 
raza de lumină, întunericul pârea să se materializeze. Începură 
să înainteze cu precauţie, Daniel plimbând lanterna de-a lun- 
gul pereţilor frumos cizelaţi, pe tavan şi pe podea. După 
câţiva paşi, se opri. 

— Ce e? întrebă Tara. 

— Ceva se mişcă acolo, jos. 

— Lilieci? 

— Nu, pe podea. Uite-acolo. 

Cobori fasciculul de lumină şi văzură cum ceva se apropia 
rapid de ei. 

— Daniel, rosti ea, încercând să-şi păstreze calmul, stai ne- 
mişcat şi nu face nici o mişcare bruscă. 


LO 
ÎNTRE CAIRO ȘI LUXOR 


Trenul de noapte spre Luxor era mai puțin aglomerat de- 
cât fusese în direcția opusă şi Khalifa era aproape singur în 
întregul vagon. Îşi scoase pantofii, aprinse o ţigară şi începu 
să răsfoiască dosarele despre Dravic, pe care Tauba i le dá- 
duse. În spatele lui, în capătul celălalt, doi tineri excursionişti, 
o fată şi un băiat, jucau cărţi. Dosarele nu constituiau deloc o 
lectură plăcută. Născut în 1951, în fosta Germanie de Est, 
Dravic era fiul unui ofiţer SS care se alăturase Partidului 
Comunist, întărindu-şi de-a lungul vremii poziţia socială. 

Dravic fusese un elev excelent, având înclinații aparte 
pentru limbile străine şi la numai şaptesprezece ani intrase la 
Universitatea Rostock, unde îşi luase doctoratul în Arheologia 
Orientului Apropiat. Publicase prima carte la vârsta de doua- 
zeci de ani — o analiză a scrierilor din perioada minoiană — şi 
continuase cu o serie de lucrări, printre care se regâsea şi una 
despre aşezările din Delta Nilului în Epoca Greceasca Târzie, 
considerată şi în prezent un text de baza în domeniu. 

Khalifa îşi termină ţigara şi aprinse alta, amintindu-şi cå 
citise şi el cartea respectivă pentru unul dintre eseurile cerute 
la facultate. Privi o clipă pe fereastră peisajul întunecat şi 
pustiu, luminat pe alocuri de câte o casă sau de un sat înde- 
pârtat, apoi îşi întoarse atenţia spre hârtiile din faţa lui. 

Din raport reieşea cå realizările academice ale lui Dravic 
fuseseră umbrite de o înclinaţie aparte pentru violenţă. La 
doisprezece ani îi scosese ochiul unui coleg în timpul unei 
bătăi, scăpând de şcoala de corecție doar la intervenţia şefului 
local de partid, un prieten al tatălui său. Trei ani mai târziu, 

fusese implicat în moartea unui vagabond găsit ars într-un 
parc, iar în anul următor luase parte la un viol în grup asupra 
unei fete de origine evreiască. De fiecare dată scăpase de 
pedeapsă numai datorită relaţiilor pe care le avea tatâl lui. 
Khalifa clătină din cap, îngrozit. 

Neamţul se apucase de sâpături imediat după vârsta de 
douăzeci de ani, mai întâi în Siria, apoi în Sudan şi în Egipt, 
unde lucrase cinci ani consecutiv la Naukratis, în Deltă. În 
ciuda zvonurilor persistente legate de traficul de antichităţi, 
nu i se întocmise niciodată dosar penal şi cariera lui înflo- 
rise. Erau şi două fotografii cu el, care îl înfăţişau dând mâna 
cu preşedintele Sadat şi primind un premiu din partea lui 
Erich Honecker. 

Părea cå fusese destinat să facă lucruri mari. Apoi urmase 
incidentul cu voluntara de la şantier. Deşi evenimentul se 
petrecuse în Egipt, fata venea din Germania şi procesul avu- 
sese loc acolo. Scâpase, dar de data asta nu şi-a mai putut 
salva reputaţia. Bursa pentru cercetare îi fusese retrasă, conce- 
siunea, anulată şi nici nu mai publicase nimic. 

Asta se întâmplase cu douăzeci de ani în urmă. De atunci 
îşi câştigase existenţa de pe urma comerţului cu antichităţi, 
folosindu-se de experienţa sa pentru a procura şi autentifica 
diverse obiecte ce erau destinate unor patroni avuţi. În 1994, 
fusese arestat în Alexandria pentru deţinere de antichităţi 
furate şi executase trei luni de închisoare la Tura, unde fusese 
facută şi ultima lui fotografie. Khalifa o ridică în lumină. 
O poză tipică pentru deţinuţi, în alb-negru, care îl prezenta pe 
neamţ cu spatele lângâ un zid, ţinând în mâini o plăcuţă cu un 
număr şi fixând ameninţător obiectivul aparatului de foto- 
grafiat. Khalifa se cutremură. 

După ce fusese eliberat, Dravic se dăduse la fund, intrând 
şi ieşind din ţară ilegal, organizând traficul cu artefacte şi vân- 
zarea lor pe piaţa neagră din Europa şi din Orientul Îndepărtat. 

Deşi era dat în urmărire în peste şapte ţări, reuşise så fie întot- 
deauna cu un pas înaintea oamenilor legii. 

Detaliile legate de mişcările lui recente erau destul de 
sărace. Tot ceea ce se ştia se rezuma la faptul cå începuse să 
lucreze pentru Sayf al-Tha'r pe la mijlocul anilor '90. Se 
zvonea că are conturi secrete în bânci elveţiene, că întreţine 
legături cu organizaţiile neonaziste şi că ar lucra chiar sub 
acoperire pentru mai multe servicii secrete din Occident, dar 
nu exista nici o dovadă în acest sens. După 1994, neamţul 
rămăsese în umbră. Un lucru era cât se poate de sigur — nu 
gâseai un altul mai râu decât el. 

Khalifa termină de citit dosarul, apoi se ridică să-şi întindă 
puţin picioarele, plimbându-se până la capătul celalalt al 
vagonului, unde cei doi tineri renunţaseră la cârţi şi ascultau 
acum muzică la un radiocasetofon. Îl ignorară — „probabil 
sunt îngrijoraţi câ o să încerc să le vând ceva“, se gândi, zâm- 
bind în sinea lui şi se întoarse la locul sâu, îşi aprinse o Cleopatra 
şi se apucă de citit raportul legistului despre bătrânul Iqbar. 
Muzica ce răsuna din casetofon părea să se amestece cu ritmul 
roţilor de tren, ca şi cum ar fi făcut parte din aceeaşi melodie. 
Îşi simţi dintr-odată ochii grei. 

La sud de Beni Suef, trenul se opri într-o gară. După cinci 
minute de staţionare, locomotiva scoase un şuierat şi se puse 
în mişcare. Trecu un minut, după care Khalifa auzi uşa din spate 
de la vagon deschizându-se. Urmă o pauză, apoi un strigăt şi 
o pufnitură. Muzica se opri brusc. Mirat, Khalifa se întoarse. 

Trei oameni în djellaba negre stăteau aplecaţi deasupra 
excursioniştilor, al căror casetofon zăcea spart pe podea. Unul 
dintre bărbaţi îl apucă pe băiat de păr, îi dădu capul pe spate 
Şi, cu o mişcare atât de iute, că detectivul de-abia observă ce 
se întâmplă, îi tâie gâtul cu un cuţit. Sângele ţâşni în toate 
părţile şi umplu podeaua vagonului. 

Khalifa sări in picioare, ducându-şi mâna la pistol. Atunci 
îşi dădu seama că îl uitase la Luxor, aşa că se uită sălbatic 
împrejur în căutarea altei arme. Cineva lăsase un teanc de cărţi 
chiar pe bancheta din faţa lui. Începu să arunce în bărbaţi cu ele. 

— Poliţia! strigă el. Aruncaţi armele! 

Bărbaţii izbucniră în râs şi porniră spre el. O clipă rămase 
nemişcat după care se râsuci şi fugi, trântind de perete uşa 
care dâdea în celălalt vagon. Aici erau mai mulţi oameni, 
printre care şi un grup de copii care ţineau strâns în braţe nişte 
lămpi de alamă. 

Goni înainte pe culoarul dintre banchete, dar se împiedică 
de o sticla de ulei comestibil şi căzu. O mână îl prinse de 
frunte şi îi dădu capul pe spate. 

— Ajută-mă, Doamne! se înecă el. Allah să mă protejeze! 

Deasupra zări un chip imens, mare cât o minge de volei, 
jumătate alb, jumătate violet. 

— Bietul Ali, chicoti bărbatul. Ali, Ali, Ali! 

Ţinea în mână o mistrie, în formă rombică şi cu marginile 
bine ascuţite. 

Cu un hohot de râs, o ridică şi îi crestă gâtul lui Khalifa... 

Se trezi tresărind speriat. 

Raportul legistului îi alunecase de pe genunchi şi foile lui 
se împrăştiaseră pe podea. Din spate răzbăteau acordurile unei 
melodii. Se uită în jur. Cei doi tineri adormiseră, sprijiniți unul 
de celălalt. Khalifa clatină din cap ușurat şi se aplecă să 
strângă foile raportului. 


29 
LUXOR, COLINELE TEBANE 


Şarpele înainta pe coridor direct spre ei, cu ochi strălucind 
în raza de lumină aruncată de lanternă. 

— Stai nemişcat, repetă Tara. 

— Oh, Isuse, gemu Daniel. Ce e asta? 

— Naja nigricollis, răspunse ea. Cobra cu gât negru. 

— E râu? 

- Îhâ... 

— Cât de râu? 

— Dacâ ne muşcă, nu mai apucăm så facem drumul înapoi. 
Sunt foarte agresivi şi foarte veninoşi. În plus, scuipă. Aşa că, 
fâră mişcări bruşte. 

Pântecele şarpelui scotea un sunet alunecos în timp ce se 
deplasa. Daniel încercă să ţină raza de lumină asupra lui. 

— La dracu”, se înfioră el. 

Cobra se opri la câţiva paşi de ei, ridicându-şi capul uşor, 
cu botul deschis şi ochi negri, ameninţători. Era mare, avea 
peste doi metri şi un corp gros. Tara simţi cum Daniel începe 
să tremure. 

— Încearcă să rămâi calm, şopti ea. O să fie bine. 

Cobra se legână înainte şi înapoi câteva momente, apoi se 
lipi de pamânt şi începu să se târască din nou înainte, direct 

spre ghetele lui Daniel, limba lui despicată atingând pielea 
prăfuită. Scoase un sâsâit şi începu să-i exploreze glezna, 
încolăcindu-se uşor în jurul piciorului. 

— Stinge lanterna, spuse Tara. 

— Ce? 

— Stinge lanterna. Lumina îl agită. 

Limba şarpelui tremura chiar deasupra gambei. Daniel 
părea sâ-şi piardă răsuflarea. 

— Nu pot, îngăimă el. Nu pot să rămân în întuneric. 

— Fă aşa cum îţi zic eu! şuieră Tara. 

— Isuse! 

Stinse lanterna şi se treziră înconjurați de beznă, ca şi cum 
ar fi fost legaţi la ochi cu o bandă groasă de catifea. Liniştea 
apăsătoare nu era întreruptă decât de fâşâitul scos de coada 
cobrei şi de gâfâielile lui Daniel. 

— Urcă în sus pe picior, rosti el gâtuit. 

— Stai nemişcat! 

— O să mă muşte! 

— Nu şi dacă stai nemişcat. 

— Gata, mi-a înconjurat tot piciorul. Nu mai suport, Tara! 
Te rog, fă ceva! Te rog! 

Începea să intre în panică. Şarpele avea capacitatea să-i 
simtă teama, fapt care l-ar fi agitat şi mai tare, muşcăâtura de- 
venind iminentă în această situaţie. 

— Povesteşte-mi de Mery-amun, rosti ea disperată. 

— Să-l ia dracu’ pe Mery-amun! 

— Povesteşte-mi despre el! şuieră ea. 

Pe Daniel îl cuprinse groaza. 

— Al doilea fiu al Regelui Amasis, gâfâi el. A trăit prin anul 
550 î.Hr. Marele preot al lui Amun la Kamak. Isuse! 

— Nu te opri! 

— Carter a descoperit un obiect cu numele lui în vale. 
Indica locul unde se afla mormântul lui. Lângă Calea de Sud, 

la douăzeci de coţi de Apa din Cer. Noi credem cå Apa din 
Cer este o stâncă plasată la capătul vâii. 

Tăcu brusc. Aerul din jurul lor părea să pulseze. 

— Ce s-a întâmplat? întrebă ea. 

— Nu ştiu. Nu mai e pe piciorul meu. Şi totuşi, îl simt. 

Tara nu zise nimic, gândindu-se. 

— Tara? 

— E în regulă. Vreau să aprinzi lanterna din nou. Dar direc- 
ționeaz-o în sus. Nu în podea. Şi mişcă-te cât poţi tu de încet. 
Fără mişcări bruşte. 

Un declic, apoi o coloană subțire de lumină se împrâştie 
pe tavan. În strălucirea ei văzu cobra încolăcită chiar între 
picioarele lui, cu capul ridicat la nivelul scrotului. 

— Te place, spuse ea. 

— Bânuiesc că sunt un tip exact pe gustul lui, murmură el 
printre dinţii încleştaţi. 

Încet, Tara se aşeză pe vine. Şarpele şfichiui cu coada spa- 
tele ghetelor lui Daniel. 

— Coboarâ lanterna un pic. Cu grijă. 

Raza de lumină alunecă de pe tavan înspre podea. 

Cobra se legâna înainte şi-napoi, cu gluga larg deschisă. 
Nu era un semn bun. Devenea agitată. Cu mişcări atente, Tara 
bagă mâna în buzunar şi scoase o batistă, după care începu să 
o agite pentru a atrage atenţia şarpelui. Animalul se balansa în 
faţă şi-n spate, uitându-se când la ea, când la batistă. Continuă 
să se mai legene un moment, după care îşi lasă capul pe spate 
ŞI, cu un sunet ca un Strânut, scuipă un jet de venin pe mate- 
rialul alb. Tara simţi cum câteva picături săriră pe degete şi pe 
braţ, arzându-i carea. 

— Ce se întâmplă? şopti Daniel, aproape sufocat, încer- 
când să privească în jos fără sâ-şi mişte capul. 

— Tu stai acolo nemișcat. O să încerc să-l prind. 

— Doar n-ai de gând să-l atingi, Tara! Te rog, spune-mi că 
nu-l vei atinge! 

— Totul o să fie bine. Avem o cobră la Grâdina Zoologică. 
Umblu cu ea tot timpul. 

„Da, dar numai cu un cârlig special, se gândi ea. Şi cu 
ochelari şi mânuşi de protecţie.“ Încercă să alunge amintirile 
legate de muşcăturile anterioare şi, continuând så fluture 
batista cu mâna stângă, începu sâ şi-o miște pe cea dreaptă 
înspre şarpe, ţintind gulerul de solzi negri şi încercând så nu 
tremure prea tare. Sângele îi bubuia în urechi. 

— Isuse Hristoase! gemu Daniel. 

Îl ignoră şi-şi concentră întreaga atenție asupra cobrei. 
Acesta îşi arcui de douâ ori spatele, scuipând batista, şi tot de 
două ori îşi opri şi ea mâna dreaptă, strângând din ochi. După 
ce aşteptă câteva secunde agonizante, deschise ochii din nou 
şi continuă să-şi îndrepte degetele spre gâtul şarpelui, pre- 
gătită så simtă în orice clipă colții lui înfingându-i-se în came. 
„Trebuie să fac asta corect, se gândi ea. Dacă-l apuc prea de 
jos, va avea suficient spaţiu să se răsucească şi să mă muşte. 
Dacă e prea sus, risc să-mi bag mâna direct între fălcile lui. 
Trebuie să apreciez perfect.“ 

— Ce se întâmplă? 

Vocea lui Daniel trada disperarea. 

— Aproape l-am prins. Aproape... 

Mâna ei era doar la câţiva centimetri de gâtul cobrei. Pica- 
turile de sudoare îi cădeau drept în ochi şi o usturau. Vârfurile 
degetelor îi tremurau foarte tare. 

— Te rog, Tara, ce se... 

Şarpele atacă. Se hotărâse pentru batista, aşa că Tara îşi 
retrase instinctiv mâna stângă, în timp ce cu mâna dreaptă îl 
apucă iute exact de sub cap. Cobra se zbătu furioasă, lovindu-l 
cu coada pe Daniel. 

— Dumnezeule mare! ţipă el, sărind în spate şi scăpând 
lanterna. 

— Gata, e în regulă, spuse ea. Am prins-o. 

Cobra se încolăcea şi se lovea de braţul ei, zvârcolindu-se 
nervoasă. Era putemică, dar Tara o ţinea zdravân, aşa că nu 
putea scăpa. Tremurând, Daniel ridică lanterna şi o îndreptă 
spre ei. Botul şarpelui era larg deschis, arătându-şi colții ascuţiţi. 

— Isuse, nu-mi vine så cred că ai făcut asta! 

— Nici mie. 

Trecu pe lângă el, spre intrare, apoi se strecură afară. Şar- 
pele continuă să se unduiască exact ca o panglică. Tara cobori 
încet, până când ajunse la gura defileului, întinse mâna şi dădu 
drumul şarpelui în gol. Acesta căzu în spirală, ca o dungă fină 
profilată pe cerul albastru-ânchis, şi dispăru curând. Tara se 
întoarse la mormânt şi pătrunse prin deschizătură, de-abia 
trăgându-şi răsuflarea. 

— Aşa, spuse ea, pe un ton calm, care nu trăda starea ei inte- 
rioară, hai acum să aruncăm o privire pe-aici, ce zici? 


Camera de la capătul coridorului avea formă dreptunghiu- 
lară, era mică şi cam de opt metri lungime şi patru lăţime, iar 
pereţii erau decoraţi cu hieroglife negre şi scene viu colorate 
în roşu, verde şi galben. În partea de jos a pereţilor se vedea o 
linie continuă de şerpi, exact ca aceia de pe fragmentul găsit 
la Saqqara. Locul era complet gol. 

Podeaua era situată cam la un metru sub nivelul corido- 
rului. Tara sări imediat. Daniel rămase pe loc câteva momente, 
luminând camera de la un capăt la altul. Apoi sân și el. 
Direcţionă încă o dată lanterna în jos, apoi îndreptă raza spre 
pereţi, imaginile apărând şi dispărând una dupâ alta. Părea 
neliniştit şi privirea lui se întorcea din când în când spre 
intrarea în cameră. Treptat, îşi concentră atenţia numai spre 
imaginile pictate — culorile strălucitoare, chipurile ciudate şi 

hieroglifele incitante — şi se relaxă. Un zâmbet larg se aşternu 
pe faţa lui şi ochii începură să-i lucească. 

— E bună, murmură el, dând din cap. Oh, e foarte bună! 

Lumină cu ajutorul lanternei una dintre scenele pictate: o 
fiinţă cu cap de şacal mergea în faţa unui bărbat, conducându-l 
spre o balanţă, lângă care stătea o fiinţa cu cap de ibis ţinând 
în mână o tăbliță şi un instrument de scris. 

— Asta ce mai e? întrebă Tara. 

— E din Cartea Morților, răspunse el cercetând imaginea. 
Anubis, zeul necropolei, îl conduce pe cel mort câtre balanţa 
judecății. Inima lui este cântărită şi zeul Thoth notează re- 
zultatul. Este o scenă tipică pentru mormintele egiptene. Ca 
şi asta... 

Îndreptă raza de lumină spre altă imagine: un barbat cu 
pielea roşie, care purta o fustă albă, stătea cu braţele întinse şi 
în fiecare mână ţinea strâns câte un vas. În faţa lui, în picioare, 
era o femeie cu pielea galbenă şi capul acoperit de o pereche 
de coame de bivol, între care se gâsea un disc circular. 

— Decedata îi aduce ofrande zeiţei Isis. Roşu pentru pielea 
bărbaţilor, galben pentru cea a femeii. Minunat pictat! Uita-te 
la precizia liniilor şi la bogăţia culorilor. Nu-mi vine să cred 
că... E uimitor. 

Privi în sus, copleşit. 

— Dar cu oamenii ăştia ce e aici? întrebă Tara, arătându-i 
o scenă de pe perete: doi bărbaţi cu peruci împletite şi barbă 
care stăteau faţă-n faţă, unul aşezat, iar celălalt îngenuncheat. 
Par diferiţi. 

Daniel se apropie de locul respectiv. 

— Ai dreptate, spuse el. Din punct de vedere stilistic, sunt 
persani, nu egipteni. Asta se vede din modul în care şi-au aran- 
jat părul şi barba. Daca te duci la ruinele din Susa sau Persepolis 
vei descoperi astfel de scene peste tot. Nu prea apar în mor- 
mintele egiptene. La fel şi asta. 

Roti lanterna şi o fixă asupra unei imagini de pe peretele 
opus: un bărbat bârbos într-o robâ albă care stătea în faţa unei 
mese pline cu fructe. 

— Aici stilul e grecesc, spuse el. Vezi, poartă o togă, iar 
pielea lui este alba, în timp ce barba e mult mai scurtă. Repet, 
este extrem de neobişnuit să gâseşti o astfel de reprezentare 
într-un mormânt egiptean. Excepţii există, dar rare — de exem- 
plu, mormântul lui Petosiris de la Tuna el-Gebel. Şi mormân- 
tul lui Si-Amun de la Siwa. Dar totuşi mai rar întâlneşti aşa 
ceva. Aş putea spune că este unic dacă iei în consideraţie 
scena persană. E ca şi cum ar fi fost îngropate aici trei per- 
soane diferite. Este incredibil. 

Se răsuci încet, plimbând raza de lumină peste pereţi, cu o 
privire avidă, înfometată, ca şi cum prin analizarea mormân- 
tului ar fi putut să susţină că este descoperirea lui. Tara se 
apropie de o mică firidă din fundul camerei. 

— Nişa canopică, spuse el, venind în spatele ei. Pentru 
vasele canopice. Când persoana decedată era mumificată, 
organele interne erau scoase şi puse în patru recipiente — unul 
pentru ficat, unul pentru intestine, unul pentru stomac şi altul 
pentru plămâni. Asta e locul în care trebuiau să fie aşezate. 

Vorbea ca un ghid profesionist. Tara zâmbi în sinea ei, 
aducându-și aminte cum trâgea de ea prin Muzeul Britanic, pe 
vremea când erau iubiţi, explicându-i pe larg istoria fiecărui 
obiect expus. 

— Dar asta, profesore? întrebă ea, arâtându-i un panou pic- 
tat chiar la stânga firidei. Despre ce e vorba aici? 

Daniel îndrepta lanterna spre locul indicat. Acesta era 
împărțit în trei secţiuni, plasate una sub alta. În partea supe- 
rioară, un şir de oameni mărşâluiau pe un platou galben. În 
următoarea, figurile păreau că se râsucesc şi se prâbuşesc sub 
ameninţarea sălbatică a unei creaturi cu corp de om şi cap de 
animal cu botul foarte lung. În ultima scenă erau prezentaţi un 

bărbat, pe acelaşi fundal galben, şi, în spatele lui, un tânăr mai 
înalt, care ţinea în mână o veche cruce egipteană şi care avea 
părul coafat sub forma unei flori de lotus. 

— Spune o poveste, zise Daniel. Figurile din partea de sus 
sunt soldaţi. Vezi: sulițe, arcuri, scuturi. Se pare câ marşâlu- 
iesc în deşert. Apoi în secţiunea următoare, fiinţa cu toiag şi 
cap de animal este Seth, zeul razboiului şi al haosului. Dar şi 
al deşerturilor. Îi doboara la pământ. Se pare câ au fost învinşi 
în bătălie, deşi nu avem nici o indicație referitoare la duşman. 
Apoi, în partea de jos, silueta cu păr în formă de lotus este 
Nefertum, zeul regenerării şi al renaşterii. 

— Adica? 

Daniel ridică din umeri. 

— Probabil că spiritul armatei trăieşte, în ciuda înfrângerii 
ei. Sau poate că unii soldaţi au supravieţuit bătaliei. E greu să 
ştii precis când vine vorba de simbolismul egiptean. Ei aveau 
un mod de gândire total diferit de al nostru. 

Mai privi imaginile ceva vreme, apoi se întoarse şi lumină 
pe rând pereţii de lângă intrarea în cameră, care erau acoperiţi 
cu hieroglife negre, frumos scrise. Pe peretele din stânga, jos 
de tot, cam pe la jumătatea distanţei, lipsea o bucată de text. 

— Uite, de aici vine piesa noastră, spuse el. Vezi, şerpii se 
potrivesc perfect în şirul de jos. 

Daniel se aplecă și Tara îl urmă. Întunericul părea să se 
strângă tot mai apăsâtor în jurul lor, ca şi cum s-ar fi scufun- 
dat într-un lichid negru. Inima îi bătea cu putere. 

— Atunci, dă-i drumul, îl grăbi ea. Pune-o la loc! Doar 
pentru asta am venit. 

Daniel îi aruncă o privire, apoi îşi dădu jos rucsacul din 
spate, scoase cutia şi aranjă bucata de ipsos la locul ei. Imediat 
ce aceasta îşi recâpătă poziţia iniţială îţi era aproape imposibil 
să spui că fusese luată vreodată de acolo. 

— Ce spune? întrebă ea. 

O privi din nou, după care se ridică în picioare, se dådu 
câțiva paşi înapoi şi începu så plimbe lanterna peste hieroglife. 

— Textul începe aici, spuse el, din stânga uşii şi se citeşte 
de jos în sus, de la dreapta la stânga. 

Cercetă zidul câteva minute, apoi începu să citească, 
trecând raza de lumină de-a lungul coloanelor pe măsură ce 
traducea. În spaţiul îngust al mormântului vocea lui câpată o 
notă distantă, rece, ca şi cum ar fi venit din vremuri înde- 
părtate. Tara simţi cum i se face pielea ca de gâină. 

— „Eu, ib-wer-imenti, stau aici în anul doisprezece al re- 
gelui Egiptului de Sus şi de Jos Se-tut-ra Tar-i-ush...“ aceasta 
este titulatura regală egipteană a împăratului persan Darius... 
„în Ziua a patra, din prima lună a lui Akhet. Iubit de Darius, 
servitorul cinstit al afecțiunii sale, protectorul mult-iubitului 
rege, om de încredere al regelui, supraveghetorul armatei, cre- 
dinciosul, loialul. În Grecia am fost lângă el. În Lydia am fost 
cu el. În Persia nu i-am trădat încrederea. În Ashkalon am 
fost, de asemenea.“ 

Se opri. Ajunsese la capătul celei de-a treia coloane. 

— Ce înseamnă toate astea? întrebă ea. 

— Asta înseamnă cå mormântul datează din Prima Peri- 
oadă Persană. Perşii au cucerit Egiptul sub conducerea lui 
Cambyses prin anul 525 î.Hr. Darius a urmat la succesiunea 
tronului în anul 522 î.Hr. Iar tipul asta a murit sub domnia lui 
Darius, undeva în jur de 510 î.Hr. 

Tara aproape că auzea gândurile lui Daniel. 

— Barbatul trebuie så fi fost unul dintre generalii lui 
Darius. Asta înseamnă, de obicei, titluri ca shemsu nesu, om 
de încredere al regelui şi mer-mesha, supraveghetorul armatei. 
Nici n-ai idee cât este de important. Mormântul unuia dintre 
generalii regelui. Şi din secolul al şaselea. Nu s-a gâsit nici un 
mormânt din perioada aceea în Colinele Tebane. E fabulos. 

— Continuă, spuse ea. Ce zice restul? 

Indreptă lanterna spre vârful celei de-a patra coloane. 

— „Pe nubieni i-am distrus la porunca stăpânului meu, 
aruncându-i cu faţa în ţărână, iar eu câştigând mare faimă. 
Pe greci i-am făcut să plece capul. Pe libieni i-am alungat în 
colțurile cele mai îndepartate şi i-am făcut să simtă gustul 
morţii. Sabia mea a fost puternică. Forţa mea a fost mare. N- 
am avut teamă. Zeii mi-au stat alături.“ 

Aplecă lanterna în jos pentru câteva secunde: 

— OK. Piesa noastră începe chiar în capul următoarei 
coloane. 

Ridică din nou fasciculul de lumină şi continuă. 

— „În anul trei sub conducerea regelui Egiptului de Sus şi 
de Jos Mes-u-ti-ra Kem-bit-jet... din nou, un titlu regal, 
Cambyses de data asta... înainte ca faima să coboare asupra 
mea, în a treia lună a lui peret, eu, ib-wer-imenty am plecat 
în deşertul vestic, pentru sekhet-imit, ca să-i distrug pe duş- 
manii regelui.“ 

Se opri din nou, nedumerit și uimit în același timp. 

— Ce e? întrebă ea. 

— Sekhet-imit, asta e... 

Făcu o pauză, reflectând, apoi, fără să-şi termine propozi- 
ţia, începu så traducă din nou, mai încet, cu mai multă atenţie, 
ca şi cum ar fi verificat şi reverificat fiecare cuvânt în parte. 

— „La locul piramidei, 90 ireru la sud şi la est de sekher-imit, 
în mijlocul vâii de nisip, în timp ce mâncam, la amiază, o 
mare furtună s-a abătut asupra noastră. Lumea s-a înnegrit. 
Soarele a dispărut. 50 000 au fost înghiţiţi de nisip. Numai eu 
singur am scăpat prin mila zeilor. Şaizeci de iteru am umblat 
singur prin deşert, la sud şi la est de ţinutul vacilor. Mare a 
fost căldura. Rău am suferit de sete. Şi mi-a fost foame tare. 
De multe ori am murit. Dar am ajuns la ţinutul vacilor. Zeii au 
fost alături de mine. Am intrat în grațiile lor...“ 

Vocea lui Daniel se stinse şi Tara se uită la el. Buzele lui 
se mişcau, dar fâră să rostească vreun cuvânt cu voce tare. 
Chiar şi aşa, în întunericul ca de cerneală, putea să-i vadă 
chipul luminat brusc de o strălucire agonizantaă. Mâinile îi 
tremurau şi lanterna împrâştia o rază frântă. 

— Dumnezeule mare, şopti el răguşit, ca şi cum cineva l-ar 
fi strâns de gât. 

— Ce e? 

El nu răspunse. 

— Ce e, Daniel? 

— E armata lui Cambyses. 

Ochii deschişi larg aveau o privire şocată şi triumfătoare 
în acelaşi timp. 

— Ce-i cu armata asta? 

Din nou, el nu râspunse imediat, ci continuă să privească 
fix peretele, de parcă nu ar fi auzit întrebarea ei, căzut în 
transă. De-abia după un minut scutură din cap, trezindu-se. O 
luă de mână şi trecură în partea cealaltă a camerei, acolo unde 
era panoul la care se uitaseră ceva mai devreme şi fixă lanter- 
na pe el. 

— În 525 î.Hr., Cambyses al Persiei a cucerit Egiptul şi l-a 
facut parte a imperiului persan. 

Reuşea cu greu så ţină nemișcată lanterna. 

— La ceva timp după aceea, probabil prin jurul anului 523 
î.Hr., el a trimis la luptă două armate din Teba. Pe prima a 
condus-o chiar el, mărşăluind spre sud împotriva etiopienilor. 
Cea de-a doua armată a trimis-o în nord-est, prin deşert, ca så 
distrugă oracolul lui Amun din oaza Siwa, pe care egiptenii îl 
numeau sekhet-imit, Ţinutul Palmierilor. 

Lumină prima dintre cele trei imagini de pe panou, grupul 
de oameni care mergeau prin deşert. 

— Herodot, istoricul grec, a scris vreo şaptezeci şi cinci de 
ani mai târziu că armata a ajuns la o oază numită Insula celor 

Binecuvântaţi, care este probabil al-Kharga din ziua de astăzi. 
Undeva, între al-Kharga şi Siwa, în mijlocul Marelui Ocean 
de Nisip, s-a iscat o furtună violentă şi întreaga armată a fost 
distrusă. Cincizeci de mii de oameni au dispărut pur şi simplu. 

Cobori raza de lumină spre cea de-a doua imagine, în care 
erau reprezentaţi soldaţii zdrobiţi de zeul Seth. 

— Nimeni nu a ştiut vreodată dacă istoria era adevărată. Iar 
textul acesta dovedeşte că aşa s-a întâmplat. Şi nu numai atât, 
dar această persoană, acest ib-wer-imenty, a supravieţuit dez- 
astrului. Dumnezeu ştie cum, dar a reuşit. 

Îndreptă lanterna spre ultima imagine. 

— Ib-wer-imenty cu Nefertum, zeul regenerării şi al renaş- 
terii. lată ce înseamnă ultima scenă: armata a fost distrusă, dar 
omul nostru a supravieţuit. 

— Dar de ce e asta atât de important? întrebă ea. 

Fără să-şi ia ochii de pe zid, Daniel scoase o ţigară de foi 
din buzunar şi o aprinse, flacăra chibritului alungând pentru o 
clipă umbrele şi luminând întreaga cameră. 

— Simplul fapt cå se confirmă spusele lui Herodot este 
suficient. Dar e mai mult de atât, Tara! Mult mai mult. 

O luă de mână şi o duse din nou lângă peretele cu textul 
hieroglific: 

— Uită-te! Ib-wer-imenty nu ne spune doar că a supravie- 
tuit furtunii de nisip. El oferă şi locul precis în care a fost sur- 
prinsă armata. Vezi? „La locul piramidei, nouazeci de iteru la 
sud şi est de sekher-imit.** Nu ştiu ce înseamnă „locul pira- 
midei““, cel mai probabil, se referă la un conglomerat calcaros 
în formă de piramidă. Dar ştim totuşi că un iteru este o unitate 
de măsură antică, echivalentă cu aproximativ doi kilometri. Şi 
mai departe spune: „Şaizeci de iteru am mers prin deşert sin- 
gur, la sud-est de ţinutul vacilor“. Ţinutul vacilor este traduce- 
rea pentru fa-iht, care era numele vechi pentru al-Farafra, o altă 
oază dintre Kharga şi Siwa. Înţelegi, Tara? Ceea ce avem noi 

aici este o hantă a locului în care a dispărut armata lui Cambyses. 
Şaizeci de iteru la nord-vest de al-Farafra, nouăzeci de iteru la 
sud-est de Siwa, la locul piramidei. În textele antice nu cred 
că găseşti o localizare mai bună. Este de necrezut! 

În mormânt se facuse cald şi faţa lui se acoperise de trans- 
piraţie. Trăgea emoţionat din ţigară. 

— Realizezi ce înseamnă asta? Oamenii caută armata lui 
Cambyses de mii de ani. A devenit un soi de Potir Sfânt pen- 
tru arheologi. Dar deşertul vestic este un loc uriaş. Herodot 
spunea numai că armata se pierduse undeva în mijlocul lui, 
ceea ce nu a ajutat foarte mult. Practic, ar putea fi oriunde. 

Cu astfel de indicaţii însă poți stabili locul cu mare pre- 
cizie. Distanţele dintre Siwa şi al-Farafra se reduc poate la 
vreo câteva sute de metri pătraţi. Dacă ai studia zona din aer 
probabil cå nu ar fi prea greu să localizezi stânca sub formă de 
piramidă. Orice formaţiune de acest gen ar ieşi în evidenţă 
imediat printre dunele de nisip. În câteva zile, ai gâsi-o. Poate 
chiar şi în mai puţin. 

— Dar numai dacă ai avea datele despre loc, spuse ea, înce- 
pând să înţeleagă. 

— Exact. De aceea bucata noastră de text este atât de 
importantă. Conţine distanţa de la Siwa şi o parte din hiero- 
glifa care indică distanţa de la al-Farafra. Fără ea nu ai avea 
nici o şansă în plus faţă de miile de exploratori care au plecat 
în căutarea armatei. Nu e de mirare că Sayf al-Tha'r o vrea 
atât de mult. 

Caăzu pe gânduri, uitându-se fix la zid, cu ochii arzând. 
Tarei îi treceau prin cap tot felul de gânduri. 

— Cât de valoroasă ar fi armata? întrebă ea, după o pauză 
lungă. 

— O întreagă armată antică? Cincizeci de mii de oameni, 
complet echipați, perfect conservaţi sub nisipurile din deşert? La 
dracu”, ar fi cea mai mare descoperire din istoria arheologiei. 

Nimic nu s-ar compara cu aşa ceva. Mormântul lui Tutankhamon 
ar părea un soi de magazin de ţoale vechi prin comparaţie. 
Adică, vreau să spun că, acum vreo câţiva ani, o platoşă din 
perioada aceea s-a vândut cu peste o sută de mii de dolari. 
Dacă ar vinde bucată cu bucată şi nu ar arunca totul pe piaţă 
dintr-odată... Isuse, o descoperire ca asta l-ar face pe Sayf 
al-Tha'r unul dintre cei mai bogaţi oameni din Orientul Mij- 
lociu. Mi-e groază să mă gândesc ce ar putea face cu aseme- 
nea resurse la dispoziţia lui. 

Se lasă tăcerea. Lumina de la lantemnă începu să slăbească, 
câpâtând o nuanţă gâlbuie. 

— Şi cu Ambasada Britanică ce e? întrebă Tara. Squires şi 
Jemal? 

— Probabil că au aflat despre mormânt. Dacă ceea ce a 
spus Samali este adevărat atunci şi ei aleargă după bucata care 
lipseşte la fel de tare ca şi fundamentaliştii. Mizele sunt in- 
credibil de mari în cazul ăsta. Mai mari decât mi-am imaginat 
eu vreodată. 

Priviră în continuare zidul cu atenţie. În ciuda câldurii 
înnăbuşitoare, Tara tremura din toate încheieturile. Se lăsă din 
nou o tăcere apâsâtoare. 

— Şi restul textului ce zice? întrebă ea într-un final. Nu 
mi-ai terminat. 

Daniel lumină din nou locul în care se oprise din citit. 

— Unde eram? Ah, da: „Dar am ajuns la ţinutul vacilor. 
Zeii au fost alături de mine. Mi-au fâcut o mare favoare“. OK, 
să continuăm! 

Îşi ridică privirea, concentrându-se. 

— Următorul cuvânt pare a fi un nume, deşi nu este unul 
egiptean. 

Se apropie şi mai mult, cercetând zidul. 

— Pare să fie o transpunere egipteană a unui nume grecesc. 


E greu de precizat ce nume — egiptenii nu foloseau vocale, 
numai consoane. 

Citi cuvântul literă cu literă: 

— „Demmichos“. Sau „Dimmachos“. Ceva de genul ăsta. 
„Dimmachos a fost numele meu, fiul lui...“ 

Se opri din nou. 

— „Menendes din Naxos. Când faptele mele au ieşit la 
iveală, mi s-a pus numele de :b-wer-imenty.“ Sigur că da! 

Izbucni în hohote de râs. 

— Ce e? 

— Ib-wer-imenty. E un joc de cuvinte. Ar fi trebuit să-mi 
dau seama mai devreme. Ib-wer, „inimă mare“; imenty, „din 
vest“. Dar ib-wer poate fi citit şi ca „Marea Sete“. Destul de 
potrivit, aş spune, pentru un om Care a mers pe jos o sută 
douăzeci de kilometri de unul singur prin deşert. Posibil ca 
bărbatul să fi fost originar din Grecia. Un mercenar, cel mai 
probabil. Egiptul era plin de ei la vremea aceea. Un soldat 
grec, în serviciul unui împărat persan, cu o poreclă egipteană. 

Îndreptă lanterna spre imaginile pe care le privise mai îna- 
inte: bărbatul cu pielea albă dinaintea mesei pline cu fructe; 
bărbatul cu păr împletit şi barbă, care îngenunchea în faţa 
regelui; omul cu pielea roşie care îi aducea ofrande zeiţei Isis. 

— De aceea avem trei stiluri diferite aici. Pentru a scoate în 
evidenţă trei aspecte diferite ale aceleiaşi persoane. Grecească, 
persană, egipteană. E minunat! Absolut minunat! 

Întoarse raza spre perete şi trecu la ultimele cinci coloane 
de text. 

— „Când faptele mele au fost cunoscute, când s-a aflat cum 
m-am întors din morţi, Cambyses m-a aşezat în dreapta lui şi 
m-a avansat, şi m-a făcut prietenul lui drag pentru că venisem 
viu din deşert şi pentru că ştia că zeii sunt cu mine. 

Mi s-au dat pământ şi titluri, şi bogâţii. Sub conducerea lui 
Darius, am dus o viaţă bună, am prosperat şi am ajuns mare. 
Am întrecut orice vis al meu în demnitate şi bunăstare. Mi-am 
luat o soţie şi ea mi-a născut trei fii. Am câştigat un loc de 
onoare în consiliul regelui. Întotdeauna am fost credincios. Cu 
inima dreaptă. Şi ocupam primul loc în casa stăpânului meu. 

În Waset erau moşiile mele...“ Waset este numele antic 
pentru Teba, Luxorul modem... „În Waset am fost mulţumit. 
În Waset am trăit mult. Nu m-am mai întors niciodată în 
Naxos, locul naşterii mele. 

Oh, fie ca voi, cei vii, care treceţi pe lângă acest mormânt 
şi care iubiţi viaţa, şi care urâţi moartea så spuneţi: «Osiris îl 
transformă pe ib-wer-imenty»...“ 

Vocea lui se stinse şi cobori lanterna. 

— Restul sunt doar rugăciuni. 

Dăâdu din cap, trăgând din ţigara al cărei vârf arunca în 
întuneric o strălucire portocalie. 

— Ce poveste incredibilă, nu? Un mercenar grec de rând, 
care a făcut parte din armata lui Cambyses, s-a întors din morţi 
şi a devenit prietenul şi confidentul regilor. Istoria pare ruptă 
dintr-un mit homeric. Mi-aş putea petrece tot restul vieţii... 

De afară răzbătu până la ei un zgomot de pietre care se 
rostogoleau. Daniel se uită la Tara, cu ochii mari, stinse 
lanterna şi aruncă ţigara. Se treziră brusc înconjurați de bezna 
cea mai neagră. De la capătul de sus al pasajului se auziră 
nişte şoapte înăbuşite, apoi sunetul scos de cineva care cobo- 
ra în mormânt. Se înghesuiră într-un colţ, lipindu-se de zid. 
Tara se agâţă de umărul lui Daniel, abţinându-se din toate 
puterile să nu ţipe. 

Urmară câteva şuşoteli, apoi o rază palida de lumină på- 
trunse dinspre coridor în cameră. Vocile deveniră şi mai pu- 
termice şi se auzi din ce în ce mai clar sunetul unor paşi. 
Douazeci de metri, zece, cinci şi necunoscuţii ajunseră la 

intrarea în încăpere. Urmă o pauză, apoi un bărbat îmbrăcat în 
negru sări în încăpere. 

Daniel sări peste el şi-l trânti la pământ. 

— leşi afară, Tara! ţipă el. Pentru Dumnezeu... 

Alţi doi bărbaţi săriră şi ei înăuntru şi-l atacară. 

— Daniel! 

Tara se repezi înainte, strigându-i numele. Cineva o apucă 
zdravân şi o trânti jos. Se luptă să se ridice în picioare, dar de 
data asta celălalt o lovi şi mai tare, încât i se tăie răsuflarea. 
Printre ţipete şi mişcări haotice, camera se umplu brusc de o 
lumină albă, orbitoare, care o făcu så închidă ochii strâns. 

— Aşa deci, se auzi atunci o voce triumfătoare, şobolanii 
au căzut în capcană! 

Tara clipi des. În faţa ei stăteau patru bârbaţi, doi dintre ei 
fiind înarmaţi, unul cu o puşcă şi altul cu o bâtă. Deasupra, la 
intrarea din coridor, se afla Dravic, care avea în mână o lampă 
cu halogen. În spatele lui, se zăreau alţi câţiva bărbaţi. Tara se 
ridică nesigură pe picioare. Daniel se ridicase şi el, dar din nas 
îi curgea sânge. Veni lânga ea. 

— Te simţi bine? întrebă Tara. 

El dădu din cap. Dravic aruncă o privire pe podeaua 
camerei, apoi îi dădu lampa unuia dintre bărbaţii de lângă el 
şi sări la rândul lui înăuntru. 

— Văd că prietena nostră, cobra, nu se mai află aici, 
remarcă. Cred cå nu este un gardian atât de bun pe cât mi-am 
închipuit. Ce păcat! Tare mi-ar fi plăcut så vă privesc cum vă 
daţi duhul încet, din cauza veninului. 

Se apropie de ei, silueta lui uriaşă părând så umple jumă- 
tate din spaţiu, blocând lumina lămpii. Tara se lipi de perete 
şi începu să resimtă cu putere arsura provocată de lovitura 
din obraz. 

— Cum ai ştiut că suntem aici? mormâi Daniel, cu gura plină 
de sânge închegat. 


“=> 
l 298 ) PAUL SUSSMAN 


Dravic izbucni în râs. 

— Tu chiar ai crezut că singurul lucru pe care l-am făcut ca 
să protejăm mormântul a fost să punem un nenorocit de şarpe 
aici? Ce idioţi! Aveam un om ascuns chiar în vârful defileu- 
lui. Când v-a văzut, ne-a chemat şi ne-am întors imediat. 

— Ce-ai de gând să faci cu noi? întrebă Tara, ezitând. 

— Să vă omor, normal. 

Tonul uriaşului era ferm. 

— Rămâne să vedem cum şi când. Dar înainte voi avea 
grijă de tine. 

Se uită în jos la ea, zâmbind, cu buze moi şi umede, ca 
nişte viermi lungi, roz. 

— Şi fii sigură că sunt nişte lucruri pe care vreau så ţi le fac 
ție mai întâi. 

Întinse mâna şi îi trecu un deget peste sân. Ea se retrase, 
cutremurată de un fior de scârba. 

— Mi-ai omorât tatăl, şuieră Tara. 

— Oh, chiar am vrut să fac asta, râse el. Mi-ar fi plăcut. Din 
nefericire, a murit înainte să am şansa de a-i fi luat gâtul chiar 
cu mâna mea. Am fost la fel de supărat ca şi tine. 

Observă durerea din ochii ei şi râsul lui se înteţi. 

— A căzut chiar în faţa mea, grohăâi el. Acum era în picioare, 
acum se zvârcolea pe jos ca un porc înjunghiat. N-am mai văzut 
niciodată pe cineva care să moară într-un mod atât de patetic. 

Se întoarse şi le spuse bărbaţilor ceva în arabă. Aceştia 
începură şi ei så râdă. Chiar dacă era aproape înnebunită de 
frică, Tara simţi cum o cuprinde un val de furie. Îşi dadu capul 
pe spate şi-l scuipă pe Dravic chiar în faţă. Hohotele de râs se 
opriră brusc. Fata se pregăti pentru lovitura inevitabilă. 

Aceasta nu veni însă. Pentru o clipă, uriaşul încremeni ca 
o stană de piatră, cu firul de salivă prelingându-se pe obrazul 
pătat, apoi îşi ridică mâna şi se şterse. 

— Ai fost vreodată violata? întrebà el încet, privind lichi- 
dul de pe degete. Abuzată? Ştii cum e când corpul tău e folosit 
de alţii împotriva voinţei tale? În vagin, în anus şi în gurâ? 
Nu? Atunci, crede-mă, le vei gusta pe toate din plin. 

— Nu face asta, Dravic, gemu Daniel. 

— Oh, nu te îngrijora, Lacage! Nu vei rămâne nici tu pe 
dinafară. 

Îşi scutură mâna de scuipat, scoase din buzunar o mică 
mistrie de metal, cu marginile bine ascuţite şi o aşeză în lumi- 
na lămpii. 

— Nu orice viol trebuie să fie de natură sexuală, la urma 
urmei. 

Îşi întinse mâna şi trecu lama mistriei peste braţul lui 
Daniel. Acesta se chirci de durere, în timp ce un fir de sânge 
îi înroşi cămaşa. 

— Totuşi, astfel de plăceri le vom păstra pentru mai târziu. 

Uriaşul bagă mistria la loc în buzunar. 

— Pentru început, trebuie să ne ocupăm de lucrurile serioase. 

Se râsuci şi se uită spre zidul cu hieroglife, făcându-i un 
semn bărbatului care ţinea lampa să se apropie. 

— În sfârşit, avem şi ultima piesă din puzzle. Ce pacat câ a 
fost luată de la locul ei! Dacă lucrurile ar fi fost lăsate aşa cum 
erau, am fi scutit o grămadă de timp pierdut şi o mulţime de 
neplăceri. Şi durere. 

O privi pe Tara, rânjind lasciv, apoi se îndreptă spre zid şi 
se lasă pe vine pentru a-l studia: 

— În mod normal, atunci când se descoperă un mormânt 
nou în colinele astea, noi suntem primii care aflăm. Localnicii 
ştiu că e în interesul lor så ne anunţe pe noi mai întâi. Altfel 
riscă mânia lui Sayf al-Tha'r. Şi a mea. Iar ei sunt conştienţi 
că ăsta nu e un lucru bun. 

De data asta însă, a fost descoperit de cineva care a hotărât 
să ţină totul pentru el. A plătit pentru lăcomia lui, dar nu înainte 
să fi sustras câteva obiecte. Printre care şi piesa aceasta vitală. 

Desprinse fragmentul de ipsos de pe perete şi-l răsuci pe 
toate părţile: 

— Ironia sorții a făcut så ia tocmai partea asta de text. Habar 
n-avea de importanţa ei, desigur. A vrut doar o bucată decora- 
tivă pe care så o vândă. Dacă ar fi avut timp, ar fi vândut tot 
peretele. Din nefericire pentru el, a început tocmai cu piesa 
care indica locul precis al armatei, condamnându-se atât pe 
sine cât şi pe alţii la un sfârşit nu tocmai fericit. 

Chiar şi de la distanţa de trei metri care se afla între ei, 
Tara îi simţea mirosul pătrunzător, acru, de sudoare. Îi veni să 
vomite. 

— Dar nu mai contează acum, continuă el. Avem piesa. Şi 
mâine pe vremea asta vom avea şi armata. Şi-apoi... 

Din nou îi aruncă Tarei o privire batjocoritoare, lascivă. 

— Şi-apoi distracţia poate să înceapă. 

Strigă ceva în arabă spre cei doi bârbaţi înarmaţi cu bâte 
şi aceştia săriră în cameră. Le făcu un semn din cap spre 
partea de text pe care Daniel o tradusese ceva mai devreme. 
Bârbaţii se apropiară şi începură să izbească peretele cu bâta, 
spârgând ipsosul, care se sfărâmă şi căzu pe jos în bucăţi mari, 
lasând zidul gol. 

— Oh, Isuse! strigă Daniel, facând un pas înainte. Nu! Te 
rog, Doamne, opreşte-i! 

Primi o lovitură cu mitraliera în stomac şi fu împins înapoi. 

— Nu poţi s-o distrugi, strigă el sufocat. Pentru Dumnezeu, 
nu poţi! 

— O masură de precauţie nefericită, dar absolut necesară, 
spuse Dravic. Restul decoraţiei poate să rămână, dar nu putem 
risca să mai afle şi altcineva despre armată. Nu încă. 

Bucâţi mari de ipsos acoperite cu hieroglife se zdrobeau 
de podea într-o explozie de praf alb. În timp ce unul dintre 
bărbaţi continua så lovească peretele, celălalt sfărâma bucăţile 
de pe jos, spărgându-le în sute de fragmente mici. Daniel îşi 
lasă capul în jos, disperat. Tara începu să tuşeascaă. 

— Şi acum ce mai urmează? şopti Daniel, neputând sâ-şi ia 
ochii de pe mormanul de ipsos spart. 

Dravic se apropie de intrarea în cameră, ţinând bucata de 
text în mână. O dadu unuia dintre barbaţi, apoi acesta îl ajută 
să urce. 

— Acum, spuse el, întorcându-se să se uite la ei, o så vi se 
întâmple ceva nu tocmai plăcut. 

Făcu un semn din mână şi dispâru pe coridor. Bărbatul din 
faţa lui Daniel îşi ridică arma. 

— Nu! ţipă Tara, gândindu-se că acesta o să tragă. 

Bărbatul însă întoarse mitraliera cu ţeava spre el şi-l lovi 
pe Daniel în cap cu patul armei. Daniel căzu la pământ, leşinat 
şi plin de sânge în zona gâtului. Tara îngenunche lânga el, 
atingându-i faţa. Auzi o mişcare în spatele ei, ceva care venea 
direct spre ea şi în secunda următoare se afundă rapid într-un 
imens ocean de apă neagră. 


LO 
SUDANUL DE NORD 


Băiatul alergâ zorit prin tabără, ținând în mână mesajul 
primit prin Staţia radio. O turmă de capre, speriate de apro- 
pierea lui neaşteptată, se ridicară în picioare şi se împrâştiară 
în toate părţile, dar el le ignoră şi continuă să alerge până când 
ajunse la cortul stăpânului sâu. Ridicâ prelata de la intrare, cu 
respiraţia tăiată, şi păşi înăuntru. 

Interiorul era luminat slab de o sigură lampă cu kerosen. 
Ţinând o carte foarte aproape de faţă, aşezat pe covor cu 

picioarele încrucişate, se afla Sayf al-Tha'r, care stătea nemiş- 
cat ca o statuie. Baâiatul se apropie de el. 

— Au găsit-o! strigă el, fâră să-şi poată ascunde entuzias- 
mul. Piesa! Doktora Dravic a găsit-o! 

Bărbatul lasă cartea pe genunchi şi se uită spre băiat cu o 
privire inexpresivă. 

— Este scris în cărţile sfinte, Mehmet, că trebuie să fim 
moderați în toate lucrurile, rosti el încet, atât în bucurie cât şi 
în disperare. Nu e nevoie să strigi. 

— Da, Sayf al-Tha'r. 

Baiatul îşi lăsa capul în jos, ruşinat. 

— Tot în cârţi scrie că trebuie totuşi să preamărim şi să 
ne bucurăm de bunătatea lui Allah. Aşa că nu te ruşina de 
bucuria pe care o simţi. Dar controleaz-o, Mehmet! Întotdea- 
una controleaz-o! Aceasta este calea Domnului. Să înveţi să 
te stăpâneşti. 

Întinse mâna şi băiatul îi dadu mesajul. Își apleca puţin 
capul şi îl citi. După ce termină, împături cu grijă hârtia şi o 
strecură în buzunarul de la roba sa. 

— Nu ţi-am spus eu cå suntem aleşii lui Dumnezeu? zise 
el. Atâta vreme cât rămânem sinceri şi avem încredere în 
măreţia lui, toate lucrurile vor veni de la sine. Şi aşa s-a şi 
întâmplat. Este o zi mare, Mehmet. 

Un zâmbet larg îi lumină brusc faţa, ca apa binefâcătoare 
care curge peste un ţinut uscat. Bâiatul nu-l mai văzuse nici- 
odată zâmbind aşa şi inima îi tresăltă de bucurie. Voia să cadă 
în genunchi şi să îi sărute picioarele stăpânului său, să-i spună 
cât de mult îl iubeşte şi cât îi este de recunoscător pentru tot 
ceea fâcuse pentru el. 

Se abţinu, totuşi. Calea spre Allah însemna să te stapâ- 
neşti. Cuvintele stăpânului său încă îi mai răsunau în urechi. 
Lecţia fusese învățată. Aşa că se mulţumi să zâmbească timid, 
deşi pieptul i se umfla de fericire. 

Bărbatul påru să înţeleagă ce se întâmplă în capul lui, aşa 
că se ridică în picioare şi-i puse mâna pe umăr. 

— Te-ai descurcat bine, Mehmet, spuse el. Allah îl va rås- 
plăti întotdeauna pe elevul bun. Aşa cum îl va pedepsi pe cel 
rău. Acum du-te şi spune-le oamenilor noştri să fie pregătiţi. 
Imediat ce aflam locul, trimitem echipamentele. 

Băiatul dadu din cap şi porni spre ieşire. 

— Stapâne, spuse el, întorcându-se, lucrurile rele se vor 
termina acum? Kufr va fi distrus? 

Zâmbetul bârbatului se lărgi şi mai tare. 

— Sigur că se vor termina, Mehmet! Cum så nu se întâm- 
ple aşa când avem o armată întreagă ca să ne ajute? 

— Allah u akbar, râse baiatul. Dumnezeu e mare. 

— Ai dreptate. Mai mare decât poate înţelege cineva. 


După ce plecă băiatul, Sayf al-Tha'r se întoarse la locul 
său de lângă lampa cu kerosen şi ridică de jos cartea. Coperta 
ei de piele era uzată şi tocită. O răsuci cu grijă pe toate toate 
pârțile. Rândurile din interior nu erau nici în arabă, nici în 
engleză, ci în greacă, aşa cum sugera şi titlul de pe copertă: 
HPOAOTOY IZTOPIAI — Istoriile lui Herodot. 

Māri uşor flacăra lămpii şi aduse cartea la doar câţiva cen- 
timetri de faţă, oftând de placere, pe măsură ce se cufunda şi 
mai tare în lectura ei. 

Trenul lui Khalifa ajunse în gara de la Luxor cu puţin 
înainte de 8 dimineaţa. După coşmarul avut nu mai reuşise să 
adoarmă, iar acum se simţea mort de oboseală. Hotări să 
meargă acasă ca să facă un duş şi să se schimbe înainte de a 
se duce la birou. 

Oraşul era deja aglomerat. Sărbătoarea de Abu el-Haggag 
urma să înceapă după-amiază şi, chiar şi la ora aceea, oamenii 
se înghesuiau agitaţi în jurul tarabelor frumos colorate de pe 
marginea drumului, pline cu dulciuri, prăjituri şi coifuri. În 
mod normal, Khalifa aştepta cu nerâbdare sărbătoarea. Astazi 
însă, avea alte lucruri pe cap, aşa cå, aprinzându-şi o ţigară, 
pomi în jos pe strada al-Mahatta, indiferent la furnicarul din 
jurul lui. 

Apartamentul său era situat la cincisprezece minute de 
centrul oraşului. Blocul era o construcţie cenuşie din beton, ca 
o piesă de domino în mijlocul unui şir de alte blocuri cenuşii 
de beton. Batah şi Ali plecaseră deja la şcoală când ajunse 
acasă, iar micul Yusuf dormea dus în pătuţul lui. Făcu un duș, 
după care Zenab îl aşeză la masă şi îi aduse cafea, pâine şi 
brânză. O privi cu admiraţie cum se mişca de colo-colo prin 
bucătărie, cu o cascadă de pår negru ce îi ajungea până la 

brâu, cu şoldurile mici şi provocatoare. Uneori uita cât este de 
norocos pentru că are o soţie ca ea. Familia ei nu dorise nici o 
clipă ca ea să se mărite cu el, un student sărac lipit, provenind 
dintr-o familie amărâtă. Zenab, pe de altă parte, era o femeie 
cu o voinţă de fier. Zâmbi, retrăind vremurile trecute. 

— Ce-i aşa amuzant? întrebă ea, aducând o farfurie cu felii 
de roşii. 

— Mă gândeam la căsătoria noastră. Cum s-au împotrivit 
părinţii tâi, iar tu le-ai spus cå ori mă iei pe mine, ori rămâi 
fată bătrână. 

Îi dadu roşiile şi se aşezå la picioarele lui. 

— Ar fi trebuit să-i ascult. Dacă n-aş fi fost aşa de încă- 
păţânată, m-aş fi căpătuit şi eu cu un Hosni până acum. 

Khalifa izbucni în râs şi, aplecându-se, o sărută pe cap. 
Părul ei era cald şi parfumat şi, în ciuda oboselii, se simţi 
extrem de excitat. Puse deoparte farfuria cu roşii şi o încon- 
jură pe după umeri cu braţele. 

— Cum a fost la Cairo? întrebă ea, sarutându-l pe mână. 

— Aşa şi aşa. L-am văzut pe profesor. 

- E bine? 

— Da, sau cel puţin aşa mi s-a părut. Îţi transmite dragos- 
tea lui. 

Zenab se râsuci uşor şi se agăţă de genunchiul lui. Rochia 
îi alunecă încet în jos, dezgolindu-i umarul şi puţin din piept, 
exact în zona în care sânii începeau să se rotunjească. Khalifa 
îşi lăsă puţin cotul în jos şi împinse mai încolo farfuria cu roşii. 

— La ce caz lucrezi tu acum, Yusuf? întrebă ea, desenând 
delicat modele pe coapsa lui. E important, aşa-i? 

— Da, răspunse el. Cred cå e important. 

— Îmi povesteşti? 

— E complicat, spuse el, mângâindu-i părul. 


“=> 
í 306 } PAUL SUSSMAN 


Zenab ştia că ăsta este felul lui de a-i spune câ nu vrea să 
vorbească despre caz, aşa că nu insistă. În schimb, se râsuci Şi 
mai mult şi, ridicându-se puţin, îl sărută blând pe buze. 

— Copilul doarme, şopti ea. 

Khalifa o mângâie pe gât, inspirând parfumul părului ei. 

— Ar trebui să plec la birou, spuse el. 

Ea îl sărută din nou şi, ridicându-se în picioare, îşi lăsa 
rochia să cadă jos. Pe dedesubt, nu mai avea nimic. 

— Chiar trebuie? 

Îi privi trupul — subţire şi cu pielea închisă, cu sâni fermi şi 
rotunzi şi un smoc moale de păr negru ca smoala între picioare. 
Dumnezeule, ce frumoasă era! Se ridică şi o luă în braţe. 

— Probabil că n-o să fie nici o nenorocire dacă întârzii puţin. 

Se sărutară şi, luându-l de mână, îl trase după ea în dormi- 
tor. Se aşeză pe pat, îi desfâcu nasturii de la cămașă şi de la 
pantaloni, îl dezbracă şi îi înconjură talia cu braţele. El o îm- 
pinse pe pat şi se întinse lângă ea, mângâindu-i sânii, pânte- 
cele şi coapsele, sărutându-i umerii, strângând-o tare lângă el, 
respirându-i parfumul... 

Tăcerea fu spartă de ţârâitul telefonului. 

— Lasă-l, spuse Zenab, urcându-se peste el şi lipindu-se de 
pieptul lui. 

Continuarà câteva momente, dar copilul, deranjat de zgo- 
mot, începu så plângă şi Zenab, oftând cu frustrare, se ridică 
şi se duse spre pătuţul acestuia. Khalifa se întoarse pe-o parte 
şi ridică receptorul. Era profesorul al-Habibi. 

— Sper câ nu te deranjez, spuse el. 

— Deloc... Eu tocmai... o ajutam pe Zenab cu ceva. 

Soţia lui îi aruncă o privire amuzată, ridicând copilul în 
braţe, apoi se îndreptă spre cealaltă cameră, dar nu înainte de 
a-l săruta pe frunte când trecu pe lângă el. Închise uşa în urma 
ei cu piciorul. 

— Ascultă, Yusuf, spuse profesorul, am descoperit ceva ce 
ar trebui să ştii şi tu. Legat de obiectele alea pe care mi le-ai 
adus ieri. 

Khalifa se aplecă şi scoase pachetul de ţigări din pan- 
taloni. 

— Dă-i drumul. 

— Azi-noapte le-am studiat după ce ai plecat tu şi am găsit 
o inscripţie pe mânerul pumnalului, chiar sub învelitoarea de 
piele. Mā rog, nu tocmai o inscripţie, doar câteva cuvinte zgâ- 
riate pe metal. Erau scrise în greacă. 

— Greacă? 

— Exact. Şi era şi un nume. Probabil al celui câruia îi apar- 
ţinuse cuțitul. 

— Aşa. 

— Numele era Dymmachos, fiul lui Menendes. 

— Dymmachos? 

Khalifa rosti cuvântul de câteva ori în mintea lui. 

— Şi îţi spune ceva? 

— Asta-i partea amuzantă, spuse Habibi, eram sigur că îl 
mai văzusem înainte. Mi-a luat ceva vreme până mi-am amin- 
tit unde, dar apoi am aflat. 

Se opri pentru ca efectul să fie cât mai impresionant. 

- Da? 

— În Valea Regilor. În mormântul lui Ramses al VI-lea. 
Zidurile sunt acoperite cu graffiti antice, greceşti şi copte, iar 
un înscris era făcut de Dymmachos, fiul lui Menendes din 
Naxos. Am verificat în cartea lui Baillet. 

— Acelaşi bărbat? 

— Nu pot să fiu sigur sută la sută, dar ar fi o mare surpriză 
pentru mine să fi existat doi oameni în Teba numiţi Dymmachos, 
Care aveau un tată pe nume Menendes. Sunt nume destul de 
neobişnuite. 

Khalifa scoase un fluierat. 


“=> 
í 308 } PAUL SUSSMAN 


— Incredibil, spuse el. 

— Într-adevar. Dar nu atât de incredibil precum ceea ce 
urmează. 

Din nou se opri pentru efect şi din nou Khalifa îl îndemna 
să continue. 

— Acest Dymmachos nu şi-a scris doar numele în mor- 
mânt. El a mai lăsat şi o inscripţie scurtă. 

— Care spune ce? 

— Ei bine, pare să fie incompletă. Fie s-a scris peste ea, fie 
a fost întrerupt chiar în mijlocul ei... 

La capătul celălalt al firului se auzi râsfoitul unor pagini. 

— Zice aşa: „Eu, Dymmachos, fiul lui Menendes din 
Naxos, am văzut aceste minuni. Mâine plec cu oastea împotri- 
va amonienilor. Fie ca...“ Apoi se opreşte. 

Khalifa încă nu-şi aprinsese ţigara. 

— Amonienii, rosti el cu glas tare. Nu era numele pe care 
grecii îl dădeau celor din Siwa? 

— Exact. Vine de la numele zeului Amun, care avea un 
oracol. Şi, din câte ştim, a existat o singură expediţie militară 
împotriva amonienilor în acea perioada. 

— Care? 

Din nou o pauză teatrală. 

— Armata lui Cambyses. 

Khalifa scăpă ţigara din mână. 

— Armata lui Cambyses! Cea care s-a pierdut în deşert? 

— Aşa se spune. 

— Dar n-a supravieţuit nimeni, din câte ştiu eu. Cum am 
putea avea pumnalul unuia dintre soldaţii ei? 

Khalifa îl auzea pe profesor cum pufăie din pipă. Îşi scoase 
Şi el o altă ţigară din pachet şi o aprinse. Urmă o pauză lungă. 

— Pumnalul vine cu siguranţă dintr-un mormânt teban? 
întrebă Habibi, în cele din urmă. 

— Tot ce se poate, spuse Khalifa. Da. 

— Atunci avem de-a face cu mai multe explicaţii posibile. 
Poate că Dymmachos n-a mai plecat până la urmă. Sau poate 
că pumnalul a intrat în posesia altcuiva. Sau poate că Herodot 
s-a înşelat şi armata nu a fost distrusă de o furtună de nisip. 

— Sau poate că Dymmachos a supravieţuit. 

Profesorul tăcu un moment: 

— Aş spune că este cea mai puţin probabilă dintre posi- 
bilităţi. Deşi ar fi şi cea mai interesantă. 

Khalifa trase adânc din ţigară. N-ar fi trebuit să fumeze în 
dormitor, pentru că acolo dormea copilul, aşa că se aplecă şi 
deschise fereastra. Gândurile îi alergau cu repeziciune prin 
minte, încât de-abia reuşea să ţină pasul cu ele. 

— Presupun cå mormântul unui soldat din armata lui 
Cambyses ar fi o mare descoperire, nu? 

— Dacă s-ar dovedi veritabil, da, spuse Habibi. Desigur! O 
descoperire uriașă. 

Asta să fie, atunci? Abu Nayar descoperise mormântul unui 
bărbat care făcuse parte din armata pierdută a lui Cambyses. 
Aşa cum spusese şi profesorul, ar fi însemnat o descoperire 
uriaşă. Una dintre cele mai importante din Egipt. Şi totuşi, nu 
se explica de ce Dravic ar fi facut atâta tam-tam pentru un text 
hieroglific. La urma urmei, nu-i păâsase deloc de celelalte 
obiecte din magazinul lui Iqbar. Doar o singură piesă. Ceva 
lipsea de aici. Miza era mai mare. 

— Şi armata? 

Întrebarea păru să-i iasă din gură chiar înainte să apuce să 
se gândească la ea. 

— Ce vrei să spui? 

— Armata pierdută a lui Cambyses. Cât de semnificativă ar 
fi descoperirea ei? 

Se lasă tăcerea. 

— Cred că deja intrăm pe tărâmul fanteziei în această si- 
tuaţie, Yusuf. Armata e îngropată undeva, în mijlocul deşertu- 
lui vestic. Nu va fi găsită niciodată. 

— Dar dacă s-ar întâmpla aşa ceva? 

O altă pauza. 

— Nu cred cå e nevoie să-ţi spun cât de importantă ar fi o 
astfel de descoperire. 

— Nu, nu cred. 

Aruncă ţigara pe fereastră şi făcu vânt cu mâna ca să îm- 
prăştie fumul. 

— Yusuf? 

— Da, iartă-mă! Mă gândeam. Ce altceva mai ştii despre 
armată, profesore? 

— Mi-e teamă că nu prea multe. Nu e perioada mea. 
Persoana cea mai în măsură să-ţi dea informaţii este profe- 
sorul Ibrahim az-Zahir. Şi-a petrecut cea mai mare parte din 
viaţă cu studiul ei. 

— Şi unde-l gasesc? 

— Chiar în Luxor. Își petrece șase luni pe an la Casa 
Chicago. Dar e pe ducă. Anul trecut a avut un atac cerebral, 
aşa că mintea lui a cam luat-o razna. 

Urmă un alt moment de tăcere, după care Khalifa îi mul- 
tumi profesorului şi îi promise că data viitoare când va veni la 
Cairo va lua cina cu el. Puse receptorul în furcă şi intră în 
camera de zi. Zenab legâna copilul, goală încă. Se apropie şi 
îi îmbrăâţişă pe amândoi: 

— Trebuie să mă duc la birou. 

— Iar eu care făceam tot posibilul să-l fac pe àsta mic să 
adoarmă la loc. 

— Îmi pare râu. Dar... 

— Ştiu. 

Zâmbi şi-l sărută. 

— Hai, du-te! Şi nu uita că după-amiază e parada copiilor. 
I-am spus lui Ali şi lui Batah câ o så fii acolo să-i priveşti. La 
patru. Să nu întârzii! 

— Nici o grijă, spuse el. Mā întorc la timp. Promit. 

Tara se trezi de două ori în timpul călătoriei — scurte mo- 
mente conştiente într-o beznă profundă. 

Mai întâi, într-un spaţiu fierbinte, înghesuit, ce trepida şi 
puţea a benzină. În ciuda întunericului absolut şi a durerii de 
cap înfiorătoare, realiză aproape instantaneu că se află în 
portbagajul unei maşini. Era singură, ghemuită în poziţie 
fetală, cu mâinile strâns legate de glezne şi gura acoperită cu 
o bandă. Bânui că mergeau pe o şosea asfaltată, pentru că, 
deşi maşina se hurduca, zdruncinăturile nu erau violente şi 
păreau să se deplaseze cu viteză mare. Se trezi că se gândeşte 
la toate filmele în care văzuse cå oamenii închişi în portbagaj 
erau în stare să-şi dea seama unde sunt fiind foarte atenţi la 
diversele sunete şi senzaţii trâite de-a lungul drumului. 
Încercă să procedeze la fel, ascultând orice zgomot din exte- 
rior care i-ar fi putut da vreun indiciu despre împrejurimi. Cu 
excepţia câte unui claxon ocazional şi, la un moment dat, a 
unei muzici date la maximum, nu descoperi nimic care să-i 
spună unde este sau încotro se îndreaptă şi, foarte curând, se 
afundă din nou în întuneric. 

A doua oară când se trezi, de deasupra ei se auzeau nişte 
lovituri puternice. Ascultă o vreme, apoi deschise ochii. Era 
aşezată pe un scaun şi prinsă cu nişte legături de sfoară. 
Daniel se afla lângă ea. Capul îi atârna pe piept, acoperit de 
sânge închegat pe obraji şi pe gât. Ciudat, dar nu simţea nici 
un fel de îngrijorare pentru el. Observă doar că este acolo, 

apoi se întoarse şi îşi aţinti privirea asupra spaţiului nesfârşit 
de sub ea. Din nu se ştie ce motive avu senzaţia cå priveşte o 
budincă uriaşă şi galbenă, şi începu să râdă. Imediat auzi 
nişte voci şi se trezi cu un soi de sac pus peste faţă. Începu 
să-şi piardă cunoştinţa din nou, dar nu înainte de a experi- 
menta un moment acut de luciditate: „Sunt în elicopter, îşi 
spuse ea, şi zbor peste deşert câtre armata pierdută a lui 
Cambyses“. Apoi bezna o înconjură din nou şi nu-şi mai 
aminti nimic. 

Khalifa avu două surprize când sosi la sediul poliţiei. Mai 
întâi dădu nas în nas cu inspectorul-şef Hassani chiar în holul 
de la intrare, care nu-l admonestă că venise târziu şi care, din 
contră, îl salută cu un soi de cordialitate familiară. 

— Bine ai revenit, Yusuf! îi spuse şeful, folosindu-i numele 
mic, lucru pe care, din câte îşi amintea Khalifa, nu-l mai făcuse 
niciodată înainte. Am o mare rugâminte la tine. Imediat ce ai 
un moment liber, treci pe la mine pe la birou? Nu-ţi face griji! 
Din contră! Am nişte veşti bune pentru tine. 

Îl batu pe Khalifa pe spate şi porni pe coridor. 

A doua surpriză era Omar Abd el-Farouk, care îl aştepta 
în biroul lui. 

— N-a vrut să aştepte jos, explică Sariya. Nu voia să-l vadă 
cineva. Pretinde că are informaţii despre cazul Abu Nayar. 

Omar stătea pe vine într-un colţ din birou, bătând dara- 
bana pe genunchi. Se vedea cu ochiul liber că nu se simte 
deloc în apele lui. 

— Măi, să fie, spuse Khalifa, aşezându-se la birou. Nu mi-am 
imaginat niciodată câ o să apuc ziua când un Abd el-Farouk o 
să vină aici din proprie iniţiativă. 

— Crede-mă, pufni Omar, că nu mi-e uşor! 

— Un ceai? 

Omar refuză din cap. 

— Şi zi-i să plece, spuse el, arâtând spre Sariya. Ceea ce am 
de spus este numai pentru tine. 

— Mohammed este colegul meu, contracară Khalifa. El 
este tot atât de... 

— O să vorbesc numai şi numai cu tine sau n-o să vorbesc 
deloc, se râsti Omar. 

Khalifa oftă şi dadu din cap spre Saryia: 

— Lasă-ne câteva minute, te rog, Mohammed. Te pun la 
curent mai târziu. 

Sergentul părăsi camera, închizând uşa în urma lui. 

— O țigară? 

Se aplecă înainte, oferindu-i pachetul de Cleopatra. Omar 
îi dădu mâna într-o parte. 

— Am venit aici să discutăm, nu să schimbăm amabilităţi. 

Khalifa ridică din umeri şi se aşeză la loc, aprinzându-şi 
o ţigară. 

— Bine, spuse el. Pâi, să discutăm. 

Omar începu să bată darabana cu degetele şi mai tare. 

— Cred că nişte prieteni de-ai mei sunt în pericol, spuse el, 
coborând vocea. leri au venit la mine acasă să-mi ceară aju- 
torul. Iar acum au dispărut. 

— Şi ce legătură are asta cu Abu Nayar? 

Omar privi în jur, ca şi când ar fi vrut să se asigure că nu-i 
mai asculta nimeni. 

— Acum două zile, când m-ai chemat aici, ai întrebat daca 
s-a descoperit vreun mormânt nou sus, pe coline. 

— lar tu ai zis că nu ştii nimic. Să înţeleg cå brusc ţi-ai 
amintit ceva? îl întrebă sarcastic. 

Omar îl privi furios. 

— Tare mult trebuie să te mai bucuri, şuieră el. Un el-Farouk 
să vină la tine după ajutor. 

Khalifa nu spuse nimic, doar trase adânc din ţigară. 

— OK. Aşadar, Abu Nayar a descoperit un mormânt. Unde, 
nu Ştiu, aşa că nu te mai deranja să mă întrebi. Dar a desco- 
perit un mormânt. A luat o bucată din zidul decorat. Prietenii 
mei au bucata aceea. lar acum au dispărut. 

În faţa ferestrei explodară niște petarde. Omar tresări speriat. 

— Şi cine sunt prietenii ăştia ai tâi? 

— Un arheolog. Doctorul Daniel Lacage. Şi o femeie. 
Englezoaică. 

— Tara Mullray, continuă Khalifa. 

Omar ridică mirat din sprâncene. 

— O cunoşti? 

— Se pare că ea şi Lacage au fost implicaţi într-un schimb 
de focuri de armă acum două zile la Saqqara. 

— Ştiu la ce te gândeşti, Khalifa, dar am lucrat cu doctorul 
Lacage timp de şase ani. Este un om bun. 

Khalifa dadu din cap. 

— Te cred. 

Făcu o pauză, apoi adăugă: 

— N-am crezut c-o să apuc vreodată ziua în care să-i dau 
dreptate unui el-Farouk. 

Omar nu zise nimic. Apoi un zâmbet uşor îi lumină chi- 
pul. Umerii lui se mai relaxară puţin. 

— Poate cå n-ar strica să fumez şi eu o ţigară din aia. 

Khalifa se aplecă şi-i oferi pachetul. 

— Aşadar, mai exact ce s-a întâmplat ieri, Omar? 

— Aşa cum ţi-am spus, au venit sâ-mi ceară ajutorul. Aveau 
bucata de ipsos într-o cutie. Femeia a zis câ i-o cumpărase 
tatăl ei şi Sayf al-Tha'r o voia. La fel şi Ambasada Britanică. 
— Ambasada Britanică? 

— Ea spunea câ şi cei de la Ambasada Britanică voiau piesa. 

Khalifa scoase un pix din haină şi începu să mâzgâlească 
ceva pe o hârtie. Ce naiba se întâmpla aici? 

— Altceva? întrebă el. 

— Voiau să ştie de unde vine piesa. Le-am spus că este 
periculos şi că ar trebui s-o lase baltă, dar au insistat. Doctorul 
Lacage este prietenul meu. lar dacă un prieten îmi cere aju- 
torul, nu pot să-l refuz. I-am zis că o să fac nişte investigaţii. 
Am plecat de acasă pe la patru după-amiază. Când m-am în- 
tors, nu i-am mai găsit. Şi de atunci n-au mai apărut. 

— Ştii cumva unde s-au dus? 


— I-au spus soţiei mele cå o să urce în vârf la el-Qurn. 
Mi-e teamă pentru siguranţa lor, inspectore! Mai ales după tot 
ce s-a întâmplat cu Abu Nayar. Şi cu Suleiman al-Rashid. 

Khalifa se opri din mâzgălit. 

— Suleiman al-Rashid? 

— Da, ştiţi doar, să mori aşa, ars. 

Khalifa se albi la faţă. 

- E mort? 

Omar încuviinţă din cap. 

— Oh, nu, gemu Khalifa. Oh, Doamne, nu Suleiman! 

— Nu ştiaţi? 

— Am fost în Cairo. 

Omar îşi lasă capul în jos. 

— Îmi pare râu, spuse el. Am crezut că aţi auzit. 

Se opri o clipă, apoi adâugă: 

— Toată lumea ştie ce aţi făcut pentru Suleiman. 

Khalifa îşi îngropă faţa în mâini. 

— Îţi spun eu ce-am făcut pentru Suleiman. L-am ucis. Asta 
am făcut pentru el! Dacă nu m-aş fi dus să-l våd zilele tre- 
cute... Pe toţi dracii! Cum am putut să fiu atât de tâmpit? 

Vocea i se stinse brusc. Undeva afară, pe stradă, cineva 
începu să bată toba. Urmă o pauză lungă. 

— Poate ar trebui så plec, inspectore, spuse Omar încet, ridi- 
cându-se în picioare. Nu e corect să vă deranjez într-un astfel 
de moment dureros. 

Se îndreptă spre uşă. 

— Piesa, spuse Khalifa. 

— Poftim? 

— Bucata de zid. Ai văzut-o? 

— Da, spuse Omar. Am văzut-o. 

— Avea şerpi de-a lungul părţii de jos? Hieroglife? 

Omar dadu din cap cå da. 

— Semnele. Semnele hieroglifice. Îţi aminteşti vreunul? 

Omar se gândi o clipă, apoi se apropie de masă, luă pixul 
lui Khalifa şi începu să deseneze pe o coală de hârtie. Detec- 
tivul se uită la ea: 

— Eşti sigur că asta ai vâzut? 

— Cred cå da. Ştiţi ce reprezintă? 

— Mer, spuse Khalifa. Semnul pentru piramidă. 

Mai privi în jos pentru câteva secunde lungi şi apoi, după 
ce împături hârtia, o puse în buzunar: 

— Îți mulţumesc, Omar, zise el. Ştiu cât de greu ţi-a fost să 
vii azi aici. 

— Gasiţi-mi prietenii, inspectore! Asta-i tot ce vă cer. Gå- 
siţi-mi prietenii! 

Pentru o clipă, pâru câ vrea să-i întindă mâna, dar, râzgân- 
dindu-se, salută scurt din cap şi pârăsi încăperea. 


Khalifa îşi petrecu următoarele douăzeci de minute, poves- 
tindu-i lui Saryia ce se întâmplase în Cairo şi primind detalii 
despre moartea lui Suleiman. Apoi, aşa cum i se ceruse, urcă 
la etaj să-l vadå pe inspectorul-şef. 

De obicei, lui Hassani îi plăcea să-l facă să aştepte la uşă, 
cel puţin câteva minute. Totuşi, astăzi îl primi imediat. În plus, 
pentru prima dată i se oferi un scaun normal pe care să stea. 

— O så vă dau un raport asupra cazului cel mai târziu la 
prânz, începu el, sperând să preântâmpine întrebările legate de 
dosar. 

Hassani însă dădu din mână neinteresat: 

— Nu-ţi mai face atâtea griji! Am nişte veşti bune, Yusuf. 

Se aşeză pe scaun şi-şi îndreptă bårbia înainte, adoptând 
aceeaşi poziţie pe care o avea preşedintele Mubarak în foto- 
grafia de deasupra lui. 

— Sunt încântat să te informez, spuse el afectat, că cererea 
ta de promovare a fost aprobată. Felicitări! 

Zâmbi, deşi ceva din expresia lui sugera că nu e tocmai 
încântat pe cât încerca să arate. 

— Glumiţi! spuse Khalifa. 

Zâmbetul pâli uşor. 

— Eu nu spun niciodată glume. Sunt poliţist. 

— Da, domnule. Îmi cer iertare. 

Nu ştia ce să zică. Era ultimul lucru la care se aştepta. 

— Vreau să-ţi iei liber restul zilei, să te duci acasă, să-ţi 
anunți soţia, să sârbătoriţi. Apoi mâine te trimit la o conferinţă 
în Ismailiya. 

— Ismailiya? 

— Da, o prostie despre poliţia urbană în secolul douazeci şi 
unu. Trei zile va dura, Dumnezeu să te ajute! Astea sunt lucru- 
rile pe care trebuie să le suporţi când urci pe scara ierarhică. 

Khalifa nu spuse nimic. Era mulţumit, desigur. În acelaşi 
timp însă, mai era ceva... 

— Şi cazul? Cum rămâne cu el? întrebă. 

Din nou acelaşi gest cu mâna din partea lui Hassani, cu 
acelaşi zâmbet nu prea sincer. 

— Nu-ţi face griji despre caz, Yusuf! Poate så mai aştepte 
câteva zile. Tu du-te la Ismailiya, participă la conferinţă şi, 
când te întorci, te ocupi de el. Poate să aştepte. 

— Dar nu pot să-l las aşa, domnule! 

— Relaxează-te! Ai fost promovat! Bucură-te! 

— Ştiu, dar... 

Hassani începu să râdă. Un râs tare, exagerat, care umplu 
camera şi acoperi cuvintele lui Khalifa. 

— Ce răsturnare de situaţie, nu? lată-mă pe mine, spunân- 
du-i unuia dintre oamenii mei să muncească mai puţin! Sper 
că nu vei spune nimânui. Mi-ai putea ruina reputaţia! 

Khalifa zâmbi, dar nu se dădu batut. 

— Domnule, au fost omorâţi trei oameni. Alţi doi au dis- 
părut. Cazul se leagă sigur de Sayf al-Tha'r și, probabil, şi de 
Ambasada Britanică. Nu pot să las totul aşa cum e. 

Hassani continuă să chicotească. În ochii lui însă, Khalifa 
observă un început de enervare. O enervare care risca să se 
transforme în mânie. 

— Nu vrei promovarea asta? întrebă el. 

— Domnule? 

— Mi se pare că nu eşti prea fericit. Ca så nu mai spun că 
nu prea pari nici recunoscător. 

Accentuă ultimele cuvinte, ca şi cum ar fi vrut să se asi- 
gure că detectivul le-a auzit bine. 

— Sunt recunoscător, domnule! Dar vieţile oamenilor sunt 
în pericol. Nu pot să dispar aşa, pur şi simplu, la Ismailiya 
pentru trei zile. 

Hassani dădu din cap. 

— Crezi că noi nu ne putem descurca aici singuri, fără tine, 
aşa e? 

— Nu, domnule. Eu doar am... 

— Crezi că poliţia nu va fi în stare să-şi facă datoria în 
absenţa ta? 

— Domnule... 

— Crezi că tu eşti singurul interesat de lege şi de ordine, de 
bine şi de râu? 

Ridica tonul din ce în ce mai tare. O vena îi pulsa la gât. 

— Păi, hai să-ţi spun eu cum stă treaba, Khalifa! Mi-am 
petrecut întreaga viaţă, spetindu-mă pentru binele acestei ţări 
şi n-am de gând så stau aici şi să ascult cum un rahat ca tine 
sugerează că ar fi singurul căruia îi pasă. 

Respira greu. 

— Acum ai primit ceea ce ţi-ai dorit. Ţi-ai obţinut nenoro- 
cita ta de promovare. Şi mâine, dacă ştii ce e bine pentru tine, 
te duci la Ismailiya. Şi cu asta am încheiat. 

Împinse scaunul în spate, se ridică în picioare şi se îndreptă 
spre fereastră, unde rămase cu spatele la Khalifa, trosnindu-şi 
degetele. Khalifa îşi aprinse o ţigară, fără să se mai deranjeze 
să-i ceară permisiunea. 

— Cine v-a impus asta, domnule? întrebă el încet. 

Hassani nu râspunse. 

— Asta se ascunde în spatele promovării, corect? Cineva v- 
a obligat. Cineva vrea sâ-mi luaţi cazul. 

Hassani păstră tăcerea în continuare. 

— Este un troc. Eu primesc slujba nouă şi, în schimb, uit 
tot ce e legat de investigaţii. Aşa stă treaba, nu? 

Degetele lui Hassani pocneau atât de tare, încât păreau cå se 
vor frânge dintr-o clipă în alta. Se răsuci încet cu faţa spre el. 

— Nu-mi place de tine, Khalifa, mormăi el. Niciodată nu 
mi-ai plăcut şi niciodată n-o să te plac. Eşti arogant, nesupus, 
o belea la casa omului. 

Făcu un pas înainte, cu fâlcile încleştate, ca un luptător 
care pâşeşte în ring. 

— Dar eşti cel mai bun detectiv pe care-l are poliţia. Sa nu- 
ți imaginezi că nu sunt conştient de asta. Şi, deşi nu-ţi vine să 
crezi, nu ţi-am dorit niciodată răul. Aşa că ascultă-mă cu 
atenţie: acceptă promovarea, du-te la Ismailiya şi uită de caz! 
Crede-mă, dacă nu procedezi astfel, nu mai pot să fac nimic 
ca să te protejez. 

Se uită în ochii lui Khalifa pentru un moment, apoi se 
întoarse din nou cu faţa la fereastră. 
— Şi închide uşa după tine, mai spuse el. 


31 

Primul lucru care o izbi pe Tara fu câldura. Avea senzaţia 
că se ridică la suprafaţă din adâncurile unui lac rece şi, cu 
fiecare metru parcurs, apa din jurul ei devenea din ce în ce 
mai fierbinte, până când, în cele din urmă, pătrunse într-un 
infern ce clocotea. Era sigură cå, dacă va rămâne acolo sus, va 
arde de vie, aşa că încercă să înoate înapoi, dar fără rezultat, 
aşa că, după ce se mai zbătu o vreme, renunţă, rostogolin- 
du-se pe spate, plutind resemnată sub dogoarea flăcărilor. 
Deschise ochii larg. 

Stătea întinsă într-un cort. Lângă ea se afla Daniel, care o 
privea. Întinse mâna şi o mângâie pe păr. 

- Bine ai venit înapoi, spuse el. 

O durea capul şi-şi simţea gura uscată şi coclită, ca şi cum 
ar fi fost plină cu hârtie. Stătu nemişcată o vreme, apoi se 
chinui să se ridice în şezut. La doi metri în faţa cortului stătea 
un bărbat cu o armă în poală. 

— Unde suntem? îngâimă ea. 

— În mijlocul deşertului vestic, răspunse Daniel. În Marele 
Ocean de Nisip. Presupun că undeva, pe la jumătatea drumu- 
lui dintre Siwa şi al-Farafra. 

Se chinuia să respire, atât era de cald. Aerul îi ardea gâtul 
Şi gura, ca şi cum ar fi bâut lavă fierbinte. Nu putea să vadă 
prea multe prin uşa cortului, doar nişte dune înalte de nisip 
care se ridicau în faţa ei. De undeva, din apropiere, răzbătea 
sunetul ritmic al generatoarelor. Îi era îngrozitor de sete: 

— Ce oră e? 

El se uită la ceas. 

— Unsprezece. 

— Am fost în portbagajul unei maşini, spuse ea, încercând 
să-şi pună ordine în gânduri. Apoi într-un elicopter. 

— Eu nu-mi aduc aminte nimic de pe parcursul călătoriei, 
zise Daniel, ridicând din umeri. Doar mormântul. 

Ridica mâna încet şi-şi atinse capul. Sângele pe care-l 
văzuse pe faţa lui şi pe gât fusese şters, asta în cazul în care 
nu cumva visase totul. Îşi mişcă mâna peste podeaua aspră şi 
strânse degetele. 

— Îmi pare atât de râu, Daniel, spuse ea. N-ar fi trebuit să 
te bag niciodată în chestia asta. 

— Eu singur m-am băgat. Nu e vina ta, adâugă el, zâmbind. 

— Ar fi trebuit så las piesa la Saqqara, aşa cum mi-ai zis tu. 

Se aplecă în faţă şi o sărută pe frunte. 

— Poate. Dar gândeşte-te la toată distracţia pe care am fi pier- 
dut-o. Niciodată n-am trâit astfel de emoţii, atunci când săpam. 

Îşi trecu mâinile prin păr. 

— Dar aşa, măcar o să fim şi noi pe-aici când vor face cea 
mai mare descoperire din istoria arheologiei. Trebuie să recu- 
nosc că merită un mic cucui în cap. 

Ştia că încearcă să o mai înveselească, aşa că făcu tot posi- 
bilul să-i răspundă pe măsură. Adevărul era însă că se simţea 
rău şi era înfricoşată şi disperată. Era conştientă că Daniel, în 
ciuda glumelor sale, se simţea la fel. Se vedea asta în ochii lui 
şi în umerii căzuţi. 

— O să ne omoare, nu-i aşa? 

— Nu neapărat. Există ceva şanse ca odată ce vor găsi 
armata... 

Tara se uită în ochii lui: 

— O så ne omoare, nu-i aşa? 

Daniel tăcu un moment, apoi îşi cobori privirea în podea. 

— Da, spuse el. Probabil cå da. 

Se lăsă o tăcere de moarte. Daniel se aşeză pe vine, trecân- 
du-şi braţele în jurul picioarelor, şi-şi odihni bărbia pe ge- 
nunchi. Tara se ridică în capul oaselor şi se întinse din toate 
încheieturile. Capul îi plesnea de durere. Paznicul continua 
să-i privească inexpresiv. Nu făcea nici un efort să îndrepte 
arma spre ei şi o clipă îi trecu prin cap ideea nebunească de a-l 
ataca. Dar imediat renunţă la gândul prostesc. Chiar dacă ar fi 
ieşit imediat din cort, unde s-ar fi dus? Se aflau în mijlocul 
deşertului. Paznicul era pus acolo doar de faţadă. Adevâraţii 
gardieni erau nisipul şi căldura. Îi veni să plângă, dar avea 
ochii prea uscați pentru lacrimi. 

— Mi-e sete, murmură ea. 

Daniel îşi ridică privirea şi se adresă barbatului: 

— Ehna aatzanin. Aazin mayya. 

Paznicul îi fixă un moment, apoi, fâră să-şi ia ochii de la ei, 
strigă spre cineva de afară. Câteva minute mai târziu, în cort 
intră un bărbat cu un vas de pământ, pe care i-l dadu Tarei. Îl 
ridică la buze şi bău. Apa era caldă şi avea un gust sâlciu, dar 
o sorbi lacomă, terminând jumătate din cantitate, după care îi 
întinse vasul lui Daniel. Un elicopter trec pe deasupra lor, 
facând materialul cortului să tremure şi să se umfle. 

Dimineaţa era pe sfârşite. Căldura deveni şi mai intensă, 
uscând sudoarea de pe gâtul şi faţa Tarei imediat ce aceasta se 
forma. Daniel moţâi o vreme, cu capul în poala ei. Pe dea- 
supra trecură şi alte elicoptere. 

Dupa o orâ paznicul se schimbă şi li se aduse mâncare — 
legume crude, brânză, bucăţi de lipie, acră, uscată şi greu de 

înghiţit. Încercă să se forţeze să mânânce, dar nu avea poftă. 
Nici Daniel nu se simţea în stare să mânânce, aşa că mare 
parte din alimente rămaseră neatinse. Noul paznic era la fel de 
tăcut ca şi predecesorul lui. 

Probabil că adormise pentru că, atunci când se trezi din 
nou, mâncarea dispăruse şi apăruse din nou primul paznic. Îi 
prinse privirea, încercând să stabileasca un soi de legătură cu 
el. El continuă să se uite fix la ea, cu o expresie rece şi neîndu- 
plecată, şi, după o vreme, Tara lasă ochii în jos. 

— N-are nici un sens să încerci să comunici, spuse Daniel. 
Din punctul lor de vedere, nu suntem decât nişte animale. Şi 
chiar mai râu. Suntem Kufr. Pagâni. 

Tara se aşeză din nou, cu spatele la paznic, şi închise ochii. 
Încercă să se gândească la apartamentul ei, la Gradina Zoolo- 
gică, la Jenny, la după-amiezele geroase de decembrie din 
Parcul Brockwell. Orice, numai să evite prezentul. Imaginile 
însă dispâreau la fel de repede pe cât apăreau. Iar din spatele 
lor se insinua mereu chipul lui Dravic, uitându-se la ea cu rân- 
jetul acela scârbos. Se foi, se răsuci, după care se ridică din 
nou şi-şi îngropă faţa în mâini, disperată. 

În cele din urmă, când soarele era la zenit şi aerul din cort 
devenise atât de fierbinte, încât de-abia mai suporta, prelata 
de la intrare se ridică şi cineva îşi băgă capul înăuntru. După 
ce vorbi cu paznicul, acesta se ridică în picioare şi, îndrep- 
tând arma spre ei, le facu semn så iasă. Se uitară unul la altul, 
apoi se ridicară la rândul lor şi ieşiră afară, unde soarele 
orbitor îi obligă să clipească des. Cortul lor făcea parte dintr- 
o tabără mult mai mare, instalată chiar în mijlocul vâii, între 
dunele înalte, cea din stânga înclinându-se abrupt în sus, 
cealaltă, din dreapta, ondulându-se mai blând. Peste tot erau 
împrâştiate grămezi de canistre cu benzină, frânghii, baloţi de 
paie şi lazi mari de lemn. Un elicopter survola la mică înal- 
time, cu o plasă mare agăâţată de el conţinând lăzi şi canistre. 

Ateriză chiar în vale, pe o fâşie netedă de nisip, şi vreo zece 
bărbaţi îmbrăcaţi în negru începură să roiască în jurul lui, 
descârcând echipamentul. 

Tara nu prea le acordă atenţie, pentru că privirea nu îi fu 
atrasă nici de elicopter, nici de tabără, ci mai degrabă de o 
stâncă mare, sub formă de piramidă, care se înălța exact în 
faţa ei. Nu vedea prea bine din cauza şirului de corturi şi a 
grămezilor de lăzi, dar chiar şi-aşa realiză cât de uriaşă era. 
Avea ceva uşor ameninţător aşa cum stătea acolo, în mijlocul 
deşertului, neagră şi solidă, crescută din nisipuri. Simţi cum o 
trece un fior pe şira spinării. Oamenii, observă ea, făceau tot 
posibilul să nu privească în direcţia aceea. 

Traversară tabăra, cu un paznic în faţa lor şi alţi doi în 
spate, şi urcară pe o movilă abruptă de nisip, unde Dravic 
stătea sub o umbrelă, cu o pălărie de pai pe cap. 

— Sper că aţi dormit bine amândoi, mustăci el amuzat, în 
timp ce urcau spre el. 

— Så te ia dracu”, se råsti Daniel. 

De pe vârful movilei aveau o perspectivă clară asupra 
văii, care se curba lin spre nord, ca o albie printre valurile de 
nisip. Stânca imensă se ridica chiar în faţa lor, perfect vizibilă 
acum, erupând din marginea dunei din stânga, semănând cu 
vârful unui ac ce iese printr-un material fin şi galben. La 
poalele ei, părând nişte pitici, mişunau o mulţime de oameni 
care mânuiau lopeţi şi touria. Chiar de la baza ei porneau cinci 
tuburi lungi, ce se întindeau ca nişte şerpi şi dispâreau după 
vârful dunei. Zgomotul scos de generatoare devenise şi mai 
putemic acum, umplând aerul cu loviturile lor ritmice, ca 
bătăile a mii de aripi. 

— M-am gândit că v-ar plăcea så vedeţi şi voi, spuse Dravic. 
La urma urmei, nu mai aveţi nici o şansă să povestiţi şi altora. 

Scoase din nou chicotitul acela insinuant, din gât. Tara 
simţea cum o priveşte, cu ochi lascivi care îi cercetau trupul. 

Se cutremură de scârbă şi se dădu un pas înapoi, trecând în 
spatele lui Daniel. Dravic mormâi ceva şi se întoarse cu faţa 
spre vale. Îşi scoase un trabuc din buzunarul câmăşii şi-l 
îndesă în gură. 

— Locul a fost mai uşor de găsit decât ne-am aşteptat, se 
lăudă el. M-am temut că indicaţiile din mormânt erau doar 
nişte simple estimări, aşa cum se întâmplă adesea în textele 
antice, dar prietenul nostru, Dymmachos, a nimerit locul cu o 
diferenţă de cinci kilometri. O aproximare remarcabilă, având 
în vedere câ nu dispunea de nici un fel de tehnologie modemă 
după care să se ghideze. 

Ridică bricheta şi aprinse trabucul, pufâind încet, buzele 
lui scoțând un fel de pocnet în timp ce trăgea din el. 

— Am pomit în recunoaştere dimineaţă la prima oră, con- 
tinuă el, şi am localizat aşezarea în mai puţin de o oră. După 
toate complicațiile din ultimele patru zile, a fost chiar puţin 
dezamăgitor. Mă aşteptam la mai multe emoţii. 

Undeva, în dreapta lor, două motociclete de teren pomiră 
în forţă în sus, pe flancul dunei, cu motoarele vuind. Roţile lor 
lăsau o urmă adâncă în nisip, ce arăta ca un fermoar deschis. 

— După cum se vede, totul a mers strună, spuse Dravic, 
zâmbind cu toată gura, necâjindu-i cu succesul lui. Chiar per- 
fect, aş putea zice. Am adus suficient echipament: combus- 
tibil pentru generatoare, lăzi, paie ca så protejăm obiectele 
găsite. Mai vin şi altele cu o caravană de cămile. Am desco- 
perit deja câteva inscripţii chiar pe stâncă, aşa că ştim câ 
armata trebuie så fie undeva, prin apropiere. Tot ce trebuie să 
facem acum — se opri, trăgând lacom din trabuc — este s-o 
găsim. Chestie care se va întâmpla în câteva ore. 

— S-ar putea să nu fie aşa de uşor, spuse Daniel, înfruntân- 
du-l. Dunele astea îşi schimbă forma în permanenţă. Dumnezeu 
ştie la ce nivel se găsea suprafaţa deşertului acum două mii 
cinci sute de ani. Armata ar putea fi la cincizeci de metri 

dedesubt. Sau şi mai mult. Ai putea săpa săptămâni întregi 
fâră să găseşti nimic. 

Dravic ridică din umeri. 

— Cu metodele tradiţionale, poate. Din fericire, avem la 
dispoziţia noastră echipament de ultimă oră. 

Le arătă cele cinci tuburi şerpuitoare de la baza formaţiu- 
nii stâncoase. La fiecare dintre ele, observă Tara, doi bărbaţi 
stăteau de-o parte şi de alta a capătului deschis. Ţineau strâns 
un fel de mânere şi mişcau într-o parte şi-n alta tubul peste 
nisip, care era înghiţit de gura de plastic. 

— Aspiratoare de nisip, explică Dravic. Se pare cå fac 
furori în Golf. Le folosesc ca să curețe nisipul de pe pistele de 
la aeroport, de la ţevile de petrol, chestii din astea. Func- 
ționează exact pe acelaşi principiu ca un aspirator normal. Ni- 
sipul este tras înăuntru, trece prin tub şi este depozitat la o dis- 
tanţă rezonabilă, în cazul nostru pe partea cealaltă a dunei. Mi 
s-a spus că fiecare dintre ele poate să aspire cam o sută de tone 
pe oră. Aşa că vom găsi armata mai curând decât crezi tu. 

— O să se afle, spuse Daniel. Nu poţi să păstrezi în secret 
pentru multă vreme o astfel de operaţiune uriaşă. 

Dravic izbucni în râs, trasând cu mâna prin aer un arc 
mare de cerc. 

— Cine-o să ne vadă? Suntem în mijlocul deşertului, pentru 
Dumnezeu! Aşezarea cea mai apropiată se află la o sută două- 
zeci de kilometri distanţă, nu există zboruri comerciale care să 
treacă pe deasupra. Visezi cai verzi pe pereţi, Lacage! 

Îi sufla fumul exact în faţă şi râse şi mai tare. 

— Ce dilema pentru tine! Pe de-o parte îţi doreşti sà nu 
reuşesc ce mi-am propus, iar pe de altă parte, arheologul din 
tine vrea cu disperare să am succes. 

— Nu dau doi lei pe armata ta, strigă Daniel. 

— Minţi, Lacage! Minţi cu neruşinare. Eşti la fel de nerab- 
dător ca şi mine să vezi ce e acolo jos. Suntem amândoi la fel. 

— Nu te flata singur. 

— Oh, ba da, Lacage, suntem la fel! Amândoi trâim în tre- 
cut. Simţim o nevoie irezistibilă de a săpa. Nu ne mulţumim 
doar să ştim că undeva aici, în deşert, este îngropată o armată. 
Trebuie s-o găsim. Trebuie s-o vedem. Trebuie så ne-o însu- 
şim. Pentru amândoi este intolerabil ca istoria să ne ascundă 
diverse lucruri. Oh, te înţeleg, Lacage! Mai bine decât te 
înţelegi tu. Îți pasă mai mult de ce este acolo jos decât de pro- 
pria viaţă. Decât de viaţa micuţei tale prietene. 

— Mânânci câcat! se răsti Daniel. Căcat! 

— Oare? chicoti Dravic. Eu cred că nu. I-aş putea tâia gâtul 
chiar aici în faţa ta şi o parte din tine tot şi-ar dori să reuşesc. 
Este o dependenţă, Lacage! O dependenţă de neînvins. 
Şi amândoi suferim din cauza ei. 

Daniel îl privea fix şi, pentru o clipă, Tara avu senzaţia că 
vorbele lui Dravic atinseseră ceva profund din el. În ochii lui 
se vedea confuzie şi dezgust, ca şi cum i se revelase o parte 
din el de care ar fi preferat să nu fie conştient. Scutură din cap 
şi-şi băgă mâinile în buzunar, sfidător: 

— Så te fut, Dravic. 

Uriaşul zâmbi. 

— Te asigur că, dacă e cineva care să se fută pe aici prin 
zonă, atunci eu sunt acela. 

Se lasă uşor pe spate şi o privi pe Tara, apoi le făcu un 
semn paznicilor. Aceştia îşi ridicară armele şi îi impinseră de 
la spate în jos, spre tabără. 

— Nici prin cap să nu vă treacă să încercaţi så scăpaţi! 
strigă Dravic după ei. Dacă nu vă dă gata câldura, nisipurile 
mişcătoare oricum o să-şi facă datoria. Sunt peste tot. De fapt, 
cred că aşa o să vă şi omor. E mult mai interesant decât un 
glonţ în cap. 

Rânji şi se răsuci spre locul excavaţiilor. Dedesubt, oame- 
nii începură să cânte. 


52 
LUXOR, COLINELE TEBANE 


Exista un loc unde Khalifa obişnuia så meargă atunci când 
voia så mediteze, sus, pe Colinele Tebane, la umbra vârfului 
Qum, aşa că hotări så se ducă acolo. 

Îl descoperise cu ani în urmă, când sosise prima dată la 
Luxor — un locaş natural în stâncă, tăiat într-o costişă joasă, 
chiar la jumătatea muntelui, de unde te puteai bucura de prive- 
liştea spectaculoasă a Vâii Regilor. Statea acolo ore întregi, 
singur şi liniştit, şi, oricât de confuz s-ar fi simţit în momen- 
tele acelea, oricât de disperat, fără speranţă sau distrus, mintea 
lui se limpezea acolo, iar starea de spirit i se modifica radical. 
„Locul de meditație“, aşa îi zicea el. Nu exista nici un alt loc în 
lume, unde să se simtă mai aproape de sufletul lui şi de Allah. 

Când ajunse sus, soarele trecuse de zenit. Se aşeză şi se spri- 
jini cu spatele de piatra răcoroasă de calcar, privind dealurile 
învăluite în razele astrului solar. În departare se zăreau oamenii 
mişunând prin vale, mici ca nişte fumici. Îşi aprinse o ţigară. 

Întâlnirea cu Hassani îl zeuduise. Râu de tot. Reacţia lui 
imediată a fost, desigur, să respingă oferta de promovare şi să-şi 
continue investigaţiile. La urma urmei, era în joc viaţa a doi 
oameni — dacă mai erau în viaţă — şi nu le putea întoarce spatele, 
pur şi simplu. Şi nici nu putea uita ce păţiseră Suleiman, Nayar 
şi Iqbar. Şi, într-un fel, nici ce se petrecuse cu fratele sâu, Ali. 

Însă, în ciuda acestor motivații serioase, începuse să aibă 
dubii. Nu voia, dar aşa se întâmplase. Nu juca într-un film, 
unde se garantează că totul se va termina cu bine. De data asta 
era pură realitate şi, deşi se dispreţuia pentru asta, îi era frică. 

Să te ridici împotriva lui Sayf al-Tha'r era suficient de 
periculos. În plus, acum se părea că se pricopsise cu duşmani 
chiar din propria tabâră. Dumnezeu ştie cine şi de ce, dar erau 
foarte puternici. Suficient de puternici ca să-l sperie pe 
Hassani, lucru deloc uşor. 

„Nu pot să mai fac nimic så te protejez“, îi spusese şeful. 
Şi nu vorbise doar despre cariera lui Khalifa. Se referise şi la 
viaţa lui şi, poate, chiar la viaţa familiei lui. Era corect să îi 
pună în pericol pe cei pe care îi iubea cel mai mult pe lume? 
Nu le datora nimic nici lui Nayar, nici lui Iqbar sau Suleiman 
şi nici cuplului de englezi. Dar lui Ali? Ei bine, asta o să-l 
chinuie toată viaţa, dar oare merita? Poate era mai bine să 
renunţe la caz. Să accepte promovarea şi så plece la Ismailiya. 
Sigur, se va uri după aceea. Dar, cel puţin, va fi în viaţă şi cei 
dragi lui la fel. Aruncă ţigara şi privi în sus la nişte hieroglife 
zpâriate chiar lângâ locul unde stătea. Erau trei cartuşe — unul 
pentru Horemheb, unul pentru Ramses I şi unul pentru Seti I. 

Dedesubt se afla o altă inscripție scurtă, făcută de cineva 
care îşi spunea „Scribul lui Amun, fiul lui Ipu“. Probabil, vre- 
unul dintre meşteşugarii necropolei antice, care stătuse în ace- 
laşi loc cu mai bine de trei mii de ani în urmă, bucurându-se 
de aceeaşi privelişte ca şi Khalifa şi ascultând aceeaşi tăcere, 
şi simțind poate aceleaşi lucruri. Întinse mâna şi atinse zidul. 

— Ce să fac? oftå el, plimbându-şi degetele peste imaginile 
incrustate. Cum e corect să procedez? Spune-mi tu, fiu al lui 
Ipu! Dă-mi un semn! Pentru că sunt sigur că... 

Îl întrerupse un zgomot de pietre rostogolite. Se întoarse 
şi privi în sus. Un bărbat murdar, zdrenţăros, se uita în jos spre 
el de pe un platou aflat la vreo cinci metri deasupra. 

— Scuze scuze iartâ-mă Allah ai milă! bolborosi bărbatul 
în arabă, lovindu-se cu palmele peste cap. Prost tâmpit nebun 
comerţ în loc greşit. 

Îşi legă djellaba în jurul taliei şi îi făcu un nod, apoi, 
balângânindu-şi picioarele slăbânoage peste marginea pla- 
toului, cobori pe zidul crăpat al stâncii. 

— Tu vorbeşti cu fantomele! rosti el. Şi eu fac la fel. Coli- 
nele sunt pline de fantome! Mii de fantome. Milioane de fan- 
tome. Unele bune, altele rele. Unele sunt teribile! Am văzut! 

Ajunsese jos acum şi se grăbi să se ghemuiască la picioa- 
rele lui Khalifa. 

— Eu trăiesc cu fantomele. Le cunosc. Sunt peste tot. 

Arătă cu degetul deasupra capului lui Khalifa. 

— Aici e una. ar acolo e alta. Şi aici, şi aici, şi aici. Salut, 
fantomelor! 

Le făcu cu mâna. 

— Mâ cunosc. Le e foame. Şi mie mi-e foame. La toţi ne 
este foame. Foame râu. 

Scotoci prin faldurile robei şi scoase un pachet învelit în 
hârtie mototolită. 

— Vrei scarabeu? întrebă el. Cea mai bună calitate. 

Khalifa dădu din cap câ nu. 

— Nu astazi, prietene! 

— Uite, uite, cea mai bună, nu există mai bună în Egipt. 
Doar uită-te! Te rog! 

— Nu astăzi, repetă Khalifa. 

Bărbatul privi împrejur şi se trase mai aproape de el, cobo- 
rându-şi vocea. 

— Îţi plac antichităţile? Am antichităţi. Foarte bune. 

— Sunt poliţist, spuse Khalifa. Ai grijă ce spui! 

Zâmbetul bărbatului păli. 

— Antichităţi false, spuse el grăbit. Nu reale. False, false. Eu 
le fac. Eu le fac false. Ha, ha, ha! 

Khalifa clătină din cap şi îşi aprinse o ţigară. Bărbatul îl privi 
fix, ca un câine care aşteaptă o bucăţică de came. Făcându-i-se 
brusc milă de el, Khalifa îi aruncă pachetul de Cleopatra. 

— Ia-le tu, spuse el, şi lasâ-mă în pace. Bine? Vreau să fiu 
singur. 

Bărbatul luă ţigările. 

— Mulţumesc, spuse el. Atât de amabil. Fantomele te plac. 
Ele zic să-ţi povestesc. Ele te plac foarte mult. 

Îşi duse mâna la ureche ca şi când ar fi ascultat: 

— Ele spun că, dacă ai vreodată probleme, să vii aici sus şi 
să vorbeşti cu ele, pentru că-ţi vor da multe răspunsuri bune. 
Fantomele te vor proteja. 

Îndesâ țigările într-un buzunar al robei şi se ridică în picioare. 

— Vrei ghid? întrebă el. 

— Vreau să fiu lăsat în pace, spuse Khalifa. 

Barbatul dădu din umeri şi, suflându-şi nasul în gulerul 
djellab-ei, porni pe cărarea de la baza stâncii, ignorând pie- 
trele ascuţite de sub picioarele goale. 

— Vrei să vezi Valea Regilor? strigă el peste umăr. 
Hatshepsut, templul nobililor? Ştiu toate locurile de pe-aici. 
Foarte ieftin. 

— Altădată, strigă şi Khalifa în urma lui. Nu astăzi. 

— Îți aråt locuri pe care nimeni altcineva nu le vede. Locuri 
foarte bune. Locuri speciale. 

Khalifa scutură din cap şi, întorcând capul, se uită spre coli- 
nele goale. Nebunul îşi continuă drumul şi ajunse într-un loc în 
care poteca se curba şi dispărea în spatele unui povâmiş înalt. 

— Te duc la locuri secrete! strigă el. 

Khalifa îl ignoră. 

— Un mormânt nou pe care nimeni nu-l ştie! Foarte bun! 

Dispăru imediat după aceea. Urmă o pauză scurtă şi brusc, 
ca şi când cineva l-ar fi împins din spate, Khalifa sări în picioare. 

— Aşteaptă! strigă el, cu vocea amplificată de ecoul dintre 
stânci. Aşteaptă! 

O luă pe potecă şi alergă după bărbat, care, auzindu-i che- 
marea, făcuse un pas înapoi, iţindu-se de după stâncă. 

— Un mormânt nou pe care nimeni nu-l ştie, repetă Khalifa, 
apropiindu-se de el. Ai spus un mormânt nou pe care nimeni 
nu-l ştie. 

Bărbatul îşi lovi palmele. 

— Eu l-am descoperit! strigă el. Secret mare. Fantomele mi 
l-au arătat. Vrei să-l vezi? 

— Da, spuse Khalifa cu pulsul mărit. Vreau să-l våd. Vreau 
foarte mult să-l vàd. Du-må acolo! 

Îl lua pe barbat pe după umeri și pomiră amândoi spre 
coline. 

La început, Khalifa nu fu foarte sigur că mormântul ne- 
bunului este acelaşi cu cel descoperit de Nayar. Aşa cum su- 
bliniase şi al-Masri, colinele astea erau pline de grote vechi. 
Era foarte posibil ca ghidul lui să fi dat peste unul complet 
diferit, unul care nu avea nici o legătură cu acela căutat de el. 

Apoi, după multă tocmeală, îl convinse pe barbat să-i arate 
antichităţile de care vorbise şi dubiile sale se risipiră. Erau trei 
shabti-i, identice cu acelea din magazinul lui Iqbar şi un vas 
de teracotă cu chipul lui Bes pe el, similar cu acela din ascun- 
zătoarea lui Iqbar. Era foarte clar cå proveneau din acelaşi 

loc. i dadu artefactele înapoi şi întinse mâna după ţigări, dar 
când băgă mâna în buzunar îşi dădu seama câ le dăruise ceva 
mai devreme. 

— Îmi dai şi mie o ţigară, te rog? spuse el. 

— Nu! răspunse bărbatul. Sunt ale mele! 

Le luă cam o oră ca så ajungă în vârful defileului şi alte 
treizeci de minute så ajungă la intrarea în mormânt. Ultima 
parte a coborârii, când trebuiră så parcurgă cei şase metri de 
stâncă de deasupra mormântului, fusese extrem de dificilă pen- 
tru Khalifa, căruia nu-i plăcuseră niciodată înălțimile. Nebunul 
se strecura fâră nici un fel de probleme. Khalifa, pe de altă 
parte, avu nevoie de cinci minute doar ca să-şi ia inima-n dinţi 
şi să pornească, şi când, în sfârşit, se hotarâ, se mişcă cen- 
timetru cu centimetru până jos. 

— Allah, protejeaza-mă, murmură el, lipindu-şi faţa de roca 
solidă. Allah, ai milă de mine! 

— Haide, haide, haide! 

Nebunul râdea şi sărea de colo-colo dedesubt. 

— Aici e mormântul, ce mai aştepţi, am crezut că vrei 
să-l vezi. 

Detectivul atinse şi el fundul într-un final şi, trecând de 
intrare, se sprijini de peretele coridorului, de-abia trăgându-şi 
răsuflarea. 

— Dă-mi o ţigară, zise el. Şi fară comentarii ori te arestez 
pentru deţinere de antichităţi furate. 

Pachetul fu oferit cu repeziciune şi Khalifa scoase o ţigară, 
pe care o aprinse, după care închise ochii şi inhală adânc. Dupa 
câteva fumuri, începu să se relaxeze. Deschise ochii din nou. 

O rază subţire de soare se insinua prin intrarea mormântu- 
lui, suficientă pentru a lumina coridorul şi intrarea întunecată 
a camerei funerare. 

— Cum l-ai gâsit? întrebă Khalifa, uitându-se în jur. 

— Fantomele mi-au arâtat, răspunse nebunul. Şapte zile, 
zece zile. Nu mai mult. Mi-au spus să cobor aici. Ele spuneau 
că e ceva special. Aşa cà am venit aici şi uite, mormânt fru- 
mos, secret, foarte special. 

Se întoarse spre intrare şi-i arătă deschizătura prin care 
urcaseră. 

— Vezi, aici, când am venit prima dată era un zid, un zid 
mare, care acoperea uşa ca så nu vezi ce e înâuntru. Dar eu 
l-am dărâmat şi am intrat, aşa cum mi-au spus fantomele. În- 
tuneric mare înăuntru, foarte secret, se ducea în jos, în jos, jos. 
Sunt speriat, tremur de frică, dar mă duc jos pentru că vreau 
så våd, ca şi cum m-ar trage cineva. 

Rostea cuvintele din ce în ce mai tare. Începu să meargă 
pe coridor. Khalifa îl urmă. 

— O cameră, spuse el, arătând în faţă. Întuneric, beznă ca 
noaptea. Aprind chibrit. Multe lucruri înăuntru. Sute de lu- 
cruri. Lucruri minunate, lucruri teribile. Foarte magic. Casa 
fantomelor. 

Stateau chiar în pragul camerei funerare acum. Pe măsură 
ce Khalifa se obişnui cu semiintunericul dinăuntru, reuşi să 
zărească imagini şi culori vagi chiar pe peretele opus. 

— Comori, comori, atât de multe comori, bolborosi bărba- 
tul. Am stat aici o noapte. Am dormit aici cu comorile, ca un 
rege! Am avut multe vise, multe lucruri ciudate mi-au venit în 
cap, cum că eu zburam pe deasupra lumii şi vedeam totul, 
chiar şi ce gândeau oamenii. 

Sari în cameră. 

— Mai târziu, i-am spus şi prietenului meu. 

— Prietenul tău? întrebă Khalifa. 

— Uneori vine sus pe coline, când e beat, stăm de vorbă, 
îmi dă ţigări. Are o imagine. Aici. 

Arăâtă cu degetul spre încheietura de la mâna stângă. Exact 
în locul în care Nayar avea tatuajul cu scarabeul. Detectivul 
începea să înţeleagă. 

— l-am spus prietenului meu ce-mi arâtaseră fantomele. El 
a spus: „Du-mă!“ — aşa că l-am dus. El a râs foarte tare. Şi a 
zis: „Tu şi cu mine vom deveni foarte bogaţi! Noi doi vom trái 
ca nişte regi!“ Dar trebuie să-l las pe el să se ocupe. El va lua 
lucrurile să le arate unor oameni speciali. El o sa-mi cumpere 
un televizor. Nu trebuie să mai vin aici, a mai zis el. Nu tre- 
buie så spun nimic. Aşa că am aşteptat şi aşteptat, şi aşteptat. 
Dar nu s-a mai întors. Apoi au venit ceilalţi noaptea. Iar eu 
sunt singur. Şi fără televizor. Şi mi-e foame. Şi numai fan- 
tomele sunt prietenele mele. 

Continuă să se văicărească şi să se smiorcâie cât e de 
oropsit, plimbându-şi mâna de-a lungul pereţilor. Khalifa sări 
şi el înăuntru, observând câ porţiunea de zid din stânga intrării 
fusese distrusă. Se ghemui lângă grâmada de ipsos spart de pe 
podea, clătinând din cap, uluit la vederea unui astfel de van- 
dalism absurd. 

Vedea acum cu claritate şirul evenimentelor. 

Barbatul acesta daduse peste mormânt. Îi spusese lui Nayar, 
Nayar îşi însuşise câteva obiecte, inclusiv o bucată din zidul 
care zăcea acum în ruine la picioarele lui. Sayf al-Tha'r prin- 
sese de veste. Nayar fusese ucis. Iar restul îl ştia deja. 

Se ridică şi începu så studieze camera. Ochii lui se obişnui- 
seră acum cu lumina dinâuntru şi mare parte din decoraţiuni 
erau vizibile, deşi părţile laterale ale camerei rămâneau în con- 
tinuare pierdute în penumbră, ca şi cum ar fi fost acoperite de 
perdele negre. Bărbatul se aşeză pe jos, uitându-se la Khalifa 
cu ochi melancolici şi mormâind cuvinte fără înţeles. 

— Ai mai fost aici, întreba Khalifa, de când l-au descoperit? 

Barbatul scutură din cap. 

— Dar am văzut. Am Stat ascuns printre stânci, liniştit, ca 
şi cum aş fi fost una cu stânca. Ei au venit noaptea, în fiecare 

noapte, ca şacalii. Au luat lucruri din mormânt, într-o noapte, 
în a doua noapte, în a treia noapte, în fiecare noapte şi mai 
multe lucruri. 

— Şi noaptea trecută? 

— Noaptea trecută au venit. Apoi au plecat. Apoi au venit 
ceilalţi. 

— Ceilalţi? 

— O femeie şi un bărbat. Albi. Îi mai văzusem Şi înainte. 
Au intrat în mormânt. Sunt mâncaţi. 

— Ucişi? 

Barbatul ridică din umeri. 

— Ucişi? repetă Khalifa. 

— Cine ştie? Nu i-am văzut cu fantomele. Poate trăiesc. 
Bărbatul pe care l-am vazut... 

— Ce? 

Nu mai spuse nimic şi începu så deseneze cu degetul prin 
praf nişte modele. 

Khalifa se întoarse din nou la pereţi. Fâcu încet înconjurul 
camerei, folosindu-și bricheta pentru a lumina decoraţiile, acolo 
unde era prea întuneric ca să se vadă ceva. Petrecu vreme 
îndelungată în faţa tripticului care îl interesase atât de mult pe 
Daniel, cercetând cu atenţie fiecare dintre cele trei secţiuni, 
apoi trecu mai departe. Se uită în interiorul nişei canopice, la 
imaginea celor doi persani, a grecului aşezat în faţa mesei cu 
fructe, a lui Anubis care cântărea inima decedatului. Examină 
fiecare centimetru de perete cu ajutorul brichetei până când 
gazul acesteia se termină şi se cufundă din nou în întuneric. 
Băgă bricheta în buzunar şi se îndreptă spre raza de lumină ce 
se strecura de afară. 

— E perfect, spuse el încet. Absolut perfect. 

Bărbatul îşi ridică privirea spre el. 

— A fost nisip, murmură el. Nisip, oameni, o armată, toţi 
s-au înecat. 

— Ştiu, spuse Khalifa, punându-i mâna pe umăr. Şi acum 
trebuie să aflu unde. 


LO 


Casa Chicago, sediul Misiunii Arheologice din cadrul 
Universităţii din Chicago, era aşezată în mijlocul a trei acri de 
grădini bogate pe Comiche el-Nil, chiar între templele Luxor 
şi Karnak. O clădire în stilul caselor de pe plantațiile ameri- 
cane, dominată de coloane arcuite şi înconjurată de curţi şi de 
alei nenumărate, locul devenea timp de şase luni pe an căâmi- 
nul multor egiptologi, artişti, studenţi şi restauratori. Aceştia 
lucrau fie la proiectele lor particulare, fie în cadrul templului 
Medinet Habu, ale cărui reliefuri şi inscripţii erau înregistrate 
cu sârguinţă de Misiunea din Chicago de mai bine de trei sfer- 
turi de secol. 

Era dupâ-amiază când sosi Khalifa în faţa porţilor princi- 
pale şi-şi prezentă legitimaţia gardienilor înarmaţi. Unul din- 
tre ei sună în interior şi trei minute mai târziu o tânără ameri- 
cană veni să-l întâmpine. El îi explică motivul vizitei sale, 
după care porniră spre complex. 

— Profesorul az-Zahir este un drăguţ, spuse fata în timp ce 
treceau prin grădini. Vine aici în fiecare an. Îi place să folo- 
sească biblioteca. A devenit o parte integrantă a acestui loc. 

— Am auzit că nu se simte prea bine. 

— Devine confuz uneori, dar numeşte-mi un singur egip- 
tolog care nu păţeşte la fel. E OK. 

Merseră de-a lungul unei alei umbrite de copaci spre 
colonadele din faţă ale cladirii, inspirând aerul greu, plin de 
parfumul florilor de hibiscus şi iasomie, şi de iarbă proaspăt 
cosită. În ciuda distanţei destul de mici până la Comiche, 
complexul era liniştit, singurele sunete care se auzeau fiind 
ciripitul păsărilor şi murmurul unui aspersor. 

Fata îl conduse printre colonade, traversară o curte, apoi 
intrară într-una dintre grădinile din spatele casei. 

— Uite-l acolo, spuse ea, arătându-i silueta unui bârbat care 
stâtea la umbra unui salcâm înalt. Îşi face siesta de după-amiază, 
dar nu-ţi face griji că-l trezeşti! lubeşte vizitele. O så vă trimit 
nişte ceai. 

Se întoarse şi intră în casă. Khalifa se apropie de profesor, 
care stătea pe un scaun, cu bårbia în piept. Era un bărbat micuţ, 
chel şi ridat ca o smochină, cu pete pe mâini şi pe scalp, cu 
urechi clăpâuge, care străluceau transparente în lumina soare- 
lui. Deşi afară era extrem de cald, purta un costum gros de 
tweed. Khalifa se aşeză lângă el şi îşi puse mâna pe braţul lui. 

— Profesore az-Zahir? 

Bătrânul mormâi ceva, tuşi şi încet — întâi unul, apoi 
celălalt — deschise ochii şi se întoarse spre Khalifa. Detectivul 
se gândi că profesorul arată exact ca o broască ţestoasă. 

— A venit ceaiul? întrebă el, cu voce fragilă. 

— O să aducă acum. 

— Ce? 

— O så aducă acum, repetă Khalifa mai tare. 

Az-Zahir ridică mâna dreaptă şi se uită la ceas. 

— E prea devreme pentru ceai. 

— Am venit să vorbesc cu dumneavoastră, spuse Khalifa. 
Sunt un prieten al profesorului Mohammed al-Habibi. 

— Habibi! gemu bătrânul. Habibi crede că sunt senil! Şi 
are dreptate! 

Chicotind, îi întinse o mână tremurătoare. 

— Iar tu eşti? 

— Yusuf Khalifa. Am studiat împreună cu profesorul Habibi. 
Sunt poliţist. 

Bătrânul dădu din cap, mişcându-se uşor în scaun. Mâna 
lui stângă, observă Khalifa, zăcea grea în poală, fără viaţă. 
Az-Zahir văzu încotro se uită detectivul. 

— Infarct, explică el. 

— Îmi pare râu, n-am vrut să... 

Dadu din mână că nu e nici o problemă. 

— Se întâmplă lucruri şi mai rele în viaţă. Cum ar fi să îl ai 
drept profesor pe neghiobul ala de Habibi! 

Chicoti din nou, arătându-şi gura fără dinţi. 

— Ce mai face câinele âla bătrân? 

— E bine. Vă transmite salutări. 

— Mā îndoiesc. 

Un bărbat aduse două ceşti de ceai şi le aşeză pe måsuța 
mică dintre ei. Az-Zahir nu reuşea să ajungă la ceaşcă, aşa că 
detectivul se oferi să i-o dea el. Sorbi zgomotos lichidul fier- 
binte. De undeva, din spate, răzbăteau până la ei sunetele rit- 
mice ale unor rachete de tenis. 

— Cum ziceai că te numeşti? 

— Yusuf. Yusuf Khalifa. Voiam să vorbesc cu dumnea- 
voastră despre armata lui Cambyses. 

Profesorul sorbi din nou zgomotos. 

— Armata lui Cambyses, zici tu? 

— Profesorul Habibi spune că nimeni nu ştie mai multe 
despre ea ca dumneavoastră. 

— Ei bine, cu siguranţă ştiu mai multe decât el, dar asta nu 
înseamnă mare lucru. 

Îşi termină ceaiul şi îi făcu un semn lui Khalifa, care puse 
ceaşca goală pe masă. O viespe începu så zboare pe deasupra 
tăvii. Rămaseră tăcuţi o vreme. Bărbia lui az-Zahir se lăsa 
încet, încet spre piept, ca şi cum ar fi fost de ceară şi s-ar fi 
topit treptat în câldura după-amiezei. Părea că va adormi din 
nou, când, brusc, strânută şi-şi înâlţă capul. 

— Aşa deci, mormâi ei, scoțând o batistă din buzunar şi su- 
flându-şi nasul în ea, armata lui Cambyses. Ce vrei să ştii? 

Khalifa îşi scoase ţigările cumpărate pe drum şi-şi aprinse 
una. 

— Orice. S-a pierdut în Marele Ocean de Nisip, corect? 

Az-Zahir încuviinţă din cap. 

— Există date mai precise despre loc? 

— Dupa Herodot, se pare că e undeva pe la mijlocul dru- 
mului dintre ţinutul Oasis sau Insula celor Binecuvântaţi şi 
ţinutul amonienilor. 

Strânută din nou şi-şi îngropă nasul în batistă: 

— Din câte ştim noi, Oasis este, de fapt, al-Kharga, spuse 
el, cu vocea înâbuşită de batistă, deşi unii susţin că e vorba 
de al-Farafra. Nimeni nu ştie exact însă, ca să fiu sincer. 
Ţinutul amonienilor este Siwa. Undeva între acestea două. 
Aşa a spus Heordot. 

— El este singura noastră sursă? 

— Da, din nefericire. Unii susţin că el ar fi inventat totul. 

Termină de suflat nasul şi-şi cobori mâna, încercând să 
pună batista la loc. Pentru cå nu nimerea deloc deschizătura, 
renunţă şi o îndesă în mâneca stângă. Din spate se auzi un 
scrâşnet de pietriş şi se iviră cei doi jucători de tenis care ter- 
minaseră partida şi se îndreptau acum spre casă. 

— Ce joc ridicol, tenisul! mormâi az-Zahir. Să loveşti o 
minge înainte şi înapoi peste un fileu. Ce inutil! Genul acela 
de lucruri pe care numai englezii îl pot inventa. 

Îşi clatină capul ridat a dezgust. Urmă o altă pauză lungă. 

— Nu m-ar deranja dacă mi-ai da şi mie o ţigară, spuse el, 
în cele din urmă. 

— Îmi pare râu. Ar fi trebuit să vă ofer una. 

Khalifa îi dădu o ţigară şi i-o aprinse. Bătrânul trase adânc 
fumul în piept. 

— Ce senzaţie plăcută! După atac, doctorii mi-au interzis, 
dar sunt sigur că una singură nu are cum să-mi facă râu. 

O vreme, fumă în tăcere, ţinând ţigara chiar de capătul filtru- 
lui, aplecându-se când trăgea din ea, cu o expresie concentrată 
pe chip. Vorbi din nou de-abia când aproape că o terminase. 

— Probabil că au fost îngropaţi de khamsin, spuse el. Vântul 
deşertului. Poate deveni foarte furios, mai ales primăvara. 

Alungâ o muscă. 

— Au pomit în Căutarea armatei chiar din momentul în care 
s-a pierdut. Cambyses însuşi a trimis o expediţie care să-i gă- 
sească. La fel a facut şi Alexandru cel Mare. Şi romanii. Cå- 
pătase un soi de aură mistică. Era un fel de Eldorado. 

— Dumneavoastră aţi căutat-o? 

Bătrânul gemu. 

— Câţi ani crezi că am? 

Khalifa ridică din umeri, stânjenit. 

— Haide, câţi? 

— Şaptezeci? 

— Mă flatezi. Am optzeci şi trei. Şi mi-am petrecut patru- 
zeci şi şase de ani în deşertul vestic, căutând armata asta nenoro- 
cită. Şi în toţi cei patruzeci şi şase de ani, ştii ce am descoperit? 

Khalifa nu spuse nimic. 

— Nisip, asta am gâsit. Mii şi mii de tone de nisip. Am des- 
coperit mai mult nisip decât orice arheolog din lume. Am de- 
venit un expert în el. 

Chicoti melancolic şi, aplecându-se în faţă, stinse ţigara 
de braţul scaunului şi azvârli chiştocul în ceaşcă. 

— Nu puteam să-l arunc pe jos, spuse el. Strică grădina. E 
o grădină frumoasă, nu crezi? 

Khalifa îl aproba. 

— Este principalul motiv pentru care am venit så stau aici. 
Biblioteca este minunată, desigur, dar grădina este cea de care 
m-am îndrăgostit. E atât de liniştită! Sper să mor aici. 

— Sunt sigur... 

— Scuteşte-mă de platitudinile tale, tinere! Sunt bătrân şi 
bolnav, iar când o să-mi dau duhul, sper să se întâmple chiar 
aici, pe scaunul âsta, la umbra salcâmului. 

Începu så tuşească. Bărbatul care le adusese ceaiul se 
apropie şi luă tava. 

— Aşadar, nu s-a găsit niciodată vreo urmă a armatei? în- 
treba Khalifa. Nici o indicație despre locul în care ar putea fi? 

Az-Zahir nu dădea semne câ ar asculta ce i se spune. Îşi 
freca mâna de braţul scaunului, mormâind ceva pentru sine. 

— Profesore? 

— Îmm? 

— Nu s-a descoperit niciodată vreo urmă de-a ei? 

— Oh, întotdeauna se găsesc oameni care vor pretinde că 
ştiu unde e. A avut loc o expediţie la începutul anului, credeau 
că au găsit-o. Gargară! Teorii de doi bani! Când le ceri dovezi 
concrete, dau din colţ în colţ. 

Îşi băgă degetul în ureche, răsucindu-l energic. 

— Şi a mai fost americanul âla. 

— American? 

— Un bărbat drăguţ. Tânăr. Puțin rebel. Dar îşi cunoştea 
meseria. 

Continuă să se scarpine în ureche. 

— A lucrat de unul singur. În deşert. Avea o teorie despre 
nu ştiu ce piramidă. 

Khalifa deveni atent. 

— O piramidă? 

— Nu o piramidă propriu-zisă. O aglomerare de stânci sub 
forma unei piramide, asta spunea el. Găsise nişte inscripţii pe 
ea. Era convins că fuseseră lăsate de soldaţii armatei. Ştii, m- 
a sunat. Din Siwa. Mi-a spus că descoperise nişte urme şi că 
o să-mi trimită şi fotografii. Dar n-au ajuns niciodată la mine. 
Câteva luni mai târziu, i-au găsit jeepul. Complet ars. Iar el 
era înâuntru. O tragedie. John. Asta era numele lui. John 
Cadey. Drăguţ bărbat. Puțin rebel. 

Bătrânul îşi scoase degetul din ureche şi se uită la el. 

— Vă amintiţi unde săpa? întreba Khalifa. 


“2 
344 ) PAUL SUSSMAN 


Az-Zahir ridică din umeri. 

— Undeva, în deşert. 

Ofta. Parea obosit. 

— Deşertul e însă un loc mare, nu? Şi eu mi-am petrecut 
destul timp acolo. Lângă o piramidă. Aşa mi-a zis. O clipă am 
crezut că totuşi descoperise ceva. Dar apoi a avut accidentul. 
Foarte trist! Sà ştii câ nu va fi găsită niciodată. Armata. Nicio- 
dată. Este o păcâleală. O halucinație a minţii. Cadey. Asta era 
numele lui. 

Vocea lui devenea din ce în ce mai slăbită, până când, în 
cele din urmă, se stinse. Khalifa se uită la el. Capul bătrânului 
alunecase spre piept, pielea din jurul baărbiei încreţindu-se şi 
mai tare, astfel încât acum chipul lui pârea un ghemotoc de 
riduri. Mâna sânâtoasă câzuse pe lângă scaun şi bătrânul 
începu să sforăie. Khalifa îl mai privi o vreme, apoi se ridică 
în picioare şi se îndreptă spre casă. 


Biblioteca de la Casa Chicago, cea mai dotată în domeniul 
egiptologiei, ocupa la parterul clădirii doua camere răcoroase, 
zugrăvite în alb, cu tavanul înalt; era plină de şiruri de rafturi 
metalice şi avea un miros persistent de lac şi hârtie veche. 

Bărbatul — tânăr, american, cu ochelari rotunzi şi o barbă 
groasă — îşi frecă barbia gânditor: 

— S-ar putea să avem nişte materiale care så vă folosească. 
Ştiţi germană? 

Khalifa negă din cap. 

— Păcat. Drei Monate in der Libyschen Wüste! al lui 
Rohlfs este foarte bună. Probabil, cea mai bună lucrare despre 
deşertul vestic, chiar dacă e scrisă acum o sută de ani. Dar n- 
a fost niciodată tradusă, aşa că nu vă e de folos. Totuşi, mai 


l „Trei luni în deşertul libian“ 

avem câteva materiale în arabă şi în engleză. Şi în plus, câte- 
va hărţi bune şi fotografii facute de la înălțime. 

Dispăru într-o cameră alăturată, lăsându-l pe Khalifa lângă 
un raft plin cu volume din primele zile ale egiptologiei — 
Researches in Egypt and Nubia! al lui Belzoni, Monumenti 
dell’ Egitto e della Nubia? al lui Rosellini, cele douăsprezece 
volume ale lui Lepsius, Denkmäler aus Aegypten und 
Aethiopien?. Khalifa îşi plimba degetele peste ele şi scoase un 
exemplar din Davies, Ancient Egyptian Paintings. ÎL aşeză 
peste celelalte cărţi şi o deschise cu grijă. Încă mai era cufun- 
dat în lectură, când, după douăzeci de minute, apăru bibliote- 
carul, care-l bătu uşor pe umăr. 

— V-am dus câteva cârţi în sala de lectură. La masa de la 
fereastră. Nu este tot ce am despre subiect, dar este suficient 
pentru început. Strigaţi-mă dacă mai aveţi nevoie de altceva. 
Deşi mai potrivit ar fi să şoptiţi, având în vedere că suntem 
într-o bibliotecă. 

Se amuză de gluma pe care o fâcuse şi se îndreptă spre 
biroul lui. Khalifa puse la loc cartea lui Davies şi trecu în cea 
de-a doua cameră, care avea rafturi de-o parte şi de alta, şi un 
şir de mese chiar pe mijloc. Pe una dintre ele, chiar lângă 
fereastră, se ridicau două teancuri de cărţi. Se aşeză şi, luând 
un volum de deasupra, începu să citeasca. 


Durâ vreo trei ore până când gâsi ceea ce câuta. Era o 
carte subţirică intitulată A Journey across the Great Sea of 
Dunes’, scrisă în 1902 de un explorator englez, căpitanul 
John de Villiers. 


| „Cercetări în Egipt şi Nubia“ 

2 „Monumente din Egipt şi Nubia“ 

3 „Monumente din Egipt şi Etiopia“ 

4 „Picturi din Egiptul Antic“ 

5 „O calatorie prin Marele Ocean al Dunelor'“ 

De Villiers pornise în călătorie, în încercarea de a reface 
expediţia lui Rohlfs din 1874, din Siwa, cu ghizi locali şi o 
caravană de cincisprezece cămile, îndreptându-se prin deşert 
spre oaza Dakhla, care se situa la vreo şase sute de kilometri 
la sud-est. Douăzeci de zile mai târziu, boala şi proviziile 
insuficiente îl obligaseră să ajungă la al-Farafra, unde a aban- 
donat călătoria. Pe Khalifa nu îl interesa sfârşitul expediției, ci 
ceva care se întâmplase în cea de-a opta zi de drum: 


În cea de-a opta zi, Abu, băiatul despre care am vorbit 
deja, mi-a arătat o privelişte extraordinară undeva în zare, 
peste dune, în partea de est a direcţiei noastre de mers. 

Prima senzaţie a fost cå piramida, pentru că despre asta 
era vorba, trebuie så fie un miraj sau o iluzie optică... 


Khalifa se opri, nedumerit din cauza cuvintelor nefamiliare, 
apoi se ridică şi îi ceru bibliotecarului un dicţionar englez-arab. 
Bărbatul scoase un volum dintr-un raft şi Khalifa se întoarse 
la masa lui, nerâbdător să citească explicaţiile. 

— Ah! spuse el, găsind cuvintele. Sirab. Tawahhum basari. 
Înţeleg. 

Reveni asupra textului, păstrând dicţionarul deschis lânga 
el, pentru orice eventualitate: 


Parea imposibil să fie de provenienţă naturală, datorită 
atât preciziei formei cât şi absenței vreunei alte formaţiuni 
de acelaşi gen în vecinătate. 

Totuşi, după ce ne-am apropiat, am fost nevoit să-mi 
schimb opinia inițiala. Piramida era reală şi o creaţie a na- 
turii. Cum se ridicase şi când, nu pot spune, pentru că, din 
păcate, experienţa mea e redusă în chestiunile geologice. Tot 
ceea ce pot spune este câ adâuga peisajului o notă specială, 
aşa cum se ridica imensă, dintre dune, precum vârful unei 

sulițe sau, mai bine zis, ca vârful unui trident, de genul celui 
pe care-l ține Poseidon în mână (la urma urmei, doar eram 


în mijlocul Oceanului de Nisip!). 
„Asta-i un soi de glumå“, presupuse Khalifa. 


Ne-a luat aproape toată ziua så ajungem la acest loc 
fantastic şi a necesitat o abatere considerabilă de la traseul 
nostru. Câţiva oameni s-au împotrivit încă de la inceput să 
mergem acolo, susţinând sus şi tare că lucrul acela e de râu 
augur şi câ e un semn al diavolului — superstiţiile acelea 
prosteşti legate de obiecte, pentru care mintea arabului 
egiptean pare să aibă o înclinaţie specială (ei sunt, aşa cum 
a precizat atât de bine Lordul Cromer, mai puţin evoluaţi, ca 


o naţiune de copii). 


Khalifa dădu din cap, pe jumătate amuzat de comentarii, 
pe jumătate enervat. Englezi aroganţi! 


Am ascultat cu atenţie temerile bărbaţilor şi am făcut tot 
ce mi-a stat în putinţă să-i calmez, admițând câ stâncile ar 
putea fi într-adevâr înspăimântâtoare, deşi, din experienţa 
mea, numai pentru copii şi femei, şi în nici un caz pentru 
nişte bârbaţi curajoşi ca ei. Remarca mea pâru să aiba efec- 
tul scontat şi, în ciuda câtorva murmure de împotrivire, ne- 
am continuat drumul spre ea, ajungând la locul respectiv 
după-amiaza târziu şi aşezând tabara la baza ei. 

Sunt sigur că veţi fi de acord cu mine că nu există prea 
multe de spus despre o formaţiune stâncoasă, fie şi ciudată 
ca aceasta, şi cred că am epuizat tot ce era de explicat în rân- 
durile anterioare. Totuşi, aş vrea să atrag atenţia asupra unui 


aspect particular, şi anume, inscripţiile descoperite chiar lânga 

baza ei, care s-au dovedit a fi, după o examinare atentă, nişte 
hieroglife rudimentare. 

Cunoştinţele mele legate de limba antică egipteană sunt 
la fel de limitate precum cele în cazul geologiei. M-am ha- 
zardat totuşi şi bânuiesc că semnele indicau un nume: «Net- 
nebu». Vreun câlător, farà dubiu, care trecuse prin acelaşi 
loc, cu mii de ani în urmă. 

Mai târziu în aceeaşi noapte, în timp ce Azab, bucătarul, 
ne servea cina, am ţinut un toast — cu ceai, din păcate, şi nu 
cu vin — în cinstea curajosului Net-nebu, urându-i sânâtate şi 
sperând sincer cå a ajuns cu bine la destinaţie. Bărbaţii şi-au 
ridicat şi ei cupele, repetând solemn cuvintele mele, fără så 
aibă nici cea mai mică idee, bânuiesc eu, despre ceea ce 
vorbesc. Mi s-a părut totuşi câ le-a mai ridicat puţin moralul; 
şi am avut cu toţii o noapte de somn liniştit. 


Khalifa mai citi descrierea de două ori pentru a se asigura 
că a înţeles corect, notându-şi câteva idei în agendă, apoi 
răsfoi cartea până la sfârşit unde se afla un apendice. Aici găsi 
extrase din jurnalul lui Villier, cu detalii despre distanţele par- 
curse în fiecare zi. Compară măsurătorile cu cele de pe o hartă 
obişnuită a Egiptului şi reuşi sâ-şi facă o idee generală despre 
locul în care ar putea fi situată stânca în formă de piramidă. Îi 
ceru bibliotecarului mai multe hărţi specializate şi se apucă să 
o localizeze cu precizie. 

Îi luă mai mult decât se aşteptă. Alese de la început o 
hartă ce folosea o scară de 1 la 150 000, dar nu gâsi nicăieri 
stânca. Mai găsi ceva pe o hartă făcută pe baza imaginilor din 
satelit, dar nu era foarte clară, iar pe harta militară la scara de 
1 la 50 000 ar fi găsit-o cu siguranţă, numai că se oprea chiar 
în vestul zonei care-l interesa pe el. Începu să creadă cà nu 
avea s-o găsească niciodată. 

Reuşi totuşi în cele din urmă. Surpriza veni din partea 
unei diagrame aparţinând unui pilot RAF! din Cel de-al 
Doilea Razboi Mondial, păstrată în bibliotecă mai degrabă ca 
un document istoric, decât ca unul geografic. Aceasta oferea 
o imagine topografică detaliata a zonei dintre 26 şi 30 de 
grade longitudine şi latitudine. Acolo, pe la jumătatea drumu- 
lui între Siwa şi al-Farafra, ridicându-se în peisajul pustiu, 
văzu un triunghi mic, în dreptul căruia era scris „formaţiune 
stâncoasă piramidală“. Khalifa lovi masa cu încântare, sune- 
tul reverberând în încăpere ca zgomotul scos de o mitralieră. 

— lertaţi-mă, şopti el bibliotecarului, care băgase capul pe 
uşă ca så vadă ce se întâmplă. 

Îşi notă coordonatele, verificându-le de două ori pentru a 
fi sigur că le-a scris exact şi apoi, întrebându-se dacă prietenul 
lui, Abdul Grasul, încă mai organiza tururi prin deşert, se 
ridică în picioare şi se întinse. De-abia atunci observă că afară 
se întunecase. Se uită la ceas. Trecuse de opt. Şi îi promisese 
lui Zenab că se va întoarce până la patru, ca să participe la 
parada copiilor. 

— Pe toţi dracii! şopti el printre dinţi, înhăţând agenda şi 
repezindu-se spre ieşire. Zenab nu va fi deloc fericita. 


33 

Până la caderea nopţii nu se înregistră nici o urmă de ar- 
mată şi Dravic începu să se impacienteze. 

Toată ziua îi privise pe oameni muncind, aşteptând din cli- 
pă-n clipă strigătul care să vestească o descoperire. Orele tre- 
cuseră în goană, soarele îi arsese spatele, muştele îl bâzâiseră 
în permanenţă, stânca îl ignorase masivă, cu marginile părând 
să tremure în câldura îngrozitoare, dar strigătul tot nu venise. 
Aspiratoarele lucraseră nonstop, coborând nivelul solului în 
jurul bazei cam cu vreo zece metri, dar nimic. Doar nisip. Mii 
şi mii de tone de nisip, ca şi cum deşertul şi-ar fi bâtut joc de el. 

De câteva ori coborâse el însuşi lângă instalaţiile de exca- 
vare, agitându-şi mistria în toate părţile, înjurând pe oricine se 
găsea în preajmă. Cea mai mare parte a timpului însă şi-o pe- 
trecuse sub umbrelă. molfăind trabuce, ştergându-şi sudoarea 
de pe frunte, devenind din ce în ce mai neliniștit şi mai frustrat. 

După ce soarele apuse, cerul se întunecă şi aerul se răcori, 
în sfârşit. Instalară nişte lămpi gigantice cu arc în jurul utila- 
jelor şi valea se umplu de lumină. Pericolul ca luminile să fie 
observate în imensitatea deşertului era neglijabil şi, oricum, 
era un risc pe care trebuiau så şi-l asume, dacă voiau să con- 
tinue lucrul. Fiecare om disponibil primise o lopată şi fusese 

trimis så sape. O armată de oameni, câutând o altă armată. Şi 
totuşi, nici urmă de ea. 

Începu să creadă că Lacage avea dreptate. Poate că arma- 
ta se găsea mai jos decât se aştepta el. Estimânle lui spuneau 
că soldaţii se găsesc între patru şi şapte metri adâncime. Aşa 
îi spusese lui Sayf al-Tha'r. Între patru şi șapte metri. Zece 
maximum. Dar ajunseseră deja la zece şi nu gâsiseră nimic. 
Absolut nimic. 

O s-o gâsească în cele din urmă, dar timpul îi presa. Nu 
era posibil så stea aici o veşnicie. Cu fiecare zi care trecea, 
creşteau şi şansele ca activitatea lor så atragă atenţia. Locul 
era în mijlocul deşetului, dar nu atât de îndepartat încât să se 
ascundă acolo la infinit. Aveau la dispoziţie cel mult o sâptă- 
mână. lar dacă armata se gâsea la cincizeci de metri dedesubt, 
nu prea puteau să facă mare lucru. 

— Unde e? mormăi el, sugând lacom din trabuc. Ar fi tre- 
buit s-o găsim până acum. Unde e? 

Îşi încleştă pumnii şi-şi frecă tâmplele nervos. Avea o 
durere de cap acută — deloc surprinzător, având în vedere că 
stătuse în soare aproape douăsprezece ore. Trebuia så se 
calmeze. Să-şi abată gândurile. Strigă spre unul dintre bărbaţii 
de dedesubt, spunându-i că se duce în cortul lui şi că, dacă se 
întâmplă ceva, să-l cheme imediat. Se întoarse şi porni în jos 
spre tabără. Avea o sticlă de votcă în geantă. Câteva guri şi se 
va simți imediat mai bine. Şi poate o să doarmă și câteva ore. 
Da, aşa o să facă. 

În timp ce mergea însă, o altă idee i se insinuă treptat în 
minte, provocându-i un zâmbet larg. „Da, se gândi el, asta 
chiar că m-ar face să uit de necazuri.“ Se va spăla, va bea câte- 
va pahare, va mânca şi apoi... 

Ajunse în tabără şi, făcându-şi loc printre mormanele de 
echipamente, se opri în faţa unui cort şi-şi bâgâ capul înâ- 
untru. Tara şi Daniel stăteau ghemuiţi pe podea. Se ridicară 

în capul oaselor când îl auziră intrând. Îi aruncă o privire 
scună Tarei, apoi îi spuse ceva în arabă gardianului. Daniel 
se strâmbă. 

— Animalule, şuieră el. Într-o zi o så te omor. 

Dravic izbucni în râs. 

— Atunci va trebui să te întorci din morţi ca s-o faci. 

Îi mai spuse ceva paznicului şi plecă. 

— Ce-a fost asta? întrebă Tara. 

Daniel nu spuse nimic, privindu-şi fix ghetele. Nu părea 
că se grăbeşte să-i răspundă. 

— Ce-a zis? 

El bolborosi ceva. 

— Ce? 

— A zis să te ducă în cortul lui peste două ore. 

Ea îşi privi ceasul. Opt şi cincisprezece. Simţea că i se 
face râu. 


LO 
LUXOR 


Aşa cum se aşteptase Khalifa, Zenab nu era deloc fericită. 
Se uita la televizor cu Ali şi Batah şi îi aruncă una dintre 
privirile ei fioroase când el intră în casă. 

— Nu m-ai văzut, tati, se băgă Ali în vorbă. Am fost pe pluta 
lui Tutankhamon. Eram unul dintre purtătorii de evantaie. 

— Îmi pare râu, spuse Khalifa, lăsându-se pe vine în faţa 
fiului său şi ciufulindu-i părul. Am avut ceva de terminat la 
serviciu. Aş fi venit dacă aş fi putut. Uite, ţi-am adus ceva. Şi 
tie, Batah! 

Băgă mâna în sacoşa de plastic pe care o adusese cu el şi 
scoase un colier din scoici, pe care îl dâdu fiicei lui, şi o trom- 
petă de plastic. 

— Mulţumesc, tati! strigă Ali, luând instrumentul şi suflând 
tare în el. 

Batah se repezi să se uite în oglindă. Ali o urmă şi el 
imediat. 

— E o dată pe an, Yusuf, spuse Zenab când râmaseră sin- 
guri. O după-amiază pe an. Şi-au dorit atât de mult să fii acolo. 

— Îmi pare râu, spuse el din nou, prinzându-i mâna. 

Ea şi-o retrase şi, ridicându-se în picioare, traversă camera 
şi închise uşa. 

— Am primit un telefon azi-dimineaţă, spuse ea, întor- 
cându-se. De la şeful tău, Hassani. 

Khalifa nu zise nimic şi îşi scoase o ţigară. 

— Sa-mi spună cât este de încântat pentru promovarea ta. 
Ca asta înseamnă mai mulţi bani, un apartament mai bun, o 
şcoală nouă pentru copii. I-am spus: „E prima dată că aud aşa 
ceva“. Atunci el a zis că o să vii curând acasă să-mi poves- 
teşti. Că este o mutare bună pentru cariera ta. Şi a continuat în 
stilul ăsta până la sfârşit. 

— Nenorocitul, şopti Khalifa. 

— Ce? 

— Vrea să mă prindă, Zenab! Sa mă prindă prin interme- 
diul tâu. Ţi-a spus toate lucrurile ale bune despre promovare 
ca tu să mă convingi så accept. 

— Sa înţeleg că nu ai de gând să accepţi? 

— E complicat. 

— Nu mă trata ca pe un copil! Nu de data asta, te rog. 
Ce se întâmplă, Yusuf? 

Ali începu să bată la uşa. 

— Mami! Vreau să mă uit la televizor. 

— Eu şi tatăl tàu discutăm! Du-te şi joacă-te cu Batah! 

— Nu vreau så mă joc cu Batah. 

— Ali, du-te şi joacă-te cu Batah! Şi lasă gâlăgia că-l tre- 
zeşti pe ăla mic! 

Se auzi un sunet sfidător de trompetă, apoi o uşă trântită. 
Khalifa îşi aprinse ţigara. 

— Trebuie să mā întorc la Cairo, spuse el. În seara asta. 

Femeia rămase neclintită o clipă, apoi veni lângă el şi înge- 
nunche în faţa lui, cu pletele căzându-i în valuri până la coapse. 

— Ce se întâmplă, Yusuf? Nu te-am mai văzut niciodată aşa 
până acum. Spune-mi! Te rog! Am dreptul să ştiu. Mai ales când 
ne afectează viaţa. Ce caz e ăsta? De ce nu accepţi promovarea? 

Khalifa o înconjură cu braţele şi-şi sprijini fruntea de ca- 
pul ei. 

— Nu că n-aş vrea să-ţi spun, Zenab. Sunt pur şi simplu în- 
spâimântat. Mi-e teamă să te implic şi pe tine. E foarte periculos. 

— Atunci cu atât mai mult trebuie să ştiu. Sunt soţia ta. Ce 
te afectează pe tine mă afectează şi pe mine, şi pe copiii noştri. 
Daca există vreun pericol trebuie să-l cunosc şi eu. 

— Nici eu nu înţeleg prea bine totul. Tot ce ştiu este că vie- 
tile unor oameni nevinovaţi sunt în pericol, iar eu sunt singu- 
rul care-i poate salva. 

Rămaseră în poziţia aceea câteva minute, după care ea se 
dadu în spate şi-l privi drept în ochi. 

— Mai e şi altceva la mijloc, nu-i aşa? 

El nu spuse nimic. 

— Ce? 

- Nue... 

— Ce, Yusuf? 

— Sayf al-Tha'r, şopti el. 

Zenab îşi lăsa capul în jos. 

— Oh, Doamne, nu. Asta s-a întâmplat în trecut. S-a terminat. 

— Nu s-a terminat cu adevărat, spuse el, privindu-şi ge- 
nunchii. Acum mi-am dat seama, de când lucrez la cazul ăsta: 
a fost întotdeauna în mine. Am încercat să uit, să trec peste, 
dar n-am putut. Ar fi trebuit să-i opresc. Ar fi trebuit să-l ajut. 

— Am mai discutat toate astea, Yusuf. Nu aveai ce så faci. 

— Dar aş fi putut cel puţin så încerc. Şi nu am încercat. I-am 
lăsat să mi-l ia de lângă mine. 

Simţi cum i se umplu ochii de lacrimi şi se luptă să nu în- 
ceapă să plângă. 

— Nu pot să exprim ce simt, Zenab! E ca şi cum aş purta o 
mare greutate pe umeri. Întotdeauna mă gândesc la Ali. La ce 
s-a întâmplat. La ce aş fi putut să fac. Iar acum, mi s-a oferit 
şansa så îndrept lucrurile. Pe Ali nu mai am cum să-l aduc 
înapoi, dar măcar voi reduce puţin din râul care s-a făcut. Şi 
până când nu voi face asta, nu-mi voi găsi liniştea. Jumătate 
din mine va rămâne întotdeauna prinsă în capcana trecutului. 

— Prefer să am o jumătate de soţ, decât un soţ mort. 

— Te rog, încearcă să înţelegi! Trebuie să merg mai departe. 
Este important. 

— Mai important decât mine şi copiii tâi? Avem nevoie de 
tine, Yusuf! exclamă ea prinzându-i mâinile. Nu-mi pasă de 
promovare. Nu avem nevoie de mai mulţi bani sau de un 
apartament luxos. Ne descurcâm şi-aşa. Dar îmi pasă de tine. 
Eşti soţul meu. Eşti dragostea mea. Nu vreau să fii omorât. Şi 
vei fi, dacă vei mai continua. Ştiu asta. O simt. 

Începu să plângă şi-şi îngropă faţa în poala lui. 

— Te vreau aici, cu noi, în siguranţă, spuse ea, suspinând. 
Vreau să creştem împreună o familie. 

Din dormitorul lui Batah răzbătea sunetul înăbuşit de trom- 
petă. Pe stradă începură să explodeze artificiile. O mângâie 
pe păr. 

— Nu e nimic mai important pe lumea asta decât tu și copiii, 
şopti el. Nimic. Nici trecutul, nici fratele meu, nici măcar pro- 
pria viaţă. Te iubesc mai mult decât pot exprima în cuvinte. 
Aş face orice pentru tine. Orice. 

Îi saltà capul şi se priviră în ochi. 

— Spune-mi să renunţ la caz, Zenab! Spune-mi şi o voi face, 
fără ezitare. Spune-mi! 


356 - PAUL SUSSMAN 


O vreme se uită la el cu ochii ei imenşi, căprui şi umezi. 
Apoi, încet se ridică în picioare. 

— La ce oră e trenul tâu? spuse ea abia şoptit. 

— Ultimul pleacă la zece. 

— Atunci ai timp doar ca să mânânci ceva. 

Îşi dadu părul pe spate şi intră în bucătărie. 


Pleca la nouă şi cincisprezece minute. Avea cu el o geantă 
în care pusese un schimb de haine, nişte mâncare și pistolul 
lui, un Helwan de 9 mm. Mai luase şi 840 de lire egiptene, 
bani pe care-i pusese deoparte să meargă la Mecca. Se simţea 
îngrozitor că trebuia să apeleze la ei, dar erau singurii bani 
gheaţă pe care-i aveau în apartament şi îi erau necesari acolo 
unde se ducea. Indiferent de ce urma să se întâmple în 
următoarele zile, îşi promisese că-i va pune la loc. 

Coti la stânga pe lângă bloc şi pomi spre garâ. Noaptea rå- 
suna de ecoul artificiilor, lansate în cinstea sărbătorii de Abu 
el-Haggag. Se întrebă dacă n-ar fi mai bine să treacă și pe la 
birou să mai ia nişte muniţie, dar se răzgândi. Risca să dea 
nas în nas cu vreun coleg şi n-avea chef de explicaţii. Trebuia 
să plece din Luxor fără să ştie nimeni. Se uită la ceas. Nouă 
şi douăzeci. 

Când ajunse în centrul oraşului, străzile se aglomerară şi 
mai tare. În jurul Templului Luxor era un adevărat furnicar. 
Copiii purtau coifuri şi alergau de colo-colo, aruncând pocni- 
tori; grupuri muzicale improvizate — mizmar şi tobe în prin- 
cipal — cântau pe marginea drumului. Vânzătorii de dulciuri 
de-abia mai făceau faţă cererilor. 

Într-un mic parc de lângă templu, un grup de dansatori 
zikr, două rânduri de bărbaţi faţă-n faţă, se legănau într-o parte 
şi-n alta pe ritmul incantaţiilor unui munshid. O mulţime de 
oameni se strânsese să-i privească şi Khalifa încetini şi el 

pasul. Nu ca să-i admire pe dansatori, ci ca să-i verifice pe cei 
care-l urmăreau. 

Nu era sigur de numărul lor şi nici de când se luaseră după 
el, dar erau cu siguranţă în spatele lui. Trei, poate patru, 
amestecându-se printre cheflii, urmărindu-i fiecare mişcare. 
Pe unul îl depistase atunci când se oprise să-şi cumpere un 
pachet de ţigări, pe altul în timp ce se daduse într-o parte, ca 
să lase să treacă o procesiune de bărbaţi câlare. Doar o singură 
privire, un contact vizual fulgerător şi cei care-l supravegheau 
se topiseră în masa aglomerată de oameni. Erau buni. 
Pregătiţi. Serviciul Secret, probabil. Sau spionajul militar. Era 
foarte posibil să-l fi urmărit toată ziua. 

Îşi aruncă privirea peste mulţime. Zece metri mai departe 
un bărbat se sprijinea de nişte ţevi. Ochii lui erau îndreptaţi 
spre Khalifa şi detectivul crezu că este unul dintre urmăritori. 
Apoi văzu o femeie care veni lângă el și plecară împreună, 
braţ la braţ. Nouă treizeci. Khalifa îşi aprinse o ţigară şi porni 
mai departe. 

Trebuia să-şi piardă urma înainte de a ajunge la gară. Nu 
era sigur cine sunt sau ce voiau, dar ştia că, dacă vor avea și 
cea mai mică bănuială despre destinaţia lui, vor încerca să-l 
oprească. Şi, o dată oprit, nu va mai avea nici o şansă. Trebuia 
să scape de ei. 

Nouă şi treizeci şi unu de minute. Coti spre stânga pe o 
străduţă îngustă şi trecu pe lângă un grup de copii care stăteau 
pe trotuar şi priveau la televizor. Mari pasul şi făcu la dreapta 
pe o altă stradă. Doi bătrâni jucau siga în praf, folosind pietre 
pe post de piese. Îi depăşi grăbit şi o luă la stânga din nou pe 
o alee şerpuitoare. Douăzeci de metri mai încolo era o moto- 
cicletă parcată lângă un zid şi se uită în oglinda ei laterală. Era 
singur. Începu să alerge. 

Timp de zece minute merse în zigzag pe străzile laterale ale 
Luxorului, cotind pe neaşteptate, uitându-se constant în spatele 

lui, până când ajunse în cele din urmă în Midan al-Mahatta, 
piaţa din faţa gării, cu obeliscul ei roşu şi ceasul care părea så 
nu meargă niciodată. Scoase un oftat de uşurare şi pâşi pe 
drum, uitându-se în dreapta să nu vină nici o mașină. În acel 
moment observă un individ care stătea ascuns sub un portal de 
vizavi, uitându-se fix la el. 

— Pe toţi dracii! şopti el. 

Trenul pentru Cairo trăsese deja pe peron, călătorii se în- 
ghesuiau să urce, iar hamalii se chinuiau să aranjeze bagajele. 
N-avea cum să treacă fără să fie văzut. Se uită la ceas. Nouă 
patruzeci Şi trei. Şaptesprezece minute. 

Un moment rămase nemişcat, neştiind ce să facă, apoi, 
brusc, o luă la stânga pe Sharia al-Mahatta, mărind pasul la 
maximum. Era o idee nebunească, dar nu-i venise nimic alt- 
ceva în minte. Trebuia să ajungă acasă. 

Alese cea mai scurtă rută pe străduţele laterale, fără să se 
mai deranjeze să privească în spate, ştiind câ ei sunt acolo. 
Ajunse la bloc în zece minute şi, după ce intră, o luă la goană 
pe scări şi năvâli pe uşa din faţă. 

— Yusuf? 

Zenab tocmai ieşea din camera de zi. 

— De ce te-ai întors? 

— N-am timp să-ţi explic, gâfâi el, trăgând-o în bucătărie. 

Îşi scoase ceasul de la mână. Nouă cincizeci şi trei. 
Fiecare secundă era prețioasă. 

Deschise larg fereastra de la bucătărie şi privi în jos, spre 
aleea îngustă. Aşa cum se aştepta, văzu doi bărbaţi care stăteau 
ascunşi sub copertina de la intrare. Distanţa de douazeci de 
metri îl ameţi. Se uită la acoperişul clădirii de vizavi, care era 
situat exact sub nivelul ferestrei sale, cam la trei metri distanţă. 
Se zăreau câteva sârme pline cu rufe puse la uscat, iar în capăt 
se vedea o uşă ce dădea în interiorul clădirii. Se întrebase 

deseori dacă ar fi posibil să sară de pe un bloc pe altul. Acum 
era pe punctul de a afla. 

Se mai uită o dată, gemând în sinea lui, apoi se aplecă şi-şi 
aruncă geanta în partea cealaltă. Aceasta căzu cu o bufnitură, 
speriind un stol de porumbei, care se ridicară în aer şi dispâru 
în noapte. 

— Yusuf, şopti Zenab, înfigându-şi degetele în braţul lui, 
ce faci? De ce ţi-ai aruncat geanta acolo? 

Îi prinse faţa în mâini şi o sărută pe gură. 

— Nu må întreba! Pentru că, dacă încep să mă gândesc, nu 
mai Sar. 

Se urcă pe pervaz şi, apucându-se strâns de cadrul de 
metal, se întoarse spre ea. 

— Vreau să ţii uşile închise la noapte, spuse el. Dacă sunà 
cineva, spune-i cå m-am culcat mai devreme pentru că mâine 
plec la Ismailiya. 

-Eunu... 

— Te rog, Zenab! Dacă sună cineva, spune-i cå nu vreau să 
fiu deranjat. Mâine dimineaţă, iei copiii şi te duci la Hosni şi 
la Sama. Stai acolo până te sun eu. Înţelegi? 

Ea dădu din cap. 

— Te iubesc, Zenab! 

Se aplecă şi o mai sârută o dată, apoi se întoarse cu faţa 
spre acoperişul de alături. Distanţa părea foarte mare. 

— Şi închide fereastra după mine, şopti el. 

N-avea nici un sens să stea să se îmbărbăteze, aşa că rosti 
repede o rugăciune, numără până la trei şi sări cu toată puterea, 
abţinându-se să nu scoată un strigăt de groaza. Pentru o clipă 
avu senzaţia câ o să cadă direct pe alee. Apoi, cu un sunet 
înfundat, ateriză pe celalalt acoperiş, cu faţa în jos, rânindu-se 
la cot. 

Stâtu nemişcat un moment, şi mai îngrozit acum de faptul 
că sărise, apoi se ridică în picioare şi se uită în spate. Zenab 

stătea la fereastra bucătăriei, cu o expresie îngrozită pe chip. 
Îi trimise un sărut, recuperă geanta de pe jos şi se grăbi spre ușa 
din capătul acoperişului, care dădea spre un şir de trepte inte- 
rioare. Privi din nou ceasul de la mână. Nouă cincizeci şi patru. 
Începu să alerge pe scări. 

Intrarea în bloc era în partea opusă uşii de la blocul său, 
aşa că nu avea sens să-şi facă griji că urmăritorii lui o să-l 
vadă. Putea så iasă fără probleme. I-ar fi plăcut så aibă câteva 
minute în plus să verifice strada, dar timpul îl presa, aşa că se 
repezi direct afară şi după aceea înapoi, spre centrul oraşului. 
Trebuia så parcurgă un kilometru şi jumătate în cinci minute. 
Adrenalina atinse cote maxime. 

După două minute îl lovi o durere ucigătoare în partea 
stângă şi de-abia mai putea respira. Continuă să meargă totuşi, 
folosind la maximum şi cea mai mică urmă de energie din 
picioare, până când ajunse la o pasarelă. Două sute de metri la 
dreapta lui, trenul pentru Cairo ieşea încet din staţie, roţile lui 
scârţâind putemic. 

„Pe toţi dracii!“ se gândi el. Prima dată când un tren pleca 
din Luxor la timp trebuia să fie chiar în seara asta. 

Rămase unde era, respirând greu, până când trenul ajunse 
în dreptul lui, apoi se strecură pe sub barieră şi începu să alerge 
pe lângă el. În dreapta lui era un zid de beton, iar în stânga 
roţile imense de fier ale trenului, care-i ajungeau aproape până 
la piept. Se prinse de mânerul așezat lângă uşă, dar nu rezistă 
mult şi îi dădu drumul. Distanţa dintre tren şi zid se îngusta 
din ce în ce mai tare. Alţi cincizeci de metri şi nu mai avea 
cum să înainteze. Se prinse de o alta bară, disperat, şi de data 
asta reuşi s-o apuce strâns şi să urce pe treapta de metal. 
Deschise uşa, strecurându-se înăuntru, şi o trânti în urma lui 
exact când trenul trecu razant pe lângă zidul de beton. Cazu 
aproape leşinat pe o banchetă, gâfâind. 

— Vă simţiţi bine? întrebă un bărbat care stătea în faţa lui. 

— Da. 

Plămânii lui Khalifa stăteau să plesnească. 

— Am nevoie... nevoie... doar... 

— De nişte apă? 

— De-o ţigară. 

Afară clădirile din Luxor dispăreau încet în noapte, pe 
măsură ce trenul prindea viteză, îndreptându-se spre Cairo. 


34 

— N-o să-l las să mă violeze, Daniel. 

Cele două ore se apropiau de sfârşit. Fuseseră cele mai 
groaznice două ore din viaţa ei — o tortură lentă, ce se con- 
suma odată cu minutele care o despărţeau de întâlnirea cu 
Dravic. Se simţea de parcă ar fi fost într-un râu, ce o trăgea în 
jos spre o cascadă, iar ea nu putea face nimic ca să se salveze. 
Înţelegea acum cum trebuie să se simtă un condamnat la 
moarte când se apropie ora execuţiei. 

— N-o să-l las să mă violeze, repeta ea, stând în picioare, 
prea nervoasă pentru a se aşeza. Mai bine mor. 

Daniel nu spunea nimic, se mulțumea să o privească fix în 
lumina lămpii cu kerosen, dorind să-i vorbească, dar negâsind 
cuvintele potrivite. Paznicul se uita la ei cu ochi goi. Ea 
începu să se plimbe agitată de-a lungul cortului, cu un mare 
ghem în stomac, înnebunită de neputinţa ei, verificând ceasul 
în permanenţă. Se făcuse frig şi tremura. 

— Nu ştim dacă asta se va întâmpla, spuse el, încercând 
să-i ofere câteva cuvinte liniştitoare. 

- Da, sigur, se răsti ea. Poate vrea să discutam despre 
arheologie. 

Vocea ei era plină de furie, amărăciune şi sarcasm. Daniel 
îşi lăsă capul în jos. 

— Îmi pare râu, spuse ea după un moment. Dar sunt aşa de 
speriată! 

El se ridică şi o luă în braţe, ţinând-o strâns la piept. Ea se 
agăţă de el ca un copil, disperată şi cu ochii în lacrimi. 

— Gata, gata, şopti el. Totul o să fie bine. 

— N-o să fie, Daniel! N-o să mai fie bine niciodată dacă îmi 
face aşa ceva. N-aş putea suporta. M-aş simţi murdară pentru 
tot restul vieţii mele. 

Daniel tocmai se pregătea să-i spună că oricum nu va mai 
conta, pentru că vor fi omorâţi, dar se opri. În schimb, con- 
tinuă så o mângâie pe păr şi så o ţină strâns la piept. Tara tre- 
mura din toate încheieturile. 

Rămaseră astfel până când auziră afară nişte paşi care se 
apropiau. Prelata de la intrare se dădu la o parte şi cineva 
vorbi cu paznicul lor. Acesta se ridică şi îi fâcu un semn Tarei 
să se mişte. 

Daniel se aşeză în faţa ei, apărând-o. Paznicul făcu din nou 
un semn spre ea, apoi păşi spre ei cu mâna întinsă. Daniel îl 
lovi şi-şi ridică pumnii gata să se bată. Paznicul strigă şi alți 
doi bărbaţi intrară în cort. Daniel se repezi spre unul, dar bår- 
batul pară lovitura şi, ridicând patul puștii, îl trânti la pământ, 
aşezându-se peste el şi lipindu-i ţeava mitralierei de piept. 
Celălalt o apucă pe Tara de braţ şi o trase spre ieşire. 

— Îmi pare râu, gemu Daniel. Îmi pare râu. 

— Te iubesc, îi răspunse ea cu voce tremurândă. Întotdea- 
una te-am iubit. Întotdeauna. 

Cei doi bârbaţi o târâră prin tabără, unul ţinând-o de braţ 
şi celălalt împingând-o cu arma. Se luptă violent, lovind cu 
picioarele şi muşcând, dar fără sens, pentru că strânsoarea lor 
era extrem de putemică. Deasupra, stânca în formă de pira- 
midă strălucea tăcută în noapte. 

Ajunseră la un alt cort, mai mare decât cel în care fuseseră 
ţinuţi ea şi Daniel. Unul dintre paznici spuse ceva şi o împinse 
înăuntru. Prelata de la intrare căzu cu un zgomot uşor, dar care 
avea ceva atât de oribil în el, de parcă tocmai s-ar fi închis o 
uşă de la celulă. 

— Bună seara, chicoti Dravic. Sunt atât de bucuros câ ai 
putut veni. 

Statea pe un scaun de pânză lângă o masă de lemn. Într-o 
mână ţinea un trabuc fumat pe jumătate şi în alta un pahar. Pe 
masă se gâsea o sticla de votcă pe trei sferturi goala. Partea 
alba a chipului sâu căpătase o nuanţă de roşu-aprins, ca şi cum 
semnul său din naştere se scurgea încet peste nas şi se conti- 
nua peste celălalt obraz. Cortul mirosea izbitor a fum de tra- 
buc şi a sudoare. Tara se cutremură scârbită. 

Neamţul strigă ceva şi se auzi sunetul unor paşi care se 
apropiarâ de cort. 

— Bei ceva? 

Tara dâdu din cap câ nu, se simţea atât de speriată, încât 
avea senzaţia că o lasa inima. Dravic îşi termină paharul şi-şi 
turnă altul. ÎI bau şi pe acesta, apoi pufâi din trabuc. 

— Biata şi micuța Tara, zâmbi el. Pariez cå ai da orice să nu 
fi intrat în toată chestia asta, n-am dreptate? Şi dacă nu e aşa, 
atunci cu siguranţă în câteva minute vei simţi din plin asta. 

Izbucni într-un râs sinistru. 

— De ce m-ai adus aici? întrebă Tara, cu vocea râguşită. 

El îi simţi groaza şi râse şi mai tare. 

— Că doar nu vrei să-ţi zic cuvânt cu cuvânt! 

Îşi umplu paharul pe care-l goli dintr-o înghiţitură. Tara se 
uită în jur, căutând disperată un obiect pe post de armă. Văzu 
haina lui Dravic din buzunarul căreia ieşea vârful mistriei şi 
se apropie uşor de ea. Urmă un nou hohot de râs. 

— Hai, zise el, încearcă să o iei. Chiar vreau să faci asta. 
Må aştept s-o faci. Ce sens are dacă nu te zbaţi puţin? 

Ea se repezi la haină, scoase mistria şi se dâdu înapoi, 
îndreptând unealta spre el. 

— Te omor, şopti ea. Dacă te apropii de mine, te omor. 

El puse paharul deoparte şi se ridică în picioare, clăti- 
nându-se uşor. Tara îi văzu umflătura din pantaloni şi simţi 
cum se sufocă, de parcă ar fi strâns-o cineva de gât. Dravic 
veni spre ea, pufâind din trabuc, norii de fum încolăcindu-se 
în jurul capului său uriaş. 

— O så te omor, repetă ea, fluturând mistria spre el. 

Acum ajunsese în faţa ei. Capul ei de-abia îi ajungea până 
la piept, iar braţele lui Dravic erau cât coapsele ei. Tara se 
dâdu şi mai în spate până se lipi de pânza cortului, tâind ae- 
rul disperată: 

— Pleacă de lângă mine! 

— O så te rânesc, şopti el. O să te rânesc atât de râu! 

Ea dâdu să-l împungă, dar bărbatul îi prinse mâna cu uşu- 
rinţă şi i-o răsuci până scăpă mistria. Tara se lipi efectiv de 
pânza cortului, îngrozită, dorind să îl lovească între picioare, 
dar îşi dădu seama cå nu este în stare så se mişte. El se aplecă 
peste ea, un monstru imens, şi îi sfâşie partea din faţă a 
cămăşii rupându-i materialul şi dezgolindu-i sânii. Tara se 
zbătu şi îşi acoperi pieptul cu braţele. 

— Bestie nenorocită, strigă ea. Bestie mizerabilă şi odioasă 
ce eşti! 

Pumnul lui o lovi în frunte, greu ca lovitura unui baros, 
trântind-o jos. Ameţită, îl auzi cum se apropie, apoi simţi 
greutatea corpului lui în timp ce se urcă pe ea. De-abia putea 
să respire. 

Dravic îşi scoase trabucul din gură şi, aplecându-se îna- 
inte, lipi vârful lui strălucitor de gâtul ei. Tara ţipă în agonie, 
zvârcolindu-se, încercând să se strecoare pe sub el, dar era 
mult prea greu. Trabucul se apropie din nou, de data asta de 
braţ şi de sâni. De fiecare dată ea ţipa, iar el râdea încântat. 

Aruncă trabucul într-o parte şi începu să o pipâie, ciupind-o 
de sfârcuri. Apoi îşi lâsă capul în jos şi, grohåind ca un porc, 
începu s-o muşte de gât şi de umeri, dinţii lui lăsând urme 
adânci, purpurii, pe pielea ei alba. Nu se ştie cum, dar Tara 
reuşi să-şi elibereze o mână şi cu toată puterea de care mai era 
în stare îşi înfipse degetul mare în ochiul lui. El se arcui de 
spate, gemând de durere. 

— Curvă nenorocită! Lasă, că te învăţ eu minte! 

Îi arse trei palme peste faţă, extrem de puternice, care o 
lăsară fără suflu. Simţi cum o râsuceşte pe burtă, apoi auzi 
cum îşi desface cureaua, deşi zgomotul era cumva înăbuşit. Se 
simţea de parcă ieşise din trupul ei şi privea totul dintr-o parte, 
ca un fel de martoră a violului, mai degrabă decât victima lui. 
ÎI privi pe Dravic cum se descheie la pantaloni, apoi cum începe 
să tragă de blugii ei. 

„O să fiu violată, se gândi ea cu un soi de detaşare. Dravic 
o så mă violeze şi eu nu pot så fac nimic.“ 

Vedea mistria care se găsea pe podea la vreo jumătate de 
metru în faţa ei, dar ştia că nu are cum să ajungă la ea. 

„Ma întreb cât de tare o så doara.“ 

O prinse de păr şi îi dădu capul pe spate, în timp ce se chi- 
nuia să-i tragă în jos blugii şi chiloţii. Închise ochii şi strânse 
din dinţi, în aşteptarea asaltului. 

Care nu veni. Simţea în continuare trupul lui Dravic peste 
ea, pumnul lui aşezat pe fundul ei, dar părea câ stă neclintit ca 
şi cum ar fi îngheţat. 

— Haide, spuse ea agitată. Termină şi gata! 

Şi totuşi, el nu se mişcă. Îşi deschise ochii şi se răsuci într-o 
parte. Dravic se uita spre uşa cortului, cu capul aplecat, atent. 
Ascultă şi ea. La început, nu auzi decât un zgomot confuz. Apoi, 
treptat, sunetul deveni din ce în ce mai clar. Strigăte. Zeci de 
voci care strigau. Dravic mai râmase un moment în poziţia în 
care se gàsea, apoi, murmurând, se ridică în picioare şi se 

încheie la pantaloni. Strigātele se precipitau şi mai tare acum, 
deşi nu înțelegea ce se spune. Dravic îşi recuperă mistria, privi 
înapoi spre ea, după care ridică prelata de la intrare şi ieşi 
afară, în noapte. Era singură. 

Câteva secunde zâcu nemişcată, arsurile de pe piele provo- 
cându-i nişte dureri îngrozitoare. Apoi, rostogolindu-se pe 
spate, îşi trase blugii şi se chinui să se ridice în picioare. 

Mai trecură câteva minute şi un paznic intră în cort. Se 
uită la ea şi Tarei i se pâru că vede pentru o clipă un licăr de 
milă în ochii lui, ca şi cum ar fi dezaprobat ceea ce facuse 
Dravic şi ar fi vrut ca ea så ştie asta. Apoi, cu o mişcare din 
cap, îi făcu semn să iasă afară. 

Dravic nu se vedea nicâieri. Tabăra era goală, ca un oraş 
al fantomelor. Paznicul îi arătă cu vârful armei movila pe 
care stătuseră ceva mai devreme în timpul zilei. Când ajunse 
în vârf, vazu că Daniel era deja acolo, flancat de doi paznici. 
Se întoarse. 

— Oh, Isuse, spuse el, sufocându-se la vederea cămâşii ei 
rupte şi a vânătăilor de pe piele. Oh, Isuse, ce ţi-a facut neno- 
rocitul asta? 

Trecu pe lângă cei doi barbaţi, alergă spre ea şi o luă în 
braţe. 

— O sa-l omor! O să-l omor pe animal! 

— Sunt bine, spuse ea. Sunt bine. 

— Te-a... 

Ea scutură din cap. 

— Te-am auzit ţipând. Am vrut să fac ceva, dar mă ame- 
ninţau cu arma. Îmi pare aşa de râu, Tara! 

— Nu e vina ta, Daniel. 

— O să-l omor! O să-i omor pe toţi! 

Intensitatea îmbrăţişării lui o rânea, aşa că îl împinse la 
o parte. 

— Sunt bine, spuse ea. Sincer! Ce se întâmplă? Am auzit 
nişte strigăte. 

El se uita fix la urmele de trabuc de pe pielea ei, cu ochii 
plini de scârbă şi de vină. 

— Cred că au descoperit ceva, mormâi el. Dravic este jos, 
la instalaţia de excavare. 

Fa îi luă mâna şi se îndreptară împreună spre marginea 
movilei. 

De când fuseseră ei acolo ultima oară în vale apăruse un 
crater rotund, 'ce scotea la iveală baza stâncii care semâna 
acum cu rădăcina unui dinte. Dravic stătea în genunchi pe 
fundul gropii, lovind agitat în nisip cu mistria. Restul 
bărbaţilor îl priveau, aşteptând. Lumina alba şi rece a lampi- 
lor cu arc dădea scenei un aspect nefiresc, de vis. 

— Ce-au găsit? întrebă ea. 

— Nu ştiu, spuse Daniel. Suntem prea departe. 

Dravic strigă ceva şi unul dintre baârbaţi îi dadu o pensula 
mare. El o luă şi începu să şteargă uşor zona din faţa lui, 
oprindu-se din când în când şi aplecându-se înainte, ca så 
privească atent solul. După un minut, lâsă pensula deoparte şi 
începu să folosească din nou mistria, alternând cele doua 
unelte, pe măsură ce se dădea încet înapoi. De sub nisipuri se 
zărea ceva ieşind, dar Tara nu putea să vadă exact ce. 

Mai trecură câteva minute. Obiectul era şi mai mult expus 
acum — avea formă semicirculară, ca partea superioară a unei 
roți. Dravic continuă să curețe în jurul ei, apoi renunţă la 
unelte şi apucă obiectul cu ambele mâini, începând så tragă de 
el cu putere. Umerii lui erau încordaţi de atâta efort, dar obiec- 
tul nu voia să iasă, aşa că se văzu nevoit să folosească din nou 
mistria şi pensula, pentru a da la o parte nisipul. În ciuda 
lucrurilor pe care tocmai i le făcuse, Tara se trezi absorbită de 
acţiunile lui. Daniel stătea aplecat, cu faţa înainte, ţinând-o 

strâns de mână şi părea câ uitase furia pe care o resimţise cu 
ceva timp în urmă. 

Din nou Dravic lăsă uneltele deoparte şi mai fâcu o încer- 
care să extragă obiectul. Se dadu puţin în spate, ca să se spri- 
jine mai bine, apucă zdravân şi, aruncându-şi capul înapoi, 
trase cu toată puterea, cu venele de la gât stând så plesnească. 
O clipă lumea påru câ a încremenit, ca şi cum scena din faţa 
Tarei era o fotografie, şi nu un fapt care se petrecea aievea. 
Apoi, încet, centimetru cu centimetru, obiectul începu să se 
ridice. Daniel făcu un pas înainte. Deşi deşertul nu era grăbit 
sâ-şi arate comorile, obiectul se înâlţa puţin câte puţin până 
când, dintr-odată, solul se prâbuşi într-o ploaie de nisip şi pie- 
triş, eliberându-l: un scut, imens, rotund, greu, a cârui supra- 
faţă convexă strălucea în lumina lămpilor. Dravic îl saltă dea- 
supra capului şi bărbaţii izbucniră în urale, ţipând, bătând din 
palme, dansând de bucurie. 

— Te-am găsit, nenorocito! urla Dravic. Armata lui 
Cambyses! Te-am găsit! 

O clipă rămase nemişcat, ţinând triumfător scutul dea- 
supra capului, apoi începu să dea ordine. Oamenii începură să 
roiască în jur. Scutul fu luat de acolo şi aspiratoarele porniră 
din nou, gurile lor scurmând furioase nisipul. 

— Curăţaţi! zbieră Dravic. Curăţaţi totul! Munciţi! 

La început nu gâsiră nimic, doar nisip şi nisip, o fântână 
galbenă fără fund, ca şi cum scutul ar fi fost aruncat aiurea în 
deşert, special ca să-i tachineze şi să-i aţâţe. 

Apoi, încet, alte lucruri apărură la suprafaţă. Mai întâi, mo- 
vile fără formă ca nişte distorsiuni urâte în netezimea deşertu- 
lui. Pe măsură ce tot mai mult nisip era dat la o parte, căpătau 
forme recognoscibile. Trupuri, zeci de trupuri, sute, cu carnea 
uscată şi întărită de cele două milenii petrecute în nisip, având 
mai degraba aspectul unor baâtrâni, decât al unor cadavre. O 
armată de oameni bătrâni. Mai bătrâni decât vremea, dar vii 

totuşi, ridicându-se obosiţi dintre nisipuri, clipind în lumina 
crudă, dezorientaţi, cu armele încă bine strânse în mâinile lor 
scheletice. Aveau păr pe cap şi pieptul îmbrăcat în armură, dar 
lucrul care te impresiona cel mai tare era expresia de pe chi- 
pul lor — teroare, durere, groază şi furie. Un bărbat părea că 
ţipă, altul că plânge, iar un altul părea cå râde nebunește, cu 
gura larg deschisă spre cer şi gâtul plin de nisip. 

— Isuse Hristoase, şopti Tara. E... 

— ... fabulos, continuă Daniel, cu respiraţia grea de atâtea 
emoții. 

— Oribil! 

Majoritatea trupurilor erau întinse paralel cu pământul, 
strivite de greutatea monstruoasă a furtunii care le îngropase. 
Puţini se aflau căzuţi în genunchi şi câţiva stăteau în picioare, 
acoperindu-şi protector faţa cu mâinile, surprinşi cu atâta 
repeziciune de vârtej, că nu mai apucaseră să cadă. 

Ori de câte ori apărea câte un corp, un grup de muncitori 
îmbrăcaţi în negru se repezeau asupra lui ca niște vulturi și îi 
scoteau armura şi echipamentul, apoi le trimiteau sus, la mar- 
ginea craterului, unde aşteptau lăzile imense. Din când în 
când, un braţ sau un picior pocnea şi se desprindea de trup, 
atunci când era mânuit prea dur. 

— Dezbrâcaţi-i! urla Dravic. Dezbrâcaţi-i până la piele! 
Vreau totul. Totul! 

Trecu o oră şi săpăturile se extinseseră în toate direcţiile, 
scoțând la suprafaţă tot mai mulţi soldaţi. Dravic se plimba 
încolo şi-ncoace, lătrând ordine, studiind obiectele, indicând 
poziţionarea aspiratoarelor. În cele din urmă, ieşi din crater şi 
se uită în sus spre Tara şi Daniel. 

— Ţi-am zis cå am s-o găsesc, Lacage! strigă el vesel. Ţi-am 
zis doar! 

Daniel nu comentă. Ochii îi ardeau plini de ură. Şi de un 
strop de invidie, după cum observă Tara. 

— Nu puteam să te omor fără să-ţi ofer şansa de a o vedea. 
Nu sunt chiar atât de crud! 

Neamţul începu să râdă şi le făcu semn paznicilor să-i 
ducă înapoi în cort. 

— Şi, domnişoară Muliray, strigă el în urma lor, micul nos- 
tru rendez-vous nu s-a anulat, ci doar s-a amânat. O să trimit 
din nou după tine. După toată munca asta am nevoie de un 
somn bun într-un loc cald şi strâmt. 


ZU 
SUDANUL DE NORD 


Băiatul îl găsi stând în picioare pe vârful unei dune, sin- 
gur, privind în noapte. Se urcă până la el. 

— Au găsit-o, Stăpâne, spuse el. Armata. Doctorul Dravic 
tocmai a trimis un mesaj prin radio. 

Bărbatul continuă să admire sălbăticia, dunele argintii ce 
strâluceau sub razele lunii, ca o mare de mercur. Când vorbi, 
vocea lui era blândă şi reţinută: 

— Acesta e sfârşitul şi începutul, Mehmet. De astăzi, totul 
va fi diferit. Uneori må sperie. 

— Vă sperie, Stapâne? 

— Da, Mehmet. Până şi eu, râzboinicul lui Dumnezeu, pot 
să mă sperii. Mi-e frică de responsabilitatea care mi s-a dat. 
Sunt atât de multe de facut! Câteodată îmi doresc doar să 
dorm. A trecut o grâmadă de vreme de când n-am mai dormit, 
Mehmet. Ani. De când eram copil. 

Îşi prinse mâinile la spate. Vântul începu să adie ușor. Bà- 
iatului i se făcu frig. 

— Mâine trecem graniţa. Dimineaţă. Anunţă-l pe doctorul 
Dravic. 

— Da, Stapâne. 

Bâiatul se întoarse şi începu så coboare. Pe la jumătatea 
drumului se opri şi se uită înapoi. 

— Sayf al-Tha'r, strigă el. Sunteţi ca un tată pentru mine. 

Bărbatul continuă să privească peste deşert. 

— lar tu eşti ca un fiu pentru mine, spuse el. 

Vorbise încet, aproape şoptit, şi cuvintele se risipiră în 
noapte, astfel încât băiatul nu le auzi. 


35 
CAIRO 


Cairo era singurul loc de unde Khalifa îşi putea începe 
călătoria. Alternativa ar fi fost să meargâ cu maşina de la 
Luxor până la 'Ezba el Gaga şi de acolo så o ia pe autostrada 
care ocolea deşertul, så treacă prin al-Kharga şi Dakhla înainte 
de a traversa ţara spre al-Farafra — un drum lung, pe şosele 
prost întreţinute, pline de poliţie şi, de multe ori, impractica- 
bile din cauza furtunilor de nisip. Nu, trebuia să pornească din 
Cairo. Şi oricum, tot aici îl gasea şi pe Abdul Grasul. 

Trenul se apropie de gara centrală în jur de ora opt dimi- 
neaţa. Sări din el înainte ca acesta să se oprească şi, grăbindu- 
se prin sălile mari de marmură, se aruncă într-un taxi şi plecă 
spre Midan Tahrir. Timp de zece ore se gândise la cum va pro- 
ceda şi de multe ori îndoielile îl copleşiseră. Le alungase din 
minte totuşi şi se concentrase asupra călătoriei. Spera măcar 
ca Abdul så mai organizeze încâ tururi prin deşert. 

Traversă piaţa, ocolind blocajele inerente dimineaţa, o lua 
pe Sharia Talaat Harb şi se opri în faţa unui magazin cu vitrine 
de sticlă deasupra căruia scria: „Tururile cu Abdul Wassami — 
cele mai bune din Egipt“. Dedesubt, era mâzgâlită o listă cu 
tururnile disponibile în acel moment, inclusiv, spre uşurarea lui 
Khalifa, „o aventură fascinantă de cinci zile prin deşert“, care 
oferea cazare în hoteluri de multe stele, o maşină 4x4 şi 

dansuri exotice din buric. Era clar că Abdul nu-şi pierduse ta- 
lentul de a vinde un produs. 

Deschise uşa şi pătrunse înâuntru. 

Abdul Wassami — Abdul Grasul cum era cunoscut în gene- 
ral — era prieten cu Khalifa de pe vremea când stătea în Giseh. 
Crescuseră împreună şi merseseră la aceeaşi şcoală, unde, de 
la o vârstă foarte fragedă, Abdul afişase o înclinaţie absolut 
aparte pentru spiritul întreprinzător, vânzând „băuturi tonice 
miraculoase şi dătătoare de puteri“ făcute din Coca-Cola şi 
sirop de tuse, şi încasând zece piaştri pentru fiecare tur prin ca- 
mera surorii sale mai mari, Fatima Wassami (care, spre deose- 
bire de el, era o fată înaltă, zveltă şi foarte frumoasă). 

Maturitatea îi temperase uşor pornirile, dar nu şi inventivi- 
tatea şi, după o scurtă perioadă în care exportase smochine 
libiene în fosta Uniune Sovietică, Abdul se hotărâse să-şi înte- 
meieze propria agenţie de voiaj. Khalifa nu-l mai văzuse decât 
ocazional în ultima vreme, dar păstra aceleaşi sentimente 
calde şi, când intră în magazin, auzi imediat un strigăt de 
încântare din celalalt capaât al încăperii. 

— Yusuf! Ce surpriză extraordinară! Fetelor, vi-l prezint pe 
Yusuf Khalifa, unul dintre cei mai vechi şi cei mai buni pri- 
eteni ai mei. 

Trei fete, toate tinere şi drăguţe, îşi ridicară privirile din 
spatele monitoarelor şi îi zâmbiră. Abdul se apropie şi mai câ-l 
sufocă pe detectiv cu îmbrâţişarea. 

— Uită-te la Rania, îi şopti el la ureche. Cea din stânga, cu 
chestiile alea mari, ştii tu ce. Cărnoasă ca o bucată de basbousa, 
dar ce corp are! Oh, Doamne, ce corp! Priveşte-o! 

Îi dadu drumul lui Khalifa şi se întoarse spre fete. 

— Rania, dragă, vrei, te rog, să ne aduci nişte ceai? 

Zâmbind, Rania se ridică şi se îndreptă către spatele maga- 
zinului, mişcându-şi şoldurile provocator. Abdul se uită după 
ea, hipnotizat, până când ea dispăru într-o bucătărie mică. 

— Porţile Paradisului, oftă el. Doamne, ce poponeţ! 

ÎI conduse pe Khalifa spre nişte fotolii şi se aşeză lângă el. 

— Zenab e bine? întrebă el. 

— Da, mulţumesc. Jamilla? 

— Din câte ştiu, ridică el din umeri, îşi petrece cea mai 
mare parte a timpului acasă la mama ei. Bagâ-n ea. Doamne, 
ştiu că mânâncă! Prin comparaţie, zici cå eu sunt la regim! 
Hei, ştii ce? O să deschid un birou la New York. 

De când îl ştia Khalifa pe Abdul, acesta era tot timpul pe 
punctul de a deschide un birou la New York. Zâmbi şi-şi 
aprinse o ţigară. Rania se întoarse cu ceaiul, aşeză ceştile în 
faţa lor şi se înapoie la biroul ei. Abdul nu-şi mai putea lua 
ochii de la fundul ei. 

— Ascultă, am nevoie de o favoare, spuse Khalifa. 

— Sigur, rosti distrat prietenul lui. Orice. 

— Am nevoie sâ-mi împrumuţi un 4x4. 

— Sa împrumuţi? 

Brusc, Abdul deveni atent. 

— Da, să împrumut. 

— Adică să închiriezi? 

— Da, adică să-mi închiriezi. 

— Gratis? 

— Exact! Am nevoie de el vreo patru, cinci zile. Îmi trebuie 
o maşină echipată pentru terenuri denivelate. Pentru deșert. 

Abdul se încruntă. Sa împrumute lucruri pe gratis nu era 
o idee care să-l încânte prea tare. 

— Şi când ai nevoie de ea? 

— Acum. 

— Acum! 

Abdul izbucni în râs. 

— Mi-ar plăcea să te ajut, Yusuf, dar este imposibil. Toate 
maşinile 4x4 sunt plecate în Bahariya. Ar lua cel puţin o zi ca 
să aduc una înapoi în Cairo, iar dacă sunt plecate în tur, şi cred 

că aşa şi e, nici o şansă! Dacă am fi avut una aici, n-ar fi fost 
nici o problemă. Suntem prieteni, la urma urmei. Dar după cum 
stau lucrurile... Îmi pare râu, dar n-am cum să te ajut. 

Se apleca înainte şi sorbi din ceai. Urmă un moment 
de tăcere. 

— Dar există una, în garaj, spuse Rania. 

Abdul îngheţă. 

— Cea nouă, care a fost livrată luni. Are plinul făcut şi e gata 
de plecare. 

— Da, aşa e, spuse Abdul. Dar e dată deja. 

— Nu, nu e, adăugă Rania. 

— Sunt sigur că e, insistă Abdul, aruncându-i o privire furi- 
oasă. Este rezervată grupului de italieni. 

Rosti cuvintele rar, intenţionat, ca un actor care şi-a uitat 
rolul şi vrea să se asigure că e bine ce spune. 

— Nu cred că e, domnule Wassami! Aşteptaţi, o să verific 
imediat în computer! 

— Chiar n-are... 

Degetele ei alergară iute peste tastatură. 

— Uitaţi! strigă ea triumfător. Ştiam că nu e. N-o foloseşte 
nimeni în următoarele cinci zile. Exact de cât are nevoie pri- 
etenul dumneavoastră. Ce noroc, nu? 

Zâmbi larg şi Abdul o imită, deşi mai avea ceva de lucrat 
la naturaleţea expresiei sale. 

— Da, dragă, minunat, oftă el şi-şi îngropă faţa în mâini. 
Cărnoasă ca o felie de basbousa. 


Toyota se afla într-un garaj pe o stradă alăturată. Albă, 
pătrăţoasă, solidă, cu bare de protecţie în faţă, două roţi de 
rezervă şi opt canistre de benzină aranjate soldăţeşte pe port- 
bagajul superior din metal, maşina era exact ceea ce îşi dorea 
Khalifa. Abdul o scoase afară şi o parcă lângă trotuar. 

— Sā ai grijă de ea, da? imploră el, ținând volanul protec- 
tor. E nou-nouţă. O am doar de două zile. Te rog, spune-mi că 
o să ai grijă de ea! 

— Normal că o să am. 

— M-a costat patruzeci de mii de dolari. Şi asta cu redu- 
cere. Patruzeci de mii. Trebuie så fiu nebun så ţi-o împrumut. 
Nebun de legat. 

Se dadu jos şi începu să-i arate lui Khalifa diversele op- 
țiuni ale maşinii, repetându-i întruna că o vrea înapoi întreagă 
şi neatinsă. 

— Are tracţiune 4x4. Cutie manuală, aer condiţionat, pompă 
de benzină electrică. Mai bine de atât nu se poate. 

Ziceai că e vânzător de maşini, nu alta. 

— Este complet echipată: canistre de benzină, bidoane de 
apă, trusă cu scule, covoare de tracţiune, trusă medicală de 
prim-ajutor, busolă. Orice îţi trece prin cap, practic. Mai ai şi 
pături, hărţi, provizii alimentare pentru Situaţii de urgenţă, 
rachete semnalizatoare, binoclu şi... 

Se aplecă spre torpedo şi scoase un obiect care semâna cu 
un telefon mobil mare, cu o antenă solidă şi un ecran cu 
cristale lichide... 

— ... şi un aparat GPS. 

- GPS? 

- Global Positioning by Satellite. Poziţionare globala prin 
satelit. Îţi spune cu precizie unde te găsești la un moment dat 
Şi, dacă introduci coordonatele unui loc unde vrei să ajungi, îţi 
zice distanţa până acolo şi în ce direcţie trebuie să mergi. Ai 
un manual cu instrucţiuni înăuntru. Sunt simple. Până şi mie 
mi-e uşor să le folosesc. 

Puse la loc aparatul şi îi înmână cheile şovâitor. 

— Dar benzina så ştii că nu ţi-o plătesc eu. 

— Nici nu mă gândeam la aşa ceva, Abdul, spuse Khalifa, 
urcându-se la volan. 

— Atunci e în regulă. Benzinăria e puţin mai încolo. Şi ia 
şi ăsta! 

Scoase un telefon mobil din buzunar şi i-l dădu. 

— Dacă ai probleme, dacă auzi vreun zgomot ciudat, trage 
pe dreapta, opreşte motorul şi sună-mă imediat. Bine? 

— Funcţionează şi în deşert? 

— Din câte ştiu eu merge oriunde, mai puţin în Cairo. Acum 
mai promite-mi o dată câ o să ai grijă de ea. 

— Voi avea grijă, spuse Khalifa, pornind motorul. 

— Şi o să te întorci peste cinci zile. 

— Mai repede, sper. Mulţumesc, Abdul! Eşti un om bun. 

— Sunt un nebun. Patruzeci de mii de dolari! 

Maşina începu să se mişte din loc. Abdul mergea pe lân- 
gă ea. 

— Nici măcar nu te-am întrebat în ce deşert te duci. 

— În deşertul vestic. 

— La oaze? 

- Dincolo de oaze. În Marele Ocean de Nisip. 

Abdul se agăâţă de geam: 

— Stai, nu mi-ai zis nimic de Marele Ocean! Dumnezeule 
mare, locul ăla e un cimitir de maşini. Nu poţi sâ-mi iei... 

— Mulţumesc, Abdul! Eşti un adevărat prieten! 

Khalifa ambala motorul şi porni în trombă. Abdul alerga 
după el, dar obezitatea nu-l ajută deloc şi, după câţiva metri, 
se opri. În oglinda retrovizoare, Khalifa îl văzu cum stă în 
mijlocul drumului, gesticulând frenetic. Claxonâ de două ori 
şi coti după primul colţ. 


36 
DEȘERTUL VESTIC 


Elicopterul traversă tabăra şi ateriză pe o fâşie netedă de 
nisip, la cincizeci de metri în spatele ei. Imediat ce atinse 
pământul, uşa se deschise larg şi din el săriră doi oameni, un 
barbat şi un puşti. Bărbatul rămase o clipă nemișcat, privind 
în jur, după care căzu în genunchi şi sărută nisipul. 

— Egipt! strigă el, cu vocea acoperită de urletul motoarelor. 
Ţara mea, casa mea! M-am întors! 

Continuă să stea prosternat pentru câteva minute, îmbră- 
țişând deşertul, apoi se ridică în picioare şi pomi spre tabără, 
însoţit de băiat. 

Aici activitatea era în toi. Un şir de lăzi pline fuseseră aduse 
până în vale, în timp ce alte conteinere, mai grele, erau trase 
înapoi spre tabără unde erau aranjate unul lângă altul. Siluete 
înveşmântate în negru roiau peste tot. 

Oamenii erau atât de preocupaţi de munca lor, încât nou-so- 
siții aproape câ ajunseseră în zona corturilor înainte de a fi 
observați. Trei dintre lucrători, care rostogoleau un butoi cu 
benzină, se uitară întâmplător în sus şi, după ce-i văzură, se 
opriră imediat şi-şi ridicară braţele în aer. 

— Sayf al-Tha'r! ţipară ei. E aici! Sayf al-Tha'r! 

Vestea se împrăştie rapid şi curând oamenii îşi lăsară po- 
verile şi alergară să-şi întâmpine stăpânul. 

— Sayf al-Tha'r! strigară ei. S-a întors! Sayf al-Tha'r! 

Deşi se gâsea în centrul atenţiei lor, bărbatul îşi continuă 
drumul prin tabără, indiferent faţă de mulţimea care se înghe- 
suia în jurul lui, precum coada unei comete. Zvonul sosirii lui 
ajunse şi la cei care lucrau la excavații. Bucuroşi, aruncară 
uneltele într-o parte şi se repeziră spre tabără, ţipând şi dând 
din mâini. Paznicii de pe vârful dunelor traseră extaziaţi 
o rafală de gloanţe în aer. 

Împreună cu Mehmet, Sayf al-Tha'r urcă pe movila de la 
capătul îndepărtat al taberei şi privi scena ce se desfăşura de- 
desubt. Lucrările continuaseră toată noaptea, lăsând în urma 
lor un crater imens, ca o rană adâncă. Nenumărate folii de plas- 
tic fuseseră întinse de-a lungul marginii superioare a gropii şi 
deasupra lor se amestecau acum de-a valma grămezi de arte- 
facte — scuturi, săbii, sulițe, coifuri, armuri. Pe fundul crateru- 
lui, chiar în mijloc, ca şi cum pământul ar fi fost spintecat şi 
măruntaiele ar fi ieşit la suprafaţă, zăcea o masă sinistră de 
corpuri scheletice, animale şi oameni amestecați la un loc, cu 
pielea maronie şi încreţită ca hârtia creponată. Imaginea avea 
ceva apocalipitic, de parcă venise sfârşitul lumii şi morţii veni- 
seră la Judecata de Apoi. „Întocmai, se gândi Sayf al-Tha'r, 
pentru că sosise clipa când oamenii vor fi judecați.“ Mai privi 
o vreme, pătruns de intensitatea momentului, după care ridică 
braţele în sus triumfător. 

— Allah u akbar! Dumnezeu e atotputernic! urlă el, vocea 
lui răsunând peste deşert. 

— Allah u akbar! Lăudat fie Domnul! răspunse mulţimea 
de sub el. 

Strigătul se repetă de câteva ori, însoţit de rafale de gloanţe 
trase de cei din vârful dunelor, apoi, cu o mişcare semnifica- 
tivă a mâinii, Sayf al-Tha'r le facu semn bărbaţilor să se 

întoarcă la muncă. Aceştia se împrâştiară imediat. Îi privi cum 
se apucă din nou de lucru, apoi îl rimise pe Mehmet înapoi în 
tabără, iar el cobori lângă instalaţiile de excavare şi se apropie 
de Dravic, care stătea sub o umbrelă, supraveghind împa- 
chetarea artefactelor. 

— Îmi cer scuze că nu mi-am făcut timp să vin să te aplaud, 
rosti neamţul. Dar am avut treabă. 

Sayf al-Tha'r nu dădu nici o clipă senzaţia că observase 
sarcasmul din vocea lui. Privea liniştit, în lumina orbitoare a 
soarelui, mormanul de cadavre chinuite, dincolo de umbra 
aruncată de umbrelă. Acum, că se gâsea aproape, vedea câ o 
parte dintre ele fuseseră mutilate odios în goana de a-i depo- 
seda de tot ce aveau asupra lor. Braţe smulse, picioare răsucite 
în poziţii imposibile, cranii sparte, carne sfâşiată. 

— Chiar a fost necesar să-i distrugi în halul ăsta? întrebă el. 

— Nu, se răsti Dravic. Am fi putut s-o facem ca la carte şi 
am fi petrecut câte o săptămână pentru fiecare în parte. 
Şi atunci ne-am fi ales cu o pereche de sulițe şi cam atât. 

Din nou, Sayf al-Tha'r nu-i luă în seamă sarcasmul. În 
schimb, se aplecă şi ridică o spadă, răsucind-o pe toate părţile 
şi admirându-i liniile graţioase şi mânerul modelat cu grijă. 
Mai vâzuse aşa ceva numai în muzee, în spatele vitrinelor de 
sticlă, fâră posibilitatea de a le atinge. Iar acum, în faţa lui, se 
găseau cu sutele. Cu miile. Şi reprezentau doar o parte din 
ceea ce încă se ascundea sub nisipuri. Grandoarea descoperirii 
depăşea orice imaginaţie. Nici în visele lui cele mai îndrăz- 
neţe nu-şi închipuise aşa ceva. Răspunsul la rugăciunile lui. 

— Ştim până unde se întinde? 

Dravic trase din trabuc. 

— Am pus så se facă nişte teste. Am descoperit partea din 
faţa, cam la un kilometru de vale. Şi încă mai căutam capătul 
celălalt. E al dracu’ de mare. 

Îşi şterse fruntea cu mâna. 

— Când sosesc cămilele? întrebă el. 

— Poimâine. Poate mai devreme. 

— Eu tot insist să începem să expediem deja o parte din 
obiecte cu elicopterul. 

Sayf al-Tha'r dădu din cap. 

— Nu ne putem permite să ne fâţâim cu elicopterele peste 
graniţă. Ar atrage atenţia. 

— Dar i-am transportat pe oameni şi echipamentele, şi totul 
a fost OK, spuse neamţul. 

— Am avut noroc. Trebuia să începem lucrul imediat şi 
Allah ne-a făcut această favoare. S-ar putea ca a doua oară så 
nu mai beneficiem de ea. Vom aştepta cămilele şi vom căra tot 
cu ajutorul lor. E mai sigur. Ai pus oameni care să patruleze 
prin zonă? 

— Da, pe motociclete de teren. Verifică totul pe o rază de 
cincizeci de kilometri. 

- Şi? 

— Tu ce crezi? Suntem în mijlocul unui ditai câcatul de 
deşert. Puțin probabil så treacă cineva în plimbare pe aici. 

Se lasa tăcerea. Sayf al-Tha'r puse deoparte sabia şi ridică 
o amuletă mică de jasp. Era cât unghia de la degetul mare, dar 
foarte frumos sculptată, întruchipându-l pe Osiris, zeul tărâ- 
mului de dincolo. O freca uşor între degete: 

— Avem cinci, poate şase zile la dispoziţie, spuse el. Cât 
putem să recuperâm în timpul ăsta? 

Dravic trase din trabuc. 

— Doar o bucaţică. Mică de tot. Lucrăm non-stop şi de-abia 
am reuşit să scoatem la suprafaţă secţiunea asta mică. O så fie 
mai uşor înspre nord, pentru că se pare că trupurile sunt mult 
mai aproape de suprafaţă, dar tot puţin înseamnă. Oricum, e 
suficient pentru nevoile noastre, nu? Obiectele pe care le-am 
strâns valoreaza câteva milioane bune. Vom domina piaţa anti- 
chităţilor pentru următoarele câteva sute de ani. 

— Şi restul? Aţi făcut pregătiri? 

— Nu-ţi face griji, totul e sub control! Iar acum, dacă nu te 
superi, mă întorc la treabă. 

Îşi îndesă trabucul în gură şi se îndreptă spre aspiratoarele 
de nisip. Sayf al-Tha'r îi aruncă o privire dispreţuitoare, apoi, 
strângând amuleta în mână, trecu pe lângă marginea şantieru- 
lui improvizat şi se apropie de formațiunea stâncoasă în formă 
de piramidă şi se aşeză pe vine în umbra ei. 

Îl întrista modul în care se purtau cu armata. Dacă ar fi 
avut vreo altă opţiune, ar fi ales-o bucuros, dar aşa... Riscul 
ca altcineva s-o găsească era prea mare. Trebuiau să se asigure 
cumva. Era împotriva înclinațiilor lui naturale, dar n-avea 
încotro. Aşa trebuia să fie. La fel ca în cazul asasinatelor. Aşa 
trebuia să fie. 

Se sprijini cu spatele de stâncă, frecând amuleta între 
degetul mare şi arătător, privind marea de cadavre. Unul din- 
tre ele, observă el, îngropat până la mijloc în nisip, părea să se 
uite la el. Îşi mută privirea în altă parte, dar după ce reveni în 
acelaşi loc, ochii lipsiţi de viaţă continuau să-l fixeze. Buzele 
uscate scoteau în evidenţă dinţii şi avu senzaţia că rânjeşte 
spre el. Pe faţa lui se vedea furie şi, fâră să-şi explice de ce, 
simţi că el era cauza acelui sentiment. Îi susţinu privirea câte- 
va momente, apoi, stânjenit, se ridică şi plecă. În timp ce facea 
primii paşi, se uită la amuleta din mână şi descoperi că aceas- 
ta se spârsese în două. O fixa câteva clipe, după care o aruncă, 
mormâind, în mijlocul grămezilor de obiecte. 


37 
CAIRO 


Prin geamul fumuriu al limuzinei, Squires privea celelalte 
două benzi de circulație. În stânga lui se afla un Peugeot mic, 
în care erau înghesuiți nouă oameni, o familie la prima ve- 
dere, iar dincolo de el, un camion plin cu conopidă. Din când 
în când, maşinile de pe una din benzi avansau şi Squires se 
trezea privind alți vecini de drum. Aproape imediat şi celelalte 
maşini se puneau în mişcare, redescoperind siluetele familiare 
ale Peugeot-ului şi camionului, ca şi cum ar fi fost rotițele 
dintr-o imensă maşină de zdrobit fructe, care, de fiecare dată 
când erau activate, se roteau încet pentru a ajunge iarăşi în 
aceeaşi poziție. 

— Şi la ce oră s-a întâmplat asta? spuse el, vorbind la mobil. 

De la capătul celălalt al firului răsună o voce răguşită. 

— N-ai idee cum s-a întâmplat? Sau când? 

Din nou, ecoul gâjâit. Un băiat care vindea parfumuri se 
apropie şi bâtu în geam. Şoferul scoase capul pe geam, strigă 
ceva şi băiatul se îndepartă. 

— Şi familia lui? 

Răspunsul veni printre pârâituri. Urmă o pauză lungă. 

— N-are sens să ne punem acuma ţârână în cap. Va trebui 
pur şi simplu să ne adaptăm situaţiei. Faceţi tot ce puteţi să-l 
găsiţi şi ţine-mă la curent! 

Squires închise mobilul şi-l bagă în buzunarul de la haină. 
Deşi părea calm, era ceva în încruntarea frunţii lui care sugera 
exact contrariul. 

— Se pare cå prietenul nostru, detectivul, a dispărut, spuse el. 

— Futu-i mama mă-sii de viaţă! lovi Massey cu mâna locul 
gol dintre ei. Credeam că Jemal a aranjat să fie urmărit. 

— Se pare cå a reuşit să păcălească supravegherea. 

— Şi doar am zis că ar fi trebuit să scăpăm de el. N-am zis 
eu aşa? 

— Exact aşa ai zis, bătrâne. 

— Să mă fut în ea de viaţă, ce rahat! 

Americanul lovea din ce în ce mai tare bancheta cu palma, 
lăsând urme adânci pe pielea acesteia. Continuă s-o lovească 
timp de câteva secunde, după care se trânti pe spate şi oftă 
din rărunchi. 

— Când? 

— Nu sunt siguri, oftă şi Squires. Se pare că soţia şi copiii 
lui au plecat la şapte azi-dimineaţă. Pe la zece el încă nu 
apăruse, aşa că au spart uşa, iar el nu mai era acolo. 

— Amatori! se răsti Massey. Nişte amatori! 

Dintr-o parte îi izbi un zgomot puternic. Un şofer de auto- 
buz ambala furios şi apăsa isteric claxonul. 

— Se pare că a fost la bibliotecă ieri, spuse Squires. A stu- 
diat nişte hărţi ale deşertului vestic. 

— Isuse! Deci, ştie despre armată. 

— Aşa se pare. 

— A mai spus cuiva? Presei? Serviciului de Antichitâţi? 

Squires ridică din umeri. 

— Aş zice că nu, pentru cå am fi aflat până acum. 

— Aşadar, ce naiba face? 

— N-aş putea spune. După câte se pare a plecat acolo de 
unul singur. Mi-e teamă că va trebui să acţionăm mai devreme 
decât am planificat. 

Pentru prima datà Massey nu comentă nimic. 

— Avem toate echipamentele pregătite? întreba Squires. 

— Nu trebuie să-ţi faci griji din partea mea. Cât despre 
Jemal, habar n-am. Ăsta e un rahat de clovn. 

— Jemal va proceda exact aşa cum am stabilit împreună. 

Americanul scoase o batistă şi-şi suflă nasul cu putere. 

— N-o să fie uşor, spuse el, pufnind. Sayf al-Tha'ro să aibă 
o grămadă de oameni care vor proteja armata. 

— Chiar şi-aşa, eu sunt convins că vom avea succes. Îi 
informezi tu pe cei din State? 

Massey încuviinţă din cap, făcându-şi guşa så ia forma mai 
multor bărbii succesive, care semănau cu straturile de frişcă de 
pe un tort. 

— Bine, spuse Squires. Atunci se pare că suntem pe drumul 
cel bun. 

Limuzina mai înaintă câţiva metri. 

— Sau vom fi, dacă vom reuşi să scâpâm vreodată de trafi- 
cul ăsta blestemat. 

Se aplecă spre şofer. 

— Ce naiba se întâmplă aici? 

— E un camion oprit chiar în mijlocul drumului, râspunse 
bărbatul. 

Oftând, Squires scoase o acadea din buzunar şi începu 
să-i desfacă ambalajul, privind absent Peugeot-ul de pe ban- 
da cealaltă. 


ZII 


Ruta cea mai potrivită şi cea mai directă pe care o putea 
alege Khalifa era să meargă spre sud-vest, până la Oaza 
Bahariya, şi de acolo spre vest, prin deşert. 

Se hotări să procedeze exact invers. Indiferent de cine îl 
urmărise noaptea trecută, până acum trebuia să-şi fi dat seama 

că scăpase de ei şi că plecase cu trenul de zece seara câtre 
Cairo. Nu era nevoie să fii un geniu ca să te prinzi că se 
îndrepta spre deşert şi-atunci exista şansa să fie interceptat pe 
drum. lar ruta pe care se aşteptau ei så o ia era cea mai rapidă. 

În loc să apuce spre sud-vest, se hotări să aleagă direcţia 
opusă, spre nord-vest până în Alexandria, apoi pe autostrada 
ce ducea la Marsa Matruh şi de acolo să se întoarcă spre sud, 
până la Siwa. Deşi distanţa era mult mai lungă, opţiunea 
aceasta avea avantaje clare: şoselele erau mai bine întreţinute; 
ar fi mers prin deşert mult mai puţin de la Siwa, decât de la 
Bahariya; şi, cel mai important, era ultimul lucru la care s-ar 
fi gândit ce-i care-l urmăreau. După ce se aprovizionase cu 
benzină, pomi spre Cairo, intrând pe autostradă şi mergând 
paralel cu coasta mediteraneană. 

Conducea cu viteză, fumând ţigară de la ţigară. Peisajul se 
modifica periodic: când deşert, când terenuri agricole. Bordul 
maşinii conţinea şi un casetofon, dar nu găsi decât o singură 
casetă — My Love and the Rain al lui Kazim al-Saher — şi, 
după ce o ascultă de patru ori, o scoase şi îşi continuă drumul 
în linişte. 

Ajunse la Alexandria în două ore şi la Marsa în cinci, 
oprindu-se doar de două ori, o dată să pună benzină şi altă 
dată, chiar înainte de Alexandria, ca să privească marea — pe 
care o vedea pentru prima dată în viaţă. 

La Marsa fâcu plinul din nou, apoi mai merse spre vest 
vreo douăzeci de kilometri, după care întoarse spre Siwa, pe 
un drum asfaltat care se întindea peste deşertul pustiu. Soarele 
era la apus acum, aşa că apăsă acceleraţia până la podea. 
Trecu pe lângă nişte construcţii ciudate, în paragină, și depăși 
câteva indicatoare ruginite ce marcau traseul unei conducte 
subterane. În rest nu mai era nimic, doar pământ portocaliu, 
întins şi plat, întrerupt pe alocuri de movile şi de povâmişuri. 
Nu întâlni nici o altă maşină şi nici vreun semn de viaţă, cu 

excepţia unui grup de dromaderi costelivi, care ronţâiau nişte 
scaieţi. 

Pe la jumătatea drumului spre Siwa, dâdu peste o cafenea — 
o bombă de mâna a treia, botezată pompos Restaurantul lui 
Alexandru — şi se opri pentru scurtă vreme ca så bea un ceai. 
Se lăsa noaptea şi deşertul se topea în braţele întunericului. 
Din loc în loc surprinse în depărtare câteva lumini de la fe- 
restrele vreunei case sau tabere militare, apoi flăcările strălu- 
citoare ale unei sonde de petrol. Era singur în pustiu. ÎI ascultă 
din nou pe Kazim al-Saher. 

În cele din urmă, după şapte seara, simţi cum pământul în- 
cepe să se deniveleze. De-o parte şi de alta se zărea conturul 
vag al unor dealuri, pante abrupte şi piscuri. Drumul începu să 
coboare, şerpuind printr-o masă de creste şi movile, apoi se 
deschise larg în faţa lui. Dedesubt, se vedea o mare de lumini 
scânteietoare, ca nişte bărcuţe pe o mare liniştită. Oaza Siwa. 
Încetini puţin ca să admire priveliştea, apoi continuă să co- 
boare. Conducea de nouă ore şi termina deja cel de-al doilea 
pachet de ţigări. 


38 
DEȘERTUL VESTIC 


Bărbatul pârea câ se materializase din neant, ca şi cum ar 
fi fost alcătuit el însuşi din întuneric. Tara şi Daniel stăteau 
îmbrăţişaţi, privind flacăra luminoasă a lămpii cu kerosen, 
când brusc, se treziră cu un bărbat care stătea chiar în uşa cor- 
tului, cu chipul ascuns în umbră. Fâcu un semn discret înspre 
paznic şi acesta sări imediat în picioare şi plecă. 

— Sayf al-Tha'r, presupun, spuse Daniel. 

Bărbatul nu spuse nimic, doar continuă să se uite la ei. Se 
lăsă o tăcere adâncă. 

— De ce ai venit aici? întrebă Daniel, în cele din urmă. Să 
te uiţi la noi înainte să ne omori? Să te bucuri? 

Arătă din cap spre faţa plină de vânătăi şi câmaşa sfâşiată 
a Tarei. 

— Ei bine, bucură-te! Sunt sigur câ Allah e foarte mândru 
de tine. 

— Nu lua în deşert numele lui Allah, spuse barbatul, 
facând un pas înainte, într-o engleză corectă şi cu o voce 
calmă, dar fermă. Nu eşti demn de el. 

O privi pe Tara, studiindu-i obrazul umflat şi urmele de 
arsuri de pe gât, piept şi braţe. Se strâmba de-abia perceptibil. 

— Dravic a făcut asta? 

Ea dădu din cap. 

— Nu se va mai întâmpla aşa ceva. A fost o situaţie... 
nefericită. 

— Nu, rosti Daniel încet. Ne-am aşteptat la asta. Este ceea 
ce fac oamenii ca Dravic şi ca tine. 

Din nou bărbatul se strâmbă uşor. 

— Nu mă băga în aceeaşi oală cu Dravic, doctore Lacage! 
El este o unealtă, atât. Eu sunt servitorul unui stăpân măreț. 

Daniel clatină din cap posomorât. 

— Mă faci să râd. Măcelăriţi femei şi copii, şi sunteţi con- 
vinşi că faptele voastre au binecuvântarea lui Allah. 

— Ţi-am spus să nu-i mai rosteşti numele. 

Vocea bărbatului era tăioasă acum: 

— Gura ta este păcâtoasă. 

— Nu, spuse Daniel, uitându-se fix în ochii lui. A ta este 
păcătoasâ. Ori de câte ori îl pomeneşti pentru a justifica lucru- 
rile pe care le faci. Tu chiar crezi că Allah se aşteaptă... 

Atacul se petrecu atât de brusc, încât Daniel se trezi înhăţat 
de gât înainte ca vreunul din ei să-şi dea seama câ bârbatul se 
mişcase. Îl ridică în picioare, strângându-l cu putere de gâtlej. 
Daniel se zbătu, dar nu reuşi să scape din strânsoare. 

— Opreşte-te! strigă Tara. Te rog, opreşte-te! 

Sayf al-Tha'r o ignoră. 

— Voi, occidentalii, sunteţi cu toţii la fel, mârâi el. Ipocrizia 
voastră este extraordinară. În fiecare zi o sută de copii mor în 
Irak din cauza sancţiunilor impuse de guvernele voastre şi 
totuşi mai aveţi îndrăzneala de a ne ţine morală despre ce e 
bine şi ce e râu. 

Chipul lui Daniel se făcea din ce în ce mai roşu. 

— Vezi asta? 

Sayf al-Tha'r îşi ridică mâna liberă şi-i arâtă cicatricea de 
pe frunte: 

— Mi-au făcut-o poliţiştii într-o celula. M-au lovit atât de 
tare, încât timp de trei zile am fost orb. Ce crimă facusem? 

Vorbisem în numele a milioane de oameni din ţara asta, care 
trâiau în mizerie şi în disperare. De asta nu te mai plângi? Dar 
de faptul cå jumătate din populația lumii trâieşte în sărăcie, 
doar pentru ca unii privilegiați să-şi petreacă viața într-un lux 
fără sens? Normal că nu! La fel ca toți ceilalți şi tu eşti selec- 
tiv în revolta ta şi condamni numai ceea ce îți convine. În rest, 
închizi ochii nepăsător. 

Continuă să-l mai sugrume un moment, după care slăbi 
strânsoarea. Daniel se prâbuşi. 

— Eşti nebun, rosti el sufocat. Eşti un nebun fanatic. 

Bărbatul dadea senzaţia câ nu se întâmplase nimic. 

— Foarte posibil, replică el calm. Se pune însâ întrebarea, 
de ce? Ne califici pe mine şi pe oamenii mei drept extremişti 
şi fanatici, dar nu cauţi niciodată dincolo de cuvinte. Încearcă 
să înţelegi forțele care ne-au creat! 

Îl domina de la înălţimea lui pe Daniel, iar hainele negre 
pe care le purta păreau să se amestece cu întunericul din cort, 
astfel încât numai chipul îi era vizibil, plutind decapitat dea- 
supra lor. 

— Am cunoscut şi eu oroarea, doctore Lacage, spuse el în 
şoaptăâ. Bărbaţi bătuţi şi ologiţi din cauza torturilor suferite în 
celulele poliţiei. Oameni atât de înfometați, încât erau nevoiţi 
să mânânce resturile din tomberoanele de gunoi. Copii violaţi 
în grup pentru că, din nefericire, erau rudele îndepărtate ale 
cuiva cu idei diferite de ale celor de la putere. Acestea sunt 
lucrurile pe care le fac nebunii. Acestea sunt lucrurile pe care 
ar trebui så le condamni. 

— Şi tu crezi câ soluţia este să te-apuci så împuşti turiști? 
tuşi Daniel. 

Sayf al-Tha'r zâmbi uşor, cu ochii strălucind. 

— Soluţia? Nu, nu cred că asta e. Noi am transmis ceva, 
atâta tot. 

— Şi ce era acest ceva pentru care merita så ucizi atâţia 
oameni nevinovaţi?! 

Bărbatul îşi ridică mâinile, cu degete lungi şi subțiri, 
aproape scheletice: 

— Că nu mai suntem dispuşi să vă acceptăm amestecul în 
treburile noastre. Cum ar fi impunerea unui regim fără 
Dumnezeu doar pentru că serveşte intereselor voastre politice. 
Sau folosirea ţării noastre ca teren de joacă, în timp ce 
oamenii ei sunt înfometați, oprimaţi şi abuzaţi. 

Îl privi pe Daniel şi cicatricea lui de pe frunte strălucea 
roşiatic în lumina aruncată de lampa cu kerosen. 

— Mă întreb adesea cum ar reacţiona Occidentul dacă s-ar 
întoarce roata. Copiii voştri să cerşească pe străzi, în timp ce 
egiptenii s-ar fâţâi prin jur, etalându-şi bogăţiile şi insultân- 
du-vă obiceiurile. Comorile voastre naţionale să fie jefuite şi 
duse în muzeele egiptene. Ar fi un experiment interesant. V-ar 
putea ajuta să înţelegeţi puţin din furia pe care o simţim noi. 

Vocea lui era calmă şi joasă în continuare, deşi începuse 
să facă spume la colţurile gurii. 

— Ştii că, zise el mai departe, atunci când Carter a desco- 
perit mormântul lui Tutankhamon, a semnat un contract cu 
ziarul The Times din Londra, prin care se stipula că ei erau 
singurii care aveau voie să scrie despre ceea ce se afla în mor- 
mânt? Ca să aflăm despre o descoperire ce a avut loc în ţara 
noastră, ce ne aparţine, noi, egiptenii, a trebuit să căutăm într-un 
ziar englezesc. 

— Dar asta a fost acum optzeci de ani, tuşi Daniel, dând din 
cap. Acum e diferit. 

— Nu, nu e diferit! Atitudinea este aceeaşi. Toată lumea 
crede că egiptenii şi musulmanii sunt mai puţin civilizaţi, mai 
puţin capabili să se descurce singuri. În felul acesta ne puteţi 
trata cum vreţi voi. Astfel de lucruri persistă şi în prezent. Iar 
cei care pun la îndoială comportamentul vostru sunt conside- 
raţi nebuni. 

Daniel îşi ridică privirea spre el, dar nu scoase o vorbă. 

— Vezi? adăugă Sayf al-Tha'r, n-ai ce să răspunzi. Şi pe 
bună dreptate, pentru câ nu există nici un răspuns. Altul decât 
să vă cereţi iertare pentru modul în care ţara asta şi oamenii 
săi au fost trataţi. Ne-aţi jefuit moştenirea, ne-aţi supt sângele, 
aţi luat, dar n-aţi dat niciodată nimic înapoi. Acum a venit vre- 
mea restabilirii echilibrului. Aşa cum se spune şi în sfântul 
Coran: „Primeşti drept răsplată exact ceea ce meriţi“. 

Umbra lui se prelingea peste prelata din spatele lui, neagră, 
fără formă şi amenințătoare. De afară se auzeau zgomotele 
excavaţiilor, dar în cort, atmosfera era tăcută şi liniştită, ca şi 
cum ar fi fost într-o altă lume. Urmă o pauză lungă. Apoi, 
încet, Tara se ridică în picioare. 

— Eu nu ştiu prea multe despre Egipt, spuse ea aşezându-se 
în faţa bărbatului pentru a-l privi drept în ochi, dar ştiu cu 
siguranţă că tatăl meu, de a cărui moarte eşti răspunzător, a 
iubit ţara asta, oamenii şi comorile ei. I-a iubit mai mult decât 
tine. Uită-te la ce faci aici! Distrugi! Tatal meu nu ar fi făcut 
niciodată aşa ceva. El voia så protejeze trecutul. Tu nu vrei 
decât să-l vinzi celui care dă mai mult. Tu eşti cel ipocrit. 

Bărbatul îşi strânse colţurile gurii şi, pentru o clipă, Tara 
avu senzaţia că o s-o lovească. Totuşi, mâinile lui rămaseră pe 
lângă corp. 

— Nu-mi face nici o plăcere să îmi bat joc de armată în 
halul ăsta. Dar uneori este necesar să faci şi lucruri neplăcute 
pentru a-ţi atinge un ţel mai înalt. Dacă o parte din moştenirea 
noastră trebuie sacrificată, ca să ne eliberăm de sub opresiune, 
atunci aşa să fie! Conştiinţa mea e curată. 

Îi susţinu privirea câteva secunde, după care bărbatul îşi 
plecă ochii în jos. 

— Fac voia Domnului. lar Dumnezeu ştie asta. Dumnezeu e 
cu mine. 

Întinse mâna şi o aşeză pe metalul fierbinte al lămpii. Nu 
clipi şi nici nu se strâmbă. Un iz uşor de carne arsă ajunse la 
nările Tarei. Simţi că-i vine să vomite. 

— Nu subestima puterea credinţei noastre, domnişoară 
Mullray! De aceea toţi oamenii mei poartă semnul credinţei pe 
frunte. Pentru a demonstra profunzimea ei. Hotărârea noastră 
este de neclintit. Noi nu avem îndoieli. 

Râmase în aceeaşi poziţie pentru alte câteva momente 
care părură o veşnicie, fixând-o pe Tara cu o expresie goală pe 
chip, apoi se ridică din nou şi-şi privi mâna înroșită. 

— M-ai întrebat de ce am venit aici, doctore Lacage! Motivul 
nu este cel sugerat de tine, şi anume să mă bucur de priveliștea 
prizonierilor mei. Ci mai degrabă să vă las pe voi, prizonierii 
mei, să vă uitaţi la mine. Să vă uitaţi şi så înţelegeţi. 

Îi mai privi o vreme, apoi se îndreptă spre ieşire. Daniel îl 
strigă din urmă: 

— N-o să reuşeşti niciodată să scoţi armata aşa şi s-o vinzi 
după aceea. Vei descoperi doar o parte din ea. Şi atunci, va 
veni altcineva şi va aduce restul la suprafaţă, iar valoarea celor 
găsite de tine va scădea imediat. Este inutil dacă nu plecaţi de 
aici cu tot ce se poate. 

Sayf al-Tha'r se întoarse către el, zâmbind. 

— Avem planurile noastre, doctore Lacage! Dumnezeu 
ne-a dat armata şi numai Dumnezeu va avea grijă să culegem 
şi roadele ei. 

Clatină uşor din cap şi se topi în noapte. 


Pa» 
OAZA SIWA 


Exact când Khalifa trăgea în curtea singurului service din 
Siwa, o pană de curent neaşteptată învâlui în întuneric întrea- 
ga aşezare. 

— Dacă vreţi benzină va trebui să aşteptaţi, spuse unul din- 
tre muncitori. Pompele nu funcţionează fără electricitate. 

— Cât o să dureze? 

Bărbatul ridică din umeri. 

— Poate cinci minute. Poate cinci ore. Odata a trebuit 
să aşteptăm două zile. 

— Sper că nu se va întâmpla aşa şi acum. 

— Insha-Allah, spuse bărbatul. 

Khalifa trase maşina chiar la marginea curţii interioare şi 
se dadu jos. Aerul era rece, aşa că se întoarse, îşi luă haina şi se 
îmbrăâcă. Pe lângă el trecu o căruţă trasă de un măgar ducând 
trei femei cu chipurile acoperite, care îi aruncară o privire 
indiferentă. Generatorul prinse viaţă cu un huruit înecat. 

Se plimbă o vreme încoace şi-ncolo, întinzându-şi picioa- 
rele înţepenite, apoi îşi aprinse o ţigară şi traversă spre o tarabă 
cu răcoritoare, aşezată la marginea drumului, de unde cum- 
pără un pahar cu ceai. În apropiere, zări o bancă şi se aşeză pe 
ea. Scoase mobilul de la Abdul şi formă numărul lui Hosni. 
După al patrulea apel răspunse cumnatul lui. 

— Hosni, Yusuf la telefon. 

Interlocutorul lui îi vorbi pe un ton aspru: 

— Ce dracu’ se întâmplă, Yusuf? Te caută Serviciul Secret. 
Unde eşti? 

— În Bahariya, minţi Khalifa. 

— Bahariya! Ce faci acolo? 

— Treburi de serviciu. Nu pot sâ-ţi dau detalii. 

— Au venit la mine la birou, Yusuf! Înţelegi? Cei de la 
Serviciul Secret au venit la mine la birou. Sper că realizezi ce 
înseamnă asta pentru afacerea mea. Lumea uleiului comestibil 
este mică. Zvonurile circulă repede. 

— Îmi pare râu, Hosni. 

— Dacă se întorc, va trebui så le spun unde eşti. Ne aflam 
într-o etapă foarte delicată a proiectului nostru nou cu uleiul de 
susan. Nu pot permite ca un astfel de lucru så dea totul peste cap. 

— Înţeleg, Hosni. Daca trebuie să le spui, spune-le! Zenab 
e acolo? 

— Da, este. A venit la noi azi-dimineaţă. Trebuie să vorbim, 
Yusuf! Când te întorci. Ca de la barbat la bărbat. E nevoie să 
lamurim nişte probleme. 

— Bine, bine. Când mă întorc. Acum mi-o dai pe Zenab, 
te rog! 

Hosni mai mormăi ceva, apoi puse receptorul jos şi pleca. 
Un moment mai târziu, Zenab era pe fir. 

— Şi închide uşa, te rog, Hosni, o auzi el spunând. 

Alte murmure şi zgomotul unei uşi trântite. 

— Omul ăsta e aşa de nesuferit! 

Khalifa zâmbi. 

— Eşti bine? 

— Da, spuse ea. Tu? 

- Bine. 

— N-o să te întreb unde eşti. 

— Mai bine nu. Ce fac copiii? 

— Le e dor de tine. Ali spune câ nu suflă în trompetă până 
când nu te întorci. Aşa că îţi dau voie să stai cât mai mult. 

Izbucniră amândoi în râs, deşi veselia lor era una forţată. 

— Sunt pe-afară cu Sama, continuă ea. La sărbătoare. 
O să le spun că ai sunat. 

— Transmite-le dragostea mea. 

— Sigur că da. 

Se gândise la ea aproape toată ziua. lar acum nu mai ştia 
ce să zică. Ar fi dat orice să poată sta aşa o oră, doar ca să-i 
asculte respiraţia. 

— În fine, te-am sunat doar aşa, foarte scurt, spuse el, în 
cele din urmă. Am vrut să mă asigur câ Hosni nu te chinuie 
prea tare. 

— N-ar îndrăzni. 

Din nou tăcere. 

— Bârbaţii âştia, Yusuf... 

— Nu întreba nimic, Zenab! Te rog! Cu cât ştii mai pu- 
tine, cu atât mai bine. Nu contează nimic altceva, decât să fiţi 
voi bine. 

— Suntem bine, spuse ea. 

— Perfect. 

Îşi stoarse creierii ca să mai adauge ceva, nişte cuvinte 
prin care s-o liniştească, dar se pomeni povestindu-i cå vå- 
zuse marea. 

— Poate într-o zi vom merge împreună acolo. Mi-ar plăcea 
să te våd în costum de baie. 

— Va trebui să aştepţi mult şi bine până voi pune aşa ceva 
pe mine! 

Izbucni într-un hohot de râs indignat, dar se potoli imediat. 

— Te iubesc, Yusuf! 

— Şi eu te iubesc. Mai mult decât orice pe lume. Sărută-i 
pe copii! 

— Sigur că da. Şi ai grijă de tine. 

Nu mai scoaseră nici o vorbă şi închiseră amândoi în 
acelaşi timp. 

Khalifa îşi termină ceaiul şi se ridică în picioare. Curentul 
nu venise încă şi piaţa era plină de umbre. În faţa lui se înălța 
o moschee mare, zidurile ei albe din calcar strălucind în lumi- 
na lunii de parcă erau de gheaţă. Se hotari să înghită ceva, dar 
se râzpândi şi se îndreptă spre locaşul lui Allah. Aici îşi lasă 
pantofii la intrare şi îşi spâlă faţa şi mâinile la un robinet prins 
în perete. 

Înâuntru era linişte şi puţinele lumânări aprinse nu 
reuşeau să risipească întunericul profund. La început crezu câ 
este singur în încăpere, dar apoi observă un alt bărbat, în fun- 
dul sălii, care stătea îngenuncheat cu fruntea lipită de podea. 

Rămase nemişcat o vreme, bucurându-se de senzaţia de 
pace, după care înaintă câţiva paşi şi se opri pe la mijlocul 
camerei, sub un candelabru imens. Mii de romburi din sticlă 

sclipeau în umbră, de parcă tavanul plângea. Se uită în sus 
câteva momente, apoi se întoarse spre mihrab, îşi lăsă capul în 
jos şi începu să se roage: 


Lauda îţi aduc ţie Allah, stăpânul tuturor fiinţelor; 

Ţie, cel plin de milă, ţie, cel plin de compasiune, 

Ţie, care eşti Stăpânul Judecâţii de Apoi; 

Noi numai pe tine te slujim şi numai ţie îţi cerem îndurare; 
Aratâ-ne calea cea dreaptă; 

Calea celor binecuvântaţi de tine, 

Şi nu a celor care s-au depărtat de tine 

Ori a celor care mânia îţi stâmiră. 


Pe măsură ce se ruga, cerându-i lui Dumnezeu så vegheze 
asupra lui şi a familiei sale, simţi cum grijile şi temerile i se 
risipesc treptat, aşa cum se întâmpla de fiecare dată când vor- 
bea direct cu Allah. Lumea de afară părea să dispară; sau mai 
bine zis, interiorul moscheii se întindea la nesfârşit, liniştea şi 
pacea ei umplând întregul univers. Sayf al-Tha'r, Dravic, 
şeful Hassani, armata lui Cambyses — toate se micşorară până 
când nu mai rămaseră decât nişte particule de praf plutind în 
îmbråțişarea etemă a lui Dumnezeu. Se simţi copleșit de un 
sentiment incredibil de calm. 

Continuă încă vreo douăzeci de minute, rostind zece rek'ahs 
sau cicluri de rugăciuni, apoi se ridică în picioare şi şopti 
„amin“. Exact în clipa aceea, candelabrul de deasupra lui se 
transformă într-o explozie de lumină, ce inundă interiorul 
moscheii cu o strălucire orbitoare. Zâmbi, simțind că, într-un 
fel, acesta era un semn că rugăciunile lui fuseseră ascultate. 

Afară, piaţa era şi ea invadată de lumină, iar pompele de 
benzină funcționau din nou. Bărbatul îi umplu rezervorul şi 
cele opt canistre, în timp ce el se ocupa de bidoanele cu apă. 
Plăti şi, după ce îşi cumpără încă trei pachete de Cleopatra, 

aproape că nu-i mai rămăsese nici un ban. Se întoarse la ma- 
şină, traversă oraşul şi porni printre dunele joase, spre sud. 

Merse prin deşert doar câţiva kilometri, apoi se opri lângă 
o movilă de nisip, ale cărei margini erau tivite cu un strat 
subţire de iarbă uscată. În spatele lui, luminile din Siwa 
licăreau strălucitor. În cealaltă direcţie, în inima deşertului, 
nu se vedea nimic, doar o întindere nesfârşită scăldată de 
razele lunii. Din depărtare se auzi urletul unui câine. Mâncă 
puţin din bucatele pregătite de Zenab — era prima dată pe ziua 
aceea când baga ceva în gură — îşi luă câteva pături din port- 
bagajul Toyotei, înclină scaunul la maximum şi se întinse pe 
spate, privind stelele de deasupra lui. Pe neaşteptate îl izbi 
gândul că bătuse atâta drum până aici, fără să aiba habar ce 
avea să se întâmple atunci când va găsi armata. Încercă să se 
concentreze, dar se simţea prea obosit. Cu cât se chinuia mai 
mult, cu atât se dizolva mai rapid imaginea armatei, a lui 
Sayf al-Tha'r şi a lui Dravic, până când, în cele din urmă, se 
metamorfozară într-o fântână arteziană imensă, ale cărei pi- 
cături transformau nisipul arid în vegetaţie bogată. Tresări şi 
ochii îi căzură pe arma sa, care stătea pe scaunul din dreapta. 
Blocă uşile de la maşină. 


> 
DEȘERTUL VESTIC 


Tara se trezi speriată. Avea capul în poala lui Daniel, iar el 
o privea atent. 

— Îmi scoteai inima, murmură ea. Aveai o mistrie cu care 
îmi Scoteai inima. 

— A fost doar un vis, spuse el blând, mângâindu-i încet 
părul. Totul e bine. 

— Trebuia să mă îngropi după aia. Era şi un coşciug acolo. 

Daniel se aplecă şi o sărută pe frunte. 

— Culcă-te la loc, şopti el. Totul o să fie bine. 

Tara îl mai privi câteva momente, apoi închise ochii şi 
adormi din nou. Avea faţa palidă şi trupul ţeapân. Daniel o 
supraveghe un timp, apoi îi puse capul uşor pe podea şi se 
ridică în picioare. Începu să se învârtă prin cort, cu privirea 
mereu îndreptată spre uşă. Trăsăturile lui se schimonoseau în 
pâlpâitul lămpii de kerosen, ca şi cum ar fi purtat o mască ce 
i se scurgea încet de pe faţă. 

— Haide, murmură el. Unde sunteţi? Veniţi odată! 

Paznicul se uita la el indiferent, cu degetul pe trăgaciul 
armei. 


Zi 
DESERTUL VESTIC, LÎNGĂ OAZA SIWA 


Khalifa se trezi în mângâierile lui Zenab. Sau, cel puțin, 
aşa crezu pe moment. Apoi, deschise ochii şi-şi dadu seama 
că respiraţia ei caldă era de fapt o rază de soare ce pâtrundea 
prin geamul maşinii. Aruncă pâturile într-o parte şi se dadu 
jos, tremurând, pentru că aerul era încă rece. Îşi facu rugăciu- 
nile de dimineaţă, îşi aprinse o ţigară şi urcă pe movila lângă 
care parcase. La nord, semicercul verde şi neregulat al oazei 
se întindea spre stânga şi spre dreapta, cu apele ei sărate 
strălucind în tonuri roz şi cu coloanele de fum ce se ridicau 
spre cer dintre crângurile de măslini şi palmieri. În rest, nu se 
zărea decât deşertul, o întindere dezolantă de nisip, pietriş şi 
stânci cu forme ciudate. O clipă se simţi copleşit de imensi- 
tatea lui, dar se scutură, aruncă ţigara, se urcă din nou în 
maşină şi scoase din torpedo aparatul GPS. 

Abdul nu-l minţise deloc, era foarte uşor de folosit. Tastă 
coordonatele stâncii în formă de piramidă şi apåså apoi buto- 
nul „Start“. Conform afişajului, aceasta se afla la 179 de kilo- 
metri depârtare, la un unghi de 133 de grade. Introduse şi 

poziţia lui prezentă, apoi pe cea a oazei al-Farafra, după care 
dădu drumul aparatului în geantă, alături de pistol şi de telefo- 
nul mobil. Dezumflă puţin cauciucurile, ca să îmbunătăţească 
tracţiunea, sări la volan, pomi motorul şi plecă încet spre 
deşert. În spate nu rămaseră decât urmele adânci lăsate de roţi. 


Nu mai condusese niciodată pe un astfel de teren, aşa câ 
facea manevrele cu grijă, mergând cu viteză mică şi constantă. 
Pământul părea destul de solid, dar din când în când mai 
apăreau hârtoape şi gropi. Uneori, la prima vedere, dunele 
păreau line, dar după ce ajungea în vârf, se trezea că solul dis- 
pare brusc de sub el şi plonja douăzeci de metri în jos, pe un 
perete de nisip aproape vertical. La un moment dat era pe 
punctul de a se rostogoli, dar reuşi să controleze maşina şi 
cobori cu succes o pantă deosebit de abruptă. După acest inci- 
dent reduse şi mai mult viteza. 

De-a lungul primilor kilometri mai întâlni câteva urme de 
cauciucuri pe nisip, probabil de la maşinile care-i duceau pe 
turişti de la Siwa în safariul prin deşert. Treptat, acestea 
dispărură complet. Din loc în loc mai zări câteva tufişuri chi- 
nuite, apoi două schelete îngropate pe jumătate în nisip, de un 
alb aproape nenatural în lumina soarelui. „Şacali“, se gândi el, 
deşi nu era foarte sigur. Nici o urmă de viaţă. Doar nisip, stânci, 
pietriş şi deasupra un cer de un albastru intens. Imaginea oazei 
se îndepână din ce în ce mai mult, până când dispâru complet, 
dincolo de orizont. 

Îşi dădu seama destul de repede câ, deşi aparatul GPS cal- 
culase 179 de kilometri, avea să călătorească mai mult pentru 
a ajunge la destinaţie. Acesta măsura distanţa în linie dreaptă. 
În realitate, era foarte dificil så păstrezi o astfel de direcţie, din 
cauza pantelor de nisip, a formațiunilor calcaroase şi a stân- 
cilor care se iţeau unde nici nu te așteptai. Se văzu nevoit să 
cotească ba la stânga, ba la dreapta, ca să găsească un drum 

bun. Uneori, ocolurile erau scurte, doar câteva sute de metri, 
dar altele se întindeau uneori şi pe doi, trei kilometri. După 
vreo două ore de mers continuu, în care, după calculele lui, 
parcursese aproximativ şaptezeci de kilometri, verifică ecra- 
nul aparatului GPS şi descoperi că, în linie dreaptă, de-abia 
străbătuse patruzeci de kilometri. Începu să se întrebe dacă 
avea să ajungă vreodată acolo. 

Dimineaţa se scurse încet. La un moment dat se hotări să 
se odihnească puţin, opri motorul şi se plimbă câţiva zeci de 
metri în jurul maşinii. Liniştea era uimitoare, ceva ce nu mai 
întâlnise vreodată. Realizà cât de deranjant trebuie så fi răsu- 
nat zgomotul motorului în pacea aceea copleșitoare. Daca 
Sayf al-Tha'r trimisese patrule în deşert, lucru de care era 
aproape sigur, l-ar fi putut auzi fără probleme. 

— Mai bine le dădeam direct un mesaj prin radio, ca să ştiu 
o treabă, mormâi el, îndreptându-se spre maşină. 

Brusc, se simţi expus. 

În următoarele ore, peisajul îşi pastră aspectul dezolant. 
Apoi, pe la miezul zilei, observă în faţa lui, chiar pe linia ori- 
zontului, conturul unor posibile coline. Era imposibil sâ-şi 
dea seama ce reprezintă exact de la o asemenea distanţă, pen- 
tru că aspectul lor era deformat din cauza căldurii. După ce se 
apropie, treptat, treptat văzu că nu sunt coline, ci mai degrabă 
o dunå mare — un zid de nisip care se întindea într-o singură 
curbă neîntreruptă, mărginită de alte dune mai înalte chiar în 
spatele ei. Imaginea părea ruptă dintr-un tablou care surprin- 
dea spargerea valurilor la țărm. Erau marginile Marelui Ocean 
de Nisip. 

— Allah u akbar! Dumnezeule mare! fu singurul lucru pe 
care se gândi să-l rostească. 

Continuă să conducă până la poalele dunei, care dădea 
senzaţia cå le ţine în loc pe cele din spatele ei, exact ca un dig 

uriaş. Cobori din maşină şi urcă în vârful ei. Nisipul era fin şi 
moale, aşa cå efortul de a merge prin el îl umplu de sudoare. 

Sus, în faţa lui, se întindeau şiraguri de dune, rând după 
rând, ondulându-se tăcute şi line. Panorama era complet dife- 
rità de peisajul dezordonat prin care călătorise până atunci. Îşi 
aminti o poveste pe care i-o spusese mai demult tatăl lui, din 
care reieşea cå deşertul este, de fapt, un leu adormit încă de la 
începutul lumii şi care va devora totul într-o zi, când se va trezi. 
Uitându-se acum peste marea de nisip, aproape că îi venea så 
creadă povestea aceea, pentru că nisipul galben-portocaliu 
avea un aspect catifelat, de blană, iar crestele păreau ridurile 
de pe spatele unui animal bătrân. Se simţi vinovat cå îşi stin- 
sese ţigara în pământ, de parcă ar fi ars carnea unei fiinţe vii. 

Rămase astfel o vreme, studiind peisajul, după care se 
întoarse la maşină, îngropându-și picioarele în nisip până 
aproape de nivelul genunchilor. Auzise că existau şi fâşii de 
nisipuri mişcătoare în zonă, mai ales pe fundul pantelor dintre 
dune, şi se cutremură la gândul câ ar putea fi înghiţit de aşa 
ceva. Era absurd ca aventura lui să se termine astfel. 

Mai dezumflă puţin cauciucurile şi dâdu jos trei canistre, 
le tumă în rezervor, care era acum pe jumătate plin. Pomi 
motorul, bâgâ în viteza întâi şi se îndreptă cu motorul turat 
spre şirurile de dune. Aparatul GPS îi spunea că mai are de 
mers aproape o sută de kilometri. 

Toyota lui alba părea o sămânță în comparaţie cu zidurile 
înalte de nisip, o barcă plutind într-un ocean imens. Menţinu 
toată după-amiaza viteza mică, urcând şi coborând dună după 
dună. În vârf încetinea întotdeauna pentru a studia dacă panta 
de pe partea cealaltă nu era prea abruptă. Uneori, dunele erau 
lipite între ele. Alteori, erau aşezate la distanţe mari una de 
alta, despărțite de vài netede. În spatele lui, urmele de cau- 
ciucuri desenau o linie ca un tighel. 

La început, păstră un curs relativ drept, însă, pe măsură ce 
dunele deveniră din ce în ce mai înalte şi pantele mai abrupte, 
se văzu nevoit să ocolească pereţii aproape verticali de nisip. 
Mergea de-a lungul culmilor până găsea un loc mai lin de 
coborâre sau, dacă şi aşa era imposibil, se întorcea şi o lua 
prin altă parte, uneori deplasându-se şi zece kilometri ca sà 
gasească un loc potrivit de trecere. Chiar şi cu geamurile 
închise şi cu aerul condiţionat dat la maximum, tot se simţea 
căldura nemiloasă de afară. 

Cu cât înainta mai mult, cu atât mai tare avea senzaţia că 
pământul din jurul lui e dotat cu un soi de conştiinţă rudimen- 
tară. Culoarea nisipului pârea să se schimbe, ca şi cum dunele 
ar fi avut toane, iar acestea se reflectau în nuanțele mereu 
altele de galben şi de portocaliu ale deşertului. La un moment 
dat se opri să bea nişte apă şi o adiere de vânt apăru din senin, 
facând nisipul să fremete şi să ofteze, ca şi când ar fi respirat. 
Simţi nevoia să strige, să spună deşertului câ nu intenţionează 
să-i facă vreun râu, câ nu e decât un intrus temporar în inima 
lui secretă şi că, imediat ce-şi va termina treburile, va pleca 
imediat şi nu se va mai întoarce niciodată. În viaţa lui nu se 
simţise atât de singur şi de mic. Încercă så asculte caseta cu 
Kazim al-Saher, dar i se păru total nepotrivit. Era atât de 
intimidat de locurile prin care trecea, încât uită şi så fumeze. 


Pe la cinci după-amiaza, când soarele coborâse deja spre 
apus, ajunse în vârful unei dune imense şi încetini, ca să veri- 
fice panta care urma. În timp ce se apleca peste volan şi cer- 
ceta zona din faţa lui, ceva îi atrase atenţia undeva, în partea 
stângă. Opri motorul şi se dâdu jos. 

Nu se vedea foarte clar, pentru că aerul avea în continuare 
aspectul acela lichefiat provocat de căldură. Părea un triunghi 
înceţoşat care plutea peste dune, chiar la orizont. Se întoarse 
la maşină, luă binoclul şi, după ce fixă obiectivul, focaliză 

imaginea surprinsă cu coada ochiului. Câteva clipe, nu vazu 
altceva decât o imagine tremurată;, apoi, brusc, o zări foarte 
clar: o stâncă întunecată, în formă de piramidă, se ridica dea- 
supra nisipurilor ca un aisberg imens şi negru. Cam la vreo 
douăzeci şi cinci kilometri distanţă, bânui el. Douăzeci şi opt 
după indicaţiile unităţii GPS. Plimbă binoclul pe deasupra 
dunelor, în jurul formaţiunii stâncoase, dar nu zări nici un 
semn de activitate umană, cu excepţia a două puncte negre 
destul de neclare care ar fi putut reprezenta doi paznici. 

Închise ochii şi ascultă. Nu prea se aştepta să audă ceva. 
Spre surprinderea lui însă, sesiză un zgomot vag de motor, 
depărtat, dar inconfundabil. Sunetul pârea så dispară şi să 
apară la intervale regulate, de fiecare dată mai puternic decât 
înainte. Deşertul părea că îl deviază şi îl extinde, încât îi era 
greu să stabileasca dincotro vine. De-abia după ce asculta 
timp de un minut îşi dădu seama, şocat, cå nu răzbătea dinspre 
stânca piramidală, ci din spatele lui. Se răsuci şi fixă binoclul 
de-a lungul urmelor lăsate de maşina sa. Observă imediat 
două motociclete care zburau peste vârful celui de-al patrulea 
şir de dune în spatele locului unde se găsea, la mai puţin 
de doi kilometri de el. 

Înjură şi privi iute peste marginea dunei. Aceasta se pre- 
lungea în jos aproape vertical, mult prea abruptă pentru a 
încerca să coboare pe ea cu jeepul. Sari la volan, porni 
motorul şi băgă în marşarier, coborând cu viteză panta pe 
care urcase înainte. La poalele ei, învârti volanul la maxi- 
mum, băgă în viteză şi apăsă pedala de acceleraţie până la 
podea. Spatele maşinii desenă un arc de cerc, apoi Toyota se 
avântă înainte. După câţiva metri, se opri brusc. De dedesubt 
se auzea un şuierat furios de nisip, provocat de cauciucurile 
care derapau şi se afundau din ce în ce mai mult în solul 
moale al deşertului. 

— Pe toţi dracii! strigă el disperat. 

Bâgă din nou în marşarier, forțând maşina să se miște, şi 
privi vârful dunei din faţa lui, aşteptându-se din clipă-n clipă 
să vadă cele doua motociclete. Toyota rulă înapoi, în sus, şi 
pentru o clipă crezu că se eliberase. Apoi, roţile se împotmo- 
liră din nou, îngropându-se şi mai mult ca înainte, aproape la 
nivelul osiei. 

Se dadu jos şi se uită să vadă ce se întâmplă. Cauciucurile 
dispăruseră complet. Nu mai avea timp să încerce să le dez- 
groape. Scotoci rapid în portbagaj, aruncă aparatul GPS în 
geantă, smulse un bidon cu apă de pe bancheta din spate şi 
începu să urce în goană panta de pe care tocmai coborâse. 

Pe la jumătatea urcuşului, nisipul începu så alunece sub 
picioarele lui şi Khalifa se opri ca să găsească o altă cale. Îşi 
adună toate forţele să înainteze, dar vârful continua să rămână 
la aceeaşi distanţă de parcă ar fi mers pe o bandă de alergare 
ce nu ducea nicăieri. Bidonul cu apă era şi el destul de greu, 
aşa că îl aruncă disperat într-o parte, folosindu-şi mâna eli- 
berată pentru a se sprijini mai bine. Deja auzea motocicletele 
care se apropiau cu repeziciune de duna din spatele lui. Daca 
ajungeau în vârf şi îl vedeau era mort. 

— Haide! şuieră el. Haide odată! 

Câteva secunde nu reuşi decât să se afunde şi mai tare în 
nisipul alunecos. Apoi, exact când era mai mult ca sigur că nu 
mai are nici o scăpare, reuşi så facă un pas înainte şi dintr- 
odată solul deveni mai solid. Ochii aproape câ îi ieşiseră din 
orbite de atâta efort. Ajunse sus şi se aruncă în partea cealaltă, 
chiar în clipa în care motocicletele atinseră vârful dunei alătu- 
rate şi se repeziră spre maşina abandonată. 

Rămase un moment liniştit, încercând să-şi recapete suflul, 
după care îşi scoase pistolul, se răsuci pe burtă şi se târî încet până 
la marginea de sus a dunei, privind cu grijă valea de dedesubt. 

Motocicliştii ajunseseră deja lângă Toyota lui. Se dădura 
Jos, luându-și mitralierele pe umăr. Unul din ei deschise uşa 

din faţă şi cercetă interiorul, punând mâna pe haina lui Khalifa, 
pe care, în graba lui, o uitase înàuntru. Celalalt se apucă să 
urce panta, luându-se după urmele lui de paşi. Barbatul se opri 
un moment lângă bidonul de apă, îndreptă arma spre el şi trase 
un foc, apoi îşi continuă drumul. Sunetul glonţului reverberă 
îndelung în pustiu. 

Khalifa se lasă încet în jos. N-avea rost să fugă. Bărbatul 
l-ar vedea şi l-ar prinde imediat ca pe-un iepure. Aşa ar avea 
o şansă sâ-l împuşte pe celalalt imediat ce ajungea sus, dar tot 
mai rămânea unul de doborât. 

Se uită grăbit în jur. Culmea dunei se continua cu o sco- 
bitură lungă, deasupra căreia se curba lin o mare buză de 
nisip, semănând cu creasta unui val ce se întoarce înapoi spre 
mare. Dacă s-ar fi ghemuit în spatele ei ar fi devenit invizibil 
pentru cel care ajungea în vârful dunei. Nu era o ascunzătoare 
perfectă, dar asta era tot ce îi oferea deşertul în acel moment, 
aşa că detectivul îşi dădu drumul în jos şi se rostogoli până în 
interior, unde se întinse pe spate cu arma pe piept, privind 
tavanul de nisip de deasupra. 

Câteva secunde nu se întâmplă nimic. Apoi auzi un scrâş- 
net. Şi-l imagina pe bărbatul acela cum cercetează în jur, face 
câţiva paşi înainte şi se opreşte exact deasupra lui. Fire de 
nisip căzură peste marginea crestei sub care stătea, confirmân- 
du-i bânuiala. Khalifa îşi aşeză uşor degetul pe trâgaciul pis- 
tolului, încercând să-şi ţină respiraţia. 

Se lăsa o tăcere agonizantă. Aproape că simţea gândurile 
bărbatului, care se chinuia să-l localizeze. Nisipul începu så 
cadă ca o ploaie şi, pentru o clipă, avu senzaţia cà bărbatul va 
cobori. Khalifa se chirci şi mai tare în scobitură. Trecură câte- 
va secunde, dar nu se întâmplă nimic. Treptat, câderea de 
nisip se potoli. Bărbatul rămăsese în acelaşi loc. Urmă un alt 
moment de tăcere, apoi un strigăt: 

— Se pare cå a fost aici sus, dar s-a întors. Probabil că l-am 
ratat pe drum. 

Din nou tăcere şi, în sfârşit, sunetul unor paşi care se 
îndepârtau. Khalifa oftå uşurat, relaxându-şi umerii. 

— Mulţumesc, Allah, murmură el. 

Atunci mobilul lui Abdul începu să sune. Sunetul lui era 
atât de neaşteptat, încât lui Khalifa îi trebuiră vreo doua 
secunde ca să realizeze ce este. Băgă mâna disperat în geantă 
în încercarea de a-l închide. Prea târziu. Bărbatul de deasupra 
ţipă şi apoi alergă spre locul unde era ascuns detectivul. 
Acesta se suci frenetic într-o parte ca să iasă din scobitură şi, 
ridicându-şi arma, trase trei focuri în succesiune rapidă. 
Primul se duse prea sus, al doilea în lateral, dar al treilea îl 
nimeri pe bărbat exact în frunte, aruncându-l pe spate. 

Imediat Khalifa se ridică în picioare şi urcă până în vârf. 
Nisipul din faţa picioarelor lui fu împrâştiat de o rafală de 
mitralieră, forțându-l să se arunce pe burtă. Urmă o pauză, 
apoi un nou val de gloanţe, deşi, de data asta, nu spre vârful 
dunei. Khalifa se târi puţin înainte. Bărbatul trâsese în cauci- 
ucurile celei de-a doua motociclete. Khalifa îşi ridică 
pistolul şi trase, dar nu nimeri. Bărbatul se răsuci şi trimise din 
nou o salvă de gloanţe, ceea ce-l obligă pe Khalifa sa se 
retragă. Urmă o nouă pauză scurtă şi apoi se auzi motorul 
motocicletei. 

Khalifa numără până la trei, îşi înâlţă capul din nou şi 
văzu că bărbatul deja se îndepartase. Se aşeză în genunchi, 
tinti şi-şi goli încărcătorul în direcţia lui. Motociclistul se 
clătină puţin, dar nu căzu şi detectivul, rămas fără gloanţe, nu 
putu decât să privească neajutorat cum motocicleta îşi urma 
cursul ei prin vale. După o sută de metri se opri şi, răsucin- 
du-se în şa, trase o rafală spre Toyota împotmolită. Ţinu dege- 
tul pe trăgaci aproximativ cinci secunde, până când, cu un 
zgomot asurzitor, maşina explodă într-o minge de flăcări. 

Deasupra ei se formå imediat o ciupercă de fum gros şi negru. 
Motocicleta demară în viteză. 

O vreme, Khalifa privi dezastrul din faţa lui, cu respiraţia 
tâiată şi mâinile tremurânde. Apoi, după ce inspiră adânc de câ- 
teva ori, se ridică în picioare şi se apropie de geanta ce zăcea 
câţiva metri mai încolo şi în care mobilul suna încontinuu. Î 
scoase, apăsă pe tasta verde şi-l lipi de ureche. 

— Yusuf, ce belea de om eşti! se auzi vocea lui Abdul. Ce 
naiba a durat atât până ai răspuns? Am sunat doar ca să mă 
asigur câ maşina mea e în regulă. 

Khalifa se răsuci şi privi coloana de fum neagră ce urca în 
spirale spre cer şi simţi cum i se înmoaie genunchii. 

— Da, Abdul, minţi el. E bine. 

Sayf al-Tha'r stâtea pe vârful colinei încă de la ivirea 
zorilor. Timp îndelungat, privise dedesubt cum tot mai mult 
din armată fusese descoperită. Soarele se ridicase, ajunsese 
sus pe cer, apoi coborâse din nou, iar în tot acest timp craterul 
râmas în urma exCavaţiilor se întinsese întruna, ca o gură 
imensă, larg deschisă. Pe la prânz fuseseră dezgropate atât de 
multe trupuri, încât nu mai aveau lăzi goale în care să pună 
obiectele smulse de pe cadavre. Urmau să sosească altele în 
noaptea aceea când ajungea caravana cu cămile, dar tot nu 
aveau så fie suficiente pentru miile de artefacte strânse. 

Sayf al-Tha'r întoarse spatele armatei şi privi spre norul 
de fum ce se zărea în depârtare. În urmă cu o oră una dintre 
patrule trimisese un mesaj că gâsiseră nişte urme de maşină în 
mijlocul deşertului. Fumul indica faptul câ prinseseră din 
urmă vehiculul respectiv. Ar fi trebuit să se simtă uşurat. 
În schimb, îl încerca o premoniţie neplăcută. 

Mehmet se apropie de el. 

— Ce e? întrebă bărbatul. Ce s-a întâmplat? 

— Au gâsit maşina, stăpâne. Au distrus-o. 

— Şi şoferul? 

— A scâpat. Ne-a omorât un om. Celalalt e pe drumul de 
întoarcere. 

Sayf al-Tha'r nu mai zise nimic. Coloana de fum se ridica 
din ce în ce mai sus, ca şi cum deşertul ar fi lăsat să iasă la 
suprafaţă cine ştie ce gaz negru şi toxic. O pală de vânt se 
abătu în zona respectivă, răsucind şi împrâştiind fumul în 
toate direcţiile. 

— Anunţă-mă când vine patrula, rosti el, în cele din urmă. Şi 
trimite un elicopter acolo. Şoferul nu poate ajunge prea departe. 

- Da, stapâne. 

Băiatul se întoarse şi o luă la goană în jos. Sayf al-Tha'r 
începu să se plimbe agitat, cu mâinile prinse la spate, una din 
ele având înfăşurată o cârpă ce-i acoperea arsura din palmă. 

„Cine era oare intrusul? se întrebă el. Ce câuta tocmai 
acolo în mijlocul deşertului? Era singur sau împreună 
cu alții?“ 

Cu cât se gândea mai mult, cu atât devenea mai neliniştit. 
Nu pentru că se temea că ar fi putut fi descoperiţi. Era mai 
mult de atât. Simţea ceva aparte. Ca şi cum trecutul i-ar fi 
întins o mână. Privi din nou norul de fum şi avu senzaţia că 
acesta capătă o formă umană, dominând deşertul ca un duh. 
Întrezarea un cap, apoi umerii, un braţ şi chiar doi ochi acolo 
unde adierea de vânt lăsase două gâuri. Aceştia păreau să se 
uite fix în direcţia lui, aruncându-i o privire mânioasă. Se 
întoarse cu spatele, necăjit că-şi imaginează astfel de lucruri, 
dar tot mai simţea în urma lui forma aceea neagră care plutea 
diabolic în aer. Închise ochii şi începu să se roage. 


LO 


— Pierd semnalul, Abdul... Nu pot... eşti... e... 

Khalifa îşi apasă gura de telefon şi imită zgomotele unor 
bruiaje, apoi închise mobilul. O clipă se întrebă dacă n-ar fi 
bine să sune după ajutoare, dar renunţă pe loc la idee. Pe cine 
să sune la urma urmei? Pe Hassani? Pe Mohammed Saryia? 

Pe Hosni? Chiar dacă i-ar fi dat crezare, ce ar fi putut så facă? 
Nu, trebuia să se descurce de unul singur. Aruncă mobilul în 
geantă şi porni grăbit spre vârful dunei. Aerul era greu de mi- 
rosul de benzină şi de cauciuc ars. 

Flacârile încă ieşeau prin geamurile sparte ale Toyotei. Chiar 
sub el, la poalele dunei, zăcea corpul bârbatului pe care-l 
omorâse, întins cu faţa în nisip şi cu un braţ răsucit pe lângă 
cap într-o poziţie nefirească. Începu să coboare, oprindu-se 
puţin să verifice bidonul de apa. Mare parte din conţinutul lui 
se vârsase, dar într-un colţ mai rămăsese o cantitate mică de 
lichid. Ridică la buze bucata spartă de plastic şi înghiţi restul 
de apă, apoi îşi continuă coborârea. 

Chipul barbatului ucis era o masă macabră de sânge şi de 
nisip. În frunte se deschidea o gaură prin care se vedea craniul 
zdrobit şi creierul. Încercând să nu se uite, Khalifa desprinse 
mitraliera din mâna încleştată a barbatului şi începu să-l 
dezbrace de haine. Nu-i plăcea ceea ce făcea, dar, dacă voia să 
intre în tabăra lui Sayf al-Tha'r neobservat, atunci avea nevoie 
de ele. Împături hainele şi eşarfa turbanului, apucă arma şi 
pomi din nou să urce panta. După zece metri, mustrându-l 
conştiinţa, se întoarse grăbit înapoi şi săpă o groapă mică în 
nisip. Nu era o înmormântare potrivită, dar nu putea lăsa ca- 
davrul la discreţia vulturilor sau a şacalilor, ori a altor creaturi 
ce trâiau în această sălbaticie, departe de lume. Duşman sau 
nu, omul merita măcar o urmă de respect. 

Gestul aproape că-l costă scump, pentru că, ajungând din 
nou în vârf, auzi sunetul inconfundabil al rotoarelor de eli- 
copter. Alte douăzeci de secunde şi ar fi fost descoperit. Aşa 
avu timp să se strecoare sub acoperişul de nisip, înainte ca eli- 
copterul să treacă pe deasupra lui, elicea acestuia împrâştiind 
totul în jur. Timp de un minut survolă zona, apoi se ridică şi 
se îndreptă spre nord-vest. 

Planul lui iniţial fusese sa plece de acolo cât se poate de 
repede, dar din cauza elicopterului hotări cà e mai bine să 
rămână unde e până se lasă întunericul. Îşi încărca pistolul, 
îndesă hainele în geantă şi se întinse pe spate, aprinzându-şi o 
ţigară şi privind peste marea de dune. Lumina se stingea înce- 
tul cu încetul. Mai avea de aşteptat cam o oră, după apro- 
Ximările sale. Spera doar ca lumina lunii så nu fie prea 
strălucitoare. 

Soarele se cufundase la orizont şi primele stele începură 
să sclipească pe cer, când motocicleta sări peste dună şi porni 
în jos spre tabără, oprindu-se în faţa unei stive mari de lăzi. 
Bărbatul se dădu jos, ţinându-se de umăr, după care cazu. În 
jurul lui se strânseră câţiva oameni, printre care şi Mehmet, 
care îngenunche alături, luă ceva de la el, apoi îşi facu loc prin 
mulţime şi fugi spre stăpânul lui. 

— Ei bine? întreba Sayf al-Tha'r. 

— A găsit astea în maşină, vorbi precipitat băiatul. 

Îi înmână portofelul şi legitimaţia lui Khalifa. 

— Şi elicopterul? 

— ÎI caută în continuare, dar nici urmă de el. A dispărut. 

Bărbatul dadu din cap. 

— E pe undeva pe-acolo. ÎI simt. Transmite-le să-l caute până 
la lăsarea nopții. Şi dubleaza garzile din jurul armatei. Va trebui 
să vină aici. N-are încotro. Spune-le oamenilor să fie atenţi. 

— Da, stapâne. 

— Şi trimite-l pe doctorul Dravic la mine. Imediat! 

— Da, stapâne. 

Băiatul se răsuci şi începu să coboare în grabă duna de 
nisip. Un moment, Sayf al-Tha'r rămase unde era, privind 
coloana de fum, încă vizibilă în amurgul ce se adâncea, apoi 

deschise legitimaţia şi se uită la numele şi fotografia din inte- 
rior. Pe chipul lui nu se văzu nici o reacţie, doar ochii i se 
maăriră o clipă, iar mărul lui Adam îi tremură puţin, ca şi când 
pe sub piele i s-ar fi târât ceva. 

Privi nemișcat legitimaţia timp de un minut, apoi o băgă 
în buzunar şi începu så verifice şi conţinutul portofelului. 
Scoase fotografia soţiei lui Khalifa, apoi pe cea a celor trei 
copii Şi o alta cu părinţii acestuia, stând braţ la braţ în faţa unei 
piramide. Mai găsi o cartelă telefonica Menatel, douăsprezece 
lire egiptene şi o carte in miniatură cu versetele coranice. 
Nimic altceva. 

Sau cel puţin aşa crezu în primele clipe. După care, într-un 
buzunar ascuns, mai descoperi o fotografie. Era mototolită şi 
spâlăcită, cu colţurile îndoite, dar suficient de clară: un tânăr 
arătos, semânând cu cel din poza de pe legitimaţie, dar cu un 
chip mai sever şi mai serios, cu ochi pâtrunzători şi un smoc 
de pàr negru pe fruntea inteligentă. Avea privirea îndreptată 
direct spre aparat şi ţinea o mână pe lângă corp şi o mână pe 
capul unui sfinx mic de piatră. Pe spate scria: „Ali, în faţa 
muzeului din Cairo“. 

Mâna lui Sayf al-Tha'r începu să tremure uşor. Înca mai 
privea fotografia când Dravic se apropie de el. 

— Care-i treaba? pufni neamţul. 

- Începem să expediem mâine artefactele cu elicopterul, 
spuse Sayf al-Tha'r. 

— Ce? 

— Vreau ca elicopterele să fie pregătite dimineaţă, la pri- 
ma oră. 

— Credeam cå ai zis că n-o să le transportăm aşa. 

— Planul s-a schimbat. Luăm cât putem cu elicopterul şi 
restul se duce pe câmile. Vreau să plecâm de aici în douăzeci 
şi patru de ore. 

— Isuse Hristoase, dar nu putem... 

— Fă aşa cum ţi-am spus! 

Dravic se uită chiorâş la el, plin de furie şi, după ce scoase 
o batistă din buzunar, începu să-şi tamponeze fruntea asudată. 

— N-avem cum să aranjâm totul până mâine. În nici un caz. 
Azi-dimineaţă de-abia am găsit partea din spate a armatei. Se 
întinde pe o distanţă de trei kilometri. E nevoie de cel puţin 
două zile ca să aranjăm totul. 

— Atunci pune mai mulţi oameni så lucreze. Toţi oamenii. 
Din această clipă nu mai săpăm şi ne concentrăm doar asupra 
plecării. 

— Dar care-i problema, pentru Dumnezeu? 

Sayf al-Tha'r îşi lăsă privirea în jos spre fotografia pe care 
o ţinea în mână. 

— Cineva ştie. Un poliţist. E acolo. În deşert. Aproape. 

O clipă Dravic se uită la el perplex, apoi izbucni în hohote 
de râs. 

— Şi de-aia faci tu pe tine de frică? Din cauza unui câcăcios 
de poliţist? Isuse! Trimitem o patrulă, îl împuşcâm şi-am ter- 
minat povestea. Că doar n-are unde să se ascundă. 

— Plecăm mâine. 

— Dar ţi-am spus că n-avem timp! Ne trebuie cel puţin două 
zile ca să punem totul la punct! Dacă nu facem asta cum tre- 
buie, atunci tot ce am strâns nu valorează doi bani. Înţelegi? 
Nu valorează doi bani! 

Sayf al-Tha'r îşi ridică spre el o privire de oţel. 

— Plecâăm mâine. Şi am încheiat discuţia. 

Dravic deschise gura så vorbească, dar îşi dădu seama cå 
este în zadar. În schimb, scuipa o flegmaă chiar la un cen- 
timetru de piciorul lui Sayf al-Tha'r şi, întorcându-se, cobori 
duna de nisip. 

Unul dintre generatoare prinse viaţă şi arcurile electrice 
pâlpâiră, invadând locul excavaţiilor cu o lumină de gheaţă. 
Sayf al-Tha'r nu observă nimic, ci continuă să privească 
fotografia. 

— Ali, şopti el, strâmbându-se uşor, ca şi cum ar fi muşcat 
din ceva amar. Ali Khalifa. 

Râmase nemişcat un moment, apoi cu o mişcare bruscă, 
aproape violentă sfâşie poza în bucățele mici pe care le aruncă 
în vânt. Acestea se împrâştiară pe vârful dunei, câteva frag- 
mente dintre ele căzând la picioarele lui ca cioburile sparte ale 
unei oglinzi. 


LUI 


Se facuse întuneric de-a binelea când Khalifa se strecură, 
în sfârşit, afară din ascunzătoarea lui. Sau cel puţin atâta întu- 
neric cât putea să fie în deşertul care niciodată nu părea să se 
scufunde într-o beznă totală. Era mai degrabă o lumină fan- 
tomatică, de parcă întregul peisaj ar fi fost învâluit într-un 
voal de ceaţă. Ramase pe loc un moment, privind peste dune 
luna, care nu era foarte strălucitoare, aşa cum sperase şi el, 
apoi îşi îndreptă atenţia spre împrejurimi. ÎL aştepta un drum 
lung şi nu avea timp de pierdut. Sub el, se zârea o pantă 
adâncă de vreo treizeci de metri, cu peretele de nisip aproape 
drept. Se uită în stânga şi în dreapta de-a lungul crestei, în 
căutarea unui loc mai lin de coborâre, dar înclinația era la fel 
de periculoasă în ambele direcţii. Rosti repede o rugăciune în 
gând, aruncă geanta în gol, se aşeză chiar pe vârful dunei cu 
arma între picioare şi se lăsa să alunece în jos. 

Prinse viteză aproape instantaneu. Încercă să frâneze cu 
picioarele, dar nu obţinu nici un rezultat, decât acela că-şi 
umplu pantofii cu nisip. Cu cât se prăbuşea mai repede, cu 
atât câmaşa lui se sfâşia şi mai tare, până când nisipul începu 
să muşte din carnea goală de pe spate. Pe la jumătatea drumu- 
lui nimeri într-o piatră dură, care îl azvârli şi, pierzându-și 
echilibrul, începu să se rostogolească într-un vârtej de nisip, 

mitraliera lovindu-l dureros în piep şi în bărbie. Ateriză cu 
faţa în jos şi gura i se umplu de nisip. 

— Ibn sharmoota, gemu el. Fir-ar al dracului să fie! 

Rămase nemișcat un moment, apoi, scuipând, se ridică în 
picioare şi se uită înapoi. Panta părea şi mai abruptă acum, pri- 
vită de jos, un zid de nisip aproape vertical, brăzdat de un şanţ 
ce marca locul prin care coborâse el. Mai şopti o rugăciune 
scurtă drept mulţumire că încă era viu şi, scuturându-și nisi- 
pul din păr, îşi ridică geanta de jos şi porni la drum prin deşert. 


Noaptea era cufundată în tăcere şi nu se auzea altceva 
decât scârţâitul nisipului şi respiraţia lui gâfâita. Ştia că lasă 
urme uşor de detectat chiar şi pe întuneric, dar n-avea ce să 
facă în această privinţă, aşa că mergea înainte cât de repede 
putea. Ţinea aparatul GPS în mână, verificând din când în 
când distanţa care mai rămăsese de parcurs. S-ar fi descurcat 
şi fără el pentru că stânca în formă de piramidă era destul de 
vizibilă, strălucind misterios în întuneric. Bânui că era încon- 
jurată de surse de lumină chiar la baza ei. 

Treptat, mersul lui câpătă un ritm anume. Încet, când urca 
dunele, apoi ceva mai repede când cobora, în timp ce partea 
netedă dintre ele o parcurgea aproape în fugă. Sus, jos; sus, jos. 

Avea de străbătut douazeci şi opt de kilometri şi, în prima 
parte a drumului, reuşi să se concentreze asupra împrejuri- 
milor, atent la orice semn că ar fi fost urmărit. Cu trecerea 
orelor însă, mintea începu să-i râtăcească. 

Se trezi câ se gândeşte la Zenab, la ziua în care s-au 
cunoscut, imediat după ce intrase la universitate. Era împre- 
ună cu mai mulţi colegi la Grădina Zoologică şi Zenab făcea 
şi ea parte din grupul lor: o prietenă a unei prietene. Se plim- 
baseră, privind animalele, Khalifa prea timid ca să discute cu 
ea, până când, în cele din urmă, se opriseră în faţa unei cuşti 
în Care se găsea un urs polar, ce înota trist într-un mic bazin 
cu apă. 

— Saracul, spuse Khalifa, oftând. Vrea să plece acasă, în 
Antarctica. 

— În Oceanul Arctic, mai degraba. 

Ea stătea chiar lângă el. 

— Urşii polari vin din Oceanul Arctic. Nu trăiesc în 
Antarctica. Pinguinii da, dar urşii polari, nu. 

Se înroşise până în vârful urechilor de ruşine, copleşit de 
părul ei lung şi de ochii imenşi. 

— Oh, reuşise el să îngaime. Înţeleg. 

Asta fusese tot. Nu îi mai adresase nici un cuvânt tot restul 
după-amiezei, de parcă timiditatea îi legase strâns limba. 
Zâmbi amintirii dragi. Cine ar fi crezut că de la un astfel de 
început ce nu promitea absolut nimic... 

La vest, o stea căzătoare străluci aprins un moment şi dis- 
păru în noapte. Sus, jos. Sus, jos. 

Acum se gândea la copiii săi. Batah, Ali, micuțul Yusuf. Îşi 
aminti zilele lor de naştere, ca şi când s-ar fi întâmplat ieri. 
Batah, primul lor copil, venise pe lume după nouăsprezece ore. 

— Niciodată, murmurase Zenab după aceea. Nu mai trec 
prin asta niciodată. 

Dar câţiva ani mai târziu îl făcu pe Ali, apoi pe micul 
Yusuf şi, cine ştie, poate vor mai fi şi alţii. Aşa spera. Îşi ima- 
gina o gloatà de copii, jucându-se în jurul fântânii pe care o 
construia în hol, aruncându-şi jucăriile în apă şi râzând din 
toată inima. 

O adiere de vânt apăru din senin, făcând dunele din jurul 
lui să şoptească, de parcă îi vorbeau. Sus, jos. Sus, jos. Își 
aprinse o ţigară. 

Acum imaginea copiilor lui se risipi şi începu så se gân- 
dească la pânnţii lui. Tatăl lui obişnuia să-l ridice în sus şi să-l 
învârtă, în timp ce mama stătea cu picioarele încrucişate pe 
acoperişul casei, desfacând teci de fasole. Mintea îi zbură în 
continuare la profesorul al-Habibi şi la Grasul Abdul, la 
muzeul din Cairo şi grajdul de cămile, la cazurile pe care le 

rezolvase. Imaginile se derulau una după alta, ca şi cum ar fi 
stat într-o sală de cinema unde privea cu încetinitorul filmul 
vieţii sale. 

Inevitabil, gândurile sale ajunseră, în sfârşit, şi la fratele său. 

Mai întâi, lucrurile bune: jocurile la care participau împre- 
ună, aventurile, vechiul vas de croazieră de pe a cărui punte 
se aruncau în apa Nilului. Apoi Ali începuse sà se schimbe, 
devenind mai aspru, mai distant, intrând în tot felul de treburi 
necurate, făcând lucruri rele. Şi, în sfârşit, ziua în care fratele 
lui murise. Ziua în care viaţa lui Khalifa fusese dată peste cap. 
Totul se întâmplase atât de repede, pe neaşteptate! Într-o 
după-amiază fundamentaliştii veniseră în satul lor însetaţi de 
sânge, căutând străini. S-au tras focuri de armă, şapte oameni 
au murit, dintre care trei erau terorişti. Khalifa se afla la uni- 
versitate în perioada aceea şi a auzit totul la radio. Plecase ime- 
diat acasă, instinctul spunându-i că şi Ali era implicat în asta. 
Mama lui stătea pe un scaun, singură, privind fix un perete. 

— Fratele tău e mort, spusese ea simplu, cu o expresie 
goală pe chip. Ali al meu este mort. Oh, Doamne, inima mea 
e distrusă! 

Mai târziu, Khalifa ieşise afară şi rătăcise pe străzi. Trupurile 
fundamentaliştilor încă nu fuseseră ridicate şi erau înşiruite 
direct pe asfalt, cu nişte pături aruncate peste ele, păzite de 
nişte poliţişti care discutau şi fumau. Îi privise lung, încercând 
să şi-i imagineze alături de fratele pe care-l iubise atât de mult, 
apoi se întoarse. Se dusese până la platoul Giseh, sus la 
piramide, apoi şi mai sus, urcând bloc după bloc, până în vâr- 
ful Marii Piramide a lui Keops, în locul în care venea împre- 
ună cu Ali atunci când erau copii, pentru a privi lumea ce se 
întindea ca o hartă la picioarele lor. Aici, unde se simţea în 
mijlocul universului, căzuse în genunchi şi plânsese, copleşit 
de ruşine şi de oroare, nevenindu-i să creadă ce s-a întâmplat, 
incapabil să înţeleagă. Soarele plutea suspendat deasupra lui 
ca un balon imens, plin de foc, durere şi confuzie. 

Ali, fratele său. Fratele care devenise un tată pentru el. 
Care îl facuse ceea ce era, care îl inspirase. Atâta forţă! Atâta 
bunătate! Era mort de paisprezece ani, dar dispariţia lui îi 
apăsa sufletul şi astăzi cu greutatea unui bolovan. Şi nimic nu 
se va schimba până când nu va da ochii cu cel responsabil 
pentru această pierdere. Până când nu va sta faţă-n faţă cu 
Sayf al-Tha'r. De aceea venise aici. Să se uite în ochii lui Sayf 
al-Tha'r. Chiar dacă avea să moară. Sâ se confrunte cu omul 
care îi distrusese familia. 


Khalifa se târi epuizat până în vârful dunei şi-şi dădu 
seama, surprins, că aproape ajunsese la destinaţie. În faţa lui, 
la mai puţin de doi kilometri depârtare, piramida se înâlţa 
imensă şi amenințătoare, înconjurată de o lumină puternică. 
De-a lungul dunelor se zâreau la distanţe regulate nişte mici 
puncte negre, care erau gărzi probabil, aşa că se lasă în jos 
imediat, de teamă să nu fie văzut. Își privi ceasul. O jumătate 
de oră până în zori. 

Alunecă puţin înapoi şi, punându-și deoparte mitraliera, 
scoase pistolul din geantă şi-l bagă la brâu. Se îmbrăca în 
hainele negre ale bărbatului pe care îl împuşcase, înfăşurân- 
du-şi eşarfa în jurul capului, acoperindu-şi faţa şi fruntea. 
Materialul era aspru şi neplăcut la atingere, din cauza sângelui 
închegat. Îndesă apoi mobilul şi aparatul GPS în buzunare, 
aruncă geanta şi, ridicându-şi arma din nou, urcă în vârful 
dunei, îndreptându-se direct spre duşmanii săi. 

— Pentru Ali, şopti el. 


"AWS 


Tara îşi croia drum prin tabără, însoţită la mică distanţă de 
paznicul ei, care-şi ţinea arma peste braţ. Era frig şi-şi încon- 
jură trupul cu mâinile. Rânile fâcute de Dravic încă o mai 

dureau. Peste tot se auzeau strigăte şi bocânituri, iar din dreapta 
răzbăteau nişte scrâşnete şi hârâituri, ca o simfonie de trom- 
pete dezacordate. Inspira aerul cu lacomie, bucuroasă să scape 
de interiorul cleios al cortului, unde erau ţinuţi ea şi Daniel. 

De câte zile erau captivi? Încerca să se concentreze. Doua? 
Trei? Caută nişte indicii sau evenimente care să arate trecerea 
timpului. Sayf al-Tha'r venise cu o noapte în urmă. Dravic o 
atacase chiar cu puţin înainte. Asta însemna ce? A doua 
noapte în deşert? Nu, prima. Ei sosiseră în dimineaţa aceea. 
Aşadar, trei zile în total. Ei i se părea însă câ trecuse mult mai 
mult. O veşnicie. 

Continuară să meargă printre corturi, ocolind un zid de 
lăzi ridicat în partea de sud a taberei. În dreapta, descoperi şi 
sursa zgomotelor ciudate: un grup de cămile. Mai mulţi oa- 
meni se învârteau pe lângă ele, încârcând şi descărcând coşuri 
şi lăzi. 

Cincizeci de metri mai încolo se opriră şi, dându-și jos 
blugii, Tara se lăsă pe vine ca să urineze. Cu câteva zile în 
urmă nu şi-ar fi închipuit cå ar putea să facă un astfel de lucru 
în faţa unui strâin. Acum nu-i mai pâsa. 

Paznicul o privi o clipă, apoi îşi mută privirea în altă parte. 
Era tânăr, aproape un băiat. Nu-l mai văzuse înainte. 

— Îţi place Manchester United? întreba el pe neașteptate. 

Vocea lui o luă prin surprindere. Era pentru prima dată 
când unul dintre paznici îi vorbea. 

— Echipa de fotbal, adăuga băiatul. 

Ea se uită în sus spre el, urina curgându-i în continuare 
dintre picioare, şi, oricât încercă să se abţină, izbucni în râs. 
Exista oare o situaţie mai absurdă decât aceea a unei femei 
uşurându-se în mijlocul deşertului lângă un fanatic religios, 
care voia să discute despre fotbal? Ce nebunie! Râsetele se 
înteţiră, căpătând o notă isterică. 

— Ce? spuse băiatul, întorcându-se, cu o privire confuză în 
ochi. Ce e aşa amuzant? 

— Asta, spuse Tara, arâtând cu mâna în jurul ei, toate astea. 
E al dracu’ de ilar. 

— Tu nu placi Manchester United? 

Ea se ridică în picioare, îşi trase blugii, apoi făcu un pas 
înainte, apropiindu-se de el la doar câţiva centimetri. 

— Mi se rupe de Manchester United, şuieră ea. Înţelegi? 
Mā piş pe el! Am fost răpită, bătută şi curând o så fiu omorâtă. 
Mă fut pe Manchester United! Du-te dracului! 

Băiatul îşi lăsă ochii în jos. Deşi el era cel care ţinea arma, 
părea speriat de vorbele ei. 

— Manchester United bun, murmură el. 

Chipul lui era tânăr, înspăimântător de tânăr. Se întrebă ce 
vârstă avea oare. Paisprezece, cincisprezece? Pe Tara o încercă 
brusc, inexplicabil, un sentiment de milă pentru el. 

— Cum te cheamă? întrebă ea, cu voce mai blândă. 

El mormâăi ceva neinteligibil. 

— Ce? 

— Mehmet. 

— Şi de ce eşti tu aici, Mehmet? 

Întrebarea păru să-l încurce pe băiat. 

— Sayf al-Tha'r, răspunse el. 

— Şi dacă Sayf al-Tha'r ţi-ar spune să mă omori, ai face-o? 

Băiatul se mută de pe un picior pe altul, neliniștit. Îşi tinea 
în continuare capul plecat. 

— Uită-te la mine, spuse ea. Uită-te la mine! 

Băiatul îşi ridică privirea fără tragere de inimă. 

— Dacă Sayf al-Tha'r ţi-ar spune să mă omori, ai face-o? 
— Sayf al-Tha'r om bun, îngâimă el. El grijă de mine. 

— Dar m-ai ucide? Dacă Sayf al-Tha'r ţi-ar zice, ai face-o? 
Băiatul clipi din gene nervos. 

— Acum mergem înapoi, spuse el. 

— Mai întâi îmi răspunzi. 

— Mergem înapoi, repetă el. 

— Răspunde-mi! 

— Da! ţipă el, ridicându-şi arma şi îndreptând-o spre faţa 
ei. Da! Te omor. Te omor! Pe Allah, te omor! OK? OK? Vrei 
să te omor acum? 

Respira greu şi mâinile îi tremurau. Tara îşi dădu seama că 
mersese prea departe. 

— OK, spuse ea încet. OK. Mergem înapoi acum. 

Se întoarse şi se îndreptă spre tabără. Dupa câteva 
secunde, auzi paşii băiatului în spatele ei. Merseră în tăcere 
până la marginea corturilor. 

— Eu pare râu, şopti băiatul. Eu pare foarte râu. 

Ea încetini şi se râsuci spre el. Ce putea spune? Era doar 
un copil. Într-un fel, ei toţi erau nişte copii, simpli, inocenți, 
în ciuda actelor pe care le comiteau. Copii care îşi dăduseră 
seama că erau mai puternici decât adulţii. 

— Chelsea, spuse ea. Sunt un fan Chelsea. 

Pe chipul băiatului apăru un zâmbet. 

— Chelsea nu bună! chicoti el. Nu bună ca Manchester. 
Manchester United foarte bună. 

Îşi continuară drumul prin tabără. 


PAR 


Khalifa statea întins pe burtă şi privea siluetele negre din 
faţa lui. Mai rămăsese o singură creastă între el şi armată, aerul 
vibra de duduitul generatoarelor şi de loviturile ciocanelor. 

Nu mai putea înainta fârâ să fie văzut. Garzile erau plasate 
chiar pe vârful de vizavi, dar şi în valea de dedesubt, aşezate 
în şir, la intervale regulate, astfel încât nimeni nu se putea stre- 
cura neobservat. Putea încerca så le ocolească, dar asta i-ar fi 
luat ceva timp şi deja pe cer se zărea o geană de lumină. Tre- 
buia cu orice preţ să intre în tabără înainte de răsăritul soarelui, 
altfel elicopterele ce vor pleca în patrulare l-ar fi prins imediat. 

Se rostogoli pe spate şi-şi aprinse o ţigară, întrebându-se 
ce să facă. 

Ali se dovedi a fi cel care îi arătă cum să acţioneze. Sau, 
mai degrabă, un sfat pe care i-l daduse odată, când vizitaseră 
pentru prima dată muzeul din Cairo. Când s-au apropiat de 
porţile principale, fratele lui se oprise un moment ca să-i 
spună cum vor intra fără så plătească. 

— O să pretindem cå facem parte dintr-un grup de elevi, îi 
explicase el. Intrăm direct pe uşa din faţă. 

Khalifa îl întrebase dacă n-ar fi mai bine să încerce så se 
strecoare pe o intrare laterală, dar Ali scuturase din cap. 

— Dacă te våd că te furişezi, sigur te vor opri, spusese el. 
Întotdeauna pe intrarea principală. Întotdeauna trebuie să pari 
încrezător, ca şi cum ai aparţine locului respectiv. Strategia 
asta nu dă greş niciodată. 

Şi avusese dreptate. Nu ştia dacă sfatul lui se putea aplica 
şi în situaţia de faţă, dar nu-i venea nimic altceva în cap. Îşi 
termină ţigara, îşi trasa eşarfa şi mai strâns pe frunte, apoi se 
ridică, se urcă în vârful dunei şi pomi să coboare, făcându-le 
cu mâna gârzilor de dedesubt. 

— Salaam, strigă el. Totul e în regula? 

Urmară câteva strigăte confuze şi trei bârbaţi se apropiară 
de el cu armele ridicate, interceptându-l exact când ajunse la 
baza pantei. 

„Întotdeauna så pari încrezător“, îşi spuse Khalifa. Întot- 
deauna încrezător. 

— Hei, râse el, ridicându-şi mâinile în sus. E în regulă, 
băieţi! Sunt de partea voastră! 

Bărbaţii continuau să-l amenințe cu mitralierele. 

— Care-i treaba? spuse unul dintre ei. De unde vii? 

— Tu de unde dracu” crezi că vin? Am fost în patrulare. 

— În patrulare? 

— Pierdere de vreme. Am mers toată noaptea şi n-am văzut 
nimic. Are careva o ţigară? 

Urmă o pauză, apoi un bărbat scotoci în buzunarul hainei 
şi scoase un pachet de Cleopatra. Celălalt bărbat, care vorbise 
înainte, îi făcu semn să se dea înapoi. 

— Nu avem patrule noaptea. Garzile trebuie să stea în jurul 
perimetrului. Asta a fost ordinul. 

— Păi, aş fi dat orice să-mi spună şi mie cineva chestia asta, 
spuse Khalifa, încercând să-şi păstreze calmul. Cred că am 
mers pe jos vreo treizeci de kilometri. 

Bărbatul se uită fix la el, cu privirea îngustată, apoi îi făcu 
semn să-şi descopere faţa. 

„Fii obraznic dacă încep să-ţi pună întrebări“, îi spusese 
Ali în ziua aceea la muzeu. „Înfurie-te dacă este necesar. Nu 
arăta niciodată că ai dubii.“ 

— Pentru Dumnezeu! se răsti Khalifa. Am fost plecat toată 
noaptea. Mi-e frig! 

— Fă cum ţi-am zis! mai spuse bărbatul. 

Khalifa mormâăi supărat, dar îşi trase în jos eşarfa peste 
bărbie, având grijă să rămână strâns înfăşurată pe frunte. 
Bărbatul se aplecă şi îl studie. 

— Nu te cunosc, spuse el. 

— Nici eu nu te cunosc pe tine! Nu cunosc jumătate din 
oamenii de aici, dar nu ţintesc cu arma în ei. Asta-i o nebunie! 
Nebunie! 

Se opri puţin, apoi riscă: 

— Dacă nu mă crezi, de ce nu te duci să-l întrebi pe Dravic? 
El mă cunoaşte. Am fost cu el când l-a tăiat pe bătrânul ăla din 
Cairo. l-a smuls juma’ de faţă cu porcăria aia de mistrie. Un 
animal nenorocit! 

Mai urmă o pauză scurtă, după care bărbatul dadu din cap şi 
cei trei îşi lâsara armele în jos. Cel cu ţigările făcu un pas înainte 

şi-i dădu lui Khalifa pachetul. Scoase una şi o băgă în gură, 
sperând din toată inima să nu se observe cum îi tremură mâna. 

— Te duci înapoi în tabără? îl întreba bărbatul care-l 
interogase. 

Khalifa încuviinţă din cap. 

— Pâi, atunci vorbeşte şi tu să ne trimită pe cineva să ne 
schimbe. 

— Sigur, spuse detectivul. Dar få-mi şi mie o favoare, te rog! 
Ce am spus adineauri despre Dravic să rămână între noi, da? 

— Nici o problemă, râse bărbatul. Şi noi avem aceeaşi på- 
rere despre el. 

Khalifa zâmbi, îşi luă la revedere, apoi plecă. După câţiva 
paşi se auzi strigat: 

— Hei, n-ai uitat nimic? 

Detectivul îngheţa. Ce uitase? Parola? Un semn secret? Ar 
fi trebuit să-şi dea seama că nu poate fi atât de simplu. Întor- 
cându-se, dădu cu ochii de cei trei bărbaţi care-şi ţineau strâns 
armele în mână. 

— Ia zi! spuse cel care-i dăduse ţigările. 

Khalifa avea mintea goală, iar inima îi bătea cu putere. 
Afişă un rânjet idiot şi-şi băgă degetul pe trăgaciul pistolului, 
calculându-şi rapid şansele. Urmă un moment de tăcere dure- 
roasă, un fel de linişte dinaintea furtunii, apoi nişte hohote de 
râs gâjâite. 

— Țigara, idiotule! Nu-ţi trebuie şi foc? 

Lui Khalifa îi luă o secundă până să realizeze ce vor ei să 
spună, apoi scoase un oftat adânc de uşurare. Ridică mâna şi 
atinse ţigara pe care o ţinea între buze. 

— Uitaţi-vă şi voi ce face o noapte în deşert, spuse el râzând. 
Îţi suceşte minţile. 

Bărbatul aprinse o bricheta şi acoperi flacăra. Khalifa se 
aplecă şi trase adânc în piept primul fum. 

— Cu cât plecăm mai repede din locul ăsta uitat de lume, 
cu atât mai bine, adâugâ el. 

Ceilalţi scoaseră murmure de aprobare. Mai trase câteva 
fumuri, salută din cap şi pomi din nou la drum. De data asta 
nu-l mai strigă nimeni. Reuşise. 

La orizont, cerul devenise gri. Khalifa traversă valea şi 
urcă în vârful următoarei dune. Stânca uriaşă se ridica mon- 
struoasă în stânga lui, tăcută şi neclintită, un pivot pe care 
întregul cer părea că stă în echilibru. Mai trecu pe lângă doi 
paznici, dar nici unul nu-l băgâ în seamă, apoi privi scena 
haotică de dedesubt — craterul, corturile, câmilele, stivele de 
lăzi şi artefacte. Zeci de siluete înveşmântate în negru trebă- 
luiau de colo-colo, cea mai mare parte împachetând şi 
încârcând lăzi, în vreme ce un alt grup mai mic lucra chiar în 
mijlocul craterului, învârtindu-se printre cadavrele ameste- 
cate, aranjând nişte cabluri. De deasupra, îi supraveghea un 
bărbat uriaş în costum alb. Bânui că e Dravic. 

Îi mai privi câteva secunde, apoi îşi îndreptă atenţia spre 
tabără, exact în clipa în care o femeie blondă dispăru într-un 
cort din centru. Îşi notă poziţia, între un şir de canistre de ben- 
zină şi o stivă cu baloţi de paie, apoi începu să coboare panta. 
Din spatele lui răsună o voce amplificată: Allah u akbar! 
Allah u akbar! 

Chemarea pentru rugăciunile de dimineaţă. Grâbi cobo- 
rârea, trăgându-şi înapoi eşarfa peste faţa. 


LOD 


Oamenii şerpuiau ca un val prin tabără, îndreptându-se 
spre o zonă netedă de nisip în partea de sud, unde se aşezară 
în rânduri paralele cu faţa spre răsărit. Sayf al-Tha'r mergea şi 
el alături de ei, dar la marginea taberei intră într-un cort care 
avea o antenă deasupra. Când păşi înâuntru, un bărbat se 

ridică imediat în picioare, dar Sayf al-Tha'r îi făcu semn så se 
aşeze la loc în faţa aparaturii radio. 

— Elicopterele? 

Bărbatul îi dădu o bucată de hârtie. 

— Tocmai au decolat. 

— Probleme? 

— Nu. Vor fi aici în mai puţin de-o oră. 

— Şi gărzile? Au descoperit ceva? 

Bărbatul clătină din cap. 

— Să mă ţii la curent, spuse Sayf al-Tha'r şi părăsi cortul. 

Mulțimea de oameni se subţiase acum, ultimii soldaţi 
grăbindu-se spre locul de rugăciune şi lăsând tabăra complet 
părăsită. Paznicii rămăseseră pe poziţiile lor, dar cu faţa spre 
est și capetele plecate. Îi privi cum arătau, ca nişte vulturi gata 
să atace, apoi se întoarse şi pomi prin mijlocul taberei. 
Sunetul rugăciunilor plutea în aer ca o adiere uşoară. 

Ajunse la cortul sâu şi ridică prelata de la intrare. Se 
aplecă să intre, dar se opri brusc, cu umerii încordaţi. Încet, se 
ridică şi se răsuci, privind în stânga şi-n dreapta. Făcu un pas 
înainte, cercetând labirintul întunecat de pânză şi de echipa- 
mente, dar nu văzu nimic. După un moment, clătină din cap, 
se întoarse şi dispâru înâuntru, prelata de la intrare câzând 
grea în urma lui. 


LO 
LÎNGĂ GRANIȚA LIBIANĂ 


Elicopterele zburau la mică înălțime, survolând deşertul. 
Cele douăzeci de aparate semânau cu un stol de păsări ce 
planau peste nisipuri. Unul se afla puţin înaintea celorlalte, 
care îi urmăreau fiecare mişcare, ridicându-se în aer şi cobo- 
rând, în funcţie de manevrele lui, virând la stânga şi la dreap- 
ta ca într-un dans cu o coreografie perfectă. Erau imense şi 

greoaie, dar corpurile lor îndesate se mişcau cu o graţie stra- 
nie. Siluetele umane de-abia se observau în carlinga. Înaintau 
odată cu zorile, alunecând prin tăcerea dimineţii, pe când 
cerul se înroşea încetul cu încetul. 


40 
DEȘERTUL VESTIC 


Khalifa rămase ascuns după nişte butoaie de benzină pânâ 
când tabăra se goli complet. Îşi croi drum cu grijă printre 
nenumăratele echipamente şi corturi, câutându-l pe cel în care 
dispăruse fata. Avea cincisprezece minute la dispoziţie, poate 
douăzeci. 

De sus, planul taberei părea uşor de reţinut. De aici însă, 
de la sol, nu i se mai pâru atât de simplu să se orienteze. Totul 
arăta la fel, iar semnele de recunoaştere pe care şi le notase — 
şirul de butoaie cu benzină şi stiva cu baloţi de paie — nu se 
vedeau nicăieri. Verifică vreo două corturi, dar nu găsi nimic 
înăuntru și începuse deja så dispere, când, ocolind un zid înalt 
de lăzi şi coşuri, văzu în faţa lui, chiar lângă stivele cu paie, 
cortul pe care-l câuta. Scoase un oftat de uşurare şi, repezin- 
du-se înainte, ridică prelata de la intrare şi se aplecă, ţinân- 
du-şi arma îndreptată spre interior. 

Îşi luase o măsură inutilă, pentru că, aşa cum se așteptase, 
gardianul nu era acolo. De altfel, nici fata. În schimb, înge- 
nuncheat cu spatele spre el, observă un bărbat cu fruntea lipită 
de pământ. Khalifa dădu să se retragă, realizând că a greşit 
cortul, dar ceva îl opri. Nu vedea faţa bărbatului şi nici măcar 
forma lui ascunsă de hainele negre, lungi şi largi. Dar cumva, 

nu-şi explică în ce fel, ghici cine e. Sayf al-Tha'r. Îşi ridică 
arma, cu degetul pregătit să apese pe trăgaci. 

Dacă silueta îngenuncheată îl simţise pe poliţist, nu se 
dădu de gol, ci continuă să-şi spună rugăciunile, ignorând 
prezenţa celuilalt. Degetul lui Khalifa se strânse şi mai tare pe 
trâăgaci, împingând limba de metal mult în spate, până când 
mai avea doar un milimetru ca să tragă. De la distanţa aceea 
nu avea cum să rateze. Interiorul cortului părea să vibreze din 
cauza bătăilor sale de inimă. 

Bărbatul se îndrepta de spate, se ridică, recită câteva ver- 
sete, apoi îngenunche din nou. „O singură mişcare, se gândi 
Khalifa, asta-i tot.“ O singură mişcare şi omul din faţa lui va 
fi mort. Se gândi la Ali şi ridică ţeava pistolului, ţintind ceafa 
barbatului. Trase adânc aer în piept, îşi muşcă buza, apoi lăsă 
arma în jos, slabi strânsoarea degetului şi ieşi din cort. 

O clipă privi pânza uzată a prelatei de la intrare, simțind un 
gol ciudat în capul pieptului. Nu stătuse decât câteva secunde 
înăuntru, dar suficiente pentru ca afară cerul så se lumineze, 
zorii insinuându-se rapid dinspre est, ca un val. Rugăciunile 
se vor termina în curând. Se întoarse şi porni grăbit spre mij- 
locul taberei. 


ZU3>= 


— Mă întreb ce-o mai face Joey, murmură Tara. 

Stătea pe jos, cu genunchii îmbrăţişaţi, legânându-se îna- 
inte şi înapoi. Daniel era aşezat lângă ea, bătând nervos cu 
degetele în podea, uitându-se din când în când la ceas. 

— Cine e Joey? întrebă el. 

— Cobra noastră cu gât negru. De la Gradina Zoologică. 
Nu s-a simţit prea bine. 

— Şi eu care credeam că nu mai vrei să auzi de cobre cât 
o1 trăl. 

Tara ridică din umeri. 

— Nu l-am plăcut niciodată în mod special, dar... ştii... 
când te gândeşti că n-o să-l mai vezi niciodată... Sper doar că 
Alexandra i-a dat antibioticele la timp. Şi că i-a scos bolovan- 
ul. Are o boală de piele. Se freacă tot timpul de el. Nu e bine 
pentru solzii lui. 

Vorbea aiurea, doar de dragul de a vorbi, ca şi cum conver- 
saţia ar fi amânat momentul în care vor fi scoşi afară şi... ce? 
Împuşcaţi? Decapitaţi? Înjunghiaţi? Se uită la paznicul lor. Nu 
mai era Mehmet, ci un altul mai în vârstă. Şi-l imagină îndrep- 
tându-şi arma spre capul ei şi trăgând; sunetul, senzaţia, sân- 
gele împroşcat, sângele ei. Începu sâ-şi frământe mâinile. 

— Ce naiba ai văzut tu la şerpi? murmură Daniel, aşezân- 
du-se mai comod. Niciodată nu ţi-am înţeles atracţia asta pen- 
tru ei. 

Tara zâmbi cu regret. 

— Într-un fel, tata a fost cel care m-a determinat să fiu 
interesată de ei. Îi ura. Era punctul lui slab. M-a făcut să simt 
că îl domin şi eu cumva. Îmi aduc aminte că odată nişte stu- 
denţi au ascuns un şarpe de cauciuc în geanta lui şi când a 
deschis-o... 

Se opri chiar în mijlocul frazei, realizând că n-are sens să 
termine povestea, pentru că, oricum, nici unul din ei nu va 
râde. Se lasă o tăcere grea. 

— Dar tu? întrebă ea în cele din urmă, disperată să continue 
conversaţia. Niciodată nu mi-ai spus de ce ai devenit arheolog. 

— Dumnezeu ştie. Nu m-am gândit. 

Daniel se juca cu şiretul de la ghete. 

— Cred că întotdeauna mi-a plăcut să sap. Mi-aduc aminte 
că, înainte de moartea părinţilor mei, aveam o grădină și 
obişnuiam să sap gropi în ea, căutând comori ascunse. Gropi 
imense, adânci, ca nişte cratere. Tata zicea că dacă n-o să am 
grijă o să ajung în Australia. Cred cå de acolo a început totul. 

Apoi am primit o carte cu poze despre Tutankhamon, despre 
Egipt şi şantierele arheologice... 

Prelata de la intrare se ridică şi intră un gardian, cu eşarfa 
strâns legată peste faţă, ca să se apere de frigul de dimineaţă. 
Paznicul lor dadu să se ridice în picioare, dar nou-sositul îl 
lovi în cap cu patul armei. Cazu într-o parte, leşinat. Daniel 
şi Tara săriră în sus. Khalifa îşi dădu jos eşarfa pentru a-şi 
arăta chipul. 

— Avem foarte puţin timp, spuse el, aplecându-se să ia arma 
paznicului. Sunt poliţist şi am venit să vă scot de aici. 

Îi dadu mitraliera lui Daniel. 

— Ştii s-o foloseşti? 

— Cred cå da. 

— Cum ai ajuns aici? întrebă Tara. Câţi mai sunteţi? 

— Doar eu, spuse Khalifa. N-am timp de explicaţii. În câte- 
va minute vor termina rugăciunile şi tabăra va roi din nou de 
oameni. Trebuie să plecaţi acum, cât mai aveţi o şansă. 

Îşi scoase capul afară, se uită în jur, apoi se întoarse spre ei. 

— Mergeţi spre nord până în vale, apoi treceţi pe lângă ex- 
cavaţii. Ţineţi aproape de baza dunei de vest. În felul acesta 
vă veţi păstra în afara razei vizuale a paznicilor de sus. Plecaţi 
cât de repede puteţi! 

— Şi tu? întreba Tara. 

Khalifa ignoră întrebarea şi scoase din buzunar telefonul 
şi aparatul GPS. 

— Luaţi astea! Imediat ce scăpaţi de gărzi, sunaţi după aju- 
tor. Coordonatele voastre vor fi afişate aici. Apăsaţi pe... 

— Ştiu cum funcţionează, spuse Daniel, luând aparatul şi 
dându-i Tarei telefonul. 

— Şi tu? repetă ea întrebarea, de data asta mai tare. 

Khalifa se întoarse spre ea. 

— Eu mai am nişte treburi pe-aici, spuse el. Nu e problema 
voastră. 


€c> 
í 434 ) PAUL SUSSMAN 


— Dar nu te putem lăsa aşa. 

— Plecaţi, zise el, împingându-i către ieşire. Plecaţi acum. 
Spre nord şi foarte aproape de duna din partea stânga. 

— Nu ştiu cine eşti, spuse Daniel, dar îţi mulţumesc. Sper 
să ne întâlnim din nou într-o zi. 

— Insha-Allah. Plecaţi acuma! 

Se strecurară pe sub pânză. Afară, Tara se întoarse spre el, 
se aplecă înainte şi-l sărută pe Khalifa pe ambii obraji. 

— Îţi mulţumesc, şopti ea. 

El dădu din cap şi o împinse. 

— Îmi pare râu pentru tatal dumitale, domnişoară Mullray. 
Am participat la un curs de-al lui odată. A fost magnific. 
Acum plecaţi, vă rog! 

Privirile li se mai întâlniră o secundă, apoi Daniel şi Tara o 
luară la fugă printre corturi. Khalifa îi privi până când dispâ- 
rurå, apoi se răsuci pe loc şi pomi iute în direcţia opusă. 


rawn 


Se îndreptă spre partea de sud a taberei, ascultând din când 
în când murmurul rugăciunilor, calculând timpul rămas. Câteva 
minute. Nu mai mult. O undă translucidă de lumină roz apâ- 
ruse deasupra dunei din est, lârgindu-se tot mai mult, strălu- 
cirea ei amestecându-se şi copleşind-o încet pe cea a lampilor 
cu arc. 

Continuă să meargă până în locul în care se terminau cor- 
turile, lăsând loc amestecului de echipamente. Dincolo de ele, 
cam la vreo cincizeci de metri, oamenii stăteau îngenuncheaţi 
pe nisip, iar buzele lor şopteau rugăciuni. Se strecură în spa- 
tele unor coşuri şi se uită în jur, după ceva cu ajutorul căruia 
să creeze o diversiune. 

În apropiere văzu câţiva baloți de paie şi lângă ei un butoi 
cu benzină. Se uită la cutiile de lemn din spatele lui, care 

aveau inscripţionate pe ele un craniu şi două oase încrucişate. 
Traversă şi deşurubă capacul butoiului. Dinâuntru se insi- 
nuară câţiva vapori puternic mirositori. „Motorină“, se gândi 
el. Îl apucă de margini şi-l înclină puţin, vărsând conţinutul pe 
cel mai apropiat balot. Continuă să toame până ce paiele se 
îmbibară bine cu combustibil, apoi târî balotul lângă coşuri şi-l 
sui chiar deasupra lor. Repetă operaţiunea de două ori, stro- 
pindu-se zdravân pe pantofi şi pe haine. 

Tocmai împingea cel de-al treilea balot, când un zumzâit îl 
avertiză că rugăciunile se terminaseră. În acelaşi timp se auzi 
un strigăt de pe vârful dunei. Se râsuci, ridicându-şi arma, 
crezând că fusese prins. Apoi, din capătul celălalt al taberei, 
răsună o rafală de gloanţe şi-şi dădu seama că Tara şi Daniel 
fuseseră văzuţi, nu el. 

— Fa'r! Rahat! şopti el. 

Se întoarse spre masa de paie umede şi scoase din buzu- 
nar o brichetă. Focul de armă se intensifică. În faţa lui cre- 
dincioşii se îmbulzeau, alergând să ajungă în tabără cât mai 
repede. Se ghemui şi puse bricheta la baza unuia dintre baloţi. 

— N-aş face asta dacă aş fi în locul tău, se auzi o voce din 
spatele lui. Dă drumul la brichetă şi ridică-te! Fără mişcări 
bruşte. 

O clipă Khalifa ramase neclintit, lumea concentrându-se 
în jurul lui, apoi închise ochii, inspiră adânc şi apăsă cu dege- 
tul mare pe aprinzătorul brichetei. Se auzi un clic, apăru o 
scânteie, dar nu văzu nici o flacără. O ploaie de gloanţe muşcă 
din nisipul de la picioarele lui. 

— Am spus så dai drumul la bricheta. A doua oară nu mai 
repet. 

Învins, Khalifa lasa bricheta să cadă. Dinspre capătul 
celălalt al taberei se auzi o nouă rafală de gloanţe. 

— Acum ridicâ-te şi întoarce-te, spuse vocea. Încet! Şi saltà 
mâinile-n sus! 

Detectivul făcu ce i se ordonase. Zece metri mai încolo se 
găsea Dravic cu o mitralieră în mână. 

— Vierme tâmpit, mârâi neamţul. 

dintr-odată oamenii apârură de pe peste tot. Dravic strigă 
şi trei dintre ei îl înhâţară pe Khalifa şi-l obligarà să înge- 
nuncheze. 

— Aşadar, tu eşti bravul nostru poliţist? spuse uriașul, 
apropiindu-se. Micul nostru Omar Sharif. 

Se opri în faţa detectivului şi, ridicându-şi palma, îl izbi 
peste gură cu toată forţa, spărgându-i buza. 

— Ce voiai să faci? Sà ne arestezi de unul singur? Eşti mult 
mai tâmpit decât am crezut. 

Khalifa nu zise nimic şi se mulţumi doar să-l privească, 
sângele scurgându-i-se pe bărbie. Ritmul gloanţelor se inten- 
sifică. Un bărbat veni alergând spre ei şi-i spuse ceva lui 
Dravic, care se uită în jos spre Khalifa. 

— O så plăteşti pentru asta, grohâi el. Crede-ma, o să 
plăteşti! 

Îi facu un semn unuia dintre bărbaţi, care luă bricheta de 
lângă Khalifa şi i-o dâdu în mână. Uriaşul o luă şi se aplecă 
spre el, cu nările umflate, adulmecând aerul. 

— A ce miroase aici? spuse el. Aroma asta ciudată care iese 
din hainele tale ce să fie oare? Benzina? 

Rânji sadic. Bărbaţii din jurul lui începură să râdă. 

— Ai fost cam neglijent, ce să zic! 

Se dadu puţin înapoi şi poziţionă bricheta în dreptul piep- 
tului detectivului, apoi o aprinse. O flacăra albastrâ-gâlbuie 
pâlpâi vesela. 

— E un secret. Totul ţine de cum apeşi degetul mare. 

Plimbaă bricheta înainte şi înapoi, apropiind-o din ce în ce 
mai tare de materialul udat cu benzină. Khalifa se zbâtu, dar 
cei doi bărbaţi îl ţinură ferm. Flacăra aproape câ-l atingea. 

— Opreşte-te! Opreşte-te chiar acum! 

Vocea venea din spatele mulţimii, tăioasă şi autoritară. 
Dravic îşi dădu ochii peste cap, înjurând printre dinţi, şi se 
dădu un pas înapoi. Cercul de bărbaţi se deschise pentru a-i 
face loc lui Sayf al-Tha'r. Rămase o clipă nemișcat, uitân- 
du-se fix la Khalifa, apoi se apropie, oprindu-se în faţa detec- 
tivului, privindu-l de sus: 

— Salut, Yusuf. 

— ÎL cunoşti? întrebă Dravic, surprins. 

— Sigur, spuse Sayf al Tha'r. Este fratele meu mai mic. 


LO 


O luară la goană prin tabără, ocolind cort după cort şi 
îndreptându-se spre baza dunei din stânga, aşa cum le spusese 
Khalifa. Daniel mergea înainte, urmat îndeaproape de Tara, 
care uitase pe moment de durere. 

La marginea de nord a taberei se opriră. În faţa lor se întin- 
deau excavaţiile, nemişcate şi tăcute în lumina din ce în ce mai 
intensă a zilei, grămezile de artefacte zăcând pe pământ ca 
rămâşiţele unui avion prăbuşit. În dreapta lor se vedea şirul de 
gârzi aşezate de-a lungul dunei, dar aceştia se uitau spre est, 
către soarele care râsărea. 

— OK? spuse Daniel. 

- OK. 

Înaintară din nou, ţinându-se aproape de baza pantei, 
dominați de stânca uriaşă. Cu fiecare pas pe care îl făceau fâră 
să fie văzuţi, Tara simţea că norocul lor se apropie de sfârşit. 
Trecuseră foarte mulţi ani de când nu se mai rugase. Acum, 
fără să fie conştientă, începu să murmure o rugăciune, implo- 
rând puterea divină să-i protejeze, să-i lase så fugă. 

— Te rog, fă să nu fim văzuţi, şopti ea. Te rog, fă så nu fim 
văzuţi! Te rog, fă så nu fim văzuţi! 

Rugăciunea i-a fost ascultată pe o distanţă de cincizeci de 
metri. Apoi, când atinseră capătul excavaţiilor, din spatele lor 
se auzi un strigăt şi o rafală furioasă de gloanţe. 

— Rahat, şuieră Daniel. 

Urmară şi mai multe strigăte şi din nou focuri de armă. 
Patruzeci de perechi de ochi erau îndreptate acum spre ei. 
Daniel se răsuci şi ripostă. 

- Înapoi, strigă el. Trebuie să mergem înapoi. 

— Nu! 

— Suntem descoperiţi aici! 

O apucă de braţ şi o trase pe drumul pe care veniseră. Bàr- 
baţii săreau acum peste dune, trăgând focuri de armă sål- 
batice. Gloanţele trecură pe lângă capul Tarei şi nimeriră 
nisipul şi coşurile cu armurile antice. Daniel mai trase şi el o 
rafală, apoi se ascunseră printre corturi. 

— Şi acum, ce facem? se precipită Tara. 

— Nu ştiu. Nu ştiu. 

Vocea lui era disperată. 

Alergară mai departe, strecurându-se printre corturi şi echi- 
pamente, simțindu-se vânaţi. Strigătele se auzeau din ce în ce 
mai tare în urma lor. Şi în faţă la fel. Erau prinşi într-un cerc 
vicios. Nu aveau unde să se ducă. Tara era înnebunită de frică. 

Ocoliră un cort prin lateral şi dădură peste o motocicletă 
de teren. Se repeziră spre ea. Cheile erau în contact. Fără o 
vorbă, Daniel îi îndesă arma în braţe, sări în şa şi apâsă dema- 
rorul. Motorul scoase un zgomot înecat, dar nu pomi. Mai 
încercă o data. Nimic. 

— Haide! ţipă el. Porneşte, nenorocito! 

Strigåātele se auzeau la doar câteva corturi mai încolo, 
amplificându-se într-un zgomot care le zgâria timpanele. 

Agitată, Tara ridică mitraliera şi trase, arma sărind violent 
în mâinile ei, iar gloanţele găurind prelatele şi cutiile de lemn. 
Ridică degetul, se răsuci şi trase din nou în direcţia opusă 

până când goli încărcătorul. Mai era un încărcător de rezervă 
prins de mitralieră, aşa câ îl smulse rapid, îl puse la armă şi 
se pregăti pentru o nouă rafală. Chiar atunci motocicleta 
prinse viaţă. 

— Urcă-te! ţipă Daniel. 

Sari în spatele lui şi Daniel apasă la maximum acceleraţia 
chiar înainte ca Tara să atingă şaua. Un nor de nisip se ridică 
de sub roata din spate şi pomiră în trombaă. Un bărbat le ieşi 
chiar în faţă, dar Daniel ridică piciorul şi îl izbi cu putere. Din 
ce în ce mai mulţi oameni apăreau de peste tot. Tara se prinse 
cu putere de talia lui Daniel şi, închizând ochii, începu så 
tragă în toate direcţiile, nefiind prea sigură că nimereşte pe 
cineva. Undeva, în apropiere, se auzi o explozie şi văzu un 
bărbat care se clătină şi se prâbuşi, cu hainele în flăcări. 
Mergeau în zigzag printre corturi, într-un ritm dement, oco- 
lind, derapând, până când, în cele din urmă, atinseră partea de 
nord a taberei şi zburară spre movila unde stătuseră în noaptea 
în care fusese descoperită armata. Siluetele înveşmântate în 
negru curgeau spre ei din toate părţile. Daniel încetini, aruncă 
o privire în jur, apoi se pregăti så apese acceleraţia: 

— Ţine-te bine! 

Se îndreptară cu viteză maximă spre movilă. Barbaţii din 
faţa lor rămaseră o clipă nemişcaţi, apoi se împrăştiară. Când 
văzu ce are de gând să facă, Tara aruncă arma şi se prinse cu 
amândouă mâinile de mijlocul lui Daniel. 

— Eşti nebun! ţipă ea. 

Ajunseră la marginea pantei, urcară în forță şi îşi luară 
zborul peste ea, arcuindu-se şi plutind în aer pentru o perioadă 
care pâru o veşnicie, după care aterizară pe partea cealaltă. 
Roata din spate alunecă periculos când izbi pământul şi o 
clipă crezură că se vor răstuma. Reuşiră sâ-şi păstreze echili- 
brul şi-şi continuarâ drumul prin vale. Se mai auziră câteva 
îimpuşcături sporadice, dar nici una de deasupra, pentru câ 

majoritateaa paznicilor îşi pârâsiseră posturile imediat ce înce- 
puse nebunia. Scăpaseră. 

— Isuse, priveşte în jur! strigă Daniel în timp ce treceau pe 
lângă excavații. 

Tara îl strânse şi mai tare de mijloc. 

— Nu te mai uita, urlă ea. Mergi înainte! 


41 
DEŞERTUL VESTIC 


— Nu eşti fratele meu, spuse Khalifa, privindu-l pe bărba- 
tul din faţa lui. El a murit în ziua în care a venit cu bandiții lui 
la noi în sat şi a omorât patru oameni nevinovaţi. Ziua în care 
şi-a luat numele de Sayf al-Tha'r. 

Acum, când stăteau unul lângă altul, asemânarea dintre ei 
era evidentă: aceiaşi pomeţi înalţi, aceeaşi gură îngustă şi 
acelaşi nas acvilin. Doar ochii lor erau complet diferiţi. Ai lui 
Khalifa erau albaştri, în timp ce ai lui Sayf al-Tha'r erau verzi 
strălucitori. 

Se uitau fix unul la altul, cu trupurile nemişcate, iar aerul 
dintre ei părea că scoate scântei. Sayf al-Tha'r întinse mâna 
câtre Dravic: 

— Arma ta. 

Uriaşul făcu un pas înainte şi îi dădu arma. Sayf al-Tha'r 
o luă şi o lipi de capul lui Khalifa. 

— la oamenii şi întoarce-te la lucru, ordonă el. Adu şi går- 
zile. Elicopterele vor fi aici în treizeci de minute şi sunt multe 
de făcut. 

— Şi prizonierii? 

— Lasă-i! N-avem nevoie de ei. 

— Şi el? 

— Mă ocup eu de el. 

— Dar nu putem... 

— Mă ocup eu de el, am zis. 

Mormâind, Dravic se întoarse şi plecă. Bărbaţii îl urmară, 
lăsându-i singuri pe cei doi. Sayf al-Tha'r îi făcu un semn lui 
Khalifa să se ridice. Stăteau acum faţă-n faţă. 

— Ar fi trebuit să mă omori atunci când ai avut şansa, 
Yusuf! Când ai intrat în cort. Tu ai fost, nu-i aşa? Te-am simţit 
în spatele meu. De ce n-ai apăsat pe trăgaci? Ştiam că voiai 
s-o faci. 

— Am încercat să mă gândesc la ce ar fi făcut fratele meu, 
Ali, într-o astfel de situaţie, spuse Khalifa. Şi am ştiut că el 
n-ar fi tras niciodată într-un om pe la spate. Mai ales dacă 
acesta se ruga. 

Sayf al-Tha'r gemu: 

— Vorbeşti de parcă n-aş fi fratele tåu. 

— Nu eşti. Ali a fost un om bun. Tu eşti un măcelar. 

Generatoarele se opriră brusc şi lămpile se stinseră. Câmpul 
rămase inundat de lumina blândă a zorilor. La nord se ridica 
în aer o coloană neagră de fum. 

— De ce ai venit aici, Yusuf? 

Khalifa păstră tăcerea un moment. 

— Nu ca să te ucid, spuse el. Nu, nu de-asta. Deşi ai drep- 
tate: am vrut s-o fac. De paisprezece ani vreau s-o fac. Sa-l 
şterg pe Sayf al-Tha'r de pe faţa pământului. 

Bâjbâi cu mâini stângace printre faldurile robei şi îşi 
scoase pachetul de ţigâri. Scoase una, dar apoi îşi dădu seama 
că Dravic plecase cu bricheta, aşa că rămase cu ea în mână, 
neaprinsă. 

— Am venit pentru că am vrut să înţeleg. Sa mă uit în ochii 
tâi ŞI să încerc så înţeleg ce s-a întâmplat în toţi anii ăştia care 
au trecut. De ce te-ai schimbat. De ce a trebuit să moară Ali 
pentru a da naştere unui astfel de... de... ticălos. 

Privirea lui Sayf al-Tha'r sclipi plină de mânie pentru o 
clipă. Mâna i se încleştă pe armă. Apoi strânsoarea slăbi şi 
chipul i se lumină uşor cu un zâmbet: 

— Mi-am deschis ochii, Yusuf, asta-i tot. M-am uitat în jur 
şi am văzut lumea aşa cum e. Rea şi coruptă. Sharia uitată. 
Pământul invadat de Kufr. Am văzut şi am jurat să fac ceva în 
această privinţă. Fratele tâu n-a murit. S-a transformat, atâta tot. 

— Într-un monstru. 

— Nu, în slujitorul Domnului. 

Bărbatul îi aruncă lui Khalifa o privire pătrunzătoare. 

— A fost uşor pentru tine, Yusuf! Tu nu erai fiul cel mare. 
Nu trebuia să suporţi lucrurile pe care eu eram obligat să le 
înghit. Nu aveai responsabilităţi. Am muncit optsprezece, 
douăzeci de ore pe zi ca să te întreţin pe tine şi pe mama. Sim- 
team cum viaţa se scurge uşor din mine. Iar în jurul nostru se 
distrau occidentali bogaţi, care cheltuiau pe o masă cât câş- 
tigam eu într-o lună. Astfel de lucruri schimbă un om. Îi arată 
lumea aşa cum e. 

— Te-aş fi ajutat, spuse Khalifa. Te-am implorat să mă laşi 
să te ajut. Nu erai obligat să porţi singur toată povara. 

— Eram fiul cel mai mare. Era datoria mea. 

— Aşa cum datoria ta de acum este să ucizi oameni? 

— Aşa cum spune şi Coranul Sfânt: „Lupta împotriva 
necredincioşilor până când nu va mai exista împotrivire“. 

— Tot în Coran se spune: „Nu lăsa ura de oameni så te îm- 
pingă să acţionezi nedrept“. 

— Şi, de asemenea: „Cei care se abat de la calea Domnului 
vor suferi grele pedepse“. Şi, de asemenea: „Împotriva lor 
adună-ţi toate puterile şi terorizează-i pe duşmanii lui Allah“. 
Vrei să ne batem în versete sfinte, Yusuf? Sunt ferm convins 
că te voi învinge. 

Khalifa privi spre ţigara din mână. 

— Da, şopti el, probabil cå mă vei învinge. Nu mă îndoiesc 
că ştii versetele pe de rost. Dar tot n-ar putea să-ţi justifice actele. 

Se uită fix în ochii lui Sayf al-Tha'r, apoi îşi plimba pri- 
virea pe chipul lui. 

— Nu te recunosc. Nasul, ochii, gura, da, sunt ale lui Ali. 
Dar eu tot nu te recunosc. Nu aici, continuă el, ridicându-şi 
mâna la inimă. Aici eşti un străin. Nu mai e nimic. 

— Sunt fratele tău, Yusuf. Orice ai spune. Sângele nostru 
este la fel. 

— Nu, nu este. Ali e mort. I-am făcut până şi un mormânt, 
deşi n-am avut pe cine så pun înâuntru. 

Îşi şterse sângele de la gură cu mâneca. 

— Când mă gândesc la Ali, simt mândrie. Simt admiraţie. 
Dragoste. De aceea fiul meu mai mare îi poartă numele. Pen- 
tru că îmi va oferi întotdeauna câldură şi bucurie. Dar tu... cu 
tine nu simt decât ruşine. Paisprezece ani de ruşine. Paispre- 
zece ani în care mi-a fost frică să deschid un ziar ca să nu mai 
citesc despre cine ştie ce atrocitate. Paisprezece ani în care 
mi-am ascuns trecutul. În care am pretins că nu sunt cine sunt 
pentru că eram fratele unui monstru. 

Din nou Sayf al-Tha'r se înfurie şi îşi încleştă mâna pe 
armă cu putere. 

— Întotdeauna ai fost slab, Yusuf. 

— Tu confunzi slăbiciunea cu umanitatea. 

— Nu, tu confuzi umanitatea cu slugămicia. Ca să fii liber 
trebuie să iei uneori decizii neplăcute. Dar de ce ai înţelege tu 
asta? Înțelegerea se naşte din suferinţă, iar eu am încercat 
întotdeauna să te protejez impotriva unor astfel de lucruri. 
Vorbeşti de ruşine, Yusuf, dar te-ai gândit vreodată la ruşinea 
pe care o simt eu? Fratele meu, pe care l-am iubit şi de care am 
avut grijă, pentru care m-am Sspetit atât ca sâ-l hranesc, să-l 
îmbrac şi să-l trimit la universitate, fratele meu... e poliţist 
acum. Un servitor al celor care i-au făcut asta celui care e 
sânge din sângele lui. 

Îşi lovi cicatricea de pe frunte cu degetele: 

— Pentru asta m-am chinuit eu? Pentru asta mi-am distrus 
viaţa? Crede-mă, nu eşti singurul dezamăgit. Şi nici singurul 
care crede că şi-a pierdut un frate. Nu trece nici o zi, nici un 
minut în care să nu fii în gândurile mele. Şi nu trece nici o zi 
în care gândurile astea să nu fie umbrite de regret, de furie şi 
de amărăciune. 

Vocea i se transformă într-o şoaptă: 

— Când mi-am dat seama că tu erai cel din deşert, m-am 
gândit că poate... pentru o clipă... după tot acest timp... 

Ochii îi străluciră un moment, apoi se întunecară. 

— Dar nu. Desigur câ nu. Nu ai puterea necesară. M-ai trå- 
dat. Şi l-ai trădat pe Dumnezeu. Şi pentru asta vei fi pedepsit. 

Ridică arma şi o ţinti spre capul lui Khalifa. Acesta se uită 
fix în ochii lui. 

— Dumnezeu e atotputernic, spuse el simplu, şi Dumnezeu 
e mărinimos. Şi nu trebuie så omoare oameni ca să dovedească 
asta. Acesta este adevarul. Aşa m-a învăţat fratele meu, Ali. 

Se priviră cinci secunde, zece, după care, cu un geamăt, 
Sayf al-Tha'r ridică ţeava pistolului în sus şi trase un foc în 
aer. Se lăsă tăcerea şi după câteva secunde, Mehmet veni spre 
ei alergând. 

— Ia-l şi păzeşte-l, spuse Sayf al-Tha'r. Ai mare grijă! Nu 
vorbi cu el! 

Le întoarse spatele şi pleca. 

— Ai de gând s-o distrugi, nu-i aşa? strigă Khalifa după el, 
arătându-i stivele de cutii din spatele lui. Este explozibil aici, 
corect? 

Sayf al-Tha'r se opri şi se răsuci pe loc. 

— Ce avem noi îşi va pierde valoarea dacă restul armatei 
supravieţuieşte. Ghinion, dar n-avem încotro. 

Khalifa nu spuse nimic, ci se mulţumi să-l privească. 

— Bietul Ali, şopti el mai târziu. 

Merseră cu viteză vreo zece minute, timp în care Tara se 
uită constant înapoi să se asigure cà nu sunt urmăriţi. Când 
deveni clar că acest lucru nu se întâmplă, Daniel încetini şi 
opri motocicleta în vârful unei dune. În spatele lor tabara se 
zărea ca în ceaţă din cauza fumului care se ridica spre cer. 
Stânca în formå de piramidă strălucea în portocaliul roşiatic al 
soarelui ce răsârea. Priviră imaginea în tăcere. 

— Nu putem să-l lasâm acolo, spuse Tara în cele din urmă. 

Daniel ridică din umeri, dar nu spuse nimic. 

— Am putea suna după ajutor, continuă Tara, scoțând mo- 
bilul din buzunar. Poliţia, armata, orice. 

— Pierdere de vreme. Le-ar lua câteva ore bune până ar 
ajunge aici. Dacă ne-ar crede. 

Tacu, jucându-se cu cheile din contact. 

— Eu må întorc, spuse el. 

— Ne întoarcem amândoi. 

Daniel zâmbi. 

— Am senzaţia că am mai discutat o dată chestia asta. 

— Atunci, cel mai bine ar fi să nu ne repetâm. Ne în- 
toarcem impreună. 
— Şi după aia? 
Tara ridică şi ea din umeri. 
— O să ne gândim când ajungem la faţa locului. 
— Un plan deştept, Tara. Foarte subtil. 
Îi strânse genunchiul, oftă şi demară în forţă. 
— Cel puţin ne-am ales o zi frumoasă, îi spuse el peste umăr. 
— Pentru ce? 
— Sa ne sinucidem. 


La început o luară spre est cam un kilometru, lăsând două 
şiruri de dune între ei şi valea unde era îngropată armata. 

De-abia după aceea se îndreptară din nou spre sud, mergând 
cu viteză direct spre stânca uriaşă, ce se situa undeva, în par- 
tea dreaptă. 

— Mergem paralel cu valea, până când ajungem în dreptul 
taberei, explică el. Cel puţin aşa avem şanse mai mari să ne 
apropiem. Dacă ne-am fi întors pe drumul pe care am venit, 
ne-ar fi observat imediat. Nu e nimic râu dacă mai rămânem 
în viaţă câteva minute în plus. 

Continuará să fie atenţi la orice urmă de mişcare pe vârful 
dunelor şi, la un moment dat, Daniel opri motorul, închizând 
ochii şi ascultând orice zgomot ce le-ar fi indicat că fuseseră 
văzuţi. Nu se auzi nimic. Doar vuietul nisipului şi tăcere. 

— Am senzaţia că totul a fost doar un vis, spuse Tara. 

— Ce bine-ar fi! 

Mai merseră aproximativ cinci minute, după care Daniel 
înclină motocicleta şi urcă spre vârful dunei din dreapta. Panta 
era abruptă şi motorul începu så dea semne de slăbiciune. 
Stânca în formă de piramidă se înâlţă în faţa lor, puţin mai la 
stânga. Nu se vedea nici urmă de paznici. 

— Unde sunt? întrebă Tara. 

— Habar n-am. Probabil cå au coborât cu toţii în tabără. 

Acceleră puţin şi porniră în jos, îndreptându-se spre urmă- 
toarea dună. Mai rămăsese una singură între ei şi armată. Se 
auzeau deja sunete vagi, strigăte şi lovituri de ciocan. Totuşi, 
nu se vedea nimic. 

— Ce ciudat, spuse ea. Ca şi cum deşertul ar fi plin de oa- 
meni invizibili. 

Daniel opri motorul şi cercetă cu atenţie zona din faţa lor. 
Apoi, încet, ridică mâna de pe frâna, lăsând motocicleta 
să alunece în jos şi după cincizeci de metri se opriră de tot. Se 
dadură jos şi abandonară motocicleta pe nisip. 

— Mergem pe jos de aici încolo. Nu vreau să riscâm. 
Ar face prea mult zgomot. Dacă ne vede cineva... Ei bine, 
nu prea avem mare lucru de făcut. Decât să alergăm. 

Atinseră poalele dunei şi poriră urcuşul, cu ochii fixaţi 
spre vârf, temându-se de momentul când va apărea cineva şi 
îi va observa. Totuşi, nu se ivi nimeni. Ajunseră sus cu sufle- 
tul la gură. Se aşezară pe burtă, târându-se încet pe nisipul 
rece, până când gâsiră un loc de unde să poată privi în vale. 

Se aflau exact deasupra craterului, în faţa stâncii uriaşe, 
iar tabăra era Situată în stânga lor. Zeci de oameni viermuiau 
frenetic de colo-colo, împachetând artefactele — săbii, scuturi, 
sulițe, armuri — şi încârcând coşurile pe cămile. 

— Se pare câ se pregătesc de plecare, spuse Daniel, strâm- 
bându-se la vederea modului în care erau manevrate obiectele. 
Uită-te, nici măcar nu se mai chinuie să pună paie. Le aruncă 
pur şi simplu în cutii. 

Stăteau nemişcaţi, cercetând zona. O siluetă uriaşă se 
agita printre lucrători, strigând şi gesticulând. Dravic. Tara 
simţi un spasm de dezgust şi-şi întoarse privirea într-o parte. 

— Ce e aia? 

Îi arătă un bărbat chiar la marginea craterului, aproape de 
baza piramidei, manevrând ceva ce părea a fi o cutie mică, gri 
şi un colac de cabluri ce i se încurcau printre picioare. Daniel 
îşi îngustă privirea, strâduindu-se să vadă. 

— Oh, Doamne! gemu el. 

— Ce? 

— Un detonator. 

O pauză scurtă. 

— Vrei să spui... 

— O s-o arunce în aer, spuse el, pâlind brusc, îngrozit de 
idee. Asta voia så spună Sayf al-Tha'r noaptea trecută. Este 
singura modalitate prin care pot garanta valoarea a ceea ce au. 

Cea mai mare descoperire din istoria arheologiei şi ei o vor 
distruge. Oh, Isuse! 

Chipul i se schimonosi de parcă l-ar fi durut ceva. 

— Şi ce facem? întrebă ea. 

— Nu ştiu, Tara. Chiar nu ştiu. Dacă încercăm să mergem 
acolo, ne vor vedea imediat. 

Îşi smulse privirea de la detonator şi, ridicându-se, se uită 
în stânga. 

— Am putea så coborâm ceva mai încolo, lângă tabără, dar 
este periculos. E suficient så se uite cineva în sus şi gata. 

— Am ajuns până aici. Dacă există şi cea mai mică şansă 
de a cobori acolo, ar trebui s-o încercăm. 

— Şi-apoi ce facem? Detectivul acela ar putea fi oriunde. 
Sunt sute de corturi. 

— Hai să coborâm şi vedem, nu? 

Daniel nu se putu abţine så nu zâmbească. 

— Asta am iubit la tine întotdeauna, Tara! Nu lăsa pe mâine 
ce poţi face astăzi. 

Privi din nou spre tabără, apoi se lăsă să alunece uşor în 
jos, după care se ridică în picioare şi porni de-a lungul dunei. 
Tara îl urmă. După numai câţiva metri auziră un zgomot ce 
venea din spatele lor: un bubuit putemic, ca de tobe. Se 
opriră, se întoarseră şi ascultară. Zgomotul devenea din ce în 
ce mai puternic. 

— Ce e? întreba ea. 

— Nu ştiu. Cred că... 

Îşi lasă capul în jos, concentrându-se. 

— Rahat! 

O trânti jos pe nisip. 

— Elicoptere! 

Râmaseră neclintiți, cu fața în jos, timp în care sunetul se 
înteţea întruna. Curând îi înconjură din toate părţile, spår- 
gându-le timpanele. Nisipul începu să curgă în valuri dinspre 

vârful dunei, acoperindu-i şi lovindu-i. Primul elicopter trecu 
exact la zece metri pe deasupra lor. Apoi veni altul, şi încă 
unul, şi încă unul, din ce în ce mai multe, ca un roi de lăcuste 
uriaşe, ce întuneca cerul. 

După ce vârtejul se potoli, rămaseră nemişcaţi câteva 
secunde, apoi se târâră până sus pe creastă şi priviră scena de 
dedesubt. 

Trei elicoptere încă mai zburau pe deasupra vâii. Celelalte 
aterizaseră, jumătate în partea de sud a taberei, jumătate la 
nord. Imediat ce roţile atinseră pământul, oamenii se 
îmbulziră în jurul lor, pregătiţi să încarce lăzile. Dupa o pauză 
scurtă, uşa se deschise. Bărbaţii îmbrăcaţi în negru se aplecară 
să ridice încărcătura. Exact în clipa aceea, un val de fum şi 
flăcări izbucni violent din ambele părţi ale elicopterelor, 
urmat imediat de o rafala de gloanţe. 

— Ce... 

Oamenii lui Sayf al-Tha'r câzură pe spate, cu coşurile 
pâurite de ploaia de gloanţe. Rafalele se înteţiră, pornind acum 
şi dinspre elicopterele aflate în aer. Bărbaţii în negru se împrăş- 
tiară care încotro, fugind în toate direcţiile, unii dintre ei cå- 
zând seceraţi la pământ. Alţii încercară så riposteze, dar furà 
doborâţi imediat de elicopterele ce zburau deasupra. Camilele 
alergau înnebunite, trecând peste oricine le stătea în cale. 

— E un masacru, şopti Tara. Dumnezeule mare, e un masacru! 

Se auzeau strigăte de groază şi urlete de disperare, acope- 
rite doar de exploziile butoaielor cu benzină. Din elicoptere 
începură să curgă oameni în Kaki. Cadavrele împrâştiate pe 
câmp semânau cu nişte pete de cerneală. 

Daniel sâri în picioare. 

— Eu mă duc jos! 

Tara dâdu să se ridice şi ea, dar Daniel o împiedică, apu- 
când-o de umăr: 

— Tu rămâi aici! O så încerc să-l gâsesc pe detectiv şi o să-l 
scot de acolo. Uită-te după noi! 

Fara să mai spună ceva, dispâru, luând-o la goană de-a lun- 
gul dunei, apoi direct în jos, spre tabaârăâ. Unul dintre oamenii 
lui Sayf al-Tha'r apăru brusc dintre corturi. ÎI văzu pe Daniel 
şi-şi ridică arma, dar fu trântit imediat la pământ de o ploaie 
de gloanţe. Nisipul din jurul lui se înroşi de sânge. De-abia 
ţinându-se pe picioare, Daniel se ghemui, înhaţă arma bărba- 
tului şi fugi spre mijlocul taberei, dispărând într-un val de 
fum. Tara se aplecă înainte să vadă unde se dusese. Brusc îşi 
simţi capul tras în spate şi se trezi privind ceruls. 

— Am senzaţia că noi doi trebuie să ne încheiem nişte 
socoteli, domnişoară Mullray. Sper din toată inima să nu-ţi 
facă nici un fel de plăcere. 


LO 


— ÎI iubeşti, nu-i aşa? spuse Khalifa blând. Pe Sayf al-Tha'r. 

Stâtea aşezat pe jos cu picioarele încrucişate. La câţiva 
paşi mai încolo, chiar în faţa intrării în cort, Mehmet îl privea 
fix, ţinându-şi arma pe lângă corp. 

— Şi eu l-am iubit odată. Mai mult decât pe oricine pe lu- 
mea asta. 

Băiatul nu zise nimic. 

— Şi eu am fost ca tine. Mi-aş fi dat viaţa pentru el. Aş fi 
murit fericit. Dar acum... 

Îşi lasă capul în jos: 

— Acum nu a mai rămas decât durerea. Sper să nu fii ne- 
voit så simţi aşa ceva vreodată. Pentru că a iubi pe cineva pen- 
tru ca după aceea să-l urâşti este un lucru îngrozitor. 

Râmaseră amândoi nemişcaţi, Khalifa privindu-şi mâinile, 
băiatul uitându-se fix la el. Un duduit slab se insinuá în cort, la 

început ca o iluzie, apoi din ce în ce mai putemic. Mehmet se 
ridică în picioare şi dădu la o parte prelata de la intrare. 

— Se pare câ veţi pleca în curând, spuse Khalifa. 

Afară oamenii treceau în grabă pe lângă ei. Încet, încet 
sunetul rotoarelor făcu aerul să vibreze. Băiatul se apleca 
puţin şi se uită în sus. Zâmbi, mângâiat de câldura soarelui şi 
adierea vântului. Prizonierul lui avea dreptate. Curând vor 
pleca. El şi Sayf al-Tha'r. Şi curând toate lucrurile rele din 
lume se vor termina. De aceea veniseră aici. Sâ faca din 
Pamânt un paradis. Să îndeplinească voia Domnului. Se simţi 
copleşit de speranţă şi fericire. 

— N-o să-l urăsc niciodată, spuse el, întorcându-se cu faţa 
spre Khalifa. 

Ştia că nu are voie să discute cu el, dar nu se putu abţine. 

— Niciodata. Orice ai spune. E un om bun. Nimânui nu i-a 
påsat de mine, cu excepţia lui, continuă, cu zâmbetul pe faţa. 
Îl iubesc din toată inima. Întotdeauna îi voi sta alături. Nu-l 
voi dezamâăgi niciodată. 

Privi în jos cu ochii plini de dragoste şi de inocenţă, dar 
brusc se auzi un zgomot asurzitor şi pânza din partea de sus a 
cortului se sfâşie. Bâiatul căzu în genunchi, cu capul aproape 
tâiat pe din două. Sângele începu så ţâşnească, iar o bucată de 
creier i se prelinse pe umăr. O secundă rămase nemişcat, cu 
buzele înroşite arcuite într-un zâmbet, apoi pică exact peste 
Khalifa, care se dezechilibră şi căzu pe spate sub greutatea 
corpului. De deasupra se porni o ploaie de gloanţe, care loviră 
torsul şi membrele băiatului. Trupul acestuia se smuci ca o 
marionetă. Apoi elicopterele îşi îndreptară tirul în alte direcţii. 
Degetele băiatului rămăseseră înţepenite ca nişte gheare, de 
parcă s-ar fi agăţat de marginea unei prăpăstii. 

O clipă Khalifa zăcu neclintit, prea şocat ca să facă vreo miş- 
care. Apoi, încet, cu delicateţe, rostogoli cadavrul într-o parte 
şi se ridică în picioare. Acoperişul cortului se transformase 

acum în mii de fâşii, iar nisipul dinâuntru era plin de cratere 
mici. Dacă baiatul nu ar fi căzut peste el, ar fi murit fără îndo- 
ială. Se aplecă şi-i luă pulsul, ştiind cå face un gest inutil, apoi 
îşi trecu degetele peste ochii bâiatului, închizându-i pleoapele. 

— Nu te-a meritat, şopti el. 

În spatele cortului dansau câteva flăcări şi spaţiul se 
umplu imediat cu fum. Tuşind, Khalifa se dezbrăcă iute de 
hainele îmbibate cu benzină şi înşfăcă arma bâiatului. Aruncă 
o ultimă privire trupului desfigurat şi se strecură afară. 

Tabara devenise un infern. Peste tot era un amestec de fum 
şi foc. Prin pâcla groasă se zâreau siluete întunecate, unele 
fugind, altele zăcând fară viaţă pe pământ. Deasupra lui plu- 
teau trei elicoptere care trăgeau încontinuu. Un butoi cu ben- 
zină explodă. Zgomotul era asurzitor. 

Privi scena debusolat, apoi începu să alerge. După numai 
treizeci de metri, se trezi înconjurat de un râpâit de gloanţe, 
care-l forţă să se ascundă în spatele unei lăzi. Dădu să se ridice 
după câteva momente, dar se ghemui din nou, pentru cå exact 
în faţa lui apărură brusc doi bărbaţi îmbrăcaţi în kaki, care 
purtau pe faţă maâşti de gaze. O clipa crezu că îl văzuseră. 
Apoi unul din ei îi făcu un semn celuilalt şi dispărură iarăşi in 
mijlocul vârtejului. Khalifa numără până la trei, se ridică şi 
începu să alerge din nou. 

Ocoli un morman de butoaie în flăcări, sări peste un cada- 
vru sfârtecat, apoi aruncă o privire în urmă ca să verifice po- 
ziţia elicopterelor. Unul dintre oamenii lui Sayf al-Tha'r se 
clătină în faţa lui şi se prăbuşi în nisip, ţinându-se cu mâinile 
de stomac, cu sângele scurgându-i-se printre degete. Khalifa 
îngenunche lângă el. 

— Sayf al-Tha'r, strigă el. Unde e Sayf al-Tha'r? 

Bărbatul îl privi, o spumă roşiatică apărându-i la colţu- 
rile gurii. 

— Te rog, urlă Khalifa. Unde e Sayf al-Tha'r? 

Gura bărbatului se mişcă, dar nu se auzi nici un sunet. Îşi 
ridică una din mâini şi-l apucă pe Khalifa de cămaşă, strân- 
gându-l cu putere. Khalifa îi luă mâna şi i-o ţinu protector. 

— Spune-mi! Te rog! Unde e? 

Bărbatul se uită o clipă la el, cu o privire pierdută. Apoi, 
cu un efort suprem, îşi eliberă mâna şi-i arătă locul 
excavaţiilor. 

— Stânca, rosti el, sufocându-se. Stânca! 

Trupul i se chirci şi-şi dădu sufletul. 

Khalifa murmură o rugăciune scurtă, sări în picioare şi 
continuă să alerge, ignorând nenorocirile din jurul lui. Ajunse 
la marginea craterului celui mare şi se ascunse după un balot 
de paie, cercetând febril toată zona. 

— Unde eşti frate? şopti el. Unde eşti? 

La început, nu-l văzu. Era prea multă agitaţie imprejur. 
Apoi, exact când îl copleşise disperarea, perdeaua de fum se 
risipi o secundă şi zâri la baza stâncii o siluetă ghemuită. 
Lângă el se găsea o cutie legată de un cablu ce se pierdea 
undeva, printre resturile săpăturilor. Se afla cam la o sută de 
metri distanţă, dar n-avea cum să-l confunde. Şi înţelese exact 
ce intenţiona să facă. 

— Te-am prins! strigă el. 

Începu să fugă. Observă cu coada ochiului o mişcare în 
partea stângă, se răsuci şi trase. Un bărbat îmbrăcat în negru 
căzu pe spate pe o grâmadă de scuturi. Un alt bărbat se ridică 
pe jumătate din spatele unei lăzi de lemn şi gloanţele slobozite 
de pistolul lui Khalifa i se înfipseră în piept. Secunde, atâta 
mai avea. Secunde. 

Intră într-un nor negru de fum şi totul se întunecă. Se îm- 
piedică de ceva şi se dezechilibră, dar reuşi să rămână în pici- 
oare. Respira din ce în ce mai greu şi nu era sigur că se 
îndreaptă în direcţia corecta. Fumul părea să se îngroaşe şi mai 
tare şi începu să se întrebe dacă va mai reuşi să iasă vreodată 

din infernul ce-l înconjura. Apoi, brusc, o adiere de vânt îm- 
prăştie fumul şi, la doar câţiva metri în faţa lui, văzu stânca 
uriașă. Lângă ea se afla Sayf al-Tha'r, pregătit să distrugă 
armata lui Cambyses cu ajutorul detonatorului. Khalifa îşi lua 
avânt şi sâri asupra fratelui său, lipindu-l de stâncă. 

Un moment, Sayf al-Tha'r ståtu nemișcat, ameţit şi sufo- 
cat. Din tâmpla dreaptă îi curgea un firicel de sânge, acolo 
unde se lovise cu capul de un colţ de stânca. Îşi recăpăâtă suflul 
şi se aruncă spre Khalifa, plesnindu-l peste faţă şi trâgându-l 
de păr. Gura i se strâmbă de furie. 

— Te omor, urlă el. Te omor! 

Îl apucă de gât şi-l izbi pe Khalifa de stâncă, o dată, de 
două, de trei ori. 

— M-ai trădat, Yusuf! Fratele meu! Propriul frate! 

Îl obligă să îngenuncheze şi îi trase un pumn în gură. 

— Nu te poţi lupta cu mine! Sunt prea puternic. Întotdeau- 
na am fost puternic. Dumnezeu este alături de mine. 

Îl lovi încontinuu câteva secunde bune, apoi îl aruncă într-o 
parte şi se îndreptă, clătinându-se, spre detonator. Disperat, 
Khalifa îşi întinse piciorul şi Sayf al-Tha'r se împiedică şi căzu 
pe burta. Detectivul se urcă peste el şi îi lipi mâinile de nisip. 

— Te-am iubit! strigă el, cu ochii plini de lacrimi. Fratele 
meu. Sânge din sângele meu. De ce a trebuit să te schimbi aşa? 

Sayf al-Tha'r se zbătea, încercând să scape din strânsoare. 

— Pentru că sunt diabolici! scuipă el. Toţi. Sunt uneltele 
diavolului. 

— Sunt femei şi copii! Nu ţi-au făcut nimic. 

— Ba da! Ba da! L-au omorât pe tata! 

Îşi eliberă o mână şi o repezi spre ochii lui Khalifa. 

— Nu vezi? Ne-au omorât tatăl! Ne-au distrus viaţa! 

— A fost un accident, Ali! Nu e vina lor! 

— Ba da, a fost vina lor! Ne-au distrus familia! Sunt râi. Cu 
toții! Diavoli! 

Cu o forţă aproape supraomenească îl îndepărtă pe Khalifa 
şi, sărind în picioare, îl lovi cu piciorul în coaste. 

— O să-i măcelăresc! M-auzi? Îi rad de pe faţa pământului! 
Până la ultimul! 

Îl lovea întruna pe Khalifa, impingându-l încet spre mar- 
ginea craterului. Disperat, detectivul se uită în jur după o armă. 
Zări în nisip un pumnal antic, cu lama de fier, coclită şi ştir- 
bită. Îl înşfacă şi începu să-l agite, ameninţându-l cu ea pe 
Sayf al-Tha'r. Imediat, acesta îl apucă de încheietura mâinii şi 
se aşeză cu genunchii pe pieptul lui, răsucind încet cuțitul, 
până când vârful lui ţinti gâtul lui Khalifa. 

— Ei cred cå ne pot trata ca pe nişte animale! ţipă el. Ei 
cred că se află deasupra legii. Dar ei nu pot trece peste legea 
lui Dumnezeu! Dumnezeu le vede răutatea. Şi Dumnezeu cere 
răzbunare! 

Începu să împingă pumnalul. Khalifa încercă să se opună, 
cu mâinile tremurându-i de atâta efort, dar fratele lui era mult 
prea puternic. Centimetru cu centimetru vârful se apropia de 
gâtul lui, până când, în cele din urmă, îi atinse pielea, chiar 
deasupra mâărului lui Adam, zgâriindu-l. Khalifa se mai zbâtu 
un moment, apoi slăbi strânsoarea şi-şi privi fratele drept în 
ochi. dintr-odată zgomotele batăliei dispărură şi nu mai râma- 
seră decât ei doi. 

— Fâ-o, şopti Khalifa. 

Deşi acum era singurul care avea controlul asupra pum- 
nalului, mâinile lui Sayf al-Tha'r tremurau violent, de parcà 
s-ar fi luptat cu o forţă nevăzută. 

— Făâ-o, repetă Khalifa. E vremea. Vreau să scap de tine. 
Vreau să fiu din nou cu fratele meu. Cu minunatul meu frate. 
Fa-o! Fa-o! 

Închise ochii şi se pregăti pentru ceea ce avea să urmeze. 
Cuţitul pătrunse şi mai adânc în piele, sângele începând să-i 
curgă încet în jos. Apoi se opri. Încet, lama se departă de gâtul 

lui. Greutatea de pe pieptul lui dispăru brusc. Deschise ochii 
din nou. 

Fratele lui stătea în picioare în faţa lui. Se priviră adânc în 
ochi, cercetându-se, câutând ceva care ar fi putut să îi ajute să 
înţeleagă, ceva de care să se agaţe. Apoi Sayf al-Tha'r se în- 
toarse spre detonator. Făcu un pas, doi, după care o rafală de 
gloanţe îl izbi de stâncă şi căzu la pământ. O clipă se ridică 
într-o rână, ţinându-se de piatră. Din gură îi curgea sânge, iar 
o mână îi atârna moale pe lângă trup. Urmă o nouă rafală. Îl 
lovi exact în piept, aruncându-l peste marginea craterului, 
unde mormanul de braţe şi de picioare mumificate îl încon- 
jură, ca şi cum soldaţii îl considerau unul de-al lor. 

Khalifa se uită în sus, îngrozit. Zece metri mai încolo, stătea 
Daniel cu o armă în mână. Se apropie încet şi, aplecându-se, 
smulse cablul legat de detonator. Khalifa se lăsă pe spate şi 
privi spre cer, cu ochii înlăcrimaţi. 

- Oh, Doamne, şopti el. Oh, Ali! 


rA 


Dravic o trase pe Tara de lângā creastă, haosul de dede- 
subt dispărând în spatele unei pante de nisip. Ea îl lovi şi îl 
zgârie, dar bărbatul era prea puternic. O târa după el, de parca 
ar fi fost un sac de paie. Nu se mai chinui så țipe, ştiind că 
strigåtele ei ar fi fost acoperite de zgomotul exploziilor şi al 
mitralierelor. 

— O să-ţi dau o lecţie pe care n-o vei uita niciodată, mârâi 
el. Ai distrus totul, aşa că acum o să plăteşti. 

Continuă s-o tragă încă vreo câţiva metri, apoi o trânti pe 
burtă, îşi lasă genunchiul drept pe nisip, în timp ce pe cel 
stâng şi-l aşeză pe spatele ei. Tara încercă să-l lovească în vin- 
tre, dar pumnii ei nimeriră coapsele. O apucă de păr şi îi smuci 

capul înapoi, descoperindu-i pielea palidă a gâtului. Mirosul 
transpiraţiei lui îi izbi nårile. 

— După ce voi termina cu tine, îţi vei dori så te fi violat! 

— Eşti un barbat foarte curajos, Dravic, rosti ea, înecân- 
du-se. Omori femei şi copii. Un ditai eroul de căcat! 

El izbucni în râs şi o trase şi mai tare de păr, arcuindu-i 
coloana vertebrală la maximum. 

— Oh, n-am de gând så te omor, spuse el. Aş fi prea drăguţ. 
Doar o să te însemnez puţin. 

Scotoci în buzunarul de la pantaloni, îşi scoase mistria, 
plimbând lama tâioasă prin faţa ochilor ei. 

— Îmi place să cred câ după ziua de astăzi n-o să te mai uiţi 
niciodată în oglindă fără să-ţi aminteşti de timpul petrecut îm- 
preună. Deşi va trebui totuşi să mă implori să-ţi mai las măcar 
un ochi. 

Îi lipi lama de obraz, apoi începu s-o coboare încet pe gât 
şi în jos spre sâni, oprindu-se în dreptul sfârcului, care se în- 
tări uşor. 

— Ia te uită, ntt, ntt, ntt! 

Chicoti amuzat, apoi îi dådu uşor bluza pe spate ca så-i 
vadă mai bine pieptul. 

— Eşti o fetiţă obraznică, nu? Se pare că, la urma urmei, 
chiar îţi place un pic de durere. 

— Du-te dracului, Dravic! 

Încercă să-l scuipe, dar nu mai avea nici un strop de salivă 
în gurâ. El se aplecă spre dreapta, lipindu-şi faţa de a ei, atin- 
gând-o cu buzele lui umede şi scârboase. 

— Păi, ia zi tu, cu ce så începem? Cu o ureche? Un ochi? 
Un sfârc? 

Îşi duse mistria la gură, o linse, apoi o cobori din nou în 
dreptul sânilor, lăsându-se puţin pe spate, ca să evite mâna ce 
încerca în zadar să se apropie de faţa lui pentru a-l zgâria. Tara 

simţi mistria cum îi crestează pielea şi, cu un efort disperat, 
luă un pumn de nisip şi i-l aruncă în ochi. 

— Curvă nenorocită! urlă el, dându-i drumul la păr şi ridi- 
cându-şi mâinile spre faţă. Curvă ordinară ce eşti! 

Tara se strecură pe sub el şi se rostogoli pe spate. Dravic 
era aşezat peste ea cu picioarele puţin depărtate. Încordându-se 
din toate puterile, Tara îl izbi exact în vintre, nimerin-du-i tes- 
ticulele. Dravic ţipă de durere — un strigăt isteric şi ascuţit ca 
al unei femei — după care se aplecă în faţă, tuşind violent: 

— O să te ciopârţesc. 

Îi curgeau bale din gură. 

— O så te ciopârţesc, nenorocito! 

Încercă s-o taie cu mistria, dar ea se feri de lovitură ŞI în- 
cepu să se târască de-a lungul dunei. Dravic se ridică şi porni 
după ea. Se aruncă înainte, dar nu o prinse, apoi se aruncă din 
nou, o apucă de un colţ al cămâşii şi dintr-odată se treziră 
amândoi, rostogolindu-se nebuneşte în jos, pe pantă, pierduţi 
într-un vârtej de nisip. 

La capătul ei, Tara se dădu peste cap şi se înfipse în nisip. 
O clipă rămase nemişcată, simțindu-se ameţită şi dezorientată, 
apoi se chinui så se ridice în picioare. Dravic ajunsese la doar 
câţiva metri mai încolo şi se pregătea să vină după ea cu mis- 
tria încă în mână. Din nas îi curgea sânge. 

— Curvă, tuşi el. Curvă nenorocită! 

Pomi în direcţia ei, dar nu atât de repede pe cât s-ar fi aş- 
teptat, pentru că picioarele i se afundau adânc în nisip, sur- 
prinzător de adânc având în vedere că se aflau pe teren drept. 
Tara se dădu înapoi, gata s-o ia la fugă. Uriaşul scoase un 
picior, apoi pe celalalt, dar se afundă şi mai tare, până aproape 
de genunchi. Brusc, nu se mai uită la ea. Se aplecă pe spate şi 
se forţă să îşi tragă piciorul, dar se părea că ceva din interior 
îl ţine în loc cu putere. 

— Oh, nu! şopti el, cu o voce înspâimântată. Oh, nu, nu asta! 

Privi spre Tara cu ochi plini de groază. 

— Te rog, nu asta! 

O clipă râmase nemișcat, aruncându-i o privire de copil care 
cerşeşte ceva, apoi începu să se zbată, chipul lui căpâtând o 
expresie îngrozită. Se clătină înainte şi înapoi, încercând sâ-şi 
elibereze picioarele, dar nu reuşi decât så se scufunde şi mai 
tare în nisipul mişcator, pânâ la nivelul coapselor, al vintrelor, 
apoi al taliei. Se lăsa pe spate şi, sprijinindu-se într-o mână, 
împinse din răsputeri, dar şi braţele sale se afundară, aproape 
până la cot. Le scoase afară şi încercă din nou, dar cu acelaşi 
rezultat. Nisipul îl înghițea acum din ce în ce mai repede. 
Începu să plângă. 

— Ajuta-mă! strigă el la Tara. Pentru Dumnezeu, ajută-mă! 

Întinse disperat o mână spre ea. 

— Te rog! Oh, te rog! Ajuta-mă! 

Lacrimile îi curgeau acum în şiroaie pe faţă şi mâinile i se 
roteau haotic. Începu så ţipe, scoțând un răcnet sălbatic de dis- 
perare. Lovi cu pumnii în nisip, pe când corpul lui era strå- 
bătut de spasme, ca şi cum ar fi fost electrocutat. Dar deşertul 
refuză să dea drumul prăzii, trâgându-l încet în jos, mai întâi 
până la subţiori, apoi până la umeri, până când la suprafaţă 
nu-i mai rămase decât capul imens şi braţul drept în care ţinea 
mistria. Nemaiputând så privească, Tara se întoarse cu spatele. 

— Oh, nu! strigă el în urma ei. Nu! Nu mă lăsa singur! Te 
rog, nu mă lăsa singur! Ajută-mă! Scoate-mă de aici! 

Tara începu så urce duna din nou. 

— Te rog! se vaăită el. Îmi pare râu pentru ce am făcut! Îmi 
pare râu! Te rog, nu mă lăsa aşa! Nu må lăsa singur! Întoarce-te! 
Întoarce-te, curvă nenorocită! O sa te omor! Jur câ te omor! 
Oh, Doamne, ajutâ-mă! Ajută-mă! 

Auzi strigătele lui până pe la jumătatea urcuşului, apoi 
brusc, tăcere. Când se apropie de vârf, Tara se uită în spate. Se 

mai zărea foarte puțin din capul lui şi, lângă el, mistria. Se 
cutremură şi îşi continuă drumul. 


Pa în să 


Bătălia se apropia de final când Tara ajunse pe creastă. 
Focurile ardeau pretutindeni şi aerul era plin de fum, dar zgo- 
motul mitralierelor încetase şi trei dintre elicoptere aterizaseră 
deja. Soldaţi îmbrăcaţi în kaki îşi croiau metodic drum prin 
tabăra distrusă. Ici şi colo se mai opreau pentru a trage câte o 
rafala de gloanţe în corpurile înveşmântate în negru ce zăceau 
întinse pe pământ. Cămilele rătăceau dezorientate de colo- 
colo. Nu se mai vedea nici un om al lui Sayf al-Tha'r. 

Studie zona cu atenţie, apoi observă două siluete micuţe, 
ascunse la baza stâncii. Distanţa până acolo era destul de 
mare, dar putea să jure că acela care purta o câmaşă albă era 
Daniel. Începu să coboare duna. Când ajunse jos, îşi ridică o 
parte a câmâăşii peste faţă şi porni printre cadavre. Soldaţii 
erau peste tot. Ea se opri pentru a-i întreba ce se întâmplă, dar 
aceştia trecură pe lângă ea ca şi când n-ar fi existat. Încercâ 
încă o dată, dar cu acelaşi rezultat, aşa că îşi continuă drumul 
spre stânca în formă de piramidă, ocolind marginea craterului. 
Ajunse în sfârşit lângă cei doi bărbaţi pe care-i văzuse mai 
devreme. Daniel se afla mai aproape şi stătea chiar pe margi- 
nea gropii, privind în jos. Khalifa era lângă el, sprijinindu-se 
de stâncă. Fuma o ţigară. Avea faţa umflată şi plină de vâ- 
nătâi, iar cămâăşa pătată de sânge. Se uitară la ea, dar nici unul 
nu spuse nimic. 

Se apropie de Daniel, se lăsă pe vine şi îi strânse mâna. 
Daniel i-o strânse şi el la rândul lui, dar nu spuse nimic. Khalifa 
dădu din cap înspre ea. 

— Eşti bine? întrebă el. 

— Da, mulţumesc. Tu? 

Detectivul încuviinţă şi trase adânc un fum de ţigară. Tara 
ar fi vrut să-l întrebe ce se petrece, cine erau soldaţii, ce 
însemnau toate astea, dar simţi că el nu vrea să vorbească, aşa 
că se abţinu. 

Lângă ei, o cămilă mesteca nişte paie. Coşurile pe care le 
càra în spate erau gâurite de gloanţe. Soarele strălucea cu pu- 
tere şi aerul devenea din ce în ce mai fierbinte. 

Trecură cinci minute, apoi zece, după care auziră duduitul 
îndepărtat al unui elicopter. Zgomotul se înteţi din ce în ce 
mai tare, apoi maşinăria apăru din spatele dunei situate în faţa 
lor. Survolă mai întâi valea, după care ateriză la aproximativ 
cincizeci de metri de ei. Îşi întoarseră capetele, când nisipul 
împrâştiat de elice ajunse în dreptul lor. Camila o luă la goană 
pe marginea craterului. 

Imediat ce atinse pamântul, pilotul opri motorul şi rotoa- 
rele se domoliră. Câţiva soldaţi se repeziră într-acolo şi uşa 
din dreapta se deschise cu un scârţâit. Auziră mai multe voci, 
apoi zăriră patru bârbaţi. Tara îi recunoscu pe trei dintre ei — 
Squires, Jemal şi Crispin Oates. Pe cel de-al patrulea, un 
bărbat gras şi chel, care-şi tampona capul cu o batistă, nu-l 
ştia. Pomniră spre ei, arătând destul de ciudat în costumele lor 
cu cravată, şi se opriră în faţa lor. 

Tara şi Daniel se ridicară în picioare. 

— Bună dimineaţa tuturor, strigă Squires jovial. Asta zic şi 
eu aventură, nu? 


42 
DEȘERTUL VESTIC 


Timp de câteva secunde nimeni nu zise nimic. Apoi vorbi 
bărbatul cel gras: 

— Squires, te las pe tine aici. Eu am alte treburi de rezolvat. 

— Dar mâcar prezintă-te, bătrâne! 

— Pentru Dumnezeu, nu suntem la picnic. 

Scuipă şi întorcându-se, se îndepărtă cu un mers greoi, 
ştergându-şi ceafa cu batista. Squires se uită după el. 

— Trebuie să-l iertaţi pe prietenul nostru american. Un tip 
de treaba în felul lui, dar nu este prea şcolit în arta politeţii. 

Zâmbi înţelegâtor şi scoase din buzunar o bomboana, al 
cărei celofan începu să-l îndepărteze cu degetele lui lungi ce 
semânau cu picioarele unui păianjen. Se lasă o tăcere adâncă, 
întreruptă în cele din urmă de Khalifa. 

— Totul a fost o înscenare, nu? spuse el încet, aruncând ți- 
gara în groapă. Mormântul, textul, toate astea... 

Făcu un gest larg cu mâna. 

— O capcana. Doar ca să-l atrageţi pe Sayf al-Tha'r în 
Egipt. Aici unde puteaţi sâ puneţi mâna pe el. 

Squires ridică uşor din sprâncene, dar nu zise nimic şi, 
după ce aruncă plasticul, baga bomboana în gură. În ciuda 
căldurii, Tara simţi un fior pe şira spinării. 

— Vrei să spui... 

Se opri pentru câ nu reuşi sâ-şi pună ordine în gânduri. 

— Mormântul era un fals, spuse Khalifa. Obiectele, nu. 
Acestea erau veritabile. Dar pereţii, textul, nişte falsuri. O mo- 
meală din care să muşte Sayf al-Tha'r. O idee genială, daca 
stăm så cugetâm mai bine. 

Tara îi aruncă lui Squires o privire şocată şi confuză în 
acelaşi timp. Daniel era palid la faţa şi corpul îi era încordat, 
de parcă ar fi aşteptat să-l lovească cineva. 

— Cine sunteţi voi, mai exact? De la armată? Serviciul 
Secret? 

Squires continuă să sugâ gânditor bomboana. 

— Câte puţin din amândouă. Dar mai bine să nu intrăm în 
amănunte. Sà zicem că fiecare dintre noi este un demn repre- 
zentant al guvernului din care face parte. 

Îşi înlatură un fir de praf de pe mânecă. 

— Ce ne-a dat de gol până la urmă? îl întrebă el pe Khalifa. 

— Te referi la faptul că mormântul nu e real? 

Detectivul ridică din umeri. 

— La început shabti-urile din magazinul lui Iqbar. Erau 
veritabile, într-adevăr, dar dintr-o perioadă ulterioară celei a 
mormântului din care fuseseră luate. Celelalte aparţineau 
Primei Perioade Persane. Acestea erau din A Doua Perioadă. 
Dacă ar fi fost mai vechi mai mergea. Ar fi însemnat că fuse- 
seră furate dintr-un mormânt şi refolosite ulterior. Dar aşa, 
n-avea nici un sens. Cum putea sà ajungă un obiect din se- 
colul al IV-lea î. Hr. într-un mormânt care fusese sigilat cu o 
sută cincizeci de ani mai devreme? S-ar putea găsi nişte expli- 
Caţii, dar asta mi-a dat de gândit că totuşi ceva nu e în regulă. 
De-abia când am văzut mormântul am avut certitudinea. 

— Ai o privire ageră, spuse Squires. Noi am crezut cå am 
aranjat totul perfect. 

— Aşa aţi şi facut, adâugă Khalifa. Totul a fost perfect. Asta 
v-a şi dat de gol. Profesorul meu mi-a spus odată câ arta antică 

egipteană nu a fost niciodată pe de-a-ntregul precisă. Întot- 
deauna există o scăpare, fie ea şi infimă. Am studiat fiecare 
centimetru al mormântului şi nu am găsit nici o greşeală. Nici 
o pată de cerneală, nici o hieroglifă prost aliniată, nici o corec- 
tură. Era perfect. Prea perfect, ca zic aşa. Egiptenii nu erau 
niciodată atât de exacţi. Trebuia să fie un fals. 


Daniel îşi trase mâna din mâna Tarei şi făcu câţiva paşi îna- 
inte, dând din cap, zâmbind aproape imperceptibil. Tara vru 
să se duca după el, să-l îmbrâţişeze, să-i spună câ n-avea de 
unde să ştie, dar simţi că el nu doreşte aşa ceva. 

— Dar nici atunci n-am fost sigur sută la sută de ce se pe- 
trece, continuă Khalifa. Cineva se chinuise râu de tot să falsi- 
fice un mormânt. lar scopul era ca acela care ar fi găsit mor- 
mântul să ajungă aici în deşert. Am banuit că e vorba de unul 
dintre serviciile de securitate. Ele m-au urmărit la Luxor. Şi 
Ambasada Britanică, de asemenea. 

Se uită la Oates. 

— Dar n-am putut să pun totul cap la cap. Până acum o 
jumătate de oră când au sosit elicopterele. Atunci puzzle-ul a 
fost completat integral. 

Dinspre cealaltă parte a taberei se auzi o rafală de gloanţe. 
O adiere uşoară de vânt se făcu simțită. 

— Ce ironie! oftă Khalifa. Să cheltuieşti atât de mult ca să 
pui la cale aşa ceva, când cu o astfel de grâmadă de bani ai fi 
putut să rezolvi mare parte dintre problemele care dau naştere 
unor oameni ca Sayf al-Tha'r. Cât v-a costat să îngropaţi totul 
aici? Milioane? Zeci de milioane? Dumnezeule, probabil ca 
aţi golit toate muzeele din Egipt! 

Squires nu spuse nimic, apoi, brusc, începu så chicoteascâ. 

- Doamne, Doamne, inspectore, se pare că te-ai împot- 
molit exact la sfârşit. Mormântul era un fals, aşa cum bine ai 
dedus. Iar scopul era, într-adevăr, sâ-l aducem în deşert pe cel 

care-l găseşte. Dar n-a trebuit så îngropâm nimic. Pentru câ 
totul era aici. 

Observă uimirea de pe chipul lui Khalifa şi izbucni în râs. 

— Oh, da, aceasta este armata dispărută a lui Cambyses. 
Cea veritabilă. Aşa cum a fost ea îngropată acum două mii 
cinci sute de ani. Noi doar am construit un plan în jurul ei. 

— Dar am crezut... 

— Ca am plantat-o noi aici? Mi-e teamă câ ai supraapreci- 
at posibilităţile noastre. Chiar şi cu resursele combinate ale 
guvernelelor din Egipt, SUA şi Marea Britanie, n-am fi putut 
fabrica ceva atât de măreț. 

Khalifa privea uluit craterul, nevenindu-i să-şi creadă ochi- 
lor. Râmăşiţele amestecate ale armatei se întindeau pe sute de 
metri — mâini Şi picioare, capete şi trunchiuri, un amestec de 
came uscată şi oase, guri câscate şi cranii dezgolite. 

— Când aţi descoperit-o? şopti el. 

— Acum douăsprezece luni, zâmbi Squires. Un tânăr ame- 
rican, John Cadey, şi-a petrecut un an de zile lucrând în pustiu 
de unul singur. Oamenii ziceau că e nebun, dar el era convins 
câ armata e aici şi uite că a avut dreptate. Una dintre cele mai 
mari descoperiri din istoria arheologiei. Poate, cea mai mare. 
Ce păcat cå n-a trăit suficient ca să-şi guste triumful! 

Jemal începu să învârtă şiragul cu mătănii, zgomotul 
mărgelelor fiind amplificat de liniştea deşertului. 

— Cum stăm cu timpul, Crispin? întrebă Squires. 

Oates îşi privi ceasul de la mână: 

— Mai avem cam douăzeci de minute. 

— Atunci, cred că prietenii noştri aici de faţă merită o expli- 
caţie, nu? 

Îşi băgă mâinile în buzunare şi începu så se plimbe înainte şi 
înapoi pe marginea craterului. Dedesubt, se zărea cadavrul lui 
Sayf al-Tha'r, răsărind dintre braţele şi picioarele scheletice. 

— Totul a început cu un tânăr pe nume Ali Khalifa. 

Privi corpul un moment, apoi se întoarse spre ei. 

— Oh, da, inspectore, ştim de relația ta cu el şi te compă- 
timesc, sincer! Trebuie să fi fost destul de greu pentru tine, un 
cetăţean onest, care respectă legile, să-l aibă ca frate pe cel 
mai căutat terorist al Egiptului. 

Khalifa nu spuse nimic, ci continuă să-l fixeze cu privirea 
pe Squires. În partea cealaltă a taberei un butoi cu benzină 
exploda zgomotos. 

— Prima dată a intrat în vizorul nostru cam pe la mijlocul 
anilor 1980. Înainte de asta facuse parte din câteva grupuri 
fundamentaliste nesemnificative, nimic care så ne preocupe în 
mod special. În 1987 însa a pus bazele propriei organizaţii şi 
şi-a luat numele de Sayf al-Tha'r. A început så ucidă strâini. 
Ceea ce iniţial fusese doar o problemă locală s-a transformat 
peste noapte într-una internaţională. Eu m-am implicat în 
numele Maiestăţii Sale; Massey, pe care tocmai l-aţi întâlnit, 
a venit din partea americanilor. 

Echipele de soldaţi se apucaseră så strângă cadavrele şi så 
le aşeze pe rânduri. Tara îi privea, având senzaţia că vocea lui 
Squires se aude de undeva, de departe. Cu coada ochiului îl 
vedea pe Daniel, care studia rămăşiţele armatei, cu un chip 
golit de expresie, ţinând strâns arma în mâini. 

— Am făcut tot ce ne-a stat în putinţă ca să-l prindem, 
spuse Squires, dar era un om deştept. Întotdeauna reușea să fie 
cu un pas înaintea noastră. Aproape că-l încolţisem în 1996, 
într-o ambuscadă la Asyut, dar ne-a scăpat printre degete şi a 
trecut graniţa în Sudan. După aceea a fost imposibil. Am prins 
mulţi dintre oamenii lui, dar nu însemna nimic, atâta timp cât 
el era încă în libertate. Şi atâta vreme cât rămânea în afara 
Egiptului, aveam mâinile legate. 

— Şi-atunci v-aţi gândit să puneţi la cale o capcană în care 
să-l atrageţi, îl întrerupse Khalifa. 


“> 
í 468 ; PAUL SUSSMAN 


— Ei bine, spuse Squires zâmbind, să zicem că mai degrabă 
s-a prins singur în capcană. Noi doar am adâugat pe ici, pe 
colo mici detalii. 

Scoase o batistă şi se apucă sâ-şi curețe lentilele ochela- 
rilor. Jemal învârtea şiragul de mătănii din ce în ce mai repede. 

— Momentul critic a apărut acum un an, când a fost pe 
punctul de a-l asasina pe ambasadorul american. Aşa a izbuc- 
nit furtuna. Ni s-a impus să-l prindem cât mai repede. Am 
început să inventăm tot felul de scheme. S-a luat în calcul 
chiar şi un mic atac nuclear împotriva Sudanului. Apoi, doc- 
torul Cadey a făcut acea descoperire uimitoare şi am pus la 
punct şi alte variante. 

Se auzi un strigăt urmat de o rafală de gloanţe. 

— Îl supravegheam pe Cadey de ceva vreme, explică Jemal. 
Lucra aproape de graniţa libiană şi voiam să ne asigurâm câ 
nu face nimic care să compromită securitatea naţională. Într-o 
zi i-am interceptat un pachet pe care-l trimisese din Siwa. 
Conţinea nişte fotografii: un cadavru, arme, nişte haine. Şi 
mai era şi un bilet. Pe care era scrisă o singură propoziţie: 
„Armata dispărută nu mai e dispărută de acum înainte“. 

— La început nu am apreciat cum se cuvine potenţialul 
descoperirii, spuse Squires. Crispin a fost cel care ne-a des- 
chis ochii. Ce ai zis tu, băiete, atunci? 

— Că era un lucru bun că Sayf al-Tha'r n-o descoperise el, 
pentru că altfel ar fi devenit atât de bogat, încât şi-ar fi orga- 
nizat propria armată. 

Oates zâmbi, umflându-se în pene. 

— Asta a fost scânteia. Am început să ne gândim: dar 
dacă ar fi descoperit-o Sayf al-Tha'r? Ceva atât de mare, 
încât ar fi fost o prostie så nu profite de ea? Ar fi însemnat 
independenţă financiară. Problema fondurilor s-ar fi rezol- 
vat pentru totdeauna. O mană cerească. Şi fara îndoială cà ar 
fi vrut s-o vadă cu ochii lui. Era inadmisibil ca un om atât de 

obsedat de istorie så fi rămas în Sudan, în timp ce oamenii 
lui scoteau la suprafaţă ceva magnific. Oh, cu siguranţă s-ar 
fi întors. Şi atunci... 

Îşi ridică ochelarii la gură, aburi fiecare lentilă în parte şi 
continuă să le şteargă circular cu batista. Din ce în ce mai 
multe cadavre erau aduse lângă marginea gropii şi aşezate în 
şiruri ce semânau cu nişte piese mari şi negre de domino. 

— L-am abordat pe Cadey şi i-am cerut să ne ajute, continuă 
Squires, dar n-a fost deloc cooperant, aşa că nu ne-a mai rămas 
altceva decât så... să-l eliminăm din ecuaţie. Foarte neplăcut, 
dar miza era prea mare, ca să-l lasam să-şi facă de cap. 

Tara îl privi stupefiată şi începu să clatine din cap cu un 
amestec de groază şi de uimire pe chip. Englezul părea câ nu 
bagă de seamă expresia de pe faţa ei. Îşi ridică ochelarii, îi 
studie şi se apucă din nou să-i lustruiască. 

— Problema era însă cum să-l conducem pe Sayf al-Tha'r 
spre armată, fâră să se prindă câ e păcălit. Trebuia să creadă 
că el a făcut descoperirea. Dacă i s-ar fi năzărit fie şi pentru o 
secundă că totul e o cacealma, n-ar fi atins-o nici mort. 

— Dar de ce atâta osteneala cu inventarea unui mormânt? 
întrebă Khalifa. De ce nu aţi infiltrat pe cineva în interiorul 
organizaţiei care să pretindă cå ştie unde este armata? 

— Pentru că n-ar fi înghiţit niciodată o asemenea go- 
goaşă, răspunse Squires. Nu vorbim aici de Colinele Tebane, 
unde oamenii se împiedică toată ziua de tot felul de obiecte 
antice. Era vorba de ceva ascuns în mijlocul deşertului. E 
destul de greu să crezi că, de fapt, cineva a descoperit-o aşa, 
din întâmplare. 

— Cadey a făcut-o. 

— Dar Cadey era arheolog de profesie. Oamenii lui Sayf 
al-Tha'r sunt fellahin-i, ţărani. N-aveau ce să caute acolo. N-ar 
fi fost veridic. 

— Dar era cineva din armată care supravieţuise?! 

— Într-un mod bizar, să ştii că da. Era ceva atât de ieşit din 
comun, că nu putea fi decât adevărat. Sayf al-Tha'r ar fi fost 
suspicios, evident. Cine n-ar fi? Dar nu atât de suspicios, dacă 
ar fi găsit-o el singur. 

Termină în sfârşit de curăţat ochelarii şi îşi bågå batista în 
buzunar. Khalifa îşi scoase ţigările şi luă una din pachet. În 
apropiere o ladă ardea mocnit, aşa câ făcu vreo câţiva paşi şi-i 
lipi vârful de lemnul roşiatic. 

— Nu-mi place când te văd că îţi aprinzi ţigările aşa, bå- 
trâne! spuse Squires. 

Khalifa dădu din umeri. 

— Dravic mi-a luat bricheta. 

— Ce nepoliticos din partea lui! 

Squires se întoarse spre Jemal: 

— Fii drâguţ şi împrumută-i inspectorului nişte chibrituri, 
te rog! 

Egipteanul scoase o cutie din buzunar şi i-o aruncă. 

— Apropo, l-a văzut cineva pe prietenul nostru, Dravic? 
întrebă Squires. Se pare că s-a dat la fund. 

Tara privea înmârmurită trupurile negre care zăceau 
înşirate. 

— E mort, spuse ea, cu o voce rece. Pe partea cealalta a du- 
nelor. Nisipuri mişcătoare. 

Urmă o pauză scurtă, după care Squires zâmbi. 

— Ei, o problemă mai puţin pentru noi. 

Mai scoase o bomboană din buzunar şi se apucă să-i des- 
facă ambalajul. 

— Unde rămăsesem? 

— La mormânt, spuse Khalifa. 

— A da, mormântul. Păi, n-aveam cum så såpåm noi vre- 
unul. Ar fi fost complet aiurea. Din fericire, exista deja unul 
care se potrivea perfect cerinţelor noastre. Perioada şi forma 
adecvate. Gol. Fără elemente decorative. Şi, cel mai important, 

necunoscut de nimeni, cu excepţia câtorva specialişti în necro- 
polele tebane. Oamenii lui Sayf al-Tha'r nu auziseră de el, 
fapt care, după cum vă daţi seama, constituia un element esen- 
țial în reuşita planului nostru. 

O parte din bomboanaă rămăsese lipită de ambalaj şi Squires 
se opri o clipă pentru a îndepărta celofanul. 

— Chiar şi cu un mormânt servit pe tavă, tot am avut 
nevoie de un an de zile ca să-l pregătim, oftă el. Mi-e greu să 
descriu în cuvinte cât ne-am străduit. Elementele decorative 
au fost realizate integral, apoi învechite prin procese chimice, 
ca să le facem să pară câ au vârsta de două mii cinci sute de 
ani. Ca să nu mai vorbim că totul trebuia făcut în cel mai mare 
secret. Credeţi-mă, a fost o muncă de Sisif. Au existat momente 
când credeam câ nu vom ajunge niciodată la capăt. 

Reuși, în cele din urmă, så dezlipească folia de plastic, băgă 
bomboana în gurâ, mototoli celofanul şi-l puse în buzunar: 

— Am terminat însă într-un final. Decoraţiunile erau com- 
plete, aşa că am înţesat mormântul cu obiecte funerare luate 
din muzeele din Cairo şi am lăsat acolo chiar şi câteva piese 
luate de la armată. Acum nu ne mai rămânea decât så păcâlim 
un informator al lui Sayf al-Tha'r şi să aşteptăm până când 
oamenii lui descifrau inscripţiile. 

— Problemele au apărut pentru cå altcineva a ajuns acolo 
primul, spuse Khalifa. 

— Singurul lucru la care nu ne-am aşteptat, zise Squires, 
dând din cap. O şansă la un milion. Una la zece milioane. Dar 
chiar şi-aşa nu era o nenorocire. Puteau să ia obiectele şi să 
lase pereţii intacţi. Însa ei au luat o bucată de text, aşa că, 
atunci când oamenii lui Sayf al-Tha'r au ajuns la mormânt, cel 
puţin din punctul nostru de vedere, munca noastră devenise 
inutilă. Devastator sentiment! 

— Nu atât de devastator cum a fost pentru Nayar şi Iqbar, 
rosti Khalifa încet. 

— Nu, recunoscu Squires. Moartea lor a fost regretabila. 
La fel şi moartea tatălui dumitale, domnişoară Mullray. 

Tara îi aruncă o privire plină de urā. 

— Ne-ai folosit, se răsti ea furioasă. I-ai lăsat să-l omoare 
pe tata şi nu ţi-a påsat câ şi vieţile noastre sunt în joc. Eşti la 
fel de râu ca şi Sayf al-Tha'r. 

Squires zâmbi maliţios. 

— Cred că exagerezi puţin, deşi, date fiind împrejurările, 
îti înţeleg perfect atitudinea. Moartea tatălui tâu, din păcate, 
n-a depins de noi, dar, într-adevăr, ne-am folosit de tine. Ca 
şi în cazul doctorului Cadey, am tras concluzia câ bunăstarea 
unui individ pâleşte în faţa intereselor societăţii. Dezagreabil, 
dar necesar. 

Tăcu o vreme, sugând preocupat bomboana. 

— La început, nu ne-am dat seama ce mersese prost. Ştiam 
că Dravic descoperise mormântul, dar, dintr-un motiv sau 
altul, nu muşcase momeala. Când am aflat despre piesa care 
lipsea ne-am trezit în faţa unei dileme. Era prea târziu ca să 
anulăm totul, dar nici nu ne puteam da de gol, venind în aju- 
torul lui Sayf al-Tha'r. Aşa că am lăsat evenimentele să-şi 
urmeze cursul. 

Pe deasupra lor trecu o pală de vânt mai puternică decât 
precedenta şi făcu nisipul să fremete. Maătăniile din şiragul lui 
Jemal se loveau din ce în ce mai încet acum, până nu se mai 
auziră deloc. Daniel îşi muşca buza. 

— Sosirea ta a complicat situaţia, dar ne-a oferit şi o cale 
de scăpare, îi spuse Squires Tarei. Aveai suspiciuni legate de 
moartea tatălui tàu şi exista pericolul să agiţi apele. În acelaşi 
timp, dacă te manipulam corespunzător, puteai så ne ajuţi så 
găsim piesa şi astfel să o redirecţionăm spre Sayf al-Tha'r, fară 
sâ-şi dea seama că suntem şi noi implicaţi. Şi exact aşa s-au 
petrecut lucrurile. Ţi-ai jucat rolul perfect. 

Ochii Tarei ardeau de furie. Se simţea violată, abuzată. 
Daniel îi aruncă o privire scurtă, apoi îşi întoarse faţa din nou. 

— Nu trebuia så fie însă un rol mare. Dacă ai fi lăsat piesa 
la Saqqara totul ar fi fost mult mai uşor. Dar aşa, tu ai tot insis- 
tat să fugi cu ea după tine, fapt care ne-a forțat să facem o 
adevărată echilibristică. Dacă te-ai fi dus la autorităţi sau ai fi 
venit la noi la ambasadă, Sayf al-Tha'r ar fi dat imediat îna- 
poi. De aceea a trebuit să te convingem så continui de una sin- 
gură. Aşa se explică mica noastră şaradă cu traficul de anti- 
chităţi în care am fi şi noi implicaţi. 

— Samali, gemu ea. 

— Unul dintre oamenii noştri. Ce mai actor! 

— Isuse Hristoase! 

Umerii îi cåzurå într-un gest de om înfrânt. Khalifa ar fi 
vrut să se apropie de ea, să o liniştească, dar simţi cå nu e 
momentul cel mai potrivit şi rămase pe loc. 

— Dar chiar şi-aşa, reuşita noastră atâma de un fir de aţă, 
continuă Squires. Totul ar fi putut ieşi la iveală cât ai zice 
peşte. Inspectorul ne-a dat şi el câteva baâtâi de cap, iar dum- 
neata, domnişoară Mullray, nu erai deloc uşor de ţinut sub con- 
trol. Norocul nostru a fost că am avut pe cineva în interior care 
ne-a ajutat ca lucrurile să meargă relativ conform planului. 

Zâmbi, dar nu mai spuse nimic. Soldaţii terminaseră de 
aranjat cadavrele teroriștilor şi stăteau acum liniştiţi la mar- 
ginea taberei. Se lasa brusc o tăcere profundă şi lumea părea 
ca încremenise. În aer plutea o tensiune insuportabilă. Ulti- 
mele cuvinte ale lui Squires îi răsunau întruna în minte, de 
parcă ar fi ascultat o placă stricată ce se învârtea în gol. Cineva 
din interior. Încet îşi ridică privirea. Se albise şi tenul ei căpă- 
tase o nuanţă cadaverică. 

— Oh, nu, şopti ea. Oh, Doamne, te rog, nu. 

Se uită spre Daniel. 

— Tu ai fost, nu-i aşa? 

Daniel privea peste locul excavaţiilor, rotindu-şi ochii pe 
deasupra trupurilor răsucite în poziţii nefireşti. Pe chipul lui 
nu se putea citi nimic. 

— Ştiai, şopti ea. Ai ştiut tot timpul. 

Daniel mai studie armata o vreme, apoi se întoarse încet 
spre ea. În ochii lui se citea vină şi regret, dar și ceva mai aspru, 
mai brutal. Tara avu senzaţia că nu-l cunoaşte pe bărbatul din 
faţa ei. 

— Îmi pare râu, Tara, spuse el rece, dar era concesiunea 
mea în joc. Vezi tu, urma s-o primesc înapoi. Mă lasau să sap 
din nou. 

Ea nu-şi mai putea lua ochii de la el, prea şocată så faca 
vreo mişcare. Pe ceilalţi abia dacâ îi mai observa, mai ales pe 
Khalifa, care, deşi făcuse un pas spre ea, îi dădea senzaţia că 
e la kilometri distanţă. Era ca şi cum ea şi Daniel stăteau la 
capătul unui tunel, iar toţi ceilalţi în celalalt capăt. Deschise 
gura, încercând sà spună ceva, dar printre buze nu-i ieşiră 
decât nişte gâfâituri. El o privi un moment, apoi îşi întoarse 
faţa, uitându-se în jos spre amestecul de fragmente umane. 

— Când? reuşi ea så şoptească. 

— Când am intrat în joc? 

El dădu din umeri. 

— Cam acum un an. Au venit la mine şi mi-au zis despre 
armată, cum intenționau să-l atragă pe Sayf al-Tha'r înapoi în 
Egipt. Mi-au spus că, dacă îi ajut, aş putea săpa din nou în 
vale. Deja aveam şase luni de inactivitate pe vremea aceea. Aş 
fi facut orice. Orice. 

Se strâmbă puţin, parcă dezgustat de cele ce spunea. Dar 
imediat chipul lui se înăspri din nou. Se aplecâă şi ridică un 
pumnal, cel pe care-l folosise Khalifa mai devreme, şi începu 
să-l răsucească pe toate părţile. 

— Eu am venit cu ideea soldatului care a supraviețuit dezas- 
trului. Mi-am amintit de înscrisurile lui Dymmachos din KV9 
şi am creat o poveste în jurul lui. Ştiam de existenţa unui mor- 
mânt sus în coline, care era perfect pentru asta. Am făcut toată 
munca singur. Câte un pic în fiecare zi, am acoperit încet, încet 
toţi pereţii. 

Zâmbi. 

— Am fost fericit, într-un mod ciudat. Să fiu acolo, jos, de 
unul Singur. Să pictez pereţii, să inventez textul, să creez po- 
vestea. Cu adevărat fericit. Iar rezultatul ... m-a surprins până 
şi pe mine. Îmi aduc aminte că în ziua în care am terminat 
m-am aşezat pe jos şi mi-am zis cå am făcut o operă de artă. 
O capodoperă. Deşi, după câte văd, a fost puţin prea bună. Şi 
ar fi trebuit să observ că shabti-urile erau datate greşit. O pros- 
tie din partea mea. Am fost neglijent. 

Se uită înspre Khalifa, care îi aruncă o privire de gheaţă. 

— A fost şi un pumnal acolo? întrebă detectivul. 

— Ah, ai văzut şi asta, nu-i aşa? 

Daniel rânji. 

— Nu m-am putut abţine. Legătura de piele era slăbită, aşa 
că am desprins-o şi am scrijelit pe metalul de dedesubt 
„Dymmachos, fiul lui Menendes“, cu litere greceşti. Am vrut 
să mă amuz puţin. De dragul autenticităţii. 

Khalifa trase din ţigară, clâtinând din cap cu dispreţ. Urmă 
o pauză lungă. 

— Asta era tot ce trebuia să fac, spuse Daniel în cele din 
urmă. Mormântul. Dar apoi a dispărut bucata aia de text şi ai 
apărut tu în scenă, iar ei au aflat că te cunoşteam. M-au pus să 
te contactez, ca să fiu cu ochii pe tine. Nu prea am fost fericit, 
dar ce puteam face? Era vorba de concesiunea mea. Şi, ca să 
fiu sincer, am vrut şi eu la fel de mult ca şi ei să văd unde era 
greşeala. Vezi tu, mormântul era creaţia mea. Eram... complet 

implicat. Aşa că am lăsat un bilet la apartamentul tatălui tâu, 
ştiind că ai să-mi recunoşti scrisul. 

Lacrimile începură să curgă încet pe obrajii Tarei. Se simţea 
de parcă cineva i-ar fi smuls hainele şi pielea, lăsând-o goală, 
goluţă, dându-le voie celorlalţi să se uite înâuntrul ei. Se încon- 
jură cu braţele. 

— Dacă le-ai fi lăsat piesa la Saqqara, totul ar fi fost bine, 
spuse el. Am încercat să-ţi spun. Dar n-ai vrut să asculţi. Şi 
după aceea... 

Îşi ridică mâinile neajutorat. 

Tara plângea şi mai tare acum. Chipul ei era desfigurat, ca 
şi cum cineva i-ar fi rearanjat trăsăturile greşit. 

— Ştiai despre Samali? întrebă ea, răguşit. 

Daniel încuviinţă din cap. 

— Imediat cum am aflat ce reprezintă piesa l-am sunat pe 
Squires. De la Grădina Zoologică, atunci când ţi-am spus că 
dau telefon la hotel. El mi-a spus ce să fac. 

— Adică, să mergem la Luxor. Să urcăm pe coline. Ştiai că 
Dravic va fi acolo? Ca ne arunci direct în gura lupului? 

— Ce puteam să fac? Trebuia să le dau textul înapoi. Era 
singura cale. 

Brusc Tara auzi vocea tatălui ei, răsunând din trecut: „Îţi 
lasă impresia că şi-ar tăia o mână, dacă ar putea afla mai multe 
despre un subiect. Şi chiar mâna altcuiva. E un fanatic“. 

— De ce nu mi-ai spus? întrebă ea, sufocându-se. 

Daniel se aşeză pe vine şi puse pumnalul cu grijă pe nisip, 
nevrând să-l strice în vreun fel. 

— Am încercat, răspunse el. Când stăteam pe vârful El 
Qum. Îţi aminteşti? Dar n-am putut. Eram prea implicat. 

Se uită spre ea şi, pentru un moment scurt, fata văzu o 
undă de durere sinceră în ochii lui. 

— N-am vrut niciodată sâ-ţi fac rău, Tara, spuse el, cu o notă 
de blândeţe în voce. Când l-am zărit pe Dravic acolo sus... 
chiar în ultima clipă am avut dubii. Ştiam că vor avea pe cine- 
va acolo care va păzi mormântul şi că, dacă vom merge jos, 
ne vor prinde. De-aia am încercat să merg de unul singur. Dar 
tu ai insistat să vii cu mine. 

— Toate lucrurile alea pe care mi le-ai spus... 

Tremura din toate încheieturile. 

— Tot rahatul ăla că ţii la mine... 

— Nu vorbi aşa, Tara! Chiar aşa era. Doar câ... 

Se uită o clipă la ea, apoi se ridică în picioare. Brusc, ca şi 
cum S-ar fi stins o lumină, câldura din ochii lui dispâru şi nu 
mai rămase decât o răceală întunecată. 

— Ce? şopti ea. Ce, Daniel? 

El dădu din umeri. 

— Concesiunea mea era mai importantă. 

O clipă îl privi fix, consternată, distrusă, trădată. Apoi, cu 
un Strigât gutural, plin de durere, se repezi la el, zgâriindu-l 
pe faţă. 

— Ce fel de persoană eşti tu? ţipă ea, isteric. Ce fel de mon- 
stru capabil să facă aşa ceva? Aş fi putut fi violată, javră ce 
eşti! Ucisă! Şi pentru ce? De dragul unor nenorocite de cadavre! 
De dragul porcăriei tale de concesiuni! Pentru asta ai fi stat şi 
te-ai fi uitat la mine cum mor! Eşti bolnav! Tu nu eşti om! 
Mă... scârbeşti! Må scârbeşti! 

Daniel o apucă de încheieturile mâinilor şi se luptă så o 
ţină departe de el. Tara se mai zbâtu o clipă, apoi, brusc, secată 
de puteri, se dădu înapoi, lipindu-se cu spatele de stâncă, inspi- 
rând adânc aer în piept, cu chipul plini de lacrimi. 

— Ticalosule, gâfâi ea. Un ticâlos nenorocit şi un mincinos 
de doi bani. Ar fi putut să mă omoare. 

Khalifa se apropie de ea şi îi puse blând o mână pe umăr, 
dar ea se scutură. Oates şi Squires schimbară o privire scurtă, 
iar Jemal începu să învârtă măâtâniile din nou. Daniel îşi duse 
mâna la faţă, uitându-se furios la Tara. 

Timp de câteva momente lungi, nimeni nu se mişcă şi nu 
vorbi. Apoi se auziră nişte paşi şi apâru Massey. 

— Am pierdut ceva? întreba el, cercetându-i pe rând pe 
fiecare. 

— Doctorul Lacage şi domnişoara Mullray tocmai au dis- 
cutat... evenimentele din trecut, spuse Squires. 

Massey observă zgârieturile de pe faţa lui Daniel şi izbuc- 
ni în râs. 

— Isuse, se pare că fata asta te-a aranjat bine de tot! Poate 
ar fi cazul să-i oferiţi o slujbă! 

Vântul se porni din nou să bată peste vale, împrăştiind ni- 
sipul în jurul picioarelor lor. Oates se uită la ceas. 

— Ar trebui så mergem, domnule. 

— Imediat, clătină din cap Squires. De ce nu må aşteptaţi 
voi trei înăuntru, ce ziceţi? 

Oates, Jemal şi Massey se întoarseră şi plecară spre elicop- 
ter. Squires îşi aranjă părul, care se zbârlise din cauza vântului. 

— Nu prea mai e mare lucru de povestit, spuse el. Imediat 
ce Dravic a localizat armata, Sayf al-Tha'r şi-a trimis oamenii 
şi echipamentele aici. I-am lăsat så se desfăşoare nestingheriţi; 
oricum, supravegheam totul prin satelit. Am prins de veste că 
a trecut granița acum două zile şi, iniţial, planificasem să-l 
atacâm mâine seară. Dar mica odisee a inspectorului Khalifa 
ne-a obligat să acţionâm cu o zi mai devreme. Forţele aeriene 
egiptene au interceptat elicopterele imediat ce au trecut graniţa. 
Le-am luat locul şi... restul îl ştiţi. Sayf al-Tha'r e mort, orga- 
nizaţia lui — distrusă, lumea a devenit un loc mai sigur acum. 

Khalifa oftă din rârunchi. 

— Şi tu crezi că ăsta e sfârşitul? Crezi cå moartea lui re- 
zolvă problema? Mai sunt zeci de oameni ca Sayf al-Tha'r. 
Sute. Poate a venit vremea să vă întrebaţi de ce. 


Îl privi pe Squires un moment, apoi, clătinând din cap, 
făcu vreo câţiva paşi înainte ca să se uite la şirurile de cadavre 
ce zăceau în interiorul craterului. 

— Ce se va întâmpla cu ei? întrebă el. 

— Te referi la cadavre? Ah, o să le îngropăm undeva, în 
deşert. Undeva, unde să nu le gâsească nimeni niciodată. 

— Şi armata? arâtă Khalifa spre mormanul de trupuri. 

— O lasăm aşa cum e, spuse Squires. Deşertul o va ascunde 
la loc. În câteva luni va dispărea orice urma. Şi atunci, cine 
ştie, poate va veni altcineva într-o zi şi va face cea mai mare 
descoperire din istoria arheologiei. Sau, mai bine zis, cea mai 
mare redescoperire. 

Îi facu cu ochiul lui Daniel, care îi aruncă o privire goală. 
Ţigara lui Khalifa se stinsese, aşa că mai încercă să-şi aprindă 
una. Vântul bătea prea tare şi flacăra se stingea imediat. După 
ce arse trei bețe de chibrit, renunţă. 

— Cam aşa stau lucrurile, dragii mei, spuse Squires cu un 
oftat. A fost un drum dificil, dar se pare cå toate s-au rezolvat 
exact aşa cum trebuie, într-un final. E foarte curios cum 
peripeţiile piesei care lipsea ne-a ajutat. Sayf al-Tha'r a fost 
atât de disperat să o recupereze, încât nu i-a trecut nici o clipă 
prin cap că mormântul ar putea fi un fals. De aceea aş dori 
să-mi exprim faţă de voi sincerele mele mulţumiri. 

Zâmbi călduros şi sparse în dinţi ce mai rămăsese din 
bomboană. 

— Eu mă întorc la elicopter acum, spuse el, uitându-se spre 
Daniel. Vă las să vă luaţi la revedere. N-aş vrea så fiu în plus. 
Domnişoară Mullray, inspector Khalifa, a fost o plăcere să vă 
cunosc. Pe cuvânt de onoare! 


“=> 
480 PAUL SUSSMAN 


Îi saluta din cap pe cei doi, fluturându-şi mâna în semn de 
adio, şi porni prin nisipul agitat de vântul puternic. 

— Şi acum? întreba Tara. 

— Acum, spuse Khalifa, cred cà doctoral Lacage urmează 


să ne omoare. 


43 
DEȘERTUL VESTIC 


Daniel îşi luă arma de pe umăr şi o îndreptă spre ei. 

— N-aveau cum să ne lase în viaţă, spuse Khalifa. Nu după 
tot ce ne-au povestit. Ştim prea multe acum. Nu-şi permiteau 
să rişte. 

— Daniel? 

Vocea Tarei era pierdută, înfricoşată. 

— Aşa cum a subliniat şi inspectorul, ştiţi deja prea multe, 
spuse el aspru. Nu-mi poate sta nimic în cale, mai ales când 
am ajuns până aici. 

Le facu semn cu vârful mitralierei să se apropie de mar- 
ginea craterului. 

— Poate că ar fi trebuit să refuz când mi-au cerut să-i ajut, 
zise el. Sa nu mă implic. Dar chiar şi-aşa, nu trebuia să se ter- 
mine astfel, nu? Dacă piesa n-ar fi dispărut, totul ar fi fost în 
regulă. Cine ştie, Tara, poate cà ne-am fi întâlnit în împreju- 
rări diferite. 

Ajunseră la margine. Daniel le facu semn să se aşeze cu 
spatele la el. O mare de cadavre distruse se întindea în faţa 
lor, ridicându-se şi coborând, umflându-se şi agitându-se, ca 
şi cum ar fi fost străbătută de un curent misterios. Tara îl auzi 

pe Khalifa cum rosteşte o rugăciune. Îl prinse de mână cu un 
gest involuntar. 

— Nu mă aştept så înţelegi, spuse Daniel. Nici eu nu înţe- 
leg prea bine. Tot ce ştiu însă, cu siguranţă, este cå a fost îngro- 
zitor cât n-am avut dreptul să sap. M-am chinuit cumplit când 
îi vedeam pe ceilalţi scormonind prin vale fără griji. Valea 
mea. Oameni care nu ştiau nici o zecime din câte cunosc eu. 
Oameni proşti. Ignoranţi. Ca să nu mai vorbesc de teama că în 
orice moment ar putea descoperi ceva. Un mormânt nou. Am 
fost distrus. Br... oribil. 

Vântul bătea furios printre pletele Tarei, dar ea nu bagă de 
seamă. „O să fiu împuşcată, se gândi ea. O så mor“. 

— Ştii, visez la asta, spuse Daniel, zâmbind uşor. Cum o så 
descopăr un mormânt nou. Dravic avea dreptate. Este o depen- 
denţă. Imaginează-ţi şi tu — să intri într-o cameră care a fost 
sigilată cu cinci secole înainte de Hristos. Imagineazâ-ţi intensi- 
tatea unui astfel de moment. Nimic nu se compară cu aşa ceva. 

În dreapta lor se auzi un zgomot puternic, scos de elicele 
elicopterului, care începură så se rotească. Celelalte elicoptere 
îşi pomiră şi ele motoarele. Soldaţii părăsiseră tabăra şi se 
urcaseră în ele. 

— A fost chiar amuzant, strigă Daniel, ridicându-şi vocea 
ca să acopere huruitul motoarelor şi vuietul vântului, când 
eram amândoi în mormânt, Tara şi må uitam la imaginile de 
pe pereţi, traducând textul. Chiar dacă ştiam câ totul e un fals, 
că totul e făcut de mine, o parte din sufletul meu simţea că e 
real. Ca şi cum aş fi descoperit ceva unic. Ceva minunat. 
Lucruri minunate. 

Începu să râda. 

— Exact aşa a zis şi Carter, când a privit mormântul lui 
Tutankhamon pentru prima dată. Camavon a întrebat: „Ce 
vezi?“ şi Carter a răspuns: „Lucruri minunate“. De-aia trebuie 

så continuu så sap. Pentru că mai sunt o mulțime de lucruri 
minunate de descoperit. 

Se auzi un declic, care arăta că Daniel îşi armase mitra- 
liera. Khalifa o strânse tare de mână pe Tara. 

— Încearcă să nu te temi, domnişoară Mullray, spuse el. 
Dumnezeu e cu noi. Ne va proteja. 

— Tu chiar crezi asta? 

— Trebuie să cred. Altfel, ce ne-ar mai rămâne? Doar 
spaima. 

Se întoarse către ea şi zâmbi. 

— Ai încredere în El, domnişoară Mullray. Crezi în ce vrei 
tu. Dar nu dispera niciodată. 

Elicopterele începură să se ridice de la sol, vântul împin- 
gându-le într-o parte şi-n alta. Tara şi Khalifa se priviră adânc 
în ochi. Ea nu simţea nici un fel de frică, doar un soi de resem- 
nare obosită. Urma să moară. N-avea nici un sens să se zbată. 

— La revedere, inspectore, spuse ea, strângându-l de mâna, 
în timp ce vântul bătea cu putere în jurul lor. Îţi mulţumesc cà 
ai încercat să mă ajuţi. 

O pală de nisip o lovi direct în faţă şi soarele påru cå intră 
în nori. Îşi întoarse chipul în direcţia opusă bătâii vântului, 
închise ochii şi aşteptă liniştită gloanţele. 


ZI 


Deşertul deţine multe forţe pe care le foloseşte împotriva 
celor care îi violează depârtârile secrete. El poate arunca 
asupra ta o câldură atât de ucigătoare, încât pielea ţi se topeşte 
ca o bucată de hârtie aruncată în flacari, orbitele îţi fierb, iar 
oasele par så ţi se lichefieze. Te poate asurzi cu liniştea lui sau 
te poate strivi cu goliciunea şi timpul distorsionat, astfel încât 
nu mai ştii unde, când sau cine eşti. Te poate vrăji cu viziuni 
incredibil de frumoase — o cascadă, o oază răcoroasă — care 


“> 
í 484 ) PAUL SUSSMAN 


dispar imediat ce ai senzaţia cå te apropii de ele, lasându-te să 
te zbaţi în agonia dorințelor neâmplinite. Îți poate ridica în 
cale dune imense, te poate împinge într-un labirint din care nu 
mai există speranţă de ieşire sau te poate atrage în adâncurile 
fară fund ale pântecelui său. Însă dintre toate armele pe care 
le conţine arsenalul său, cea mai putemică şi cea mai distruc- 
tivă este, fără îndoială, furtuna de nisip sau Mânia Domnului, 
cum o numesc egiptenii. 

Lovi brusc, apărând din senin. Într-o clipă vântul dispaâru 
şi deşertul pâru så explodeze, milioane de tone de nisip eru- 
pând spre cer, până când soarele fu acoperit complet şi aerul 
căpătă o consistenţă solida. Era imposibil de descris în cuvinte 
forţa ei. Lazile de lemn se rostogoliră nebunește, baloţii de 
paie se dezintegrară, iar butoaiele cu benzină începură så se 
învârtă prin aer ca frunzele uscate. Un elicopter se izbi lateral 
de o dună, altele doua se ciocniră, transformându-se într-o 
minge de foc, care se stinse imediat sub un val de nisip. 
Oamenii fură trântiţi la pământ, cămilele aruncate prin vale ca 
nişte fulgi, capetele cadavrelor — smulse şi împinse de-a lun- 
gul șanțului, ca nişte bile imense, maronii. Zgomotul depâşise 
limita suportabilului. 

Tara simţi cum este efectiv măturată de puterea vântului şi 
se trezi printre cadavrele din crater. Oasele plesneau şi se 
despicau sub ea, pielea uscată a trupurilor era sfâşiată ca un 
pergament fin, iar dinţii erau smulşi din maxilare. Se rostogoli 
într-o parte şi-n alta, lovindu-se de braţele şi de picioarele 
soldaţilor dezgropaţi, până când se opri cu faţa într-o cavitate 
abdominală osificata. O gura uscată era lipita de gâtul ei, ca şi 
cum ar fi vrut s-o sărute. Un moment rămase nemişcată, înne- 
bunită de frică, după care se chinui så se şeze în genunchi şi 
încercă så se ridice. Vântul era însă atât de puternic, încât o 
trânti imediat înapoi. Începu să se târască, ţinându-se cu mâinile 
de resturile umane, împingându-se cu picioarele în craniile ale 

câror oase pocneau ca nişte bețe subțiri de lemn. Nisipul îi 
ardea pielea şi îi intra în urechi şi în nări, înecând-o. 

Reuşi cumva să ajungă în vârful craterului şi se aruncă pe 
burta dincolo de marginea lui, trăgându-şi o bucată de camaşă 
peste gură. În urma ei, armata dispărea vazând cu ochii, 
acoperită de un val imens de nisip. În acelaşi timp, în jurul 
marginii craterului, apăreau zeci de noi cadavre. O mână si- 
nistră ieşi din nisip exact în faţa ei, cu degetele râşchirate ca 
şi cum ar fi încercat s-o prindă. Suliţele strâpungeau cu vâr- 
furile lor suprafaţa; dintr-o parte sări o siluetă care părea un 
cal, un cap se iţi deasupra, dar fu îngropat imediat. Urletul 
vântului semâna cu vocile a cincizeci de mii de oameni în 
toiul unei batâlii. 

Îi caută din priviri pe Khalifa şi pe Daniel, dar nu se vedea 
nimic, doar o perdea groasă de nisip. Din stânga ei râsună un 
zgomot înfundat. Îşi forţa la maximum muşchii gâtului şi 
întoarse capul. Zgomotul crescu în intensitate şi deasupra ei 
apâru un elicopter, care se clătina dezechilibrat în toate direc- 
tiile. Timp de o secundă zări la geam chipul lui Squires, care 
urla cu gura larg deschisă, apoi elicopterul se râsuci din nou, 
îndreptându-se direct spre piramida întunecată. Văzu o rază de 
lumină, auzi sunetul metalului zdrobit, simţi o căldură instan- 
tanee şi apoi nimic. Se ridică în genunchi şi începu să se târască, 
ținându-şi capul în piept. 

După câţiva metri se opri şi încercă să strige, dar furtuna 
era atât de putemică, încât nici măcar ea nu-şi auzi vocea. Se 
mai târî puţin, apoi se opri din nou şi de data asta observa o 
mişcare uşoară undeva, în partea dreaptă. Se repezi într-acolo. 

Se dovedi a fi mai aproape decât se gândise şi după numai 
câţiva paşi ajunse lângă ei. Daniel stătea deasupra lui Khalifa, 
ţinând arma cu ambele mâini, încercând disperat să ţintească 
spre capul detectivului. Khalifa prinsese cu o mână vârful 

mitralierei, în timp ce pe cealaltă o înfipsese în gâtul lui 
Daniel. 

Nici unul nu observă apropierea ei. Tara îl apucă pe Daniel 
de pàr şi se aruncă peste el. Cei trei se rostogoliră, loviți de 
urgia naturii, cu ochii şi gura pline cu nisip. Pentru o clipă, 
Tara şi Khalifa reuşiră să-l ţintuiască pe Daniel, dar o rafală 
furioasă de vânt îl izbi pe detectiv, împingându-l departe de 
ceilalţi doi. 

Daniel dădu să apuce arma, care căzuse la un metru în 
dreapta lui. Tara se repezi şi ea, dar Daniel o lovi cu piciorul 
şi o trânti pe spate, la doar un centimetru de vârful unei săbii. 
Khalifa se ridică în genunchi cu greu şi se târi spre ei, dar vân- 
tul îl forţă să rămână pe loc. Daniel înhâţă arma şi lovi cu 
patul acesteia capul detectivului, care căzu ameţit peste Tara. 

Un val de nisip îi orbi o secundă. Când deschiseră ochii 
din nou îl văzură pe Daniel, care se târa spre ei. Se ridicase în 
genunchi, înfruntând vântul care-i bătea direct în faţă şi clăti- 
nându-se de parcă ar fi fost beat, luptându-se să îndrepte mitra- 
liera în direcţia lor. Khalifa privi agitat în jur. Chiar lângă el 
zări un braţ scheletic, smuls din umăr, pe care îl apucă dispe- 
rat şi-l aruncă spre Daniel. Braţul prinse viteză şi se răsuci în 
aer, lovind direct gâtul bărbatului cu forţa unui ciocan. Daniel 
se clătină şi dispâru undeva, în ceața de nisip. Khalifa se ros- 
togoli pe burtă şi se târî după el. Tara îl urma îndeaproape. 

La început, nu-l găsiră. Apoi, după zece metri, Khalifa o 
prinse de mână şi i-l arâtă. Urmări direcţia indicată de el, aco- 
perindu-şi ochii cu degetele şi chiar acolo, în faţa lor, răsărind 
din întuneric, văzu unul din picioarele lui Daniel, răsucit uşor. 
Se opriră o clipă, nesiguri, apoi îşi continuară drumul cu grijă. 

— Oh, Isuse, murmură Tara când îi zări întregul corp. Oh, 
Hristoase! 

Zăcea întins pe spate, cu braţele desfăcute de-o parte şi de 
alta, iar prin mijlocul sternului îi ieşea vârful unei săbii. Era o 

sabie scurtă, având inscripționată pe lamă imaginea unui şarpe, 
corpul lui încolâcindu-se sinuos în jurul tâişului pâtat cu sânge. 
Colţii şarpelui, observă Tara, erau plasați exact în vârful sabiei, 
ca şi cum ar fi vrut să adauge muşcătura lui la cea a armei. 

— Oh, Isuse, repetă ea, întorcându-şi capul. Oh, Daniel! 

Râmase prăbuşită, ignorând tumultul din jurul ei. Simţi 
cum întreaga viaţă i se dezintegrează. Tatăl ei murise, acum şi 
Daniel — avea senzaţia că trecutul care o acoperise până acum 
ca o haină fusese smuls, lăsând-o goală şi expusă. Trecuse 
atâta timp în care tot ceea se însemna ea se reducea la relaţia 
cu aceşti doi bărbaţi — tată şi iubit. Acum aceştia nu mai erau 
şi ea... ea ce? Parcă nici nu apăruse pe lume. Nu ştia cum o 
să mai poată trâi fără ei. 

— Domnişoară Mullray! 

Khalifa îşi lipise gura de urechea ei, ţipând ca să poată 
acoperi urletul furtunii: 

— Nu putem rămâne aici, domnişoară Mullray! Vom fi în- 
gropaţi. Trebuie să mergem. Sus! 

Tara nu răspunse. 

— Te rog, domnişoară Mullray, strigă el din nou. Trebuie 
să mergem. E singura noastră şansă. 

Tara îşi dadu seama câ pierduse dorinţa de a mai continua, 
că e gata så renunţe şi, prinzându-şi faţa în mâini, se întoarse 
cu spatele la el. 

— Te rog! ţipă el, cu vocea acoperită de vârtej. Fii puter- 
nică! Trebuie să fii puternică! 

Nisipul o lovea cu atâta tărie peste faţă, încât pentru o 
clipă avu impresia că va rămâne fără piele. Se uită la el şi 
dădu din cap. Khalifa o luă de mână şi începură să se târască 
încet. După câţiva metri, privi încă o dată corpul lui Daniel, 
gura plină de nisip, după care haosul îl înghiţi într-o secundă. 
Îşi întoarse capul şi se luptă în continuare cu nebunia ce voia 
să-i înfrângă. 

Era imposibil ca furtuna să devină şi mai violentă. Dar 
exact când pârea să fi atins punctul culminant, rezervele ei 
ascunse de energie dezlânţuiră un vârtej de nisip şi vânt care 
depăşi orice imaginaţie. Forțe incredibile îi înconjurară. Tara 
simţea cum dintr-o clipă în alta hainele de pe ea vor fi smulse, 
carnea de pe spate i se va sfâşia, iar oasele i se vor sparge şi 
se vor împrâştia în vânt. N-avea nici cea mai mică idee încotro 
merge şi de ce. Înainta ca un automat, condusă de o dorinţa 
dincolo de rațiune. Sus. Asta era tot ce ştia. Sus. 

Atinseră partea de jos a dunei şi începură să urce, depăr- 
tându-se puţin câte puţin de vale, fiecare mişcare chinuin- 
du-le corpul cu dureri înfiorătoare. Aerul era atât de plin de 
nisip, încât, dacă ar fi îndrăznit fie şi pentru o clipă să 
deschidă pleoapele, ochii le-ar fi fost arşi instantaneu. Urcau 
ghidaţi doar de ceea ce simțeau cu palmele. Se mişcau la uni- 
son, ţinându-se strâns de mână, în timp ce cu cealaltă îşi 
acopereau faţa. Respirau din ce în ce mai greu şi vântul era 
atât de puternic, încât chiar şi în genunchi le era greu să-și 
păstreze echilibrul. 

Tara nu ştia cum de mai avea tăria să continue. Îşi 
epuizase şi ultimele resurse de energie şi fiecare centimetru 
parcurs o obosea şi mai tare. Nu-şi mai dorea decât să se 
întindă cu faţa în jos şi să rămână nemişcată. 

Totuşi, se târa mai departe, forțându-se să urce tot mai sus 
şi mai Sus, şi, exact când mâinile şi picioarele începură să 
cedeze lipsite de vlagă, simţi cum panta de sub ea devine mai 
lină. Cu ultimele rămăşiţe de puteri şi voință mai merse câţiva 
metri şi căzu doborâtă cu faţa în jos, chiar pe vârful dunei. 

— Ţine-ţi capul în jos, domnişoară Mullray. Şi încearcă... 
cum Să-ţi zic eu... încearcă să-ţi ondulezi corpul cât mai mult. 
Aşa vom reuşi ca nisipul så nu se adune deasupra noastră. 

ÎI strânse de mână ca să-i arate câ a înţeles şi-şi îngropă 
capul în îndoitura braţului. Furtuna urla deasupra ei, lovind-o 
din toate părţile cu putere, ca şi cum ar fi fost muşcată de mi- 
lioane de insecte. 

„Trebuie să mă ondulez, îşi spuse ea. Aşa cå dă-i bătaie, 

fato!“ 
Îşi mişcă picioarele puțin, îşi ridică şoldurile în sus şi-n 
jos de câteva ori, dar era prea epuizată şi după o vreme corpul 
ei rămase neclintit. Se simţi copleşită de o senzaţie placută de 
pace, de parcă ar fi fost învăluită într-o bucată imensă de ca- 
tifea neagră. Prin minte începură să i se deruleze diverse ima- 
gini: părinţii ei, Daniel, Jenny, colierul pe care i-l dăruise tatăl 
ei când împlinise cincisprezece ani. Îşi aminti cum se trezise 
şi gâsise un plic pe şemineu, cum mersese pe urma comorii 
ascunse în pod, cum izbucnise în râs de plăcere când deschi- 
sese cufărul vechi şi descoperise înăuntrul lui lânţişorul de aur. 
Râdea şi acum, din ce în ce mai tare, acoperind furtuna. Se 
lăsă în voia ei şi, brusc, zări o lumină albă, după care nu-și 
mai aminti nimic. 


44 
EPILOG 


Inspectorul Khalifa dormea lângă soția lui, pletele ei 
negre acoperindu-i în cascade chipul. Părul ei era atât de cald, 
atât de parfumat, încât facu ceea ce obişnuia când se aflau 
împreună în pat, îşi cufundă faţa în el, inspirând adânc, ca şi 
cum ar fi vrut să-i păstreze pentru vecie aroma. 

Dar în loc să-l umple de calm şi plăcere, se trezi că tu- 
şeşte şi se îneacă. Scuipă panicat, luptându-se să-şi recapete 
suflarea, după care se rostogoli şi se ridică în picioare, clă- 
tinându-se. Nisipul i se scutură de pe umeri şi spate, soţia şi 
patul conjugal evaporându-se. Stătea în vârful dunei, în mij- 
locul deşertului, orbit de soare şi cu gura plină de nisip. Fur- 
tuna se potolise. 

Scuipă şi tuşi câteva secunde bune, apoi îşi aminti de Tara. 
Era sigur că ajunseseră împreună pe vârful dunei. Acum însă 
nu se mai zârea nici urmă de ea. Se aruncă în genunchi şi 
începu să caute în nisip. 

La început, nu găsi nimic. Poate că se rostogolise ceva 
mai departe sau fusese trasă înapoi în vale. Îşi dublă eforturile, 
dar fără rezultat şi, exact când îşi pierduse orice speranţă, 
dădu cu mâna de ceva tare. Începu să sape repede în jur şi 
scoase la iveală un picior mic, încâlţat în adidaşi. Apucă de 
gleznă şi trase. Corpul era însă bine înfipt în gura dunei, aşa 

că se apucă din nou de sâpat, dându-i la o parte nisipul de pe 
ambele picioare. 

— Haide, îşi spuse el. Mai repede! Sapă! 

Apucă ambele glezne şi trase din nou, dar corpul tot nu 
voia să iasă. Îşi schimbă unghiul, trăgând mai degraba de sus 
decât din lateral. Apăru umărul, ceafa şi apoi un braţ. 

O luă de încheietură şi îi câută pulsul. Nimic. 

— Te rog, Allah, strigă el, vocea lui răsunând cu ecou în 
pustiul deşertului. Te rog, las-o să trăiască! 

Îndepărtă şi ultimele fire de nisip şi o rostogoli pe spate. 
Avea ochii închişi şi buzele acoperite de bobiţe gâlbui ca 
firimiturile de biscuiţi. Îi luă pulsul din nou, dar pentru câ nu 
simţi nimic o întoarse cu faţa în jos şi o ridică de mijloc. 
Repetă mişcarea de câteva ori, scuturând-o din toate puterile. 

— Haide odată! ţipă el. Respiră! Respirâ, pe toţi dracii! 

Îşi îndoi genunchii şi o scutură din nou şi, de data asta, 
corpul ei se convulsionă, ca şi cum ar fi fost străbătută de un 
şoc electric. Un moment rămase nemişcată, atâmând în mâi- 
nile lui, apoi începu să scuipe, înecându-se. O mai scutură o 
dată şi din gura ei ieşi un jet de vomă amestecată cu nisip. 
Tara începu să tuşească şi să se zbată disperată după aer. 
Khalifa o aşeză încet jos. 

— Mulţumesc, Allah, şopti el. Mulţumesc. Mulţumesc. 

Tara zăcu întinsă o vreme, revenindu-şi, tuşind şi scui- 
pând din când în când, recăpătându-şi încet, încet răsuflarea. 
Apoi îşi şterse gura cu mâneca, se ridică în fund şi se uită spre 
Khalifa. El clătină din cap spre ea, Tara îi imită la rândul ei 
gestul, după care zâmbiră amândoi şi îşi întoarseră privirea 
spre vale. 

Armata dispâruse. Totul dispăruse. Nu mai erau nici cortu- 
rile, nici elicopterele, nici lăzile, nici cadavrele. Nimic. Totul 
fusese îngropat sub un strat nou şi fin de nisip, ca şi cum nimic 
din cele întâmplate nu s-ar fi petrecut vreodată. Doar stânca în 

formă de piramidă se înălța, uriaşă şi tăcută, ţintind spre cerul 
senin, înconjurată de braţele mărinimoase ale deşertului. 

Paâstrară tăcerea câteva minute, privind la orizont, încercând 
să accepte ceea ce se întâmplase. După aceea Khalifa spuse: 

— Telefonul mobil? 

Tara îşi pipâi buzunarele, dar acestea erau goale. 

— Cred cå l-am pierdut. 

— Aparatul GPS? 

— Era la Daniel. 

El dădu din cap şi se sprijini uşor cu spatele de dună. 

— În cazul acesta mi-e teamâă că avem o problemă. 

— Cât de departe suntem? 

— Nu foarte departe. Cam la o sută douăzeci de kilometri 
de cea mai apropiată aşezare. Dar n-avem cum să stabilim di- 
recţia corectă. Dacă ne abatem fie şi un pic, ne-am putea trezi 
că mergem spre Sudan. 

— Dymmachos a făcut asta. 

— Numai în imaginaţia doctorului Lacage. 

— Sigur că da, spuse ea zâmbind. Am uitat. 

Khalifa scotoci prin buzunare şi scoase ţigările, oferindu-i 
pachetul Tarei. 

— Nu se întâmplă să ai nişte cuburi de gheaţă, nu-i aşa? în- 
treba ea. 

— Cuburi de gheaţă? 

— Încerc să mă las de fumat Şi, ori de câte ori simt nevoia 
unei ţigări, sug un cub de gheaţă. 

— Aha, înţeleg. Nu, mi-e teamă câ nu-ţi pot oferi cuburi 
de gheaţă. 

— Atunci va trebui să mă mulţumesc cu o ţigară. 

Întinse mâna, scoase una din pachet şi o băgă între buze. 
Khalifa se aplecă şi i-o aprinse. 

— Asta înseamnă că am pierdut o sută de lire, spuse ea, 
închizând ochii şi trăgând adânc fumul în piept. Am făcut un 

pariu cu prietena mea că o să rezist un an fără să fumez. Am 
reuşit unsprezece luni şi două săptămâni. 

— Sunt impresionat, spuse Khalifa. Eu fumez un pachet pe 
zi de când aveam cincisprezece ani. 


— Isuse, te omori cu mâna ta! 

Se uitară unul la altul şi izbucniră în râs. 

— Presupun că de aici înainte nu prea mai contează câte 
țigări fumez, spuse Khalifa. 

— Aşa crezi, că nu mai avem Nici o şansă? 

— Da. 

— Parcă îmi aduc aminte că ziceai să nu-ţi pierzi speranţa 
niciodată. 

— Aşa e. Dar în situaţia noastră nu våd altă opţiune. 

Izbucniră din nou în hohote de râs sincere. Tara trase din 
nou din ţigară. I se părea lucrul cel mai minunat pe care-l gus- 
tase vreodată. 

— Ştii ce e amuzant, spuse ea, că mă simt chiar fericită. O 
să mor de sete în mijlocul deşertului şi tot ce îmi doresc este 
să râd. E ca şi când... 

— i s-ar fi luat o piatră de pe inimă, completă Khalifa. 

— Exact. Mă simt curată. Liberă. Ca şi cum mi-aş fi recă- 
pătat viaţa din nou. 

— Înţeleg. Şi eu mă simt la fel. Trecutul a fost uitat. De acum 
înainte putem privi spre viitor. 

— Deşi nu spre unul foarte depărtat. 

— Ai dreptate, o aprobă el. Nu foarte departat. Dar oricum... 

Trase un fum adânc: 

— O să-mi fie dor de soţia şi de copiii mei. 

Priviră peste deşert, fumând amândoi în tăcere. Soarele se 
ridica încet şi aerul începea să strălucească. Peste tot dunele se 
ondulau uniforme. Era ciudat când te gândeai cât de învolbu- 
rată fusese lumea cu doar câteva momente în urmă. Totul 
părea acum liniştit şi ordonat. „Este aşa de frumos“, se gândi 

Tara. Curbele simetrice, culorile schimbătoare ale nisipului. 
Înainte privise deșertul ca pe o închisoare. Acum, chiar dacă 
avea så moară aici, se simţea una cu el. 

Îşi termină ţigara şi aruncă chiştocul într-o parte. Tutunul 
o ameţise şi avea senzaţia cå nisipul tremură. Sau cel puţin o 
mică fâşie din el, chiar aproape de baza stâncii. Inspiră adânc 
de câteva ori, închise ochii şi apoi privi din nou. Tremurul 
rămăsese acolo, ca şi cum deşertul încerca să-şi recapete râsu- 
flarea. Îi făcu un semn lui Khalifa într-acolo. El se încruntă şi 
se ridică în picioare. Tara îl urmă. 

— Ce e? întrebă ea. 

— Nu ştiu. E ciudat. Ca apa care fierbe. 

— O fi din cauza câldurii? 

— Nu cred. 

— Nisipuri mişcătoare? 

— Nu, nu cred. 

Khalifa mai privi o vreme, apoi porni în jos cu precauţie, 
urmat îndeaproape de Tara. Umflăturile de la suprafaţă deve- 
neau din ce în ce mai violente, nisipul pulsând şi învârtin- 
du-se de parcà un uriaş ar fi paşit prin vale. Se opri brusc, apoi 
începu din nou, se opri iarâşi şi apoi, cu un urlet, deşertul de 
desfåcu şi scoase la iveală o creatură mare, învâăluită într-un 
nor de nisip. Khalifa strigă de uimire şi începu så alerge în jos. 

— Jamal! râse el. Laudă lui Allah! Jamal! Camilă! 

Ajunse la capătul pantei şi încetini, dorind să nu sperie 
animalul. Acesta însă părea să nu fie conştient de prezenţa lui, 
aşa că îl lasă să se apropie şi să-i ia hăţurile. 

— Bine ai venit, prietene, spuse el, mângâind încet cămila 
pe bot. Suntem fericiţi să fii alături de noi. 

Se întoarse spre Tara. 

— Se pare că pesimismul meu a fost prematur, domnişoară 
Mullray. Prietenul meu aici de faţa simte apa de la sute de 

kilometri depårtare. Indiferent care este oaza cea mai apropi- 
ată, ne va duce direct acolo. 

Se ridică pe vârfuri şi îi şopti animalului ceva la ureche. 
Acesta strănută şi se lăsă uşor în genunchi, mai întâi pe 
picioarele din faţă, apoi pe cele din spate. Khalifa începu să 
dea jos coşurile aşezate pe spatele ei. 

— Am lucrat cu cămilele înainte, spuse el, când eram tânăr. 
Există unele lucruri pe care nu le uiţi niciodată. 

Puse coşurile deoparte, aranjând frâiele şi hâţurile. Cămila 
îl lingea încet pe ureche. 

— Sunt nişte animale minunate. Neobosite, loiale şi atât de 
frumoase! Singurul defect este că respiraţia lor nu miroase 
prea bine. Dar nimeni nu e perfect, nu-i aşa? Aha! 

Ridică în sus un mic bidon cu apă pe care îl găsise prins 
de şa. 

— N-a mai râmas mult, din câte våd, dar este suficient. Cel 
puţin nu vom muri de sete. Te rog! 

Se dadu un pas înapoi şi îi facu semn Tarei să urce. Ea se 
apropie râzând şi se aşeză în şa. Khalifa se urcă în spatele ei. 

— Prietena mea m-a avertizat så stau departe de cămile, 
spuse ea. Cei care le conduc sunt cu toţii nişte perverşi, se pare. 

— Sunt un barbat căsătorit, domnişoară Mullray. 

— Te tachinam. 

— Ah, înţeleg, zise el chicotind. Da, da, umorul englezesc. 
Este, cum se zice, ceva cu care te naşti. Deși Benny Hill era 
foarte amuzant. 

Îşi ridică mâna şi plesni pe fund camila, strigând ceva cu 
voce tare. Animalul se ridică din două mișcări, clătinând-o pe 
Tara înainte şi înapoi. Khalifa apucă frâiele. 

— Dacă mergem fără oprire, în două zile ar trebui să ajun- 
gem trei, cel mult, spuse el. Camila o fi ea corabia deşertului, 
dar mi-e teamă că nu oferă condiţiile unui vas de croazieră. 

— O så fac faţa. 

— Da, domnişoară Mullray. N-am nici cel mai mic dubiu 
că o să faci. Eşti o femeie remarcabilă. Mi-ar face mare 
plăcere să-mi cunoşti soția şi copiii. 

Lovi din nou câmila într-o parte şi aceasta pomi încet, 
înainte. 

— Yalla besara! strigă el. Yalla nimsheh! Grăbeşte-te! 
Sa mergem! 

Ajunseră lângă stânca în formă de piramidă ce se ridica 
întunecată şi monstruoasă deasupra lor, un monolit negru şi 
uriaş, erupând din adâncurile deșertului, veche de când lumea 
şi incredibil de puternică. Santinela Timpului. Părea să pulseze 
uşor în căldura ce se înteţea, emițând un fel de sunet gutural, 
ca şi cum le-ar fi spus că acum pot pleca, dar avertizându-i 
totodată să nu se mai întoarcă în veci. Intrară uşor în vale. 

— Ştii, eu construiesc o fântână, spuse Khalifa după o vreme. 
Vreau ca sunetul liniştitor al apei să-mi umple casa. 

— Pare ceva minunat, spuse Tara zâmbind. 

— O så aibă gresie albastră şi verde, şi scoici de pe malul 
mării. Şi noaptea va avea lumini care vor face apa să strălu- 
cească de parcă ar fi plină cu diamante. O să arate foarte frumos. 

— Da, spuse ea, închizând ochii. Cred că aşa va fi. 

Khalifa scutură hăţurile şi porniră la drum, lăsând în spate 
stânca, învăluită în aburul timpului. În jurul lor deşertul scli- 
pea în lumina dimineţii. 

— Besara, besara! strigă el. Yalla nimsheh, yalla nimsheh! 


NOTA AUTORULUI 


Armata dispărută a lui Cambyses a fost scrisă şi editată cu mult 
înaintea evenimentelor din 11 septembrie 2001. Deşi problema tero- 
rismului în zona Orientului Mijlociu este elementul central al poveş- 
tii, cartea aparţine în totalitate domeniului ficţiunii şi trebuie citită ca 
atare. Nu reflecta în nici un fel evenimente reale. 


GLOSAR 


Abu el-Haggag — Şeic patron al Luxorului (născut la Damasc, cca 
1150). În onoarea lui se organizează anual o sârbâtoare moulid în 
Luxor, cu două săptâmâni înainte de Ramadan. 


Abu Sir — Grup de piramide la sud de Giseh, datând din timpul 
Dinastiei a Cincea (cca 2465-2323 î.Hr.). 


Textele Sarcofagelor — Serii de texte antice egiptene, care descriu viaţa 
de după moarte. Majoritatea datează din timpul Regatului Nou, 
deşi există dovezi despre ele şi în Textele Piramidelor, aparţinând 
Regatului Vechi. Numele lor — Cartea Morților, Cartea Porţilor, 
Cartea Cavernelor etc. — sunt nume moderne. 


Akhenaton — Faraon din Dinastia a Optsprezecea. A domnit între 
1353-1335 î.Hr. Tatal lui Tutankhamon. 


Akhet — Unul dintre cele trei anotimpuri în care era împărţit anul 
egiptean antic (celelalte doua erau Peret şi Shemu). Akhet era 
anotimpul în care Nilul se revărsa şi ţinea cu aproximaţie din iunie 
pâna în septembrie. 


Akhetaton — Oraş construit de faraonul Akhenaton pe malurile Nilului, 
undeva la mijlocul distanţei dintre Cairo şi Luxor. Numele 
înseamnă „Sursa luminii lui Aton“. 


Al-Abram — Ziar egiptean popular. Titlul înseamnă „Piramidele“. 
Al-Jihad — Grup militant fundamentalist din Egipt. 

Al-Mukhabarat al-'amma — Serviciul Secret şi de Securitate din Egipt. 
Amama — Numele modern dat ruinelor oraşului Akhetaton. 


Amenhotep I — Faraon din Dinastia a Optsprezecea. A domnit între 
1525-1504 î.Hr. 

Amenhotep al III-lea — Faraon din Dinastia a Optsprezecea. A domnit 
între 1400-1362 î.Hr. Tatăl lui Akhenaton, bunicul lui 
Tutankhamon. 


Amonieni — Numele antic dat locuitorilor oazei Siwa. Numele provine de 
la zeul antic egiptean Amun, care avea un oracol la Siwa. 


Anubis — Zeu egiptean antic, reprezentat ca un şacal sau ca un om cu 
cap de şacal. Zeul necropolei şi al mumificării. 

Basbousa — Placinta dulce din griş, nuci şi miere. 

Beit — Casă, câmin. 


Belzoni, Giovanni Battista (1778-1823). Explorator. A descoperit mor- 
mântul lui Seti I în Valea Regilor. 


Bes — Zeu pitic. Protectorul femeilor însărcinate. 


Cambyses — Fiul împăratului persan Cyrus cel Mare. Nascut cu aprox- 
imaţie în anul 560 î.Hr. A devenit rege al Persiei în 529 î.Hr. A 
cucerit Egiptul în 525 î.Hr., devenind primul faraon al Dinastiei a 
Douazeci şi şaptea. A murit în 522 î.Hr. la Ecbatane, Siria, posibil 
asasinat sau prin sinucidere. Descris de cronicarii contemporani cu 
el ca un tiran nebun. 


Vase canopice — Patru vase ce conţineau viscerele trupului mumificat. 


Caria - O regiune din Orientul Apropiat antic, în sud-vestul Turciei 
modeme, colonizată de greci. Renumită pentru mercenarii sâi. 


Camarvon George Edward Stanhope Molyneux Herbert, al cincilea 


conte de Carnarvon (1866-1923). Colecţionar şi egiptolog amator. 
Patronul lui Howard Carter. 


Carter Howard (1874-1939). Egiptolog. A descoperit mormântul lui 
Tutankhamon (1922). 


Cartuş — Un oval cu o linie orizontală în partea de jos în care era scris 
cu hieroglife numele faraonului. 


Coloşii lui Memnon - O pereche de statui colosale pe malul vestic al 
Nilului, în Luxor. Parte a templului mortuar al lui Amenhotep al 
III-lea. 

Cromer Evelyn Baring. primul conte de Cromer (1841-1917). Consul- 
general englez şi conducătorul Egiptului din 1883 pâna în 1907. 


Cuneiforme -— Scriere antică mesopotamiană, cu semne grafice ascuţite. 

Dahshur - Câmp cu piramide la sud de Saqqara. Locul faimoasei 
piramide a lui Snofru. 


Danishaway — Sat din regiunea Deltei, în nordul Egiptului. Scena unui 
incident regretabil din 1906, când patru egipteni nevinovați au fost 
executați ca urmare a unei altercații cu soldații britanici. 


Djed pillar — Un simbol egiptean antic al stabilităţii reprezentat sub 
forma unui bâţ din care pornesc patru ramuri orizontale. Repre- 
zinta coloana vertebrală a zeului Osiris. 


Davies, Nina MacPherson (1881-1965) Artist. A publicat câteva vo- 
lume despre picturile din mormintele antice egiptene. 


Djellaba — Haină tradiţională punată de femeile şi de bårbații egipteni. 


Dinastia a Optsprezecea — Prima dintre cele trei dinastii ale Regatului 
Nou, cca 1570-715 î.Hr. 


Fellaha (pl. fellahin-i) Ţaran. 
Porţile Morţii — Nume antic egiptean pentru Valea Regilor. 


Hajj — Pelerinaj la Mecca, unul dintre cei „cinci stâlpi“ ai credinţei 
musulmane. Ceilalţi patru sunt shahada (declaraţia de credinţă), 
salah (rugăciunea, rostită de cinci ori pe zi), zakah (pomana) şi 
respectarea postului de Ramadan. 


Hatsepsut — Regină a Dinastiei a Optsprezecea, soţia lui Tutmosis al II-lea, 
care a domnit în Egipt între 1473-1458 î.Hr., în calitate de faraon 
alâturi de fiul ei vitreg, Tutmosis al III-lea. Templul ei mortuar din 
Luxor, aşezat pe malul de vest al Nilului, este unul dintre cele mai 
spectaculoase monumente ale Egiptului. 


Herodot (cca 484-425 î.Hr.). Istoric grec, cunoscut şi ca „părintele isto- 
riei“. Celebru pentru /sronile sale ce scot în evidenţă cauzele şi 
evenimentele din timpul războaielor greco-persane. 


Horemheb — Ultimul faraon al Dinastiei a Optsprezecea (deşi unii egip- 
tologi îl consideră primul faraon al Dinastiei a Nouasprezecea). 
Fost general al armatei egiptene sub conducerea lui Tutankhamon. 


Imam — Lider spiritual din moscheele musulmane. 

Imhotep — Arhitect şi doctor din Egiptul antic. A proiectat prima piramidă 
din Egipt — Piramida în trepte a faraonului Djoser din Dinastia a Treia 
(a domnit între 2630-2611 î.Hr.) Ridicat la gradul de zeu după 
moartea sa. Mormântul lui nu a fost descoperit niciodata. 

'Imma — Turban. 
Isis — Zeiţă egipteană antică. Soția lui Osiris şi mama lui Horus. 
Protectoarea morților. 


Iteru — Nume antic egiptean pentru Nil. De asemenea, şi o unitate de 
măsură antică, echivalentă cu aproximativ 2 kilometri. 

Muzeul John Soane — Mic muzeu din centrul Londrei aranjat în casa 
arhitectului Sir John Soane (1753-1837). Conţine o colecţie 
diversă de obiecte, ce include şi sicriul faraonului Seti I. 

Ka'ba — Un altar în formă de cub din Mecca, locul cel mai sfânt al lumii 
musulmane. Conţine o piatră despre care se crede cà a fost dăruită 
de Arhanghelul Gavriil lui Avraam. Toţi musulmanii se întorc cu 
faţa spre ea când se roagă. 


Karkaday — O infuzie de flori de hibiscus, foarte populară în Egipt. 


Kamak - Un complex vast de temple la nord de Luxor, înconjurat de 
clădiri ce atesta aproape 2000 de ani din istoria Egiptului. 


Khamsin — Vânt putemic al deşertului. 

Khan-al-Khalili - Un mare bazar din Cairo, unde se vând diverse 
obiecte, de la bijuterii, până la pipe shisha. 

Khutbar - Slujba religioasa. 

Kufr — Nume dat celor care nu urmează calea Islamului. Necredincioşi. 


KV39 — Mormânt de lânga Valea Regilor, considerat de unii egiptolo- 
gi mormântul faraonului Amenhotep I din Dinastia a Optsprezecea 
(a domnit între 1525-1504 î.Hr.). 


KV55 - Mormânt misterios din Valea Regilor, descoperit în 1907. A 
iscat controverse aprinse cu privire la cel care a fost înmormântat 
acolo. Unii cercetatori spun că Akhenaton, alţii — Smenkhkare. 


Regatul Târziu — Perioadă din istoria Egiptului antic ce a ţinut din 715 
î.Hr. pânâ în 332 î.Hr., când ţara a fost cucerita de Alexandru cel 
Mare. 


Lepsius, Karl Richard (1810-1881). Egiptolog german. Directorul 
Muzeului din Berlin. A publicat un studiu în douăsprezece volume 
despre monumentele din Egipt. 


Linear A — Limbaj nedescifrat, folosit în Creta antică. 


Lidia Regatul antic al Orientului Apropiat. Turcia modemă. 

Machimos — Războinic. 


Malqata — Locul fostului palat al lui Amenhotep al III-lea de pe malul 
vestic al Nilului, situat în Luxor. 


Mariette, Auguste Ferdinand (1821-1881). Egiptolog francez. Fonda- 
torul Departamentului Egiptean al Antichităţilor, precum şi al 
Muzeului Naţional. 


Mastaba — Mormânt oval, făcut din piatră şi cărămizi de lut. Provine 
din cuvântul arab pentru „bancâ“. 


Medinet Habu — Sat pe malul vestic al Nilului, lângâ Luxor şi locul 
templului mortuar al lui Ramses al III-lea. 


Memphis — Capitala Regatului Vechi, un centru administrativ impor- 
tant de-a lungul istoriei Egiptului Antic. 


Midan Tahrir - Centrul oraşului Cairo. Numele înseamnă „Piaţa 
Eliberării“. 

Mihrab — Nişă dintr-o moschee care arată direcţia spre Mecca. 

Minoiană — Cultură din Epoca Bronzului, situată în insula Creta. 

Mizmar — Instrument muzical de suflat, asemânâtor cu oboiul. 


Molochia — Fel de mâncare egiptean făcut din frunze de nalba, 
asemânâtoare cu mâncarea de spanac. 


Templu mortuar — Templu unde sunt recitate rugăciuni şi sunt aduse 
ofrande morţilor, de obicei regilor. 


Moulid — Sărbaâtoare populară sau târg, organizate de obicei în cinstea 
unui sfânt local. 


Muezin - Reprezentantul oficial al moscheii care-i cheamă pe cre- 
dincioşi la rugăciuni de cinci ori pe zi. 

Munshid — Cântareţ religios. 

Necropolă — Ad litteram „oraşul morţilor“. Loc pentru înmormântare. 

Nefertiti — Marea Regină, soţie a faraonului Akhenaton. Unii cerceta- 
tori cred câ, la moartea lui Akhenaton, şi-a luat numele de 
Smenkhkare şi a domnit ca faraon cu drepturi depline. Imortalizată 
în celebrul „Bust al lui Nefertiti“ de la Muzeul din Berlin. 

Regatul Vechi — Istoria Egiptului Antic se imparte în Trei Regate — 


Vechi, Mijlociu, Nou — cu perioade intermediare între ele. Regatul 
Vechi a durat între 2850 şi 2052 î.Hr. 

Osiris — Zeu egiptean antic al lumii de dincolo. 


Pendlebury, John Devitt Stringfellow (1904-1941). Egiptolog. A săpat 
la Amama. Împuşcat de germani în Creta, în timpul Celui de-al 
Doilea Razboi Mondial. 


Peret — Unul dintre cele trei anotimpuri care alcătuiau vechiul an 
egiptean (celelalte doua erau Akher şi Shemu). Peret era ano- 
timpul însămânţărilor şi dura, cu aproximaţie, din octombrie pânâ 
în februarie. 

Persepolis — Fosta capitală a Persiei Antice. Iranul de astăzi. 

Petosiris — Numele unei familii nobile îngropate la Tuna el-Gebel. 
Mormântul lor este unic prin folosirea atât a stilului egiptean cât şi 
a celui grecesc în descrierea vieţii zilnice a Egiptului Antic. 

Petrie, William Matthew Flinders (1853-1942). Arheolog şi egiptolog. 
A lucrat în special în Egipt şi în Palestina. 


Pilon — Intrare masivă sau poarta în faţa unui templu. 


Qum — Vârf înalt, sub formà de piramidă, de unde se vede Valea Regilor. 
Înseamnă „com“ în arabă. Vechii egipteni îi spuneau Dehener. 


Rais — Maistru sau cel care supreveghează lucrările. 
Ramses I — Primul faraon din Dinastia a Nouasprezecea (deşi 


unii consideră câ Horemheb ar fi primul). A domnit între 
1308—1306 î.Hr. 


Ramses al II-lea — Al treilea faraon din Dinastia a Nouaâsprezecea. A 
domnit între 1290-1224 î.Hr. Unul dintre cei mai cunoscuţi faraoni 
ai Egiptului. 

Ramses al III-lea — Faraon din Dinastia a Douazecea. A domnit între 
1197-1165 î.Hr. Templul sâu mortuar de la Medinet Habu este 
unul dintre cele mai frumoase monumente din Egipt. 


Ramses al VIII-lea — Faraon din Dinastia a Douăzecea. A domnit între 
1136-1131 î.Hr. 


Ramesseum — Templul mortuar al lui Ramses al II-lea, situat pe malul 
vestic al Nilului, lânga Luxor. 


Ramessid — Titlu general dat perioadei care cuprinde cea de-a Noua- 
sprezecea şi a Douăzecea Dinastie. 


Ra (sau Re) — Zeul Soarelui în Egiptul Antic. 

Re-Harakhty — Zeu egiptean antic ce combina atributele lui Ra şi ale lui 
Horus. Zeul statal al Regatului Nou. De obicei, reprezentat ca un 
om cu cap de şoim. 

Rek'ah — Ciclu de rugăciuni. 


Rekhmire — Marele Vizir al lui Tutmosis al III-lea (1468-1436 î.Hr.) şi 
Amenhotep al II-lea (1435-1410 î.Hr.). 


Rohlfs, Gerhard (1831-1896). Explorator german. A câlătorit mult în 
deşertul vestic, fiind primul care a traversat Marele Ocean de 
Nisip, în 1874. 


Rosellini, Niccolo Francesco Ippolito Baldessare (1800-1843). 
Egiptolog italian. Fondatorul egiptologiei în Italia. 

Saidee — Bâştinaş din Egiptul Superior. 

Saqqara — Necropolă a capitalei Egiptului Antic, Memphis. Un spaţiu 
deşertic imens, dedicat mormintelor, întins pe aproximativ şapte 
kilometri pătraţi şi care include şi Piramida în Trepte a lui Djoser. 

Scarabeu -— Insecta sacrâ în Egiptul Antic. 

Serapeum -— O serie de galerii subterane, situate la Saqqara, unde Taurul 
Apis — un animal sacru pentru egiptenii antici — a fost îngropat. 

Seth — Zeitate egipteană, fratele şi ucigaşul lui Osiris, asociat cu 


deşertul, haosul şi râzboiul. Reprezentat adesea sub forma unui 
animal neidentificat. 


Seti I — Faraon din Dinastia a Nouăsprezecea, tatăl lui Ramses al II-lea. 
A domnit între 1305-1291 î.Hr. 


Shabti — Figurină mică, fâcuta de obicei din lemn, aşezată într-un mor- 
mânt cu scopul de a îndeplini pentru cel decedat anumite sarcini în 
viaţa de după moarte. 


Sharia — Legea islamică. 


Shepseskaf - Ultimul faraon al Dinastiei a Patra. A domnit între 
2472-2467 î.Hr. 


Pipă shisha — Pipă cu apa. Se găseşte în cafenele şi în casele private din 
Egipt. 


Siga — Un joc, cunoscut şi sub numele de Tab-es-Siga. Asemânâtor cu 
jocul de dame. Se crede ca provine din vechiul joc egiptean Senet. 

Smenkhkare - Faraon al Dinastiei a Optsprezecea, a domnit între 
1335-1333 î.Hr. Unii cercetători au sugerat câ Smenkhkare a fost 
de fapt Nefertiti, care a condus ca faraon cu drepturi depline după 
moartea soţului sâu, Akhenaton. 


Snefru — Primul rege al Dinastiei a Patra. A domnit între 2575-2551 
î.Hr. 


Stela — Un bloc din piatră sau din lemn cu inscripţii sau imagini. 


Sura — Un capitol din Coran, cartea sfânta a Islamului. Fiecare dintre 
cele 114 sura se imparte într-un numâr de ayat sau capitole. 


Susa — Fosta capitală a Imperiului Persan. Iranul de azi. 
Teftish — Birou. 
Teba — Numele dat de greci aşezării antice Waset, Luxorul de astăzi. 


Thoth — Zeu egiptean antic al scrisului şi al calculelor. Reprezentat de 
obicei cu corp uman şi cap de ibis. 

Touria — Sapa. 

Tuna el-Gebel — Aşezare antica din Egiptul Mijlociu, lângå oraşul 
Mallawi. 


Tutmosis al II-lea — Faraon al Dinastiei a Optsprezecea. A domnit între 
1492-1479 î.Hr. 


Ummah — Comunitatea musulmana. 
Waset — Numele egiptean antic pentru Luxorul de astazi. 


Yuya şi Tjuyu — Un cuplu nobil, care a trâit în secolul al XIV-lea î.Hr. 
Strâ-strâbunicii lui Tutankhamon. Mormântul lor din Valea 
Regilor — K'V46 — a fost descoperit în 1905. Pâna la descoperirea 
lui Tutankhamon în 1922, a fost considerat una dintre cele mai 
mari descoperiri din istoria arheologie egiptene. 


Zamalek — Cartier din Cairo. Ocupă partea de nord a Insulei Gezira. 


Zikr — Un grup de musulmani credincioşi, care aparţin de obicei uneia 
dintre frâţiile mistice Sufi, care prezintă un dans ritual ce poate 
induce o stare de transă. 


MULTUMIRI 


Numeroase persoane m-au ajutat în scrierea acestei cârţi, care n-ar 
fi aparut niciodată în librarii fără sfaturile, asistenţa şi sprijinul lor. 

Mulţumiri speciale agentului meu, Laura Susijn, care a crezut în 
mine, când alţii nu au făcut-o, şi editorului meu, Simon Taylor, un 
maestru în arta revizuirii. 

Nicholas Reeves, Ian Shaw şi Stephen Quirke mi-au oferit infor- 
maţii cruciale legate de istoria şi limba Egiptului antic şi le rămân 
profund recunoscător, dar în acelaşi timp le cer iertare pentru liber- 
tatea pe care mi-am luat-o în folosirea informaţiilor primite. 

Stephen Ulph şi James Freeman au umplut numeroase goluri în 
ceea ce priveşte cunoştinţele mele de arabă modemâ şi de greacâ 
veche. Le mulţumesc atât lor cât şi lui Andrew Rogerson şi lui Tom 
Blackmore pentru comentariile lor valoroase asupra manuscrisului. 

Recunoştinţa mea se îndreaptă spre toţi prietenii care m-au încu- 
rajat. Patru dintre ei merită mulţumiri speciale: John Bannon, Nigel 
Topping, Xan Brooks şi Bromley Roberts. 


În final, vreau să aduc mulţumiri speciale mâtuşii mele, Joan, 
care a sâdit pentru prima dată în mintea mea dragostea pentru Egiptul 
antic şi a întreţinut această iubire prin numeroasele dupâă-amieze 
plâcute petrecute la Muzeul Britanic. 

Şi nu în ultimul rând, mulţumesc tuturor prietenilor mei arabi şi 
egipteni, care mi-au arâtat constant bunătate, câldurâ şi generozitate. 


A apărut 


WILBUR SMITH 
MAGUL 


După moartea iubitei lui regine Lostris, învățatul 
scrib Taita s-a retras în pustiu unde a meditat şi s-a 
perfecţionat în vechile arte ale magiei, devenind un 
adevărat iniţiat, care poate ghici voinţa zeilor şi poate 
schimba realitatea. Toate talentele sale sunt puse acum în 
slujba tânărului Nefer, în lupta acestuia împotriva 
uzurpatorilor care i-au râpit moştenirea sa legitimă — 
dubla coroană a Egiptului. 


